
SUR   VILLEROY 


ET  SUR  SES  MÉMOIRES. 


Nicolas  de  Neuf  ville,  seigneur  de  Villeroy,  naquit 
en  1543  d'une  famille  fort  distinguée.  Son  aïeul , 
connu  principalement  par  la  dédicace  que  lui  fit  Clé- 
ment Marot  d'un  de  ses  poèmes  (0,  avoitété  secré- 
taire d'Etat  sous  François  i,  et  son  père  étoit  lieute- 
nant général  au  gouvernement  de  l'Ile-de-France. 
C'étoit  de  cette  famille  que  Louise  de  Savoie,  mère 
de  François  i,  avoit  acquis  une  maison  de  plaisance 
voisine  du  Louvre,  sur  l'emplacement  de  laquelle 
Catherine  de  Médicis  fit  bâtir  depuis  le  château  des 
Tuileries.  Le  jeune  Villeroy  annonça  dès  son  en- 
fance un  caractère  aimable  et  facile,  et  une  grande 
aptitude  pour  les  affaires  :  mais  ses  premières  études 
furent  négligées,  et  il  fut  produit  trop  tôt  dans  le 
monde. 

En  i56i,  à  peine  entré  dans  l'adolescence,  il  épousa 
Madeleine  de  L' Aubespine ,  fille  de  Claude  de  L' Aubes- 
pine,  secrétaire  d'Etat;  et  il  fit  une  cour  assidue  à  Ca- 
therine de  Médicis,  qui  gouvernoit  sous  le  nom  de 
Charles  ix.  Deux  ans  après,  à  Tépoque  de  la  première 
paix  avec  les  protestans,  cette  princesse  le  chargea 

(0  Le  Temple  de  Gopidon. 

d'une  Qiission  importante  près  de  Philippe  ii,  et  de  là 
il  passa  à  Rome,  où  il  termina  un  démêlé  relatif  à  la 
préséance  que  se  disputoient  la  France  et  l'Espagne. 
Ayant  montré  dans  ces  deux  missions  une  dextérité 
et  une  prudence  au-dessus  de  son  âge,  il  obtint  en 
1667  la  survivance  de  la  charge  de  secrétaire  d'Etat 
que  possédoit  son  beau-père,  lequel  mourut  à  la  fin 
de  cette  année.  Devenu  ministre  à  l'âge  de  vingt-cinq 
ans,  Villeroy  n'eut  pas  la  présomption  si  naturelle  à  la 
jeunesse.  Il  se  mit  modestement  sous  la  direction  du 
chancelier  Jean  de  Morvilliers,  ami  de  sa  famille,  et 
de  Sébastien  de  L'Aubespine,  évêque  de  Limoges, 
oncle  de  sa  femme.  Ces  deux  hommes ,  blanchis  dans 
les  affaires,  distingués  par  leurs  vertus  et  leurs  talens, 
lui  donnèrent  des  leçons  et  des  conseils  dont  il  pro- 
fita. Ils  lui  recommandoient  surtout,  dit  un  contem- 
porain,  di  admirer  peu  de  choses  ,  et  d'en  sçai^oir  beau- 
coup. 

Son  caractère  flexible,  sa  conversation  spirituelle 
et  enjouée  ne  tardèrent  pas  à  lui  attirer  la  faveur  de 
Charles  i  ,qai  l'a  d  mit  à  ses  plaisirs  ;  et  l'on  dit  que  ce 
fut  lui  qui  rédigea  le  livre  intitulé  la  Chasse  royale j 
attribué  à  ce  monarque  (0.  Ces  distractions  ne  dé- 
tournèrent pas  Villeroy  de  ses  travaux  ministériels  : 
mais,  heureusement  pour  lui,  Catherine  de  Médicis 
l'employa  principalement  aux  affaires  étrangères,  et 
ne  lui  donna  presque  aucune  part  à  l'administration 
intérieure  du  royaume.  Ainsi,  soit  qu'on  se  défiât  de 
sa  jeunesse,  soit  qu'on  redoutât  sa  douceur  naturelle, 

C')  «  Charles  ix,  qui  Fappeloit  son  secrétaire  et  lui  confioit  ses  plus 
«  secrètes  pensées^  lui  dicta  un  livre  de  la  chasse  et  quelques  poèmes.  » 
(  Remarques  d*Etat,  par  Pierre  Matthieu.  Rouen,  i6ao.  ) 

il  ne  fut  point  appelé  aux  conseils  sinistres  qui  précé* 
dèrent  la  Saint-Barthelemy.  Après  cet  horrible  mas- 
sacre,  Charles  it ,  dévoré  de  remords  et  attaqué  d'une 
maladie  mortelle ,  trouvoit  quelque  consolation  dans 
les  entretiens  de  Yilleroy  :  il  le  recommanda  en  expi- 
rant à  Catherine  de  Médicis  [i574]- 

Henri  m,  ayant  pris  possession  du  trône,  lui  ac- 
corda une  grande  conGance,  et  le  (it  entrer  dans  un 
conseil  secret  où  dévoient  se  décider  toutes  les  questions 
relatives  aux  protestans.  Quoique  Yilleroy  ne  fût  pas 
encore  familier  avec  cette  partie  si  importante  de  l'ad- 
ministration,  les  désastres  dont  il  avoit  été  témoin  lui 
a  voient  donné,  sous  ce  rapport  >   beaucoup  d*expé« 
rience.  Le  résultat  de  ses  réflexions  étoit  que  le  Roi 
devoit   embrasser  ouvertement  le  parti   des  catho- 
liquesy  gouverner  avec  eux,  et  réduire,  avec  le  moins 
de  violence  possible,  le  parti  contraire  à  une  impuis- 
sance absolue.  Tels  furent  les  conseils  qu'il  donna  au 
monarque  dans  les  premières  conférences  qu'il  eut 
avec  lui  :  mais  Henri  m  ne  les  suivit  qu'à  demi;  et  le 
ministre,  qui  n'étoit  pas  doué  de  cette  force  de  carac- 
tère qui  brave  et  surmonte  tous  les  obstacles,  se  laissa 
entraîner  dans  le  système  déplorable  qu'on  suivit  pen- 
dant tout  ce  règne.  Nous  n'entrerons  pas  dans  les  dé- 
tails de  la  conduite  qu'il  tint  à  ces  époques  funestes  : 
ces  détails  se  trouvent  dans  l'introduction  aux  Mé- 
moires relatifs  aux  guerres  de  religion  qui  précèdent 
les     Mémoires    de   Montluc    (  tome    xx ,    première 
série.  ) 

Cependant  Villeroy  donna  quelquefois  à  Henri  m 
des  conseils  pleins  de  hardiesse  et  de  franchise.  Le 
voyant  perdre  un  temps  précieux  avec  les  confréries 

de  pénitetis  dont  il  s'étoit  déclaré  le  chef:  «  Sire,  Itrî 
«c  dit-il  y  les  devoirs  et  obligations  sont  considérés  selon 
«  les  temps,  et  pour  ce  op  doit  payer  les  vielles  dettes 
«  avant  les  nouvelles.  Vous  avez  esté  roy  de  France, 
ce  premier  que  chef  des  confréries  :  votre  conscience 
«  vous  oblige  à  rendre  à  la  royauté  ce  que  vous  lui 
(c  devez ,  premier  qu'à  la  congrégation  ce  que  vous  lui 
«  avez  promis.  Vous  pouvez  vous  dispenser  de  l'un  et 
«c  non  de  l'autre.  Vous  ne  portez  le  sac  que  quand  il 
ce  vous  plaîst,  mais  vous  avez  toujours  la  couronne  sur 
ce  la  teste,  et  n'est  moins  pesante  en  cette  solitude  que 
ce  dans  les  aiSaires.  » 

En  i588,  après  les  journées  des  barricades,  Vil- 
leroy  fut  chargé  de  négocier  avec  le  duc  de  Guise,  qui 
venoit  d*abreuver  son  roi  d'humiliations.  Dans  cette 
occasion,  il  consulta  plus  ses  idées  particulières  que 
la  dignité  du  monarque;  et,  se  flattant  de  donner  dé- 
sormais la  prépondérance  aux  catholiques ,  il  signa  le 
traité  du  21  juillet,  par  lequel  le  duc  de  Guise  devint 
le  maître  de  l'Etat.  Henri  m,  en  ratifiant  ce  traité,  dis- 
simula son  mécontentement  d'avoir  été  sacrifié  par  le 
ministre  auquel  il  avoit  confié  ses  plus  chers  intérêts  ; 
mais  peu  de  temps  avant  l'ouverture  des  seconds  états 
de  Blois  il  lui  ôta  le  porte-feuille,  fit  partager  sa  dis- 
grâce au  chancelier  de  Cheverny,  ainsi  qu'au  surin- 
tendant de  Bellièvre,  et  renouvela  presque  entière- 
ment le  ministère.  Cette  grande  mesure  n'ouvrit  pas 
les  yeux  au  duc  de  Guise  sur  les  dangers  qui  le  me- 
naçoient  :  il  se  rendit  aux  Etats,  voulut  y  dominer,  et 
fut  assassiné  le  ^3  décembre  i588. 

Villeroy,  jeté  en  quelque  sorte  dans  le  parti  de  la 
Ligue  par  sa  position  nouvelle,  se  rallia  au  duc  de 

Mayenne  y  frère  du  duc  de  Guise ,  qui  avpit  levé  l'éten- 
dard contre  le  Roi,  et  dont  il  devint ,  ainsi  que  le  pré- 
sident Jeannin ,  Tun  des  conseillers  les  plus  intimes.  Ce 
ne  fut  pas  sans  un  vif  chagrin  qu'il  vit  les  excès  aux- 
quels se  portèrent  les  ligueurs,  sous  le  prétexte  de 
venger  la  mort  de  leur  chef  :  mais  il  se  flatta  toujours 
de  parvenir  à  leur  donner  une  direction  favorable  à 
la  religion  et  à  l'Etat. 

Immédiatement  après  la  mort  de  Henri  m  [a  août 
1589],  ayant  appris  que  Henri  iv  avoit  promis  de  se 
faire  instruire  dans  la  religion  catholique ,  il  annonça 
l'intention  de  le  reconnoître  s'il  tenoit  cet  engagement; 
et,  du  consentement  de  Mayenne,  il  entretint  pen- 
dant cinq  ans  avec  ce  prince  des  négociations  qu'il 
suivit  avec  une  constance  digne  des  plus  grands 
éloges,  quoiqu'elles  fussent  sans  cesse  interrompues-^ 
soit  par  les  passions  des  chefs,  soit  par  les  événemens 
de  la  guerre.  Dans  ces  circonstances  orageuses ,  Y  il- 
leroy  déploya  les  talens  d'un  véritable  homme  d'Etat  : 
toujours  opposé  à  la  faction  étrangère,  il  détourna, 
par  sa  patience  et  son  habileté,  les  fléaux  dont  elle 
vouloit  accabler  la  France  ;  et  ce  fut  lui  qui  contribua 
le  plus  à  ce  que  les  états  de  la  Ligue  ne  donnassent 
pas  la  couronne  à  une  princesse  espagnole. 

Henri  ly ,  qui  dans  ces  négociations  si  longues 
avoit  su  apprécier  son  mérite  et  la  pureté  de  ses  in^n- 
tions,  le  rétablit  dans  le  ministère  aussitôt  qu'il  fut 
affermi  sur  le  trône,  et  il  le  chargea  de  la  principale 
direction  des  affaires  éti^angères.  Le  premier  soin  de 
Villeroy  fut  de  travailler  à  la  réconciliation  du  mo- 
narque avec  le  pape  Clément  viii  ;  et  cette  négocia- 
tion, confiée  à  d'Ossat  son  ami,  eut  bientôt  l'issue  la 

plus  heureuse  (0.  Villeroy,  en  entrant  dans  le  minis- 
tère de  Henri  iv,  n*ayoit  pas  abandonne  son  système 
de  donner  aux  catholiques  une  gi^ande  prépondé- 
rance :  il  se  trouva  donc,  pour  la  poUtique  étrangère, 
en  opposition  avec  Sully,  qui  avoit  des  idées  entière- 
ment différentes.  Celui-ci  auroit  youIu  qu'on  fit  une 
confédération  redoutable  contre  la  maison  d'Autriche, 
tandis  que  les  vues  de  Villeroy  tendoient  au  contraire 
à  contracter  avec  cette  maison  une  alliance  solide,  aCn 
d'opposer  une  digue  puissante  aux  progrès  du  protes- 
tantisme. Henri  iv,  qui  gouvernoit  par  lui-même, 
tenoit  la  balance  entre  ces  deux  ministres,  et  ne  pre- 
noit  de  leurs  systèmes  que  ce  qui  convenoit  à  la  gloire 
et  à  la  prospérité  de  son  royaume. 

Au  mois  d'avril  i6o4,  Villeroy  éprouva  un  désa- 
grément dont  ses  ennemis  ne  manquèrent  pas  de 
triompher.  Il  avoit  dans  ses  bureaux  un  commis  fort 
intelligent  tiommé  Nicolas  L'Hoste,  et  il  Temployoit  à 
déchiffrer  les  dépêches  des  ambassadeurs.  Cet  homme 
étoit  secrètement  vendu  à  l'Espagne ,  et  abusoit  d'une 
manière  indigne  de  la  confiance  du  ministre.  Bar- 
rault,  ambassadeur  à  Madrid,  découvrit  par  hasard 
cette  trame,  et  s'empressa  d'en  instruire  Villeroy,  qui 
ne  donna  ptiS  des  ordres  assez  prompts  pour  arrêter  le 
trattre.  Ainsi  L'Hoste  eut  le  temps  de  se  sauver;  on  le 
poursuivit,  et  il  se  noya  en  voulant  traverser  la  Marne 
k  la  nage.  Ses  papiers  avoient  disparu,  et  il  fut  impos- 
sible de  pénétrer  le  secret  de  cette  intrigue. 

Toutes  les  apparences  étoient  contre  Villeroy,  dont 
on  cotinoissoit  le  penchant  à  favoriser  les  vues  de  la 

(0  Voyez  dans  les  Lellres  da  cardinal  d'Ossat  sa  correspondance  ayec 
Villeroy,  depuis  la  fin  de  1 594  jusqu^au  mois  de  septembre  i  S^, 


ET  SUR  SES  MÉMOIRES.  g 

maison  d'Autriche.  Cependant  Henri  iv  ne  conçut  au- 
cun soupçon  contre  son  ministre  ^  et,  guidé  par  une 
noble  confiance  y  il  eut  pour  lui  des  bontés  qui  impo- 
sèrent silence  à  tous  ses  ennemis. 

ce  Le  sachant  dévoré  d'inquiétudes,  dit  un  auteur 
«  contemporain  (i),  il  prit  la  peine  d*aller  jusques 
«  chez  luy  pour  le  consoler  et  conforter  en  son  ennu  j, 
ce  ne  montrant  aucun  soupçon  de  défiance  pour  ce  qui 
ce  s'estoit  passé,  non  plus  qu'auparavant,  encore  moins; 
ce  tellement  qu'on  disoit  à  la  cour  que  Theur  lui  en 
c<  vouloit  bien  d'avoir  un  si  bon  maistre ,  puis  qu'en 
ce  matière  de  faict  d'Ëstat  de  cette  conséquence,  les  rois 
ce  et  les  princes  veulent  coustumierement  que  les  mais- 
ce  très  repondent  de  leurs  valets.  » 

Henri  iv  estfmoit  suitout  en  lui  un  zèle  ardent  qui 
le  portoit  à  négliger  entièrement  ses  propres  affaires 
pour  ne  s'occuper  que  de  celles  de  l'Etat,  ce  Les  prin- 
ce ces,  disoit-il,  ont  des  serviteurs  à  tout  prix  et  de 
«  toute  façon  :  les  uns  font  leurs  afiaires  premier  que 
ce  celles  de  leurs  maistres ,  les  autres  font  celles  du 
ce  maistre  et  n'oublient  les  leurs;  mais  Villeroy  croit 
ce  que  celles  de  son  maistre  sont  les  siennes ,  et  y  ap- 
ce  porte  la  mesme  piassion  qu'un  autre  en  sollicitant 
ce  son  procès  ou  travaillant  à  sa  vigne.  » 

Après  la  mort  du  monarque  auquel  Villeroy  devoit 
tant  de  reconnoissance ,  il  se  dévoua  au  service  de  sa 
veuve,  Marie  de  Médicis.  Un  conseil  extraordinaire 
des  ministres  ayant  été  tenu  le  même  jour,  il  opina  le 
premier  pour  que  cette  princesse  eût  la  régence,  et  il 
offrit  de  dresser  la  déclaration  et  de  la  signer  :  mais  le 
chancelier  de  Sillery,  intimidé  par  les  menaces  du 

(0  Cayet,  Chronologie  septénaire» 

comte  de  Soissons,  refusa  d'y  apposer  le  sceau;  et  il 
fallut  que  le  parlement  de  Paris  prit  sur  lui  de  faire 
cet  acte  de  souveraineté. 

Aussitôt  que  la  Régente  eut  été  reconnue,  Villeroy 
fut  assez  généireux  pour  proposer  à  cette  princesse  de 
continuer  Sully  dans  l'administration  des  finances ,  et 
il  parut  oublier  les  fréquens  démêlés  qu'il  avoit  eus 
avec  lui  sous  le  dernier  règne.  Mais  l'accord  entre  les 
deux  ministres  ne  subsista  pas  long-temps;  et  leurs 
disputes  sur  la  politique  extérieure  s'envenimèrent  par 
un  tort  que  Villeroy  crut  avoir  à  reprocher  à  Sully. 
Villeroy  desiroit  qu'on  mît  à  lai  disposition  de  d'Alin- 
court  son  fils,  lieutenant  général  au  gouvernement  de 
Lyon,  un  corps  de  trois  cents  Suisses; l'inflexible  sur- 
intendant s'y  opposa  fortement  :  ils  se  brouillèrent, 
et  le  résultat  de  leurs  querelles  fut  la  retraite  de 
Sully. 

Alors  Villeroy,  n'ayant  plus  d'opposition  à  craindre 
dans  le  conseil  pour  l'alliance  qu'il  desiroit  depuis  si 
long-temps  que  la  France  contractât  avec  la  maison 
d'Autriche,  fit  décider  que  le  jeune  roi  Louis   xm 
épouseroit  une  princesse  espagnole.  Les  protestans  ir- 
rités parlèrent  de  prendre  les  armes,  tinrent  des  as- 
semblées, et  firent  craindre  à  quelques  personnes  peu 
expérimentées  le  retour  des  désastres  qui  avoient  en- 
sanglanté les  règnes  précédens.  Villeroy,  fidèle  à  ses 
principes,  vouloit  qu'on  les  réprimât  sur-le-champ,  et 
ne  cessoit  de  rappeler  à  la  Reine  les  fautes  qu'avoit 
commises  Catherine  de  Médicis  en  voulant  flotter  entre 
les  factions.  Heureusement  les  circonstances  n'étoient 
plus  les  mêmes,  l'esprit  général  avoit  changé,  et  les 
protestans,  dont  le  parti  s'étoit  afToibli  depuis  la  con- 

version  de  Henri  iv,  ne  possédoient  plus  l'influence  qui 
dvoit  causé  tant  de  maux. 

Cependant  le  maréchal  d'Ancre ,  créature  de  la  Ré- 
gente, exerçoît  presque  toute  l'autorité,  sans  avoir  le 
titre  de  premier  ministre.  Exposé  par  sa  qualité  d'é- 
tranger, et  par  son  inexpérience  dans  les  affaires ,  à  la 
haine  des  grands  et  du  peuple,  il  avoit  cru  devoir 
conserver  dans  le  ccMiseil  Villeroy,  Sillery  et  Jeannin, 
très-considérés  par  la  confiance  dont  les  avoit  honorés 
Henri  iv.  Mais,  satisfait  de  trouver  un  appui  dans  ces 
personnages  respectables,  il  se  mettoit  peu  en  peine 
de  suivre  leurs  avis.  Il  résulta  de  cette  position  des 
fautes  qui  divisèrent  la  cour  :  les  princes  se  retirèrent 
et  commencèrent  à  lever  des  troupes;  Villeroy,  con- 
sulté par  la  Reine,  proposa  le  parti  le  plus  énergique  : 
il  vouloit  qu'on  marchât  aussitôt  contre  les  rebelles, 
persuadé  que  le  régiment  des  Gardes  sufliroit  pour  les 
dissiper;  et,  rappelant  les  malheurs  de  Henri  m,  il 
soutenoit  que  la  Ligue  eût  été  anéantie  si  ce  monarque 
eût  agi  ainsi  à  la  première  prise  d'armes  du  duc  de 
Guise.  Mais  le  maréchal  d'Ancre ,  redoutant  pour  lui 
les  suites  de  la  guerre,  et  se  figurant  qu'il  pourroit 
être  sacrifié  lorsqu'on  traiteroit,  insista  pour  qu'on 
tentât  les  voies  de  conciliation.  Cet  avis  prévalut  dans 
le  conseil,  et  une  paix  peu  avantageuse  à  l'autorité 
royale  fut  signée  à  Sainte-Menehould  le  i5  mai  1614. 

Après  les  Etats  -  généraux  qui  furent  tenus  cette 
année,  le  prince  de  Condé  quitta  de  nouveau  la  cour, 
et  publia  un  manifeste  sanglant  contre  la  Régente  : 
ce  qui  n'empêcha  pas  cette  princesse  de  conduire 
Louis  XIII  à  Bordeaux,  où  il  épousa  Anne  d'Autriche, 
fille  de  Philippe  m.  Ce  mariage  faisant  désirer  à  tout 

le  monde  le  rétablissement  de  la  tranquillitëintérieure, 
on  noua  des  négociations  avec  le  prince.  Villeroy  en 
eut  la  principale  direction;  et  Ton  ne  vit  pas  sans 
étonnement  que^  dans  le  traité  de  Loudun  y  il  eût  Tair 
de  sacrifier  les  intérêts  de  la  régente,  en  consentant  à 
ce^que  Condé  fût  le  chef  du  conseil  j  et  eût  la  signa- 
ture des  arrêts,  â  son  retour^  Marie  de  Médicis  lui 
reprocha  sa  foiblesse.  «  Madame  ,  lui  répondit  Vil- 
<c  leroy,  si  le  prince  se  conduit  bien,  les  actes  du  con- 
ce  seil  auront  plus  de  force;  s'il  se  conduit  mal,  n'ou- 
c<  bliez  pas  que  sa  personne  est  entre  les  mains  de 
«  Votre  Majesté.  »  La  Beine  comprit  alors  parfaite- 
ment les  intentions  qu'avoit  eues  son  ministre;  et  le 
prince  ayant  peu  de  temps  après  abusé  de  Tauto- 
rite  qui  lui  étoit  confiée,  elle  le  fit  arrêter  le  i^r 
septembre  1616  dans  le  Louvre,  d'où  il  fut  conduit 
à  la  Bastille,  puis  à  Vincennes,  pour  y  subir  une  lon- 
gue captivité. 

Le  succès  de  ce  coup  d'Etat  donna  au  maréchal 
d'Ancre  une  présomption  qui  lui  devint  bientôt  funeste. 
Croyant  n'avoir  plus  besoin  des  anciens  ministres  de 
Henri  iv,  il  les  congédia  les  uns  après  les  autres;  et 
Villeroy,  qui  se  retira  dans  sa  terre  de  Conilans, 
parut  sentir  vivement  cette  disgrâce,  quoiqu'il  répétât 
souvent  que  son  âge  avancé,  et  la  nécessité  de  se  pré- 
parer à  la  mort,  lui  faisoient  désirer  de  se  retirer  des 
afiaires.  Il  y  rentra  Tannée  suivante,  lorsque  le  ma- 
réchal eut  été  sacrifié  à  la  haine  publique  [16 17]. 
Mais  il  ne  jouit  pas  long-temps  de  ce  retour  de  for- 
tune :  se  trouvant  à  l'assemblée  des  notables  qui  fut 
tenue  à  Bouen  au  mois  de  décembre  de  la  même 
année,  il  fut  attaqué  d'une  maladie  grave,  ne  resta  au 

Ut  que  trente  heures  ^  et  mourut ,  à  l'âge  de  soixante-* 
quatorze  ans ,  en  prononçant  ces  mots  remarquables  : 
O  monde,  que  tu  es  trompeur! 

Richelieu,  dans  ses  Mémoires,  rend  hommage  au 
désintéressement  de  Villeroy;  et  il  observe  qu'après 
cinquante-et-un  ans  de  ministère  son  revenu  ne  fut 
augmenté  que  de  quatre  mille  livres.  Il  ne  loue  pas 
moins  ses  talens  naturels  pour  Tadministration  ;  et , 
remarquant  qu'il  ne  s'étoit  jamais  appliqué  aux  lettres, 
il  le  compare  à  de  Thou  qui  étoit  très -savant.  «  M.  de 
c(  Villeroy,  sans  science ,  dit-il ,  fut  trouvé  aussi  pro- 
«  pre  aux  affaires  que  M.  de  Thou  inhabile  avec  toute 
«  son  étude.  » 

Les  Mémoires  de  Villeroy  peuvent  être  considérés 
comme  une  apologie  de  sa  conduite  pendant  les 
guerres  de  religion.  La  première  partie  contient  la 
réponse  aux  accusations  dirigées  contre  lui  sur  les 
actes  de  son  second  ministère,  qui  dura  depuis  iS*]^ 
jusqu'à  la  (in  de  i588.  La  seconde,  beaucoup  plus 
intéressante,  offre  le  développement  de  toutes  les  né- 
gociations qu'il  suivit  depuis  la  mort  de  Henri  m  jus- 
qu'à la  réduction  de  Paris.  En  retraçant  cette  époque, 
la  plus  glorieuse  de  sa  vie,  l'auteur  rapporte  un  grand 
nombre  d'anecdotes  curieuses,  montre  une  connois- 
sance  approfondie  des  hommes  et  des  affaires,  et  in- 
dique la  marche  que  doit  suivre  un  négociateur  lors- 
qu'il est  chargé  de  rapprocher  des  partis  divisés  par 
des  opinions  politiques  et  religieuses. 

On  a  joint  aux  nouvelles  éditions  des  Mémoires  de 
Villeroy,  en  forme  de  supplément,  une  multitude  de 
pièces  qui  ont  aujourd'hui  peu  d'intérêt  :  nous  n'en 
avons  conservé  qu'une,  dont  l'authenticité  n'est  pas 


l4  NOTICE  SUR  VILLEROY  ET  SUR  SES  MÉMOIRES. 

contestée,  et  qui  ûfTre  des  détails  presque  inconnus  sur 
l'une  des  époques  les  plus  importantes  de  notre  his- 
toire. Elle  est  intitulée  :  Discours  du  roy  Henri  m  à 
un  personnage  dlionneur  et  de  qualité  estant  près  de 
Sa  Majesté  à  Çracos^ie,  des  causes  et  motifs  de  la 
Sainct  Barthélémy.  ^ 

Les  Mémoires  de  Villeroy  turent  publiés  en  un 
vol.  in-4^,  Paris,  1622,  parDuMesnilBasire,  avocat. 
Une  édition  de  Sedan  porte  la  même  date.  Ils  paf^ 
rurent  ensuite  avec  un  supplément  en  4  vol.  in-80, 
Paris,  Samuel  Thiboust ,  1628;  et  l'on  en  fit  depuis 
d'autres  éditions  en  divers  formats.  Nous  avons  suivi, 
pour  celle  que  nous  donnons,  un  eiemplaire  de  l'édi- 
tion originale  qui  appartient  à  la  bibliothèque  du  Boi, 
où  se  trouvent  de  nombreuses  corrections  manuscrites 
qui  paroissent  avoir  été  faites  sur  une  copie  plus 
exacte  que  celle  de  la  première  édition  ;  ces  correc- 
tions donnent  à  celle  que  nous  publions  une  supério^ 
rite  incontestable  sur  toutes  les  autres. 


A  MONSIEUR 


MESS  IRE 


ALEXANDRE  DE  FAUCON, 


CBEVALlERy  SEIGITEUR  DE  RIS,  CONSEILLER  DU  ROT  EN  SES  CONSEILS 
D^ESTAT  ET  VKlvt,  ET  PREMIER  PRESIDENT  EN  8A  COUR  DE  PARLEMENT 
2>E  NORMANDIE. 


'illf, 


ONSIEUR, 


Le  loisir  que  mes  veilles  ont  desrohéà  mes  occupations  m'a 
convié  de  recevoir  entre  mes  manuscrits  les  Mémoires  de  Jeu 
M.  de  Villerqy^  et  les  mettre  en  lumière.  Je  ne  double  point, 
monsieur j  qu'ils  ne  soient  bien  venus  et  receus ,  tant  pour 
r excellence  du  subjet  qiCils  traittent  que  pour  la  nouveauté 
que  la  curiosité  du  siècle  et  la  cour  désirent  en  toutes  choses; 
puis  le  nom  et  réputation  de  l'autheur  y  donne  assez  de 
prix  et  de  crédit,  Toutesfois ,  monsieur ^  fay  creu  qu'il  estoit 
honorable  les  accompagner  du  nom  de  quelque  grand  de  ses 
amis ,  les  vous  dédier  comme  à  l'un  de  ceux  qu'il  aymoit 
et  honoroit  grandement  j  vous  ayant  quelquefois  entretenu 
fort  particulièrement  sur  ce  subj'ect.  Les  loix  d'honneur  et 
de  debvoir  m'y  obligent ,  celles  de  l' Estât  me  le  permettent  y 
puis  qu'estant  chef  et  le  premier  en  ce  grand  et  célèbre  par- 
lement, il  vous  appartient  de  cognoistre  tout  ce  qui  s'y  fait 
pour  vous  en  servir  aux  grands  et  importuns  affaires  que 
Sa  Majesté  vous  confie,  dont,  monsieur,  vous  en  rendez  des 


actions  si  louables  ^  prudentes  et  judicieuses  y  que  Sa  Majesté 
en  reçoit  de  bons  etJideUes  services  y  et  la  province  le  bien 
et  le  contentement.  Recevez  les  donc,  monsieur j  avec  autant 
d* accueil  qu'ils  le  méritent^  et  que  ce  présent  me  serve  de 
gage  de  mon  affection ^  de  tesmoignage  de  ma  bonne  volonté^ 
et  de  recognoissance  de  toutes  sortes  de  bienveillances  y  qui 
m'obligent  demeurer , 


Monsieur  , 

Vostre  bien  humble  et  obéissant 
serviteur^ 

DU   M£SHIL   BA8IRE, 

Advocat  du  Roy 
en  sa  chambre  des  Comptes  de  Rouen. 


AVANT-PROPOS. 


Ces  Mémoires  ont  esté  faicts  et  dressez  par  feu  M.  de 
Yilleroy  lors  que ,  durant  les  guerres  de  la  Ligue ,  la  néces- 
sité des  affaires  le  portoit  aux  negotiations  pour  remettre 
FEstat  en  paix  et  les  peuples  révoltez  en  obéissance ,  tes- 
moings  irréprochables  de  sa  fidélité  et  de  ses  services,  qui 
ont  eu  si  bon  succès  que  la  France  en  a  receu  tout  contente- 
ment. Au  lieu  de  cest  eschantillon  s'il  eust  laissé  toute  la 
pièce,  le  public  luy  en  eust  esté  grandement  obligé;  car  il 
faut  adjouster  franchement  qu'il  n'appartient  qu'aux  secré- 
taires d'Estat  à  faire  l'histoire,  lesquels  ont  veu,  sceu  et 
cogneu  les  secrets  de  l'Esiat,  les  conseils  du  prince  et  les 
affaires  du  royaume.  La  cognoissance  de  leurs  escrits  et  dis- 
cours ^assaisonnez  par  divers  âges  et  expériences, apprennent 
les  nouvelles  du  monde ,  les  moyens  de  s'y  conduire ,  et  la 
voye  pour  en  sortir  :  ce  qui  véritablement  se  recognoist  par 
ces  Mémoires,  lesquels  il  avoit^addressé  à  M.  de  Believre, 
chancelier  de  France,  et  à  M.  le  président  Janin,  pour  estre 
seuls  tesmoins  de  ses  actions  et  deportemens,  sans  les  vou- 
loir donner  au  public.  Pour  moy  j'ay  creu,  avec  le  juge- 
ment de  mes  amis^  que  ce  seroit  une  trop  grande  perte  de 
les  taire  et  supprimer,  tant  pour  l'utilité  que  le  gênerai  et 
particulier  en  pourra  recevoir ,  que  pour  rendre  l'honneur 
à  ce  grand  personnage,  lequel,  par  sa  fidélité,  mérites  et 
services ,  a  obligé  toute  la  France  à  sa  mémoire.  Geste  con- 
sidération m'a  porté  à  ce  dessein. 

JuE  plus  grand  contentement  que  puisse  avoir  un 
homme  de  bien  après  celuy  que  luy  rend  sa  cons- 
cience^  lequel  ne  luy  peutcstre  osté,  est  d'estre  tenu 
pour  tel  qu'il  est,  et  principalement  de  ceux  ausquels 
il  a  voilé  amitié  çt  service.  Nous  voyons  pea  de  per- 
sonnes en  ce  royaume  avoir  jony  de  ce  bien  là  depuis 
ce  règne,  tant  a  esté  grande  la  corruption  des  bonnes 
mœurs,  et  la  porte  ouverte  à  la  calomnie;  et  plus  quie 
les  autres  les  courtisans  en  ont  esté  privez,  et  spécia- 
lement ceux  qui  ont  esté  employez  aux  affaires  publi- 
ques, et  ont  voulu  suivre  et  exécuter  fidellement  et 
rondement  les  commandemens  du  Boy  :  soit  qu'ils  ne 
s'en  soient  rendus  dignes,  ou  qu'ils  ayent  porté  lé 
blasme  et  l'envie  des  choses  qui  ont  esté  faittes,  les- 
quelles opt  esté  plus  souvent  condamnées  qu'approu- 
vées, à  cause  de  nos  divisions  et  partialités,  et  des 
vexations  et  surcharges  publiques  qui  n'ont  esté  mesu- 
rées aux  causes  et  Qns  motivées  d'icelles,  mais  plustogt 
au  poids  de  nos  passions  ou  du  mal  que  nous  en  avons 
receu.  Car  comme  le  Boy  a  esté  contrainct  ou  bien  a 
voulu  quelquefois  changer  de  chemin  et  de  résolution 

en  la  conduitte  de  ses  affaires  ^  ceux  ausquels  tels  chan- 
gemens  ont  despieu  et  porté  dommage  ont  accusé  les 
ministres  et  serviteurs  de  Sa  Majesté  de  légèreté,  d'im- 
prudence ^  mesmes  d'infidélité  :  les  huguenots  les  ont 
appeliez  Guisards  et  pensionnaires  d'Espagne ,  et  les 
autres  fauteurs  d'heretiques  et  politiques  ;  et  pouvons 
dire  qu'il  n'y  a  celuy,  pour  droit  qu'il  aye  cheminé, 
qui  aye  peu  éviter  qu'il  n'ait  esté  despeint  de  Fune  des- 
dites couleurs  et  de  plusieurs  autres  encores  r  ce  qui  a 
plus  appresté  à  parler  aux  détracteurs,  qu'il  n'a  trou- 
blé la  conscience  des  gens  de  bien. 

Car  la  vérité  console  et  asseure  assez  d'elle  mesmes 
celuy  qui  s'y  confie.  Mais  à  présent  (0  que  la  violence 
de  nos  troubles  a  forcé  plusieurs  personnes  de  changer 
de  route,  ceux  qui  courent  telle  fortune,  qui  sont  soi- 
gneux de  leur  honneur  et  de  conserver  leurs  amis, 
doivent  les  esclaircir  des  raisons  qui  les  ont  poussez  à 
ce  faire ,  afin  de  ne  leur  donner  occasion  de  changer 
la  bonne  opinion  qu'ils  avoient  conceuë  d'eux,  la- 
quelle a  deu  estre  le  principal  fondement  de  leur  ami- 
tié, d'autant  qu'il  est  impossible  que  nous  aymions 
bien  celuy  que  nous  n'estimons. 

C'est  pourquoy  me  trouvant,  par  la  volonté  de 
Dieu^  du  nombre  de  ceux  qui  ont  changé  de  place, 
plus  désireux  de  vivre  en  la  bonne  opinion  des  hom- 
mes, et  par  ce  moyen  conserver  mon  honneur  et  mes 
amis  que  ma  propre  vie,  j'ay  estimé  leur  devoir  repré- 
senter les  choses  qui  me  sont  advenues,  et  en  ce  fai- 
sant les  rendre  juges  de  ma  procédure  :  ce  que  je  feray 
le  plus  succinctement  qu'il  me  sera  possible;  mais  je 

(>)  A  prttent.  Cette  partie  des  Mémoires  fut  écrite  en  1 569,  peu  de 
tenpt  après  que  YiUeroy  eut  été  renyojé  dn  ministère. 


DE  VlLLfiKOY.  21 

les  exhorte  et  prie  de  croire  que  je  ne  leur  diray  rien 
qui  ne  soit  très  véritable,  et  que  je  ne  vérifie  et  preuve 
par  escrit  ou  autrement  quand  besoin  sera.  Mes  ac- 
tions ont  este  aussi  si  publiques ,  que  quand  je  vou- 
drois  les  desguiser,  c^est  chose  qui  me  seroit  très 
difficile. 

J*eu  c^t  honneur  y  quoy  qu*indignement ,  mais  fa- 
vorisé de  la  protection  de  la  feue  Royne  mère  du 
Boy,  que  Dieu  absolve  ^  et  des  services  très-recom- 
mandables  que  feu  M.  de  L*Aubespine  mon  beau  père 
avoit  rendus  à  Sa  Majesté^  d*estre  pourveu^  à  Taage 
de  vingt-quatre  ans^  par  le  feu  roy  Charles  mon  pre- 
mier maistre,  de  l'office  de  secrétaire  d'Estat  qu'exer- 
çoît  ledit  feu  sieur  de  L'Âubespine,  par  la  résignation 
qu'il  m'en  fit  à  sa  survivance  le  vingt-cinquiesme  jour 
du  mois  d'octobre  i567 .  Mes  lettres  furent  seellées  par 
feu  M.  de  L'Hospilal,  chancelier  de  France,  auquel 
feu  M.  de  Morvillier  prit  la  peine  de  les  présenter;  et 
le  jour  mcsme  feu  mondit  sieur  de  L'Aubespine  tomba 
malade  dans  le  chasteau  du  Louvre  où  il  estoit  logé, 
de  laquelle  maladie  il  trespassa  l'unziesme  novembre, 
qui  fut  le  lendemain  que  la  bataille  fut  donnée  entre 
Paris  et  Sainct  Denis,  en  laquelle  feu  M.  le  connes- 
table  Anne  de  Montmorency  fpt  blessé  à  mort. 

Je  commençay  dès  le  lendemain  à  exercer  ledit 
office,  et  y  ay  depuis  vaqué  continuellement  et  sans 
intermission  durant  le  règne  dudit  feu  roy  (Iharles.  Si 
c'a  esté  avec  sa  bonne  grâce  et  son  contentement ,  j'en 
appelle  à  t(3smoin  ceux  qui  ont  vescu  et  suivy  la  cour 
de  ce  temps  là,  lesquels  ont  peu  sçavoir  la  fiance  qu'il 
avoit  en  uioy  et  la  bonne  volonté  qu'il  nie  porioit,  la> 
quelle  véritablement  procedoit  plus  de  sa  bonté,  qui 

estoit  infinie,  que  de  mon  mérite,  estant  certain  que 
tout  le  bien  que  je  faisois  lors  au  service  de  Sa  Majesté 
ne  procedoit  de  mon  lindustrie,  mais  de  l'instruction 
et  des  bons  records  que  je  tirois  journellement  de 
feux  messieurs  de  Morvillier  et  de  Limoges,  lesquels 
avoient  très-grande  expérience  et  cognoissanco  des 
aiTaires  du  monde^  et  ne  pensoient  jour  et  «tuict  qu'à 
procurer  le  bien  'du  Boy  et  du  roj^aume^  comme  ils 
ont  faict  taot  qu'ils  ontvescu.  Et  neantmoins  telle  com- 
munication et  la  conversation  que  nous  avions  ensem- 
ble, enr laquelle  messieurs  de  Sauve,  Bi^uslart  et  Pinard 
estoient  aussi  ordinaires,  ne  peust  estre  exempte  d'en- 
vie et  de  jalousie,  c^cialement  après  l'advenement  du 
Boy  à  La  couronne,  que  ceux  qui  avoient  devant  les 
yeux  la  gloire  de  Dieu,  rbonneur  du  Boy  et  le  bien 
public  du  royaume,  eurent  bien-tost  pour  contraires 
les  autres,,  qui  voulaient  s'advancer  à  quelque  pris 
que  ce  fust  :  dequoy  ledit  evesque  de  Limoges  com- 
jnença  à  sentk*  et  recevoir  les  efTects  aux  premiers  es- 
tais >de  Blois,, qu'il  fut  renvoyé  en  sa  maison  sans  ex- 
primer les  causes  de  son  bannissement,  ny  luy  donner 
lieu  de  s'en  justifier. 

Je  n'ay  délibéré  de  rendre  compte  par  le  présent 
Mémoire  de  toutes  mes  actions  :  ce  seroit  chose  trop 
tedieuse;  je  me  contenteray  seulement  de  représenter 
celles  qui  ont  servy  d'argument  à  quelques  uns  de  me 
calomnier,  pour  esclaircir  ceux  qui  le  liront  de  la  vé- 
rité d'iceUes,  à  la  charge  de  respondre  tousjours  des 
autres  quand  il  <en  sera  besoing  :  à  quoy  je  me  soub- 
mets  et  oblige  de  très  bon  cœur. 

[i574]  Partant  je  commenceray  par  le  voyage  que 
je  fis  en  Languedoc  devant  le  deceds  du  roy  Charles, 

pour  respondre  à  ceux  qui  ont  voulu  croire  et  publier 
que  j'avois  eu  charge  dâdit  Boy,  partant  d'auprès 
de  luy,  de  faire  atteater  à  la  pei^sonne  de  M*  le  duc 
de  MoDtraoreQcy.,  qui  portoit  lors  le  nom  de  Dam- 
ville^  sous  couleur  de  luy  parler  de  paix;  car  c'est 
une  iv^posture  très-vraye,  ny  plus  ny  moins  que  l'ac- 
cusation, que  l'on  a  dict  depuis  ^voir  esté  faictepar 

un  nomme.... de  M.  ide  YiUequier  et  moy ,  lequel 

fut  exécuté  à  mort  par  le  commajndement  dudict  duc^ 
lors  que  le  Boy  fut  en  Avignon ,  Van  i575. 

Je  fus  depesché  audit  pays  de  Languedoc  avec  feu 
M.  de  Sainct  Sulpice,  superintendant  de  la  np^aison  de 
feu  monseigneur  de  duc  d'Alençon  frère  du  Boy,  ex- 
près pour  essayer  à  composer  les  troubles  qui  estoient 
ei3tr,etenus  ^udit  pays  et  en  quelques  fi^utres  provinces 
de  ce  royaume  par  les  huguenots,  sur  les  advis  que 
ledit  duc  de  MontmoreAcy,  gouveri;^ur  dudijt  pays, 
avoit  donnez  au  Boy  et  à  la  Boyne  sa  mere^  qu'il  avoit 
moyen  d'y  pourvoir  par  ceste  voye  là.  Mais  il  ne  fut 
jamais  à  nostre  puissanqe  (jle  passer  plus  fivant  qu'Avi- 
gnon, ;Dy  de  voir  ledit  duc,  quelque  Tleyoir  et  sollici- 
tation que  nous  en  feissioQsj  et  nous  ne  pouvions  traJLC- 
ter  avec  les  autres  sans  luy,  par  .ce  que  nostre  commis- 
sion s'^ddressoit  à  luy ,  et  ^'e^cusoit  siiir  les  affaires  qu'il 
avoit  ailleurs.  Mais  no.us  descouvrismes  bien-tost  qu'il 
attendoit  quelque  nouveau  mou veme.Y^. à Jla  cour,  qu'il 
eslimoit  reiissir  toujt  auti*em,ei;ijt  qu'il  n'advint. 

Gaj:  un  mois  ap^ès  nosti^  arriyée  en  ladite  ville 
d'Avignon,  nous  reqe.usmes  I9  ip^ouvelle  (0  d^  la  prison 

(»)  JYous  receusmes  la  noin^efle.  Les  maréchaux  de  Montmorency  et 
de  Cossé  furent  enfermés  au  château  de  Viucennes.  Ils  étoieut  acc^âés. 
d^une  conspiration  qui  paroissoit  axoir  pour  obiet  de  profiter  de  Tah- 

de  feu  M.  le  duc  de  Montmorency  son  frère,  et  de  feu 

• 

M.  le  marescbal  de  Cossé,  laquelle  nous  fut  apportée 
par  le  feu  comte  de  Martinengue,  avec  commission 
seellée  du  grand  seau ,  et  commandement  de  Sa  Majesté, 
par  lettre  escrite  de  sa  propre  main ,  de  nous  saisir  de  la 
personne  dudit  duc  de  Montmorency,  que  Sa  Majesté 
nous  mandoit  tremper  bien  avant  aux  entreprises  de 
feu  son  frère  9  auprès  duquel  Sa  Majesté  pensoit  que 
nous  fussions  y  et  d'advertir  les  gouverneurs  et  capi- 
taines, consuls,  manans  et  habitans  des  villes  de  son 
gouvernement,  et  particulièrement  les  bandes  corses 
qui  estoient  en  garnison  en  icelles,  de  ne  le  recog- 
noistre  plus  pour  gouverneur,  ny  luy  rendre  obeys- 
sance. 

Ledit  sieur  de  Sainct  Sulpice  et  moy  fusmes  très- 
estonnez  de  ce  commandement ,  non  tant  pour  le  re- 
gard du  mescontentement  que  le  Roy  nous  mandoit 
avoir  dudit  duc,  d'autant  que  nous  avions  descouvert 
plusieurs  choses  qui  nous  avoient  donné  occasion  de 
nous  défier  d'iceluy,  mais  dequoy  Sa  Majesté,  laquelle 
nous  avoit  choisis  et  envoyez  en  poste  devers  ledit  sieur 
mareschal  exprès  pour  parler  de  paix,  nous  comman- 
doit  de  nous  saisir  de  sa  personne  au  milieu  de  son 
gouvernement  et  de  ses  forces ,  n*y  ayant  aucune  ap- 
parence de  raison  d'espérer  que  ce  fiist  chose  que  nous 
peussions  effectuer,  quand  mesmes  nous  nous  fussions 
trouvez  auprès  de  luy,  n'ayant  forces  ny  moyens  quel- 
conques pour  ce  faire.  De  sorte  que  nous  fusmes  très- 
aises  de  ce  que  ledit  Martinengue  nous  avoit  encores 
trouvez  en  ladite  ville  d'Avignon  ;  et  est  certain  que 

sence  de  Théritier  de  la  couronne,  afin  de  donner  poar  successeur,  à 
Cbarles  ix  mourant ,  le  duc  d'Alençon  son  plus  jeune  frère. 

si  nous  eussions  esté  auprès  dudit  sieur  mareschal, 
qu*il  luy  eust  esté  très*facile  de  nous  faire  le  traicte- 
ment  duquel  Ton  nous  vouloit  faire  ministres  en  son 
endroit. 

Parqupy  nous  nous  resolusmes  bien  tost  de  nous 
contenter  de  pourvoirjau  second  chef  de  ladite  charge 
que  Ton  nous  donnoit  par  ladite  depesche ,  dont  à  la 
vérité  nous  mismes  peine  de  nous  acquitter  avec  toute 
vigilance  et  fidélité ,  et  nous  succéda  assez  heureuse- 
ment par  la  bonne  assistance  et  correspondance  que 
nous  tirasmes  de  feux  messieurs  le  cardinal  d'Arma- 
gnac y  du  duc  d*UseZy  et  du  sieur  de  Joyeuse  à  présent 
mareschal  de  France,  et  des  feux  sieurs  de  Suze,  de 
Quenaux  (0,  de  Maugiron  ,  de  Quelus  et  du  sieur  de 
BieuXy  ensemble  desdits  Corses ,  et  des  oiEciers  et  ha- 
bitans  des  villes  principales  dudit  gouvernement  ;  de- 
quoy  les  efTects  eussent  encores  esté  plus  grands,  n'eust 
esté  que  ledit  duc  de  Montmorency  fut  adverty  aussi- 
tost  que  nous  de  Temprisonnement  de  sondit  frère, 
et  du  commandement  que  Sadite  Majesté  nous  avoit 
addressé  par  les  bons  amis  qu'il  avoit  en  cour  et  en 
la  ville  d'Avignon. 

Cela  faict,  et  voyant  que  nostre  plus  longue  pré- 
sence et  demeure  en  ladite  ville  d'Avignon  estoit  inu- 
tile au  service  du  Roy,  ledit  siéur  de  Sainct  Sulpice  et 
moy  prismes  résolution  de  revenir  trouver  Leurs  Ma- 
jestez  par  l'advis  desdits  sieurs.  Mais  nous  trouvasmes 
à  nostre  retour  que  le  feu  roy  Charles  estoit  decedé,  à 
nostre  grand  malheur  et  regret  et  de  toute  la  France, 
voire  de  toute  la  chrestienté,  qui  ne  devoit,  pour  la 
gloire  de  Dieu  et  le  bien  universel  d'icellc ,  estre  si 

(0  De  Quenaux  :  de  Fourquevanx. 

tost  privée  de  la  vertu,  présence  et  assistance  d*un 
prince  si  magnanime,  équitable  et  bon  qu'estoit  ledit 
Boy,  qui  estoit  aussi  tant  obey,  honoré  et  aymé  de 
tous  ses  serviteurs,  qu'il  n'y  a  que  la  seule  mort  qui 
puisse  effacer  de  leurs  cœurs  sa  tr^ès^heureuse  et  cbere 
mémoire. 

Si  Sa  Majesté  eust  commandé  audit  sieur  de  Sainct 
Sulpiçe  et  .à  moy,  partant  d'auprès  d'elle ,  de  prendre 
ledit  diK;  ou  le  faire  tuer ,  comme  Ton  a  dict ,  nous 
ne  nous  fussions  arrestez  si  longuement  que  nous  fis- 
m,es  pai^  les  chemins,  ny  en  ladite  ville  d'Avignon  sur 
les  dilBcultez  et  remises  que  ledit  duc  faisoit  de  nous 
voir,  ny  n'eussions  attendu  que  la  nouvelle  de  la 
prise  de  son  frère  luy  eust  descouvert  l'intention  dé 
Sa  Majesté  ;  pareillement  nous  ne  fussions  partis  de 
la  cour  sans  voir  clair,  et  estre  bien  asseurez  des 
moyens  avec  lesquels  nous  eussions  peu  exécuter  tel 
commaaidejcaent.  D'autre  part ,  il  n'eust  esté  besoing 
que  le  Boy  nous  eust  envoyé  une  nouvelle  commis- 
sion pour  prendre  ledit  duc,  comme  il  nous  l'envoya 
par  ledit  Martinengue;  car  nous  ne  fussions  partis  de 
la  cour  sans  estre  garnis  d'un  bon  pouvoir  pour  ce 
faire;  plus,  je  diray  que  nous  estions  instrumens  très- 
mal  propres  pour  exécuter  une  telle  ei^eprise  :  ledit 
Martinengue,  auquel  on  disoit  que  le  Boy  en  avoit 
depuis  donné  la  charge,  estoit  bien  plus  propre  pour 
ce  faire  que  nous  n'estions.  Or  j'ay  en  main  plusieurs 
lettres,  mémoires  et  papiers  qne  ]e  representeraylou^ 
jours  où  il  sera  besoin,  qui  font  foy  certaine  de  la  vé- 
rité dudict  faict. 

Quand  il  la  première  prétendue  accusation  et  charge 
dudit ,  qui  portoit  que  M,  de  Villequier  et  moy 

iVvioDS  depesché  exprès  pour  empoisonner  ledit  duc, 
ainsi  qu'il  m^nda  à  Sa  Majesté  par  Du  Bélloy  lors 
qu'elle  estoit  en  Avignon ,  c'est  chose  qui  fut^ecognuë 
iiès-naensongere  par  la  seule  lecture  de  la  déposition ^ 
qui  contient  plusieurs  faussetés  très -claires  et  facUes 
à  prouver  :  toutesfois  «j'oifris  pour  la  descharge  et  jus- 
tification dudit  sieur  de  Yillequier^  qui  estoit  lors 
en  sa  maison ^  et  de  la  mienne,  d'aller  trouver  ledit 
duc,  Vespondre  à  Jiadite  accusation,  et  estre  confronté 

audit Mais  il  se  trouva  si  animé  d'icelle  contre  luy, 

qu'il  le  fit  exécuter  .aux  flambeaux ,  sans  attendre  la 
response  de  Sadicte  Majesté,  qui  luy  pouvoit  estre 
apportée  en  un  ou  deux  jour^s  au  plus  tard. 

Après  le  deceds  du  feu  Boy,  \e  fus  envoyé  par  ladite 
,  dame  Eoyne  sa  mère  en  la  compagnie  de  M.  de  Ghi- 
verny,  à  présent  chancelier  de  France ,  et  de  feu  M.  de 
Sauve,  au  devant  du  Boy,  lequel  nous  trouvasmes 
à  Turin.  Il  nous  ji-ece^ut  très -humainement,  et  me 
fit  en  particulier  certaiuement  plus  d'honneur  et  de 
bonne  chère  qu'aucuns  n'esperoient  ny  desiroient, 
se  ressouvenant  de  la  bonne  volonté  que  Je  feu  Boy 
son  jfrere  m'avoit  portée ,  et  de  la  recommandation 
qu'autrefois  il  luy  avoit  faite  de  moy,  qui  avois  re- 
ceu  de  luy  auparavant  qu'il  fust  roy,  en  ceste  con- 
sidération et  de  sa  bonté.,  toute  assistance,  faveur  et 
protection. 

Le  Boy,  estant  arrivé  à  Lyon,  fut  conseillé  par  quel- 
ques-uns de  faire  deux  choses  entre  les  autres  qui 
ont  depuis  engendré  beaucoup  de  maux  :  l'une  fut 
l'ouverture  des  acquis  des  deniers  contans  mis  es 
mains  ou  coffres  du  Boy;  l'autre,  le  changement  de 
la  forme  ancienne  des  expéditions  des  dons  et  bien- 


aS  [i574]  MÉMOIRES  d'état 

faicts^  sur  ce  qu'on  luy  fît  entendre  qu'il  n'estoit  pas 
raisonnable  que  ses  officiers  controolassent  ses  volon- 
tez  et  commandemens ,  comme  ils  faisoient  du  temps 
du  feu  Roy  son  frère,  lequel,  à  la  vérité,  se  reposoit 
grandement  sur  leur  devoir  et  fidélité  pour  l'adminis- 
tration de  ses  finances  et  exécution  de  ses  commande- 
mens, dont  aussi  ils  estoient  responsables  du  tout:  ce 
qui  estoit  cause  qu'ils  y  versoient  plus  religieusement 
et  loyalement ,  comme  l'on  a  mieux  cogneu  et  expé- 
rimenté depuis  ;  car  la  facilité  et  couverture  desdits 
comptans  a  engendré  tant  de  sortes  de  concussions, 
larcins,  dons  immenses  et  despences  mal  employées, 
que  je  ne  pense  point  qu'il  y  ait  rien  qui  ait  tant  faict 
de  tort  au  Roy  ny  destruit  le  royaume  que  cela  :  comme 
a  faict  aussi  la  nouvelle  forme  de  présenter  et  expé- 
dier lesdits  dons,  par  ce  que  n'estant  par  icelle  permis 
aux  princes  et  seigneurs  de  qualité  de  parler  au  Roy 
pour  autres  que  pour  eux,  comme  ils  souloient  faire 
de  tout  temps  auparavant,  cela  les  avoit  grandement 
indignez  et  mal  contentez,  et  avoient  tellement  chargé, 
voire  accablé  d'envie  ceux  qui  estoient  auprès  de  sa 
personne,  qu'une  grande  partie  de  Yios  troubles  en 
sont  advenus.  Davantage ,  au  lieu  de  retrancher  par 
ladite  forme  les  abus  que  l'on  disoit  que  les  secré- 
taires ou  leurs  commis  y  faisoient,  elle  leur  rendit 
les  moyens  de  ce  faire  plus  facilles;  car  devant  ils  es- 
toient responsables  des  expéditions  qu'ils  faisoient,  et 
n'eussent  osé  en  signer  une  contraire  ausdites  ordon- 
nances et  reglemens  du  Roy,  sans  courirle  hasard  d'un 
chastiment  et  reproche  :  de  quoy  ils  furent  du  tout  des- 
chargez par  ce  nouvel  ordre,  d'autant  qu'il  leur  estoit 
enjoint  par  iceluy  de  signer  et  expédier  sans  difficulté 

tout  ce  que  le  Boy  auroit  une  fois  accordé  par  plaôet 
signé  de  sa  main  :  ce  qui  ouvrit  la  porte  à  plusieurs 
surprises.  Et  me  souvient  qu'un  jour  le  comte  d*Escars 
m'apporta  un  placet  qu'il  avoit  fait  signer  au  Boy,  par 
lequel  Sa  Majesté  luy  avoit  accordé  qu'il  seroit  im- 
posé et  levé  sur  les  habitans  de  ses  terres  la  solde  de 
certain  nombre  de  soldats  qu'il  disoit  vouloir  em- 
ployer à  la  garde  de  ses  chasteaux  y  que  je  feis  diffi- 
culté d'expédier  parce  que  l'on  n'avoit  encores  com- 
«  mencé  à  faire  garder  les  maisons  des  particuliers  aux 
despens  du  peuple  :  dequoy  il  s'alla  plaindre.  De  façon 
que  j'en  receus  une  grande  réprimande ,  et  me  fut 
dict  que  ^e  i^oulois  controoUer  les  commandemens  du 
Boy  ;  que  c'estoit  chose  que  l'on  ne  youloit  plus  que 
mes  compagnons  et  moy  feissions^  ains  que  nous  eus- 
sions à  depescher  promptement  tout  ce  qui  nous  ap- 
paroistroit,  par  placet  signé  de  la  main  de  Sa  Majesté , 
avoir  par  elle  esté  accordé^  nous  contentant  de  retenir 
et  garder  le  placet  pour  nostre  descharge ,  sans  entrer 
à  l'advenir-  plus  advant  en  cognoissance  de  cause  :  ce 
qui  a  esté  par  moy  comme  par  mesdicts  compagnons 
suivy  depuis.  De  façon  que  je  ne  voudrois  respondre 
des  expéditions  que  j'ay  faictes  depuis  ledict  comman- 
dement :  chose  certainement  que  je  ne  faisois  difficulté 
de  faire  en  toutes  celles  que  j'ay  signées  du  temps  du 
feu  roy  Charles  y  lequel^  à  l'exemple  de  ses  prédéces- 
seurs y  ne  disoit  jamais  non  à  ceux  qui  luy  deman- 
doient  quelque  chose  ;  aussi  il  ne  leur  accordoit  d'a- 
bord leur  demande,  ains  il  commandoit  leur  placet 
estre  baillé  à  l'un  de  ses  secrétaires,  qui  estoit  tenu 
d'en  refuser  à  la  partie  l'expédition,  ou  à  celuy  qui 
avoit  parlé  pour  elle,  si  la  demande  estoit  trouvée 

cotitraire  aoz  ordonnances  et  regleméns  de  Sadite  Ma- 
jesté, sinon  il  eteployoit  et  coucbok  ladite  demande 
SQT  un  roole  qui  estoit  après  rapporté  et  leu  ht  Sadite 
Majesté^  en  la  présence  de  la  Royne  sa  mère,  et  d'au>- 
très  qa'elle  vottloit  j  appeller  ;  oti  elle  en  ordonnoit 
sa  volonté  en  signafit  ledit  rool^  qui  servoît  après  de 
descharge  audit  secrétaire,  et  de  tesmoignage  à  M.  le 
chancelier  du  commandement  de  Sadite  Majesté. 

Certainement  ceux-là  ont  esté  très-sages  qui  ont  dit 
qu'il  ne  falloit  légèrement  changer  les  loix  et  formes 
qui  sont  en  usage  en  un  royaume,  parce  que  tels  chan^ 
gemens  offensent  souvent  autant  qu'ils  édifient;  joint 
que  Ton  nerecognoist  ordinairement  les  inconveniens 
d'une  loy  que  par  l'expérience  d'iceUe,  et  que  toutes 
choses,  pour  bien  ordonnées  qu'elles  soyent,  sontsub*- 
jettes  à  dépravation  et  corruption.  De  manière  que 
j'estois  bien  de  l'advis  de  ceux  qui  disent  qu'il  faut 
plustost  corriger  les  abus  d'une  loy  dépravée  ou  mal 
observée,  que  de  l'innover  et  changer;  spécialement 
quand  il  est  question  de  chose  qui  touche  à  plusieurs, 
et  mesmes  aux  grands,  lesquels  un  prince  bien  ad  visé 
doit  entretenir  de  tout  son  pouvoir,  comme  il  fera  fa- 
cilement quand  il  ne  communiquera  à  moindre  qu'eux 
sans  grande  raison  :  ce  que  la  nature  et  les  anciennes 
loix  et  constitutions  leur  ont  affecté.  Et  s'il  advenoit 
qu'aucuns  d'eux  en  abusassent  au  dommage  du  Boy, 
je  dis  qu'il  seroit  plus  expédient  pour  le  bien  du  prince 
et  du  royaume  faire  chastier  par  justice  ceux-là ,  que 
de  les  priver  plus  de  leurs  droits  et  prééminences. 
J'entends  bien  que  l'on  a  dit  que  lesdits  princes  et 
grands  acqueroient  des  sujects  et  officiers  du  Roy  pour 
serviteurs,  et  les  obligeoient  aux  despens  de  Sa  Ma- 

jesté  quand  il  leur  estoit  loisible  d'intercéder  pour 
eux;  mais  considérons  si,  par  ceste  nouvelle  forme,  Sa 
Majesté  a  esté  dépuis  plus  fidellement  servie  qu'elle 
n'estoity  et  si  lesdits  princes  ont  eu  moins  de  cliens  et 
serviteurs,  je  ne  dis  pas  à  la  suitte  de  la  cour,  où  cha- 
cun idolâtre  la  faveur,  mais  dedans  le  royaume,  quand 
il  a  esté  question  de  remuer  mesnage.  L'on  trouvera 
que  les  changemens  ont  plustost  enflé  leur  suitte  qM'ils 
n'ont  servy  à  la  retrancher. 

[1577]  Je  ^5  employé  à  traitter  la  paix  qui  fut 
faitte  avec  le  roy  de  Navarre  l'an  1677,  et  feis  ce  que 
je  peu  pour  en  estre  excusé,  tant  paye  que  le  Boy 
avoit  protesté  et  déclaré  quelquefois  devant  en  la 
ville  de  Blois,  y  estaptit  les  Estats  assemblez,  qu'il  ne 
feroit  jamais  paix  ayec  les  huguenots  s'ils  n'accordoient 
de  vivre  en  ce  royaume  sans  jouir  de  l'exercice  de  leur 
religion;  et  si  par  nécessité,  mauvais  conseil  ou  au- 
trement, il  en  accordoit  un  autre ,  qu'il  vouloit  et 
entendoit  qu'eux  et  leurs  compagnons  sceussent  que 
c'estoit  contre  ses  commandemens  et  volonté,  et  par- 
tant qu'il  ne  l'observeroit  point  afin  que  l'on  n'en  fist 
plus  d'estàt,  et  parce  que  plusieurs  estimoient  que 
l'on  avoit  donné  congé  à  l'evesque  de  Limoges  seule- 
ment parce  qu'il  avoit  assisté  la  Roy  ne  merè  du  Roy 
en  la  paix  qu'elle  avoit  poursuivie  et  faicte  auparavant 
avec  feu  Monsieur,  en  laquelle  je  sçavoïs  qu'il  avoit 
servy  en  homme  de  bien. 

Nonobstant  mes  excuses,  le  Roy  me  commanda  d'en- 
treprendre.ladite  negotiation,  et  me  dit  qu'il  ne  vou- 
loit rien  accorder  de  contraire  à  sa  déclaration,  mais 
qu'il  sepromettoit  que  lesdits  huguenots  accepteroient 
la  paix  sans  avoir  ledit  exercice  ;  et  de  faict  je  sçay 

quelques  uns  qui  abusoient  Sadite  Majesté^  oucognois- 
soient  très-mal  lesdicts  huguenots^  luy  en  donnant  es- 
pérance; et  croy  certainement  que  telle  estoit  lors 
l'intention  de  Sadite  Majesté,  laquelle  aussi  ne  me 
donna  autre  charge,  m'y  depeschant^  que  d'y  faire 
résoudre  le  roy  de  Navarre  et  ceux  de  sa  religion. 

Aquoy  je  les  trouvay  très-contraires,  jaçoit  qu'ils 
fussent  alors  très-foibles  et  malmenez;  mais  ils  com- 
mençoient  à  se  promettre  que  feu  mondit  sieur  frère 
du  Roy,  qui  conduisoit  l'armée  de  Sa  Majesté,  et  leur 
faisoit  la  guerre,  se  lasseroit  bientost  de  ce  faire,  cha- 
toiiillé  et  diverty  des  espérances  et  recherches  qu'on 
luy  representoit  de  la  part  de  ceux  de  Hainault,  où  il 
ne  tarda  gueres  après  de  s'acheminer. 

Ce  qui  fut  cause  que  Sa  Majesté  se  résolut  d'avancer 
la  conclusion  de  ladite  paix  avec  ledit  roy  de  Na- 
varre, parce  qu'elle  estimoit  que  lesdits  huguenots  se- 
roient  plus  difficiles  à  contenter  quand  ils  verroient 
que  mondit  seigneur  se  seroit  séparé  de  Sadite  Majesté 
en  la  poursuitte  d'icelle ,  comme  certainement  il  ad- 
vint j  et  toutesfois  le  Roy  fut  si  bien  servy  (0  en  ceste 
négociation,  que  ceux  ausquels  il  en  confia  la  princi- 
pale conduitte  n'y  employèrent  toute  la  matière  qu'elle 
y  avoit  destinée,  et  en  rapportèrent  de  reste  :  dequoy 
elle  monstra  estre  très-contente. 

[i58o]  Comme  elle  fit  aussi  de  l'autre  traicté  que 
M.  de  Believre  et  moy  feismes  auprès  de  feu  mondit 

(0  Lt  Roy  fut  si  bien  servy.  Ce  traité  fut  suivi  de  Pëdit  de  Poitiers 
(  17  septembre  1577  ),  qui  étoit  une  espèce  de  code  destiné  à  fixer  les 
droits  des  deux  religions.  Ce  traité  ayoit  soixante -quatre  articles  qui 
furent  rendus  publics  :  quarante -buit  articles  secrets  furent  réglés  à 
Bergerac  avec  le  roi  de  Nayarre. 

sieiH*  avec  le  roy  de  Navarre,  au  lieu  de  Flex,  où  Sa 
Majesté  fut  aussi  très  (idellement  servie,  comme  il  me 
sera  tousjours  très*facile  de  faii^  paroistre  par  escrit 
ou  aotrement  à  qui  en  cloutera. 

Je  croy  fermement  que  les  catholiques  de  ce  royaume 
eussent  à  la  fin  receu  un  notaËle  advantage  de  l'obser- 
vation desdits  traictez,  si  les  choses  qui  se  passoient  . 
à  la  cour  n'eussent  resveillé  et  altéré  les  esprits  des 
grands,  qui  supportoient  impatiemment  Tauthorité  et 
puissance  que  Ton  avoit  donné  à  moindre  qu'eujc ,  et 
qui  craignaient  qu'il  ne  leur  en  arrivai  eiKores  pis  à 
r«dvenir. 

£i58i]  Je  nedtray  point  ce  qui  se  faisoit  à  la  c^^r, 
car  ckacun  l'a  sceu,  et  en  estois  aussi  absent  il  y  avoit 
Jiuict  mois  qaand  les^oubles  commencèrent.  Je  diray 
^ulement  deux  choses  :  la  première,  que  j'ay  tous- 
jours  esté  observateur  si  entier  des  commandemens  et 
volontez  du  Boy,  que  l'on  ne  trouvera  point  que  j'aye 
lak  depesche,  ny  refusé  ausdits  huguenots  aucune  ex- 
pédition contraire  à  la  paix  que  Sa  Majesté  leur  avoit 
accordée  tant  qu'elle  a  duré  :  bien  ay-je  cmpesché  de 
Iwt;  mon  pouvoir  qu'ils  n'ayent  élargi  la  courroye,  et 
«jbtenu  de  Sa  Majesté  plus  que  ses  edits  ou  articles  poui^ 
maUaiçts  ne  portoient;  et  ose  dire  m'y  estre  comporté 
i\  loy allement ,  que  les  députez  du  ray  de  Navarre  et 
desdicts  huguenots  n'ont  eu  occasion  de  s'en  plaindre; 
l'autre,  que  si  ceux  qui  estoient  demeurez  auprès  de 
Sa  Majesté  durant  mon  indisposition  qui  m'en  tenoit 
absent,  eussent  tenu  la  main  que  les  gens  de  guerre, 
de^cheval  et  de  pied  que  le  Roy  avoit,  au  commen- 
cemenA;  de  Tannée,  départis  par -ses  provinces,  eussent 
continué  à  estre  establiset  payez  suivant  les  regjbmens 

qu'elle  en  avoit  faict,  il  eust  esté  très  difficile  de  trou- 
bler son  royaume  comme  l'on  fit  :  de  quoy  je  suis 
contrainct  d'accuser  ceux  qui  ont  renversé  les  an- 
ciennes maximes  de  nos  pères  au  maniement  des  af- 
faires de  ce  royaume,  qui  vouloient  que  les  despences 
nécessaires  pour  la  conservation  d'icelle,  et  principa- 
lement celles  des  garnisons  et  de  la  gendarmerie , 
fussent  assignées  et  payées  par  préférence  à  toutes 
autres. 

[i582]  Je  fus  accusé  par  Salcede  d'avoir  projette 
et  fait  certains  desseins  avec  feu  M.  de  Guise  et  quel- 
ques autres,  pour  troubler  ce  royaume  par  le  moyen 
du  roy  de  Suéde  (0  et  ses  ministres;  et  combien  que 
sa  déposition  fut  jugée,  pour  ce  qui  me  concernoit, 
très  impertinente,  et  peu  vray-semblable  par  la  simple 
et  nue  lecture  d'icelle,  toutesfois  je  fis  grande  instance 
au  Boy  et  à  mes  bons  amis  à  ce  que  je  fusse  repré- 
senté, recollé  et  confronté  audit  Salcede  dèslors  que 
l'on  travailla  à  son  procez.  Mais  parce  que  Sa  Majesté 
declaroit  estre  esclaircie  et  bien  asseurée  de  mon  in- 
nocence, et  aussi  que  ledit  Salcede,  à  son  arrivée  et 
première  interrogation,  déclara  et  soustint  que  tout 
ce  qu'il  avoit  déposé  estoit  faux ,  et  que  l'on  luy  avoit 
fait  dire  jusques  au  jour  qu'il  fut  géhenne  et  exécuté, 
je  me  remis  à  Sa  Majesté  à  en  user  ainsi  qu'il  luy  plai- 
roit,  et  feissi  peu  de  compte  de  toute  ceste  poursuitte, 
me  confiant  en  Dieu  et  en  mon  innocence,  que  je  ne 
feis  aucune  recommandation  aux  juges  ny  à  autres,  et 
mecontentay  d'en  attendre  le  jugement  tel  qu'ils  l'or- 
donneroient.  Je  jure  et  proteste  aussi,  et  appelle  Dieu 
et  ses. anges  à  tesmoin,  suppliant  sa.divine  justice  que 

{})  Du  rojr  de  Suéde  :  du  roi  d'£spi^e. 

son  ire  soit  sur  moy  et  sur  mes  enfans  à  jamais ,  si  je 
dis  chose  qui  ne  soit  très-veritable  :  c'est  que  je  ne  par- 
lay  jamais  qu'une  fois  audit  Salcede^  qui  fut  lors  que 
M.  de  Carrouges,  gouverneur  de  Normandie,  donna 
main  forte  à  l'exécution  d'un  arrest  de  la  cour  de  par- 
lement de  Boiien  contre  ledit  Salcede^  pour  forfaits 
par  lui  commis,  lors  qu'une  maison^  qu'il  avoit  en 
Normandie  fut  saisie ,  que  ledit  Salcede  s'enfuit  à 
Paris,  où  estoit  lors  M.  le  duc  de  Lorraine,  qui  me 
fit  commander  par  le  Boy  d'escrire  une  lettre  en  son 
nom  audit  sieur  de  Carrouges  pour  faire  sortir  de  ladite 
maison  les  gens  de  guerre  qu'il  y  avoit  mis,  d'autant 
que  ledit  Salcede  oflfroit  se  rendre  prisonnier  entre  les 
mains  du  grand  prevost  pour  se  justifier  de  ce  dont 
on  le  poursuivoit;  que  ledit  Salcede  me  vint  deman- 
der ladite  lettre,  laquelle  je  luy  refusay,  parce  qu'il 
me  tint  des  propos  dudit  sieur  de  Carrouges  indignes 
de  sa  preud'hommie  et  vertu  cogneuë  d'un  chacun  et 
de  sa  dignité  :  de  sorte  qu'il  falloit  que  mondit  sieur 
le  duc  de  Lorraine  auquel  j'en  fis  plainte,  comme  j'a- 
vois  faict  au  Boy,  me  fit  faire  un  commandement  par 
Sadite  Majesté,  laquelle  ledit  Salcede  se  garda  bien  de 
venir  quérir  luy  mesme  ;  mais  mondit  sieur  le  duc  de 
Lorraine  y  envoya  un  des  siens,  qui  s'en  chargea;  et 
ledit  Salcede ,  qui  ne  vouloit  que  tromper  le  Boy  et 
éluder  la  justice,  s'absenta  de  la  cour,  contre  ce  qu'il 
avoit  promis,  soudain  qu'il  eust  tiré  ladite  lettre ,  ayant 
descouvert  que  ledit  sieur  de  Carrouges  et  le  parle- 
ment avoient  envoyé  à  Sa  Majesté  les  charges  sur  les- 
quelles ils  l'avoient  condamné  :  qui  fut  causo  que  Sa 
Majesté  me  commanda  deux  ou  trois  jours  après  de 
revocquer  ladite  lettre  par  une  nouvelle  addressante 

audit  sieur  deCarrouges,  qui  fut  soudain  despechée  et 
envoyée.  Voila  en  vérité  toute  la  cognoissance  que  j'ay 
jamais  eue  dudit  Salcede^  et  que  je  n'avois  veu  de- 
vant, et  n'ay  veu  depuis  aucunement;  et  pour  plus 
grande  justification  de  mon  innocence  en  cet  endroit, 
je  m'en  remets  au  procez  dudit  Salcede  et  à  son  juge- 
ment, et  prie  Dieu  de  tout  mon  cœur  m^^rendre  le 
plus  misérable  homme  qui  vive  sur  la  terre,  s'il  me 
connoist  couLpable  directement  ou  indirectement ,  en 
tout  ou  en  partie  de  ladite  accusation. 

[i585]  J'estoisaux  champs  malade  il  y  avoit  huict 
jours,  comme  j'ay  commencé  à  dire,  quand  la  guerre 
et  la  Ligue  commença,  l'an  i585.  Je  me  rendis  aussi'* 
tost  auprès  du  Roy  à  Paris,  ayant  encore  la  fièvre,  où 
je  servis  Sa  Majesté  en  homme  de  bien,  et  confesse 
que  je  ne  fus  jamais  si  outré  de  douleur  et  d'afiliction 
que  je  fus  de  ce  remiiement,  lequel  je  ne  m'attendais 
pas  voir  arriver  durant  la  vie  du  Roy,  comme  je  croy 
aussi  qu'il  ne  fust  advenu  si  Sa  Majesté  eust  esté  bien 
assistée  et  servie;  je  veux  dire  si  ses  serviteurs  et  offi- 
ciers, plus  redevables,  eussent  eu  seulement  autant  de 
soin  de  son  service  que  de  leurs  affaires  privées. 
La  resolution  de  la  levée  des  Suisses ,  tlont  Sa  Ma- 
jesté fut  secourue  très  àpropos ,  et  l'avancement  de  la 
venue  d*icelle,  sans  laquelle  ses  affaires  se  fussent  très- 
mal  portées,  rendront  tesmoignage  à  la  postérité  de  la 
fidélité  du  sieur  de  Fleuri  (0  mon  beau  frère,  qui  estoit 
lors  son  and>assadeur  en  Suisse,  comme  fera  ledit  sieur 
de  Fleuri  du  bon  devoir  que  je  fis  de  l'en  solliciter 
avec  M.  de  Believre  et  les  gens  de  bien  qui  estoient  près 
Sa  Majesté.  Si  elle  eust  été  servie  en  toutes  autres 

(0  Du  »itwr  de  Jleun  :  Henri  de  Clausse,  sieur  de  Fleury. 

choses  aussi  diligemment  qu'elle  le  fut  en  ceste  cy, 
elle  eust  Êiict  la  paix  plus  à  son  advantage  qu'elle 
ne  feit. 

Sa  Majesté  voulut  m'envoyer  à  Espernay  devers  la 
Royne  sa  mère,  lors- que  Ton  estoit  quasi  sur  la  con-^ 
clusion  du  traicté  de  ladite  paix  qui  y  fut  faiôte.  Je 
n'en  diray  l'occasion,  parce  que  ce  ne  sont  choses  à 
divulguer,  moins  par  moy  que  par  un  autre;  mais  je 
désire  biçn  que  l'on  sçache  que  ce  fut  contre  mon 
advis  que  je  fis  ce  voyage,  comme  je  puis  monstrer 
par  lettre  escrite  de  la  propre  main  de  Sa  Majesté. 

Non  pour  cela  que  je  veuille  faire  croire  que  j'aye 
esté  contraire  à  ladite  paix  ;  car  tant  s'en  faut  que  cela 
ait  esté,  que  j'advouë  avoir  esté  de  ceux  qui  ont  con- 
seillé à  Sa  Majesté  de  reiinir  à  soy  tous  les  catholi- 
ques par  tous  moyens  possibles,  et  plustost  faire  la 
guerre  fort  et  ferme  ausdits  huguenots,  qui  ont  esté 
les  premiers  autheurs  de  nos  divisions,  que  souffrir 
former  en  son  royaume  un  party  composé  de  catho- 
liques séparé  d'elle  :  meu  premièrement  de  l'affection 
très-grande  que  j'ay  tousjours  cogneu  que  le  Roy  por- 
toit  à  hostre  religion,  de  son  inclination  à  haïr  mortel- 
lement  les  hérétiques,  n'ayant  oncques  receu  de  luy 
commandement  par  lequel  je  me  sois  apperceu  qu'elle 
les  aye  voulu  favoriser  ny  espargner,  quoy  que  l'on 
aye  publié:  ce  que  je  ne  diray  de  tous  ceux  qui  avoient 
part  auprès  de  Sa  Majesté;  meu  aussi  du  devoir  de  ma 
conscience  et  du  zèle  à  nostredite  religion  (que  j'ay 
tousjours  eu  et  que  j'auray  tant  que  je  vivray,  si  Dieu 
ptaist),  qui  a  eu  plus  de  pouvoir  sur  moy  que  toutç 
autre  chose;  et  finalement  de  la  crainte  que  j'avois  de 
voir  arriver  ce  que  nous  sentons  maintenant,  par  un 

desespoir  de  reconciliation  des  chefs  des  catholiques  sé- 
parez de  Sa  Majesté,  avec  elle;  prévoyant  avec  M.  de 
Believre  que  quand  cela  arriveroit,  ce  seroit  la  ruine 
du  royaume  et  un  grand  afibiblissement  de  nostre  re- 
ligion, comme  nous  sommes  prests  d'esprouver,  au 
grand  regret  des  gens  de  bien. 

CsL  esté  le  subject  et  la  cause  des  conseils  retenus  et 
timides  que  Ton  a  publié  que  ledit  sieur  de  Believre 
et  moy  donnions  quelquesfois  à  Sa  Majesté,  quand  il 
estoit  question  de  pourvoir  au  mécontentement  qu'elle 
avoit  desdits  chefs. 

Pleust  à  Dieu  que  ceux  qui  ont  meu  ou  conforté  Sa 
Majesté  à  faire  ce  qui  s'est  exécuté  à  Blois  contre  mes- 
sieurs les  cardinal  et  duc  de  Guise,  eussent  esté  aussi 
timides  et  apprehensifs  que  je  confesse  avoir  esté 
toutes  et  quantesfois  qu'il  a  esté  parlé  d'user  de  vio- 
lence et  appliquer  le  cautère  aux  malades  de  ce 
royaume;  peut  estre  qu'ils  eussent  faict  à  Sa  Majesté 
un  service  duquel  avec  le  temps  il  eust  receu  plus 
de  contentement  et  d'utilité  qu'il  ne  fera  de  ce  qui 
s'est  passé. 

Il  y  avoit,  ce  me  semble,  d'autres  moyens  pour  re- 
médier aux  mescontentemens  du  Boy  et  aux  choses 
qui  se  passoient.  Je  sçay  certainement  que  le  Roy  avoit 
assemblé  ses  Estats  avec  dessein  tout  contraire  à  celuy 
qui  en  est  succédé ,  et  qu'il  ne  cherchoit  qu'à  bien 
faire  pour  nostre  religion,  pour  le  public  et  pour  luy, 
qui  sont  trois  choses  inséparables  ;  et  croy  fermement 
qu'il  en  fust  ainsi  advenu  s'il  eust  esté  assisté  de  per- 
sonnes qui  eussent  eu  son  service  et  son  honneur  en 
plus  grande  recommandation  que  leurs  affaires  par- 
ticulières. 

A  ce  propos  je  diray  avoir  remarqué ,  avec  plusieurs 
autres,  que  jamais  on  n'a  parlé  de  rechercher  et  punir 
les  Jarcins  de  la  cour,  que  l'on  n'ait  quand  et  quand 
suscité  quelque  trouble  nouveau  qui  a  interrompu  et 
faict  cesser  lesdites  recherches.  Ce  ne  sont  pas  aussi 
ordinairement  ceux  qui  ont  la  bourse  mieux  garnie, 
et  qui  ont  le  plus  desrobé  et  faict  leurs  aflaires  (pour 
user  des  termes  qui  sont  en  pratique),  qui  ont  eu  le 
moins  de  pouvoir  auprès  des  grands  qui  ont  peu  re- 
muer mesnage. 

Qui  forçoit  et  obligeoit  le  Roy  à  se  laisser  emporter 
aux  poursuittes  des  Estats ,  et  à  leur  accorder  les 
choses  qu'ils  luy  demandoient ,  qu'il  estimoit  et  re- 
cognoissoit  luy  estre  honteuses  et  préjudiciables  ?  Je 
ne  puis  croire,  quanta  moy,  que  ce  fust l'intention  du 
gênerai  desdits  Estats  d'oQenser  Sa  Majesté  :  le  mal  et 
le  reproche  leur  en  fust  à  la  fin  demeuré,  quand  ils 
l'eussent. entrepris  et  exécuté  5  et  pour  le  regard  des 
particuliers ,  et  que  l'on  a  dit  qui  mouvoient  les  autres, 
je  dis  qu'à  la  fin  tout  fust  tourné  à  leur  confusion  et 
à  l'advantage  du  Roy  et  du  royaume.  Vray  est  que  l'on 
eust  peu  donner  quelque  règle  et  bride  aux  surcharges 
que  le  peuple  portoit,  et  aux  desordres  qui  estoient 
ordinaires  au  maniement  des  finances  du  royaume, 
pour  contenter  et  soulager  le  peuple.  Mais  qui  a  plus 
désiré  cela,  et  qui  en  devoit  aussi  plus  profiter  que  le  Roy  ? 
Feu  M.  de  Guise  estoit-il  assez  fort  dedans  Rlois 
avec  les  députez  desdits  Estats  ,  quand  mesmes   ils 
eussent  esté  tous  à  sa  dévotion,  pour  forcer  la  volonté 
du  Roy  à  leur  accorder  ce  qu'il  leur  eust  voulu  re- 
fuser? Il  y  a  paru  par  ce  qui  s'en  est  ensuivy.  Lé  Roy 
n'avoit  à  faire  autre  chose  qu'à  fortifier  son  authorité 

et  ses  volontez  dé  la  raison ^  en  espousant  le  premier^ 
par  efiect  de  cœur  et  d'affection ,  le  soulagement  du 
peuple^  la  reformation  des  choses  qui  en  avoient 
besoin ,  et  la  guerre  contre  les  hérétiques.  Il  eust  en 
ce  faisant  et  sans  coup  ferir  renversé  la  Ligue ,  et  at- 
tiré à  soy  les  cœurs  des  catholiques ,  qui  en  sont  à  pré- 
sent par  trop  distrais  et  esloignez. 

Les  autheurs  et  fauteurs  d'un  tel  conseil  dévoient 
mieux  recognoistre  Testât  du  royaume,  et  les  com* 
plexions  et  humeurs  de  la  cour,  qu'ils  n'ont  faict  ;  leurs 
passions  les  ont  aveuglez.  Ceux  qui  craignoient  estre 
chassez  ont  mieux  aymé  conseiller  au  Boy  de  man- 
quer à  ses  promesses  que  de  les  abandonner^  ils  luy 
ont  dit  que  feu  M.  de  Guise  l'eust  mis  en  tutelle  et 
amené  prisonnier  à  Paris  si  on  ne  l'eust  faict  mourir, 
et  qu'il  luy  vouloit  donner  un  conseil,  et  des  serviteurs 
à  sa  poste. 

Je  n'ay  que  faire  en  cela  de  justifier  l'intention  du- 
dit  duc ,  parce  que  je  n'en  fus  jamais  assez  informé 
pour  en  respondre^  mais  j'ose  dire  que,  quand  il  l'eust 
entrepris,  il  ne  l'eust  peu  faire,  et  qu'il  se  fust  perdu. 
L^on  dict  qu'il  s'en  fust  allé  et  eust  rompu  les  Estats  et 
commencé  la  guerre.  Sur  quel  fondement  l'eust-il  faict? 
Le  Roy  avoit  desja  accordé  ou  estoit  résolu  d'accorder 
tout  ce  qu'on  luy  demandoit  pour  le  bien  gênerai  du 
royaume  :  c'estoit  ^on  service  aussi  d'en  user  ainsi; 
mais  il  ne  vouloit  changer  de  serviteurs  à  la  poste  du-, 
dit  duc,  ny  le  faire  connestable  de  France.  Eust-il 
pour  cela  et  sur  cela  commencé  la  guerre?  C'eust 
esté  bien  un  foible  fondement  et  prétexte  :  il  eust  èâté 
mal  receu  d'un  chacun,  et  eust  en  ce  faisant  plus 
perdu  de  serviteurs  et  de  créance  en   ce  royaume, 

qu'il  n'y  en  avoit  acquis  par  ce  qu'il  avoit  faict.  Il  s'est 
tousjours  aussi .  très-bien  gardé  de  coucher  de  son  par- 
ticulîer,  ny  d'avoir  aucun  autre  dessein  pour  luy  en 
tout  ce  qu'il  a  faict  :  il  ne  falloit  que  suivre  le  mesme 
chemin  y  et  user  de  mesme  industrie^  pour  contreminer 
ses  desseins.  Les  peuples  ne  l'aymoient  que  pour  ce 
qu'ils  esperoient  par  son  moyen  estre  délivrez  des 
hérétiques,  et  soulagez  plustost  que  par  celuy  du  Boy: 
il  ne  falloit^  pour  changer  les  affections  du  peuple ,  que 
feire  mieux  que  luy  en  l'un  et  en  l'autre.  Voila  com- 
ment j'eusse  voulu  faire  mourir  M.  de  Guise  ;  c'estoit 
le  moyen  de  relever  l'authorité  du  Roy. 

[iBS-j]  Dèslors  que  le  Roy  permit  à  M.  de  Guise 
de  le  venir  trouver  à  Meaux  pour  adviser  et  résoudre 
des  moyens  de  résister  à  l'armée  protestante  qui  com- 
mençoît  à  marcher  pour  entrer  en  ce  royaume^  )e 
m'apperceus  bien  que  l'on  avoit  faict  trouver  mauvais 
à  Sa  Majesté  'le  conseil  que  l'on  luy  avoit  donné  de 
voir  ledit  duc  et  le  rallier  à  soy  pour  mieux  s'op- 
poser ausdits  protestans^  et  que  l'on  luy  avoit  im- 
primé une  telle  jalousie  dudit  duc,  qu'il  oublioit 
quasi  la  crainte  de  ladite  armée  :  enquoy  Sadite  Ma- 
jesté avoit  esté  nourrie  et  entretenue  par  aucuns, 
poussez  de  leur  interest  privé  plustost  que  du  ser- 
vice du  Roy,  ce  que  j'ose  dire  avoir  esté  la  principale 
cause  de  nos  maux;  car,  plus  le  Roy  se  declaroit 
jaloux  et  mal  content  dudit  duc,  plus  ledit  duc  regar- 
doit  à  se  fortifier,  tant  pour  se  faire  rechercher  et 
rendre  plus  nécessaire,  que  pour  mieux  résister  à  ses 
ennemis  :  ce  qu'il  ne  pouvoit  faire  qu'en  offensant  et 
affoiblissant  le  Roy  :  ce  qui  a  engendré  à  la  fin  le  ton- 
nerre qui  est  tombé  sur  les  catholiques. 

La  dernière  chose  qu'un  prince  souverain  doit  faire 
est  de  se  moustrer  mal  content  et  ofFencé  d*un  sien 
subjecty  et  au  lieu  de  le  chastier  luy  donner  plus  de 
moyen  et  pouvoir  de  luy  mal  faire  :  car  c'est  très- 
grande  folie  et  impertinence  que  d'espérer  arrester  le 
cours  d'une  desobeyssance  par  gratification  ;  c'est  par 
la  vertu  de  la  justice  que  telles  playes  doivent  estre 
guéries,  ce  qui  a  esté  trop  mal  pratiqué  en  ce  royaume 
depuis  trente  ans  :  de  sorte  que  petits  et  grands  ont 
creu  que,  pour  avoir  des  charges  et  des  recompenses, 
il  se  falloit  plustost  faire  craindre  qu'aymer. 

J'ay  faict  plusieurs  autres  voyages,  affaires ,  traictez 
et  négociations  de  très-grande  importance,  que  j'estime 
n'estre  de  besoin  de  représenter,  parce  qu'il  y  auroit 
trop  de  choses  à  dire,  lesquelles  il  vaut  mieux  taire  à 
présent  pour  divers  respects,  et  d'autant  plus  qu'elles 
ne  servent  à  l'effect  pour  lequel  j'ay  entrepris  d'escrire 
le  présent  Mémoire,  comme  j'ay  desja  dit,  si  ce  n'estoit 
pour  faire  paroistre  que  j'ay  servy  Sa  Majesté  très- 
fidellement  en  toutes,  et  en  la  meilleure  partie 
d'icelles  assez  heureusement,  grâces  à  Dieu;  dequoy 
je  me  rapporteray  à  ceux  qui  en  ont  eu  la  cognois-  » 
sance. 

Mais  j'estime  estre  à  propos,  voire  nécessaire  pour 
ma  descharge,  d'esclaircir  mes  amis  de  tout  ce  qui 
s'est  passé  entre  M.  d'Espernon  et  moy,  parce  que 
l'on  m'a  dit  que  son  inimitié  avoit  plus  advancé  ma 
disgrâce  que  toute  autre  chose;  quoy  estant,  s'il  y 
avoit  eu  de  ma  faute.  Ton  auroit  eu  occasion  de  me 
blasmer. 

Je  puis  prouver  par  lettres  et  tesmoins,  gens  de 
bien  qui  vivent  encores ,  que  feu  M.  de  La  Valette 

son  père  (0  sur  ses  derniers  jours  n'a  voit  personne  à 
la  cour  de  qui  Tamitië  luy  fust  si  asseurée  et  si  vraye 
que  la  mienne ,  ayant  souvent  faict  mon  propre  fait  de 
tout  ce  qui  le  concernoit ,  tant  j*honorois  sa  vertu  en 
toutes  choses  y  et  sa  fidélité  au  service  du  Boy;  et  de 
faict  y  quand  il  mourut  ^  il  me  recommanda  ses  enfans^ 
et  madame  de  La  Valette  sa  femme  me  les  adressa 
lors  qu'elle  les  envoya  à  la  cour  :  ce  que  ledit  sieur  duc 
d*Espernon  a  dit  souvent ,  et  que  Tamitié  qu'il  me 
portoit  estoit  héréditaire  et  procedoit  de  l'obligation, 
que  feu  son  père  m'avoit,  dont  il  faisoit  telles  démons- 
trations que  souvent  à  la  cour  on  erî  a  eu  jalousie, 
comme  toutes  choses  sont  subjectes  à  y  estre  inter- 
prétées, et  prinses  plustost  en  mauvaise  qu'en  bonne 
part. 

Geste  opinion  dura^  et  fut  creuë  d'un  chacun,  et 
mesmes  des  plus  grands,  jusques  au  temps  que  ledit 
duc  s'opposa  au  mariage  de  l'heritiere  de  la  maison 
de  Maure  (î*)avec  mon  fils,  auquel  le  Roy  m'avoit  non 
seulement  permis  d'entendre ,  mais  aussi  promis  avec 
la  Royne  sa  mère  de  me  prester  toute  faveur  et  as- 
sistance ;  et  de  faict  Leurs  Majestcz  l'embrassèrent  de 
leur  grâce  avec  telle  afieclion,  que  je  croy  certaine- 
ment que  ledit  mariage  eust  esté  fait  sans  l'opposition 
qu'y  porta  ledit  duc  d'Kspcrnon,  lequel  disoit  que  le 
Roy  et  madame  la  duchesse  d' Usez,  parente  de  ladite 
fille,  luy  avoient  promis  de  la  donner  en  mariage  au 
fils  de  M.  de  Termes,  que  nous  appelions  à  présent 

(0  Feu  M.  do  La  Valette  son  pcre.  Jean  de  Nogorot,  seigneur  de  La 
Valette,  étoit  mort  le  1 8  novembre  iS'^S. 

(*)  L'heritiere  de  la  maison  de  Maure.  Cette  hérititire  ëtoit  un  dei  pluH 
riches  partis  de  la  Dretagne. 

M.  de  Bellegarde  :  ce  que  ledit  duc  print  si  à  cœur 
contre  moy,  que,  recognoissant  lé  Roy  en  estre  en 
peine,  comme  certainement  il  estoit,  je  suppliay  Sa 
Majesté  trouver  bon  que  j'en  quittasse  la  poursuitte, 
comme  je  fis  à  Theure  mesme. 

Les  uns  disoient  que  ledit  duc  avoit  entreprins  la 
susdite  poursuitte,  meu  véritablement  du  désir  qu'il 
avoit  de  marier  sondit  cousin  à  ladite  fille,  qui  devoit 
un  jour  estre  héritière  de  grands  biens;  mais  les  autres 
eurent  advis  incontinent  qu'il  l'avoit  fait  plustost  pour 
m'en  priver  que  pour  autre  chose,  parce  que  les 
principaux  parens  de  ladite  fille  disoient  ouvertement 
qu'ils  ne  permettroient  jamais  qu'elle  fut  mariée  audit 
sieur  de  Termes  :  aussi  le  comte  de  Torigny,  fils  de 
M.  le  mareschal  de  Matignon,  l'a  depuis  espousée. 

Quoy  que  ce  soit^  depuis  ce  temps-là  ledit  duc, 
cognoissant  m'avoir  faict  perdre  ceste  occasion,  et 
croyant  que  je  fusse  de  ceux  qui  n'oublient  et  ne  par- 
donnent volontiers  une  offence ,  a  tousjours  eu  dé- 
fiance de  moy  et  de  tout  ce  que  je  faisois  :  de  façon 
qu'il  estimoit  que  je  fusse  contraire  à  tous  ses  desseins, 
interprétant  en  ce  sens  tout  ce  que  je  disois  et  faisois 
par  le  commandement  et  service  du  Roy,  qui  ne  luy 
estoit  agréable  et  conforme  à  ses  désirs,  au  lieu  qu'au- 
paravant il  souloit  prendre  le  tout  autrement. 

A  quoy  ayda  grandement  la  bonne  volonté  que 
feu  M.  de  Joyeuse  commença  à  me  monstrer  et  à  mon 
fîls  aussi ,  l'honorant  du  guidon  de  sa  compagnie  de 
cent  hommes  d'armes ,  et  le  prenant  en  sa  protection  ; 
car  ces  deux  ducs,  que  le  Roy  avoit  voulu  joindre  et 
alier  ensemble  de  plusieurs  sortes  de  liens ,  estoient  si 
jaloux  l'un  de  l'autre,  que  l'un  haïssoit  mortellement 

les  serviteurs  de  Tautre;  et  toutesfois  il  estoit  comme 
impossible  qu'un  jeune  liomme  fust  fortune  à  la  com^, 
s*il  ne  prenoit  le  party  de  l'un  des  deox.  Telle  iiaimkié 
a  duré  jusques  après  la  mort  ^  qui  sont  jugemens  de 
Dieu ,  lequel  ne  permet  que  telles  amitiez  basties  sur 
faux  fondemens  prospèrent  j  quoy  que  les  roys  ap- 
portent de  leur  part  tout  ce  qui  est  en  eux. 

Quand  ledit  duc  d'Espemon  partit  de  la  cour  pour 
aller  prendre  possession  du  gouvernement  de  Pro- 
vence,  que  le  Roy  luy  avoit  donné  après  le  trespas  de 
feu  M.  le  grand  prieur  (0  de  France,  bastardd'Angou- 
lesme,  il  voulut  m'asseurer  de  son  amitié  en  présence 
de  M.  de  Bellievre,  qui  luy  estoit  très-affectionné ,  et 
àmoy  très-parfaict  amy,  laquelle  asseurance  il  me  con* 
firma  encores  à  son  logis  à  Paris,  où  }e  le  fus  trouver 
pour  prendre  congé  de  luy. 

Mais  cela  ne  dura  gueres  ;  car  ayant  escrit  au  Roy, 
qui  lors  estoit  allé  aux  bains  de  Pougues ,  que  la  sur- 
prise que  le  sieur  de  La  Valette ,  frère  dudit  duc , 
avoit  faicte  en  ce  temps  là  de  la  citadelle  de  Valence 
.  sur  le  sieur  de  Sainct  Jehan  seroit  cause  de  troubler 
grandement  les  affaires,  et  jetter  messieurs  les  ducs  de 
Guise  et  de  Mayenne  en  phis  grande  deffiance  que 
jamais  de  l'observation  dé  la  paix  que  l'on  avoit  de 
n'agueres  faicte  avec  eux  avec  grande  peine  et  au  des- 
advantage  pour  Sa  Majesté.  Ledict  duc  d'Ësp^rnon, 
qui  en  fut  incontinent  adverty,  les  uns  disent  que  ce 
fiit  par  le  Roy,  les  autres  par  autre  voye ,  m'en  sceuft 
très-mauvais  gré,  et  le  coup  que  j'avois  frappé  en 
bonne  intention  renouvella  la  playe  de  son  mescon- 

CO  Feu  M.  le  grand  prUur.  Ce  duc  d^Angôtitéme  ëtoitâk  naturel  de 
Henri  11.  Il  étok  mort  le  a  juin  i586. 

lentement  en  mon  endroict,  qui  n'estoit  pas  encore 
l)ien  consolidée. 

La  surprinse  de  laditte  citadelle  de  Valence  (ut  sui- 
vie, quelque  temps  après,  de  celle  des  villes  de  Dour- 
lans  et  du  Crotoy  en  -Picardie  faicte  par  M.  le  duc 
d*Aumale,  lesquelles  engendrèrent  tant  de  défiances 
et  inimitiez  entre  mesdits  sieurs  les  ducs  de  Guise  et 
de  Mayenne,  et  ledit  duc  d'Ëspernon  et  ledit  sieur  de 
La  Yallette,  que  ç*a  esté  la  pépinière  de  tous  nos 
maux. 

Au  mesme  temps  quelques  uns  de  la  ville  de  Lyon, 
qui  estoient  bons  serviteurs  du  Boy  et  amis  communs 
de  leu  M.  de  Mandelot  et  de  moy^  ne  désirant  pas 
que  ledit  sieur  de  Mandelot  mariast  sa  fille  aisnée  à 
M.  le  marquis  de  Yillars,  fils  de  madame  la  duchesse 
de  Mayenne,  dont  Ton  estoit  entré  fort  avant  en  pro- 
pos, pour  la  crainte  qu'ils  avoient  que  telle  alliance 
mit  le  Roy  en  défiance  dudit  sieur  de  Mandelot,  et  fit 
entrer  ledit  sieur  de  Mandelot  en  la  Ligue,  mirent  en 
ad  van  t  celuy  de  mon  fils  avec  ladite  fille  :  dequoy 
estant  le  Roy  adverty.  Sa  Majesté  me  commanda  de  le 
poursuivre ,  me  disant  que  je  ne  luy  ferois  pas  moindre 
service  que  de  luy  asseurer  ladicte  ville  de  Lyon 
avec  tout  le  gouvernement  et  la  personne  dudit  sieur 
de  Mandelot,  que  Sa  Majesté  auroit  occasion  de  tenir 
comme  perdue  pour  son  service  si  l'autre  mariage  se 
faisoit.  Et  sur  cela  Sadite  Majesté  me  promit  de  faire 
tomber  entre  les  mains  de  mondit  fils  le  gouverne- 
ment dudit  sieur  de  Mandelot,  et  de  faire  tant  de 
bien  et  advantage  aux  parties,  que  nous  aurions  occa- 
sion de  nous  en  loiier,  et  qu'elle  recompenseroit  en  ce 
Élisant  tout  d'un  mesme  coup  deux  familles  qui  l'a- 

voient  très-bien  servy,  et  dont  il  esperoit  tirer  encores 
à  l'advenir  des  services  très-notables. 

Le  commandement  de  Sadite  Majesté  ^  sesdites  pro- 
messes et  le  désir  que  j'avois  de  luy  faire  service  et 
luy  conserver  ledit  sieur  de  Mandelot  pour  l'honneur 
et  la  bonne  amitié  que  je  luy  portois,  me  firent  bien- 
tost  résoudre  de  rechercher  ledit  mariage  et  le  pré- 
férer à  d'au  1res  qui  s'offroient,  encore  que  je  sceusse 
qu'ils  estoient  plus  riches  de  biens  que  l'autre,  mais 
non  véritablement  d'honneur. 

Ce  qui  fut  incontinent  divulgué  par  tout  et  sceu 
aussi  dudit  duc  d'Espernon,  qui  n'aymoit  gueres  ledit 
sieur  de  Mandelot  à  cause  qu'il  avoit  aydé  aux  habi- 
tans  de  ladite  ville  à  faire  sortir  de  la  citadelle  le  sieur 
Du  Passage  que  M.  de  La  Valette  y  avoit  mis ,  lequel 
avoit  acbepté  la  capitainerie  d'icelle  du  sieur  de  La 
Mante,  en  espérance  de  recouvrer  quelque  jour  tout 
le  gouvernement  duquel  il  avoit  obtenu  la  reserve, 
laquelle  citadelle  ledit  sieur  de  Mandelot  avoit  depuis 
faict  raser  par  la  permission  de  Sadite  Majesté,  dont 
ledit  sieur  de  La  Valette  estoit  très-indigné;  et  par 
conséquent  ledit  duc  son  frère  jaçoit  qu'ils  fissent 
quelquesfois  démonstration  du  contraire. 

Comme  fit  encores  ledit  duc  en  ceste  occasion  ;  car 
à  son  retour  de  Provence,  ayant  sceu  que  le  Roy  de- 
siroit  pour  son  service  que  ledit  mariage  se  fist,  et 
pour  ce  faire  asseurer  ledit .  sieur  de  Mandelot  de  la 
survivance  dudit  gouvernement  pour  son  gendre ,  il 
remit  entre  les  mains  de  Sa  Majesté,  tant  pour  luy  que 
pour  son  frère,  la  reserve  dudit  gouvernement,  dont 
Sa  Majesté  luy  avoit  donné  promesse. 

J'en   fis  un  grand  remerciement  audit  sieur  duc 

d*Espernon  à  son  arrivée  à  Pari^,  et  m'â«seura  qu'il 
n'eust  quitté  ladite  reserve  si  ce  n'eust  esté  en  ma  fa- 
veur et  considération;  de  sorte  que  je  croyois  verita« 
blement  avoir  très-grande  part  en  sa  bonne  grâce  ^ 
laquelle  je  mesnageois  et  conservois  de  tout  mon  pou- 
rvoir. 

Toutesfois  ^  par  ce  que  le  Roy,  à  son  retour  de  Pro- 
vence, neluy  monstroit ,  ainsi  qu'il  disoit,  tant  d'amitié 
et  de  confiance  qu'il  souloit ,  et  aussi  que  Sa  Majesté 
parloit  plus  souvent  à  moy  que  de  coustume,  il  se 
persuada  bientost  après  que  je  luy  faisois  de  mauvais 
offices,  et  que  j'estois  en  partie  cause  du  refroidisse- 
ment de  Sa  Majesté  en  son  endroit;  de  sorte  que, 
s'estant  rencontré  une  fois  que  je  parlois  à  Sa  Majesté 
de  M.  l'archevesque  de  Lyon,  et  que  je  la  suppliois 
de  luy  faire  faire  une  lettre  et  adviser  de  composer 
le  différent  qui  estoit  entre  ledit  duc  et  luy  pour  re* 
tenir  et  conserver  ledit  archevesque  à  son  service,  que 
je  sçavois  estime  fort  esbranlé  à  cause  de  la  hayne  qui 
estoit  entre  eux,  ledit  duc  print  occasion  de  fonder 
sur  ce  subject  une  nouvelle  querelle  et  plainte  de 
moy,  dont  il  me  tint  quelques  propos,  et  pareillement 
d'une  certaine  ouverture  faicte  au  conseil  par  le  feu 
président  Nicolay  touchant  le  party  du  seel,  qu'il 
^isoit  que  j'embrassois  et  poursuivois  à  son  préjudice 
à  cause  des  assignations  qu'il  avoit  sur  ledit  seel,  dont 
je  n'avois  parlé  aucunement,  et  estois  du  tout  inno- 
cent. Je  m'apperceus  assez  tost  que  son  mal  procedoît 
d'ailleurs  que  de  moy,  et  qu'il  ne  s'attaquoit  à  moy 
que  pour  battre  et  gourmander  le  chien  devant  le 
lyon,  dont  j'adveilis  Sa  Majesté  afin  qu'il  luy  pleust 
•y  pourvoir. 

Sar  cela  s^)frrit  le  voyage  de  Meaux  duquel  j*ay  cy 
devant  parlé,  qui  servit  grandement  à  bien  remettre 
ledit  duc  avec  Sa  Majesté,  au  desadvantage  de  ceux 
qui  desiroient  rabattre  et  faire  cesser  les  défiances  et 
mescontentemens  qu'elle  avoit  dudit  duc  de  Guise 
pour  les  raisons  susdictes;  dequoy  la  Roy  ne  mère  du 
Roy  ne  fut  mesme  exempte  non  plus  que  les  autres. 
Toutesfois  ces  choses  ne  refroidissoient  les  gens  de  bien 
de  leur  devoir,  ny  de  procurer  ce  qu'ils  estimoient 
estreutileauRoy  et  auroyaume.Et  comme  la  nouvelle 
arriva  que  les  trouppes  du  duc  de  Guise  avoient  ja 
commencé  à  combattre  avec  celles  de  ladite  armée 
protestante,  où  ils  avoient  gaigné  une  cornette  du 
colonnelBouc,  M.  le  duc  de  Nevers  tesmoignera  l'of- 
iice  que  je  fis  en  cet  endroit  avec  luy  pour  avancer  le 
parlement  de  Paris  de  Sa  Majesté  et  son  achemine- 
ment en  son  armée,  meu  principalement  du  zèle  que 
je  portois  au  Roy,  et  du  soin  que  j'avois  de  sa  reputa* 
tion  et  de  son  contentement,  qui  m'a  tousjours  esté 
plus  cher,  quand  j'ay  esté  auprès  de  luy,  que  la  conser- 
vation de  ma  propre  vie. 

Le  Roy  s'achemina  bien-tost  après  en  son  armée,  où 
je  fus  commandé  de  le  suivre.  Estant  à  Sainct  Aignan, 
ledict  duc  d'Espernon  s'attaqua  à  moy,  en  la  présence 
et  dedans  le  cabinet  de  Sa  Majesté,  sur  un  rapport 
que  je  faisois  d'un  advis  de  messieurs  du  conseil  que 
Ton  avoit  laissé  à  Paris,  touchant  certains  deniers  qui 
y  restoient  à  recevoir  de  la  vente  du  domaine  du 
douaire  de  la  feu  royne  d'Escosse  au  pays  de  Poictou, 
que  l'on  conseilloit  à  Sàdicte  Majesté  de  bailler  au 
grand  prevost  pour  luy, donner  moyen  de  partir  de 
Paris  et  acheminer  en  l'armée  ses  archers ,  dont  l'on 

a  voit  grand  hesoin,  disant  ledict  duc  que  ces  deniers 
avoieni  esté  donnez  à  son  frère  pour  les  frais  de  l'ar- 
mée qui  estoit  en  Daupbiné  sous  sa  conduitte,  et  par- 
lant que  Ton  ne  pouvoit  plus  les  destiner  ailleurs  sans 
luy  faire  tort,  comme  il  sembloit  que  Ton  prenoit 
Edaisir  de  faire  ^  et  de  luy  retrancher  et  oster  tous 
moyens  de  servir  :  à  quoy  je  ne  fis  aucune  responce, 
parce  que  ce  propos ,  ce  me  sembloit ,  ne  s'addressoît 
à  moy,  d'autant  que  c'estoit  cbose  qui  n'avoit  passe 
par  mes  mains.  Mais  Sa  Majesté  et  luy  en  entrèrent 
en  grande  contestation,  dont  la  colère  tomba  après 
sur  moy  ;  car  ledict  duc  me  dit  que  j'ayois  esté  seul 
cause  de  ce  que  Ton  avoit  ainsi  traicté  son  .frère,  pour 
favoriser  M.  le  mareschal  de  Joyeuse  :  dequoy  m'estant 
voulu  excuser,  il  me  dit  que  je  taillois  et  rognois 
des  affaires  de  Sa  Majesté  à  ma  discrétion,  et  sans 
charge  ne  commandement  de  Sadicte  Majesté.  Fl  luy 
ayant  respondu  que  c'estoit  chose  que  jen'avois  jamais 
Ëiicte ,  mesme  le  pressant  d'en  cotter  quelqu'une,  et 
que  j'estois  prest  d'en  respondre,  il  s'eschaufTa  telle- 
ment qu'il  m'injuria  et  menaça  en  la  présence  de  Sa 
Majesté,  lequel,  se  levant  de  sa  chaire  où  il  estoit  assis 
et  moy  appuyé  derrière  luy ,  me  commanda  de  me 
taire  :  ce  qui  fut  cause  que  je  me  departys  de  ceste 
façon  de  la  présence  de  Sadite  Majesté.  Et  l'on  m'a 
dict  depuis  que  je  courus  dèslors  fortune  d'estre  ren- 
voyé en  ma  maison  avec  lesdictes  injures  et  menaces. 
Toutesfois  Sadite  Majesté  feit  toute  autre  contenance; 
car,  l'ayant  suppliée  le  lendemain  de  me  faire  justice 
de  ladite  injure,  ou  me  permettre  de  me  retirer  en 
ma  maison,  parce  que  je  ne  devois  ny  ne  pou  vois  la 
servir  estant  injurié,  elle  me  refusa  mondict  congé,  et 

se  contenta  de  m*exhorter  à  la  patience ,  à  Fexemplede 
ceux  que  ledit  duc  avoit  bafouez,  qui  faisoient  pro* 
fession  des  armes  et  estoient  encores  plus  qualifiez 
que  moy.  Et  faut  que  j'advouë  que  je  n'eusse  jamais 
creu  que  le  Roy  eust  permis  que  ledit  duc,  ny  autre 
plus  grand  que  luy,  eust  en  sa  présence ,  et  pour  oc- 
casion si  frivoUe,  traicté  de  ceste  façon  un  sien  servi- 
teur et  officier  auquel  elle  monstroittant  de  boune  vo- 
lonté et  fiance,  comme  cstoit  celle  que  j'en  recevois. 
.  Je  portay  ce  desplaisir  jusques  à  ce  que  la  nouvelle 
arriva  de  la  mort  de  M.  le  duc  de  Joyeuse  (0,  que  Sa 
Majesté  voulut,  deux  jours  après,  que  ledict  duc  en  sa 
présence  me  tint,  comme  il  fit,  un  très-honneste  lan- 
gage sur  ce  qui  s'estoit  passé  audit  Sainct  Aignan.  De 
façon  que  j'eus  certainement  toute  occasion  d'en  de- 
meurer très-satisfaict.  Depuis,  se  présentant  celle  de  la 
poursuitte  de  Farmée  protestante  qui  se  retiroit  après 
la  deffaicte  d' Auneau ,  je  priay  Sa  Majesté  de  trouver 
bon  que  la  compagnie  de  mon  fils,  qui  n'estoit  des  moin- 
dres de  l'armée,  suivit  ledit  duc  d'Espernon,  comme 
elle  fit,  sans  l'abandonner  jusques  à  la  composition 
qu'il  feit  avec  les  chefs  d'icelle,  dont  il  envoya  la  nou- 
velle à  Sadite  Majesté  par  mon  fils,  qui  la  porta  après, 
par  le  commandement  de  Sadite  Majesté,  à  la  Boyhe 
sa  mère. 

Mais  je  ne  veux  oublier  à  dire  que ,  quand  l'on 
sceut  la  dispute  que  ledit  duc  avoit  eue  avec  moy,  tant 
de  gens  s^ofirirent  à  m'assister  que  je  recogneus  que 
l'inimitié  qu'on  portoit  audit  duc  estoit  encores  plus 
grande  que  je  n'avois  creu,  et  qu'elle  seroit  en  fin 

(x)  M.  le  duc  de  Joyeuse.  Ce  favori  de  Henri  m  fut  tué  à  la  bataille 
de  Coutras,  livrée  le  ao  octobre  i537- 

cause  d'un  très-grand  malheur:  ce  qui  me  meut  depuis 
de  le  solliciter  et  admonester  assez  souvent  de  com- 
poser tous  les  differens  qu'il  avoit  avec  messieurs  de 
Guise  y  et  d'en  poursuivre  et  parler  à  Sa  Majesté,  sur 
laquelle  je  prevoyois  que  le  contre-coup  et  principal 
dommage  en  tomberoit  à  la  fin.  Et  certainement  ledit 
sieur  de  Bellievre  y  faisoit  de  son  costé  un  très*grand 
devoir,  comme  il  est  très -sage  personnage,  clair- 
voyant et  aymant  grandement  le  service  du  Boy, 
comme  il  faisoit  aussi  particulièrement  le  bien  dudit 
duc.  Mais  plus  nous  remiiyons  ce  propos  et  affection- 
nions ce  conseil,  plus  ledit  duc  se  deffioit  de  nous,  et 
mettoit  le  Roy  en  soupçon  de  nous,  dont  )e  m'apper- 
cevois  tous  les  jours  d'avantage.  Et  faut  que  je  die  que 
la  cognoissance  que  j'en  avois  fit  grand  tort  aux  af- 
faires du  Boy  lors  qu'il  se  résolut  de  faire  entrer  les 
Suisses  dedans  Paris,  car  je  n'en  osay  parler  qu'à 
demy  ;  et,  à  dire  vray,  le  regret  m'en  demeurera  éter- 
nellement en  l'ame,  n'ayant  rien  fait  ny  veu  faire, 
durant  que  je  servis  le  Boy,  dont,  grâces  à  Dieu,  ma 
conscience  demeure  chargée,  que  de  ce  seul  faict. 

Sur  cela  ledit  duc  d'Espernon  s'achemina  en  Nor- 
mandie pour  prendre  possession  du  gouvernement  du^ 
dit  pays  et  de  l'admirauté  de  France ,  dont  le  Boy  l'a- 
voit  pourveu  après  la  mort  dudit  duc  de  Joyeuse  :  ce. 
qui  augmenta  l'envie  et  la  haine  que  l'on  luy  portoit. 

[i588]  Ces  grandes  défiances  et  inimitiez  croissantes 
à  toute  heure,  firent  venir  à  la  fin  ledit  duc  de  Guise  à 
Paris,  contre  l'attente  et  volonté  de  Sa  Majesté:  ce  qui 
fut  cause  qu'elle  fit  entrer  après  lesdits  Suisses  dans  la 
ville,  et  les  compagnies  du  régiment  de  sa  Garde  qui 
estoient  logez  aux  fauxboai^s,  dont  s'ensuit  la  journée 

des  barricades  et  le  parlement  du  Boy  de  ladite  ville , 
qui  se  retira  en  celle  de  Chartres. 

Ces  choses  affligèrent  grandement  les  bons  servi-^ 
leurs  de  Sa  Majesté,  tant  pour  le  desplaisir  et  la  honte 
qu  elley  avoit  receuë,  que  pour  la  cognoîssance  qu'ils 
avoient  des  misères  qui  en  naislroient  :  dequoy  se  don> 
nerent  peu  de  peine  ceux  qui  craignoient  plus  la  guerre 
en  la  paix,  que  la  ruine  du  royaume. 

C'a  esté  un  coup  procédant  du  jugement  de  Dieu 
sur  nous  y  car  chacun  prevoioit  et  predisoit  qu'il  arri- 
veroit  quelques  violences  desdites  deffiànces  et  inimi- 
tiez, qui  mettroient;  le  Roy  en  peine  très- grande  et  ses 
affaires  en  pareille  confusion.  Luy  mesme  le  disoit  et 
en  recevoit  tous  les  jours  des  advis.  Davantage,  il  fai- 
soit  démonstration  d'y  vouloir  pourvoir;  neantmoins, 
comme  il  estoit  conseillé  des  uns  de  ce  faire  par  la 
douceur,  et  des  autres  par  la  rigueur,  il  s'y  trouvoil 
très-empesché  :  toutesfois  il  inclinoit  plus  à  suivre  le 
dernier  chemin  que  l'autre,  pource  qu'il  estoit  plus 
agréable  à  ceux  qui  avoient  plus  de  crédit  auprès  de 
luy  :  aussi  qu'ils  luy  faisoient  très-facile,  et  qu'il  luy 
sembloit  que  le  mal*heur  de  ses  affaires  estoit  d'avoir 
esté  trop  indulgent  auparavant  en  semblables  occa- 
sions. Ce  fut  aussi  celuy  qu'il  choisit,  sans  en  descouvrir 
rien  à  la  Boy  ne  sa  mère,  parce  qu'elle  avoit,  jusques 
à  l'arrivée  dudit  sieur  duc  de  Guise,  grandement  con- 
tredit aux  advis  que  l'on  en  avoit  donnez,  ^tparticu^ 
lierement  des  remuëmens  qui  se  preparoient  en  ladite 
ville,  lesquels,  pour  mon  regard,  je  sçavois  et  recog- 
noissois  estre  très-veritables  ;  mais  certainement  j'ap- 
prehendois  fort  le  danger  qu'il  y  avoit  d'y  remédier 
par  la  force,  estans  les  choses  si  préparées  et  advan- 

cées  qu'elles  estoieni  à  une  souslevation.  Mais  la  &- 
cilité  de  Texecuter  que  Ton  en  promit  au  Roy  luy  em- 
barqua. Ton  tesfois  il  me  fit  cet  honneur  que  de  me  dire, 
le  matin  que  lesdictes  forces  entrèrent  en  la  ville,  qu'il 
eust  désiré  estre  à  l'ordonner ,  ayant  la  nuict  poisé  et 
appréhendé  le  mal  qui  en  pouvoit  arriver.  Davantag^e, 
je  suis  obligé  de  dire  que  )e  ne  cogneus  point  que  Sa 
Majesté  eut  lors  volonté  d'attenter  contre  la  personne 
de  M.  de  Guise,  ny  de  faire  appréhender  ny  punir 
par  justice  aucuns  de  la  ville,  comme  l'on  a  publié, 
ains  seulement  de  faire  vuider  plusieurs  gentils-hommes 
et  autres  gens  d'effect  que  l'on  y  avoit  faict  couler  de- 
vant et  depuis  Tarrivée  dudit  duc  de  Guise,  pour  rom- 
pre le  coup  d'une  souslevation  de  peuple  dont  il  estoit 
menacé.  A  quoy  j'adjousteray  que  la  resolution  que 
Sa  Majesté  print  de  sortir  de  la  ville  vint  d'elle  mesme, 
jugeant  qu'en  oonservant  sa  personne  elle  pourroit 
après  recouvrer  ce  qu'elle  delaissoit. 

Certainement  j'entrepris  des  premiers  de  remonstrer 
à  Sa  Majesté  les  maux  et  accidens  que  ceste  guerre  en- 
gendreroit,  et  de  luy  donner  conseil  de  penser  à  y  re- 
médier plustost  par  la  douceur  que  par  la  force,  luy 
cottant  par  le  menu  les  raisons  qui  fortifioient  telle 
opinion,  que  Sa  Majesté  sçavoit  et  entendoit  encores 
mieux  que  nul  autre  de  ses  serviteurs.  Pour  ceste  cause 
elle  eust  bien  désiré  que  ledit  duc  d'Espernon  ne  la 
fust  venu  trouver  h  Chartres,  comme  il  fit;  car  d*ail- 
leurs  il  estoit  si  mal  voulu  à  la  cour,  que  les  princi- 
paux d'icelle  protestoient  de  s'en  aller  s'il  y  demeuroit, 
ne  pouvans  compatir  avec  luy  t  ce  qui  fut  cause  que  Sa 
Majesté  ne  cessa  qu'elle  ne  l'eust  envoyé,  et  pour  ce 
faire  luy  accorda  tout  ce  qu'il  luy  demanda.  Mais 

devant  que  de  partir  il  dissuada  Sa  Majesté  tant  qu'il 
peut  de  la  paix ,  blasmant  ceux  qui  la  luy  conseil- 
loient  :  sur  tous  autres  il  monstroit  m'en  sçavoir  très- 
mauvais  gré;  toutesfois^  partant ,  il  me  voulut  asseu- 
rer  de  sou  amitié,  sur  un  propos  que  j*avois  tenu  a 
son  secrétaire. 

Bien-tost  après  ledit  partement  Sa  Majesté  me  vou- 
lut depescher  à  Paris,  pour  donner  commencement  à 
la  negotiation  d'une  paix  :  dequoy  je  la  suppliay  de 
m'excuser,  pour  la  jalousie  que  ledit  sieur  d'Espernon 
avoit  conceuë  contre  moy,  qu'il  se  prendroit  à  moy 
de  tout  ce  qui  seroit  dit  et  conclud  par  icelle  k  son  des- 
advantage  :  chose  que  Sa  Majesté  prinl  en  bonne  part; 
de  manière  qu'elle  y  depescha  M.  Miron ,  son  premier 
médecin^  lequel  n'ayant  rapporté  de  deux  ou  trois 
voyages  qu'il  y  avoit  fait  que  des  parolles  generalles 
qui  tenoient  Sa  Majesté  en  grand  suspens  et  incerti- 
tude entre  la  guerre  et  la  paix ,  dont  elle  estoit  en  très^ 
grande  peine,  elle  m'envoya  quérir  le  jour  de  la  Pen- 
tecoste  estant  à  Vernon  :  et  m'ayant  dit  en  la  présence 
dudit  sieur  Miron,  que  je  trouvay  seul  avec  elle,  l'en- 
nuy  et  fascherie  qu'elle  avoit  de  ces  longueurs,  et 
mesmes  le  préjudice  qtie  ses  affaires  en  recevoient,  et 
le  désir  extrême  qu'elle  avoit  d'estre  esclaircie  de  ce 
qu'elle  se  devoit  promettre  de  ladite  paix,  pour  mieux 
se  résoudre  de  ce  qu'elle  auroit  affaire ,  Sa  Majesté  me 
commanda  d'entreprendre  le  voyage  de  Paris,  où  l'on 
disoit  que  j'estois  désiré  pour  ayder  à  jetter  les  pre- 
miers fondemens  de  ladite  paix.  Je  m'offris  et  résolus 
volontiers  à  ce  faire,  meu  véritablement  d'un  très^ 
bon  zèle  au  service  de  Dieu  et  celuy  du  Roy  et  au 
bien  public  du  royaume,  et  d'un  très-grand  désir  de 

Urer  Sa  Ma)esté  des  incertitudes  èsquelles  elle  de- 
meuroit  y  que  je  recognoissois  luy  estre  très-domma- 
geables et  refroidir  grandement  Taffection  de  %e&  boD& 
subjects. 

Je  fus  donc  depescbé  à  Thenre  mesme  et  sur  le 
champ  devant  que  de  sortir  du  lieu  où  nous  estions, 
et  escrivis  sous  Sa  Majesté  ma  première  instruction , 
laquelle  fut  dressée  sur  les  advis  que  luy  donnoit  ledit 
sieur  M iron ,  qui  avoit  recogneu  et  appris,  aux  voyage» 
qu'il  avoit  desja  faicts,  quel  emplastre  il  falloit  appli- 
quer aux  playes  quç  l'on  vouloit  guérir.  Pour  ceste 
cause  je  suppliay  Sadite  Majesté  de  r^euvoyer  avec 
moy  ledit  sieur  Miron  :  ce  qu'elle  fit. 

Et  d'autant  que  ce  dont  j'ay  esté  le  plus  blasmé  de 
toute  cette  négociation  a  esté  du  pouvoir  que  le  Roy 
avoit  accordé  audit  sieur  duc  de  Guise,  parce  que 
p^ersonne  n'en  a  eu  cognoissance  ny  communication 
qu'après  la  conclusion  de  ladite  paix,  je  désire  qu'un 
cbacuH  soit  bien  esclaircy  de  la  vérité  de  ce  ËiiL  Pour 
ceste  cause  il  est  besoin  que  je  die  que,  par  ladicte 
première  instruction  que  le  Roy  me  fit  escrire  sous 
luy,  en  la  présence  et  par  l'advis  dndit  Miron ,  Sa  Ma- 
jesté me  commanda  entre  autre  chose  de  proposer  au- 
dit sieur  duc  de  Guise  la  lientenance  generalle  de  son 
royaume,  comme  je  puis  monstrer  par  escrit  certifie 
et  signé  de  la  propre  main  de  Sa  Majesté,  ledit  Miron 
luy  ayant  dit  que,  si  elle  ne  luy  donnoit  ce  pouvoir, 
l'on  ne  feroit  jamais  la  paix  :  et  fus  depesché  avec  cela 
et  plusieurs  antres  commandemens,  que  je  me  resoins 
de  mesnager  et  faire  valoir  à  l'advantage  du  Roy  et 
de  son  contentement,  avec  toute  industrie,  sollicitude 
et  fidélité. 

Si  j*eusse  eu  telle  intelligence  avec  ledit  duc  de 
Guise,  et  si  grand  désir  de  l'authoriser  aux  despens 
du  Roy,  ou  eusse  esté  son  pensionnaire,  comme  l'on  a 
dit  du  depuis,  sous  correction  très-faussement,  je  pou- 
vois  facilement  luy  donner  advis  du  commandement 
et  du  pouvoir  que  Sa  Majesté  m'avoit  donné,  afin  de 
luy  faire  demander  et  poursuivre  ladicte  lieutenance 
generalle  que  je  sçavois  que  Ton  luy  eust  en  ce  cas 
très-volontiers  accordée. 

Mais  tant  s'en  faut  que  telle  trahison  soit  entrée 
en  mon  esprit,  que  je  me  résolus  de  dire  à  M.  le  car- 
dinal de  Bourbon ,  et  audit  sieur  de  Guise  et  autres 
qui  Vassistoient,  que  le  Roy  m'avoit  depesché  sans 
charge  et  pouvoir  quelconque,  ains  seulement  pour 
sçavoir  et  luy  rapporter  s'ils  a  voient  envie  de  la  paix 
ou  non ,  afin  qu'il  ne  s'y  attendit  plus  s'ils  estoient  ré- 
solus à  la  guerre  ;  sinon  et  qu'ils  désirassent  ladite  paix, 
comme  ils  disoient,  que  Sa  Majesté  sçeust  ce  qu'ils 
demandoient  pour  cet  eifect ,  et  par  où  il  en  falloit 
sortir,  afin  de  la  conclurre  au  plustost,  pour  soulager 
le  peuple  et  ne  consommer  inutilement  les  moyens 
et  le  temps  que  l'on  a  voit  de  faire  la  guerre  aux  hé- 
rétiques, à  laquelle  Sa  Majesté  estoit  plus  disposée  et 
résolue  que  jamais,  laquelle  se  plaignoit  et  mescon- 
tentoit  grandement  qu'en  deux  ou  troiâ  voyages  qu'a- 
voit  fait  vers  eux  ledit  sieur  Miron  ,  il  n'en  avoit  rap- 
porté que  des  paroUes  generalles  et  ambiguës,  sur 
lesquelles  on  ne  pouvoit  asseoir  aucun  fondement. 

Ledit  sieur  Miron,  qui  arriva  à  Paris  devant  moy, 
sçait  et  pourra  tesmoigner  que  ce  fut  la  resolution 
que  je  luy  dis  que  j'avois  prise  sur  ma  depesché,  le 
priant  de  trouver  bon  que  je  la  suivisse,  afin  de  ne 

rien  précipiter,  et  faire  parler  les  premiers  ceux  aux- 
quels nous  avions  affaire. 

Ce  qu'ayant  faict  entendre  à  la  Royne  mère  du  Roy, 
à  laquelle  estoit  ma  principale  adresse,  suivant  le  com- 
mandement de  Sadite  Majesté,  après  luy  avoir  à  elle 
seule  leu  mon  instruction ,  elle  loiia  grandement  ma 
délibération ,  et  principalement  pour  ce  qui  concer- 
noit  ladite  lieutenance  generalle,  me  disant  qu'elle 
avoit  descouvert  et  appris  (et  pense  qu'elle  me  dit  que 
ç'avoit  esté  du  sieur  de  Schomberg,  ou  par  son  moyen  ) 
que  ledit  duc  de  Guise  se  contenteroit  (|ue  le  Roy 
luy  donnast  un  pouvoir  gênerai  sur  les  armées  en  ce 
royaume,  conjoinct  etuny  avec  son  estât  de  grand  mais* 
tre  de  France,  en  sa  personne  seulement;  et  qu'elle 
en  avoit  desja  adverty  Sa  Majesté  par  une  lettre  qu'elle 
luy  avoit  envoyée  par  La  Roche,  gentil-homme  servant 
de  laditte  dame,  lequel  elle  me  demanda  si  je  l'avois* 
rencontré  par  les  chemins  :  et  luy  ayant  dit  que  non , 
pource  que  je  n'estois  venu  le  chemin  des  postes, 
elle  me  fit  paroistre  qu'elle  desiroit  grandement  rece- 
voir au  plustost  la  response  et  volonté  de  Sadite  Ma- 
jesté sur  ladite  lettre. 

Dequoy  nous  ne  tardasmes  gueres  à  recevoir  des 
nouvelles;  car  si  tost  que  Je  Roy  eust  veu  l'advis  que 
ladite  dame  luy  donnoit,  il  m'escrivit  que  je  n'eusse  à 
proposer  ladite  lieutenance  generalle,  mais  m'infor- 
mer  bien  particulièrement  de  ce  que  ladite  dame  avoit 
appris  que  ledit  duc  de  Guise  desiroit  que  l'on  luy 
accordast,  afin  de  l'en  esclaircir  davantage,  me  re- 
commandant au  reste  l'advancement  de  la  négocia- 
tion qu'il  n^'avoit  commise. 

Voila  comment  il  me  prit  bien  d'avoir  teu  le  com- 

mandement  qui  m'avoit  esté  faict  touchant  ladite  lieu- 
tenance  generalie  y  et  comme  je  ne  fus  jamais  antheur 
ny  inventeur  du  pouvoir  qui  fut  depuis  donné  audit 
duc,  lequel  fut  dressé,  comme  je  feray  entendre  cy 
après. 

La  feue  Boy  ne  mère  du  Boy  et  ceux  qui  estoient 
avec  elle  feirent  tant  que  ces  princes  commencèrent 
à  se  laisser  entendre  de  ce  qu'ils  desiroient,  et  en 
.baillèrent  quelque  chose  par  escrit,  que  j'eus  charge 
de  remporter  à  Sadicte  Majesté  :  ce  qui  fut  assez  débattu 
par  ladite  dame  devant  que  de  Taccepter,  afin  d'en  faire 
rabattre  tousjours  et  modérer  quelque  chose;  mais  ce 
fut  tousjours  sans  leur  rien  promettre  de  la  part  de 
Saditte  Majesté  qu'une  très-bonne  volonté  à  la  paix , 
d  autant  que  ladite  dame  fut  conseillée  de  faire  voir 
au  Boy  leurs  demandes  devant  que  de  l'engager  aucu- 
nement, afin  qu'en  son  conseil  Sa  Majesté  considerast 
et  resolust  bien  ce  que  son  service  requeroit  qu'il  en 
fust  faict. 

J'ay  esté  particulièrement  accusé  de  n'avoir  conduit 
la  pratique  de  la  ville  d'Orléans  avec  les  sieurs  d'En- 
tragues  et  de  Dunes  si  chaudement  et  fidellement  que 
je  de  vois  :  dequoy  je  rendray  compte  aussi  par  ce  pré- 
sent Mémoire. 

Et  pour  commencer  il  faut  sçavoir  que  le  sieur  de 
Chemerault  ,'qui  a  tousjours  esté  très-bon  serviteur  du 
Boy  et  homme  de  bien,  médit  un  jour,  estant  encores 
à  Paris,  quelques  sepmaines  devant  que  M.  de  Guise 
y  arrivast ,  qu'il  estimoit  qu'il  y  avoit  moyen  de  gai- 
gner  le  sieur  d'Antragues  et  de  Dunes,  et  les  rendre 
aussi  affectionnez  au  Boy  et  à  son  service  que  nuls  au- 
tres de  ses  subjects  s'ils  estoient  bien  recherchez,  et 

principalement  ledict  sieur  de  Dunes ^  qui  pouvait 
beaucoup  envers  son  frère;  et  parce  quil  sçavoit  que 
Vun  et  l'autre  avoient  grande  fiance  en  moy^  qui  leur 
avois  aussi  faict  en  toutes  occasions  offices  de  vraye 
amitié;  il  estoit  d'advis  que  je  visse  ledit  sieur  de 
Dunes  ;  et  que  \e  parlasse  à  luy,  se  promettant  que  j'y 
gaignerois  quelque  chose  pour  le  service  du  Roy.  Je 
m'offris  soudain  à  ce  faire^  et  resolusmes  que  ce  seroit  à 
Gonflans;  où  il  ameneroit  ledit  sieur  de  Dunes,  comme 
il  fit  deux  ou  trois  jours  après.  Là  je  luy  fis  ouver- 
ture de  se  rallier  du  tout  avec  Sa  Majesté ,  et  y  attirer 
son  frère  avec  la  ville  d'Orléans  ;  sur  quoy  nous  eus- 
mes  plusieurs  propos  qui  conclurent  enfin  à  faire 
que  l'on  rendist  son  frère  content  de  deux  choses^  es- 
timanty  voire  asseurant ,  qu'en  ce  faisant  le  Roy  se 
l'aquerroit  y  tellement  qu'il  en  poùrroit  du  tout  dis- 
poser, et  de  tout  ce  qui  dependoit  de  luy  :  l'une  estoit 
de  faire  que  l'on  fist  raison  du  langage  que  M.  d*Es-> 
pernon  avoit  tenu  à  son  fils  à  Nevers  après  la  déroute 
de  l'armée  protestante ,  et  l'autre  que  Sa  Majesté  luy 
donnast  en  chef  le  gouvernement  d'Orléans,  afin  qu'il 
ne  fust  à  l'advenir  subjet  à  M.  le  chancelier,  avec  le- 
quel il  disoit  ne  pouvoir  plus  compatir. 

Je  luy  promis  de  faire  entendre  au  Roy  sa  bonne 
volonté,  en  laquelle  je  le  confortay  tant  qu'il  me  fut 
possible,  et  de  luy  en  faire  responce  bien-tost  par  la 
voye  dudit  sieur  de  Chemerault.  Quand  jeparlay  à  Sa- 
ditte  Majesté,  elle  me  dit  que  ledit  sieur  de  Dunes  luy 
avoit  desjà  faict  tenir  semblables  propos  par  le  sieur 
de  Longnac,  et  me  commanda  de  luy  faire  sçavoir 
qu'elle  avoit  pris  en  très-bonne  part  tout  ce  que  je 
luy  avois  dict,  et  qu'elle  adviseroit  aux  moyens  de 


DE  VILLEROY.    [l588]  6l 

pourvoir  aux  deux  points  desquels  il  m'avoit  parlé , 
que  Sadite  Majesté  trouvoit  assez  difficiles  à  accorder, 
pour  ce  que  l'on  auroit  affaire  audict  duc  d'Esper- 
D€niy  et  pour  Tinterest  aussi  de  mondit  sieur  le  chan- 
celier. Toutesfois  j'eus  charge  de  luy  en  donner  bonne 
espérance ,  comme  je  feis  par  ledict  sieur  de  Cheme- 
rault  :  dequoy  l'on  me  dist  que  ledit  sieur  de  Dunes 
advertiroit  son  aisné. 

Sur  ces  entrefaites  survint  la  journée  des  Barri- 
cades y  qui  nous  fît  partir  de  Paris  et  nous  retirer  à 
Chartres ,  où  bientost  après  que  nous  fusmes  arrivez 
je  ramenteus  au  Boy  ceste  pratique,  et  le  sollicitay 
d'escrire  une  lettre  de  sa  main  pour  cet  effect  audit 
sieur  d'Ântragues,  considérant  que  si  nous  pouvions 
recouvrer  ladite  ville  d'Orléans  par  son  moyen,  en  la 
nécessité  où.  nous  estions  (car  nous  n'estions  encores 
asseurez  de  la  ville  de  Boiien)i  ce  seroit  une  retraicte 
très-advantageuse  et  propre  pour  Sa  Majesté. 

Ayant  retiré  laditte  lettre ,  je  l'envoiay  à  un  de  mes 
gens  qui  estoit  à  Orléans,  sous  couverture  d*auti*es  af- 
faires^ pour  la  présenter  audit  sieur  d'Antragues,  avec 
une  autre  que  je  luy  escrivis  à  mesme  fin,  et  luy  fis 
donner  espérance  de  le  contenter  sur  les  deux  poincts 
susdits ,  s'il  vouloit  se  résoudre  de  prendre  le  party 
de  Sa  Majesté,  et  la  loger  et  recevoir  dans  ladite  ville 
d'Orléans. 

Au  mesme  temps  un  autre  qui  ne  sçavoit  rien  de 
ceste  praticque  proposa  à  Sa  Majesté  d'envoyer  devers 
ledit  sieur  d'Antragues  Desbarreaux,  habitant  et  tbre* 
sorier  de  France  en  ladicte  ville,  pour  le  praticquer 
par  le  moyen  de  sa  femme ,  envers  laquelle  il  estimoit 
pouvoir  beaucoup  pour  un  tel  effect  :  et  véritablement 

kdicte  dame  s'estoit  toiis|oiirs  monstrée  très-afièctioii- 
née  au  partjr  de  Sa  Majesté  d  à  son  sernce,  et  dTaToir 
grand  regret  de  ce  qne  son  mary  s  en  estoit  séparé. 
Ledit  Desbarreaux  ent  diarge  de  Iny  offrir  une  notable 
somme  d'ai^nt,  sans  Iny  parler  tontesTois  de  la  charge 
de  mondit  sieur  le  dianodier,  anqud  ceste  depesdbe 
fut  communiquée  comme  elle  fut  à  moy,  qui  dis  audit 
sieur  Desbarreaux  que  je  craignois  que  son  Toyage  ne 
mist  les  habitans  dudit  Orléans  en  ddiance  dudit  sieur 
d^AntragucSy  parce  que  sa  personne  leur  estoit  très- 
suspecte,  luy  remonstrant  que,  cela  adTenant,  il  oste- 
roit  le  moyen  audit  sieur  d'Antragues  de  traicter  :  ce 
qui  ne  le  peut  retenir  d'aller,  parce  cpill  se  promet- 
toit  de  se  couler  dans  ladite  Tille,  et  conférer  arec  le 
niear  d'Antragues  par  le  moyen  de  saditte  femme  (>), 
Mm  eiAre  descouTcrt  ;  el  en  tout  cas,  cpiand  il  le  se- 
rmi^  que  personne  ne  descouvriroit  ny  ne  sçauroit 
Vm:imiim  de  sa  Tenue. 

i^imàzm  que  ledit  Desbarreaux  eust  tcu  ledit  sieur 
d'Antraga^y  il  mVnvoya  par  l'un  des  siens  une  lettre, 
\m\%uA\fi.  il  me  prioit  de  rendre  au  porteur  d'icelle 
!é\Hé^  ravoir  leuë,  comme  je  feis;  par  laquelle  il  se 
|>ii»^'(jn<oit  if^rangement  du  voyage  dudit  Desbarreaux, 
hu^uâti  il  difoit  avoir  esté  suscité  par  ses  ennemis  ex- 
pfiiiifàimeui  pour  lujr  faire  perdre  le  crédit  en  ladite 
y'iWéi  ai  le  désespérer  :  en  quoy  le  confirmoient  les  pro- 
pos qu'il  luy  avoit  tenus^  parce  qu'il  ne  luy  avoit  parlé 
que  dWgeot  au  lieu  du  gouvernement  duquel  )e  luy 
AVoi$  àes^k  donné  espérance,  et  sans  Fasseurance  du- 

<'}  Pur  U  tfwjren  tU  $adiU  femme.  Cette  femme  étoit  Marie  Toucket, 
f^  Hi\AM  ébè  mduettf  4«  ('Mmtïisê  is ,  et  qui  en  ayoil  eu  le  comte  d*Aii- 

quel  il  ne  vouloit  ny  pouvoit  entendre  à  aucun  ac- 
cord :  au  demeurant,  qu'il  avoit  advise,  pour  lever  de 
luy  toutes  sortes  d'ombrage  aux  babitans  de  ladite 
ville,  de  leur  permettre  de  changer  les  magistrats 
d'icelle  à  l'exemple  de  ceux  de  Paris ,  espérant  qu'il 
y  en  logeroit  qui  seroient  du  tout  à  sa  dévotion,  et 
par  le  moyen  desquels  il  pourroit  tousjonrs  mieux 
disposer  de  ladite  ville. 

Ayant  receu  ladite  lettre  j'en  advertis  incontinent 
Saditte  Majesté ,  qui  se  repentit  d'avoir  envoyé  ledit 
Desbarreaux,  et  me  commanda  d'escrire  audit  sieur 
d'Antragues  qu'il  ne  s'arrestast  à  luy,  mais  qu'il  ad- 
visast  par  quel  moyen  l'on  pourroit  bien-tost  conclurre 
ce  marché,  au  contentement  de  Sa  Majesté  et  au  sien, 
et  de  luy  renouveller  l'espérance  dudit  gouvernement. 

Outre  ceste  response ,  que  je  luy  feis  par  l'homme 
qu'il  m'avoit  envoyé,  je  feis  que  le  Roy  commanda  au 
sieur  de  Rhodes  son  cousin  (qui  s'en  retournoit  en  sa 
maison  pour  aller  donner  ordre  à  son  equippage,  pour 
revenir  trouver  Sa  Majesté,  pour  la  servir  comme  il 
a  toujours  faict  fort  fidellement  en  toute  occasion) 
de  passer  par  ladite  ville  d'Orléans,  sous  prétexte  de 
visiter  sondit  cousin,  luyconfirmerlesdites promesses, 
et  nous  esclaircir  du  chemin  qu'il  falloit  tenir  pour 
advancer  la  resolution  dudit  traicté,  qui  importoit 
grandement  au  service  de  Sa  Majesté. 

Dequoy  il  fit  très-bon  devoir,  nous  mandant  qu'il 
avoit  trouvé  ledit  sieur  d'Antragues  en  très-bonne  dis- 
position ;  mais  que  pour  bien  faire  et  ne  donner  jalou- 
sie aux  liabilans  dudit  Orléans,  ausquels  le  voyage 
dudit  Desbarreaux  avoit  apporté  desja  un  grand  om- 
brage, il  falloit  adresser  ceste  négociation  au  sieur 

de  Dunesquiesloit  à  Paris,  lequel  avoît  tout  pouvoir 
envers  son  aisné. 

Le  mesme  advis  et  conseil  nous  fut  donné  par  le 
sieur  de  Scbomberg  et  par  le  sieur  de  Chemerault,  qui 
estoient  bons  amis  dudit  sieur  de  Dunes,  et  ausquels 
il  avoit  descouvert  la  volonté  qu'il  avoit  de  traicter  : 
ce  qui  fut  cause  que  je  suppliay  Sa  Majesté  d'envoyer 
à  Paris  ledit  sieur  de  Scbomberg,  sous  couleur  d'aller 
assister  la  Royne  sa  mère,  mais  expressément  pour 
parler  audit  sieur  de  Dunes  :  ce  que  Sa  Majesté  trouva 
bon;  et  pareillement  pour  advancer  TafTaire  et  con- 
vertir ledit  sieur  de  Dunes  à  ce  faire,  et,  sans  perdre 
temps,  de  luy  bailler  une  promesse  par  e^crit,  qu'il 
emporta  signée  de  la  main  de  Sa  Majesté  et  contre- 
signée de  la  mienne,  de  pourvoir  ledit  sieur  d'Antra- 
gues  en  chef  dudit  gouvernement,  et  ledit  de  Dunes 
de  la  lieutenance,  et  pareillement  d'une  compagnie 
de  cinquante  hommes  d  armes,  en  s'obligeans,  par  pro- 
messes signées  de  leurs  mains,  et  cachetées  dxi  seel  de 
leurs  armes,  de  se  départir  de  toutes  Igues,  associa- 
tions et  pratiques  qui  seroient  désagréables  à  Sadite 
Majesté,  et  la  servir  à  l'advenir  de  leurs  personnes,  et 
pareillement  de  ladite  ville  d'Orléans  et  de  toutes  celles 
dudit  gouvernement,  envers  et  contre  tous,  sans  nuls 
excepter  ny  reserver. 

Ledit  sieur  de  Scbomberg  s'en  estant  allé  avec  ceste 
promesse,  je  fus  d'advis  encore  de  le  faire  suivre  par 
ledit  sieur  de  Chemerault,  qui  avoit  très-grande  en- 
vie que  ce  marché  réussist,  selon  l'intention  de  Sa  Ma- 
jesté, pour  le  bien  et  advantage  qu'il  recognoissoit 
qu'elle  en  retireroit,  afin  d'y  eschauffer  tous  jours  da* 
vantage  ledit  sieur  de  Dunes. 


D£  VILtÇROT.    [i£ii)9,]  é5 

Lequel  fit  f  espance  auclit  çieur  d(^  SçhodivLi^rgf  aU^ 
qu'il  nous  manda  après  avoir  ytH  fp^^  f^QcH  TiflitfiO* 
tioB  de  Sadite  Maje^t^,  qu'U  e^tpit  ^ftgQio.  q^i'il  çq  ad- 
ver$ist  son  aisnë  devant  que  de  ùàr^  iiutr^  cbQ«ç. 

Sur  oes  entrefailos  Sa  MaJQ$;M  s'qchctniina  à  Maote 
^  à  Vernon,  et  advint  que  le  )Qpr  inesiaQ  qii^  JQ  pai;* 
%js  dudit  Vernon  poitr  m'ftchei9ia<^r  à  Ft^ris  pp^f  If 
négociation d«  ladite  p^i^i,  ^stftut  J4 ^  cheval,  M,  Qriil- 
lart  m'envoya  par  un  des  siens  un  paoqu^t  dudit  siam 
de  Scbon^berg^  dedaQS  lequel  estQit  la  r^pçtfH»  que 
ledit  sieur  de  Dunq«  luy  avQit  &icte  de  la  part  d^  ^ORr 
dit  frère  9  qui  coiitenoit  ce  qui  ep^iïit. 

Premièrement  un  remerciemant  de  la  faveuf  que 
Sa  Majesté  leur  vouloit  faire;  d'uqqord^r  eu  chef  audit 
$ieuF  d'Ai^tragnes  le  gouvernement  <|(|  du<^^  d*Qr* 
Jeans,  avec  mesme  puissance  ^t  gi|tb9ritë  que  S^  Mf^ 
jesté  Tavoil  acpprd^  à  M.  le  cbapçelie^i  saus  aucuiK? 
moderaden  ou  restriction. 

A.sseurant  Sadite  Majesté  qu'en  recognoi^auce  de  q§ 
bien  il  est  oit  prest  et  résolu  de  la  recepvpir  |oiit9&-^ 
fois  qu'il  lujr  plaiiroit  en  ladij^te  ville  d*Orleans ,  e^  luy 
pendre  tout  honneur,  servie^  etobeyssance  q^i^'untrè^? 
faumble  suject  doit  à  son  prinpe. 

Item^  de  luy  donner  as^eurauee,  par  iw  ^olemsid^ 
serment  quHl  fisFo^t  entre  les  mains  de  Sa  Maje^ttf ,  de 
se  départir  dès  à  présent,  comme  po\Mr  l'adveuir^jde 
toutes  ligue^,  pratinques,  associatipns,  /obligatipus  et 
intelligences  qui  luy  seroient  désagréables,  auxquelles 
cl  renonçoit,  tri^-resolu  de  n^'avipir  jamais  autre  vo- 
lonté;  passion  ou  affection,  que  çç  qi|i  conoerueroit  le 
bien  de  son  service  et  i'accroissepeut  et  /»)nservatian 
de  son  auth^rité,  Qffi:anl  de  faiire.ses  Parques  et  ree^- 

voir  le  Sainct  Sacrement ,  pour  plus  grande  asseu- 
rance  de  ce  que  dessus. 

Mais  qu'il  supplioit  Sa  Majesté  de  se  contenter 
dudit  serinent  et  de  sa  parole,  sans  désirer  ladite  pro- 
messe par  escrit  que  Sadite  Majesté  luy  avoit  fait  de-* 
mander,  par  ce  que  semblable  obligation  escritte  ne 
pouvoit  apporter  plus  de  seureté  que  la  parole  et  foy 
d'un  homme  d'honneur,  et  ^aussi  qu'elle  presupposoit 
quelque  défiance. 

Il  supplia  aussi  Sa  Majesté,  à  cause  de  la  peur  et  du 
soupçon  que  quelques  uns  deshabitans  de  laditte  ville 
avoientde  Sadite  Majesté,  d'avoir  agréable  et  trouver 
bon  que  lors  qu'elle  entreroit  en  ladite  ville  il  luy  pleust 
se  contenter  d'y  entrer  avec  sa  cour  et  noblesse,  sans 
autre  force  ou  gens  de  guerre,  protestant  qu'il  ne  luy 
faisoit  telle  requeste  pour  luy  prescrire  son  train, 
mais  pour  .chasser,  par  ce  tesmoignage  de  sa  boone 
volonté  et  confiance,  des  cœurs  desdits  habitans  la 
crainte  et  la  peur  qu'on  leur  avoit  imprimée  de  l'in- 
dignation <ie  Sa  Majesté. 

Ayant  leu  ladite  responce  estant  à  cheval,  je  me 
résolus  de  ne  m'arrester  pour  la  faire  entendre  à  Sa 
Majesté,  pource  que  je  sçavois  qu'elle  trouveroit  mau- 
vaises ces  deux  restrictions  proposées  par  icelle;  l'une, 
touchant  ceste  promesse  que  Sa  Majesté  avoit  deman- 
dée, et  l'autre,  de  son  entrée  en  laditte  ville  d'Or- 
léans seulement  avec  sa  cour  et  noblesse,  pour  la  def- 
fiance  que  Sa  Majesté  avoit  dudict  sieur  d'Antragues 
à  cause  des  choses  passées;  joinct  que  j'avois  prins 
congé  de  Sa  Majesté,  laquelle  m'avoit  commandé  de 
monter  à  cheval,  et  partir  sans  voir  personne.  Je  me 
résolus  de  porter  à  Paris  ceste  response  pour  en  con-^ 

ferer  moy  mesme  avec  le  sieur  de  Dunes ^  et  voir  si 
je  pourrois  faire  changer  lesdites  restiictions. 

Suivant  quoy  je  ne  faillis  à  veoir  ledit  sieur  de 
Dunes  sbr  ce  subject,  duquel  j*apprins  encore  une 
autre  difficulté  que  je  n'avois  comprise  par  ladite  res- 
ponse,  qui  estoit   que  sondit  frère  entendoit  estre 
pourveu;  non  seulement  dudit  gouvernement  en  chef 
du  duché  d'Orléans  y  comme  il  sembloit  qu'il  ne  pre- 
tendist  autre  chose  par  ladite  response  y  mais  aussi  du 
pays  Chartrain,  de  Blois,  Amboyse  et  Loudunois, 
tout  ainsi  et  en  la  forme  que  mondit  sieur  le  chance- 
lier estoit  pourveu  dudit  gouvernement  :  dequoy  je 
fus  fort  estonné  et  marry^  parce  qu'il  n'avoit  jamais 
faict  autre  instance  que  d'cstre  deschargé  de  Tautho- 
rité  et  puissance  que  mondit  sieur  le  chancelier  avoit 
surlui^et  que  lesdits  pays  Chartrain,  Blesois  et  Lou- 
dunois  estoient  séparés  du  duché  d'Orléans.  Je  luy  par- 
lay  aussi  des  deux  autres  poincts  ;  mais  je  ne  peus  rien 
con^lurre   avec  luy^  me  disant  que  son  aisné  avoit 
tous) ours  creu  que  les  choses  passeroient  comme  il 
les  expliquoity  et  qu'il  ne  bailleroit  pas  volontiers  lar 
ditte  promesse  par  escrit,  ny  d'introduire  le  Roy  de- 
dans ladite  ville  pour  la  première  fois  avec  sa  garde 
de  gens  de  pied,  mais  qu'il  feroit  que  sondit  frère  se 
trouve  rroit  à  Paris  quand  je  reviendrois,  avec  lequel 
j'en  pourrois  résoudre,  et  que  de  son  costé  il  facilliteroit 
leschosesde  tout  son  pouvoir. Voila  donc^  à  mon  grand 
regret,  tout  ce  que  je  peus  faire  avec  ledit  sieur  de 
Dunes  en  ce  premier  voyage,  pour  le  regard  de  la- 
dite ville  d'Orléans. 

Estant  retourné  vers  lé  Roy,  que  je.  trouvay  en  la 
ville  de  Rouen,  je  suppliay  Sa  Majesté  avoir  agréable 

qae  je  luy  rendisse  compte  de  tout  ce  que  j'avois  faict, 
négocié  et  rapporté ,  en  la  présence  de  tous  ceux  de 
son  conseil^  tout  ainsi  que  ce  qui  c'estoit  passé  à 
Paris  avoit  esté  traicté  en  la  présence  de  la  Royne  sa 
mère  y  de  la  Roy  ne  ;  et  de  tous  ceux  qui  estoient  au* 
près  de  Leurs  Majestez  y  pour  l'importance  de  la  ma- 
tière et  pour  ma  descharge  :  ce  que  Sa  Majesté  m'ac* 
corda. 

De  sorte  que  je  fis  rapport  à  Sadite  Majesté^  en  plein 
conseil  y  de  tout  ce  qui  s'estoit  traicté^  leur  represeor 
tant  par  escrit  les  demandes  desdits  princes  et  de  leurs 
adherans,  ensemble  ce  que  nous  leur  avions  respondu 
et  remonstré  sur  icelles  en  les  recevant.  Sa  Majesté 
fit  escrire  son  intention  sur  chacun  article  d^îcelles 
audit  conseil  par  M.  Bruslart  :  ce  qui  me  servit  d'ins- 
truction au  second  voyage  qu'elle  me  commanda  de 
faire  pour  poursuivre  ladite  negotialion. 

Seulement  je  rendis  compte  à  part  à  Sadite  Ma- 
jesté de  ce  que  j'avois  appris  du  pouvoir  que  la  Royne 
sa  mère  luy  avoit  escrit  que  l'on  lui  demandoit  qu'elle 
donnast  à  M.  de  Guise  sur  les  armées  de  ce  royaume, 
conjoinctàson  estât  de  grand  maistre,  que  Ton  presup* 
posoit  devoir  estre  accordé  avec  les  mesmes  functions 
et  authoritez  d'un  lieutenant  gênerai  ou  connestable 
de  France  ;  desquelles  charges  Sadite  Majesté  me  corn* 
manda  de  luy  représenter  les  provisions  et  pouvoirs 
ordinaires,  pour  en  mieux  juger  et  ordonner,  afin  de 
ne  rien  faire  légèrement.  Et  parce  qu'au  moyen  de 
nostre  deslogement  de  Paris  en  faaste,  je  ne  m'estois 
chargé  de  mes  registres  ordinaires,  o&  estoient  lesdits 
pouvoirs,  Sa  Majesté  me  commanda  de  les  luy  appor- 
ter quand  je  reviefidrois,  et  cq^endant  dire  à  la  Royne 


DE  VILLEROY.    [i588]  6g 

sa  viere^  pour-  advancer  tousjaurs  ceste  négociation , 
de  laquelle  Von  disoit  sous  main  que  Ton  ne  tirerok 
jamais  le  bon  mot  de  M.  de  Guise  iju'il  ne  sceust  oe 
<iuie  le  Roy  resoudroit  de  faire  pour  son  particulier^ 
^tte  Sa  Majesté  estoit  contente  de  faire  depescher  au- 
dit «lue  de  Guise  une  déclaration  portant  pouvoir  af- 
fectée sa  per:Sonne4le(Commander  comnie  çrand  maistre 
sur  les  armées  y  dont  on  en voyeroit  puis  après  la  forme^ 
sans  s'expliquer  davantage.  Voila  ce  qui  me  fut  baillé 
et  ordonné  par  Sa  Majesté  pour  instruction  pai'ticu- 
liere  et  secrette  sur  ce  faict,  dont  je  rendis  compte  à 
ladite  dame  Royne  mère  du  Roy^  à  mon  arrivée  à 
Paris. 

Le  Roy  nyant  aussi  entendu  à  part  par  moy  les  dif- 
ficaltez  que  m'a  voit  faictes  ledit  sieur  de  Dunes,  au 
moyen  de  son  frère,  pour  le  faict  d'Orléans,  les 
trouva  mauvaises  et  mal  fondées;  toutesfois  me  per- 
mit pour  les  surmonter  de  leur  offrir  et  accorder  de 
sa  part  et  en  pur  don  vingt  mil  escus,  outre  et  par 
•dessus  ce  qu'il  leur  avoit  desja  faict  offrir. 

En  ce  deuxiesme  voyage  je  suivis  le  mesine  ordre 
que  j'avois  tenu  au  premier  :  toutes  choses  furent  traic- 
tées  et  débattues  en  plein  conseil  et  par  escrit  pour 
le  regard  (du  gênerai,  dont  les  particularitez  seroient 
trop  longues  à  représenter;  mcsme  jesuppliaylaRoyne 
iinere  du  Roy  d'y  appeler  messieurs  les  prestdens  de 
Ja  cour,  qui  s'y  trouvèrent  une  fois  ;  mais  ceux  aus- 
quels  nous  avions  à  faille  le: trouvèrent  mauvais,  de 
«orte  que  ladite. Roy  ne  mère  (ai  conseillée  de  ne  les  y 
appeler  plus. 

Ladite  darlne  fut  d'advis  de  n'engager  point  le  Roy 
de  promesse  pour  le  regard  dudit  pouvoir  de  M .  de 

Guise,  mais  seulement  luy  dire  que  le  Roy  Fapprôche* 
roit  de  sa  personne  et  se  serviroit  de  luy  dignement, 
estant  la  paix  faicte  :  ce  qui  fut  suivy. 

Ledit  sieur  d'Antragues  se  trouva  à  Paris,  où  il  se 
comportoit  de  telle  façon  avec  M.  le  duc  de  Guise 
que  luy  et  les  siens  en  avoient  très-grande  deffiance. 
Je  parlay  à  luy  pour  luy  faire  entendre  l'intention  et 
les  raisons  du  Roy  sur  les  demandes  et  difficultez  qu'il 
a  voit  faictes;  davantage  j^e  luy  fis  offre,  pour  luy  et  son- 
dit  frère,  desdits  vingt  mille  escus  ;  mais  je  le  trouvay 
si  résolu  et  difficile  à  se  contenter,  que  je  me  departy 
d'avec  luy  très-mal  édifié,  et  m'en  plaignis  au  sieur 
de  Chemerault  son  cousin,  qui  estoit  lieutenant  de  sa 
campagnie  de  gens  d'armes>  et  depuis  aux  sieurs  de 
Schomberg  et  de  Dunes  :  et  ce  qui  m'en  faschoit  et 
mettoit  ejicores  plus  en  peine,  estoit  que  je  voyois 
M.  de  Guise  résolu  de  demander  ladite  ville  d'Or- 
léans pour  ville  de  seureté^  et  de  ne  faire  la  paix  si 
elle  ne  luy  estoit  accordée:  par  où  la  pratique  que  j'a- 
vois  avec  ledit  sieur  d'Antragues  et  tous  les  moyens 
de  servir  le  Roy  s'en  alloient  en  fumée.  Toutesfois  je 
fus  contrainct  de  partir  de  Paris  sans  rien  conclure 
avec  ledit  sieur  d'Antragues. 

Je  retournay  vers  le  Roy  luy  rendre  compte  de  ce 
que  j'avois  négocié  en  ce  second  voyage  :  de  quoy  je 
m'acquittay  ainsi  que  j'avois  faict  la  première  fois,  où 
toutes  choses  furent  débattues,  représentées,  considé- 
rées, ordonnées  et  recueillies  par  escrit  par  le  sieur 
Bruslart.  Entre  autres  choses  je  fis  entendre  l'instance 
qu'on  faisoit  d'avoir  Orléans  pour  ville  de  seureté , 
avec  Bourges  j  et  fut  résolu ,  et  à  moy  baillé  par  escrit , 
c|u'elles  leur  seroient  accordées  si  on  ne  les  en  pouvoit 

faire  départir.  Les  instruclians  qui  me  furent  données 
font  foy  de  ce  que  dessus. 

Je  receu  à  mon  arrivée  à  Bouen  une  lettre  dudit 
sieur  d'Antragues,  par  laquelle  il  me  manda  qu  ayant 
depuis  mon  partement  mieux  pesé  ce  que  je  luy  avois 
dit  et  remonstré  de  la  part  du  Roy^  il  s*estoit  résolu  à 
condescendre  à  faire  tout  ce  que  je  luy  avois  dit  que 
Sa  Majesté  vouloit  de  luy,  et  me  prioit  de  mettre  fin 
à  ce$  affaires  que  j*avoissi  bien  acheminées ,  s'en  fiant 
et  reposant  du  tout  sur  moy,  qu'il  recognoissoit  aymer 
plus  son  bien  que  luy  mesme.  Ce  qu'il  accordoit  donc 
estoit  d'accepter  le  gouvernement  en  chef  du  duché 
d'Orléans,  la  lieutenance  pour  son  frère  et  une  com- 
pagnie de  cinquante  hommes  d'armes,  et  les  vingt  mil 
escus,  et  de  bailler  par  escrit  la  promesse  que  le  Roy 
avoit  demandée  :  ce  que  je  feis  entendre  à  Sa  Majesté  de- 
vant qu'elle  eust  résolu  ma  depesche,  pour  sçavoir  si,  à 
l'occasion  du  traicté  dudit  sieur  d'Ântragues,  il  adve- 
noit  que  nous  ne  peussions  faire  départir  ceux  de  la  Li- 
gue de  la  demande  qu'ils  faisoient  d'avoir  Orléans  pour 
ville,  de  seureté,  nous  romprions  le  traicté  gênerai  de 
la  paix  :  ce  qu'elle  me  dit  qu'elle  n'entendoit  pas. 

Je  feis  voir  aussi  à  Sa  Majesté  un  pouvoir  de  con- 
nestable  de  France,  et  un  autre  de  lieutenant  gênerai 
représentant  la  personne  du  Roy  par  tout  le  royaume. 
De  ces  deux  pouvoirs ,  Sa  Majesté  me  commanda  de 
tirer  ce  dont  fut  composé  celuy  qui  fut  baillé  audit 
sieur  duc  de  Guise ,  que  Sa  Majesté  avoit  faict  lire  et 
leu  elle  mesme,  et  corrigé  par  trois  fois,  comme  il 
appert  par  la  minutte  que  j'ay  réservée;  puis,,  l'ayant 
mis  au  net  il  le  signa^  et  avec  tout  cela  me  renvoya  à 
Paris  pour  la  troisiesrne  fois. 

Oft  )e  me  trotltàjr  plus  émplsfchë  que  jitnais  pônr 
les  dii&cultez  nouvelles  qui  ûônà  té^oiedt  fkictés,  étir 
tootfeléftià  pàùt  lefkidt  (rOrléatoâ>  cat*^us  f  en  Vottloîs 
kêM^t/ét  èl  dWCottl^r  M.  de  Cuise,  plbk  s'y  opiÈritàé^ 
hfàitril.  lé  prù^okàjf  que  te  Roi  donùeroit  aux  sièotis 
tïAhftagùH  et  de  Là  Cfaastrte  là  siûrvitàôce  de  letliis 
^Vènfimi'etis  ponir  lénri'etïtkhs,  et  tfie  Vàn  né  tm* 
di$i  pàiitt  villéà  dé  Uùteié  cdfes  d'Orieatis  et  Bourges^ 
<|Ui  *eM6fent  sfégés  d'arcbéreschë  iE!t  d'èreschë,  et  que 
^ektMt  cbci^e  tqui  nVvoit  pbint  etie&res  esté  Aide  ; 
ék  cèihbieh  qUe  telles  ouvcttures  fussent  plus  adran- 
làgèUliék  pôtir  le  pbnicttlier  desdits  sieurii  de  Là 
Cbàstré  et  d'Ailtl*afgiiés,  ^t  ttieSmes  pour  ceux  de  là 
LigM,  toutekfbîli  ib  h>  Voulurent  entendre.  Sur  cela 
\k  feik  dire  àttdit  sieur  de  Duhes  que  son  frerè  et  Inj 
âéifàiéM  faire  più^ltst  lés  babitans  d'Orléans,  et  llmr 
Vai^e  dilie  né  désirer  que  ladite  ville  leur  fut  baillëé 
pôbk*  ville  de  teuretë  :  mais  jré  trôuvay  qu'ils  aVoienI 
fauté  de  ef  edit  étjfVék-s  éui  pbdr  leur  faire  faire  ledit 
bffifeé.  Je  dis  dôhcq^ès  alors  qu'il  falloit  que  ledict  sieur 
ii* Attlrligue»  fetut  Itfi  thékthe  ladite  protesUtion ,  et  ob<- 
tint  que  débk  dé  là  Ligué  te  départissent  de  leure  de- 
Hiiàtâëi,  pttik  que  poiir  thés  l^isbns  ils  n'en  vouloient 
yieti  ùAtèf  et  que  tiods  eAibnls  accrècbex  à  ce  poinct. 
L^iCk  sietiit  d'Àbttagués  et  de  Dunes  ne  furent  d'advis 
bbfi](>luii  de  &iré  ladite  proteslatibh  :  de  sorte  que  tous 
'ttiSfehê  et  irivénlions  pour  gaigner  ce  point  me  man* 
puèrent  Ledit  Sieur  àe  Scbombérg  sçait  ce  qtie  je  luy 
'en  dià,ef  Coininé,  en  di^ésitent  Fàrtide  qui  faisoft  mén^ 
tien  de  Toctroy  désdités  Villes ,  '\e  m'advisay  de  le  cou- 
cber  de  telle  façon  que  quelque  )our  il  pourroit  senrilr 
de  fondement  d'y  changer  quelque  cbose. 


DE  VILLEHOY.   [i588]  73 

kn  trbiifèëhfie  voyage  nous  demèuiasmes  d*accord 
de  toutes choî^ës  àVècceuiL  delà  Liguepour  ladite  paix, 
et  âaesnkes  du  faict  du  Havre  de  Grâce ,  qui  avoit  esté 
dlsihàhdë  dé  ^tibci^oïst  pour  eux  depuis  le  traicttf,  Id 
gthiVertateâr  d^c^lle  s*eàtant  jette  au  party  quelques 
]tftitt  dévMt\  Dé  iBoKe  ^ue  les  articles  de  ladite  paix 
fut^ènt  sigfiéï  de  part  et  d'autre ,  lesquels  je  Tus  porter 
à  Sa  Majesté,  c|ui  Ités  c<yhfirma  et  ratifia  aussitost  après 
les  avoir  faict  lit^è  eti  son  conseil. 

Je  dis  aussi  ii  Sa  Majesté  <îomme  la  Boyne  sa  mère 
èl'ihoy  avec  elle  avions  leu  h  M.  le  duc  de  Guise, 
àprèii  Tacôord  et  signature  desdits  articles,  la  mi* 
iilitté  du  pouvoir  que  Sa  Majesté  avoit  advisé  de  luy 
ûtfcôrdtt,  lequel  m'avoit  donné  charge  d*en  remercier 
5â  Mûjëàié,  et  tieanttlioins  le  supplier  d'avoir  agréable 
qu^il  M  raceèptast  point,  «ins  seulement  qu'il  lé  servist 
dfe  isofi  estât  âe  grand  riiaistre>  duquel  il  se  sentoit 
fort  honbré ,  Wd  luy  dtemandant  pour  son  particu* 
li^  qûë  Ta^èëilil^aifvcë  de  lia  l>oiniè  grâce,  puis  qu'il 
arbit  ^ôùHréU  M'^jtic,  ainsi  que  luy  dévoient  plus 
f)lirti6uli^ék*ieihMt  faik*è  entendre  Messieurs  rarche- 
tèsqtié  de  Lfôh^  de  Là  Ghastre,  qui  dévoient  le  len- 
dèttfâfH  arHVer  Vèt^  Sadite  Majesté,  laquelle  me  res- 
pondit  rèkdlukMtat  iju'elle  vouloit  que  ledit  sieur  dé 
Ottifte  prfnt  leditpouvoir  :  ce  qu'elle  confirma  en^ores 
âtksdits  siéuth,  et  *esérivit  une  lettre  dé  sa  main  très* 
ietpi*eMeiatidft  srètfr  de  GuiSie,  de  laquelle  furent  por- 
teurs lésdits  tieurs  tfh^hevesqtié  de  Lion  et  de  La 
Chastre.  Et  neantmoins  lesdites  lettres  de  pouvoir  et 
decWaticyii  iae  furéht  nïisès  au  tiet,  signées,  scélées, 
V)y  délivrées  audit  siéar  de  Guise,  que  jusques  à  leur 
entrevêtië  à  Chartres,  que  quelques-uns  en  avoient 

degousté  Sa  Majesté^  etluy  avoient  faict  trouver  mau- 
vaise rauthorité  qu'elle  avoit 'accordée  par  içelle  audit 
sieur  de  Guise  :  les  uns  par  jalousie  qu'ils  luy  por-. 
toient,  les  autres  parce  que  c'estoit  chose  qui  dimi- 
iiuoit  aucunement  l'authoritë  et  puissance  de  leurs 
ËstatSy  et  la  plus  grande  partie  parce  qu'ils  cognoisr 
soient  que  Sa  Majesté  ne  pouvoit  oublier  le  mal 
talent  qu'elle  portoit  audit  duc  pour  luy  complaire^ 
l'animer  et  irriter  davantage  contre  luy. 

De  façon  que  Sa  Majesté  mit  un  jour  en  délibération 
de  retrancher  ledit  pouvoir  devant  que  de  le  délivrer  : 
dequoy  elle  fut  desconseillée  par  ceux  ausquels  elle  en 
parla,  qui  luy  remonstrerent  que  puis  que  c'estoit 
chose  qu'elle  avoit  desja  accordée  audit  duc  pour  un 
bien  de  la  paix,  que  la  coppie  luy  en  avoit  desja  esté 
leuë  et  baillée,  elle  n'en  pouvoit  rien  oster  sans  faire 
tort  audit  duc  et  à  la  foy  donnée,  pour  ladite  paix, 
qui  avoit  trop  cousté  à  faire,  et  dont  l'observation  im- 
portoit  grandement  à  ses  aflaires;  joint  que  ledit  duc, 
qui  sçavoit  les  traverses  qu'on  luy  donnoit  en  ce  faict,, 
se  laissoit  desja  entendre  n'avoir  peu  faire  que,  à  l'ap- 
pétit de  tels  envieux,  on  ne  luy  fist  recevoir  telle  es- 
corne.  Surquoy  Sa  Majesté  se  résolut,  et  commanda 
ledit  pouvoir  estre  délivré  audit  duc  de  Guise;  comme 
il  fut  fait.  Mais  on  a  dit  depuis  qu'elle  fit  ce  comman- 
dement  avec  tel  regret,  qu'elle  résolut  deslors  de 
chasser  d'auprès  d'elle  ceux  qui  luy  avoient  donné  tel 
conseil ,  et  ne  l'avoient  secondée  en  la  volonté  qu'elle 
avoit  de  le  retrancher. 

Il  faut  noter  encores  de  ce  traicté  que  jaçoit  que  les 
principales  et  plus  aigres  plaintes  que  ceux  de  la 
Ligue  avoient  faict  es  de  leurs  mescontentemens  ^  et 

atisqUels  ils  requeroient  plus  vivemeat  estr'e  pourveu, 
eussent  esté  fondées  sur  la  personne,  Tauthorité  et  les 
charges  dudit  duc  d'Espei^non,  comme  il  appert  par 
leurs  escritSy  toutesfois,  d'autant  que  Sa  Majesté  me 
l'avoit  ainsi  recommandé  et  enjoint  très-expressement, 
je  fis  tant  qu'en  tout  ce  qui  fut  mis  par  escrit  il  n*en 
fut  fait  aucune  mention,  mais  que  Ton  se  contenta  de 
remettre  à  Sa  Majesté  d  y  pourvoir  elle  mesme,  comme 
elle  leur  avoit  fait  dire  et  promettre  qu'elle  feroit: 
dequoy  certes  il  faut  que  je  die  que  je  trouvois  ledit 
sieur  de  Guise  plus  favorable  et  modéré  que  nul  autre, 
non  pour  autre  occasion  que  pource  que  je  luy  avois 
remonstré  qu'il  feroit  en  ce  faisant  service  très-agrea- 
ble  au  Roy. 

Les  députez  de  ladite  paix  tesmoigneront  assez  le 
devoir  que  je  feis  et  le  soin  que  j'en  eus,  pour  l'hon- 
neur et  l'obeyssance  que  je  portois  à  tous  les  comman- 
demens  de  Sa  Majesté,  et  pour  le  désir  que  j'avois 
aussi  d'esfeindre  toutes  les  estincelles  qui  pouvoient 
servir  avec  le  temps  à  r'allumer  le  feu  de  discorde 
entre  ses  subjects  et  serviteurs  catholiques,  pour  la 
considération  seule  de  l'honneur  de  Dieu  et  du  ser- 
vice de  Sa  Majesté,  dont  dependoit  le  bien  du 
royaume. 

Et  toutesfois  je  fus  souvent  adverty,  durant  la  né- 
gociation de  la  paix  et  depuis  la  conclusion  d'icelle, 
que  ledit  duc  esloit  très-mal  content  de  moi,  et  jus- 
ques-là  qu'il  escrivit  à  quelqu'un  de  ses  amis  en  cour 
qu'il  m'en  feroit  repentir  et  perdre  la  vie;  dequoy  je 
ne  m'esmus  gueres,  par  ce  que  je  sçavois  bien  qu'il 
n'avoit  occasion  quelconque  de  se  prendre  à  moy  de 
ce  qui  s'estoit  passé,  ny  de  la  défiance  de  son  maistre, 


76  [l588]    MÉMOIRES  d'état 

qui  estoit  ce  qui  l'irritait  le  plus  y  d'autant  que  je  n'avois 
esté  qu«  ministre  de  Sa  Majesté  à  très^botine  fin  et 
intention;  et  mesme  que  j'avois  eu  tel  soin  de  sa  re- 
ptttaftion^  qu'il  n'a  voit -esté  rien  escrit  contre  luy,  et 
aussi  que  je  me  confiois  qtie  j'avois  pour  bon  tesmoin 
et  protecteur  de  mon  innocence  Sa  Majesté^  qui 
sçavoit  comme  toutes  choses  avoient  passe- 
Le  Roy  estant  à  Vernon,  par  où  il  passa  revenant 
de  Roiien  à  Mante  ^  où  se  dévoient  trouver  les  Boy  nés  ^ 
m'envoya  quérir  exprès  pour  se  plaindre  d'un  advis 
qui  luy  avoit  esté  donné  que  ledit  duc  d'Ëspernon  se 
vouloit  aller  jelter  dedans  la  ville  d'Angoulesme  pour 
s'en  saisir,  et  me  commanda  d'escrire  des  lettres  en 
son  nom  au  sieur  de  Tayan,  aux  habilans  de  la  ville, 
au  lieutenant  gênerai  d'icellé,  et  au  capitaine  de  la 
citadelle ,  de  ne  recevoir  personne  en  ladite  ville  qui 
leur  peust  donner  loy,  de  quelque  qualité  qujil  fust, 
jusques  à<ce  qu'il  leur  apparust  d'un  commandement 
de  luy  postérieur  ausdites  lettres,  que  Sa  Majesté,  au 
dèffaut  d'un  valet  de  chambre,  me  commanda  d'en- 
voyer par  courrier  exprès  ;  comme  je  fis  incontinent  et 
fidellemént,  ainsi  que  j'avois  accoustumé  les  com> 
mandemens  de  Sa  Majesté. 

Le  courrier  arriva  à  Angoulesme  trois  jours  après 
que  ledit  duc  y  eust  esté  receu,  auquel  les  lettres  du 
Roy  furent  portées,  dont  il  s'irrita  et  s'offença  gran- 
dement, et  s'en  print  à  moy,  disant  que  j'avois  esté 
autlieur  desdites  lettres,  et  en  fit  une  très -grande 
plainte  à  Sa  Majesté,  qui  luy  manda  les  avoir  com- 
mandées, et  les  raisons  qui  l'avoient  meu  à  ce  faire. 
Lesdites  lettres,  ayant  e^é  veuës  du  maire  et  des  habi- 
tans  d'icelle  ville,  furent  cause  qu'ils  depescherent 

biea-tost  api  es  l'un  de  leurs  citoyens ,  beau  frère  dudit 
maire,  en  cour,  lequel  eut  charge  de  s'addresser  à 
môy  parce  que  ladite  ville  d'Angoulesme  estoit  de 
mon  département^  que  les  lettres  dernières  que  le  Roy 
leur  avoit  escrites  estoient  contresignées  de  moy,  aussi 
qu'ils  avoient  quelque  créance  en  moy  pour  m'avoir 
tousjours  recognu  très-affectionné  à  leur  bien  et  au 
service  de  Sa  Majesté.  Il  se  présenta  comme  noqs 
estions  à  Chartres  »  et  me  dit  que  lesdits  maire  et 
eschevinSy  ayans  veu  lesdites  lettres  de  Sa  Majesté, 
estoient  entrez  en  doute  si  c'estoit  son  intention  qu 
non  que  ledit  duc  d'Ëspernon  fist  sa  résidence  en  leur 
ville,  en  laquelle  ils  protestoient  qu'ils  ne  l'eussent 
jamais  receu  s'ib  n'eussent  pensé  faire  service  à  Sa 
Majesté,  comme  ledit  duc  leur  avoit  fait  apparoir  par 
un  pouvoir  que  Sa  Majesté  luy  avoit  donné  de  çom^ 
mander  en  leur  ville  et  au  pays  :  et  qu'il  avoit  esté 
depesché  exprès  par  eux  pour  en  estre  esclairçis, 
d'autant  que,  si  Sa  Majesté  ne  trou  voit  bon  ce  qu'ils  eu 
avoient  faict,  ils  pourroient  encore  reparer  leur  faute 
en  fermant  la  porte  de  leur  ville  un  matin  qu'il  ^çroit 
sorty  dehors  pour  aller  courre  la  bague  »  comme  il 
faisoit  souvent ,  laissant  la  garde  des  portes  ausdicts 
habitans,  qui  estoient  beaucoup  plus  forts  dans  la  ville 
que  n*estoit  ledit  duc  avec  tous  ses  gens;  et  qu'ils  pou- 
voient  aussi,  pour  mieux  asseurer  et  exécuter  ladite 
entreprise  y  se  saisir  de  la  personne  du  capitaine  d^  la 
citadelle^  sinon  la  circuir  et  environnep  par  dehors 
par  un  bon  nombre  de  gentils-hommes  du  pay3  qm 
estoient  à  leur  dévotion ,  afin  dç  garder  que  le  »açQw$ 
n'y  entrast  pendant  qu'ils  fonceroient  ladictà  citadelle 
par  le  dedans  de  la  ville ^  comme  ils  disoient  pouvoir 

faire  facilement.  Ayant  entendu  ce  propos  je  luy  de- 
manday  qui  il  estoit^  et  s'il  a  voit  quelques  lettres  ;  et 
m'ayant  donné  cognoissance  de  sa  personne  par  le 
moyen  du  courrier  qui  avoit  porté  à  Angoulçsme  les 
susdites  lettres  de  Sa  Majesté^  et  sur  ce  dit  qu'il  ne 
s'estoit  osé  charger  d'aucunes  lettres,  de  peur  d'estre 
prins  en  chemin ,  je  luy  dis  que  l'ouverture  qu'il 
m'avoit  faicte  de  l'occasion  de  son  voyage  estoit  de 
telle  importance  qu'il  estoit  nécessaire  que  j'en  par- 
lasse au  Roy  avant  que  d'y  respondre,  et  partant  qu'il 
eust  à  me  venir  trouver  le  lendemain  de  bon  matin. 

Je  fus  le  soir  mesme  trouver  Sa  Majesté,  tant  pour 
la  remercier  de  ce  que  la  Royne  sa  mère  m'avoit  dit 
qu'elle  luy  avoit  accordé  et  promis  de  me  descharger 
de  l'exercice  de  mon  office  de  secrétaire  des  comman- 
démens,  suivant  la  supplication  que  je  luy  en  avois 
faicte,  ainsi  que  je  dirày  cy-après,  avec  tout  ce  qui 
s'est  passé  en  ce  faict,  que  pour  luy  faire  entendre  les 
propos  que  m'avoit  tenu  ledit  habitant  d^Angoulesme, 
lequel  Sa  Majesté  fist  démonstration  d'escouter  volon- 
tiers, pour  le  mescontentement  qu'elle  avoit  de  ce 
que  ledit  duc  estoit  allé  en  ladite  ville,  ainsi  que  Sa 
Majesté  disoit,  contre  son  commandement,  se  promet- 
tant d'en  avoir  sa  raison  par  lesdits  habitans,  et  en  ce 
feii^ant  faire  paroistre  et  sentir  audit  duc  et  à  tous 
autres  combien  un  roy  a  les  bras  longs,  et  est  foible 
toute  autre  puissance  en  son  royaume  sans  la  sienne, 
me  disant  qu'il  vouloit  parler  luy-mesme  audit  habi» 
tant,  sans  que  personne  en  sceust  rien;  dont  il  me 
chargea  expressément ,  et  à  ceste  fin  le  luy  amener  le 
lendemain  de  bon  matin  :  comme  je  fis. 

Et  l'ayant  introduit  dans  le  cabinet  de  Sa  Majesté,  où 

îl  n*y  avoit  personne  que  oioy,  il  luy  rapporta  et  con- 
firma les  mesmes  propos  qu'il  m'avoit  tenus  de  la  part 
desdits  maire  et  habitans,  desquels  Sa  Majesté  luy 
déclara  estre  fort  contente  et  leur  sçavoir  très-bon 
gré,  luy  disant  qu'elle  les  avoit  tous)  ours  recogneus 
très -gens  de  bien,  aymans  Dieu  et  son  service,  et 
qu'elle  loiioit  la  resolution  qu'ils  avoient  prise  d'en- 
voyer devers  elle  pour  estre  esclaircie  de  sa  volonté  sur 
l'entrée  et  demeure  dudit  duc  en  ladite  ville,  laquelle 
Sa  Majesté  vouloit  qu'ils  sceussent  luy  avoir  esté  désa- 
gréable, comme  ayant  esté  entreprise  par  ledit  duc 
contre  son  commandement,  et  en  saison  qu'il  avoit  eu 
occasion  de  se  def&er  de  luy  et  de  ses  actions,  parce 
qu'il  monstroit  estre  par  trop  indigné  de  ce  que  Sa 
Majesté  avoit  fait  la  paix  :  par  laquelle  elle  avoit  ac- 
cordé qu'il  se  despoiiilleroit  d'une  bonne  partie  de  ses 
charges,  et  spécialement  des  gouvernemens  qu'il  avoit, 
et  qu'il  sembloit  que  Dieu  avoit  conduit  expressément 
ledit  duc  en  ladite  ville,  et  avoit  envoyé  à  Sadite  Ma- 
jesté Cjeste  occasion  pour  luy  donner  moyen  de  pour- 
voira ce  coup,  puis  que  ledit  maire  et  habitans  avoient 
le  moyen  et  la  volonté  d'exécuter  ce  qu'elle  leur  com- 
manderoit;  mais  que  ce  n'estoit  assez  faire  pour  son 
service  que  de  chasser  et  faire  sortir  ledit  duc  d'Es- 
pernon  de  ladite  ville,  comme  il  luy  avoit  proposé; 
qu'il  falloit  que  lesdits  maire  et  habitans^  ses  bons  sub- 
jects  et  serviteurs ,  se  saisissent  de  luy,  sans  toutesfois 
faire  mal  à  sa  personne,  afin  que,  le  tenant  en  sa  dispo- 
sition ,  il  peust  recouvrer  ses  villes  de  Mets  et  de  Bou- 
logne qu'il  ne  vouloit  rendre,  et  le  faire  contenter  du 
gouvernement  de  Provence ,  qu'il  avoit  advisé  de  luy 
laisser;   quoy  faisant  lesdits  maire  et   habitans  luy 

feroienty  ensemble  à  la  religion  catholique  et  à  to.ut 
son  royaume  un  service  trè^ «signale^  que  Sa  Majeat^ 
recônnoistroit  à  jamfiis  j  luy  demandant  si  lesdits  ha-^ 
bitans  n'anroient  pas  le  courage  et  le  pouvoir  de  luy 
faire  ce  service  qu'il  avoit  très  à  cœur,  et  qui  }eur  ifi^- 
portoit  aussi  grandement,  parce  que,  si  ledit  duc  de* 
meuroit  long-temps  en  Içur  ville,  tout  ainsi  qu'il  s'ea* 
tendoit  avec  le  roy  de  Navarre  et  les  huguenots,  il 
estoit  à  craindre  qu'il  ne  les  mist  avec  le  temps  entre 
leurs  mains,  qui  estoient  leurs  ennemis.  A  quoy  il  luy 
,  fust  respondu  par  ledit  habitant  que  lesdits  maire  ^^ 
ses  concitoyens  avoient  tousjours  eu  le  courage  d# 
mourir  pour  exécuter  ses  commandemens,  lesquels  il 
leur  rapporteroit  très-fi(jellemept ,  et  que  Sa  Maj^st^ 
en  oiroit  bien-tost  parler.  Et  comme  il  avoit  esté  lou- 
voyé sans  apporter  aucune  lettre ,  il  fut  aussi  yemoyi 
sans  en  reporter,  et  print  oongé  de  Sa  Majesté  eii  c^ik^ 
façon ,  laquelle  luy  commanda  de  desloger  à  l'h^ur^ 
mesme  afin  de  n'estre  descouvert. 

Toutesfois  ledit  habitant  me  vint  encore  trouvef 
en  mon  logis  pour  me  dire  que,  depuis  estre  party 
d'auprès  du  Boy,  il  avoit  mieux  examiné  et  considéré 
le  commandement  que  Sa  Majesté  luy  avoit  commis, 
lequel  il  craignoit  ne  pouvoir  estre  exécuté  çans  coup 
ferir,  d'autant  quMl  estimoit  que  ledit  duc  se  raelti-oif 
en  defience  quand  on  le  vondroit  prendre  ^  quoy  adv^ 
nant,  il  desireroit  volontiers  sçavoir  ce  qu'ils  auroien^ 
à  &ire  contre  ledit  duc.  A  quoy  je  luy  respondis  quM 
(^estoit  chose  qu'il  devoit  avoir  demanda  Ipy-mesme 
à  Sa  Majesté  quand  elle  luy  avoit  faict  ledit  cQmoi^iir 
dement;  mais  ce  que  je  luy  pou  vois  dire  sur  ce  estoit 
que  le  Roy  luy  avoit  expressément  commandé  ue  fair« 

aucun  mal  h  la  personne  dudit  duc;  de  sorte  que  j'esti- 
moisy  quand  à  moy,  que  s'ils  ne  s'en  pouvoient  saisir 
sans  crainte  d'estre  oiFensez  ou  de  TofFenser,  qu'il 
seroit  plus  à  propos  qu'ils  se  contentassent  de  luy 
fermer  la  porte  de  la  ville  lors  qu'il  en  seroit*  hors, 
comme  il  avoit  proposé  qu'ils  pouvoient  facilement  et 
sans  danger  de  personne  ny  de  leur  ville,  qui  estoit 
tout  ce  que  je  luy  pouvois  dire  sur  la  difficulté  qu'il 
m'a  voit  proposée;  et  que  s'il  en  vouloit  derechef  par- 
ler au  Roy  pour  en  estre  mieux  esclaircy  et  asseuré, 
que  j'en  advertirois  Sa  Majesté.  Surquoy  m'ayani  dit 
qu'il  craignoit  que  son  séjour  le  fist  descouvrir,  il  se 
résolut  de  s'en  aller. 

Voyla  la  vérité  de  tout  ce  que  j'ay  sceu  et  a  passé 
par  mes  mains  touchant  ce  faict ,  et  fais  juges  mes  amis 
et  tout  le  monde  si  je  m'y  pouvois  conduire  autre- 
ment^ s'estant  ledit  habitant  addressé  à  moy  comme  il 
avoit  faict. 

Je  ne  veux  point  parler  de  ce  qui  est  advenu  de 
ladite  entreprise,  des  propos  qui  ont  esté  tenus  sur  le 
subject  d'icelle  ;  mais  je  veux  bien  croire  et  ose  dire 
avec  vérité  que  ledit  duc  d'Espernon  a  depuis  suffi- 
samment recogneu,  par  divers  effiscts  et  tesmoignages, 
que  la  mal-veillance  que  le  Roy  luy  portoit  ne  proce- 
doit  de  moy  ny  de  mon  invention  et  persuasion,  dont 
aussi  Rappelle  Dieu  à  tesmoin«  Véritablement  j*ay  sou- 
vent blasmé  plusieurs  choses  que  ledit  duc  faisoit 
quand  il  estoit  auprès  du  Roy,  et  ne  les  ay  teuës  à  luy 
mesme.  Et  pleust  à  Dieu  qu'il  eust  voulu  croire  M.  de 
Bellievre  et  moi  !  je  suis  asseuré  que  le  Roy,  le  royaume 
et  luy-mesme  s'en  fussent. beaucoup  mieux  trouvez 
qu'ils  n'ont  faict  et  ne  feront  de  ce  qui  est  advenu, 
44.  6 

Mais  les  flatteurs  ^  qui  sont  les  vrayes  pestes  et  ennemis 
des  roys  et  des  grands^  Font  tousjours  emporté  par 
dessus  les  gens  de  bien  :  tant  est  forte  et  puissante  l'in- 
dustrie conjoincte  à  la  nature. 

Estant  à  Chartres,  je  receus  encores  une  lettre  dudit 
sieur  de  Dunes  par  les  mains  du  sieur  de  Schom- 
berg,  du  27  de  juillet,  par  laquelle  il  me  mandoit 
m'envoyer  la  promesse  susdite  de  son  aisné  et  de 
luy  y  que  je  leur  avois  demandée  de  la  part  du  Boy ,  et 
ne  l'avoit  peu  recouvrer  que  depuis  deux  jours.  Et 
afin  que  Ton  sçache  qu'il  n'estoit  point  si  mal  content 
de  ce  que  j'avois  faict  et  poursuivy  pour  son  frère  et 
pour  luy  en  ceste  occasion,  comme  l'on  m'a  voulu 
depuis  faire  croire  qu'il  l'avoit  publié,  j'ay  bien  voulu 
icy  transcrire  la  mesme  lettre  dudit  sieur  de  Dunes , 
pour  me  servir  de  descharge  où  besoin  sera,  et  à  luy 
de  responce  s'il  s'est  plaint  de  moy. 

S'ensuit  donc  la  teneur  de  ladite  lettre  : 

«  Monsieur,  mon  beau-pere  s'en  retournant  trouver 
le  Boy,  je  l'ay  supplié  de  se  charger  de  la  promesse 
que  vous  avez  désiré  de  mon  frère  d'Antragues,  la- 
quelle j'ay  depuis  deux  jours  recouverte,  et  la  vous 
présente  avec  ceste  lettre  que  vous  recevrez,  s'il 
vous  plaist,  pour  me  ramentevoir  en  vostre  bonne 
grâce,  et  vous  asseurer  de  la  fidelle  volonté  que  j'ay 
de  vous  faire  service,  et  non  pour  vous  importuner  et 
presser  de  l'effect  que  vous  nous  avez  à  tous  deux  pro* 
curé  :  vous  priant  très-humblement  de  croire  que  si 
tous  les  bons  offices  qu'avez  départis  à  beaucoup  de 
personnes  de  toutes  qualitez  avoient  rencontré  des 
âmes  aussi  peu  ingrates  que  le  seront  pour  jamais  en- 

vers  vous  celles  de  deux  (vevcHy  que  je  ne  sçaclie  sei- 
gneur en  France  qui  ait  plus  acquis  d*amis  et  do  ser- 
viteurs,  ny  qui  en  oust  de  plus  affectionnez  que  vous, 
monsieur^  à  qui  f espère  ^  pour  mon  particulier^  faire 
cognoistre  que  Tohligation  que  je  vous  ay,  jointe  k 
Tancienne  inclination  et  dévotion  que  j*ay  eue  toute 
ma  vie  à  vous  faire  service ^  vous  a  acquis  sur  moy 
touteTauthoritéet  commandement  que  vous  sçauriez 
désirer  :  dequoy  je  me  promets  que  Dieu  me  fera  la 
grâce  quelque  jour  de  vous  en  rendre  tcsmoignagc.  Je 
n*ay  mis  que  le  mois  en  laditte  promesse ^  ayant  laisse 
le  jour  en  blanc,  afin  que,  comme  vous  le  trouverez  le 
plus  à  propos,  vous  commandiez  (|u*olle  soit  remplie, 
ayant  faict  entendre  sur  ce  sujet  Topinion  de  mondit 
frère  h  M.  de  Scliomberg,  laquelle  il  vous  descou« 
vrira  :  voulant  finir,  après  vous  avoir  très- humblement 
baisë les  mains,  pour  prier  Dieu,  monsieur,  ((u*il  vous 
donne  en  santd  très-heureuse  K  longue  vie.  De  Paris, 
ce  S17  juillet  i58B.  » 

Par  ceste  lettre  escritte  après  la  ronclusion  et  pu- 
blication de  la  paix,  apportée  par  ledit  sieur  de  Scbom. 
berg  qui  avoit  assistd  h  ladite  négociation,  et  avoit 
veu  et  sceu  tout  ce  que  j^avois  traictd  avec  ledit  sieur 
d'Antragues  et  son  frère,  chacun  peut  juger  s*ils  es- 
toient  mal  satisfaicts  de  la  peine  que  j*avois  prinse  pour 
eux,  ou  non.  Â.  la  vérité  aussi,  s*il  y  a  eu  faute  en  ce 
faict ,  elle  a  plus  procédé  de  Tirresolution  dudit  sieur 
d^Antragues,  et  de  la  ddliance  que  ses  actions  passées 
luy  faisoient  avoir  dé  la  volonté  du  Koy  en  son  endroit, 
et  particulièrement  du  peu  de  pouvoir  et  peu  dv  crédit 
qu*ii  avoit  dans  la  ville  d'Orléans,  que  d'autre  chose. 

6. 

Ledit  sieur  de  Dunes  arriva  en  ladite  ville  de  Char* 
très  Kien-tost  après  que  ladite  lettre  m'eut  esté  baillée 
par  ledit  sieur  de  Schomberg^  accompagnant  encore 
feu  M.  de  Guise;  et  me  vint  prier ,  et  me  le  feist  aussi 
commander  par  le  Roy,  de  parler  à  M.  le  chancelier 
pour  avoir  sa  procuration  du  gouvernement  du  duché 
d'Orléans  en  faveur  de  son  frère,  et  la  luy  faire  re- 
mettre entre  les  mains'  du  Boy,  afin  que  sondit  frère 
en  peust  estre  pourveu.  Véritablement  je  luy  dis  qu'il 
me  sembloity  pour  le  service  du  Roy  et  le  bien  parti- 
culier de  son  frère  et  le  sien,  qu'il  ne  devoit  encores 
poursuivre  laditte  provision,  parce  que  j'estimois  que 
ceux  de  la  Ligue  s'y  opposeroient,  d'autant  que  ladite 
ville  leur  avoit  esté  délaissée  pour  leur  seureté;  quoy 
faisant,  le  Roy  seroit  contrainct  passer  par  dessus  leurs 
oppositions,  ou  bien  y  acquiescer:  et  que  de  l'un  et  l'au- 
tre party  qu'il  choisiroit  il  pourroit  plus  advenir  de  mal 
que  de  bien,  parce  qu'ils  diroient  que  Sa  Majesté com- 
menceroit  desja  de  contrevenir  à  la  paix  si  elle  grati- 
fioit  ledit  sieur  d'Antragucs  dudit  gouvernement  mal* 
gré  eux  ;  estant  ainsi  que  la  condition  d'une  ville  de 
seureté  tiroit  après  une  conséquence  que  ceux  qui 
y  commandoient  fussent  agréables  et  confidens  à  ceux 
ausquels  elle  avoit  esté  délaissée  et  accordée  pour  cet 
effect  :  dequoy  Sa  Majesté  se  pourroit  trouver  en  peine, 
n'estant  à  propos  ny  utile,  si  fraischement  après  estre 
sorty  d'un  mal  tel  qu'estoit  celtiy  où  nous  avions  esté, 
que  nous  entreprissions  de  faire  chose  qui  nous  y 
plongeast,  incertains  du  bien  qui  en  succederoit.  Que 
s'il  advenoit  aussi  que  Sa  Majesté,  pour  le  bien  gène* 
rai  de  ses  affaires,  fust  contraincte  de  ne  faire  expédier 
ledit  gouvernement  audit  sieur  d'Antragues,  et  à  luy 

la  lieatenance,  que  les  dommages  et  la  honte  en  tom- 
beroient  principalement  sur  eux ,  lesquels  se  seroient 
descouverts  très^mal  à  propos  pour  eux  et  le  service 
du  Roy  ',  luy  remonstrant,  pour  conclusion,  qu'il  ne  de- 
voit  encore,  à  mon  ad  vis,  faire  ladite  poursuitte,  en  luy 
offrant  et  à  sondit  frère  la  continuation  de  mon  ser- 
vice et  assisttece  lors  que  je  verrois  qu'il  seroit  à  pro- 
pos de  remuer  ceste  pierre  pour  le  service  du  Roy  et 
leur  contentement.  Je  m'apperceus  que  ledit  sieur  de 
Dunes  n'avoit  si  bien  pris  le  propos  comme  certaine- 
ment je  le  luy  disois  de  cœur  et  d'affection  que  je  luy 
portois,  et  à  toute  sa  maison.  £t  parce^que  je  partis  de 
la  cour  deux  jours  après  pour  venir  en  ma  maison,  je 
ne  puis  respondre  de  ce  qui  s'est  passé  depuis  pour  ce 
regard,  n'ayant  eu  cognoissance  ny  communication 
quelconque  d'un  certain  brevet  qui  s'est  trouvé  expé- 
dié dudict  faict,  et  fais  un  chacun  juge  si  j'ay  deu 
estre  blasmé  de  la  façon  de  laquelle  je  me  suis  con- 
duict  en  ccst  affaire  :  et  si  lesdits  sieurs  d'Antragues 
et  de  Dunes  ont  esté  bien  fondez  de  s'en  plaindre,  j'ay 
dequoy  prouver  et  vérifier  tout  ce  que  j'en  ay  cy  de- 
vant dit.  L'on  peut  juger  aussi,  par  l'issue  qu'a  eu  la 
précipitation  desdits  sieurs' d'Antragues  et  de  Dunes 
en  la  poursuitte  dudit  gouvernement,  si  j'avois  raison 
ou  non  de  les  en  divertir,  tant  pour  le  service  du  Roy 
que  pour  leur  propre  bien. 

Il  y  avoit  quelque  temps  que  je  desirois  me  faire 
descharger,  sinon  du  tout,  au  moins  en  partie  du  la- 
beur et  du  travail  ordinaire  de  la  charge  que  j'exerçois, 
tant  pource  que  ma  santé  n'estoil  si  bonne  et  asseurée 
depuis  avoir  eu  la  fièvre  quarte  qu'elle  estoit  devant, 
que  pource  qu'il  me  sembloit  qu'à  cause  de  la  multi- 

tude  et  diverses  sortes  d'affaires  dont  j'estois  sur- 
chargé^ Sa  Majesté  n'estoit  si  bien  et  diligemment 
servie  en  toutes  choses  que  je  desirois,  son  service  et 
le  bien  de  ses  affaires  m'ayant  tousjours  esté  recom- 
mandé plus  que  toute  autre  chose.  Et  faut  que  je  con- 
fesse que  ce  mien  désir  se  fortifia  et  augmenta  gran- 
dement dèslors  que  je  vis  qu'il  avoit  esté  permis  audit 
duc  d'E^pernon  de  m'outrager  en  la  présence  du  Roy 
sans  raison  ny  fondement^  ayant  esté  toute  ma  vie 
aymé  et  protégé  de  mes  maistres  en  les  servant  fidelle- 
ment;  et  ce  qui  m'a  voit  encores  plus  piqué,  c'estoit 
que  ledit  duc  m'avoit  accusé  et  reproché ,  en  la  pré- 
sence de  Sadite  Majesté,  que  j'avois  faict  et  faisois  en 
ses  affaires  tout  ce  que  je  voulois  sans  que  Sa  Majesté 
sceust  rien  de  tout  ce  qui  se  passoit  :  dont  elle  avoit 
faict  si  peu  de  compte  de  me  faire  raison,  que  par 
là  je  jugeay,  ou  que  Sa  Majesté  le  croioit  ainsi,  ou 
qu'elle  estimoit  fort  peu  la  réputation  et  l'honneur  d'un 
homme  de  bien,  qui  estoit  ce  qui  m'estoitleplus  cher, 
et  me  faisoit  bien  souvent  quitter  le  manger,  le  boire 
et  le  dormir  pour  la  bien  servir. 

Je  m'estois  quelquesfois  descouvert  de  ce  mien  désir 
à  aucuns  de  mes  principaux  amis  et  parens,  pour  y 
estre  fortifié  de  leur  consentement  et  assistance  ;  mais 
ils  m'en  divertissoient  tousjours  plustost  qu'ils  ne  m'y 
confortoient  tous,  pour  l'affection  qu'ils  me  portoient, 
n'estimans  pas  que  ce  fust  mon  bien  de  me  retirer  si 
tost  de  la  cour,  quelques-uns  pour  leur  interest,  et  les 
autres  parce  qu'ils  me  faisoient  cest  honneur  de  croire 
que  j'estois  encores  utile  en  ma  charge  pour  le  service 
du  Roy.  Toutesfois,  plus  j'allois  en  avant  et  consideroîs 
les  choses  qui  se  passoient  en  ce  royaume  et  à  la  cour, 

et  celles  qui  se  preparoient^  cette  envie  tn'augmentoijt 
davantage. 

Ce  qui  me  meut,  au  second  voyage  que  je  fis  à  Paris 
pour  la  paix,  d'en  parler  à  M.  de  Villequier  (0,  et  le 
prier  de  me  conseiller  et  secourir  en  ceste  occasion 
vers  la  Royne  mère  du  Roy,  auprès  de  laquelle  ses 
longs  services  luy  avoient  acquis  authorité  et  créance  : 
en  quoy  je  le  trouvay  de  sa  grâce  très-disposé,  et  en 
parla  à  laditte  dame ,  laquelle  il  trouva  très-desireuse 
de  me  faire  tout  plaisir,  suivant  sa  bonté  accoustumée 
envers  ses  créatures ,  telle  que  j'estois. 

M.  de  Villequier  m'ayant  asseuré  de  la  bohne  vo- 
lonté de  ladite  dame ,  j'en  remerciay  Sa  Majesté,  et  la 
suppliay  d'en  faire  naistre  le  fruict  quand  elle  rêver- 
roit  le  Roy  son  fils  ;  la  suppliant  de  croire  que  je  ne 
pretendois  demander  autre  recompense  du  service  que 
je  luy  avois  faict  et  pretendois  faire  tant  que  je  vivrois, 
que  ladite  permission  de  me  descharger  de  mon  office, 
et  de  me  retirer  en  ma  maison  avec  la  bonne  grâce 
de  Leurs  Majestez  et  en  leur  protection. 

Mais  comme  à  la  cour  on  interprète  plustost  en 
mauvaise  part  qu'en  bonne  les  actions  d'un  chacun,  et 
ne  peut-on  croire  qu'un  courtisan  qui  a  esté  employé 
aux  affaires  publiques  avec  honneur  et  dignité  vueille 
jamais  de  son  bon  gré  s'en  départir,  sinon  à  dessein 
d'obtenir  mieux,  ladite  dame  Royne  et  plusieurs  au- 
tres qui  ouyrent  parler  de  ceste  mienne  délibération 
et  poursuitte  creurent  incontinent,  ou  que  je  ne  par- 
lois  à  bon  escient,  ou  que  j'avois  quelque  autre  pré- 
tention dont  je  ne  me  descouvrois  ;  qui  fut  cause  que 
je  dis  à  ladlle  dame  que  s'il  plaisoit  à  Leurs   Ma- 

C»)  M,  de  Villequier  :  René  de  Villequier ,  seigneur  de  La  Guerchc. 


88  [i588]  MÉMOIRES  d'état 

jesteZy  m'octroyant  ma  requeste,  estre  encores  quel- 
quesfois  servies  de  moy  à  la  oour^  je  recevrois  à  grand 
honneur  qu'il  luy  pleust  m'accorder  qu'estant  à  leur 
suitte  j'entrasse  en  leur  conseil  d'Estat  et  en  celuy  de 
leurs  affaires,  sinon  ainsi  que  faisoit  mon  grand  père 
en  celles  du  roy  François  i,  au  moins  comme  je  fai- 
sois  tous  les  jours  :  de  quoy  madite  dame  me  promit 
de  faire  requeste  à  Sa  Majesté. 

Elle  en  parla  à  Sa  Majesté  à  Mante ,  où  Leurs  Ma- 
lestez  se  virent  la  première  fois  après  que  la  paix  fut 
accordée.  Toutesfois  elle  me  dit  qu'elle  n'avoit  peu  ob-^ 
tenir  du  Boy  qu'il  me  permist  de  me  descharger  de 
l'exercice  de  mondit  office  sans  m'en  dire  autre  raison  ; 
et  parce  qu'elle  s'en  retourna  de  là  à  Paris  quérir  mes- 
sieurs le  cardinal  de  Bourbon  et  duc  de  Guise,  elle 
me  promit  qu'elle  en  parleroit  derechef  lors  que  Sa 
Majesté  seroit  à  Chartres,  où  elle  se  devoit  bien  tost 
rendre. 

Ce  qu'elle  fit  d'elle  mesme  et  sans  en  estre  par  moy 
sollicitée,  ainsi  qu'elle  me  fit  l'honneur  de  me  dire  ;  et 
qu'elle  avoit  tant  pressé  le  Boy  qu'il  m'avoit  accordé 
ma  requeste  :  dont  je  fus  très-joyeux. 

Et  fus  dès  le  soir  trouver  Sa  Majesté  pour  l'en  re- 
mercier et  luy  faire  entendre  les  raisons  qui  me  mou- 
voient  à  faire  ladite  poursuitte.  Ce  fut  le  soir  mesme 
que  j'ay  dit  cy  dessus  que  je  la  fus  trouver  pour  luy 
parler  de  la  vepuedubeau-freredu  maire  d'Angoulesmer 

Soudain  que  Sa  Majesté  m'apperceut  dans  sa  cham- 
bre m'appella,  et,  sans  me  donner  loisir  de  parler  à 
elle,  commença  à  me  dire  la  prière  que  la  Boyne  sa 
mère  luy  avoit  faicte  pour  moy,  comme  elle  luy 
avoit  respondu  à  la  fin  qu'elle  desiroit  tant  faire 

pour  moy,  et  mesme  en  sa  considération ,  qu'elle  con- 
descendroit  et  accorderoit  tousjours  très- volontiers 
tout  ce  que  je  desirerois  tant  en  ceste  occasion  qu'en 
toutes  autres 3  mais  aussi  qu'il  falloit  que  j'eusse  esgard 
à  son  service  :  qu'elle  avoit  à  présent  plus  grand  be- 
soin de  ma  présence  en  ma  charge  qu'elle  n'eut  jamais^ 
et  mesmes  en  ses  Estats  qu'elle  alloit  tenir^  où  l'on  traic- 
teroit  des  affaires  très-importantes  à  sa  personne  et  à 
sonEstat^  me  donnant  courage,  par-ses paroles  pleines 
de  très-grande  confiance  et  affection,  de  continuer  à  la 
servir  audit  Estât.  Surquoy  je  luy  representay  les  rai- 
sons qui  me  contraignoient  à  faire  laditte  poursuitte, 
suppliant  3a  Majesté  de  ne  croire  que  ce  fust  en  in- 
tention de  quitter  son  service ,  ny  de  demeurer  inu- 
tile, et  mesmes  en  l'assemblée  des  Estats,  en  laquelle 
je  luy  promettons  me  trouver  et  la  servir  de  tout  mon 
pouvoir;  que  j'estois  de  ceux  qui  servoient  de  cœur  et 
affection  Sa  Majesté,  comme  j'y  estois  très-obligé;  et 
partant  que  )e  voulois  mourir  à  ses  pieds,  si  telle  estoit 
sa  volonté,  pourveu  que  je  fusse  deschargé  du  faix  trop 
pesant  de  l'exercice  de  ma  charge,  qui  commençoit  à 
m'estre  insupportable.  Et  voyant  que  je  ne  pouvois 
obtenir  que  Sa  Majesté  m'en  deschargeast  entière- 
ment,  comme  laditte  dame  Beyne  m'avoit  dit  qu'elle 
luy  avoit  accordé,  je  m'advisay  au  moins  de  la  sup- 
plier me  permettre  que  je  m'en  deschargeasse  d'une 
bonne  partie  sur  le  sieur  de  L'Aubesplne,  secrétaire 
de  ladite  dame,  auquel  Sa  Majesté  avoit  desja  en  ma 
faveur  accordé  et  faict  expédier  la  survivance  d'iceluy , 
et  que  nous  peussions  ensemble,  estans  à  la  cour,  ex- 
pédier et  signer  ses  commandemens  affin  que  je  fusse 
soulagé  :  ce  que  Sa  Majesté  m'accorda  très-volontiers, 


QO  [l588]    MÉMOIRES  d'état 

me  coimnandant  d'en  faire  expédier  telles  lettres  que 
je  cognoistrois  estre  nécessaire ^  comme  je  feis  incon- 
tinent; et  luy  en  presentay  la  minute  affin  quil  luy 
pleust  de  la  voir  et  considérer  à  part,  pour  la  faire 
après  changer  ainsi  qu'il  luy  plairoit.  Saditte  Majesté 
retint  et  garda  trois  jours  ladite  minute  avant  que  de 
me  la  rendre,  puis  me  dit  qu'elle  l'avoit  trouvée  très- 
bien  en  la  sorte,  et  que  j'eusse  à  la  faire  mettre  en 
forme  et  expédier.  Et  parce  que  la  grâce  que  le  Roy 
m'avoit  faicte  fut  incontinent  divulguée  et  sceuë  d'un 
chacun,  le  sieur  deBeaulieu  Ruzé  (0,  qui  pretendoit 
tousjours  d'estre  faict  quelque  jour  secrétaire  d'Ëstat, 
s'en  pleignit  à  Sa  Majesté,  ainsi  qu'il  luy  pleut  me 
dire  elle  mesme  ;  et  qu'elle  avoit  très-volontiers  per- 
mis audict  Ruzé  de  se  retirer  en  sa  maison  et  se  dé- 
faire de  tous  ses  offices,  sur  l'instance  qu'il  luy  en  avoit 
faicte,  fondée  sur  le  mescontentement  qu'il  avoit  de  ce 
que  Sa  Majesté  m'avoit  accordé,  encores  qu'elle  luy 
eust  fai«t  cet  honneur  de  luy  remonstrer  et  faire  en- 
tendre qu'il  n'avoit  aucune  cause  de  ce  faire,  d'autant 
qu'elle  ne  creoit  un  office  nouveau  comme  il  s'estoit 
persuadé,  mais  me  donnoit  moyen  seulement  de  me 
soulager,  me  faisant  Sa  Majesté  paroistre  se  soucier 
fort  peu  de  la  retraicte  dudict  Ruzé,  puis  qu'il  s'estoit 
si  légèrement  et  mal  à  propos  desbandé. 

Audit  temps  le  Roy  me  fit  encores  une  autre  faveur, 
par  laquelle  il  luy  pleut  me  tesmoigner  sa  bonne  vo- 
lonté et  le  soin  qu'elle  avoit  de  moy  et  des  miens.  Ce 
fut  sur  l'instance  très-grande  que  la  Royne  sa  mère  luy 

{^)  Le  sieur  de  Beuulieu  Ruzé.  Ruzé  ne  tarda  pas  à  revenir  à  la  cour . 
Ce  Alt  lui  qui ,  danfei  le  cliangement  de  ministère  fait  par  Henri  m  ayant 
l'euYertare  d«8  Etats ,  rempla^  Yilieroy. 

faisoit  en  faveur  de  madame  de  Nemours  et  de  monsieur 
son  fils  pour  le  gouvernement  de  Lyon,  duquel  on  re- 
<jueroit  Sa  Majesté  qu'il  luy  pleust  rafraischir  la  pro- 
messe autresfois  faicte  audit  sieur  de  Nemours  :  à  quoy 
Saditte  Majesté  ne  se  voulut  engager,  se  souvenant  de 
ce  qu'elle  en  avoit  accordé  à  feu  M.  de  Mandelot  et  à 
moy  pour  mon  fils,  en  le  mariant  avec  la  fille  aisnée 
dudit  sieur  de  Mandelot,  sans  en  avoir  au  preallable 
mon  advis  et  consentement.  Pour  cette  cause,  non  seu- 
lement elle  m'en  parla  en  la  présence  de  ladite  Reyne 
sa  mère,   oii  je  leur  dis  que  si  Leurs  Majestez  cog- 
noissoient  que  ce  fust  chose  qui  leur  tournast  à  ser- 
vice que  d'asseurer  mondit  sieur  de  Nemours  dudit 
gouvernement,  que,  pour  ce  qui  me  concernoit  parti- 
culièrement et  mondit  fils  aussi,  }e  me  remettois  à  elles 
d'en  disposer  à  leur  discrétion  et  volonté,  les  suppliant 
seulement  d'avoir  esgard  aux  mérites  et  services  dudit 
sieur  de  Mandelot,  et  au  besoin  que  leurs  affaires 
avoient   qu'il   u'eust   occasion  de  se  plaindre;  mais 
aussi  Sa  Majesté  voulut  que  je  veisse  à  part  et  mesme 
reformasse  selon  mon  advis  le  brevet  qu'on  luy  en  tie- 
mandoit,  affin  qu'il  ne  feust  rien  escrit  ny  ordonné 
par  iceluy  qui   obligeast  Sa  Majesté  à  autre  chose 
qu'à  ce  qu'elle  avoit  promis  par  le  premier  susdict 
brevet  qui  avoit  autresfois  esté  depesché  par  elle  pour 
cet  eifect,  du  consentement  mesme  dudit  feu  sieur  de 
Mandelot  ;  ainsi  que  je  feis  sans  que  personne  en  sceust 
rien  que  Sa  Majesté,  de  laquelle  je  pris  congé  .deux 
jours  après  pour  me  venir  rafraischir  en  ma  maison, 
après  luy  avoir  promis  de  me  rendre  à  Blois  devant 
l'ouverture  desdicts  Estats,  suivant  son  commande- 
ment. Et  faut  que  je  die  que  je  ne  m'estois  jamais  de- 

paity  d'auprès  de  Sa  Majesté  et  de  la  cour  avec  tant 
d'asseurance  de  la  bonne  grâce,  satisfaction  et  protec* 
tion  d'icelle  que  je  feis  lors.  Ce  fut  le  vingt-troisiesme 
du  mois  d'aoust  i588. 

Et  neantmoins  le  huictiesme  du  mois  de  septembre 
ensuivant,  le  jour  de  la  Nostre  Dame,  estant  en  ma 
maison  de  Yilleroy,  je  receus  au  matin  par  Benoise  (0 
la  lettre  et  le  commandement  de  Sa  Majesté  par  la^ 
quelle  elle  me  deschargeoit  de  mon  office  et  de  son 
service,  et  toutesfois  me  promettoit  de  me  faire  plaisir 
en  autre  chose.  J'appris  dudit  Benoise  qu'il  avoit  porté 
pareille  depesche  à  messieurs  le  chancelier,  de  Bel» 
lièvre,  BruslartetPinart,  et  qu'ils  avoient  desja  quitté 
la  cour  sans  voir  le  Roy  ny  prendre  congé  de  luy. 

Je  laisse  à  penser  à  mes  amis  si  j'eus  occasion  ou 
non  de  m'esmerveiller  d'un  tel  changement  et  inopiné 
commandement,  lequel  neantmoins  je  receus  avec  la 
révérence  que  je  devois,  fortifié  et  consolé  de  la  sin- 
cérité de  mes  comportemens.  Je  m'enquis  seulement 
dudit  Benoise  si  le  Boy  ne  pretendoit  point  faire  de 
différence  de  ceux  qui  avoient  bien  versé. et  servy 
d'avec  les  autres,  et  luy  dis  que  s'il  luy  plaisoit  de 
suivre  ce  chemin  là,  qu'il  feroit  beaucoup  pour  son 
service  et  pour  les  gens  de  bien. 

Et  m'ayant  demandé  responce,  je  l'escrivis  et  la  luy 
baillay  sur  le  champ  telle  que  la  devoit  faire  un  ser- 
viteur très  fidelle  et  obeyssant  à  son  maistre;  adjous- 
tant  seulement  de  bouche  que  s'il  eust  pieu  à  Sa 
Majesté  me  laisser  sortir  de  la  cour  par  la  porte  à  la- 
quelle j'avois  tant  heurté  devant  que  d'en  partir,  sans 
me  faire  sauter  par  les  fenestres,  qu'elle  eust  mis  mon 

(■)  Benoise  :  Charles  Benoise ,  secrétaire  du  cabinet  de  Henri  iik 

esprit  en  grand  repos,  comme  j'esperois,  moyennant 
la  grâce  de  Dieu  et  le  congé  qu'elle  me  donnoit,  d'y 
mettre  le  corps. 

J'avois  faict  venir  de  Lyon  en  ces  quartiers  mondit 
fils  exprès,  parce  que  M.  le  duc  de  Mayenne  ayant  à 
dresser  une  armée  pour  servir  en  Dauphiné  contre  les 
huguenots,  il  sembloit  que  ceux  de  son  aage  ne  se  pou- 
voient  bonnement  excuser,  estant  voisins  dudit  pays  : 
ce  que  je  ne  voulois  qu'il  fit  sans  que  le  Roy  luy  com- 
mandast,  pour  ma  descharge  et  pour  la  sienne,  à  cause 
du  lieu  que  je  tenois  au  service  de  Sa  Majesté,  m'es- 
tant  toujours  estudié  de  la  servir  fidellement,  mais 
aussi  de  ne  luy  donner  aucune  cause  de  suspicion  de 
mes  actions,  et  de  tout  ce  qui  dependoit  de  moy.  Ce 
que  je  diray  en  passant  m'avoir  meu  dès  le  commen- 
cement à  nourrir  mondit  fils  près  de  messieurs  de  Lon- 
gueville,  princes  que  je  cognoissois,  et  par  l'exem- 
ple de  feu  monsieur  leur  père,  et  par  l'instruction 
que  leur  donnoit  madame  leur  mère ,  ne  viser  qu'au 
pur  service  du  Roy,  et  avoir  leur  grandeur  attachée 
à  la  prospérité  des  affaires  de  Sa  Majesté  :  à  quoy  la- 
dite dame  sçait  et  tesmoignera  tousjours  le  devoir 
que  j'ay  faict  de  la  conforter  toutes  et  quantesfois  qu'il 
s'est  présenté  occasion  de  ce  faire. 

J'avois  donçques  envoyé  mondit  fils  devers  Sa  Ma- 
jesté pour  recevoir  ses  commandemens  sur  l'occasion 
susdite ,  lequel  arriva  à  Rlois  le  jour  mesme  ou  le  len- 
demain que  les  commandemens  de  nos  congez  furent 
portez  à  messieurs  du  conseil  et  envoyez  devers  moy, 
et  furent  sceus  d'un  chacun  ;  toutesfois  il  ne  laissa  de 
86  présenter  à  Sa  Majesté  avec  la  lettre  que  je  luy  es- 
crivois,  laquelle  il  receut  très  benignement,  luy  di* 

sant,  ainsi  qu'il  me  rapporta,  qu'il  estoil  fils  d'un 
père  qui  l'avoit  si  bien  servy  qu'il  n'avoit  qu'à  imiter 
son  exemple  et  suivre  le  chemin  qu'il  luy  avoit  mons- 
tre pour  acquérir  honneur  en  sa  profession,  et  sa 
bonne  grâce  et  protection  en  toutes  choses. 

Qu'il  desiroit  qu'il  le  servist  en  ladite  armée  de 
Dauphiné  avec  sa  compagnie  de  gens  d'armes  et  quel- 
ques autres  forces  dont  M.  de  Mandelot  avoit  projette 
de  luy  donner  la  conduitte,  sous  le  bon  plaisir  de  Sa 
Majesté,  laquelle  escrivit  par  luy  une  lettre  de  sa  main 
audit  sieur  de  Mandelot,  pour  l'asseurer  de  la  conti- 
nuation de  sa  bonne  volonté. 

Ces  bons  propos,  qui  me  furent  rapportez  par  mon- 
dit  fils,  certainement  me  consolèrent  grandement,  en- 
tendant par  iceux  que  le  Roy  n'avoit  conceu  mauvaise 
opinion  de  moy,  ayant  dit  que  je  l'avois  très-bien  et 
fidellement  servy.  C'estoit  le  fruict  aussi  que  j'avois 
toute  ma  vie  désiré  moissonner  de  tous  mes  labeurs  et 
seiTices,  duquel  à  la  vérité  je  craignois  que  le  chemin 
que  l'on  avoit  tenu  à  me  donner  congé  m'eust  aucu- 
tiement  privé,  sinon  à  l'endroict  des  gens  de  bien  qui 
avoient  eu  cognoissance  de  mes  deportemens,  au  moins 
en  l'opinion  commune  du  vulgaire  qui  a  accoustumé 
de  juger  des  actions  des  hommes  plustost  par  le  succez 
de  leurs  fortunes  que  par  la  vérité  et  jystice  d'icelles. 

Ce  langage  doncques  m'ayant  grandement  conforté, 
me  donna  encore  la  hardiesse  d'envoyer  un  de  mes 
gens  devers  le  Roy  pour  luy  remonstrer  la  perte  que 
je  faisois  par  la  privation  de  mon  office,  qui  m'avoit 
esté  mis  en  considération  en  partageant  les  biens  de 
feuM.de  L'Aubespine  mon  beau-pere,  duquel  je  le  te- 
nois,  et  le  peu  de  bien  qui  me  demeuroit  après  avoir 

si  longuement  servy  le  feu  Roy  son  frère  et  luy  audit 
office  avec  beaucoup  d'honneur^  n'ayant  acquis  pour 
toutes  choses  que  trois  ou  quatre  mil  livres  de  rente 
de  revenu  en  fonds  de  terre,  que  je  pourrois  lors  dire 
miens  quand  j'aurois  payé  mes  debtes,  qui  n*estoient 
pas  petites,  comme  il  me  seroit  facile  de  monstrer  en 
respondant  de  toutes  mes  actions  où  et  quand  il  plai- 
roit  à  Sa  Majesté  l'ordonner,  comme  j'estois  prest  de 
ce  faire  ;  la  suppliant  à  ceste  cause  d'y  avoir  esgard  et 
m'ordonner    quelque    recompense,   et   en  attendant 
icelle  de  continuer  de  me  faire  payer  les  gaiges  et  pen- 
sions dont  je  jouyssois,  pour  m'ayder  à  vivre  en  ma 
maison  et  donner  moyen  à  mondit  fils  de  luy  faire 
service  en  la  profession  en  laquelle  je  l'avois  nourry 
et  acheminé  par  son  commandement,  et  sur  la  pro- 
messe qu'il  luy  a  pieu  me  faire  quelquesfois  de  Fy 
protéger.  Je  suppliois  aussi  Sa  Majesté,  puis  qu'elle 
avoit  advisé  et  résolu  d'employer  à  l'exercice  de  mon 
office  des  personnes  nouvelles  et  de  moindre  estofie 
et  qualité,  ce  me  sembloit,  que  n'estoient  celles  qui 
avoient  servy,  il  luy  pleust  au  moins  choisir  et  pren- 
dre pour  ce  faire  quelqu'un  de  ceux  que  j'avois  nour- 
ris, qui  s'estoient  rendus  dignes  et  capables  de  ce  faire 
luy  faisans  service  auprès  de  moy,  comme  je  recog- 
noissois  qu'estoit  en    fidélité  et   suffisance   Pasquier 
mon  commis,  que  j'avois  rendu  porteur  de  ma  lettre; 
luy  remonstrant  qu'en  ce  faisant  il  donneroit  à  enten- 
dre à  tout  le  monde  ne  m'avoir  esloigné  de  son  service 
pour  faute  que  j'eusse  faicte,  ny  pour  défiance  que  Sa 
Majesté  eust  de  ma  loyauté,  qui  estoit  la  plus  digne  et 
chère  recompense  que  je  luy  demandois  de  tous  mes 
services.  J'en  rescrivis  autantàlaRoyne  mère  du  Roy, 

la  suppliant  d'intercéder  pour  moy  envers  Sa  Majesté. 

La  response  que  le  Roy  fit  à  ma  susdite  depesche 
m'osta  toute  espérance  d*attendrç  et  recevoir  de  luy  à 
Fadvenir  aucune  recompense  et  gratification  ^  et,  qui 
plus  est,  me  donna  assez  de  subject  de  croire  qu'elle 
n'estoit  demeurée  si  satisfaicte  de  mes  services  ny  de 
ma  fidélité,  que  ma  conscience,  les  traictemens  que 
j'avois  receu  de  luy  en  toutes  choses  et  mesmes  à  mon 
parlement  de  la  cour,  et  les  derniers  propos  qu'il  avoit 
tenuàmonditfils,  m'avoient  donné  occasion  de  croire; 
encores  que  ladite  dame  Beyne  sa  mère  m'asseurast 
du  contraire  par  la  response  qu'elle  me  faisoit  par 
ledit  Pasquier  :  dequoy  certainement  j'estois  très-af-* 
fligé,  et  allois  examinant  toutes  mes  actions  passées^ 
et  conférant  avec  un  chacun  pour  descouvrir  les  causes 
dudit  mescontentement.  Les  uns  disoient  que  le  Boy 
s'estoit  laissé  entendre  que  j'avois  trop  d'authoritë  et 
de  ci^edit  en  ma  charge  ;  les  autres ,  qu'il  trouvoit 
mauvais  que  ses  secrétaires  ouvrissent  ses  paquets  ail- 
leurs qu'en  sa  présence,  et  qu'ils  escrivissent  des  lettres 
particulières  aux  gouverneurs  des  provinces,  à  ses  am- 
bassadeurs  et  autres  qui  le  servoient,  et  en  rcceussent 
aussi  d'eux  concernant  ses  affaires;  aucuns,  que  Sa 
Majesté  avoit  descouvert  que  quelques  uns  de  mes 
gens,  et  mesme  ledit  Pasquier,  donnoient  advis  à  ceux 
de  la  Ligue  des  affaires  de  Sa  Majesté  qui  passoient  par 
mes  mains,  et  mesmes  que  je  m'entendois  avec  eux. 

Plusieurs  me  taxoient  aussi  de  ce  pouvoir  accordé 
à  feu  M.  de  Guise,  et  de  la  négociation  de  la  paix,  en 
laquelle  on  disoit  mesme  que  la  Beyne  mère  du  Boy 
estoit  enti^  en  jalousie  de  moy;  et  ceux  qui  esti* 
moient  estre  plus  clairs-voyans  disoient  que  le  Boy 

avoit  ainsi  esloîgné  de  luy  ses  vieux  serviteurs  et  mi- 
nistres, pour  le  seul  respect  de  ladite  dame  Boy  ne 
mère  du  Roy ,  avec  laquelle  ils  avoient  trop  grande 
communication  :  comme  si  Sa  Majesté  n'eust  eu  vo- 
lonté de  luy  confier  à  Tadvenir  celle  part  de  ses  af- 
faires quelle  luy  avoit  déférée  jusques  alors;  et  fut 
telle  opinion  fortifiée  par  les  deportemens  de  ceux  que 
Sa  Majesté  appella  au  maniement  de  ses  affaires,  les- 
quels ne  recherchoient  aucunement  ladite  dame,  et 
ne  rhonoroient  et  courtisoient  comme  nous  avions  ac- 
coustnmé  de  faire. 

Et  combien  que  les  choses  qui  sont  advenues  de- 
puis ayent  vuîdé  ceste  question,  et  assez  esclaircy  un 
chacun  de  la  vérité  et  cause  certaine  de  nos  esloigne- 
mens,  et  que  toutes  les  autres  raisons  susdites  n'es- 
'  toient  que  couleurs  mises  en  avant  pour  esbiouyr  les 
yeux  de  ceux  qui  s'y  sont  arrestez,  toutesfois  je  res- 
pondray  succinctement  à  celles  que  Ton  a  publié  avoir 
esté  cause  de  ma  condemnation  et  disgrâce,  plus  pour 
représenter  la  vérité  des  choses  à  ceux  qui  pourroient 
veoir  quelque  jour  le  présent  Mémoire,  que  pour  be- 
soing  que  j'estime  qu'il  en  soit. 

Doncques,  pour  respondre  à  la  première  raison  par 
laquelle  l'on  disoit  que  le  Roy  recognoissoit  que  j'avois 
trop  d'authorité  et  de  crédit  en  ma  charge,  je  dîray 
que  je  me  suis  tousjours  mocqué  d'icelle  quand  l'on 
m'en  a  parlé,  n'ayant  peu  croire  que  Sa  Majesté  ait 
coDceu  telle  opinion  de  moy,  et  sur  ce  fondé  la  reso- 
lution qu'elle  a  prise  de  m'esloigner  d'elle,  veu  que 
l'auctorité  que  j'avois  procedoit  entièrement  de  celle 
qu'elle  medonnoit,  du  fardeau  qu'elle  me  faisoit  porter, 
et  de  la  confiance  qu'elle  faisoit  paroistre  avoir  en  moy: 

chose  qui  luy  estoit  très-facile  de  retrancher  tchitei 
les  fois  qu'elle  eust  voulu  sans  me  chasser;  Joint  que 
\e  luy  avois  mis  en  main  quelques  jours  devant  le 
moyen  d*y  pourveoir  plus  doucement ,  lorsque  je 
Tavois  suppliée  me  descharger  de  Fexercice  de  ma 
charge. 

Davantage,  j'avois  devant  cela  souvent  supplié  Sa 
Majesté  de  ne  me  charger  de  tant  d'envie,  comme  je 
sçavois  que  j'en  portois  pour  exécuter  les  commande* 
mens  dont  elle  m'honoroit  ordinairement  en  ses  affai- 
res, lesquels  elle  me  deffendoit  souvent  de  communi- 
quer à  autres,  quels  qu'ils  fussent.  Mais  tous  ceux  qui 
connoistront  en  quoy  consiste  et  combien  importe  la 
charge  des  secrétaires  d'Estat  ne  trouveront  estrange 
si  en  faisant  bien  leur  devoir  ils  acquièrent  de  l'auc- 
torité,  de  l'honneur  et  de  la  créance,  non  seulemeifti  ^ 
auprès  du  {loy  et  à  la  cour,  mais  aussi  par  toutes  les 
provinces  du  royaume  et  hors  iceluy.  S'ils  sont  gens 
de  bien,  le  Boy  ne  se  peut  trop  fier  en  eux;  il  faut 
qu'ils  escrivent  et  facent  toutes  les  depesches  que  les 
autres  proposent  et  ordonnent,  et  qu'ils  tiennent  re- 
gistres et  mémoires  des  précédentes  pour  en  servir  le 
Boy  et  ceux  qui  l'assistent  aux  occasions  qui  se  pré- 
sentent :  ce  que  tous  autres  ne  peuvent  si  bien  faire 
qu'eux.  C'a  tousjours  esté  aussi  sur  la  vigilance,  dili« 
gonce,  capacité  et  fidélité  d'iceux  que  les  plus  sages 
princes  se  sont  reposez  et  reposeront ,  quoy  que  Vom 
£ice,  de  la  principalle  direction  et  conduite  de  leurs 
affaires.  Et  est  certain  que  le  maistre  qui  n'en  usera 
ainsi  s'en  trouvera  très-mal  :  ses  affaires  seront  faictes 
par  pièces  et  à  bastons  rompus;  joint  qu'il  luy  sert 
tousjours  beaucoup  plus  facile  de  corriger  et  chastier 

un  secrétaire  qui  versera  mal  en  sa  charge,  qu 
autre  de  plus  grande  qualité.  C'est  aussi  en  chastii 
par  justice  les  meschans^  et  faisant  différence  d'iceux 
d'avec  les  bons^  qu'il  faut  corriger  les  abus  et  fautes 
des  charges. 

Il  n'y  a  rien  qui  oblige  tant  un  homme  de  bien  à  se 
crucifier  pour  servir  son  maistre  que  quand  il  void 
qu*il  se  fie  en  luy,  et  qu'il  faict  distinction  de  son  ser- 
vice d'avec  celuy  de  ceux  qui  versent  mal.  Sa  Majesté 
ne  se  peut  trop  fier  en  ses  secrétaires  qui  la  servent 
bien  et  fidellement,  et  ne  peut  aussi  chastier  trop  sé- 
vèrement et  exemplairement  ceux  qui  en  usent  autre- 
ment. Pleust  à  Dieu  que  le  Boy  eust  voulu  suivre  ce 
chemin  en  nostre  endroit!  il  eust  fait  beaucoup  pour 
l'honneur  et  contentement  de  ceux  que  l'on  eust  trouvé 
avoir  bien  vescu.  Mais  il  eust  faict  encores  davantage 
pour  son  service;  car  tout  ainsi  que  le  bénéfice  bien 
colloque  et  employé  honore  le  prince,  encourage  et 
récompense  tout  d'un  coup  plusieurs  personnes ,  aussi 
la  correction  des  meschans  a  pareille  vertu  et  efficace; 
et  n'y  a  rien  qui  face  tant  révérer,  craindre  et  aymer 
un  prince  que  l'usage  de  ceste  justice  par  laquelle  les 
roys  régnent,  et  ne  régneront  jamais  heureusement 
sans  icelle,  quoy  qu'ils  facent.  Mais  considérons  si, 
avec  toute  la  faveur,  auctorité  et  confiance  que  le  Roy 
me  communiquoit,  j'eusse  peu  acquérir  quelque  répu- 
tation et  créance  entre  ses  serviteurs,  si  je  l'eusse  servie 
infidellement  et  négligemment.  J'en  appelle  à  tesmoins 
tous  ceux  qui  avoient  correspondance  avec  moy,  et 
suis  content  de  recevoir  telle  punition  que  l'on  vou- 
dra, s'il  s'en  trouve  un  seul  qui  puisse  prouver  que  je 
liiy  aye  jamais  dit,  conseillé  ny  escrit  chose  qui  fust 

tant  peu  que  ce  soit -contraire,  je  ne  diray  pas  aux 
affaires  et  service  de  Sa  Majesté,  mais  seulement  à  ses 
Tolontez  et  commandemens ,  qui  m'ont  tousjours  servy 
de  loy  et  de  reigle  en  toutes  choses. 

Davantage,  en  quoy  ay-je  abusé  de  laditte  aucto- 
rité?  Me  suis-je  aggrandy  avec  les  miens  au  dommage 
de  quelqu'un?  J'ay  exercé  vingt  et  un  an  et  plus  une 
mesme  charge,  aymé,  honoré  et  favorisé  en  icelle  de 
la  bonne  grâce  de  mes  maislrcs,  autant  et  plus  dès  la 
première  année  qu'en  la  dernière.  J'ay  veu  asseoir  au 
conseil  du  Boy  et  passer  devant  moy  plusieurs  per- 
sonnes qui  estoient  venues  à  la  cour  et  au  service  de 
Sa  Majesté  long  temps  après  moy,  et  ay  long  temps 
refusé  tel  honneur,  commandé  par  le  Roy  de  l'accep- 
ter. Et  depuis  en  avoir  esté  honoré,  a  t'on  veu  que 
j'aye  pris  ma  place  et  me  sois  assis  au  conseil  de  Sa 
Majesté  lorsqu'elle  s'y  est  trouvée,  encores  que  tous 
ceux  qui  estoient  venus  après  moy  le  fissent?  J'estois 
content  de  quitter  les  honneurs,  les  charges,  et  mesmes 
quelquesfois  les  biens-faicts  aux  autres,  et  estre  leur 
solliciteur  et  facteur  en  la  poursuitte  d'iceux,  pour 
faire  que  mon  maistre  fust  mieux  servy,  aymé  et  obey 
d'un  chacun.  Ce  m'estoit  assez  de  bien  servir,  et  de 
cognoistre  que  Sa  Majesté  se  confioit  en  moy  et  me 
tenoit  pour  homme  de  bien. 

Certainement  les  secrétaires  ouvroient  les  paquets 
des  affaires  du  Roy  soudain  qu'ils  les  recevoient  :  leurs 
pères  et  eux  en  avoient  ainsi  usé  durant  les  règnes  du 
feu  roy  Charles  et  du  Roy  qui  est  à  présent,  et  princi- 
palement depuis  huict  ou  dix  ans,  sans  que  l'on  leur 
ait  jamais  faict  paroistrc  le  trouver  mauvais  :  ils  eussent 
volontiers  pris  t^Ue  règle  que  l'on  leur  eust  prescritte 

pour  ce  regard;  mais^  qui  plus  est,  il  sembloit  que 
Ton  voulust  voir  qu'il  fust  nécessaire  qu'ils  en  usassent 
ainsi,  parce  que  le  Roy  ne  leur  permettoit  de  les  luy 
porter  à  toutes  heures,  et  que  la  plus  grande  peine 
qu'ils  avoient,  soit  que  le  Boy  fust  présent  ou  absent, 
estoit  de  luy  lire  ou  faire  veoir  les  depesches ,  d'autant 
que,  par  fkute  de  ce  faire  àpoinct  nommé,  ils  ne  pou- 
▼oient,  comme  il  estoit  nécessaire,  faire  prompte- 
ment  response  à  ceux  qui  escrivoient,  lesquels  se  pre- 
noient  ordinairement  à  eux  desdites  longueurs,  et  les 
afiaires  de  Sadite  Majesté  en  patissoient  ;  de  sorte  qu'ils 
estoient  contraincts  quelquesfois  d'extraire  desdites  de- 
pesches ce  qui  estoit  le  plus  important,  soit  pour  l'en- 
voyer à  Sadite  Majesté  par  escrit  quand  elle  estoit 
dehors  ou  ne  pouvoient  parler  à  elle,  comme  il  ad- 
venoit  trop  souvent,  soit  pour  luy  en  faire  rapport, 
et  tirer  d'elle  plus  facilement  sa  volonté,  afin  d'y  sa- 
tisfaire. 

Et  diray  que  les  affaires  d'Estat  requièrent  que  ceux 
qui  les  conduisent  voient  les  depesches  à  mesure 
qu'elles  viennent;  car  elles  peuvent  contenir  telle 
chose  que  si  vous  retardez  d'y  pourveoir  il  en  arrive 
des  dommages  et  inconveniens  incroyables,  et  perd-on 
des  occasions  qui  ne  se  peuvent  après  recouvrer;  de 
sorte  qu'il  faut,  ou  que  le  Boy  permette  que  l'on  les 
luy  porte  etrepresente  à  toutes  heures,  ou  qu'il  donne^ 
charge  à  quelqu'un  de  prendre  ce  soin,  ou  bien  qu'il 
s^en  confie  et  repose  sur  sesdicts  secrétaires  ;  sinon  qu'il 
Êice  estât  d'estre  très-mal  servy,  et  de  ne  se  prendre 
qu'à  luy-mesme  du  mal  qui  en  succédera. 

Quel  plus  grand  contentement  peuvent  recevoir  les 
secrétaires,  que  quand  leur  maistre  void  tous  les  jours 


103  [l588]    MÉMOIRES  d'état 

ses  afiaires  ^  et  leur  ordonne  ce  qu'ils  ont  à  faire  ?  c'est 
leur  descbarge  et  leur  honneur;  car  il  void  et  consi- 
dère mieux  le  devoir  qu'ils  font  en  leurs  charges,  et 
peuvent  mieux  satisfaire  à  ceux  qui  s'addressent  à  eux, 
et  leur  correspondre.  Sans  quoy  il  est  du  tout  impos* 
sible  que  les  affaires  du  Boy  cheminent  comme  il  ap- 
partient; et  c'est  pourquoy  j'ay  trouvé  bien  estrange, 
ce  que  Ton  a  publié  que  Sadite  Majesté  avoit  trouvé 
mauvais  de  ce  que  lesdits  secrétaires  accompagtioient 
de  leurs  lettres  celles  que  Sa  Majesté  escrivoit.  Si  Sa 
Majesté  s*estoit  enquise  et  bien  informée  de  tous  ceux 
qui  l'ont  servie  dedans  et  dehors  le  royaume  depui» 
son  règne,  si  c'est  chose  qui  ait  prejudicié  à  ses  af- 
faires ou  non ,  je  suis  certain  qu'elle  ne  blasmeroit 
ceux  qui  ont  prins  la  peine  de  ce  faire.  Je  pense  estre 
un  de  ceux  qui  en  a  escrit  autant;  et  est  certain  que 
c*estoit  ce  qui  m'empeschoit  et  travailloit  le  plus  en 
ma  charge,  et  en  quoy  je  cuide  aussi  avoir  mieux  servy 
le  Boy  :  voulant  que  si  parmy  une  miliace  de  lettres 
que  j'ay  escrites  il  s'en  trouve  une  qui  ait  esté  con-* 
traire  au  service  et  aux  volontez  de  Sa  Majesté,  en 
estre  repris  et  puny  griefvement.  Nous  escrivions  ce 
que  nous  cognoissions  estre  de  l'intention  de  Sa  Ma- 
jesté, et  nécessaire  que  ses  ministres  s^ceussent  pour 
bien  servir  et  accomplir  ses  commandemens,  à  la- 
quelle nous  ne  cachions  rien  de  tout  ce  que  l'on  nous 
escrivoit;  et  bien  souvent  c'estoit  chose  qu'on  ne  luy 
osoit  escrire  à  elle  mesme  pour  divers  respects ,  les^ 
quels,  quoy  qu'elle  face,  elle  n'ostera  jamais  entière- 
ment de  l'esprit  de  ceux  qui  servent  ;  car  la  cour  et 
les  affaires  en  engendrent  tous  les  jours  de  nouveaux , 
et  tels  que  si  on  ne  leur  ouvre  un  chemin  de  se  satis» 

Étire  et  contenter  en  cela,  le  Boy  doit  faire  estât  qu'il 
ne  sera  servy  qu'à  demy,  dont  j'appelle  à  tesmoing 
tous  ceux  qui  manient  ses  affaires  et  sont  employez  à 
son  service  dedans  et  dehors  le  royaume.  Saditte  Ma- 
jesté devroit,  pour  son  propre  bien,  chercher  plustostà 
confirmer  et  estreindre  la  correspondance  et  confiance 
entre  ses  ministres  et  officiers ,  que  de  les  blasmer  :  ce 
ne  seroit  leur  faire  tort,  ce  seroit  leur  faire  justice. 

Quand  à  l'intelligence  que  l'on  a  voulu  dire  que 
mesgens  avoient  avec  ceux  de  la  Ligue ,  je  jure  et  pro- 
teste devant  Dieu  estre  chose  dont  je  ne  me  suis  ja- 
mais apperceu ,  et  à  laquelle  toutesfois  j'ay  eu  les  yeux 
ouverts  autant  que  nul  autre  de  ma  profession;  et  croy 
véritablement  que  cela  n'estoit  point.  Mais  si  l'on  en 
àvoit  quelque  opinion  fausse  ou  vraye,  pourquoy  ne 
m*en  advertissoit-on7  Oneust  veu  ci3mme  j'y  eusse  pour- 
veu;  et  si  j'y  eusse  connivé,  j'eusse  porté  patiemment 
la  peine  que  l'on  m'en  eust  imposée.  Il  n'y  a  celuy  qui 
ne  soit  sujet  à  estre  trahy  ou  trompé,  et  mesmes  en  ce 
misérable  siècle,  que  le  vice  et  la  corruption  régnent 
par  tout^  et  est  certain  que  souvent  nous  nous  apper- 
cevons  les  derniers  des  tromperies  qui  nous  concer- 
nent. Quoy  que  ce  soit,  je  repeteray  encores  une  fois 
ne  m'estre  jamais  apperceu  que  Pasquier  ny  aucun 
de  ceux  qui  servoient  le  Roy  auprès  de  moy  m'ayent 
faict  ce  tort  :  protestant  que  si  je  m'en  fusse  apperceu 
j'y  eusse  pourveu  très-vivement.  Davantage,  je  diray 
qu'il  estoit  assez  difficille  de  descouvrir  tout  ce  que 
j'y  faisois,  pour  ce  que  j'escrivois  de  ma  main  les 
choses  plus  importantes,  et  ne  les  commettois  toutes  à 
un  seul  9  mesme  je  ne  les  faisois  escrire  en  un  registre 
pour  ceste  occasion ,  comme  d'autres  faisoient.  Je  me 

contentois  de  garder  et  réserver  mes  minutes ,  des* 
quelles  je  seray  tousjours  prest  de  respondre. 

Et  quant  à  ma  fidélité  ^  pleust  à  Dieu  d'estre  con- 
damné d*en  rendre  compte  à  peine  de  ma  vie  en  la 
présence  de  mes  accusateurs  :  je  suis  certain  que  je  les 
ferois  rougir  de  honte  ^  et  paroistre  tels  qu'ils  sont.  Us 
diroient  que  Salcede  m'a  accusé ,  et  que  la  plus  grande 
partie  de  ce  qu'il  a  dit  a  esté  confirmé  par  les  evene- 
mens  survenus  depuis ,  qui  sont  tesmoins  irrépro- 
chables. Je  Favouë  pour  ce  qui  concerne  les  autres; 
mais  que  je  sois  pour  cela  convaincu  ^  je  le  nie  :  j'ay 
respondu  par  cy  devant  à  ce  point ,  de  façon  que  je 
n'en  diray  autre  chose.  Mais  combien  ay-je  escrit  de 
lettres?  à  combien  de  personnes  ay*je  parlé?  com- 
bien ay-je  d'amis  et  de  parens  à  qui  je  me  suis  commu- 
niqué et  descouvert  ce  que  j'avois  sur  le  cœur,  et  ju- 
geois  devoir  advenir  les  remuëmens  de  ceux  de  la 
Ligue?  J'ose  me  promettre  qu'il  n'y  en  aura  un  seul  qui 
m'accuse  de  les  avoir  jamais  approuvez ,  mais  au  con- 
traire qu'il  s'en  trouvera  plusieurs  qui  diront  que  je 
les  ay  traversez,  voire  persécutez  pour  ceste  seule  oc- 
casion; car,  grâces  à  Dieu,  pour  mon  particulier  je 
n'eus  jamais  dispute  avec  personne  qu'avec  ledit  sieur 
duc  d'Ëspernon. 

Ils  diront  aussi  que  feu  M.  de  Guise  me  faisoit  cest 
•honneur,  que  d'estimer  et  rechercher  mon  amitié,  se 
loiîer  de  moy,  et  mesme  en  faire  estât  :  tels  argumens 
sont-ils  suflisans  pour  me  condamner?  et  que  sçait-on 
s'il  en  usoit  ainsi  pour  me  nuire?  Véritablement  je  ne 
le  croy  pas;  mais  je  dis  qu'il  y  avoit  peut-estre  plus 
grande  occasion  d'en  soupçonner  quelque  chose  que  de 
m'accuser  pour  sa  façon  de  procéder  en  mon  endroit. 

Â'K)!!  jamais  veu  qu'il  ait  failly  à  carresser  tous  ceux 
qu'il  a  estimez  que  le  Roy  aymoit  et  favorisoit?  Que 
Ton  se  représente  ses  comportemens  :  il  avoit  telle 
envie  d'acquérir  les  bonnes  ^aces  du  Boy,  et  pousser 
la  grandeur  de  sa  fortune  par  ceste  voye  là,  qu'il  ho- 
Doroit  le  plus  petit  serviteur  que  Sa  Majesté  eust 
qu'il  cognoissoit  avoir  quelque  part  auprès  d'elle. 
Mais  combien  y  a-il  maintenant  auprès  de  Sa  Majesté 
de  personnes  qui  ont  suivy  la  Ligue?  Pourquoy  ne 
cottent-ils  quelque  chose  particulière  de  Tinteiligence 
que  j'avois  avec  ledit  duc  de  Guise^lors  qu'ils  sçavoient 
tous  ses  secrets?  Je  ne  les  prie  point  de  s'en  taire,  ny 
de  m'espargner,  mais  seulement  de  ne  me  servir  à 
couvert  ny  en  derrière,  pour  faire  les  bons  courtisans. 
J'oilre  de  me  représenter  et  rendre  où  l'on  voudra 
pour  respondre  à  tout  ce  qu'ils  proposeront.  Je  ne 
demande  point  de  grâce  et  de  faveur  pour  ce  regard^ 
je  ne  demande  que  justice,  et  que  l'on  trouve  bon  que 
la  vérité  soit  aprofondie  et  cogneuë.  Je  me  departiray 
volontiers  de  la  poursuite  de  la  recompense  de  tous 
mes  services,  et  que  Ton  m'accorde  ladite  grâce.  Je 
voulois,  ce  dit-on,  establir  M.  de  Guise  à  la  cour  pour 
en  tirer  support.  Et  toutesPjis  il  est  ceitain  que  j'avois 
demandé  mon  congé,  et  avois  plus  grande  envie  d'en 
sortir  que  d'y  demeurer.  Estoit-ce  pour  plumer  Toye 
du  Roy  avec  luy  que  je  chercbois  tel  support?  Quel 
besoin  avois-je  de  luy  pour  ce  faire?  Ceux  qui  s'estoient 
enrichis  Favoient  fait  sans  son  assistance  :  j'en  pouvois 
donc  bien  faire  autant,  si  j'eusse  voulu,  sans  icelle. 
Davantage ,  chacun  sçait  que  je  tirois  du  Roy  desbiens- 
faicts  et  des  faveurs  assez  pour  m'enrichir,  si  je  l'eusse 
voulu  faire,  sans  avoir  besoin  d'un  entremeteur  ou 

médiateur  entre  Sa  Majesté  et  moy  pour  cet  effect; 
oar,  de  sa  grâce  ^  elle  ne  me  refusoit  chose  quelconque 
que  je  luy  demandasse.  J'eusse  aussi  esté  très-mal  ad* 
visé,  ce  me  semble  ^  d'ayder  à  rendre  M.  de  Guise  si 
puissant  à  la  cour  que  j'eusse  esté  contraint  avec  les 
autres  de  despendre  de  luy  et  aller  à  son  lever;  au  lieu 
que  je  soulois  estre  recherché  de  luy ,  et  qu'il  avoit 
besoin  de  moy,  comme  de  tous  les  serviteurs  du  Boy, 
pour  se  maintenir  en  cour.  Davantage,  estois-je  si  igno- 
rant ou  grossier,  que  je  ne  recogneusse  quelque  chose 
de  la  jalousie  que  Sa  Majesté  avoit  dudit  duc  de  Guyse? 
ne  m'en  avoit-elle  jamais  parlé?  Ce  sont  sim^licitez  ou 
maUces  trop'  grandes  que  d'en  douter.  Mais  ils  ont  dit 
que  je  vonlois  authoriser  ledit  duc  de  Guise  pour  me 
venger  de  M.  d'Ëspernon,  et  me  fortifier  contre  luy. 
Voila  encores  une  grande  asnerie.  Ceux  qui  craignoient 
sa  puissance  estoient-ils  pas  assez  asseurez  ou  venges 
de  luy  par  son  esloignement,  sans  faire  autre  chose? 
J'estois  trop  sçavant  courtisan  pour  choisir  ceste  voye 
là,  quand  j'eusse  voulu  en  trouver  quelqu'une  pour 
nuire  audit  duc.  Car  tant  s'en  faut  que  j'aye  jamais 
creu  que  l'inimitié  de  M.  de  Guise  ait  nuy  audit  duc 
d'Espernon  auprès  du  Boy,  que  je  tiens  pour  certain 
qu'elle  luy  a  long-temps  servy  de  protection.  Ledit 
sieur  d'Espernon  avoit  à  la  cour  des  ennemis  et  en» 
vieux  plus  dangereux  et  puissans  que  ledit  duc  et 
moy  ensemble.  Je  les  cognoissois  bien  ;  je  jure  avoir 
plustost  destourné  que  procuré  le  mal  que  j'ay  cogneu 
que  l'on  luy  vouloit  iaire  :  aussi  ma  fortune  n'avoit 
rien  de  commun  avec  la  sienne,  il  voloit  d'une  autre 
aisle. 
J'ay  tousjours  conseillé  l'union  des  catholiques  avec- 

ques  le  Boy,  comme  j*ay  cy  devant  dit.  C'est  ce  qui  a 
méu  les  huguenots  et  leurs  adherans  dédire  que  j'estois 
de  la  Ligue,  et  que  je  la  favorisois  au  préjudice  du  ser- 
vice du  Boy,  aux  edicts  duquel  s'ils  eussent  voulu 
obeyr,  comme  j'ay  souvent  esté  cause  qu'ils  en  ont  esté 
recherchez  et  admonestez  ,  ils  eussent  bientost  es* 
prouvé  et  conneu  le  contraire  :  j'eusse  esté  leur  cousin  ^ 
car  ils  eussent  en  ce  faisant  sappé  la  Ligue  par  son  fon- 
dement, esté  cause  de  la  restauration  de  ce  pauvre 
royaume,  que  leur  obstination  a  renversé  les  pieds 
contremont. 

Mais  je  m*estonne  et  me  plains  grandement  de  ceux 
qui  ont  eu  opinion,  ou  faict  paroistre  l'avoir,  que 
l^eusse  esté  pensionnaire  de  M.  le  duc  de  Guise.  Péri- 
cart^  son  secrétaire ,  m'a  dict  qu'il  en  a  esté  eiiquis  et 
interrogé  après  sa  mort,  et  menacé  de  la  corde  parce 
qu'il  disoit  que  cela  n'estoit  point.  J'ay  receu  beau- 
coup de  mal  et  d'ennuy  de  toutes  mes  fortunes  :  mais 
î'advouë  que  je  n'ay  point  senty  de  coup  qui  eust  plus 
estourdy  et  esmeu  ma  patience  que  cestuy-là,  ayant 
par  iceluy  recogneu  la  mauvaise  volonté  que  l'on  me 
portoit,  que  la  sincérité  de  ma  conscience  m'empes- 
dboit  de  recognoistre.  Et  j'eusse  esté  très-mal  advisé  de 
m'addresser  à  M.  le  duc  de  Guise  pour  avoir  du  bien  : 
il  m*estoit  plus  facile  d'en  tirer  du  Boy,  qui  ne  me 
refusa oncques  chose  que  jeluy  aye  demandée,  comme 
j'ay  desja  dict.  Et  quand  j'eusse  voulu  estre  si  mes-^ 
chant  que  de  m'enrichir  aux  despens  du  royaume,  je 
suisasseuré  que  la  meilleure  bourse  de  la'chrestienté 
ne  m'eust  point  esté  fermée.  Et  c'est  pourquoy  les 
Anglois  et  les  huguenots ,  qui  sont  plus  rusez  que  les 
autres ,  ont  bien  mieux  rencontré  ;  car  ils  ont  publié 

que  je  prenois  des  pensions  et  des  présents  du  roy 
d'Espagne  ;  et  Font  autrefois  voulu  faire  croire  à  feu 
Monsieur  frère  du  Boy,  et  à  d'autres.  Je  ne  respondray 
qu'une  seule  chose  à  ceste  calomnie  :  c'est  que  si  j'eusse 
voulu  estre  traistre  et  vendre  ma  conscience ,  je  ne 
l'eusse  faict  pour  peu.  Je  suis  prest  à  rendre  compte 
de  tout  le  bien  que  j'ay.  Je  n'ay  esté  ne  joiieur  de  dez 
et  de  cartes,  ny  faiseur  de  festins,  ny  trop  somptueux 
et  magnifique  en  toutes  mes  actions  >  j'ay  seulement 
vescu  honnestement,  comme  il  me  sembloit  que  le  re^ 
queroit  la  charge  que  j'avois ,  et  l'honneur  que  me 
faispitle  Boy.  J'ay  tousjours  esté,  comme  je  «uis  en- 
cores,  fils  de  famille,  et  partant,  sans  tirer  aucune 
commodité  de  nostre  maison.  J'ay  vescu  de  mon  tra- 
vail :  s'il  y  a  quelqu'un  qui  se  plaigne  de  moy  que 
j'aye  exigé  de  luy  argent  ou  autre  chose,  ou  luy  aye 
fait  tort  ou  injure,  je  suis  prest  de  luy  en  faire  raison^ 
et  d'en  respondre  où  l'on  l'ordonnera.  Les  plus  grandes 
dépenses  que  j'aye  faict  ont  esté  à  faire  instruire  le  fils 
unique  que  Dieu  m'a  donné,  et  à  luy  donner  moyen 
de  paroistre  entre  les  gens  d'honneur,  et  faire  service 
au  Boy.  Si  ceux  qui  entreprennent  en  ce  royaume  de 
suivre  le  chemin  que  je  luy  ay  faict  prendre  par  la 
permission  et  le  commandement  du  Boy,  ne  despen- 
dent du  commencement  pour  recompenser  aucune* 
ment  les  autres  défauts  qui  sont  en  eux ,  ils  ne  peuvent 
estre  aymez  ny  suivis,  et  mesmes  en  ce  temps  que  le 
profit  et  l'argent  commandent  plus  aux  hommes  que 
l'honneur.  J'ay  véritablement  basty  une  basse-cour  en 
la  maison  ancienne  de  mes  pères,  et  y  ay  employé 
plus  d'argent  que  je  ne  devois;  mais  je  suis  prest  à 
monstrer  qu'il  est  venu  de  la  libéralité  du  Boy,  et  non 


DE  VILLEROT.    [l588]  lOQ 

d'autre,  comme  tout  le  reste  que  j'ay  eu,  qui  n'est  pas 
grande  chose;  car  pour  tout  j'ay  acquis,  en  vingt  et  un 
an  que  j'ay  exercé  mon  office,  près  de  quatre  mil 
livres  de  rente  en  fonds  de  terre,  que  je  pourray  dire 
miennes  quand  j'auray  payé  trente  mil  escus  que  je 
dois  :  comme  je  puis ,  à  mon  grand  regret ,  prouver  trop 
facilement;  et  me  submets  à  tout  perdre,  si  je  ne  le 
faicts  où  et  quand  l'on  voudra  :•  et  outre  cela  que  j'ay 
engagé  ou  vendu  une  bonne  partie  du  bien  de  ma 
femme. 

Voila  les  thresors  que  j'ay  tirez  d'Espagne  et  de  M.  de 
Guise,  et  ce  que  j'ay  gaigné  à  estre  traistre.  Quoy  donc- 
ques  !  j'ay  refusé  autresfois  pension  de  deux  mil  escus 
par  an  qui  me  fut  offerte  de  la  part  du  roy  de  Navarre, 
et  de  la  cause  après  la  paix  de  l'an  1577,  par  un  cheva- 
lier d'honneur,  comme  je  puis  encores  monstrer  pares- 
crit;  je  n'ay  jamais  receu  aucun  présent  d'Angleterre, 
et  partant  j'en  dois  avoir  tiré  et  receu  d'Espagne  et 
d'ailleurs  :  ceste  conséquence  n'est  pas  bonne.  Je  veux 
croire  aussi  que  ceux  qui  en  usent,  et  les  autres  qui 
me  condamnent  sans  m'ouyr,  jugent  de  la  conscience 
d'autruy  parla  leur.  Qu'ils  se  présentent,  et  que  l'on 
nous  commande  de  respondre  de  nos  actions;  j'offre 
de  comparoistre  où  l'on  voudra  pour  cet  effect ,  et  ne 
demande  point  de  grâce  ny  de  pardon  de  ma  des- 
loyauté ,  si  elle  est  vérifiée.  Je  ne  leur  souhaitte  aussi 
autre  mal ,  sinon  que  mon  innocence  soit  cogneue  telle 
qu'elle  est;  car  je  ne  prétends  m*armer  et  défendre  de 
récrimination  :  leurs  fautes  ne  me  touchent  point;  mon 
but  est  de  me  défendre,  et  non  d'assaillir.  Pourquoy 
doit-on  plus  volontiers  exposer  sa  vie,  que  pour  sau- 
ver son  honneur? 

II  n'y  a  grand  ne  petit  en  ce  royaume  qui  puisse 
dire  m'avoir  jamais  donné  un  escu  ;  et  si  il  y  en  a 
bien  peu  qui  n'ayent  passé  par  mes  mains.  J'ay  aussi 
servy  des  maistres  qui  me  faisoyent  assez  de  bien^ 
sans  en  aller  chercher  ailleurs.  Celuy  qui  prend  s^eir« 
gage  :  ce  que  ne  doivent  faire  ceux  qui  sont  constitues 
aux  charges  publiques,  pour  quelque  cause  que  es 
soit. 

Et  parce  que  j'ay  assez  esclaircy  un  chacun  de  la 
vérité  de  tout  ce  qui  s'est  passé  en  la  négociation  de  la 
paix  dernière,  et  de  l'octroy  et  expédition  du  pouvoir 
dudit  duc  de  Guise  pour  ma  justification  en  cet  en* 
droit,  je  me  contenteray  de  dire  sur  ce  premièrement: 

Que  s'il  se  trouve  que  j'aye  escrit  chose  que  Je  ne 
puisse  prouver,  je  suis  content  de  porter  tout  le  re-> 
proche  du  mal  qui  s'en  est  ensuivy.  Secondement,  fay 
très-grand  regret  dequoy  le  Boy  n'a  usé  autrement  do 
bien  et  advantage  qu'il  pouvoit  recevoir  pour  luy  et 
pour  son  royaume  de  ladite  paix  et  mesme  dudit 
pouvoir:  il  a  perdu,  par  ce  qu'il  a  faict,  la  créance  que 
l'observation  de  sa  foy  et  parole  luy  avoit  encores 
conservée,  non  seulement  entre  ses  peuples  et  sub- 
jects,  mais  aussi  par  tout  le  monde.  Je  luy  ay  souvent 
ouy  dire  qu'il  vouloitplustost  perdre  la  vie  qu'un  tel 
thresor,  lequel  je  suis  asseuré  qu'il  eust  gardé  très- 
chèrement  s'il  eust  recogQeu  et  creu  pouvoir,  sans  y 
faire  bresche,  conserver  son  authorité  et  puissance. 
Voila  Fescueil  contre  lequel  il  a  faict  nanffrage,  voila 
la  cause  de  ses  travaux  et  de  nos  maux.  Je  ne  veux 
accuser  ny  excuser  personne,  je  prie  Dieu  qu'il  donne 
paix  SLVtx  trespassez  et  conserve  les  vivans;^  mais  je 
dis  qu'il  y  avoit  plusieurs  bons  moyens  d'arrester  le 

cours  des  desseins  dudit  sieur  duc  de  Guyse  et  de 
M.  le  cardinal  son  frère,  estant  désagréables  à  Sa  Ma- 
jesté comme  ils  estoient,  sans  user  de  celuy  qui  a  esté 
pratiqué.  J'en  ay  dict  quelque  chose  cy-devant,  et  n'en 
diray  davantage  à  présent  y  ne  voulant  augmenter  le 
regret  et  la  douleur  que  nous  devons  ressentir  des 
maux  que  nous  en  recevons. 

Que  le  Roy  nous  ayt  esloigné  de  luy  pour  le  respect 
de  la  Reyne  sa  mère ,  c'est  chose  que  je  ne  croiray 
jamais  :  car  il  luy  avoit  trop  grande  obligation,  et  luy 
estoit  son  conseil  et  assistance  trop  nécessaire.  Les  hu- 
guenots ont  voulu  dire  qu'elle  avoit  des  desseins  à 
part  en  faveur  de  M.  de  Lorraine  et  messieurs  ses 
enfans,  pour  la  révérence  qu'ils  luy  portoient,  et  pour 
luy  estre  si  proches  qu'ils  estoient.  Mais  qu'elle  eust 
voulu  pour  cela  nuire  au  Roy  et  à  ses  affaires ,  ceux 
qui  Font  bien  conneue  n'ont  jamais  eu  telle  opinion, 
oay  bien  qu'elle  eust  bien  voulu  que  le  Roy  se  fust 
servy  d'eux,  et  les  eust  advancez  plustost  que  d'autres. 
Mais  où  sont  ceux  que  lesdits  huguenots  n'ont  accusé 
quand  ils  ne  les  ont  favorisez  et  servis?  Qu'ont-ils  dict 
autresfois  du  Roy  mesme  devant  et  depuis  qu'il  est 
roy,  et  qu'ils  n'estiment  vrais  Fiançois\què  ceux  qui 
approuvent  leurs  actions  ?  Ils  blasment  les  catholiques 
qui  se  défient  d'eux ,  et  ils  ne  se  fient  aucunement  des 
catholiques,  dont  j'appeUe  à  tesmoin  M.  de  Montoo- 
rency,  et  tous  les  autres  qui  se  sont  meslez  avec  eux. 
Us  appellent  rebelles  ceux  qui  combattent  pour  leur 
religion;  et  il  y  a  trente  ans  et  plus  qu'ils  font  la 
guerre  au  Roy  et  au  royaume.  Sous  ce  prétexte,  quelles 
villes  n'ont-iU  pillées?  ({uelles  églises  n'ont  ils  abba- 
tues?  combien  de  fois  ont-ils  combattu  contre  le  Roy 

mesme,  mis  la  discorde  en  la  maison  royalle,  logé  les 
Anglois  et  autres  estrangers  en  ce  royaume?  en  fin 
quels  maux  n'ont-ils  faicts  depuis  ce  temps-la?  Il  ne 
faut  que  lire  les  edicts  de  paix  que  l'on  a  faict  avec 
eux,  l'on  verra  de  quelle  eau  ils  ont  eu  besoin  d'estre 
lavez.  Et  toutesfois  aujourd'huy  le  Roy  n'eut  et  n'aura 
jamais,  ainsi  qu'ils  disent,  de  meilleurs  serviteurs  et 
subjects  qu'eux  :  cela  veut  dire ,  pourveu  qu'il  se  serve 
d'eux,  qu'il  face  leurs  affaires,  et  qu'il  trouve  bon  ou 
souffre  que  le  roy  de  Navarre  (0  tienne  la  place  en  ce 
royaume  (|ue  l'on  dit  que  feu  M.  de  Guise  vouloit  oc- 
cuper, et  qu'il  leur  soit  loisible,  cependant  que  Sa 
Majesté  et  les  catholiques  qui  ont  prins  les  armes  s'en- 
trebatteront,  de  s'emparer  des  villes  et  deniers  du  Roy, 
s'establir  et  fortifier,  le  tout  pour  le  service  de  Sa  Ma- 
jesté  et  le  bien  gênerai  du  royaume.  C'est  estre  espa- 
gnol ou  guysard  que  de  n'approuver  ou  endurer 
toutes  leurs  actions,  et  de  ne  pouvoir  compatir  avee 
eux,  qui  veulent  nous  troubler  en  nostre  religion, 
nous  abstraindre  à  leurs  volontez,  et  nous  donner  la 
loy,  comme  ils  feront  à  la  fin,  si  nos  divisions  conti- 
nuent encores  longuement. 

Or,  si  tant  est  que  nous  ayons  esté  esloignez  de  la- 
dite cour  pour  le  respect  de  ladite  dame  Royne  mère 
du  Roy,  comme  l'on  a  dit,  certainement  nous  avons 
moindre  cause  de  nous  en  plaindre  pour  nostre  parti-, 
culier  que  pour  le  Roy  et  le  public. 

Entre  autres  princes  et  seigneurs  qui  me  firent  cet 
honneur,  que  de  m'envoyer  visiter  et  ofirir  amitié  après 

(0  Qu'il  trouve  bon  ou  souffre  que  le  roy  de  Navarre,  L'alliauce  de 
Henri  m  et  da  roi  de  Navarre  étoit  cependant  Tunique  moyen  de  salut 
qui  restoit  an  premier»  après  les  événemens  de  Blois. 

mon  bannissement  de  la  cour,  feu  M.  de  Guise  y  en- 
voya deux  ou  trois  fois  :  dequoy  je  le  remerciay  bien 
humblement^  le  suppliant  par  ma  response  que,  s'il 
avoit  envie  de  me  faire  plaisir,  il  luy  pleust  faire  tant 
pour  moy  que  d'esclaircir  Sa  Majesté  de  la  façon  de 
laquelle  je  m'estois  conduit  en  son  endroit  en  guerre 
et  en  paix,  ne  désirant  autre  recompense  de  mes  ser- 
vices, sinon  que^Sa  Majesté  cogneust  au  vray  comme 
je  l'avois  servie.  Voila  toute  l'intelligence  que  j'ay  eue 
avec  ledit  duc  depuis  mon  ^artement  de  la  cour. 

Plusieurs  de  mes  amis  qui  estoient  députez  aux 
Estats^  et  autres,  voulurent  sçavoir  de  moy  si  j'avois 
agréable  que  lesdits  Estats  fissent  instance  et  supplica- 
tion au  Roy  pour  me  r'appeller  à  son  service  ;  mais 
je  les  suppliay  ne  les  faire  pas,  parce  que  je  ne  voulois 
que  pour  Tamour  de  moy  ils  fissent  chose  qui  despleust 
à  Sa  Majesté;  joinct  que  je  m'estimois  très-heureux  de 
jouyr  du  repos  de  ma  maison,  et  aussi  que  je  ne  vou- 
lois entrer  à  la  cour  ny  aux  affaires  contre  le  gré  et 
la  volonté  de  Sa  Majesté.  Si  nonobstant  ma  response 
quelqu'un  d'eux  eust  eu  opinion  d'en  parler,  je  n'en 
dois,  ce  me  semble,  estre  blasmé,  comme  j'ay  entendu 
avoir  esté  assez  légèrement  pour  ce  regard. 

Dieu  voulut  audit  temps  appeller  à  soy  feu  M.  de 
Mandelpt  :  dequoy  je  receus  tel  desplaisir  que  cha- 
cun peut  s'imaginer,  perdant  un  si  fidel  amy,  et  sur  la 
vertu  duquel  j'avois  fondé  le  reste  de  toutes  mes  espé- 
rances et  resources  de  ma  misérable  fortune. 

Je  prins  la  hardiesse  d'escrire  une  lettre  au  Roy 
pour  supplier  Sa  Majesté  d'avoir  compassion  de  la  fa- 
mille dudit  feu  sieur  de  Mandelot  et  de  la  mienne, 
qu'elle  avoit  joincte  et  unie  ensemble  pour  son  ser- 

vice,  afin  de  faire  jouyr  mon  fils  (0  de  l'efiect  de  sa 
promesse  touchant  le  gouvernement  de  Lyonnois, 
sur  laquelle  avoit  esté  basty  principalement  ledit  ma- 
riage. 

S'ensuit  la  teneur  de  la  promesse  escritte  de  la  propre 
main  de  Sa  Majesté  : 

«  Advenant  que  le  mariage  du  fils  du  sieur  de  Vil- 
leroy  s*efiectuë  avec  la  fille  aisnée  du  sieur  de  Man- 
delot,  j^accorde,  en  considération  des  services  de  l'un 
et  de  l'autre ,  que  le  fils  du  sieur  de  Villeroy  soit 
pourveu  du  gouvernement  de  Lyonnois^  Forests  et 
Beaujolois,  à  la  survivance  dudit  sieur  de  Mandelot, 
pour  l'exercer  après  sa  mort;  dont  je  veux  que  les 
expéditions  et  provisions  soient  faictes,  qui  luy  seront 
nécessaires,  par  l'un  de  mes  secrétaires  d'Estat  Bruslart 
ou  Pinart,  après  l'accomplissement  dudit  mariage;  sans 
qu'il  soit  besoin  d'autre  roolle,  brevet ^  commande- 
ment ou  descbarge,  que  la  présente  escritte  de  ma 
main,  nonobstant  tous  autres  brevets  de  reserve  ou 
promesse  dudit  gouvernement  expédiez  au  contraire. 
Faict  à  Paris  le  deuxiesme  jour  de  juillet  1587. 

«  Signé  Hejtuy.  » 

Depuis ,  laditte  résignation  à  condition  de  survivance 
nous  fut  accordée  et  confirmée  sur  le  roolle  de  M.  Brus- 
lart le  1 1  mars  i588 ,  et  la  provision  d'icelle  expédiée 
en  forme  et  seellée  sur  iceluy. 

Véritablement  je  ne  m'attendois  pas  que  le  sieur 
de  Mandelot  deust  si  tost  faillir  au  Boy,  à  la  ville  de 

(«)  Mon  JUs  :  Charle*  de  Neufville,  seigneur  d'Âlinconrt,  fiU  uni- 
que de  Villeroy. 

Lion  et  à  ses  amis  ;  mais  que  vivant  il  dresseroit 
mondit  fils  de  sa  main ,  et  le  rendroit  capable  de 
faire  service  à  Sadite  Majesté  en  laditte  charge,  de 
laquelle,  pour  son  aage  et  inexpérience,  il  estoit 
indigne. 

Je  ne  receus  point  de  response  du  Roy  à  mes  lettres  : 
mais  quand  il  fut  asseuré  du  trespas  du  sieur  de  M  an- 
delot,  non  seulement  il  donna  le  gouvernement  dudit 
pays  à  M.  le  duc  de  Nemours,  mais  aussi  il  priva 
mondit  fils  de  la  lieutenance  générale  d'iceluy,  pour 
en  pourvoir  le  sieur  de  Guadagne;  il  luy  refusa  pa- 
reillement le  bailliage  de  Mascon,  qu'il  avoit  donné 
audit  feu  sieur  de  Mandelot  six  mois  devant ,  à  ma 
requeste  et  considération. 

Davantage,  Sa  Majesté  voulut  tant  défavoriser  la 
maison  dudit  sieur  de  Mandelot  et  la  mienne,  que  de 
donner  au  sieur  Du  Peirat,  demeurant  en  laditte  ville 
de  Lion,  Tabbaye  de  La  Grâce,  de  laquelle  ledit 
sieur  de  Mandelot,  depuis  la  mort  de  defunct  son 
frère  qui  estoit  religieux  et  titulaire  d'icelle,  advenue 
quelque  temps  auparavant,  n'a  voit  encores  retiré  les 
bulles  et  provisions  apostoliques,  jaçoit  que  ladite  ab- 
baye ne  fust  vaccante  par  le  trespas  dudit  sieur  de  Man- 
delot ,  à  qui  Sa  Majesté  en  avoit  envoyé  par  un  sien 
parent  toutes  les  expéditions  nécessaires. 

Depuis,  madame  de  Mandelot  ayant  envoyé  vers 
Sa  Majesté  le  sieur  de  La  Grange  pour  la  supplier 
d'avoir  compassion  d'elle  et  de  sa  maison,  et  luy  re- 
monstrer  les  debtes  d'icelle,  il  n'en  rapporta  que  du 
mespris  et  de  l'indignation  :  bien  luy  fut  il  dit  que 
l'on  pourroit  avec  le  temps  faire  quelque  chose  pour 
ladite  dame  et  ses  filles,  en   considération  des  ser- 

vices  du  feu  sieur  de  Mandelot  ;  'niais  qu'il  ne  fallait 
pas  qu'il  s'attendist  que  l'on  fist  rien  pour  mon  fils  ne 
pour  inoy. 

Sur  ces  entrefaictes  la  mort  de  feu  M.  de  Guise  et 
de  feu  M.  le  cardinal  son  frère  est  advenue,  avec  l'em- 
prisonnement de  M.  le  cardinal  de  Bourbon  et  de  mes* 
sieurs  les  princes  de  Joinville,  ducs  de  Nemours  et 
d'Elbœuf,  de  M.  l'archevesque  de  Lion,  et  autres  qui 
ont  esté  arrestez  avec  eux. 

Soudain  que  j'en  fus  adverty,  j'envoyay  quérir  les 
officiers  et  habitans  de  la  ville  de  Corbeil,  dont  je  suis 
capitaine;  lesquels  j'admonestay  de  leur  devoir  et  fidé- 
lité, et  de  ne  s'embroiiiller  avec  ceux  qui  entrepren- 
droient^  à  l'occasion  de  ladite  mort,  de  remuer  mes- 
nage  :  ce  qui  me  cuida  couster  bien  cher,  parce  que 
ceux  de  Paris  en  furent  incontinent  advertis,  qui  en- 
trèrent en  tel  soupçon  de  moy  que  ma  maison  de 
Paris  en  faillit  estre  pillée ,  comme  furent  les  villages 
de  celle  de  Villeroy  par  les  premières  trouppes  qui 
sortirent  de  Paris.  Et  quand  je  veis  que  les  habitans 
dudit  Corbeil  prenoient  le  party  de  ceux  de  Paris,  je 
ne  voulus  que  celuy  que  j'avois  mis  dedans  le  chasteau, 
qui  n'estoit  tenable  contre  ladite  ville,  y  demeurast 
avec  eux,  ny  fist  le  serment  qu'ils  faisoient  ;  et  aimay 
mieux  quitter  la  place,  en  laquelle  je  n'ay  peu  r'en- 
trer  depuis,  que  de  tremper  en  ce  qu'ils  faisoient  : 
espérant  que  moy  et  les  miens  serions  à  la  fin  ho- 
norez de  quelque  commandement  de  Sa  Majesté.  Ces 
mesmes  raisons  furent  cause  que  mon  père  s'abstint 
de  s'engager  et  obliger  en  la  ville  de  Paris ,  mais  qu'il 
résolut  de  sortir  d'icelle  avec  la  fièvre  quarte ,  et  se  re- 
tirer en  sa  maison  d'Alincour,  laissant  les  biens  qu'il  a 

en  ladite  ville,  qui  sont  les  principaux  de  nostre  mai- 
son, à  la  mercy  et  discrétion  du  temps. 

[1589]  J'escrivis  aussi  à  mes  amis  qui  sont  à  la 
cour  de  sçavoir  du  Roy  ce  qu'il  luy  plaisoit  faire  de 
nous,  et  l'asseurer  de  nostre  fidélité.  A  quoy  il  ne  fit 
autre  response,  sinon  que  l'on  y  advisproit  ;  ce  qui  me 
mit  en  très-grande  peine;  et  encores  plus  quand  je  vis 
que  le  Roy  non  seulement  ne  nous  avoit  fait  cest  hon- 
neur que  de  nous  escrire  ny  nous  honorer  d'un  seul 
commandement  depuis  la  mort  dudit  duc  de  Guise, 
je  ne  dis  pas  encores  pour  nos  personnes,  mais  pour 
les  charges  que  nous  avions,  combien  qu'alors  l'on 
n'en  fut  pas  chiche,  mais  que  l'on  avoit  commandé  au 
sieur  de  Varicarville  de  se  jetter  dans  Meulan ,  qui 
estoit  de  la  charge  de  mon  père,  et  que  l'on  avoit  faict 
sçavoir  à  ceux  de  Mante  de  se  défier  de  luy,  et  aussi 
que  Ton  avoit  cassé  la  compagnie  de  gensd'armes  de 
mondit  fils,  laquelle  M.  le  cardinal  de  Gondy  m'es- 
crivit  quelque  temps  après  avoir  esté  remise  sur  l'Estat, 
pour  servir  en  Dauphiné,  à  la  requeste  de  M.  le  duc  de 
Rets  son  frère. 

Je  receus  encores  au  mesme  temps  une  lettre  de  Sa 
Majesté,  par  laquelle  elle  me  mandoit  d'ordonner  à 
mondit  fils  de  se  retirer  de  laditte  ville  de  Lyon  et  me 
venir  trouver*,  non  parce  que  Sa  Majesté ,  ainsi  que  le 
portoit  ladite  lettre ,  l'estimast  autre  que  son  servi- 
teur, mais  pource  que  son  séjour  en  icelle  ville  en  ce 
temps  plein  de  suspicions  ne  pouvoit  empescher  d'en 
faire  divers  discours  autrement  qu'à  l'advantage  de 
son  aifection. 

Véritablement  laditte  lettre  m'estonna ,  voyant  que 
non  seulement  l'on  ne  se  vouloit  servir  de  moy,  mais 

aussi  que  Ton  ne  vouloit  que  nous  demeurassions  aux 
villes  qui  obeyssoient  à  Sa  Majesté^  et  mesme  en  celle 
de  Lion  y  laquelle  je  sçavois  n'estre  demeurée  en  son 
obeyssance  les  troubles  passez  que  par  le  bon  devoir 
de  feu  M.  de  Mandelot^  excité  et  fortifié  du  mien,  en  la 
considération  du  mariage  de  mondit  fils.  Toutesfois 
j'escrivis  aussi  tost  à  mondit  fils  d'obeyr  à  laditte  lettre. 

Mais  bien  tost  après  je  sceus  que  ceux  de  laditte 
ville  de  Lion  avoient  pris  résolution  d'entrer  en  l'union 
des  catholiques^  et  que  mondit  fils,  en  estant  par  eux 
requis^  avoit  faict  le  semblable^  ne  les  ayant  voulu 
esconduire  et  abandonner^  en  considération  de  l'afTec* 
tion  que  feu  M.  de  Mandelot  leur  avoit  portée ,  et  de 
l'honneur  qu'ils  avoient  aussi  fait  à  sa  mémoire. 

Je  sçay  bien  que  peu  de  personnes  croiront  que 
mondit  fils  aye  franchy  ce  sault  contre  ma  volonté  :  si 
est-ce  que  c'est  chose  très-ver itable,  et  prie  Dieu  qu'il 
me  punisse  rigoureusement  s'il  est  autrement  ;  et  faut 
que  je  die  que  si  devant  et  depuis  ladite  déclaration 
j'eusse  peu  estre  asseuré  de  la  protection  du  Roy, 
j'eusse  plustost  choisi  et  souffert  la  perte  de  tous  mes 
biens,  voire  la  prison  et  la  mort  liiesme,  que  d'en 
chercher  un  autre,  quand  j'eusse  deu  abandonner  père 
et  fils,  et  tous  mes  parens  et  amis  ensemble  :  chose 
pourquoy  j'envoiay  demander  un  passeport  au  Roy 
pour  sortir  du  royaume  si  tost  que  je  cogneus  qu'il 
ne  se  vouloit  point  servir  de  nous,  et  m'en  fusse  allé 
si  je  l'eusse  receu  plustost;  mais  il  me  le  fit  seulement 
rendre  à  Paris  le  26  du  mois  de  mars,  par  un  des  gens 
du  sieur  de  Hautefort. 

Or  voyant  que  non  seulement  le  Roy  ne  vouloit 
point  ouyr  parler  de  moy  à  la  cour  ny  ailleurs ,  mais 

aussi  que  mes  ennemis  avoient  eu  tant  de  pouvoir 
auprès  de  luy  que  de  luy  ImprimBr  en  Tame  que  j'estois 
un  traistre^  de  sorte  qu'il  ne  nous  estoit  point  loisible 
de  demeurer  es  villes  qui  luy  rendoient  obéissance^  et 
que  l'on  ne  m'envoyoit  le  passeport  que  j*avois  de- 
mandé pour  sortir  hors  du  royaume  ;  voyant  d'ail- 
leurs que  messieurs  de  Paris  parloient  de  faire  saisir 
les  biens  de  ceux  qui  n  entreroient  en  Tunion  des  ca- 
tholiqueSy  et  que  tous  les  nostres  estoient  en  ladite 
ville,  ou  aux  environs,  en  leur  main,  je  résolus  avec 
mon  père,  poussé  d'un  très-ardent  désir  que  nous 
avions  tousjours  eu  de  servir  de  tout  nostre  pouvoir 
à  la  conservation  de  nostre  religion  et  au  bien  pu- 
blic du  royaume,  de  nous  transporter  en  ladite 
ville  de  Paris,  où  nous  arrivasmes  le  18  jour  de 
mars,  et  pareillement  d'entrer  en  l'union  et  conseil 
desdits  catholiques,  où  ils  nous  avoient  choisis  et  en- 
rooUez  en  l'establissement  d'iceluy,  ayant  esté  recher- 
chez et  vivement  poursuivis  et  sollicitez  de  ce  faire, 
tant  par  M.  le  duc  de  Mayenne  que  par  lesdits  sieurs 
de  ladite  ville  et  autres  dudit  party. 

Je  supplie  tous  ceux  qui  liront  le  présent  Mémoire 
de  ne  croire  que  ce  soit  chose  que  nous  ayons  faicte 
pour  nuire'  à  personne  ,  ny  pour  rechercher  ven- 
geance ou  advantage  aucun  au  dommage  d'autruy 
ou  du  public.  Je  prie  Dieu  me  faire  succomber  misé- 
rablement si  nostre  volonté  a  esté  telle ,  ains  seule- 
ment de  secourir  de  tout  nostre  pouvoir,  et  en  gens 
de  bien,  l'Eglise  catholique  et  tout  le  royaume,  au 
danger  extrême  auquel  l'un  et  l'autre  se  trouvent ,  et 
nous  conserver  avec  le  gênerai  des  catholiques,  qui 
sont  arrivez  à  la  veille  de  devenir  la  proye  des  hereti- 

ques^  si  Dieu  n*y  met  la  main  et  ne  les  assiste;  comme 
f espère  qu'il  fera,  et  Ten  supplie  de  tout  mon  cœur, 
en  terminant  au  plustost  ceste  malheureuse  guerre  et 
division  qui  est  entr'eux,  en  une  sorte  ou  autre,  à  sa 
gloire  et  au  salut  public  dudit  royaume ,  pour  lesquels 
j'exposeray  ma  vie  très-volontiers ,  comme  j'ay  tous- 
jours  faict  très-fidellement  où  j'ay  esté  employé,  dont 
j'offre  derechef,  pour  la  fin  et  conclusion  du  présent 
escrit,  de  respondre  à  peine  de  ma  vie  si  particuliè- 
rement que  l'on  voudra ,  où  et  quand  il  me  sera  or- 
donné. 

Faict  à  Villeroy  le  8  jour  d'avril  1589. 

Signé  DE  Neufville. 

APOLOGIE  ET  DISCOURS 

DE  M.  DE  VILLEROY, 

Pour  monstrer  la  peine  quil  a  pris  défaire  la  paix  entre  le 
Roy  et  M,  de  Mayenne ,  et  de  sa  continuelle  poursuitte  à 
la  pacification  de  nos  misérables  troubles. 


A  M.  DE  BELLIEVRE  (0. 

Monsieur  ,  je  vous  envoyé  le  Mémoire  que  vous 
m'avez  demandé  ;  il  contient  les  causes  qui  me  con- 
traignirent du  temps  du  feu  Roy  (2) ,  que  Dieu  ab- 
solve, de  me  sauver  à  Paris  et  me  joindre  à  M.  le  duc 
de  Mayenne,  lequel  je  fis  deslors  plus  pour  moy- 
mesme  que  pour  le  communiquer  à  personne,  ny 
servir  à  ma  justification  :  car  encores  que  la  nature 
nous  excuse,  voire  que  la  loy  nous  permette  de  dé- 
fendre nostre  vie  avec  impunité,  toutesfois,  ccTmme 
tout  homme  de  bien  doit  estre  moins  soigneux  d'icelle 
que  de  son  honneur,  et  que  je  sçay  que  le  commun, 
lequel  s'arreste  plus  à  ce  qui  apparoist  qu'à  ce  qui 
est,  fait  souvent  tel  jugement  de  nostre  devoir  et  flie- 
rite ,  qui  est  le  contentement  que  nos  supérieurs  mons- 

{^)  A  M,  de  Betliewre.  Pomponne  de  Bellièvre,  surintendant  des 
finances ,  avoit  cté  renvoyé  du  ministère  en  même  temps  que  ViHeroy. 
Sous  Henri  iv ,  il  succéda  à  Ghevemj  dans  la  charge  de  chancelier. 

(*)  Du  feu  Roy  :  de  Henri  m,  assassiné  à  Saint^Ioud  le  i«'  aoîit 
1589. 

trent  avoir  de  nous^  j*ay  depuis  ceste  action  tous] ours 
désiré  Tamender  plustost  en  bien  faisant  au  public^  que 
la  justifier  ou  Texcuser  par  la  publication  dudit  Mé- 
moire ,  lequel  encore  je  ne  vous  présente  maintenant 
que  pour  vous  obeyr  et  satisfaire  à  nostre  commune 
amitié^  laquelle^  comme  elle  a  esté  fondée  sur  la  cog- 
noissance  que  nous  avons  de  nos  deportemens  au  ser- 
vice de  nostre  Roy,  le  garantira,  s'il  vous  plaist,  en 
vostre  endroit  du  soupçon  auquel  il  pourroit  tomber 
envers  un  autre  qui  ne  m'auroit  esprouvé  comme 
vous,  qu'il  fust  accompagné  d'artifice  ou  déguisement; 
car  c'est  un  péril,  comme  vous  sçavez,  qui  suit  Tad- 
versitéautant  et  plus  que  l'envie  faict  la  félicité,  lequel 
aussi  un  malheureux  doit  fuir  tant  qu'il  peut  :  je  dis 
aussi  parce  qu'il  est  impossible  qu'il  s'en  garantisse 
entièrement,  tant  est  grande  la  malice  des  hommes,  et 
sont  nos  fins  et  opinions  diverses.  De  sorte  que  sou- 
vent il  nous  advient  que,  nous  voulant  purger  d'une 
chose  par  une  autre,  comme  nous  donnons  nouvelle 
matière  de  parler  de  nous ,  nous  empirons  nostre  mar- 
ché au  lieu  de  l'amender,  spécialement  quand  ce  que 
nous  entreprenons  et  faisons  ne  plaist  à  un  chacun, 
ou  ne  nous  succède  heureusement,  mesmes  au  gré  de 
nos  maistres,  d'autant  que  leur  opinion  ou  jugement, 
soit  par  authorité  ou  flaterie,  a  communément  plus  de 
vogue  et  créance  que  la  vérité  ;  chose  que  je  puis  dire 
avoir  esprouvée  depuis  ma  disgrâce,  en  la  continuelle 
poursuitte  que  j'ay  faict  de  la  pacification  de  nos  mi- 
sérables troubles  ;  car  encores  que  j'y  aye  procédé 
avec  toute  l'afiection  ,   sincérité   et  candeur  qu'un 
homme  qui  craint  Dieu  et  ayme  son  pays  peut  faire, 
neantmoins,  soit  que  mon  entreprise  aye  despieu  à 

quelques  uns,  ou  qu'elle  n'aye  eu  bonne  yssuë,  j'en 
ay  souvent  et  long  temps  esté  hay  et  blasmé  de  part 
et  d'autre,  jusques  à  m'avoir  taxé  d'ingratitude  envers 
ma  patrie,  par  un  escrit  composé  et  publié  par  un 
personnage  qui  me  cognoissoit  très-mal,  encore  qu'il 
fust  mon  voisin  et  m'eust  quelque  obligation.  C'est 
pourquoy,  monsieur,  j'ay  estimé  qu'ayant  à  vous  con- 
tenter du  premier  escrit,  j'y  devois  encore  joindre  ce 
second,  par  lequel  je  prétends  vous  rendre  compte  de 
toute  ceste  poursuitte  j  car  je  confesse  m'y  estre  em- 
barqué, après  les  considérations  publiques,  exprès 
pour  effacer  l'opinion  qu'aucuns  avoient  conceuë  et 
publiée  de  ma  retraitte  auprès  duditduc,  et  pour  con- 
tenter mes  amis  et  moy  mesme  :  au  moyen  dequoy  je 
vous  supplie  prendre  la  peine  de  le  lire  après  l'autre. 
Il  est  véritable,  comme  je  puis  facilement  prouver  par 
escrit  ou  bons  tesmoins.  Si  je  voulois  aussi  mentir,  ce 
ne  seroit  en  choses  qui  ont  esté  si  publiques,  et  dont 
la  mémoire  est  si  récente ,  ny  en  parlant  à  vous,  estant 
si  clair-voyant  et  vous  honorant  plus  que  tout  autre. 

Monsieur,  je  commenceray  donc  pour  vous  faire 
entendre  chose  que  vous  avez  peut  estre  expérimentée 
comme  moy  :  c'est  qu'en  mon  adversité  j'ay  certaine- 
ment trouvé  et  receu  plus  d'assistance  de  ceux  aus- 
quels  j'avois  moins  faict  de  plaisir  et  service  en  pros- 
périté, que  des  autres,  soit  que  Tenvie  de  ceux  qui 
nous  approchent  et  cognoissent  le  plus  soit  commu- 
nément plus  grande  que  celle  des  autres,  ou  qu'ils 
estiment  avoir  plus  grande  occasion  de  craindre  de  se 
faire  préjudice  en  parlant  pour  leur  amy,  que  ne  doi- 
vent avoir  ceux  qui  nous  sont  moins  tenus  ;  ou  bien 
qu'il  y  ait  véritablement  des  personnes  qui  ayent 

Tame,  au  prix  des  autres,  si  bonue  et  généreuse  qu'ils 
s'éstudient  à  bien  faire  à  quiconque  en  a  besoin, 
comme  il  a  pieu  au  Roy  qui  est  à  présent ,  et  à  feu 
M.  de  Chastillon,  en  user  en  mon  endroit,  lors  qu'es- 
tant le  feu  Roy  arrivé  à  Estampes,  venant  devers 
Paris  après  la  bataille  de  Senlis,  ils  supplièrent  Sa 
Majesté,  à  la  poursuitte  de  Bigot,  qui  sert  maintenant 
de  secrétaire  à  M.  de  Guise,  de  me  permettre  de  de- 
meurer en  seureté  dans  ma  maison,  comme  j'en  avois 
«nvoyé  charge  audit  Bigot  de  Tasseurer  que  je  ferois 
avec  mon  père  et  mon  fils  si  elle  l'avoit  agréable ,  et 
nous  y  vouloit  protéger  contre  ceux  qui  disoient  avoir 
conjuré  nostre  ruine  et  celle  de  nostre  maison  ;  enquoy 
toutesfois  ils  furent  esconduits.  De  sorte  que  nous  fus- 
ines  contraincts,  après  la  prinse  du  pont  de  Poissy  (car 
nous  estions  à  Alincour) ,  de  nous  retirer  tous  à  Paris 
auprès  du  duc  de  Mayenne,  où  peu  de  jours  après 
survint  la  nouvelle  de  la  mort  du  feu  Roy,  à  la  suitte 
duquel  ledit  Bigot  estoit  demeuré,  dont  se  resouve- 
nant le  sieur  dé  Chastillon,  il  l'envoya  quérir  et  le  fit 
parler  à  Sa  Majesté  (0,  laquelle  luy  commanda  de 
me  voir  et  me  venir  trouver  avec  une  lettre  de  sa 
main  pour  me  dire  qu'elle  desiroit  parler  à  moy  :  par- 
tant, que  j'eusse  le  lendemain  à  me  rendre  dedans  le 
parc  de  Boulongne,  où  elle  se  trouveroit  (car  l'armée 
de  Sa  Majesté  estoit  encores  à  Sainct  Cloud) ,  disant 
qu'elle  se  vouloit  servir  de  moy  pour  faire  la  paix,  à 
laquelle  elle  estoit  très-disposée  ;  et  de  faire  pour  y 
parvenir  tout  ce  qui  y  seroit  jugé  raisonnable  et  utile, 
mesme  de  contenter  M.  de  Mayenne. 

Je  fus  très-ayse  de  ceste  ouverture,  de  laquelle  j'ad- 

(0  A  Sa  Majesté:  à  Henri  iv,  qui  yenoil  de  succéder  à  Henri  m. 

vertis  le  jour  mesme  ledit  duc  de  Mayenne,  le  priant 
me  permettre  de  voir  Sa  Majesté  afin  d'entendre  plus 
pailiculierement  son  intention;  mais  il  me  refusa,  di- 
sant que  chacun  entreroit  en  ombrage  deceste  mienne 
veuë,  et  qu'elle  ne  pourroit  estre  si  secrette  qu'elle  ne 
fust  sceuëy  et  partant  luy  seroit  préjudiciable,  toutes 
choses  estans  encores  si  esmeuës  comme  elles  estoient 
à  cause  de  la  mort  du  feu  Roy,  laquelle  il  esperoit  ap- 
porter un  grand  changement  aux  affaires  en  sa  faveur, 
pour  estre  Sa  Majesté  de  contraire  religion.  De  faict 
il  eut  opinion  qu'elle  desiroit  parler  à  moy  plus  pour 
&ire  cognoistre  aux  catholiques  de  son  armée  vou- 
loir traicter ,  et  par  ce  moyen  les  garder  de  se  des- 
bander, que  pour  envie  qu'elle  eust  de  faire  autre 
chose.  De  sorte  qu'il  me  fut  permis  seulement  faire 
sçavoir  à  Sa  Majesté,  par  ledit  Bigot,  que  s'il  luy  plai- 
soit  envoyer  quelqu'un  des  siens  vers  moy  jusques  en 
ceste  ville  de  Paris,  je  le  recevrois,  et  mettrois  peine 
d'obeyr  à  ce  qu'il  me  manderoit  :  adjoustant  que  ledit 
duc  m'avoit  dit  qu'il  n'avoit  aucune  querelle  particu- 
lière avec  Sadite  Majesté,  laquelle  il  honoroit  grande- 
ment, et  d'autant  plus  qu'il  avoitsceu  qu'elle  n'avoit 
approuvé  la  mort  de  messieurs  ses  frères. 

Sur  ce  estant  party,  ledit  Bigot  ramena  deux  jours 
après  le  sieur  de  La  Marsilliere,  secrétaire  de  Sa  Ma- 
jesté, que  je  receus  en  ma,  maison.  Mais  ledit  duc  ne 
voulut  jamais  parler  à  luy  comme  je  desirois  qu'il  fist, 
d'autant  qu'il  avoit  expresse  charge  de  l'asseurer  de  la 
bonne  volonté  de  Sa  Majesté  à  la  paix,  luy  repré- 
senter combien  elle  estoit  nécessaire,  que  Sa  Majesté 
estimoit  qu'il  ne  ti endroit  à  luy  qu'il  n'eust  très-bonne 
part  auprès  d'elle,  luy  remonstrant  aussi  que  tous  les 

princes  et  officiers  de  la  couronne,  seigneurs,  gentils- 
hommes et  autres,  outre  ce  qu'ils  s'estoient  trouvez  en 
grand  nombre  en  Tarmée   du   feu  Roy  à  sa  mort, 
avoient  desja  promis  et  juri^à  Sa  Majesté  toute  loyauté 
et  obeyssance,  estant  demeurez  contens  d'elle  pour  le 
faict  de  la  religion,  moyennant  une  promesse  qui 
leur  avoit  esté  faicte,  de  laquelle  il  me  dit   la  subs- 
tance, et  dont  il  m'en  envoya  depuis  le  double,  que 
nous  n'avions  encores  veu;  adjouslant  que  si  les  choses 
se  pouvoient  accommoder,  Ton  pourroit  donner  aussi 
moyen  d'adoucir  les  esprits  desdits  catholiques,  les- 
quels ils  disoient  grandement  estre  irritez  contre  la 
personne  dudit  duc  à  cause  de  la  mort  du  feu  Roy 
leur  seigneur  souverain,  laquelle  ils  luy  imputoient, 
et  dont  ils  avoient  tous  protesté  de  poursuivre  la  ven* 
geance  et  punition  jusques  au  bout  :  en  quoy  Sa  Ma« 
jesté  s'estoit  aussi  engagée  si  avant  avec  eux,  qu'elle 
ne  s'en  pouvoit  départir  que  pour  une  utilité  telle  que 
pouvoit  estre  la  pacification  du  royaume,  laquelle 
pourtant  Sa  Majesté  desiroit  que  ledit  duc  voulut  em- 
brasser, afin  d'avoir  occasion  d'oublier  le  passé,  le 
traicter  et  vivre  avec  luy  cy  après  comme  sa  qualité 
le  requeroit:  ce  que,  au  deffaut  dudit  sieur  de  La  Mar- 
silliere,  je  fis  entendre  audit  duc.  Mais  il  me  donna 
charge  de  luy  respondre  que  sa  religion  et  le  respect 
qu'il  portoit  à  M.  le  cardinal  de  Rourbon,  lequel  il 
avoit  recogneu  pour  son  roy,  comme  celuy  à  qui  de 
droit  la  couronne  appartenoit,  ne  luy  permettoit  d'en- 
tendre à  ccste  ouverture  ;  que  si  messieurs  ses  frères 
avoient  pris  les  armes  du  temps  du  feu  Roy,  comme  il 
disoit  qu'ils  avoient  faict,  exprès  pour  empescher  que 
le  sceptre  françois  tombast  entre  les  mains  d'un  prince 

de  contraire  religion,  dont  le  royaume  avoit  esté  me- 
nace par  la  mort  de  feu  M.  le  duc  d'Aleriçon  :  à  pré- 
sent que  l'occasion  de  s'y  opposer  estoit  plus  urgente 
et  nécessaire  que  jamais,  il  ne  vouloit  faire  ce  tort  à  la 
mémoire  de  sesdits  frères ,  à  sa  conscience,  ny  à  la 
fidélité  qu'il  devoit audit  sieur  cardinal,  d'y  manquer, 
joint  qu'il  avoit  engagé  sa  foy  et  donné  sa  vie  à  la  cause 
publique  par  le  serment  qu'il  avoit  faict  recevant  la 
charge  dont  il  avoit  esté  honoré.  De  sorte  qu'encore 
qu'il  eut  un  très -grand  désir  d'abréger  la  guerre  pour 
obvier  aux  maux  qu'il  prevoyoit  qu'elle  apporteroit, 
toutesfois  c'estoit  chose  qu'il  ne  pouvoit  entreprendre 
seul ,  et  sur  tout  que  ledit  sieur  cardinal  ne  fust  libre, 
afin  de  s'y  conduire  par  son  commandement  ;  que  si  la 
mort  du  feu  Roy  luy  avoit  acquis  tant  d'ennemis, 
comme  disoit  ledit  sieur  de  La  Marsilliere,  elle  luy 
avoit  d'ailleurs  apporté  une  telle  consolation  du  sang 
de  ses  frères  qu'il  en  porteroit  plus  patiemment  toutes 
sortes  de  périls;  partant,  qu'il  avoit  plus  à  loiîer  Dieu 
que  de  se  mettre  en  peine  de  ce  qui  estoit  advenu  j 
qu'il  ne  vouloit  entreprendre  de  donner  conseil  à  Sa 
Majesté,  ayant  les  armes  en  main  contre  elle;  mais 
•  qu'elle  devoit  considérer  que  difficillement  il  les  pou- 
voit poser  et  entendre  à  aucune  négociation,  tant  que 
ledit  sieur  cardinal  seroit  prisonnier,  et  qu'elle  perse- 
vereroit  en  sa  religion. 

Ledit  sieur  de  La  Marsilliere,  comme  très-advisé  et 
affectionné  serviteur  de  Sa  Majesté,  me  répliqua  plu- 
sieurs raisons,  principalement  sur  la  recognoissance  et 
liberté  dudit  seigneur  cardinal,  et  la  religion  de  Saditte 
Majesté,  lesquelles,  avec  tout  ce  qui  se  passa  entre  luy 
etmoy,  je  ne  vous  representeray,  d'autant  que  ledit 

duc  de  Mayenne  voulut  que  les  choses  demeurasseiit 
aux  termes  susdits.  Toutesfois  Sa  Majesté,  ayant  ony 
ledit  sieur  de  La  Marsilliere,  eut  opinion  qu'on  ne 
luy  avoit  parlé  librement  à  cause  de  sa  religion.  De 
sorte  que  ledit  Bigot  me  fut  encores  r'envoyé  avec  un 
trompette  de  Sa  Majesté ,  et  une  lettre  de  M.  de  Lien- 
cour^  premier  escuyer,  par  laquelle  il  me  mandoit 
qu'il  estoit  nécessaire  qu'il  parlast  à  moy  pour  chose 
qui  importoi(  grandement,  laquelle  il  ne  me  pouvoit 
escrire  ny  faire  sçavoir  par  un  autre;  partant,  il  me 
convioit  d'aller  jusques  à  Liencour.  Le  Boy  estoit  lors 
du  costé  de  Clermont  en  Beauvoisis,  où  il  se  trou- 
veroit  aussi-tost  que  moy,  moyennant  ledit  trompette 
et  un  passeport  pour  ma  seureté.  Ledit  Bigot  me  dit 
que  ceste  recherche  procedoit  encores  du  commande- 
ment de  Sa  Majesté,  laquelle,  depuis  le  retour  dudit 
Marsilliere,  avoit  monstre  avoir  plus  grande  envie  de 
parler  à  moy  que  devant,  dont  j'advertis  ledit  duc,  le 
suppliant  très-instamment  me  permettre  ce  voyage  : 
toutesfois  je  ne  le  peux  oncques  vaincre,  ny  l'entre- 
prendre sans  sa  permission,  estant  là  où  j'estois,  et  mon 
fils  quasi  désespéré  et  desploré  de  l'arquebusade  qu'il 
avoit  receu  au  siège  de  Pontoise  (0.  De  façon  que  je 
fus  contrainct  de  m'excuser  derechef  envers  Sa  Ma- 
jesté. Et  par  ce  que  je  voyois  que  ledit  duc  faisoit 
estât  de  partir  de  Paris,  et  s'approcher  de  Saditte  Ma- 
jesté, j'cscrivey  audit  sieur  de  Liencour  que  j'estimois 
que  nous  serions  bien-tost  si  près  les  uns  des  autres 
que  je  pourrois  alors  avoir  congé  et  moyen  de  le  voir 

(0  Au  siège  de  Pontoise.  D'Aliucourt,  fils  de  Villeroy,  avoit  voulu 
défendre  la  ville  de  Pontoise  contre  les  troupes  royales,  qui  la  prirent 
dressant. 

'(imi  j'avoîs  très-grand  désir,  et  de  mériter  en  le  ser- 
vant le  soin  qu'il  monstroit  avoir  de  moy. 

M.  le  président  Janin  estoit  nouvellement  arrivé 
à  Paris  venant  de  Lorraine ,  lequel  avoit  veu  le  com- 
mandeur Moreau  (0  qui  revenoit  d*Espagne,  et  avoit 
rapporté  audit  duc  qu'il  devoit  estre  bien-tost  secouru 
de  grandes  forces  levées  en  Allemagne,  Suisse,  aux 
Pays-Bas  et  en  Lorraine,  et  de  grande  somme  de  de^ 
niers  du  costé  d'Espagne;  partant,  que  rien  ne  luy 
manqueroit.  Ce  qui  avoit  tellement  enflé  les  espé- 
rances dudit  duc  qu'il  me  pria  de  faire  qu'on  ne  m'én- 
voyast  plus  de  messagers  de  la  part  de  Sa  Majesté, 
d'autant  que  plusieurs  commençoient  à  en  murmurer, 
et  mesme  dom  Bernardin  de  Mendoze ,  ambassadeur 
du  roy  d'Espagne,  lequel  avoit  eu  le  vent  du  voyage 
dudit  sieur  de  La  Marsilliere  et  de  l'arrivée  dudit  trom- 
pette. Deslors  je  cogneus  que  ledit  duc  n'avoit  pas 
grande  envie  de  la  paix. 

Davantage,  ledit  dom  Bernardin  de  Mendoze,  esti- 
mant que  je  pouvois  estre  instrument  fort  propre  pour 
servir  aux  desseins  de  son  Roy,  me  les  descouvroit 
et  communiqua  deslors  plus  clairement  qu'il  n'avoit 
encore  faict  audit  duc  ny  à  autre,  avec  dessein  de 
m'y  engager;  mais  comme  ils  tendoient  à  usurper  le 
royaume,  j'en  demeuray  si  scandalisé  que,  l'ayant  faict 
entendre  audit  duc,  je  le  suppliay,  en  la  présence  dudit 
sieur  Janin,  de  me  donner  congé  de  me  retirer  en  ma 
maison,  s'il  ne  s'y  vouloit  opposer  ;  luy  déclarant  que 
je  ne  voulois  avoir  part  en  une  entreprise  si  injuste  et 
si  impossible  qu'estoit  celle  dudit  Roy,  laquelle  des- 

^*)  Le  commandeur  Moreau  :  don  Juan  de  Morco,  Pun  des  envoyés 
àt  Philippe  li. 

honnoreroit  tous  ceux  qui  s'en  mesleroient,  et  seroit 
cause  de  destruire  la  religion  et  le  royaume  ;  adjous- 
tant  que  puis  que  le  Boy  avoit  tel  dessein ,  il  ne  devoit 
aussi  espérer  de  faire  fortune  par  son  moyen ,  et  qu'il 
acquerreroit  plus  de  gloire,  de  grandeur  et  de  con- 
tentement en  aydant  au  repos  du  royaume  sous  Yo- 
beyssance  d'un  prince  françois  y  qu'il  ne  feroit  en  fa- 
vorisant un  dessein  estranger,  lequel  luy  feroit  en  fin 
perdre  la  réputation  et  ses  amis,  et  peut  estre  les  biens 
et  la  vie. 

M.  de  Lorraine  s'estoit  nouvellement  saisi  de  Verr 
duUy  et  voyant  que  chacun  aspiroit  à  lusurpation  ou 
séparation  du  royaume  :  ce  qui  augmentoit  mon  despit 
et  mescontentement  avec  ma  plainte;  ettoutesfois  ledit 
duc  m'asseura  par  serment  qu'il  ne  consentiroit  ja- 
mais ny  à  l'un  ny  à  l'autre,  et  au  reste  qu'il  sçavoit 
mieux  que  ledit  dom  Bernardin  que  ledit  roy  d'Es- 
pagne n'avoit  autre  intention  que  de  voir  régner  en 
ce  royaume  un  catholique  de  l'amitié  duquel  il  peust 
estre  asseuré,  comme  ledit  président  Janin  luy  avoit 
rapporté,  et  que  luy  avoit  confirmé  ledit  Moreau. 
Surquoy  il  obtint  de  moy  que  je  ne  cesserois  que  je 
n'eusse  veu  ledit  Moreau ,  et  sceu  de  luy  la  vérité  du 
dessein  de  son  Boy  ;  auquel  je  condescendis  plus  vo« 
lontiers,  d'autant  que  j'esperois,  l'accompagnant  au 
voyage  qu'il  vouloit  faire,  de  voir  par  ce  moyen  ledit 
sieur  de  Liencour  comme  je  luy  avois  escrit. 

J'avois  neantmoins  sceu  que  Sa  Majesté  avoit  esté 
mal  satisfaicte  de  la  response  que  je  luy  avois  faicte, 
et  qu'aucuns  m'avoient  pour  cela  depeinct  pour  un 
bon  Espagnol,  ennemy  du  bien  et  repos  de  la  France, 
et  en  particulier  de  la  personne  de  Sa  Majesté  :  à  quoy 

avoit  servy  à  la  persuader  l'opinion  qu'on  luy  en  avoit 
autrefois  donnée,  avec  ce  que  le  feu  Roy  luy  en  avoit 
dit  à  leur  reconciliation,  comme  j'ay  depuis  apris 
d'elle  mesme,  et  sur  tout  le  compte  qu'elle  avoit  des- 
couvert par  des  lettres  interceptes  que  ledit  dom  Ber- 
nardin faisoit  de  moy  à  son  maislre. 

Après  la  mort  du  feu  Roy  ledit  duc  fut  conseillé  et 
sollicité  d'aucuns  de  se  faire  eslire  et  déclarer  roy  de 
France  par  les  catholiques  ausquels  il  commandoit, 
lay  remonstrant  qu'il  ne  devoit  perdre  ceste  occasion 
de  remettre  en  sa  maison  la  couronne  qui  en  avoit  esté 
ostée,  estant  desja  recogneu  et  obey  des  principalles 
villes  du  royaume  et  d'un  grand  nombre  de  noblesse 
comme  il  estoit,  et  ayant  à  faire  à  un  prince  de  con- 
traire religion,  auquel  la  succession  pouvoit  estre  jus- 
tement debatuë,  lequel  ne  seroit  jamais  bien  obey  ny 
aymédes  catholiques  du  royaume.  Que  si  à  ce  com- 
mencement ceux  qui  avoient  servy  le  feu  Roy  fai- 
soient  contenance  de  le  suivre,  c'estoit  à  cause  du 
regret  qu'ils  avoient  encores  tout  récent  de  sa  mort, 
plustost  que  pour  affection  ou  inclination  qu'ils  y  eus- 
sent. Mais  comme  les  catholiques  et  huguenots  estoient 
incompatibles,  ils  n'auroient  gueres  vescu  ensemble, 
que  la  mémoire  des  haynes  et  injures  passées  durant 
nos  guerres  se  renouvelleroit,  laquelle  leur  feroit  bien- 
tost  oublier  ceste  passion  ;  que  le  principal  estoit  que 
lors  ils  trouvassent  une  royauté  formée  et  establie  à 
laquelle  ils  peussent  avoir  recours,  d'autant  que  les 
François  estoient  tous  accoustumés  à  la  monarchie , 
que  tous  autres  gouvernemens  leurs  estoient  odieux, 
et  qu*on  ne  les  contentoit  pas  leur  donnant  pour  roy 
M.  le  cardinal  de  Bourbon,  comme  aucuns  propo- 

soient,  à  cause  qu'il  estoit  prisonnier  et  ecclésiastique) 
et  qu'ils  vouloient  jouyr  de  leur  roy  qui  fust  belli- 
queux et  allast  à  la  guerre  comme  eux,   et  non  en 
servir  un  par  imagination ,  qui  ne  peust  voir  leurs  a,c- 
tions,  les  recognoistre,  ny  leur  bien  faire.  Que  ledict 
duc  seroit  accusé  de  faute  de  courage  s'il  mesprisoit 
ceste  occasion;  qu'il  n'y  avoit  que  les  simples  et  pu- 
sillanimes qui  attribuoient  ce  refus  à  bonté  et  équité, 
pour  estre  ceste  entreprise  digne  d'un  cœur  généreux, 
tant  pour  le  mérite  de  la  chose  que  de  la  commodité 
qu'il  avoit  d'y  parvenir.  C'estoit  faire  les  affaires  du 
roy  de  NavaiTe  que  de  recognoistre  ledit  sieur  car- 
dinal son  oncle,  car  c'estoit  en  fin  confesser  la  cou- 
ronne appartenir  à  la  maison  de  Bourbon  :  ce  que 
toulesfois  l'on  pouvoit  debatre;  que  de  s'amuser  à 
défendre  le  droict  de  l'oncle  contre  le  nepveu,  c'estoit 
un  subject  bien  fragile  ,  à  cause  de  l'aage  et  de  la  per- 
sonne dudit  cardinal  qui  estoit  au  pouvoir  du  nepveu; 
qu'advenant  sa  mort  il  ne  restoit  plus  que  le  prétexte 
et  titre  de  la  religion  contre  le  Roy,  lequel  cesseroit 
quand  il  voudroit  aller  à  la  messe,  comme  il  ne  falloit 
point  doubter  qu'il  ne  fist  en  fin  si  autrement  il  ne 
pouvoit  faire  ses  affaires;  qu'aussi  bien  diroit-on  que 
ledit  duc  avoit  mis  ledit  cardinal  en  jeu  exprès  pour 
sous  son  nom  couvrir  son  ambition,  et  peut  estre  ad- 
vancer  ses  jours  :  car  peu  de  gens  croioient  qu'il  l'eust 
fait  par  affection   ny  justice ,  ce  pauvre  prince  tenu 
prisonnier  estant  demy  mort  au  monde,  et  la  justice 
peu  considérable  quand  il  estoit  question  de  régner; 
de  sorte  qu'en  suivant  tel  chemin  il  ne  seroit  exempt 
de  calomnie  et  de  blasme,  et  si  perdroit  sa  part  d'une 
très-belle  et  glorieuse  fortune,  laquelle  il  ne  recou- 

vriroit  jamais;  car,  quand  bien  ledit  sieur  cardinal 
mourroit  et  que  ledit  Roy  persisteroit  en  sa  religion, 
il  resteroit  tousjours  d'autres  princes  de  sa  raesme 
maison  faisans  profession  de  la  religion  catholique, 
ausquels  ledit  duc  seroit  d'autant  plus  obligé  de  con- 
server leur  droit  par  ces  mesmes  raisons  qu'on  luy  re- 
presentoit  pour  ledit  sieur  cardinal  qui  auroit  promis 
faire  souche  en  sa  personne  :  et  si  pourroit  avenir ^ 
quant  lors  il  y  voudroit  avoir  esgard,  qu'il  n'auroit  le 
jeu  si  beau  qu'il  avoit  maintenant,  à  cause  de  la  diver- 
sité de  la  religion  du  Boy,  et  mesme  de  la  prison  de 
M.  de  Guise  son  nepveu,  qui  pourroit  avec  le  temps 
estre  délivré,  et  après  luy  envier  ceste  grandeur.  Qu'il 
ne  falloit  douter  qu'il  ne  fust  assisté  du  Pape  et  du  roy 
d'Espagne  après  ce  coup;  car,  comme  il  seroit  sans 
remède,  ils  seroient  tousjours  plus  ayses  de  le  favo- 
riser que  d'acquiescer  au  roy  de  Navarre,  estant,  pour 
sa  religion  et  pour  la  dispute  du  royaume  de  Na- 
varre, ennemy  irréconciliable  de  l'un  et  de  l'autre. 
Qu'estant  aulhorisé  de  Sa  Saincteté  et  secouru  dudit 
roy  d^Espagne,  tout  luy  devoit  estre  possible  ;  car  il 
acquerroit  un  grand  honneur  d'espouser  ceste  entre- 
prise, travailler  et  mourir  pour  icelle  comme  avoient 
faict  ses  prédécesseurs.  Qu'il  poursuivist  donc  sa  for- 
tune courageusement  sans  varier,  quoy  qu'il  en  peust 
arriver;  car  tels  desseins  vouloient  une  ame  forte  et 
constante,  tel  qu'il  s'estoit  monstre  depuis  la  mort  de 
messieurs  ses  frères,  dont  Dieu  luy  offroit  et  livroit 
maintenant  le  loyer,  qu'il  ne  pou  voit  mespriser  sans 
faire  tort  à  la  mémoire  des  siens  et  pareillement  à  ses 
enfans.  Que  quand  messieurs  les  ducs  de  Lorraine  et 
de  Savoye  n'approuveroient  du  commencement  ceste 

resolution ,  il  luy  seroit  facile  après  la  leur  faire  trou*- 
ver  bonne  :  qu'au  pis  aller  il  en  seroit  quitte  pour  leur 
faire  part  de  sa  bonne  fortune.  Aussi  seroit-il  dif&cille 
qu'il  mengeast  seul  ce  morceau ,  non  plus  qu'avoient 
faict  ceux  qui  avoient  autresfois  tenu  ce  chemin ,  les-»^ 
quels  n'avoient  rien  espargné  ny  refusé  pour  y  parve- 
nir. Que  c'estoit  le  principal  aussi  d'entrer  en  jeu  et 
avoir  part  au  hazard,  non  comme  procureur  ou  lieute- 
nant d'un  autre,  ainsi  que  Ton  le  vouloit  rendre,  mais 
comme  partie  intéressée  et  pour  telle  recogneuë;  car 
le  temps  acheveroit  après  le  demeurant,  s'il  s'en  ren- 
doit  digne  devant  Dieu  et  les  hommes.  Que  si  mainte- 
nant il  recognoissoit  ne  pouvoir  ny  devoir  aspirer  à 
ce  grade,  au  moins  devoit-il  rompre  et  empescher  la 
recognoissance  dudit  cardinal  de  Bourbon ,  d'autant 
que  par  icelle  non  seulement  il  privoit  luy  et  toute  sa 
maison  de  toute  ceste  fortune,  mais  aussi  s'ostoit  le 
moyen  d'en  pouvoir  à  l'ad venir  disposer  en  faveur 
d'un  autre  prince  que  de  la  maison  de  Bourbon,  la* 
quelle  estoit  ennemie  de  la  sienne. 

Ace  conseil,  qui  estoit  assez  chatoiiilleux ,  ceux  qui 
y  vouloient  contredire  n'emploierent  pour  toute  rai- 
son que  l'impossibilité  ;  car,  monsieur,  comme  vous 
sçavez,  en  telles  matières  celles  qui  sont  fondées  sur 
l'équité  ont  ordinairement  peu  de  crédit  :  Fhonneur  et 
la  justice  y  suivent  l'utilité,  sinon  devant  Dieu,  au 
moins  devant  les  hommes.  Ledit  duc  avoit  desja  perdu 
partie  de  la  bonne  opinion  que  du  commencement 
l'on  avoit  eue  de  luy ,  autant  peut-estre  par  la  faute 
d'autruy  que  par  la  sienne;  tant  y  a  que  son  maK 
heur  estoit  tel  :  car  ces  peuples  qui  s'esioient  per- 
suadés en  prenant  les  armes  que  personne  ne  leur 

pourroit  resistery  ayans  depuis  esprouvé  le  contraire, 
et  nagueres  veu  ledit  duc  réduit  aux  abois  avec  eux 
en  la  ville  de  Paris ,  s'en  prenoient  à  luy;  de  façon  qu'on 
ne  luy  portoit  ralTection  et  obeyssance  que  l'on  sou- 
loit  faire.  Partant,  soit  que  lesdits peuples  fussent  desja 
pratiquez ,  ou  qu'ils  en  parlassent  par  expérience  ou 
jugement,  ils  disoient  sur  cette  occasion  assez  commu- 
nément et  ouvertement  qu'il  n'estoit  puissant  asseï 
pour  conserver  la  religion  et  soustenir  ceste  guerre. 
Sur  cela  aucuns  vouloient  que  l'on  esleust  le  roy  d'Es- 
pagne, et  que  l'on  se  jettast  du  tout  entre  ses  bras;  les 
autres,  que  l'on  prinst  M.  le  duc  de  Lorraine,  ou  l'un 
de  messieurs  ses  enfans,  comme  chef  de  la  maison,  se 
persuadans  que  ledit  roy  d'Espagne  l'approuveroit,  et 
mesme  y  engageroit  sa  fille.  Aucuns  proposoient  en* 
ocres  M.  le  duc  de  Savoye  comme  issu  d'une  fille  de 
France,  desja  allié  et  supporté  de  la  couronne  d'Es- 
pagne, prince  courageux,  voisin  du  royaume  et  puis- 
sant; mais  la  plus  grande  et  saine  partie  jettoyent  les 
yeux  sur  M.  le  cardinal  de  Bourbon ,  auquel  l'on  disoit 
que  la  couronne  appartenoit  de  droit  pour  en  estre  plus 
proche  d'un  degré  que  son  nepveu  ;  qu'il  avoit  esté 
ainsi  jugé  par  les  Estais  et  parlemeus  du  royaume; 
que  c'est  un  grand  advantage  que  de  combattre  et  souf- 
frir pour  une  bonne  et  juste  querelle.  Davantage,  que 
ledit  cardinal  estoit  prince  et  catholique,  et  avoit  esté 
chef  de  party,  comme  tel  avoit  beaucoup  souffert, 
dont  il  estoit  encore  prisonnier  ;  que  l'on  estimoit  qu'il 
estoit  facile  de  le  recouvrer  par  pratiques   ou  par 
force;  qu'il  seroit  cause  de  rallier  tous  les  catholiques 
ensemble  :  qui  estoit  le  moyen  de  destruire  bien  tost 
les  huguenots,  sans  estre  contrainct  de  mendier  l'as- 

sistance  des  estrangers,  laquelle  ne  nous  seroit  doiiR 
née  paur  néant.  Peu  certes  inclinoient  audit  duc  de 
Mayenne,  à  cause  de  sa  foiblesse  et  du  peu  de  con'- 
tentement  que  Ton  avoit  de  luy  et  de  ceux  qui  ma- 
nioient  les  affaires  auprès  de  luy  :  seulement  aucuns 
de  ses  domestiques,  ou  de  leurs  parens  et  amis,  en 
petit  nombre,  parloient  pour  luy;  et  comme  il  ne  pou- 
voit  se  faire  eslire  que  par  le  parlement  ou  par  le 
conseil  gênerai  de  l'union  qui  n'estoit  lors  en  sa  force, 
ou  le  corps  des  villes,  combien  que  telles  compagnies 
fussent  remplies  de  personnes  de  différentes  humeurs 
et  opinions,  non  encores  bien  pratiquez,  instruicts  ny 
résolus  de  ce  qu'elles  dévoient  faire  et  délirer  en  ceste 
occasion,  s'accordoient  toutesfois  à  ne  vouloir  re-* 
cognoistre  ledit  roy  de  Navarre  à  cause  de  sa  religion, 
ny  eslire  ledit  duc  de  Mayenne  pour  roy,  pour  les  rai* 
sons  susdites.  Sur  cela  estoit  fondée  principalement 
l'impossibilité  du  dessein  dudit  duc.  A  quoy  ledit  dom 
Bernardin  de  Mendoze,  au  nom  du  Boy  son  maistre, 
et  les  serviteurs  des  autres  princes  qui  aspiroient  à 
ceste  grandeur,  ne  s'endormoient  pas  :  ce  qui  estoit 
mieux  cogneu  dudit  duc  que  de  ceux  qui  luy  en  par-: 
loient.  Partant,  ils  prirent  conseil  et  résolurent  d'en 
donner  le  tiltre  à  un  autre,  et  mettre  peine  d'en  main* 
tenir  et  conserver  l'effect,  puis  qu'ils  ne  pouvoient 
avoir  l'autre  pour  luy  ;  et  comme  ledit  sieur  cardinal 
estoit  plus  propre  que  tous  autres  pour  servir  à  ce 
dessein,  tant  pour  la  qualité  de  son  aage  qu'à  cause 
de  son  absence,  joinct  que  ses  prétentions  estoient 
plus  plausibles ,  il  s'arresta  à  luy,  le  recogneut  le  pre-r 
mier,  et  le  feit  proposer,  recognoistre  et  proclamer  au 
parlement,  au  conseil  de  l'unioa  et  par  ceux  de  la 

ville  y  par  l'advis  dudit  dom  Bernardin ,  lequel  en  fit 
grande  instance  :  aucuns  ont  dit  par  affection^  comme 
celuy  qui  se  vantoit  estre  yssu  d'une  fille  de  la  maison 
de  Bourbon,  mariée  à  celle  de  Mendoze  en  Espagne; 
mais  plus  à  mon  advis  pour  donner  temps  et  moyen  à 
son  Roy  de  dresser  ses  pratiques  en  ce  royaume,  et  as- 
sembler et  faire  venir  ses  forces  et  deniers  pour  mieux 
exécuter  son  dessein  :  jugeant  bien  que  ledit  cardinal 
ne  la  feroit  pas  longue ,  que  son  nom  scroit  plus  pro- 
pre pour  servir  de  planche  à  son  maistre  que  celuy 
d*un  autre,  et  principalement  dudit  duc  de  Mayenne, 
Tambition  et  auctorité  duquel  il  redoutoit;  et  d'autant 
que  ceste  opinion ,  par  laquelle  la  couronne  estoit  ad- 
jugée et  conservée  à  la  maison  à   laquelle  de  droit 
elle  appartenoit ,  justifioit  mieux  la  cause  publique,  et 
rendoit  nos  divisions  et  guerres  civilles  moins  dange- 
reuses, elle  fut  incontinent  embrassée  d'un  chacun, 
et  véritablement  à  propos  pour  le  salut  du  royaume, 
puis  qu'il  n'y  avoit  moyen  de  persuader  lors  à  ce  peu- 
ple d'envoyer  vers  Sa  Majesté  traicter  avec  elle ,  ny 
delà  recognoistre ;  car  si  ledit  duc  eust  pris  deslors 
resolution  de  contenter  le  roy  catholique  et  tous  les 
autres  princes,  il  ne  falloit  que  surseoir  la  déclaration 
de recognoistre  ledit  cardinal,  comme  il  pouvoit  faire 
facilement ,  sous  prétexte  de  sa  captivité ,  et  d'assem- 
bler ceux  du  party  pour  en  ordonner  :  car  par  ce 
Dioyen  il  en  eust  disposé  quasi  comme  il  eust  voulu, 
^ut  estoit  grande  la  hayne  qu'on  portoit  audit  Roy, 
fondée  sur  la  religion  et  bonne  opinion  que  la  com- 
mune avoit  de  la  probité,  pieté,  forces  et  moyens  dudit 
roy  d'Espagne  et  de  ses  ministres  et  serviteurs.  De 
We  que  ceux  qui  furent  cause  de  ceste  resolution  ne 

firent  pas  petit  service  au  royaume.  Ledict  duc  de 
Mayenne  partit  de  Paris  avec  son  armée  le  premier 
jour  de  novembre,  passa  par  Noisy,  Mante,  Vernon  el 
Trepagny,  alla  assiéger  la  ville  de  Gournay,  dans  la- 
quelle commandoit  le  sieur  de  Rubempré  avec  son 
régiment  de  gens  de  pied.  Là  survint  le  commandeur 
Moreau,  lequel  estoit  party  d'Espagne  devant  la 
mort  du  feu  Boy  :  partant  il  ne  sçavoit  certainement 
quel  conseil  prendroit  son  maistie  après  ceste  nou- 
velle; car  si  Sa  Majesté  eust  vescu ,  c'estoit  bien  son 
intention  de  secourir  M.  de  Mayenne  d'hommes  et 
d'argent,  mais  sous  main  et  sans  engager  son  nom  et 
ses  bandes,  comme  desja  il  avoit  comméhcé  lorsqu'il 
avoit  envoyé  en  France  le  comte  de  CoUalte  avec  son 
régiment  de  lansquenets  qu'il  avoit  licentié  de  son 
service,  et  promis  faire  service  audit  duc,  encor  qu*il 
fust  payé  de  ses  deniers.  Cela  fut  cause  qu'à  l'abordée 
ledict  Moreau  ne  me  parla  qu'en  termes  généraux  de 
l'intention  de  son  maistre,  comme  il  avoit  faict  audit 
président  Janin  en  Lorraine  ;  et  neantmoins,  comme  il 
estoit  de  son  naturel  assez  prompt  et  impatient,  et 
aussi  qu'il  estimoit  avoir  si  bon  jeu  qu*il  ne  se  devoit 
plus  contraindre  ,  il  ne  tarda  gueres  à  me  donner 
trop  d'occasion  de  croire  qu'il  n'avoit  pas  moins  de 
fureur  pour  son  maistre  que  ledit  dom  Bernardin; 
car  il  ne  parloit  que  de  faire  un  roy  de  France  de  sa 
main,  qui  fust  grand  et  puissant  assez  par  soy  mesme 
et  sans  secours  d'autruy  en  bannir  du  tout  Theretique 
et  ses  adherans  :  et  plusieurs  autres  contes  semblables, 
par  lesquels  Ton  descouvroit  que  la  mort  du  Boy  luy 
avoit  aiguisé  l'appétit. 

Le  Boy  estoit  retiré  du  costé  de  Dieppe  avec  les 

forces  qu'il  avoit,  où  ledit  duc  s'achemina  incontinent 
après  la  prinse  de  Gournay  qui  ne  dura  que  deux 
jours,  reprint  en  passant  Neuf-Chastel  j  et,  après  avoir 
joinct  M.  le  marquis  Du  Pont  et  M.  le  duc  d'Aumalle, 
se  vint  présenter  devant  la  ville  de  Dieppe  du  costë 
du  PoUet,  avec  son  armée,  qui  estoit  composée  de 
quatre  cens  chevaux  François,  reistres  et  wallons,  six 
nil  Suisses,  trois  mil  lansquenets,  et  de  cinq  à  six 
cens  hommes  de  pied  François.  Quelques  jours  après 
j'obtins  permission  dudit  duc  de  voir  M.  de  Liencourt  : 
dont  je  Fadvertis;  mais  il  riie  respondit  que  la  recher- 
che qu'il  en  avoit  faicte  auparavant  n  estoit  pas  venue' 
de  luy,  partant  qu'il  sçauroit  et  me  raanderoit  si  l'on 
Fauroit  encore  agréable.  Toutesfois  je  n'eus  depuis 
aucune  nouvelle  de  luy  :  dont  j'appris  que  de  cela 
avoit  esté  causée  l'impression  susdite  que  Sa  Majesté 
avoit  conceuë  de  moy,  et  perdis  ceste  occasion ,  à  mon 
très-grand  regret,  par  laquelle  j'esperois  jetter  les  fon- 
démens  d'une  bonne  négociation  pour  abréger  nos 
misères. 

Mais  il  s'en  présenta  un  autre  bien  viste  après, 
par  la  prinse  du  sieur  de  Belin  (0,  l'un  des  mares- 
chaux  de  camp  de  l'armée  dudit  duc,  advenue  au  com- 
bat d'Arqués,  auquel  Dieu  favorisa  miraculeusement 
Sa  Majesté;  car  encores  que  le  logis  de  son  armée  fust 
trJjs-advantageux,  et  le  chemin  pour  y  aller  très- 
difficile  et  périlleux,  toutesfois,  comme  les  forces  du- 
dit duc  estoient  sans  comparaison  plus  grandes  que 
celles  de  Sa  Majesté,  si  elles  eussent  aussi  l)ien  assailly 
comme  les  autres  se  defendoient,  Sadite  Majesté  eust 
couru  grande  fortune.  Ledit  sieur  de  Belin  y  demeura 

vO  Du  sieur  de  Belin  :  François  de  Faudoas ,  sieur  de  Belin. 

doncques  prisonnier  à  la  teste  de  l'armée^  lequel,  est 
tant  délivré  sur  sa  foy,  vint  trouver  ledit  duc  à  Pont- 
Dormy,  où  il  s'estoit  retiré  à  cause  que  son  armée 
s'estoit  desbandée  depuis  son  partement  de  devant  la 
ville  de  Dieppe,  pour  recueillir  quelques  gens  et  de- 
niers qu'il  esperoit  tirer  des  Pays  Bas  par  le  moyen 
dudit  Moreau. 

Ledit  sieur  de  Belin  luy  dit  que  Sa  Majesté  l'avait 
envoyé  exprès  pour  luy  demander  la  paix,  de  la- 
quelle elle  avoit  telle  envie,  que,  sans  avoir  esgardà 
sa  dignité  ny  a  considération  quelconque ,  elle  avoit 
bien  voulu  le  rechercher  maintenant  que  l'on  n« 
pouvoit  dire  que  ce  fust  par  nécessité  qu'elle  le  fist, 
puis  qu'il  s'estoit  reculé  d'elle,  mais  pour  la  compas- 
sion qu'elle  avoit  du  public  et  du  royaume.  Ledit 
sieur  de  Belin  luy  dit  aussi  comme  les  catholique» 
qui  estoient  avec  Sa  Majesté  le  prioient  de  faire  8fr> 
mondre  Sadite  Majesté  de  quitter  sa  religion  et  emr 
brasser  la  catholique^  et  ne  laisser,  ce  faisant,  de  traio 
ter  avec  elle  et  la  recognoistre ,  se  promettant  parce 
moyen  d'avoir  la  paix  à  la  gloire  de  Dieu,  ou  bira 
quil  en  reussiroit  un  très -grand  bien  et  advantage 
pour  la  defence  de  nostre  religion,  qui  apporteroit 
audict  duc  très-grand  honneur. 

Geste  proposition  fut  mise  en  délibération  et  des^ 
lors  fort  debatuë  près  dudict  duc;  car  les  uns  vou- 
loient  que  le  conseil  desdicts  catholiques  fust  suivy, 
et  les  autres  y  resistoient.  Ceux  là  disoient  que  telle 
recherche  ne  pouvoit  estre  que  très- utile  à  la  religion 
et  au  royaume,  très-honorable  à  ceux  qui  la  feroient, 
et  mesme  agréable  à  M.  le  cardinal  de  Bourbon, 
estant  en  prison  et  quasi  hors  d'espérance  d'en  sor- 

tir,  comme  il  estoit  ;  car  il  adviendroit  d'icelle  que 
le  Roy  changeroit  de  religion  ou  non.  S'il  faisoit  le 
premier.  Dieu  en  seroit  glorifié,  la  religion  restaurée, 
et  le  royaume  mis  en  paix,  au  grand  honneur  et 
advantage  de  M.  de  Mayenne  et  de  son  party,  par- 
ce qu'il  seroit  recogneu  autheur  de  tel  changement, 
et  qu'il  obtiendroit  pour  la  grandeur  de  sa  maison  la 
senreté  de  nostre  religion  et  de  tous  ses  partisans;  que 
telles  conditions  qu*il  voudroit  demander  il  les  au- 
roit,  et  asseureroit  aussi  la  vie  dudit  sieur  cardinal, 
laquelle  couroit  fortune  en  ce  débat,  et  peut  estre  se- 
roit cause  de  sa  liberté,  laquelle  autrement  il  ne  fal- 
loit  espérer,  puis  que  nostre  armée  ne  s'y  estoit  ache- 
minée et  employée  au  partir  de  Paris,  et  qu'il  avoit 
esté  livré  par  M.  de  Chauvigny  au  Roy  son  nep- 
veu,  leqtiel  l'avoit  envoyé  à  Fontenay  en  Poictou, 
en  la  garde  de  ceux  de  la  religion;  seroit  cause  de  la 
délivrance  de  messieurs  de  Guise  et  d'Elbœuf,  dont  il 
seroit  loîié  et  fortifié;  que  c'estoit  tout  ce  qu'il  luy  res- 
tait à  faire  pour  éterniser  d'une  gloire  immortelle  la 
poorsuitte  qu'il  avoit  faicte  si  heureusement  de  la 
mort  de  messieui*s  ses  frères;  et  que  si  Sa  Majesté  re- 
fasoit  d'embrasser  la  religion  catholique  aprè^  son  of- 
fre>  non  seulement  il  justifieroit  sa  cause  devant  Dieu 
et  les  hommes,  dedans  et  dehors  ce  royaume,  avec 
la  mémoire  de  sesdits  frères  et  leurs  armes  passées, 
mais  aussi  apporteroit  une  telle  division  entre  Sa  Ma- 
jesté et  les  catholiques  qui  l'assistoient ,  que  son  party 
en  seroit  très -fortifié;  que  c'estoit  le  but  auquel  il  de- 
wit  tendre,  le  préférant  à  toute  autre  chose.  Les  au- 
tres renions troient  qu'estant  nostre  guerre  fondée  sur 
lareligion plus  que  sur  le  droit  de  la  couronne,  ledit 

duc  ne  pouvoit  en  saine  conscience  ny  ne  devott  par 
raison  s'engager  à  tel  offre  sans  Ja  permission  du  Pape, 
le  consentement  et  advis  des  prélats ,  villes  et  commn* 
nautez  du  party,  mesmes  des  princes  estrangers  qui 
Tavoient  assisté  jusques  alors,  d'autant  que  c'estoit  vn 
coup  de  partie  que  chacun  trouveroit  mauvais  qu'il 
entreprinst  de  joiier  sans  ceux,  lesquels ,  encoreis  qu'ils 
l'eussent  esleu  chef  du  party,  n'auroient  toutesfois  en- 
tendu ny  espéré  qu'il  disposast  du  gênerai  sans  les 
appeller;  et  quand y/meu  de  l'utilité  publique,  il  s'en 
dispenseroity  il  ne  seroit  suivy  des  autres  :  de  façoo 
qu'au  lieu  de  pacifier  le  royaume  il  le  troublerait  et 
diviseroit  paradvanture  plus  qu'il  n'estoit.  Quoy  ad* 
venant,  ses  moyens  ne  sauveroient  le  public,  ains 
demeureroit  mesprisé  de  tous  :  ce  qui  leur  donooit 
cognoissance  de  soupçonner  que  ce  conseil  des  catho- 
liques apporté  par  ledit  sieur  de  Belin  estoit  surtA 
cieux,  et  mis  en  avant,  du  consentement  de  Sa  Maj€sté| 
exprès  pour  faire  perdre  audit  duc  ses  amjs  dedans  el 
dehors  le  royaume,  et  sur  tout  le  roy  d'Espagne,  le- 
quel ils  n'estoient  d'advis  qu'il  m'escontentast  ancaof* 
ment,  comme  celuy  seul  duquel  dependoit.son  pris* 
cipal  appuy,  mesmement   pour  chose  si   incertaÎM 
qu'ils  estimoient  qu'estoit  le  fruict  de  ceste  ouverture, 
pour  avoir  les  catholiques  qui  estoient  auprès  de  St 
Majesté   faict  preuve  depuis   la    mort  du   feu   Boy 
avoir  peu  de  soin  de  leur  religion,  pour  maintenanl^ 
espérer  qu'ils  fissent  mieux  à  l'advenir;  que  leur  de-" 
voir  estoit  de  sommer  et  presser  eux-mesmes  le  RojT 
de  se  faire  catholique,  et  l'honneur  de  Sa   Majesté 
qu'elle  se  resolust  à  leur  requeste  plutost  qu'à  la  pof^ 
tulation  de  ceux  qui  luy  faisoient  la  guerre,  et 

contentast  qu'après  sa  conversion  faicte  comme  il  con- 
vient ^  elle  fust  recogneuë  d'eux.   Ils  remonstroient 
aussi  le  péril  que  couroit  la  religion  en  cas  de  dissi- 
ùiulation  en  sa  conversion,  concluant  qu'ils  trouvoient 
ceste  ouverture  si  dangereuse,  tant  pour  ledit  duc  que 
pour  le  party,  que  non  seulement  il  la  falloit  rejetter, 
mais  aussi  celer  à  un  chacun,  pour  obvier  aux  deffian- 
ces  et  divisions  qu'elle  engendreroit  si  elle  estoit  des- 
coaverte  et  communiquée.  Les  premiers  repliquoient 
que  la  guerre  estoit  pour  aucuns  bien  plus  ambitieux 
que  religieux,  comme  l'on  commençoit  à  descouvrir, 
et  mesme  de  la  part  des  Espagnols,  lesquels,  au  lieu 
de  secourir  ledit  duc  des  forces  qu'ils  avoient  faict 
approcher  de  la  fronliere  sous  la  conduitte  du  sieur 
de  La  Motte  (0 ,  gouverneur  de  Graveliues,  avec  les- 
quelles il  eust  peu  du  tout  renfermer  Saditte  Majesté 
dedans  Dieppe,  comme  il  leur  avoit  remonstré,  et  ce 
faisant  gaigner  un  grand  advantage  sur  luy,  auroient 
voulu  surprendre  la  ville  de  Cambray  sur  Balagny, 
qui  avoit  envoyé  ses  forces  et  s' estoit  luy-mesme  ache- 
miné au  secours  et  service  dudict  duc  et  de  la  cause  ; 
que  leur  but  estoit  d'usurper  l'Estat  et  le  dissiper; 
qnoy  estant,  leurs  armes  et  assistances  serviroient  plus 
à  nous  des-unir  et  destruire  qu'à  autre  chose;  que 
Ton  devoit  bien  porter  honneur  et  respect  au  Pape,  et 
partant  ne  rien  conclurre  avec  Sa  Majesté  sans  son 
adviset  perinission,  d'autant  qu'il  estoit  besoin  que  Sa 
Saiocteté  mit  la  main  à  la  conversion  de  Sa  Majesté 
pour  la  rendre  parfaicte  ;  qu'il  en  falloit  aussi  commu- 
niquer aux  prélats,  seigneurs,  villes  et  communau- 
tezdu  party,  afin  de  ne  rien  faire  sans  eux,  pour  les 

(0  Du  sieur  àe  La  Motte  :  Yalenlin  de  Pardieu ,  sieur  de  La  Mothe. 

raisons  représentées;  mais  que  ledit  duc,  ayant  pluf 
de  cognoissance  de  Testât  des  affaires  que  personne^ 
ne  devoit  faire  difficulté  d'esbaucher  ce  remède  à 
nos  maux^  s'il  jugeoit  qu'il  fust  à  propos ,  pour  n'en 
perdre  l'occasion ,  et  après  le  poursuivre  et  parache- 
ver par  l'advis  et  consentement  des  autres^  envers  les- 
quels ils  ne  pouvoient  prendre  créance  si  véritable* 
ment  et  par  effect  ils  ne  recherchoient  le  bien  et 
advantage  de  la  religion  et  du  royaume,  lesquels  cou- 
roicnt  plus  grand  péril,  la  guerre  durant,  si  elle  n'es* 
toit  mieux  justifiée  et  conduite,  que  d'un  bon  accord 
faict  avec  Sa  Majesté  convertie,  quand  mesme  il  y 
auroit  du  desguisement  :  d'autant  que  l'ambition  et  la 
confusion  qui  estoient  audit  party  rendoient  les  armet 
d'iceluy  malheureuses,  et  que  l'on  pouvoit  par  ledit 
accord  brider  tellement  Sa  Majesté  qu'il  ne  seroit 
après  en  son  pouvoir  de  nuire  à  la  religion  ny  à  ceux 
du  party,  quand  mesmes  elle  en  auroit  volonté.  Rejet- 
tant  ce  conseil,  c'estoit  non  seulement  affermir  au  ser- 
vice de  Sa  Majesté  lesdits  catholiques  qui  estoient  avec 
elle,  mais  aussi  luy  en  donner  des  nostres,  lesquels 
cognoissans,  comme  plusieurs  commençoient  desja  de 
faire,  la  malice  des  Espagnols  et  leur  but,  compose» 
roient  avec  elle,  et  l'iroient  trouver  et  servir;  que  le-», 
dit  duc  pouvoit  facilement  conduire  ce  moyen  sans 
se  faire  tort  ny  offencer  personne;  et  que  tant  s'en  faut 
qu'il  deust  craindre,  l'embrassant,  que  lesdits  Espa- 
gnols fissent  bande  à  part,  et  l'abandonnassent  comme 
l'on  disoit  :  qu'au  contraire,  quand  ils  verroient  que 
luy  et  le  party  se  pourroient  passer  d'eux,  ils  en  fe- 
roient  plus  de  conte ,  et  recherchcroient  davantage  son 
amitié,  comme  gens  mesprisans  ordinairement  ceux 

qui  ont  besoin  d'eux.  A.  quoy  ils  le  reduiroient  telle- 
ment avec  le  party  s'il  refusoit  ceste  occasion ,  qu'il 
seroit  après  contraint  de  servir  du  tout  à  leur  dessein , 
voire  devenir  esclave  d'iceux;  que  neantmoins  ils  n'es- 
toieut  d'advis  de  les  mespriser  ny  offenser,  si  faire  se 
pou  voit  y  tant  pour  l'assistance  que  l'on  en  avoit  re- 
ceuëy  qu'estre  encore  leur  amitié  et  association  utile 
et  advantageuse  au  public  et, au  particulier  dudit  duc, 
mais  bien  de  ne  laisser  de  faire  pour  eux  ce  que  l'on 
jageoit  estre  honneste,  j<uste  et  utile  à  la  cause,  comme 
ils  conchioient  qu'estoit  laditte  ouverture,  laquelle 
pourtant  ils  supplioient  ledit  duc  d'embrasser,  et  non 
la  rejetter  comme  les  autres  luy  conseilloient. 

Neantmoins  l'advis  des  autres  fut  suivy,  car  ledit 
sieur  de  Belin  fut  renvoyé  avec  une  response  conceuë 
en  termes  généraux  de  l'affection  dudit  duc  à  la  paix 
du  royaume,  pour  laquelle  il  disoit  qu'il  estoit  prest 
de  s'employer  quand  il  cognoistroit  par  icelle  pouvoir 
conserver  et  asseurer  la  religion,  qui  estoit  son  prin- 
cipal but  :  dequoy  ledit  sieur  de  Bclin  eut  charge  d'as- 
seurer  lesdits  catholiques,  sans  toutesfois  engager  ledit 
duc  plus  avant  envers  Sa  Majesté. 

Ledit  duc  de  Mayenne  alla  delà  à  Amiens,  où  il  fut 

receu  très  -  magni(i({uement.  Toute  la  ville  sortit  en 

armes  au  devant  de  luy,  l'artillerie  le  saliia,  et  luy  fut 

présenté  un  poisle,  qu'il  refusa;  mais  estant  conduit 

en  la  grande  église,  il  s'agenoiiilla  sur  le  marche-pied 

qui  luy  avoit  esté  préparé.  11  estoit  en  grand  soucy  de 

la  ville  de  Paris,  où  il  avoit  sceu  que  Sa  Majesté  s'es- 

toit  acheminée  au  partir  de  Dieppe  ;  toutesfois  il  fut  si 

pressé  des  hahitans  dudit  Amiens  d'y  demeurer  jus- 

ques  à  Teslection  de  leur  majeur,  qui  se  devoit  faire  le 

jour  de  sainct  Simon  et  sainct  Jude  le  28  octobre^ 
qu'il  s'y  accorda.  Mais  il  fit  cependant  advancer  son  ar* 
mée  du  costé  du  pont  de  Saincle  M aixance,  afin  de  s'ap» 
procher  de  ladite  ville  de  Paris  y  dont  il  sceut  la  prise 
•des  fauxbourgs  bien^tost  après  :  ce  qui  le  hasta  d'aller; 
Et  si  l'on  «ust  mieux  rompu  (0  ou  tant  soit  peu  def- 
iendu  ledit  pont  de  Saincte  Maixance,  je  croy  qu'il  ne 
fust  jamais  arrivé  à  temps  dans  ladite  ville  de  Paru 
pour  la  secourir^  tant  les  liabitans  estoient  effrayez  et 
pressez  de  Sa  Majesté;  de  sorte  que  ledit  duc  y  arriva 
très  a  propos.  Le  lendemain  Sa  Majesté  quitta  le$* 
dits  fauxbourgs;  et  ledit  sieur  de  Belin  revipt  encctres 
trouver  ledit  duc,  qui  derechef  luy  parla  de  la  paizj 
mais  il  advança  aussi  peu  que  la  première  fois^  en- 
cores  qu'aucuns  ayent  depuis  soupçonné  qu'il  luy  fat 
dèslors  donné  charge  d^asseurer  Sa  Majesté  en  secret 
que  si  elle  vouloit  estre  catholique  ledit  duc  se  dis^- 
poseroit,  avec  ceux  de  son  party,de  la  contenter: 
chose,  si  ainsi  est^  qui  ne  me  fut  communiquée  en* 
cores  que  chacun  sceust  assez  que  je  favorisois  cie 
conseil  sur  tous  autres.  Il  ne  sortit  aucun  fruict  de'œ 
propos ,  car  Sa  Majesté  alla  après  à  Yendosme ,  ao 
Maine  et  en  Normandie,  gaignant  et  forçant  tous  les 
jours  quelque  place  ;  et  ledit  duc  demeura  en  laditte 
ville  de  Paris.  v 

Le  sieur  Jean  Baptiste  de  Tassis^  du  conseil  du  roy 
d'Espagne  au  Pays  Bas,  arriva  quelque  temps  après,  ac- 
compagné dudit  commandeur  Moreau.  Deslors  ils  vou- 
lurent engager  ledit  duc  à  traitfer  avec  leur  maistre, 
assistez  dudict  dom  Bernardin  de  Mendoze;  et  deman- 

(')  Si  Von  eust  mieux  rompu.  La  défense  de  ce  pont  avoit  été  confiée 
par  Henri  ly  anx  troupes  de  Montmorency-Tboré,  frère  de  DamyiUc. 

doient  qu*il  fust  déclaré  protecteur  du  party  catho- 
lique en  ce  royaume ,  avec  de^  authoritez  et  puissances 
royalles  et  souveraines  quMls  bastissoient,  marques  et 
ttltrés  de  laditte  protection,  et  recognoissance  certaine, 
cobime  ils  disoient,  de  l'obligation  que  nous  luy  avions 
et  du  besoin  que  nous  avions  de  son  assistance,  comme 
de  pourvoir  aux  principales  charges  et  dignitez  du 
royaume,  ecclésiastiques  et  séculières,  tout  ainsi  que 
£dct  le  roy  au  royaume  de  Naples  et  de  Sicile  par 
dessus  ses  vice-roys  qu'il  y  envoyé. 

Je  fus  appelle  à  ce  conseil,  où  je  fus  très-iempesché, 

encores  que  ledit  duc  m'eust  promis  qu'il  n'accorde- 

roit  rien  contre  les  loix  du  royaume;  car  il  m^sem- 

bloit  que  c'estoit  faire  tort  ànostre  honneur  seulement 

de  prester  l'oreille  à  telles  demandes ,  lesquelles  ils 

poursuivoient  avec  tant  d'ardeur  (  comme  s'ils  nous 

eussent  très-honorez  de  nous  recevoir  pour  esclaves), 

que  c'estoit  chose  indigne  de  la  nation  françoise  d'y 

entendre,  et  mesme  de  la  fidélité'  que  le  party  avoit 

jurée  à  M.  le  cardinal  de  Bourbon,  duquel  ils  fâisoient 

bien  lors  paroistre  qu'ils  faisoient  peu  d'estat,  et  à 

quelle  fin  ils  avoient  favorisé  sa  recognoissance.  Les* 

dits  Espagnols  pressoient  tellement  ceste  résolution, 

qu'ils  ne  vouloient  donner  loisir  audit  duc  d'attendre 

que  M.  le  cardinal  Cajetan ,  envoyé  légat  en  France 

par  le  pape  Sixte  cinquiesme,  fut  arrivé  pour  luy  en 

communiquer,  encor  que  Sa  Saincteté  l'eust  depesché 

exprès  à  sa  poursuitte,  qu'il  fust  desjà  bien  avant  dans 

le  royaume,  et  fussent  h  mon  advis  très  asseurez  de 

son  affection  particulière  au  service  de  leur  maistre, 

comme  celuy  duquel  les  parens  tiroient  quasi  tous 

pension  dudit  Roy*,  mais  ils  se  déficient  desjà  de  la 

lO. 

volonté  du  Sainct  Pere^  lequel  aussi  Ton  disoit  com- 
mencer à  recpgnoistre  leur  malice  et  ambitioA ,  et  avoir 
compassion  de  la  France.  M.  Tarchevesque  de  Lyon  (0 
revint  lors  de  prison,  et  ce  à  propos,  car  il  fortifia  et 
authorisa  grandement  ceux  qui  contredisoient  ausdîts 
Espagnols,  ausquels  véritablement  ledit  duc  fit  parois* 
tre  par  eSect  n'avoir  envie  d'accorder  leurs  demandes. 
Toutesfois  ils  ne  laissèrent  d*en  faire  instance  et  pour- 
suittes,  assistez  et  fortifiez  de  leurs  partisans,  qui  n'es- 
toient  en  petit  nombre. 

Monsieur,  je  fus  trouver  en  ce  temps-là  M.  le  cardi* 
nal  de  Gondy  a  Noysi  avec  M.  de  Videuille  et  le  sieur 
Zamçt,  où.  vous  pristes  la  peine  de  vous  rendre  à  ma 
prière.  Il  vous  en  souviendra  :  ce  fut  pour  vous  dire  la 
peine  en  laquelle  je  me  trouvois  de  la  poursuitte  de»- 
dits  Eçpagnols ,  du  peu  d'affection  que  je  recognoissois 
que  ledit  duc  avoit  à  la  paix,  et  de  la  crainte  quejV 
vois  qu'à  l'arrivée  dudit  légat  il  print  quelque  résolu- 
tion  qui  remplist  tout  le  royaume  de  feu  et  sang  pour 
jamais;  et  sur  ce  je  suppliay  ledit  sieur  cardinal  de 
venir  jusques  à  Paris  pour  assister  les  gens  de  bien 
envers  ledit  sieur  legat,  afin  de  le  disposer  de  recher- 
cher les  moyens  de  pacifier  ce  royaume,  comme  choie 
que  je  recognoissois  ne  pouvoir  avoir  lieu  que  par 
l'entremise  et  authorité  de  Sa  Saincteté,  pour  estre  le 
party  trop  fort  de  ceux  qui  sous  prétexte  de  pieté 
vouloient  destruire  ou  envahir  le  royaume.  Vous  nous 
aydastes  aussi  à  faire  entreprendre  ce  voyage  audit 
sieur  cardinal ,  encore  qu'il  fust  très-afiectionné  au 
bien  de   ce  royaume ,   comme  il  s'est  monstre  en 

(0  M.  Varcheuesque  de  Lyon.  On  se  rappelle  que  ce  prélat  aToii  été 
arrêté  à  Blois  au  momeatde  rassassinai  des  Guise. 


DEVILLEROT.    [iSqo]  i49 

toates  occasions.  De  sorte  qiril  se  rendit  à  Paris  après 
l'arrivée  dudit  Cajetan ,  qui  y  fut  receu  ledit  duc  ab- 
sent, car  il  estoit  au  siège  de  Pontoise,  duquel  il  vint 
à  bout  plustost  qu'il  n'esperoit. 

Mais  ledit  Cajetan  fit  peu  de  compte  des  bons  conseils 
et  advis  dudit  sieur  cardinal  de  Gondy,  des  misères  dé 
la  France,  ny  des  remonstrances  des  gens  de  bien  ;  car  ^u 
lieu  de  faire  l'ofEce  de  père  commun,  comme  l'on  espe- 
roit  et  croyoit  certainement  que  c'^estoit l'intention  de  sa 
béatitude  qu'il  fit,  il  embrassa  etfavorisa  ouvertement 
les  turbulens,  et  sous  main  le  dessein  desdits  Espa- 
gnols ,  au  grand  préjudice  de  la  religion  et  de  la  France. 
[irSgo]  Nous  voy ans  doncques  deceus  et  privez  de  ce 
remède  contre  raison  et  nostre  attente,  je  me  résolus  de 
me  retirer  en  ma  maison  ;  mais  avant  que  partir  je  vou- 
lus mettre  et  laisser  par  escrit  (>)  audit  duc  les  conseils 
que  je  luy  avois  donné  pour  ma  descharge,  et  les  luy 
envojai  au  siège  de  Pontoise  (^),  parce  que  je  sçavois 
que  ledit  Tassis  l'avoit  suivy,  qui  le  pressoit  encores 
de. luy  promettre  de  faire  pour  son  Roy  sinon  tout, 
au  moins  une  partie  de  ses  demandes,  disant  le  vou- 
loir aller  trouver  et  l'en  résoudre.  Je  sceus  aussi  que 
ledit  duc  avoit  délibéré  d'envoyer  avec  luy  en  Espa- 
I      gQe  l'un  des  siens  ;  de  sorte   que  je  craignois  qu'il 
s'engageast ,  encor  qu'il  nous  eust   promis  le  con- 
traire. Il  fit  faire  ce  voyage  à  Bossieux  (3),  dont  je 

(')  Par  escrit.  Voyez  la  pièce  intitulée  :  Advis  de  M.  de  F'illerojr  à 
M.  le  duc  de  Mayenne ,  qiii  suit  immédiatement  ces  Mémoires. 

(*j  Au  siège  de  Pontoise*  Mayenne  s'empara  de  cette  ville  le  6  jan- 
vier iSqo. 

(3)  A  Bossieux.  Rossieux  étoit  maire  d'Orléans  :  c'étoit  un  ligueur 
fanatique.  H  devint  secrétaire  d^Etat  de  PUnion ,  et  après  la  réduction 
àt  Paris  il  se  retira  dans  les  Pays-Bas. 

fus  très  marry,  car  c'estoit  celuy  de  tous  ses  servi- 
teurs qui  le  soUicitoit  le  plus  de  contenter  lesdits  Es- 
pagnols. 

Ledit  duc  m*escrivit  avoir  prtns  en  bonne  part  mon 
escrity  qui  tendoit  à  le  persuader  au  conseil  que  les 
catholiques  qui  assistoient  Sa  Majesté  luy  avoiént 
donné  par  ledit  sieur  de  Belin,  c'est  à  sçavoir  de  som- 
mer Sa  Majesté  d'estre  catholique ,  et  en  ce  faisant 
Tasseurer  de  la  recognoislre.  J  adjoustois  aussi  c{a*à 
son  refus  il  devoit  mettre  peine  de  retirer  un  prince 
du  sang  catholique  pour  estre  nostre  chef  en  l'absence 
de  M.  le  cardinal  de  Bourbon ,  afin  de  coupper  bro- 
che (0  à  toutes  les  pratiques  que  Ton  faisoit  contre 
l'Estat.  Neantmoins  ledit  duc  print  autre  conseil  pour 
autres  raisons  cy  dessus  dictes^  lesquelles  aucnnslny 
faisoient  encores  plus  pregnantes  et  considérables  qae 
devant^  à  cause  des  voyages  en  Espagne  desdits  Tassis 
et  Bossieux^  et  de  la  jalousie  que  les  ministres  du  rey 
d'Espagne  commençoient  à  faire  paroistre  avoir  de  luy 
et  de  ceux  qui  l'assistoient  pour  avoir  contredit  à  leurs 
demandes  y  qu'aucuns  de  la  ville  de  Paris  favorisoient 
si  ouvertement  qu'ils  luy  disoient  que  ledit  duc  estôil 
seul  qui  s'y  opposoit  avec  quelques,  uns  qui  estpienfc 
auprès  de  luy ,  et  que  la  ville  et  tout  le  pai^ty  ne  de* 
mandoient  autre  chose  que  de  contenter  Sa  Majesté 
Catholique^  Ce  qui  fut  cause  que  les  ministres  dudit 
Boy  commençoient  à  s'addresser  à  ces  gens  là  pour 
desautlioriser  ledit  duc  et  faire  leurs  besongnes  sans 
luy  :  comme  ils  leurs  disoient  qu'il  leur  estoit  facile 
de  faire.  Ënquoy  les  uns  et  les  autres  se  conduisoient 
si  impudemment  et  insolemment,  que  chacun  s'en 

(«)  Coupper  broche  :  couper  court. 

appercevoity  mesme  que  la  partie  estoit  favorisée  du- 
dit  légat  y  auquel  neantmoins  je  feis  voir  Tescrit  que 
j'avois  envoyé  audit  sieur  duc,  sur  Tinstance  qu*il 
œ*ea  fit;  car  il  fut  incontinent  divulgué  et  assez  bien 
receu  en  la  ville  de  Paris.  Toutesfois  il  se  contenta 
d'en  tirer  coppie  sans  en  faire  autre  compte.  Aussi  ne 
pou  voit-il  servir  au  sien.  ^ 

Voyant  doncques  que  ledit  légat  nous  estoit  si  con- 
traire) je  dis  audit  sieur  cardinal  de  Gondy,  lequel 
je  visitois  souvent,  que  je  m'en  voulois  aller.  Et  de 
&ict  je  ne  voulus  accepter  une  provision  de  conseiller 
dadit  duc  qui  me  fut  lors  envoyée,  ny  faire  le  ser- 
ment d*iceluy,  que  M.  de  Lion,  lequel  avoit  accepté 
la  garde  des  sceaux,  faisoit  prester  à  tous  ceux  que  le- 
dit duc  avoit  choisis  et  retenus  du  conseil  gênerai  de 
l'union ,  lequel  il  avoit  esté  conseillé  de  supprimer;  et 
Aisse  party  à  l'heure  me$me  sans  la  prinse  de  M.  le 
président  de  Blanmesnil  (0^  lequel  je  ne  voulois  aban- 
donner en  ceste  nécessité,  qui  estoit  certes  très  péril- 
leuse. Di€u  jne  fit  ceste  grâce  que,  si  je  n'eus  le  crédit 
de  garantir  sa  bourse,  je  ne  fus  du  tout  inutile  à  sa 
vie,  laquelle  estoit  fort  menacée  de  plusieurs  qui 
avoieot  lors  plus  de  puissance  et  auctorité  en  ladite 
ville  que  n'avoit  la  justice,  ny  mes  continuelles  soli- 
<Âtations  et  supplications,  lesquelles  durèrent  deux  ou 
trois  mois  ;  que  si  ledit  président  n'eust  mis  la  main 
à  la  bourse  et  payé  sept  ou  huict  mille  escus  qui  tour- 
nèrent au  profit  d'un  particulier,  comme  il  se  résolut 
de  faire  à  la  fin,  il  n'en  fust  pas  sorty  autrement. 

(0  3f.  le  président  de  Blanmesnil  :  Fothier  de  Blancmcsnil.  Les  Li- 
gueurs rarrétérent ,  parce  qu^il  parut  plus  gai  que  de  coutume  le  joui- 
01  Henri  iv  a^empara  des  faubourgs  de  Paris. 

Quelques  jours  devant  je  receus  une  lelire  de 
M.  le  président  Janin  ,  escrite  de  Maigny,  par  laf- 
quelle  il  me  prioit ,  si  Toccasion  s*en  offroit  et  que 
j*en  eusse  les  moyens^  de  jetter  les  fondemens  d*une 
négociation  pour  la  paix  publique ,  d'autant  qu'il 
recognoissoit  ledit  duc  plus  disposé  d'y  entendre  qu'il 
n'avoit  encores  esté.  Geste  lettre  me  resjouyt  estant 
dudit  président  qui  estoit  à  la  suitte  dudit  duc,  au- 
quel il  se  confioit  grandement,  et  qui  esloit  homme 
de  bien  et  clair-voyant. 

J'en  fis  part  incontinent  audit  cardinal  de  Gondy, 
et  resolusmes  que  je  me  retirerois  en  ma  maison ,  que 
Sa  Majesté  m'envoyeroit  un  passeport ,  et  me  donne- 
roit  moyen  de  parler  à  elle  pour  attacher  ceste  né- 
gociation comme  de  moy-uicsme,  et  la  poursuivrois 
après  selon  que  les  occasions  s'en  presenteroient. 

Sur  cela  ledit  cardinal  partit  de  Paris  très-mal 
édifié  dudit  Cajetan^  et  se  retira  à  Noysi.  Mais  voyant 
que  je  n'avois  aucunes  nouvelles  de  luy  ^  et  que  d'ail- 
leurs toutes  choses  s'alteroient  tous  les  jours  davan- 
tage en  ladite  ville  de  Paris;  que  les  Flamens  cstoient 
airivez  en  l'armée  dudit  duc  de  Mayenne  sous  la 
charge  du  comte  d'Aiguemont  ;  que  l'on  ne  parloit 
que  d'aller  secourir  la  ville  de  Dreux  assiégée  par  le 
Roy  y  et  donner  une  bataille;  et  que  le  marché  de  la 
délivrance  dudit  président  Blanmesnil  estoit  accordé 
et  signé,  ce  qui  m'avoit  si  long-temps  arrêté  en  la 
ville  de  Paris,  je  prins  congé  d*un  chacun  pour  me 
retirer  en  ma  maison  :  dequoy  le  contmandeur  Mo- 
reau  fut  très-aise;  car  il  estiuioit  ({ue  ma  personne 
portoit  malheur  aux  afiaires  de  son  maistre,  et  avoit 
esté  si  effronté  que  de  le  publier  par  la  ville;  et  soup- 

çonnoit  mesme  ledit  cardinal  Cajetan  qu  il  avoit  veu 
les  articles  de  la  paix  signez  de  ma  main,  et  accordez 
du  consentement  de  mesdames  de  Nemours  et  de 
Mayenne,  desquelles  il  n'estoit  lors  gueres  mieux 
édifié  que  de  moy,  par  ce  qu'elles  n'approu voient 
son  dessein.  Mais  comme  je  voulus  monter  à  cheval 
le  1 5  du  mois  de  mars  iSgo  de  grand  matin,  M.  de 
Lion  ,  duquel  j'avois  prins  congé  le  soir  devant , 
m'envoya  prier  de  le  voir  encore  devant  que  partir, 
avec  lequel  je  trouvay  le  sieur  Du  Tremblay,  qui  luy 
avoit  apporté  le  premier  advis  de  la  perte  de  la  ba- 
taille d'Ivry,  comme  celuy  qui,  pour  estre  prisonnier 
sur  sa  foy,  avoit  veu  joiier  les  jeux  sans  s*en  mesler, 
et  partant  eu  moyen  d'apporter  la  nouvelle  le  pre- 
mier :  et  neantmoins  il  parloit  incertainement  de  la 
personne  dudit  duc  de  Mayenne ,  pour  estre  party 
comme  il  disoit  avant  l'entière  defaicte  de  Tarmée,  et 
ne  s'estre  meslé  en  la  presse. 

Geste  nouvelle  m'arresta  tout  court,  car  je  ne  vou- 
lois  qu'il  fust  dit  que  j'eusse  abandonné  le  party  à 
cause  de  ceste  perte,  comme  peut-estre  on  eust  faict 
de  part  et  d'autre,  sans  avoir  esgard  à  ma  première 
resolution.  Je  voulois  voir  aussi  si  elle  apporteroit 
point  quelque  changement  aux  affaires   publiques, 
comme  de  nous  donner  envie  de  faire  la  paix,  et 
chercher  quelque  remède  à  nos  maux  autre  que  ce- 
luy duquel  nous  avions  usé  jusques  alors.  Je  voyois 
aussi  mon  fils  engagé  à  Pontoise,  dont  ledit  duc  luy 
avoit  de  nouveau  rendu  la  charge  après  l'avoir  re- 
prinse;  et  me  sembloit  ne  pouvoir  honnestement  lais- 
ser ledit  duc,  le  party  ny  les  miens  en  ceste  nécessité, 
laquelle  chacun  estimoit  véritablement  devoir  esclorre 

d'autres  effects  qu'elle  ne  fit,  comme  à  mon  advis  il 
fust  advenu  si  les  choses  eussent  autrement  esté  con- 
duictes  qu'elles  ne  furent. 

Ledit  duc  arriva  tost  après  à  Sainct  Denis  peu  ac- 
compagné. Je  le  fus  ti'ouver  avec  les  autres  ;  et  comme 
il  ne  parloit  que  de  chercher  les  moyens  d'avoir  sa 
revendbe^  d'y  engager  et  encourager  un  chacun,  je 
pi'abstins  aussi  de  luy  parler  de  ma  retraicte,  ny  d'en- 
tendre à  la  paix,  pour  ce  qu'il  ne  l'eust  eu  agréable, 
et  qii'il  l'eust  peut-estre  attribué  à  lascheté  -,  mais  j'en 
dis  mon  advis  aux  siens,  et  entre  tous  audit  président 
Janin,  lequel  m'asseura  que  sans  ceste  disgrâce  ledit 
duc  se  fust  disposé  à  la  paix  :  mais  qu'il  n'y  avoit  ordre 
après  ce  coup  de  luy  persuader,  ny  seulement  de  luy  en 
parler^  qu'il  le  falioit  laisser  se  douloir,  et  abbattre  le 
vent  des  espérances  qu'on  luy  donnoit  par  un  nouveau 
secours:  me  promettant  qu'il  ne  perdroit  l'occasion 
d'y  servir  quand  il  recognoistroit  le  pouvoir  faire  avec 
l'honneur  dudit  duc  et  la  seureté  de  la  religion  et  du 
party.  Ledit  duc  se  retira  à  Soissons,  et  laissa  à  Paris 
M.  de  Nemours  pour  y  commander ,  assisté  dudit  siéur 
de  Lion.  Il  y  laissa  aussi  sa  mère,  sa  sœur  et  sa  femme 
avec  ses  enfans ,  et  pria  ledit  cardinal  Cajetan  d'y 
demeurer  pour  asseurer  lesdits  habitans  ,  ausquek 
il  promist  de  les  secourir  bien-tost.  Quatre  ou  cinq 
jours  après  son  parlement,  M.  le  cardinal  de  Gondy 
m'envoya  un  passe-port  du  JRoy  pour  aller  à  Noysi  et 
à  Mante,  où.  estoit  Sa  Majesté  (car  la  ville  luy  avoit 
«sté  rendue  par  les  habitans  après  ceste  victoire  ),  et 
retourner  après  à  Paris,'  limité  pour  huict  jours,  du- 
rant lesquels  ledit  cardinal  me  conjura  de  l'aller  trou- 
ver :  à  quoy  je  me  résolus  pour  sçavoir  de  luy  à  quelle 

Cn  il  m*avoit  envoyé  ledit  passeport^  et  quel  moyen 
il  y  avoit  de  servir  au  public.  Il  me  dit  que  ledit  pas- 
seport avoit  esté  accordé  sur  Tinstance  qu'il  en  avoit 
faict  faire  par  le  sieur  de  La  Verrière  son  cousin,  de- 
vant la  bataille  y  suivant  la  resolution  que  nous  avions 
prinse  ensemble  sur  la  lettre  dndit  président  Janin, 
dont  j'ay  faict  mention  cy-devant;^  et  encore  qu'il  n'eust 
esté  expédié  que  depuis  ladite  bataille ,'  il  avoit  estimé 
estre  à  propos  de  le  recevoir  et  me  l'envoyer,  par  ce 
qu'il  estoit  après  ce  coup  plus  nécessaire  que  devant 
de  bastir  un  bon  accord  pour  sauver  la  religion  et 
garantir  la  ville  de  Paris,  Ifiquelle  couroit  grande 
fortune;  partant  il  estoit  d'avis  que  je  visse  Sa  Majesté 
etluy  fisse  ouverture  de  ladite  paix,  nonobstant  ce  qui 
estoit  advenu  depuis^  disant  qu'elle  s'y  attendoit^  et 
que  mon  logis  desjà  estoit  marqué  en  ladite  ville  de 
Mante.  Mais  je  m'en  excusay  sur  ledit  changement, 
lequel  je  luy  dis  avoir  plustost  refroidy  que  réchauffé 
ledit  duc  de  Mayenne  d'entendre  à  la  paix,  comme 
j'avois  apris  dudit  sieur  président  Janin.  Partant,  je 
craignais,  allant  ti^ouver  Sa  Majesté,  non  seulement 
me  faire  mocquer  de  moy,  mais  aussi  nuire  plus  aux 
affaires  publiques  que  je  n'y  servirois.  Toutesfois,  su\ 
l'instance  que  m'en  fit  ledit  sieur  cardinal,  je  luy 
promis  de  voir  le  sieur  Du  Plessis  Mornay  comme 
mon  voisin  et  amy ,  avec  lequel  je  pourrois  conférer 
des  affaires  publiques  et  des  miennes  particulières, 
sans  prejudicier  à  personne,  tout  ainsi  que  j'avois 
d^jh  faict  par  la  permission  dudit  duc  de  Mayenne 
avec  le  sieur  de  Buy  son  frère,  qui  lors  commandoit 
à  Pontoise  pour  le  service  du  Roy. 
Ooncques  je  fus  trouver  ledit  sieur  Du  Plessis  près 


i56  [iSgo]  MÉMOIRES  d'état 

ladite  ville  de  Mante ,  auquel  je  fis  le  discours  de  tous 
les  susdits  propos  de  la  paix  qui  s*estoient  passes 
entre  ledit  cardinal  de  Gondy  et  moy;  à  laquelle  je 
luy  dis  que  j'avois  recogneu  ledit  duc  avoir  eu  plus 
grande  inclination  depuis  avoir  descouvert  les  inten- 
tions des  ministres  du  roy  d*Espagne  qu'auparavant. 
De  sorte  que  j'estimois  que  Ton  en  eust  peu  tirer 
quelque  fruict  devant  la  battaille^  comme  il  m'a  voit 
esté  mandé  et  asseuré  par  un  de  ses  principaux  ser- 
viteurs ^  dont  j'avois  adverty  ledit  sieur  cardinal  de 
Gondy^  lequel  sur  cela  avoit  désiré  que  je  visse  Sa 
Majesté  pour  l'en  advertir»  A  quoy  je  m'estois  disposé^ 
pour  le  désir  que  j*avois  tousjours  eu  de  servir  h  un 
si  bon  œuvre  y  luy  disant  à  ce  propos  la  délibération 
en  laquelle  m'a  voit  surprinsla  nouvelle  de  la  bataille; 
mais  depuis,  que  j*avois  recogneu  ledit  duc  refroidy 
en  ladite  paix,  et  résolu  de  recouvrer  ce  qu'il  avoit 
perdu  ;  dont  je  prevoyois  que  les  Espagnols  feroieni 
très  bien  leur  profit,  comme  ceux  qui  avoient  bien 
recogneu  que  ledit  duc  ny  le  gênerai  du  paity  n'au- 
roient  pas  grande  envie  de  s'embarquer  avec  eux^ 
qu'ils  se  semroient  de  ceste  nécessité,  en  nous  faisant 
achepter  chèrement  leur  secours.  A  quoy  il  estoit  au 
pouvoir  de  Sa  Majesté  de  remédier  en  bien  usant  de 
la  victoire  que  Dieu  luy  avoit  donnée,  comme  elle 
feroit  si  elle  advisoit  à  contenter  les  catholiques  au 
faict  de  la  religion  :  sans  quoy  je  tenois  pour  certain 
que  la  guerre  dureroit  encor  long  temps,  et  que  Sa 
Majesté  auroit  quasi  aussi-tost  la  fin  du  royaume  que 
duditduc  de  Mayenne  et  de  son  party,  d'autant  que 
les  villes  et  la  noblesse  qui  en  estoient  ne  s'accorde- 
roient  jamais  avec  Sa  Majesté  tant  qu'elle  seroit  de 

contraire  religion;  et  à  luy  difficille  de  les  y  forcer , 
estant  assistez  du  pape  et  du  roy  d'Espagne  comme 
ilsestoienty  et  sur  tout  du  dernier,  lequel  il  sçavoit 
avoir  délibéré  d'abandonner  ses  propres  affaires  pour 
soastenir  le  party  contre  Sa  Majesté.  Que  si  le  Boy 
avoit  autresfois  résisté  à  la  France  lors  qu'elle  estoit 
florissante  et  vive,  à  plus  forte  raison  la  pourroit  il 
endommager  maintenant  qu'elle  estoit  à  demy  des* 
traite  et  divisée  par  tout  comme  elle  estoit.  Qu'il  ne 
devoit  croire  que  la  bonne  fortune  de  Sa  Majesté  es- 
branlast  les  villes  ny  la  noblesse  du  party,  qu'elle 
n'eust  pourveu  au  susdit  point  de  religion,  ains  plus* 
tost  que  le  péril  les  rendroit  plus  constans  et  opinias- 
tres;  mais  s'il  plaisoit  à  Saditte  Majesté  satisfaire  à  ce 
poinct,  comme  ce  changement  seroit  du  tout  inter- 
prété à  sa  piété  et  bonté,  sans  plus  craindre  qu'il  fust 
attribué  à  aucune  autre  nécessité,  je  me  laissois  as- 
seurer  que  chacun  accourroit  à  elle,  la  recognoistroit, 
et  obeyroit  à  l'envy  l'un  de  l'autre,  soit  que  ledit  duc 
s'y  resolust  ou  non.  Que  pour  mon  regard  je  detestois 
le  dessein  des  Espagnols,  encores  qu'ils  me  l'eussent 
descouvert  et  confié  des  premiers  ;  que  je  m'estois  re- 
tiré vers  ledit  duc  du  temps  du  feu  Boy  par  nécessité; 
mais  que  je  m'y  estois  depuis  entretenu  pour  le  res- 
pect de  ma  religion,  et  pour  m'estre  promis  de  servir 
quelque  jour  au  repos  du  royaume,  à  l'honneur  de 
Dieu.  Que  si  Dieu  nous  vouloit  tant  punir  que  de 
nous  priver  de  ceste  espérance  là,  comme  il  advien- 
droit  si  ledit  duc,  par  nécessité  ou  autrement,  se  jet- 
toit  entre  les  bras  des  Espagnols  et  se  donnoit  à  eux, 
j'avois  délibéré  me  retirer  de  la  presse,  et  ne  parti- 
ciper jamais  à  tel  dessein ,  s'il  plaisoit  à  Saditte  Majesté 

me  prendre  en  sa  protection  :  chose  que  je  ferois  en- 
cor  plus  volontiers  si  Sa  Majesté,  pourvoyant  à  la 
seureté  delà  religion,  vouloit  vaincre,  comme  il  me 
sembloit  qu'elle  pouvoit  facilement  et  utilement  faire, 
ledit  duc  et  ses  partisans  par  bonté  et  prudence,  comliil? 
elle  avoit  faict  par  les  armes  :  à  quoy  j'exhortois  ledit 
sieur  Du  Plessis  d'employer  le  crédit  qu'il  avoit  âiit- 
près  de  Sa  Majesté,  laquelle  j'eusse  volontiers prins  b 
hardiesse  jde  l'en  requérir  et  supplier  moy-mesme  si 
j'eusse  estimé  qu'elle  Teust  pris  en  bonne  part,  et 
n'eusse  eu  Crainte  de  desplaire  audit  sieur  duc;  mwà 
qu'il  me  suiSsoit  de  le  luy  avoir  représenté,  sçachant 
qu'il  estoit  si  affectionné  à  Sa  Majesté,  et  d'ailleurt 
tellement  mon  amy  à  cause  de  nostre  voisinage  et  dé 
l'assistance  qu'il  avoit  tiré  du  nostre ,  du  temps  que 
j'estois  en  cour,  qu'il  satiiferoit  à  tout  ce  qui  eitoit 
nécessaire  pour  ce  regard  :  l'asseurant  pour  fin  que  si 
ledit  duc  refusoit  d'entendre  à  la  paix ,  je  l'abandon* 
nerois  pour  vivre  privament  en  ma  maison,  suivant 
ma  première  délibération  prise  devant  la  bataille. 

Ledit  sieur  Du  Plessis  fit  contenance  de  bien  pren- 
dre mes  raisons  et  mon  intention  :  me  dit  Sa  Ma«^ 
jesté  avoir  encore  plus  de  bonté  que  de  générosité, 
ne  demandant  à  ses  subjects  que  l'obeyssance  qu'ils 
luy  dévoient,  la  couronne  luy  appartenant  de  droit 
comme  elle  faisoit;  et  encores  par  mérites  il  s'y  fal- 
loit  arrester,  comme  prince  très -vertueux  et  par- 
faicty  dont  il  avoit  rendu  tant  de  preuve  que  per- 
sonne n'en  pouvoit  douter;  davantage,  qu'il  estoit 
prince  defoy,  et  très-grand  observateur  de  sa  parolle, 
à  laquelle  il  vouloit  moins  manquer  qu'à  soy-mesm^; 
que  c'estoit  un  fondement  très -solide  sur  lequel  on 

pouvoit  bastir  une  bonne  paix  et  réconciliation,  à 
laquelle  Ton  le  trouverroit  tousjours  très  -  disposé. 
Qu'il  n'estoit  aucunement  vindicatif;  qu'au  combat  il 
estoit  ardent  et  courageux,  mais  hors  d'iceluy  il  es^ 
toit  encores  plus  gracieux,  comme  il  apparoissoit  par 
le  traittement  qu'il  faisoit  aux  prisonniers  de  lA  ba- 
taille, lesquels  estoient  de  luy  fort  carressez;  que 
Dieu  Tavoit  tousjours  assisté  et  favorisé  grandement, 
voire  miraculeusement,  pour  ce  que  vraiement  il  le 
creignoit  et  esperoit  en  lui,  lui  attribuant  comme  il 
devoît  toutes  ses  prosperitez,  lesquelles  sont  encores 
plus  admirées  de  ceux  qui   Font  tousjours  suivi  et 
servy  que  des  autres,  principalement  depuis  la  Ligue, 
la  rage  de  laquelle  estoit  tombée  sur  luy  contre  toute 
justice,  parce  que  lors  il  ne  pensoit  qu'à  vivre  en 
patience  et  rendre  obeyssance  au  feu  Boy,  sous  la  pro- 
tection de  ses  edicts;  au  lieu  de  l'accabler,  comme 
les  autheurs  d'icelle  avoient  projette,  l'àuroient  rem- 
pli et  comblé  de  gloire.  Que  quand  il  se  resouvenoit 
d'avoir  veu  huict  ou  dix  armées  toutes  employées 
contre  luy  et  ses  amis,  délaissé  et  abandonné  quasi 
de  tout  le  monde,  n'avoir  peu  toutesfois  gaigner  sur 
luy  aucun  advantage  digne  de  mémoire,  ny  seule- 
loent  d'esbranler  sa  foy  envers  Dieu  ny  sa  vertu  et 
constance  en  aucune  chose,  qu'il  avoit  deslors  jugé 
que  Dieu  avoit  entrepris  sa  deffence  et  protection,  et 
Tavoit  réservé  exprès  pour  en  faire  trophée  de  sa 
jastice  divine,  et  restablir  le  royaume  en  son  antienne 
splendeur  et  puissance;  que  si  jamais  prince  fut  aussi 
propre  et  capable  de  ce  faire,  il  l'estoit;  car  s'il  ay- 
moitles  armes,  il  favorisoit  encore  plus  la  justice,  et 
estoit  ennemy  du  vice,  honorant  et  respectant  les 

gens  de  bien  et  de  vertu.  Qu'il  m'asseuroit  que  si  le- 
dit duc  et  ceux  qui  Tavoient  suivi  luy  dcmandoient 
la  paix  et  se  rangeoient  à  la  raison ^  il  la  leur  accor- 
deroit  très  librement,  et  demeureroient  contens  de 
luy  et  de  ses  actions ,  comme  Festoient  les  catholiques 
qui  Tassistoient,  et  mesmes  de  la  déclaration  qu^il 
leur  avoit  faicte  sur  la  religion^  qu  estans,  comme  ils 
estoient  en  très-grand  nombre ,  composé  des  princi- 
paux princes  et  officiers  de  la  couronne,  seigneurs  et 
gentilshommes  du  royaume,  Ton  pouvoit  dire  qu'ils 
faisoient  la  principalle  et  plus  considérable  partie  des 
catholiques  d'iceluy;  de  sorte  que  ledit  duc  ny  les 
siens  ne  pou  voient  user  de  ce  nom,  ny  apporter  du 
scrupule  et  difficulté  en  ce  dont  les  autres  estoient 
demeurez  très  contens  et  satisfaicts,  sans  leur  y  faire 
tort,  et  donner  occasion  à  un  chacun  de  se  défier  de 
sa  volonté.  Qu'il  ne  doutoit  point  que  les  Espagnols 
ne  fissent  leur  profit,  s'ils  pouvoient,  de  la   mau- 
vaise fortune  dudit  duc,  comme  il  luy  avoit  remoDS- 
tté  :  ce  qu'il  ne  trou  voit  estrange  d'eux,  estant  comme 
ils  estoient  nos  anciens  ennemis;  mais  que  le  blasme 
et  le  dommage  en  demeureroient  audit  duc  et  autres 
François  qui  l'assistoient,  et  qu'il  esperoit  que  Dieu 
acheveroit  de  renverser  leurs  desseins  comme  il  avoit 
commencé.  Que  quand  le  roy  d'Espagne  n'auroit  que 
vingt-cinq  ans,  et  seroit  trois  fois  plus  puissant  et 
mieux  assisté  en  ce  royaume,  il  y  succomberoit,  l'en- 
treprenant contre  un  prince  si  généreux  et  bien  fondé 
en  justice,  nourry  au  travail  et  bien  assisté  dedans  et 
dehors  le  royaume,  comme  estoit  Sa  Majesté,  laquelle 
faisoit  aussi  peu  de  compte  des  rodomontades  et  forces 
espagnoUes;  et  que  ce  ne  seroit  jamais  par  crainte 

que  ses  subjects  obtiendroient  la  paix  de  luy,  mais 
par  submission,  esmeu  de  la  compassion  qu'il  avoit 
du  peuple;  qu'il  cognoissoit  mon  intention  à  la  paix, 
m'exhortoit  d'y  persévérer,  et,  comme  mon  amy,  me 
séparer  dudit  duc  et  de  son  party,  comme  d'un  très 
mauvais  garant  et  appuy  ;  que  Sa  Majesté  me  don- 
neroit  pour  ce  faire  toutes  les  provisions  et  asseurances 
qui  m^  seroient  nécessaires  :  mais  il  falloit  que  mon 
fils  en  fit  de  mesme,  remettant  au  pouvoir  de  Sa  Ma- 
jesté la  ville  de  Pontoise  à  laquelle  il  commandoit, 
disant  que  ma  retraitte   ne  pouvoit  estre  autrement 
que  très  suspecte  et  mal  reccuë;  que  puis  que  je  n'a- 
vois  aucune  charge  dudit  duc  de  Mayenne  de  parler 
de  la  paix,  j'avois  bien  faict  de  ne  me  présenter  devant 
Sa  Majesté;  mais  qu'il  estoit  d'advis  que  je  visse  ledit 
duc,  plustost  pour  l'asseurer  de  la  volonté  de  Sa  Ma- 
jesté et  sçavoir  qu'elle  estoit  la  sienne,  pour  sur  cela 
me  résoudre,  ne  pouvant  croire  que  Dieu  eust  fait 
tant  de  grâces  au  Roy  pour  les  laisser  imparfaictes; 
de  sorte  qu'il  esperoit  que  ceux  qui  s'opiniastreroient 
à  luy  faire  la  guerre  accroistroient  plustost  leur  honte 
qu*ils  ne  recouvreroient  leur  perte,  et  qu'il  ne  falloit 
plus  qu'oster  la  pierre  au  laict  (0  à  ceux  de  Paris 
pour  les  ranger  à  leur  devoir  par  force,  s'ils  n'y  vou- 
loient  entendre  d'amitié.  Quoy  succédant,  qui  doute- 
roit  que  les  autres  villes  du  royaume  ne  se  vinssent 
jetter  aux  pieds  de  Sa  Majesté?  Qu'il  ne  pouvoit  con- 
seiller audit  duc  d'attendre  jusques  là  à  se  résoudre, 
parce  qu'il  ne  feroit  son  devoir  ny  son  profit,  comme 
il  me  conseilloit  de  luy  remonstrer,  m'asseurant  au 
reste  que  si  jfe  revenois  avec  charge  dudit  duc  de 

(0  Oster  la  pierre  au  laict  :  intercepter  les  subsistances. 

parler  de  la  paix^  je  serois  très-bien  venu,  et  que  Sa 
Majesté,' auprès  de  laquelle  il  m'assisteroit ,  me  verroit 
bien  volontiers  ;  mais  il  me  prioit  de  me  haster. 

Monsieur,  je  remerciay  ledit  sieur  Du  Plessis  de  sa 
bonne  volonté,  et  luy  dis  que  j'estois  si  affectionné 
à  ma  patrie,  que  je  tenois  pour  perdue  si  la  guerre 
duroit,  que  je  ne  faudrois  d'aller  trouver  ledit  duc  de 
Mayenne  jusques  à  Soissons  où  il  s'estoit  retiré,  pour 
luy  faire  entendre  ce  qu'il  m'avoit  dit  de  la  bonne  in- 
tention de  Sa  Majesté  à  la  paix,  et  le  supplier  de  s*y 
résoudre  en  préférant  le  salut  du  royaume  à  toute  aa«- 
tre  considération,  Tasseurant  que  je  ferois  pour  ce 
regard  tout  ce  qui  seroit  en  ma  puissance,  et  que  se- 
lon sa  response  j*yrois  trouver  Sa  Majesté  pour  luy 
en  rendre  compte;  ou  ,  s*il  appelloit  les  Espagnols  et 
traictoit  avec  eux,  je  me  retirerois  en  ma  maison,  sans 
plus  le  suivre  ny  assister;  mais  que  je  ne  voulois  point 
promettre  que  mon  (ils  rendist  Pontoise,  parce  qu'il 
me  sembloit  y  aller  trop  de  son  honneur,  la  place  Iny 
ayant  esté  franchement  baillée  en  garde  par  ledit  duc, 
et  ne  voyant  autre  cause  et  changement  en  la  per- 
sonne de  Sa  Majesté  qui  le  peust  justement  mouvoir 
et  excuser  de  ce  faire ,  que  Fadvantage  de  ceste  dei^ 
niere  victoire  que  Dieu  luy  avoit  donnée,  laquellie 
obligeoit  plustost  mondit  fils  de  persévérer  en  la  foy 
qu'il  avoit  donnée  audit  duc  qu'elle  ne  l'en  deschar- 
geroit,  s'il  ne  vouloit  estre  accusé  et  convaincu  de  las- 
cheté,  de  laquelle,  comme  mon  amy  et  gentilhomme, 
faisant  profession  d'honneur,  il  me  devoit  plustost  de- 
conseiller  si  j'y  estois  disposé ,  qu'exciter  par  la  con- 
sidération du  repos  de  ma  maison,  duquel  je  luy  de^ 
clarois  vouloir  plustost  estre  privé  pour  jamais,  voire 

de  la  vie  mesme  y  que  de  consentir  que  mondit  fils  ac- 
quist  une  telle  honte  :  et  a  vois  mesme  une  telle  con- 
fiance en  la  bonté  et  vertu  de  Sa  Majesté,  que  je  m'as- 
seurois  qu'elle  i'estimeroit  davantage  faisant  ce  qu'un 
homme  de  bien  doit  faire,  que  s'il  en  usoit  autremen  t 
que  s'il  falloit  que  j'acbettasse  à  tel  prix  la  seureté 
de  ma  maison,  j'estois  délibéré  de  quitter  plustost  le 
royaume  que  d'y  condescendre;  que  je  ne  doutois 
point  des  vertus  de  Sa  Majesté  et  de  sa  bonne  fortune, 
ny  de  la  fidélité  de  ses  serviteurs  et  amis;  et  pareille- 
ment qu'en  ostantaceux  de  Paris  le  laict  et  le  froment, 
et  les  passages  des  vivres.  Sa  Majesté  n'advançast 
grandement  ses  affaires;  mais  je  la  priois  de  croire 
qu'elle  ne  reduiroit  jamais  les  habitans  d'icelle  ny  d'au- 
cune autre  ville  de  la  Ligue  à  la  recognoistre  de  bonne 
volonté,  si  elle  ne  donnoit  ordre  au  poinct  de  la  reli- 
gion, la  suppliant  sur  ce  de  considérer  combien  il 
falloit  de  temps  pour  forcer  lesdites  villes  l'une  après 
l'autre ,  estans  mesmes  assistez  des  susdits  Espagnols , 
encouragez  par  le  Pape  et  autres  princes  catholiques, 
et  désespérez  de  la  religion  de  Sa  Majesté,  laquelle 
pourtant  me  sembloit  y  devoir  bien  penser. 

Ledit  sieur  Du  Plessis  fit  peu  de  compte  de  ces  pro- 
pos;, mais  il  ne  me  pressa  davantage  d*engager  mon 
fils  à  ma  retraicte,  seulement  d'avancer  mon  voyage 
devers  ledit  duc,  pour  lequel  il  m'envoya  du  depuis 
un  passeport  par  la  voye  dudit  sieur  de  La  Verrière, 
par  lequel  j'avois  esté  conduit  en  ceste  conférence.  Ce 
ne  fut  sans  me  plaindre  à  bon  escient  audit  sieur  de 
La  Verrière  du  propos  que  m'a  voit  tenu  ledit  sieur 
Du  Plessis  concernant  mon  fils,  luy  priant  de  dire  au 
Roy  que  je  né  desirois  pas  que  mondit  fils  vint  à  son 

II. 

service  indignement  ny  honteusement,  parce  que  je 
sçavois  qu'il  faisoit  plus  de  compte  d'un  homme  de  bien 
que  de  mille  poltrons,  et  qu'au  reste  je  serois  son  très- 
humble  serviteur,  bien  desliber é  de  faire  mon  devoir 
pour  la  paix,  et  de  n'estre  jamais  espagnol.  Je  vous 
asseure,  Monsieur,  que  cecy  me  cuida  desbaucher^ 
car  ledit  sieur  Du  Plessis  me  donna  occasion  de  croire 
qu'il  avoit  plus  d'envie  de  retirer  ladite  ville  de  Pon- 
toise  pour  ledit  sieur  de  Buy  son  frère,  lequel  en  es- 
toit  gouverneur  auparavant,  que  d'ayder  à  la  paix 
ny  à  mon  repos  particulier.  Toutesfois  je  me  résolus 
de  m'acquitter  encore  de  ce  devoir,  et  après  prendre 
conseil  de  mes  affaires  avec  Dieu  et  mon  honneur, 
comme  je  déclarai  audit  cardinal  de  Gondy  quand  je 
fus  de  retour  à  Noysi,  où  vint  le  jour  mesme  ledit  car- 
dinal Cajetan;  et  me  semble  que  vous  vous  y  trouvas- 
tes  aussi,  pour,  suivant  vostre  accoustumée  affection 
au  bien  du  royaume,  faire  quelque  office  envers  ledit 
Cajetan, qui  y  servist.  Mais  ce  prélat  tendoit  plustost  à 
diviser  les  catholiques  d'avec  Sa  Majesté,  les  exciter, 
solliciter  et  presser  de  renvoyer  à  TEglise,  qu'à  faci- 
liter un  bon  accord  :  tant  il  desiroit  complaire  au 
roy  d'Espagne  et  le  servir.  Ce  fut  à  M.  le  mareschal 
de  Biron  à  qui  il  s'addressa  pour  cest  effect  :  fut -il 
pas  bien  conseillé,  mesme  si  fraischement  après  ceste 
signalée-victoire  qui  avoit  enflé  les  cœurs  et  les  espé- 
rances des  serviteurs  de  Sa  Majesté?  Aussi  y  fit-il  très- 
mal  ses  besongnes,  dont  je  m'asseure  qu'il  n'estoit  pas 
fort  marry,  comme  celuy  qui  avoit  à  mon  advis  faict 
le  voyage  plus  pour  irriter  le  Pape  contre  les  catho- 
liques qui  servoient  Sa  Majesté,  que  pour  y  profiter 
craignant  que  Sa  Saincteté,  qui  commençoit  desja  à 

changer  d'advis  en  nos  affairés^  feit  trop  de  compte 
d*iceux. 

Estant  à  Paris  ^  jefis  part  aux  trois  princesses  qui 
y  estoient,  et  à  M.  de  Lion,  des  bons  propos  que 
m'avoit  tenus  ledit  sieur  Du  Plessis.  Tous  firent  dé- 
monstration d'approuver  et  désirer  que  j'allasse  trou* 
ver  ledit  duc  de  Mayenne  pour  l'en  informer.  Je  partis 
huict  jours  après.  Le  sieur  Zamet  vint  avec  moy  :  nous 
le  trouvasmes  à  Soissons  très -mal  de  sa  santé,  et  en- 
cor  plus  affligé  de  l'esprit  à  cause  de  Testât  de  ses  af- 
faires. Neanlmoins,  comme  prince  courageux  et  ad- 
visé,  il  n'obmit  rien  à  faire  pour  maintenir  ses  parti- 
sans en  devoir,  et  dresser  une  nouvelle  armée.  Il  avoit 
desja  depesché  par  tout ,  et  avoit  envoyé  gens  exprés 
àJRome,  en  Espagne,  Flandres,  Lorraine  et  Savoye, 
où  vous  pouvez  penser  qu'il  n'avoit  rien  oublié  à  re- 
monstrer  et  promettre  de  ce  qui  pouvoit  servir  à  son 
besoing,  comme  ont  accoustumé  les  princes  qui  se 
trouvent  en  pareille  nécessité;  voyant  mesme  que  Sa 
Majesté  avoit  desja  gaigné  la  ville  de  Mante,  laquelle 
s'estoit  rendue  d'effroy,  et  qu'elle  avoit  attaqué  Cor- 
beil  et  Melun  pour  se  rendre  maistre  du  hault  de  la 
rivière  de  Seine,  comme  elle  Testoit  du  bas:  ce  qui 
luy  succéda  quasy  sans  coup  frapper,  tant  estoient 
foibles  lesdiles  villes,  et  mal  garqies  de  ce  qui  estoit 
nécessaire  pour  se  défendre ,  le  succeds  de  ceste  der- 
nière bataille  ayant  surpris  les  plus  fins  et  diligens,  et 
estonné  les  plus  asseurez. 

Ledit  duc  ayant  ouy  mon  rapport  que  je  doray  le 
plus  que  je  peus,  d'abord  il  eut  grande  difficulté  de 
me  permettre  de  commencer  ceste  négociation,  tant  il 
craîgnoit  d'un  costé  ofTencer  les  Espagnols,  par  les  par- 

tisans  desquels  il  estoit  environné  et  fort  veillé;  et 
d'autre  part,  que  la  recherche  de  ce  traicté  luy  fust 
imputée  à  faute  de  courage  ou  de  moyens  de  se  deffen- 
dre,  et  partant  tres-prejudiciable  et  honteuse.  Toutes- 
fois  le  lendemain  il  changea  d'advis^  soit  que  ce  fùst 
pour  donner  l'allarme  et  Fespouvante  aux  Espagnols, 
et  en  ce  faisant  haster  le  secours  qu^il  leur  demandoit, 
ou  préparer  un  moyen  pour  au  besoing  sauver  la  ville 
de  Paris,  laquelle  personne  n'estimoit  pouvoir  durer 
quand  les  passages  des  vivres  seroient  bouschez,  ou 
bien  endormir  Sa  Majesté  de  Tesperance  d'un  accord  : 
car  il  me  permit  de  retourner  vers  elle,  et  me  chargea 
de  luy  dire  de  sa  part  que  s'il  luy  plaisoit  donner  con- 
tentement aux  catholiques  sur  le  faict  de  la  religion, 
il  mettroit  peine  de  disposer.ceux  qui  l'avoient  esleu  et 
recogneù  pour  chef  de  luy  rendre  obeyssance  et  traic- 
ter  d'une  bonne  paix,  laquelle  il  protestoit  désirer  et 
affectionner  plus  pour  garantir  le  royaume  des  cala- 
mitez  de  la  guerre,  que  pour  se  prevalloir  ny  advan- 
tager  comme  celuy  qui  n'avoit  rien  devant  les  yeux 
que  le  bien  de  la  religion,  et  contenter  pour  ce  regard 
nostre  sainct  père  le  Pape,  lequel  il  honoroit  comme 
chef  de  l'Eglise,  sa  conscience  et  ceux  qui  l'avoient 
honoré  de  la  charge  qu'il  avoit;  que  Sa  Majesté  ne 
devoit  croire  que  sa  mauvaise  fortune  ny  sa  foiblesse 
luy  fissent  tenir  ce  langage;  car  je  pouvois  tesmoigner 
quel  avoit  esté  son  désir  en  cela  quelques  jours  avant 
la  bataille.  Il  esperoit  aussi  mettre  sus  bien-tost  une 
armée  suffisante  pour  se  maintenir  avec  ses  amis  en- 
cor  mieux  que  jamais.  Sur  tout  il  me  pria  de  ne  dire 
à  personne  qu'il  m'eust  donné  la  charge  de  parler  à 
Sa  Majesté  d'aucune  chose,  mais  de  faire  courir  le 

bruict  que  je  me  retirois  en  ma  maison  avec  sa  per- 
mission,  pour  n'esbranler  ni  intimider  ses  amis,  aus- 
quels  il  donneroit  advis  de  ma  retraicte  ;  et  de  ne  croire 
qu'il  m*eust  envoyé  vers  Sa  Majesté,  si  d'aventure  l'on 
leur  en  demandoit  quelque  chose,  tant  de  l'armée  d'i- 
celle  que  d'ailleurs. 

Je  voulus  voir  ledit  sieur  Du  Plessis/  el.luy  commu- 
niquer ce  que  j'avois  faict  avec  ledit  duc,  et  mesme 
l'advis  qu'il  avoit  donné  de  mon  voyage  à  ses  amis,  de- 
vant que  de  me  présenter  à  Sa  Majesté,  afin  qu'il  ad- 
visast  avec  elle  s'il  estoit  à  propos  pour  son  service 
et  le  public  que  je  passasse  outre  ;  car  je  n'avpis  envie 
de  ce  faire  s'il  jugeoit  qu'il  en  deust  advenir  autre- 
ment. Je  le  vis  à  Lezigny  en  Brie,  où  je  fu»conduict 
par  le  sieur  de  La  Verrière.  Ledit  sieur  Zamet  y  vint 
avec  moy,  comme  celuy  qui  desiroit  servir  de  tou^ 
son  pouvoir  au  repos  de  ce  royaume,  ainsi  que  je  puis 
tesmoigner  qu'il  a  faict  depuis  très-fidellement. 

Ledit  sieur  Du  Plessis,  après  m'avoir  ouy,  fut  d'ad- 
vis  que  je  visse  Sa  Majesté,  laquelle  je  trouvay  logée 
aux.  fauxbourgs  de  la  ville  de  Melun,  de  laquelle  le 
sieur  de  Fontaines  avoit  composé  deux  jours  aupara- 
vant. Je  dis  à  Sa  Majesté  la  charge  que  m'avoit  donné 
ledit  duc^  comment  et  à  quelle  condition  il  m'avoit 
permis  de  faire  le  voyage,  et  ce  qui  m'y  avoit  embar- 
qué; la  suppliant  prendre  en  bonne  part  mon  affec- 
tion, et  ne  perdre  maintenant  l'occasion  de  remettre 
le  royaume  en  paix  que  Dieu  luy  avoit  mis  en  la 
main  par  son  travail  et  sa  valeur;  que  tout  dependoit 
du  poinct  de  la  religion,  puis  que  ledit  duc  offçoit  de 
la  recognoistre  si  elle  se  vouloit  résoudre  d'y  pour- 
voir au  contentement  des  catholiques,  et  par  conse.- 

quent  de  sa  seule  volonté.  Partant  je  pouvois  dire 
qu'il  ne  tenoit  plus  qu'à  cela  qu'elle  ne  nous  rendist 
tous  heureux^  et  qu'il  ne  feust  bientost  le  plus  grand 
et  glorieux  prince  de  la  chrestienté,  et  le  mieux  obey 
en  son  royaume.  Que  s'il  luy  plaisoit  maintenant 
prendre  ceste  resolution,  l'honneur  et  le  gré  luy  en 
seroient  entièrement  deus  devant  Dieu  et  les  hommes, 
à  cause  de  l'advantage  que  ceste  victoire  dernière  luy 
avoit  donné:  tellement  que  personne  ne  pourroit  dire 
avoir  esté  contrainct  a  ce  faire  par  ses  ennemis.  Que 
Sa  Majesté  rendroit  en  ce  faisant  sa  victoire  aussi 
heureuse  à  ses  subjects  et  à  elle-mesme,  voire  à  toute 
la  chrestienté,  qu'elle  avoit  esté  triomphante  et  glo- 
rieuse, car  elle  engendreroit  une  paix  universelle  qui 
rendix)it  son  nom  admirable  et  immortel.  Que  tout 
ainsi  que  Sa  Majesté  avoit  donné  preuve  de  son  cou- 
rage, elle  pouvoit  aussi  maintenant  faire  cognoistre 
sa  prudence  et  manifester  sa  bonté;  avec  quoy  elle 
pouvoit  acquérir  plus  de  villes  en  un  jour  qu'elle  ne 
feroit  peut-estre  en  toute  sa  vie  à  coups  de  canon,  et 
par  ce  moyen  éviter  le  sac  des  meilleures  villes  de  son 
royaume,  qui  estoit  quasi  inévitable.  Autrement,  que 
je  m'asseurois  que  celuy  de  la  ville  de  Melun  faict  à 
ses  yeux  l'avoit  autant  contristé  que  la  conqueste  d'i- 
celle  l'avoit  resjouy,  encore  qu'elle  fust  advenue  très- 
heureusement,  parce  qu'enfin  Sa  Majesté  perdroit  plus 
à  la  ruine  desdites  villes  que  personne,  sans  compter 
le  desplaisir  qu'une  ame  vrayement  royalle  telle  que 
la  sienne  recevroitdes  desordres  qui  s'en  ensuivroient. 
Que  Sadite  Majesté  considerast  qu'encore  que  sa  vic- 
toire eust  esté  grande  pour  estonner  lesdites  villes, 
toutesfois  aucune  ne  s'est  depuis  esbranlée  du  party  : 

ce  qi>  elle  devoit  croire  procéder  seulement  de  la  force 
et  puissance  que  la  religion  a  sur  les  hommes.  Car 
que  pourroit-on  espérer  dudit  duc  de  Mayenne,  et 
moins  encore  desdits  Espagnols?  quel  plaisir  et  advan- 
tage  y  auroit-il  de  continuer  une  guerre  si  malheu- 
reuse qu'estoit  la  nostre ,  et  attendre  un  siège,  et  peut* 
estre  un  sac  plus  cruel  que  n'avoit    esté  celuy  des 
habitans  de  Melun?  Que  c'estoient  donc  effects  de  la 
religion  qui  les  roidissoient  au  péril,  comme  il  avoit 
autresfois  esprouvé  :  au  moyen  de  quoy  il  estoit  très- 
nécessaire  que  Sa  Majesté  pourveust  à  ce  poinct  pour 
chevir  (0  desdites  villes,  et  renverser  du  tout  les  des- 
seins desdits  Espagnols  et  autres  estrangers  qui  aspi- 
rent sur  ce  royaume,  lesquels  Sa  Majesté  devoit  plus 
craindre  que  jamais,  à  cause  du  besoing  que  Ton  avoit 
de  leur  assistance,  qui  aveugloit  et  souvent  desespe- 
•  roît  ceux  qui  estoient  pressez.  Qu'il  pleust  à  Sa  Ma- 
jesté considérer  combien  il  luy  falloit  encores  acquérir 
de  villes  devant  que  d'estre  roy  paisible  ;  que  toute  la 
guerre  se  faisoit  à  ses  dépens,  et  que  ses  ennemis  n'a- 
voient  gueres  à  perdre ,  et  prou  à  gaigner.  Que  quand 
il  ne  demeureroit  audit  duc  qu'une  ville  de  cent  aus- 
quelles  il  commandoit,  encore  seroit-il  mieux  partagé 
qu'il  ne  Tavoit  esté  de  sa  maison.  Que  c'cstoit  avec 
prudence  et  modération  que  le  fruict  de  la  victoire  se 
recueilloït  et  asseuroit  contre  l'inconstance  de  la  for- 
tune. Partant  qu'il  pleust  à  Sa  Majesté  de  ne  perdre 
ceste  occasion  de  pratiquer  l'une  et  l'autre  vertu ,  la 
quelle  peut -estre  elle  ne  recouvreroit  jamais;  car 
quand  les  estrangers  viendroient,  ledit  duc  de  Mayenne 
ne  pourroit  plus  disposer  de  luy  et  de  ses  amis  comme 

(0  Chevir  desdites  villes  :  les  faire  capituler. 

il  pou  voit  faire  de  présent,  d'autant  que  la  nécessité 
authoriseroit  tousjours  davantage  les  forces  estrange- 
res^  et  faciliteroit  leur  dessein.  Que  j'avois  entrepris 
ce  voyage  exprez  pour  luy  représenter  ces  raisons  et 
inconveniens,  meu  d'un  très-bon  zèle,  et  battu  d'uue 
extrême  appréhension  que  j'avois  du  malheur  qui  me- 
naçoit  ce  royaume ,  lequel  j'estimois  inévitable  si  Sa 
Majesté  failloit  à  ce  coup  d'y  remédier,  comme  il  es- 
toit  en  son  pouvoir.  Que  depuis  le  trespas  du  feu  Boy 
j'avois  suivy  ledit  duc  plus  pour  trouver  moyen  d'ay- 
der  à  pacifier  ce  royaume,  que  pour  autres  considéra- 
tions, comme  j'avois  desja  assez  tesmoigné  par  mes 
actions;  et  que  je  desirois  continuer  tant  qu'il  me  de^ 
meureroit  quelque  espérance  d'y  pouvoir  estre  utile, 
mais  aussi  me  retirer  en  ma  maison  quand  elle  me 
defaudroit,  et  y  vivre  sous  sa  protection,  comme  son 
très-humble  sujet,  sans  plus  me  mesler  d'autre  chose 
que  de  prier  Dieu  pour  le  repos  et  salut  de  son 
royaume,  si  Sa  Majesté  l'avoit  agréable ,  comme  je 
l'en  suppliois. 

Sa  responce  fut  très  bénigne.  Elle  loiia  mon  inten- 
tion, de  laquelle  neantmoins  elle  me  dit  que  plusieurs 
avoient  faict  tout  autre  jugement,  me  tenant  pour  un 
bon  Espagnol  ;  mais  qu'elle  estoit  bien  aise,  et  me 
sçavoit  bon  gré  de  vouloir  maintenant  faire  paroistre 
du  contraire  :  ce  que  je  ne  pouvois  pas  mieux  faire 
qu'en  recherchant  et  procurant  le  repos  du  royaume. 
Qu'elle  avoit  esté  bien  ayse  d'entendre  ce  que  je  luy 
avois  dict  de  la  part  dudit  duc  de  Mayenne.  Qu'elle 
tenoit  de  Dieu  premièrement,  et  après  des  princes  et 
officiers  de  sa  couronne  et  de  sa  noblesse,  la  victoire 
qu'elle  avoit  gaignée.  Que  Dieu  estoit  aussi  le  pro- 

tecteur  de  la  justice  et  des  roys  contre  la  rébellion  et 
desobêyssance  de  leurs  subjects,  comme  avoit  tousjours 
esté  en  ce  royaume  leur  vray  et  plus  seur  apuy  ladite 
noblesse  y  ainsi  qu'elle  avoit  bien  esprouvé  en  ceste 
dernière  occasion,  en  laquelle  elle  l'avoit  recogneuë 
invincible,  ayant  son  roy  en  teste.  Que  le  royaume 
luy  appartenoit  par  la  grâce  de  Dieu  et  par  succes- 
sion légitime  ;  que  personne  ne  la  pouvoit  quereller 
justement,  et  moins  encor  ses  subjects  luy  desnier 
Fobeyssance.  Qu'elle  n'avoit  offensé  personne  :  seule- 
ment s'estoit-elle  défendue  pour  conserver  le  sien, 
comme  elle  pretendoit  continuer  et  esperoit  faire  aussi 
heureusement  qu'elle  aVoit  commencé,  avec  la  grâce 
de  Dieu,  et  que  c'estoit  sa  plus  grande  espérance.  Que 
quand  elle  se  resouvenoit  des  misères  et  nécessitez 
qu'elle  avoit  endurées  du  temps  du  feu  Roy,  lors  que 
chacun  avoit  conspiré  sa  ruine,  que  les  armées  sor- 
toient  et  marchoient  en  foule  contre  elle  et  ses  amis, 
et  que  l'on  la  tenoit  pour  perdue  sans  jamais  s'en  pou- 
voir relever,  que  Dieu  l'avoit  tellement  favorisé  que 
non  seulement  il  avoit  renversé  le  dessein  de  ses  en- 
nemis, mais  aussi  luy  avoit  par  ce  moyen  ouvert  le 
chemin  de  sa  gloire,  à  leur  honte  et  confusion,  elle  ne 
se  pouvoit  lasser  d*ad mirer  ses  divins  jugemens,  bénir 
sa  bonté,  et  sans  cesse  le  remercier  et  invoquer  en  son 
ayde,  comme  elle  avoit  faict  plus  ardamment  depuis 
la  victoire  que  devant,  d'autant  qu'elle  recognoissoit 
en  avoir  plus  grand  besoin,  pour  estre  la  jouyssance 
d'une  bonne  fortune  sujecte  à  divers  accidens ,  sou- 
vent autant   par  nostre  propre  faute  que  par  celle 
d'autruy  et  par  son  accoustumée  inconstance.  Que  son 
but  estoit  d'estre  roy  de  faict  comme  de  droict ,  et  que 

celuy  dudit  duc  et  de  ceux  qui  Tassistoient  devoit 
estre  de  vivre  en  paix  et  honneur  sous  Tobeyssance 
de  celuy  que  Dieu  et  la  nature  leur  avoit  donné  pour 
tel.  De  quoy  Sa  Majesté  estoit  preste  de  les  faire  jouyr 
sans  avoir  esgard  au  passée  s'ils  vouloient  aussi  s*en 
rendre  dignes  par  leurs  actions,  aymant  trop  mieux  les 
gaigner  par  douceur  que  par  la  force,  pour  estre  ce 
chemin  le  plus  court  qu'aucun  autre  et  plus  appro- 
chant de  son  naturel,  du  tout  aliéné  de  la  violence  et 
vengeance,  mais  si  jaloux  de  l'observation  de  sa  foy,  à 
laquelle,  comme  elle  n'avoit  jamais  manqué,  elle 
vouloit  aussi  la  maintenir  inviolable,  comme  devoit 
faire  un  prince  qui  craîgnoit  Dieu  et  aymoit  son  hon- 
neur. Qu'elle  ne  pouvoit  approuver  que  ledit  duc 
parlast  pour  les  catholiques  du  royaume,  quand  elle 
consideroit  et  jettoit  les  yeux  sur  ceux  qui  la  servoient 
et  avoient  combattu  avec  elle  depuis  le  deceds  du  feu 
Roy,  lesquels,  en  qualité  et  en  nombre,  surpassoient 
de  trop  loing les  autres  de  tous  estats,  voire  mesme  des 
prélats  et  ecclésiastiques,  pouvant  dire  estre  assisté  de 
beaucoup  plus  de  catholiques  que  d'autres,  enseignez 
à  ce  faire  autant  par  la  loy  de  Dieu,  de  la  nature  et  de 
la  justice  de  sa  cause ,  comme  de  l'exemple  de  leurs 
majeurs  (0  et  de  leurs  propres  consciences. 

Que  c'estoient  les  mesmes  princes,  officiers  de  la 
couronne,  seigneurs  et  gentils-hommes  qui  avoient 
suivy  et  servy  les  autres  roys  devant  luy,  par  le  con- 
seil desquels  il  s'estoit  conduict  depuis  son  advenement 
à  la  couronne,  et  entendoit  encores  se  conduire  à  l'ad- 
venir:  combien  qu'elle  me  vouloit  bien  dire  toutesfois, 
sans  faire  tort  à  personne,  qu'un  des  meilleurs  con- 

C<)  De  leurs  majeurs  :  de  leurs  àieux. 

seillers  de  guerre  qu'eust  le  Roy ,  c'estoit  le  roy  de 
Navarre.  Que  tout  ainsi  que  lesdits  sieurs  avec  les 
principaux  officiers  des  parlemens  du  royaume  s'es- 
toient  contentez  de  la  déclaration  et  promesse  qu'elle 
avoit  faicte  après  la  mort  dudit  feu  Roy  pour  la  seureté 
et  conservation  de  la  religion  catholique,  que  les  au- 
tres dévoient  faire  le  semblable,  se  confier  en  la  foy, 
et  souffrir  que  toutes  choses  se  fissent  dignement  à  la 
gloire  de  Dieu  et  au  contentement  de  tous,  sans  vio- 
lence ny  précipitation.  Sur  cela,  Saditte  Majesté  me 
demanda  si  j'avois  veu  laditte  déclaration.  Je  luy  dis 
que  le  sieur  de  La  Marsilliere  me  Tavoit  envoyée,  et 
que  je  Tavois  faict  voir  audit  duc  de  Mayenne  et  à 
plusieurs  autres  de  son  parti;  dont  j'osois  bien  dire 
qu'ils  avoient  fait  contenance   de  n'estre  satisfaits , 
comme  gens  qui  croyoient  en  bonne  conscience  ne 
pouvoir  obeyr  à  un  roy  de  contraire  religion,  soit 
qu'ils  tinssent  ce  langage  par  art  ou  autrement.  A 
quoy  elle  me  répliqua  sur  le  champ  qu'elle  n'estoit 
toutesfois  infidelle  ny  idolâtre;  qu'elle  adoroit  et  ser- 
voit  un  mesme  Dieu,  et  que  la  religion  en  laquelle 
elle  avoit  esté  nourrie  n'estoit  si  différente  de  l'autre 
qu'elle  deust  estre  incompatible;  qu'en  tels  change- 
mens  qui  importoient  à  la  conscience,  Dieu  y  devoit 
opérer  et  non  les  hommes;  se  faire  avec  le  temps  ins- 
truire, et  non  à  coups  d'espée.  Que  si  du  temps  des 
roys  derniers  l'on  n'avoit  peu  gaigner  ce  poinct  sur 
luy  par  force,  ny  par  les  appas  de  la  cour  esbranler  sa 
conscience,  les  armes  d'Espagne  ny  de  tous  ceux  qui 
les  favorisoient  y  advanceroient  encore  moins,  main- 
tenant que  Dieu  luy  avoit  tesmoigné  tant  de  grâce  ; 
qu'elle  n'estoit  toutesfois  opiniastre,  voulant  céder  à 

la  vérité  et  au  désir  de  ses  subjects  :  mais  qu'il  falloit 
l'instruire,  et  l'avoir  autrement  qii'à  coups  de  canon. 
Je  luy  dis  sur  cela  que  la  cognoissance  que  Ton  avoit 
qu'il  estoit  prince  consciencieux,  craignant  Dieu  et 
affectionnant  sa  religion,  estoit  ce  qui  donnoit  plus  de 
crainte  aux  catholiques  de  la  leur,  d'autant  qu'ils  ne 
se  pouvoient  persuader  que  Sa  Majesté,  laquelle  estoit 
responsable  de  ses  subjets,  les  voulust  maintenir  et  lais- 
,ser  vivre  en  ceste  religion,  si  elle  croyoit  qu'elle  ftist 
abusive;  que  j'estois  un  mauvais  théologien  pour  res-  . 
pondre  pertinemment  au  propos  de  Sa  Majesté  :  mais 
j'avois  bien  ouy  dire  mesmes  à  Beze ,  au  colloque  de 
Poissi,  que  nos  créances  estoient  aussi  esloignées  Tune 
de  l'auti-e  que  le  ciel  l'estoit  de  la  terre,  mais  que  je 
n'approuvois  les  argumens  en  ceste  dispute  du  saûg 
ny  des  armes,  mesmes  contre  sa  personne,  les  cartes 
estant  meslées  comme  elles  estoient  :  ains  je  croyois 
certainement  que  nous  aurions  plustost  défiait  l'Eglise 
de  fond  en  comble  avec  tels  instrumens,  que  la  pur- 
ger, comme  l'on  n'avoit  que  trop  esprouvé  en  la  chres- 
tienté  depuis  cinquante  ans;  mais  aussi  que  Sa  Majesté 
depuis  ceste  victoire  pouvoit  acheminer  ceste  instruc* 
tion  qui  devoit  précéder  sa  conversion,  sans  plus 
mettre  en  avant  les  armes  de  ses  ennemis  pour  s'en 
excuser,  à  cause  de  leur  foiblesse  :  et  si,  pour  ce  faire, 
il  luy  plaisoit  appeller  près  de  soy  quelques  prélats  et 
docteurs  de  bonne  vie,  je  l'asseurois  que  non  seulef- 
ment  cela  resjouïroit  et  consoleroit  grandement  la 
France,  mais  aussi  luy  acquerroit  et  confîrmeroit  plus 
de  villes  et  de  serviteurs  que  toutes  les  prosperitez  du, 
monde;  la  suppliant  me  permettre  de  luy  dire  que  la 
ruine  du  royaume  ne  seroit  pas  seulement  imputée 

aux  factieux  ny  aux  ennemis^  ains  à  elle^  puis  qu'il 
estoit  en  sa  puissance  d'y  remédier. 

Cq  propos  fut  cause  que  Sa  Majesté  remist  au  len- 
demain matin  à  faire  response,  et  me  dit  qu'elle  en 
vouloit  desliberer  avec  ses  serviteurs ,  et  ne  rien  faire 
sans  leur  advis^  me  commandant  de  la  suivre  à  Nan- 
gis,  où  elle  s'acheminoit. 

Sa  Majesté  me  commanda  de  retourner  devers  ledit 
duc  pour  luy  dire  qu'elle  avoit  prins  en  bonne  part 
ce  que  je  luy  avois  dit  de  la  sienne;  que  sa  délibéra- 
tion estoit  d'embrasser  et  chérir  tous  ses  subjects^  selon 
leur  mérite ,  et  mesme  honorer  et  bien  traitter  ledit 
duc  s'il  voulait  luy  ayder  à  mettre  son  royaume  en 
repos  y  comme  il  pouvoit  faire;  qu'encores  qu'elle  eust 
desja  commencé  à  pourvoir  au  faict  de  la  religion  au 
contentement  des  catholiques^  toutesfois,  si  l'on  jugeoit 
estre  nécessaire  d'y  adjouster  quelque  chose,  elle  estoit 
preste  à  ce  faire ,  ayant  pris  et  considéré  tout  ce  que 
je  luy  avois  remonstré  sur  cela  :  mais  qu'elle  ne  pou- 
voit traitter  plus  avant  avec  moy ,  parce  que  je  n'estois 
pas  assez  authorisé  dudit  duc,  et  partant  elle  desiroit 
qu'il  luy  envoyast  des  députez  garnis  de  pouvoirs  suf- 
fisans  pour  ce  faire;  qu'ils  seroient  les  très-bienvenus, 
et  qu'elle  mettroit  peine  de  leur  donner  contentement, 
pour  le  désir  qu'elle  avoit  de  délivrer  son  peuple  d'op- 
pression. Au  reste,  qu'elle  louoit  la  resolution  que  je 
prenois  de  me  retirer  en  ma  maison  quand  la  paix  seroit 
désespérée  ;  que  c'estoit  le  vœu  d'un  homme  de  bien 
obligé  à  la  France  comme  j'estois,  et  qu'elle  me  donne- 
roit  pour  ce  faire  toutes  les  asseurances  et  sauvegardes 
qui  me  seroient  nécessaires  ;  mais  qu'elle  vouloit  que  je  la 
visse  encor  une  fois  avant  que  me  retirer,  quand  ce  ne 

seroit  que  pour  luy  rendre  compte  de  la  response  et 
volonté  dudit  duc.  Je  luy  respondis  que  la  charge  qne 
Sa  Majesté  me  donnoit  me  sembloit  très-bien  consi- 
dérée et  digne  de  sa  prudence  :  car  véritablement  elle 
ne  pouvoit  traicter  ces  affaires  qu'avec  gens  qui  eussent 
pouvoir  de  les  conclurre,  comme  il  avoit  tousjours 
esté  pratiqué.  Mais  je  la  suppliois  de  considérer  que 
ledit  duc,  pour  estre  chef  de  party,  n'en  pouvoit  toii- 
tesfois  disposer  sans  l'advis  et  consentement  commun, 
principalement  en  ce  qui  concernoit  la  religion  et 
la  recognoissance  de  Sa  Majesté  :  et  parlant  il  seroit 
nécessaire  qu'il  les  assemblast  pour  en  adviser  et  ré- 
soudre avec  eux,  Saditte  Majesté  n'estant  apprentifve 
de  Tauthorité  qu'avoit  un  chef  volontaire,  ayant  sou- 
vent passé  par  là  ;  que  ledit  duc  pouvoit  difficillemenl 
faire  laditte  convocation  et  assemblée,  la  guerre  du- 
rant et  sans  passeport,  h  cause  des  dangers  des  che- 
mins; suppliant  Sadite  Majesté  d'y  adviser  et  y  pour- 
-  voir  d'heure,  s'il  luy  plaisoit  advancer  les  affaires;  la 
remerciant  au  reste  de  la  protection  qu'elle  me  pro- 
mettoit  en  ma  maison,  en  laquelle  je  me  retirerois 
après  que  je  l'aurois  veuë  derechef  pour  recevoir  ses 
commandemens  selon  son  intentioa. 

Saditte  Majesté  partit  de  la  main  tout  aussi-tost,  et 
me  répliqua  qu'elle  continuèroit  et  ne  cesseroit  pour 
cela  de  faire  la  guerre;  qu'elle  ne  vouloit  point  aussi 
donner  lesdits  passeports,  parce  qu'elle  ne  vouloit 
laisser  perdre  le  fruict  de  sa  victoire,  ny  donner  moyen 
audit  duc  de  relever  les  affaires  et  mieux  dresser  sa 
faction,  comme  il  pourroit  faire  avec  lesdits  passeports 
et  cessation  d'armes,  se  resouvenant  de  la  commodité 
qu'elle  avoit  autresfois  receuë  de  chose  semblable  du 

temps  du  feu  Boy;  et  combien  que  je  la  suppliasse 
teès-instamment  de  croire  qu'il  estoit  vray  que  ledit 
duc  ne  m'avoit  parlé  de  ceste  cessation  d'armes  ny 
desdicts  passeports,  et  que  ce  que  je  luy  en  disois  ve- 
noit  de  moy,  pour  acheminer  et  abréger  les  affaires, 
comme  celuy  qui  cognoissoit  bien  qu'il  ne  se  pouvoit 
rien  faire  autrement,  neantmoins  elle  me  despescha 
avec  ceste  response. 

Dont  je  fus  parler  à  M.  le  mareschal  de  Biron,  pour 
l'authorité  qu'il  avoit  auprès  de  Sa  Majesté,  luy  re- 
présentant ce  que  je  luy  en  avois  dit,  avec  les  res- 
ponses,  et  ce  que  je  prevoyois  qui  en  adviendroit,  le 
suppliant  et  conjurant,  par  le  serment  qu'il  avoit  à 
TEstat,  de  servir  le  public  en  ceste  occasion,  laquelle 
se  perdant  ne  se  recouvreroit  peut-estre  jamais,  pour 
les  ^aisons  que  je  luy  dis;  et  en  tout  cas  me  faire  tant 
de  bien  que  de  se  resouvenir  du  devoir  auquel  je  m'es- 
tois  mis  en  ceste  occasion,  comme  je  faisois,  de  m'estre 
addressé  à  luy  après  Sa  Majesté  en  ceste  nécessité.  Que 
j^avois  ouy  faire  compte  à  ceux  qui  manioient  les  af- 
faires de  Sa  Majesté  qu'en  peu  de  jours  elle  prendroit 
Paris,  et  après  demeureroit  facilement  maistresse  de 
toutes  les  autres  villes  du  royaume,  sans  composer  avec 
ledit  duc;  et  que  je  leur avoisdit  qu'ils  s'abusoient  gran- 
dement, et  qu'on  y  trouveroit  plus  à  faire  qu'à  dire. 
Toutesfois  ils  s'estoient  mocquez  de  mes  raisons,  tant 
ils  prenoient  plaisir  de  se  flatter  en  leurs  espérances, 
et  avoient  peu  d'expérience  aux  affaires  du  monde,  ou 
estoient  ennemis  de  la  paix.  Tout  cela  me  servit  fort 
peu,  car  ledit  sieur  mareschal  pechoit  en  ceste  opi- 
nion aussi  bien  que  les  autres;  et  Sa  Majesté  mesme 
estoit  de  cet  advis,  encore  qu'elle  me  fit  une  ample 
44-  12 

déclaration  de  sa  bonne  volonté  au  repos  public  et  au> 
(^Dntentement  particulier  dudit  duc,  comme  de  sa  grâce 
elle  fit  en  mon  endroit. 

Je  retournay  encones  à  Soissons  vers  ledit  sieur  duc 
de  Mayenne,  à  qui  je  rendis  compte  de  tout  ce  que 
dessus,  sans  toutesfois  luy  dire  ce  que  j'estimois  le 
pouvoir  aigrir  et  esloigner  du  désir  de  la  paix.  Je  cog- 
neus  bien  qu'il  n'estoit  pas  trop  content  de  mon  re- 
tour, et  que  je  luy  eusse  faict  plus  de  plaisir  de  gaigner 
ma  maison ,  et  que  durant  mon  absence  aucuns  luy 
avoient  fait  trouver  mon  voyage  très-mauvais  et  pré- 
judiciable à  sa  réputation  et  au  party,  à  cause  que  les 
zelez  (0,  qui  possedoient  lors  la  ville  de  Paris  et  les 
^strangers,  en  monstrerent  estre  mal  contents,  non- 
obstant les  lettres  de  desadveu  qu'il  leur  avoit  escrit  : 
à  quoy  il  estimoit  que  moy  n'estant  auprès  de  luy,  il 
les  confirmeroit  de  plus  en  plus. 

Toutesfois,  après  plusieurs  disputes  et  contestations, 
ledit  duc  print  resolution  d'assembler  ceux  du  party, 
et  à  ceste  fin  cj'escrire  par  tout,  d'envoyer  des  dépu- 
tez, sans  neantmoins  leur  mander  que  ce  fust  pour  la 
paix,  mais  seulement  pour  donner  ordre  par  leur  ad- 
vis  aux  affaires  de  la  cause.  Et  d'autant  qu'il  fut  adverty 
que  les  Espagnols  faisoient  recherche  et  pratique  à  part 
des  gouverneurs  des  villes  de  Picardie,  il  résolut  d'y 
aller,  tant  pour  y  remédier  que  pour,  en  s'approchant 
de  la  frontière,  y  solliciter  luy  mesme  l^e  secours  que 
le  prince  de  Parme  luy  promettoit. 

Dequoy  j'advertis  ledit  sieur  de  La  Verrière,  auquel 
Sa  Majesté  m'avoit  commandé  d'addresser  mes  lettres, 
ensemble  les  depesches  que  ledit  duc  avoit  faictes  pour 

^*  I  Lts  zelez  :  les  partisans  des  Seize. 

laditte  assemblée  (0,  sans  laquelle  il  m'avoit  dit  ne 
vouloir  prendre  aucune  resolution.  J'advertis  aussi 
ledit  sieur  de  La  Verrière  que  je  suivois  ledit  duc  en 
ce  voyage  pour  voir  s'il  s'y  presenteroit  quelque  occa- 
sion de  bien  faire;  toutesfois  que  c'estoit  chose  dont 
j'avois  plus  de  doute  que  d'espérance,  veu  ce  qui<se 
faisoit  et  passoit,  et  les  propos  que  l'on  tenoit,  et  les 
préparatifs  de  guerre  qui  se  faisoient  :  priant  sur  cela 
ledit  sieur  de  La  Verrière  de  m'ayder  à  conserver  la 
parole  que  Sa  Majesté  m'avoit  donnée  de  sa  protection 
en  ma  maison,  parce  que  je  prevoyois  que  j'en  aurois 
bien-tost  besoin ,  mais  qu'il  print  garde  en  ce  faisant 
qu'on  ne  me  voulust  obliger  de  faire  rendre  par  mon 
fils  la  place  qu'il  avoit  en  garde,  d'autant  que  son 
honneur,  qui  m'estoit  plus  cher  que  sa  vie,  ne  me 
pouvoit  encore  permettre  d'y  consentir. 

Par  sa  response  il  me  manda  que  Ton  approuvoit 

ladite  assemblée  et  mon  voyage,  mais  que  Ton  en 

craignoit  la  longueur;   partant   l'on  desiroit  que  je 

m'employasse  à  l'advancement  et  accélération  de  l'un 

et  de  l'autre,  à  l'occasion  des  accidens  qui  en  pour- 

roient  naistre,  ou  bien  que  ledit  duc  de  Mayenne 

voulust  se  contenter  d'en  conférer  seulement  avec 

aucuns  des  principaux  de  son  party,  et  traîtter  avec 

eux  sans  faire  une  si  grande  assemblée,  et  garder 

plustost  place  aux  absens.  Au  reste,  que  l'on  l'avoit 

derechef  asseuré  de  me  donner  ladite   sauvegarde 

que  je  me  retirerois  sans  parler  de  mon  fils,  lequel 

toutesfois  personne  ne  croyoil  que  je  voulusse  qu'il 

print  le  party  d'Espagne ,  puis  que  je  ne  vouloifr^  y 

(0  Laditte  assembUe.Mayeimeyovloit  assembler  les  Etats-genëraux : 
ce  qa^il  fit  trois  ans  après. 

12. 

entrer.  La  lettre  estoit  du  mois  d'avril.  Depuis  il  me 
confirma  le  semblable  par  une  autre   du  troisiesme 
may,  laquelle  je  receus  en  la  ville  de  Peronne  l'un- 
ziesme  dudit  mois^  au  retour  d'un  voyage  que  ledit 
duc  avoit  faict  en  la  ville  de  Cambray,  en  laquelle  il 
avoit  esté  traictë  et  reoeu  somptueusement  de  M.  de 
Balagny  sept  ou  huict  jours  durant.  Ce  fut  là  qu'il  fit 
jurer  et  promettre  par  escrit  aux  gouverneurs  et  ca- 
pitaines desdites  villes  de  Picardie  de  demeurer  unis 
avec  luy ,  et  ne  traitter  à  part  avec  les  estrangers,  et 
ne  se  séparer  de  luy  à  leur  sollicitation ,  ou  d'autres. 
Je  dressay  la  ceduUe  qui  en  fut  signée  :  dequoy  j'ad- 
vertis  ledit  sieur  de  La  Verrière  par  lettres  du  19  may, 
en  respondant  aux  siennes  précédentes  ;  y  adjoustant 
que  je  ne  voyois  pas  que  M.  le  duc  de  Mayenne  peust 
tenir  ladite  assemblée  dans  la  fin  d'iceluy,  comme  il 
s'estoit  proposé  à  mon  retour  de  Melun ,  à  cause  de 
la  difficulté  des  chemins,  et  de  l'advis  que  l'on  avoit 
donné  audit  duc  de  rapprochement  de  Sadite  Majesté 
et  de  son  armée  sur  la  ville  de  Paris,  dont  il  estoit 
si  transporté  qu'il  ne  pensoit  plus  qu'à  trouver  les 
moyens  de  la  secourir;  que  chacun  confessoit,  comme 
il  m'avoit  escrit,  que  la  guerre  ruineroit  à  la  longue 
le  royaume  et  la  religion;  mais  que  personne  ne  met- 
troit  la  main  telle  qu'il  falloit  pour  la  faire  cesser; 
que  je  sçavois  que  ledit  sieur  duc  de  Mayenne  estoit 
résolu  de  tout  perdre  plustost  que  de  traicter  à  part 
avec  Sa  Majesté;  partant  qu'on  n'en  fit  point  d'estat, 
mais  au  contraire  de  voir  tout  aller  de  mal  en  pis  si 
l'on  ne  facilitoit  ladite  assemblée,  comme  l'on  pou  voit 
faire  par  une  cessation  d'armes  pour  quelque  temps, 
laquelle  modereroit  les  cœurs  que  la  guerre  nourris* 

soit  en  altération ,  et  pourroit  engendlrer  une  bonne 
paix;  que  j'estimois  bien  que  Sa  Majesté  blasmeroit 
ce  remède  comme  préjudiciable  à  son  service.  Toutes- 
fois  je  l'asseurois ,  s'il  estoit  rejette ,  que  le  royaume 
seroit  bîentost  remply  de  tant  d'estrangers,  que  ledit 
sieur  duc  ne  pourroit  plus  disposer  ny  de  soy  ny  de 
ses  amis  :  ce  que  je  luy  mandois  franchement  afin  d'en 
advertir  Sa  Majesté,  pour  y  pourveoir  comme  elle 
Yerroit  estre  à  faire  pour  le  mieux;  adjoustant  que 
j'estais  marry  de  ne  pouvoir  donner  meilleur  conseil 
ny  mieux  faire,  mais  que  j'estois  bien  délibéré,  quand 
lesdits  estrangers  entreroient,  de  me  retirer.  Je  n'eus 
responce  à  ladite  lettre  :  dequoy  je  me  plaignis  au 
sieur  d'Âlferan,  lequel  fut  prius  en  une  course  que  fit 
Sa  Majesté  vers  Laon ,  où  ledit  duc  commençoit  à  re- 
cueillir et  mettre  ensemble  ses  forces,  luy  disant  que 
j'avois  grand  regret  dequay  l'on  faisoit  si  peu  de  compte 
des  advis  que  je  donnois  pour  le  bien  du  royaume  ; 
que  je  l'attribuois  à  la  défiance  que  l'on  avoit  de  moy, 
et  du  peu  de  cognoissance  qu'on  avoit  de  mon  affectiou 
au  public.  Ledit  sieur  Du  Plessis,  avec  lequel  j'avois 
négocié  par  le  commandement  de  Sa  Majesté,  dit  qu^il 
regrettoit  vostre  absence  de  la  cour  pour  vostre  expe- 
reince  et  prudence,  et  pour  la  créance  que  nous 
avions  l'un  de  l'autre  :  d'autant  que  je  voyois  que  Sa 
Majesté  ail  oit  perdre  une  occasion  de  pacifier  le 
royaume,  qu'elle  ne  recouvreroit  peut-estre  jamais,  à 
cause  de  la  venue  du  duc  de  Parme  en  ce  royaume , 
dont  il  ne  falloit  plus  douter,  ainsi  que  j'avois  apris 
de  ceux  qui  avoient  accompagné  ledit  duc  de  Mayenne 
à  Condé,  où  il  avoit  veu  ledit  duc  de  Parme  ;  car  je 
n'avois  voulu  faire  ce  voyage  pour  ne  me  trouver  eu 

lieu  où  tels  marchez  se  faisoient,  le  priant  d'en  ad- 
vertir  Sa  Majesté,  comme  je  sceus  depuis  qu'il  avoit 
faict^  mais  que  Ton  lavoit  pris  en  mauvaise  p'art, 
comme  si  j'eusse  voulu  prescrire  à  Saditte  Majesté 
ceux  desquels  elle  devoit  se  servir,  blasmer  et  con- 
trooUer  les  autres ,  et  dresser  une  partie  de  la  cour 
pour  m'en  prévaloir  :  de  sorte  qu'au  lieu  de  servir  au 
public  et  à  moy  mesme,  je  fis  tout  le  rebours,  comme 
il  arrive  souvent  aux  marchands  qui  navigent  en 
ceste  mer  des  affaires  publiques,  ayans  le  vent  con- 
traire comme  ont  ceux  qui  ont  perdu  leurs  places  de 
la  cour. 

Ce  qui  engendra  contre  moy  plus  d'envie  et  de 
mescontentement  que  je  ne  meritois,  et  que  le  service 
de  Sa  Majesté  ne  le  requeroit.  De  manière  que  quand, 
sur  la  certitude  de  la  venue  dudit  duc  de  Parme, 
j'envoiay  demander  à  Sa  Majesté  le  passeport  et  la 
sauvegarde  qu'elle  m'avoit  promise,  j'en  fus  esconduit; 
et  me  fut  escrit  par  messieurs  le  mareschal  de  Biron, 
Du  Plessis  et  de  Revol,  et  depuis  par  M.  de  La  Verrière 
et  par  M.  de  Chemeraut,  ausquels  je  m'estois  addresséi 
que  l'on  avoit  faict  un  mauvais  rapport  de  moy  au 
Boy,  pour  lequel  il  avoit  refusé  lesdits  passeport  et 
sauvegarde  3  joinct  que  l'on  ne  pouvoit  gouster  mon 
intention  et  ma  retraicte,  laissant  les  miens  derrière  : 
ce  qu'on  disoit  pour  mon  fils,  ou  pour  mieux  dire 
pour  la  place  qu'il  gardoit.  Ce  fut  au  mois  de  juin  que 
ceste  response  me  fut  faicte  par  homme  que  j'avois 
envoyé  exprès  en  l'armée  de  Sa  Majesté  pour  obtenir 
lesdits  passeport  et  sauvegarde,  adjoustant  ledit  sieur 
de  La  Verrière  que  mes  amis  estoient  d'advis,  du 
nombre  desquels  il  me  mandoit  que  vous  estiez,  d'à- 

mener  mon  fils  au  service  de  Sa  Majesté  avec  moy, 
et  plustost  luy  faire  rendre  audit  duc  la  place,  ou  bien 
promettre  à  Sa  Majesté  pour  luy  de  la  mettre  entre 
ses  mains  après  la  réduction  de  Paris,  que  ledit  sieur 
de  La  Verrière  estimoit  infaillible ,  disant  qu'on  n'au- 
roit  jamais  autre  créance,  si  j'en  usois  autrement,  que 
je  ne  fusse  participant  du  conseil  et  dessein  des  Es- 
pagnols, et  que  ma  retraicte  fust  autre  que  simulée. 

J'avois  desjà  prins  congé  dudit  duc  de  Mayenne, 
lequel  j'avois  laissé  en  la  ville  de  Laon,  et  m'estois 
advancé  à  Soissons,  tant  j'estois  asseuré  desdits  pas- 
seport et  sauvegarde,  sur  la  parole  que  Sa  Majesté 
m'en  avoit  donnée,  et  la  sincérité  de  laquelle  j'y  pro- 
cedois,  quand  je  receus  lesdites  lettres,  dont  je  de- 
meuray  très-estonné  et  confus,  me  voyant  bien  loing 
du  compte  que  j'avois  faict,  et  mon  fils  remis  en  jeu, 
contre  ce  que  ledict  sieur  de  La  Verrière  m'avoit  si 
souvent  escrit.  L'on  m'imposoit  aussi  avoir  faict  ou 
escrit  certaines  choses  que  l'on  disoit  ne  ressembler 
ny  correspondre  aux  bons  propos  que  j'avois  tenus, 
comme  m'escrivit  ledit  sieur  Du  Plessis,  sans  s'expli- 
quer davantage;  dont  je  fus  plus  scandalisé  que  du 
refus  dudit  passeport,   car  c'estoit  une  calomnie  ou 
un  artifice  inventé  par  mes  malveillans,  lesquels  pre- 
tendoient  par  ce  moyen  de  me  désespérer  du  tout,  ou 
de  me  contraindre  d'engager  en  ma  retraicte  l'hon- 
neur de  mon  fils  :  ce  qui  me  fit  rechercher  de  parler 
audit  sieur  de  Chemeraut  comme  je  fis  bien-tost  après, 
au  lieu  de  Villiers-Costerests,  croyant  apprendre  de 
luy  le  fondement  de  ceste  imposture  et  rigueur.  Mais, 
comme  celuy  qui  n'en  sçavoit  le  subject,  il  ne  m'en 
peut  rien  dire.  Ce  que  voyant,  je  le  priay  d'asseurer 


l84  [1^9^]    MÉMOIRES  d'état 

Sa  Majesté  que  je  n'avois  dit ,  escrit  ny  faict  chose 
pour  laquelle  eUe  me  deust  refuser  le  passeport  qa^elle 
m*avoit  accordé  à  Melun,  lequel  je  ne  recherchois 
pour  crainte  que  j'eusse  de  la  perte  de  Paris,  ny  du 
succeds  des  affaires  de  la  Lâgue.  ou  autre  nécessité, 
parce  que  je  sçavois  que  ledit  duc  devoit  estre  bieii- 
tost  secouru  si  puissamment,  que  l'on  porteroit  plus 
d'envie  à  ceux  de  son  party  que  l'on  n'auroit  occasion 
d'en  avoir  compassion;  et  que  si  je  m'y  voulois  ei^- 
ger  à  bon  escient,  je  trouverois  non  seulement  qui  me 
donneroit  à  vivre  plus  commodément  que  non  pas  en 
ma  maison,  mais  aussi  de  faire  du  mal  et  nuire  à  qui 
mespriseroit  mon  sei-vice.  Que  mon  intention  n'estoit 
et  ne  seroit  jamais  de  conseiller  à  mondit  fils  de  foire 
chose  que  je  ne  voulois  pas  faire,  c'est  à  dire  d'estre 
Espagnol,  mais  bien  de  ne  précipiter  sa  resolution 
aux  despens  de  sa  réputation ,  comme  Ton  vouloit  que 
je  luy  fisse  faire  :  que  j'eusse  veu  Sadite  Majesté  allant 
en  ma  maison  comme  elle  m'avoit  commandé ,  et  luy 
avois  promis  et  luy  eusse  dit  chose  qui  eust  peût- 
estre  plus  servy  à  ses  affaires  que  la  ville  de  Pontoise, 
ou  la  retraicte  honteuse  de  mondit  fils,  parce  que  je 
sçavois  que  ledit  duc  n'estoit  encores  si  engagé  aux 
estrangers  qu'il  n'y  eust  moyen  de  traitter  avec  luy 
sur  la  crainte  qu'il  avoit  de  perdre  Paris,  et  son  mes- 
contentement  des  longueurs  et  dilations  desquelles  le 
duc  de  Parme  usoit  à  le  secourir;  dont  si  Sa  Majesté 
perdoit  l'occasion,  je  m'asseurois  qu'elle  en  auroit  tel 
regret  un  jour  qu'elle  le  reprocheroit  à  ceux  qui  en 
seroient  cause. 

J'en  escrivis  quasi  autant  audit  sieur  de  La  Verrière 
respondant  à  sa  dernière  lettre,  me  resjouyssant  et 

louant  Dieu  d*avoir  cogneu  par  cet  eschantillon  le 
pouvoir  qu*avoient  mes  malveillans  de  me  nuire  devant 
que  de  m^estre  plus  avant  engagé  et  mis  à  leur  mercy  ; 
car  je  ne  pouvois  attribuer  à  Sadite  Majesté,  laquelle 
abonde  en  bonté ,  une  rigueur  si  grande  contre  une 
personne  qui  vouloit  s'engager  avec  ses  ennemis,  plus 
pour  s'acquitter  envers  son  prince  et  sa  patrie,  que 
par  nécessité. 

M.  le  duc  de  Mayenne  estant  à  Peronne  eut  advis 
de  la  mort  de  monseigneur  le  cardinal  de  Bourbon  ; 
toutesfois  il  creut  que  ce  bruit  estoit  un  artifice  de  ses 
ennemis  pour  esmouvoir  les  Parisiens  à  se  rendre 
plustost  :  de  sorte  qu'il  n'en  fit  compte  ;  mais  estant  à 
Reims  il  en  eust  certitude.  Sur  cela  quelques  uns  luy 
proposoient  qu'il. devoit  rechercher  d'embrasser  un 
prince  de  la  mesme  maison  entre  ceux  qui  faisoient 
profession  de  la  religion  catholique,  comme  un  moyen 
très  propre  pour  reiinir  les  catholiques  contre  Sa  Ma- 
jesté et  ceux  de  la  religion,  rompre  les  pratiques  et 
desseins  des  Espagnols,  qui  estoient  odieux  à  tout  le 
monde,  advancer  ses  aiTaires  particulières  sans  envie, 
voire  mesme  faire  durer  la  guerre  assez  long-temps 
pour  luy  donner  loisir  de  dresser  sa  partie  en  ce 
royaume  selon  son  désir,  dont  on  luy  disoit  les  rai- 
sons et  moyens, qui  estoient,  ce  semble, assez  capables 
et  faciles.  Toutesfois  il  ne  les  peut  jamais  gouster,  et 
respondit  si  froidement  à  ceste  ouverture,  que  les  au- 
theurs  d'icelle  ne  s'y  voulurent  embarquer  plus  avant, 
se  persuadant  pouvoir  encore  mieux  faire  ses  affaires 
avec  les  forces  qu'il  attendoit  que  par  ce  moyen.  Les- 
dits  sieurs  de  Chemerault  et  de  La  Verrière  m'escri- 
virent  lors  chacun  une  lettre,  faisant  encor  mention 

de  la  paix  en  termes  généraux,  sans  toutesfois  mV 
claircir  du  mescontentement  que  l'on  aVoit  de  moy, 
et  des  raisons  pour  lesquelles  ledit  passeport  m'avoit 
esté  refusé  y  et  aussi  peu  de  ladite  cessation  d'armes. 

Je  leur  fis  response,  et  principalement  audit  sieur 
de  La  Verrière,  que  la  paix  ne  se  pouvoit  traitter 
durant  la  guerre  parce  qu'elle  empeschoit  l'assemblée 
susdite,  sans  laquelle  il  ne  falloit  point  attendre  qu'il 
se  fit  aucune  chose,  comme  je  luy  avois  souvent  escrit  : 
partant  que  c'estoit  peine  perdue  de  plus  parler  de 
rechercher  l'un  et  l'autre;  que  je  sçavois  aussi  que  la 
nécessité  de  Paris,  voire  sa  perte  quand  elle  advien- 
droit,  rendroit  les  choses  encores  plus  irréconciliables 
qu'elles  n'estoient,  d'autant  que  ledit  duc  n^estoit dé- 
libéré de  céder  à  tel  accident,  duquel  toutesfois  HrJ^^ftr 
voit  pas  encores  eu  telle  crainte  qu'ils  en  avoientc||^ 
perance  en  leur  armée;  mais  que  si  sur  l'incêrâM^ 
d'un  tel  événement  l'on  perdoit  l'occasion  d'en^nger 
ledit  duc  et  le  party  à  la  paix,,  je  luy  voulois  bien  àk^ 
derechef  que  l'on  y  auroit  regret,  et  partant  le  priois 
d'advertir  Sa  Majesté  de  ne  mespriser  les  ouvertures 
que  l'on  avoit  faictes  aux  sieurs  de  Vitry  et  de  Bour- 
nonville,  par  lesquels  l'on  avoit  fait  tenir  quelques 
propos  de  la  paix  ;  et  au  demeurant  ne  me  laisser  plus 
long-temps  en  suspens  dudit  passeport  pour  ma  re- 
traicte,  afin  que  je  n'en  importunasse  plus  personne, 
et  que  je  prisse  party.  ;^ 

Ledit  duc  de  Mayenne  receut  lors  quinze  cens  Es- 
pagnols du  régiment  commandé  par  don  Anthoine  de 
Zunica  qui  avoient  esté  mutinez ,  lesquels  estoient  en 
très-bel  équipage,  comme  ceux  qui  avoient  touché  de 
grandes  sommes  de  deniers  pour  r'entrei'  en  service. 

Ils  ne  demandoienty  comme  ils  disoient,  que  d'estre 
logez  en  lieu  où  il  y  eust  de  Veau,  et  qu'ils  n'avoient 
besoin  d'autre  chose,  s'enquerants  d'une  choses  si  Sa 
Majesté,  les  voyant^les  attendroit.  Mais  ils  ne  tardèrent 
gueres  à  nous  faire  sentir  et  paroistre  qu'ils  n'estoient 
pas  si  sobres  et  vaillans  qu'audacieux  et  bien  vestus. 

Lors  le  sieur  de  La  Verrière  me  manda  que  l'on 
avoit  surpris  une  lettre  que  j'escrivois  de  Brenne  à  ma 
femme,  par  laquelle  je  l'asseurois  entre  autres  choses 
de  la  venue  dudit  duc  de  Parme  et  de  son  armée,  la- 
quelle il  disoit  avoir  tellement  irrité  Sa  Majesté  contre 
moy,  qu'elle  ne  m'avoit  voulu  accorder  qu'un  passe- 
port tel  qu^estoit  celuy  qu'il  m'envoyoit,  par  lequel  il 
iu*ettoU  seulement  permis  d'aller  à  Alincourt  ou  à 
Pollloisa  avec  mon  train  ordinaire,  et  y  demeurer  tant 

tfsfil  plAÎrott  à  Sa  Majesté  :  ledit  passeport  contresi- 
gtaii  Rméi  lequel  il  me  conseilloit  d'accepter,  et  ne 
labser  pour  lesdites  clauses  d'abandonner  ledit  duc  de 
Mayenne;  et  comme  il  tenoit  Paris  pour  perdu,  il  ad- 
jonstoit  que  cela  n'empescheroit  la  paix,  pourveu 
qu'elle  fust  demandée  avec  submission  et  humilité.  Sa 
lettre  estoit  du  17  juillet. 

Je  luy  renvoyay  ledit  passeport  dès  le  lendemain  ; 
car  je  ne  fus  conseillé  de  laccepter  ainsi  conditionné, 
puis  que  Sa  Majesté  estoit  si  mal  édifiée  de  moy  et 
qu'on  prenoit  en  si  mauvaise  part  tout  ce  qui  en  ve- 
noit,  comme  on  avoit  faict  la  lettre  par  laquelle  je  luy 
mandois  avoir  certainement  adverty  ma  femme  de  la 
venue  dudit  duc  de  Parme,  parce  qu'elle  estoit  vraye, 
et  que  plusieurs  autres  que  moy  l'avoient  escrit,  mais 
non  peut-estre  avec  regret  comme  moy,  ainsi  que  l'on 
avoit  peu  cognoistre  par  la  mesme  lettre  que  l'on  avoit 

prise  et  trouvée  si  mauvaise ,  par  laquelle  j'avois  ad- 
jousté  audit  advis  qu'une  bonne  paix  seroit  meilleure 
que  ledit  secours,  duquel  neantmoins  je  n'eusse  esté 
en  peine  d'advertir  madite  femme  enfermée  dans  Pa- 
ris, si  l'on  m'eust  envoyé  le  passeport  que  j'avois  con- 
tinuellement sollicité  depuis  quatre  mois,  lequel  m'a- 
voit  esté  promis  par  Sa  Majesté.  Que  je  ne  pouvois 
que  déplorer  le  malheur  de  la  France  et  le  mien  pre- 
mier, voyant  le  public  désespérer  de  la  paix,  et  moy 
contrainct  de  suivre  ceste  armée  estrangere  pour  re- 
tourner en  ma  maison  si  j'y  voulois  demeurer  en  seu- 
reté,  puis  que  mes  ennemis  avoient  eu  le  pouvoir  de 
me  faire  refuser  ledit  passeport.  En  ce  temps  il  en  fut 
refusé  ou  révoqué  un  à  M.  l'archevesque  de  Lyon 
encores  plus  mal  à  propos  que  le  mien  pour  le  Uien 
public  ;  car  si  deslors  il  fust  venu  trouver  ledit  duc 
de  Mayenne  comme  il  avoit  proposé ,  il  eust  trouvé 
les  choses  plus  disposées  à  traitter  pour  le  gênerai,  à 
cause  de  la  nécessité  de  Paris,  et  du  mescontentemçnt 
que  ledit  duc  avoit  des  longueurs  du  secours  du  duc 
de  Parme,  qu'il  ne  fit  au  voyage  qui  luy  fut  permis 
à  la  fin  d'y  faire  avec  M.  le  cardinal  de  Gondy  ;  car 
ils  trouvèrent  ledit  duc  de  Parme  à  une  journée  de 
Meaux ,  et  M.  de  Mayenne  si  encouragé  de  ce  secoun 
qu'il  n'estoit  plus  capable  de  la  paix. 

L'on  accuse  quelques-uns  de  ce  refus ,  dont  je  ne 
puis  parler  qu'incertainement;  mais  en  vérité  il  ne 
servit  qu'à  aigrir  et  animer  davantage  les  Parisiens  et 
ceux  qui  leurcommandoient,  lesquels,  comme  par  le 
retour  dudit  sieur  de  Lion  en  ce  temps ,  ils  eussent 
esté  asseurez  de  la  bonté  de  Sa  Majesté,  et  ne  l'eussent 
esté  de  la  venue*  dudit  duc  de  Parme  :  car  il  estoit  en- 


DE  VILLEROT.    [iSqo]  189 

cores  en  Flandres,  et  M.  de  Mayenne  si  foible  quil 
n'osoit  passer  Brenne.  Peut-estre  qu'ils  eussent  esté 
cause  de  sauver  la  ville  de  péril ^  et  que  Ton  eust  atta- 
ché une  négociation  qui  nous  eust  donné  la  paix  ge- 
neralle  ;  car  ledit  duc  de  Mayenne  ne  la  vouloit  per- 
dre, et  n'eust  permis  qu'elle  eust  composé  sans  luy, 
et  si  estoit  quasi  désespéré  de  la  pouvoir  secourir  par 
la  force,  et  de  la  sauver  autrement  que  par  un  traité. 
Monsieur,  c'est  grande  imprudence  de  perdre  l'occa- 
sion de  servir  et  secourir  le  public,  principalement 
quand  elle  dépend  de  plusieurs;  car  il  advient  rare* 
ment  qu'elle  se  recouvre,  parce  qu'il  faut  peu  de 
chose  à  faire  changer  d'advis  à  une  multitude,  comme 
l'on  esprouva  bien-tost  après  en  ceste  occasion  ;  car 
quand  lesdîts  sieurs  cardinal  de  Gondy  et  de  Lion 
arriveront  à  Meaux,  ils  ne  servirent  de  rien  qu'à  con- 
firmer les  habitans  de  ladite  ville  en  leur  obstination, 
à  cause  de  Tesperance  qu'on  leur  avoit  donnée  de  les 
secourir  bien-tost;  joinct  qu'il  n'estoit  plus  au  pouvoir 
dodit  duc  de  Mayenne  de  disposer  des  affaires,  et 
aussi  qu'il  eust  esté  mal  séant  d'entamer  un  traité  pour 
rendre  laditte  ville  de  Paris  à  la  veuë  du  secours, 
après  avoir  enduré  et  laissé  passer  cinq  mois  de  temps 
sans  y  vouloir  entendre. 

Lors  on  m'envoya  un  passeport  de  Sa  Majesté  pour 
me  retirer  en  ma  maison,  à  la  requeste  et  poursuitte 
de  mon  père,  esprès  venu  en  cour  pour  cet  effect; 
mais  je  ne  pouvois  plus  m'en  ayder,  parce  que  j'avois 
promis  audit  duc  de  Mayenne,  après  tant  de  refus  que 
Ton  m'avoit  faict,  de  ne  me  retirer  que  je  n'eusse  veu 
ce  qui  adviendroit  du  secours  de  ladite  ville  de  Paris. 
Davantage,  je  voulois  essayer  de  garantir  les  maisons 

de  mes  amis,  qui  estoient  entre  Meaux  et  Paris,  de 
Torage  de  ladite  armée  estrangere  :  surquoy  néant* 
moins  j'eus  très-mauvaise  fortune,  car  toutes  celles 
que  j'avois  enlreprins  de  sauver  furent  pillées,  jus- 
ques  à  l'abbaye  de  Malnoiie,  qui  avoit  esté  très-bien 
conservée  durant  le  siege^  laquelle  fut  saccagée  par 
lesdits  estrangers  avec  grande  insolence  et  impieté. 
De  sorte  que  je  perdis  deslors  la  bonne  opinion  que 
j'avois  de  la  conduitte  dudict  duc  de  Parme,  laquelle, 
soit  qu'il  le  fit  par  art  ou  autrement,  fut  si  confuse 
durant  ce  voyage,  que  je  puis  dire  avec  vérité  n'avoii' 
jamais  veu  tant  de  desordre  en  nos  armées  françoia^ 
qu'en  celle  là,  encore  qu'il  n'y  en  ait  faute  ordinaive- 
ment,  comme  vous  savez.  Et  faut  que  je  vous  die  une 
particularité  :  c'est  qu'ayant  prié  le  sieur  Jean  Baptiste 
deTassis,  nouvellement  revenu  d'Espagne,  de  secourir 
laditte  abbaye,  il  y  mena  des  gens  de  guerre,  par  le 
commandement  dudit  duc  de  Parme,  qui  achevèrent 
de  saccager  en  ma  présence  ce  que  les  autres  avoieot 
laissé:  dont  je  ne  peus  jamais  avoir  justice;  pillèrent 
aussi  en  deux  jours  toutes  les  églises  depuis  Lagoy 
jusques  à  Paris,  que  Sa  Majesté  avoit  conservées  en- 
tières durant  ledit  siège  :  ce  qui  excita  plusieurs  cla- 
meurs et  malédictions  du  peuple  contre  laditte  arnlée, 
de  laquelle  ils  s'attendoient  de  recevoir  tout  autre  traic- 
tement,  comme  ils  nous  reprochoient  e»ii  passant  paf 
les  villages. 

L'on  discouroit  diversement  du  succès  advenu  entre 
ces  deux  armées,  et  disoit-on  que  si  Sa  Majesté  eust 
gardé  et  deffendu  le  passage  de  Claye,  dont  l'abord 
estoit  très-difficile  à  cause  d'un  ruisseau  qui  y  passe, 
qui  est  accompagné  d'un  marais  fangeux ,  et  laissé 

f uelque  cavalerie  à  Tentour  de  Paris  pour  empescher 
l'entrée  des  vivres  et  la  sortie  des  habitans,  elle  eust 
acculé  Iq^it  duc  de  Parme  et  Teust  contraint  prendre 
un  autre  chemin,  ou  de  combattre  en  ce  passage  avec 
desavantage;  quoy  faisant,  peut  estre  que  les  Parisiens, 
qui  n'en  pouvoient  plus,  eussent  esté  contraints  de 
composer  et  venir  à  la  raison.  Ledit  duc  de  Parme  crai- 
gnoit  fort  estant  à  Meaux ,  lors  que  l'on  luy  représenta 
le  chemin  qu'il  falloit  qu'il  tint,  que  Sa  Majesté  prist 
ce  conseil;  de  sorte  qu'il  fut  très  aise  quand  il  trouva 
ce  passage  abandonné,  encores  plus  quand  il  sceut 
que  Saditte  Majesté  avoit  levé  son  siège  et  venoit  au 
devant  de  luy,  et  n'avoit  laissé  aucunes  forces  auprès 
de  Paris,  et  neantmoins  qu'elle  luy  donna  loisir,  les 
deux  armées  se  voyans,  de  retrancKer  la  teste  de  la 
sienne  au  village  ,de  Pomponne  où  il  estoit  logé  ;  car 
il  vit  Jedit  siège  levé,  qui  estoit  ce  qu'il  cherchoit,  sans 
estre  contrai  net  de  combattre.  Sur  cela  il  print  Lagny 
par  force  à  la  veue  de  Sa  Majesté,  quasi  sans  que  son 
armée  eust  autres  alarmes  que  de  petites  escarmou- 
ches qui  se  faisoient  à  la  teste  des  deux  armées,  dont 
il  se  mocquoit.   Geste  prise  accommoda  son  armée ^ 
qui  souifroit  desjà  assez  audit  Ponponne;  aussi  fut- 
elle  cause  que  celle  de  Sa  Majesté  se  desbanda  et 
retira  incontinent,  laquelle  alla  présenter  une  esca- 
lade à  Paris,  qui  faillit  à  reiissir.  Je  ne  prétends  blas- 
mer  personne  en  disant  l'opinion  susdite  et  ce  qui  est 
advenu  ;  car  je  sçay  qu'il  est  plus  facile  de  reprendre 
que  de  bien  faire  en  toute  chose,  et  principalement 
au  fait  de  la  guerre ,  où  ce  qui  s'entreprend  avec  plus 
de  considération  succède  souvent  le  plus  mal,  au- 
tant par  la  faute  de  ceux  qui  obeyssent  que  des  chefs, 

soit  que  les  uns  exécutent  mal  leur  charge^  ou  que  les 
autres,  rencontrans  ce  qu'ils  n'ont  pas  preveu,  de- 
meurent confus.  Sa  Majesté,  avec  ceux  qui  1%  conseil- 
loient,  levant  le  siège,  s'attendoit  de  combattre. Ten- 
nemy,  et  d'un  coup  mettre  fin  à  leurs  ajQaires  ;  et 
de  faict  Sa  Majesté  se  présenta  d'abordée  comme  si 
elle  eust  voulu  combattre:  et  peut-estre  que  si  lors  elle 
eust  enfoncé  ledit  duc  sans  marchander,  qu'elle  l'eust 
bien  empesché,  car  il  n'avoit  encores  commencé  ses 
trenchées;  mais  quand  il  s'apperceut  que  Sadite  Ma- 
jesté se  logeoit,  et  sceut  qu'elle  n'avoit  rien  laissé  de- 
vant Paris,  il  commença  à  se  retrancher  et  user  de  telle 
diligence,  qu'en  vingt -quatre  heures  il  eut  achevé. 
Nous  vismes  là  ce  que  peuvent  l'ordre  et  l'obeyssance 
en  une  armée,  car  ledit  duc  n'avoit  aucuns  pionniers; 
les  gens  de  guerre  firent  seuls  ceste  besongne,  mais  les 
chefs  y  mettoient  les  mains  comme  les  moindres,  et  tra- 
vailloient  par  ordonnance  :  de  sorte  qu'il  n'y  avoit  au- 
cun embarrassement  entre  eux,  d'autant  que  les  quar- 
tiers estoient  départis  aux  compagnies,  lesquelles  se  re- 
levoient  et  rafraischissoient  l'une  après  l'autre  par  heu- 
res, à  mesure  qu'elles  avoient  advancé  la  besongne  qui 
leur  estoit  baillée  par  les  ingénieurs ,  en  la  présence  du- 
dit  duc  de  Parme  et  des  principaux  de  son  armée.  Nos 
François  les  voulurent  imiter,  comme  ceux  qui  pour 
estre  logez  à  la  teste  en  avoient  plus  de  besoin  ;  mais 
ils  ne  faisoient  rien  moins  qu'approcher  des  autres,  et 
ne  travailloient  que  par  acquit  et  confusément. 

Tant  y  a  que  M.  de  Mayenne  arriva  à  Paris  le  18 
ou  19  du  mois  de  septembre,  Tarmée  de  Sa  Majesté 
s'estant  retirée  au  delà  de  la  rivière  d'Oise;  et  combien 
que  les  habitans  de  laditte  ville  eussent  toute  occa- 

$ion  de  nous  recevoir  joyeusement ,  en  considération 
de  leur  délivrance  et  de  la  gloire  par  eux  acquise  en 
la  deffense  de  leur  ville,  toutesfois  ils  estoient  si  com- 
battus de  la  faim  et  des  maux  qu*ils  avoient  soufferts , 
qu'ils  nous  regardoient  d'un  œil  plus  pitoyable  qu'al- 
légé: ne  plus  ne  moins  que  ceux  qui  sortent  d'un  péril 
contre  leur  espérance  sont  eticores  plus  estonnez  que 
joyeux,  sentans  plus  le  mal  qu'ils  ont  enduré  qu'ils  ne 
cognoissoient  le  bien  qui  leur  arrive,  et  sont  si  trou- 
blez d'appréhension  et  de  douleur  qu'ils  mesprisent 
leur  délivrance.  Mais  comme  tels  accidens  font  leurs 
effects,  selon  la  nature  et  disposition  des  cœurs  oui  ils 
agissent,  nous  en  voyons  aussi  sortir  plusieurs  de  ceste 
agonie,  transportez  de  rage  et  d'un  désir  effréné  de  se 
venger  et  mal  faire  à  un  chacun,  et  les  autres  si  mat- 
tez  du  passé  et  souciez  de  l'advenir,  qu'ils  avoient  honte 
de  ce  que  les  autres  faisoient  gloire,  et  ne  pouvoîent 
nous  regarder,  ny  nous  eux,  sans  souspirer. 

Je  n'escris  point  les  nécessitez  et  les  extremitez  qui 
furent  endurées,  parce  que  je  n'en  puis  parler  que  par 
ouy  dire,  et  qu'elles  ont  esté  publiées  par  ceux  qui 
les  ont  veuës  et  supportées;  mais  je  confesseray  que  je 
n'eusse  jamais  creu  que  ladite  ville  eust  peu  tant  patir: 
et  que  si  j'ay  jamais  esté  abusé  en  chose,  c'a  esté  en 
celle-cy ,  et  au  jugement  que  j'en  faisois,  me  resouve- 
uant  du  péril  auquel  on  disoit  ordinairement  à  nos 
roys  que  ladite  ville  estoit  ^juand  seulement  les  mar- 
chez se  trouvoient  deux  fois  sans  bleds.  Mais  les  maux 
qui  nous  arrivent  par  force  se  supportent  plus  douce- 
ment que  ceux  que  nous  estimons  nous  advenir  par 
nostre  faute,  chacun  se  resolvant  d'endurer  ce  qu'il 
ne  peut  éviter.  A  quoy  l'on  adjouste  le  désir  et  le  be- 
44.  i3 

soin  que  Ton  a  d'en  user  ainsi  pour  conserver  le  sien 
et  éviter  pis,  mesme  quand  il  s'agit  de  la  religion , 
laquelle  a  sur  plusieurs  une  puissance  merveilleuse. 
Toutesfois  j'attribue  bien  autant  ceste  patience  ou 
constance  au  naturel  commun  des  Parisiens  qu'à  toute 
autre  chose ,  car  ils  sont  ordinairement  plus  timides 
que  courageux  y  et  si  esclaves  de  leurs  biens  et  com- 
moditez,  et  pour  ceste  raison  si  discordans  en  ce  qui 
concerne  le  public,  qu'ils  s'accommodent  plus  volon- 
tiers au  temps  qu'ils  ne  regimbent  contre  le  mal.  Aussi 
voyons-nous  que  peu  de  gens  ont  ordinairement  esté 
cause  des  mouvemens  et  changemens  advenus  en  laditte 
ville,  laquelle  a  esté  plus  préservée  de  Dieu  que  des 
hal)itans  es  périls  esquels  elle  s'est  trouvée  j  et  vérita- 
blement nous  pouvons  dire  que  Dieu  y  est  aussi  bien 
servy  qu'en  lieu  du  monde. 

Je  n'y  demeuray  que  deux  jours,  car  j'avois  prins 
congé  du  duc  de  Mayenne  pour  me  retirer  en  ma 
maison  de  Villeroy ,  en  laquelle  je  me  rendis  le  jour 
mesme  que  le  duc  de  Parme  assiégea  Corbeil.  Là  me 
vindrent  trouver  le  sieur  de  Fleury  mon  beau-frere, 
et  l'abbé  de  Chesy,  avec  lettre  de  M.  le  cardinal  de 
Gondy  et  de  M.  le  chancelier,  par  lesquelles  ils  me  ' 
pi  ioient,  tant  en  leurs  noms  que  de  plusieurs  autres 
seigneurs  estant  au  service  de  Sa  Majesté,  de  re- 
prendre les  erres  de  ma  première  poursuitte,  pour  le 
repos  du  royaume  ;  et  leur  donner  advis  de  ce  qu'ils 
dévoient  faire  de  leur  costé  pour  y  servir,  disant  qu^il 
ne  falloit  se  rebuter  pour  les  choses  passées,  ny  laisser 
à  bien  fairç  au  public  pour  des  considérations  privées; 
qu'il  y  avoit  plusieurs  heures  au  jour,  et  que  les  cœurs 
et  les  volontez  des  princes  estoient  aussi  subjects  au 

changement  comme  les  occasions  s'en  prescntoient. 
Que  chacun  de  part  et  d'autre  avoit  esprouvé  la  diflS- 
culté  de  vaincre  son  ennemy  par  la  voye  des  armes, 
tant  les  partys  estoient  puissants  et  bien  défendus; 
partant  qu'il  falloit  en  chercher  et  trouver  quelques 
antres  pour  sortir  de  nos  misères;  qu'ils  m'asseuroient 
que  Sa  Majesté  estoit  maintenant  plus  disposée  d'y  en- 
tendre que  jamais,  comme  estoient  ses  principaux  ser- 
viteurs: partant  qu'il  n'estoit  plus  question  que  d'y 
faire  entendre  ledict  duc  :  enquoy  chacun  estimoit 
que  je  pourrois  mieux  servir  que  nul  autre ,  tant 
pour  m'y  estre  desja  employé,  que  pour  la  confiance 
qu'ils  avoient  de  Taffection  que  je  portois  au  bien  du 
royaume,  pour  lequel  à  ceste  cause  ils  me  conjuroient 
d'entreprendre  ceste  charge,  en  laquelle  ils  me  pro- 
mettoient  de  me  seconder  et  assister  de  tout  leur  pou- 
voir, comme  ils  me  promettoient  que  feroient  tous 
les  bons  serviteurs  de  Sa  Majesté ,  laquelle  particu- 
lièrement me  sçauroit  gré  du  devoir  que  j'y  ferois, 
sans  qu'il  fust  plus  au  pouvoir  de  personne  de  me  tra- 
verser auprès  d'elle ,  et  rejetter  sur  moy  les  fautes  des 
autres ,  ny  attribuer  à  la  nécessité  publicque  ou  privée 
mes  poursuittes,  comme  cy  devant  il  avoit  esté  faict 
assez  impudemment  par  gens  qui  ne  me  cognoissoient 
pas,  et  comme  ceux  qui  s'estoient  promis  tout  autre 
issue  du  siège  de  Paris  que  celle  qui  estoit  advenue. 

Après  avoir  informé  bien  particulièrement  lesdits 
sieurs  de  Fleury  et  de  Chesy  du  passé,  tant  de  ce  qui 
avoit  esté  commencé  par  moy  que  par  autres  concer- 
nant la  paix,  je  leur  dis  que  la  vie  me  defaudroit  plus- 
tost  que  la  volonté  de  servir  à  un  si  bon  œuvre,  re- 
cognoissant  plus  que  jamais,  comme  j'avois  faict  dès  le 

commencement;  que  si  la  guerre  duroit  elle  ruineroit 
en  fin  la  religion  catholique  et  le  royaume.  Que  je 
Tavois  aussi  prédit  et  remonstré  à  tous  ceux  qui  de 
part  et  d'autre  avoient  pouvoir  d'y  remédier;  mais  que 
j'avois  esté  plustost  blasmé  que  creu  ^  x^omme  si  j Vusse 
esté  poussé  à  ce  devoir  pour  faire  mes  affaires  particu- 
lières et  non  les  publiques.  Que  cela  m'avoit  assex 
despieu,  mais  non  relmté  ny  changé  d'opinion  ny  de 
volonté  de  servir,  oui  bien  rendu  un  peu  plus  circons^ 
pect  et  retenu  en  ceste  action  que  devant,  pour  de 
volée  ne  me  laisser  transporter  à  Tadvenir  à  mon  af- 
fection ny  à  la  nécessité  publique ,  comme  j'avois  faict; 
joinct  que  j'avois  recogneu  mes  espaules  estre  trop 
foibles  pour  porter  ce  fardeau  qui  estoit  trop  pesant, 
d'autant  que  les  interests  privez  avoient  maintenant 
plus  de  puissance  sur  les  François  que  les  raisons  et 
considérations  publiques.  Davantage,  que  je  n'estimois 
point  que  la  paix  se  peust  traicter  durant  la  guerre, 
pource  que  ledit  duc  de  Mayenne  ne  pouvoit  ny  vou- 
loit  y  entendre  sans  ceux  du  party,  avec  lesquels  il  ne 
pouvoit  communiquer  sans  les  assembler  :  ce  qu'il  ne 
pouvoit  bonnement  faire  durant  la  guerre  à  cause  des 
dangers  des  chemins,  comme  il  avoit  espiouvé  depuis 
cinq  mois  qu'il  les  avoit  mandez  en  vain ,  ainsi  que 
j'avois  souvent  dict  et  escrit  à  Sa  Majesté  et  à  ses  servi- 
teurs, dont  aussi  l'on  avoit  faict  peu  de  compte.  Et 
toutesfois  il  estoit  manifeste  que,  si  la  guerre  ne  cessoit, 
ledit  duc  seroit  plustost  contrainct  de  traitter  avec  les 
P^spagnols  que  de  composer  avec  Sa  Majesté,  pour  ce 
qu'il  ne  pouvoit  plus  se  deffeiidre  ny  maintenir  seul 
sans  eux,  et  eux  ne  l'assisteroient  plus  qu'ils  ne  fussent 
asseurez  de  luy.  Au  moyen  dequoy  il  me  sembloit 

qu'il  falloit  faire  deux  choses ,  pour  bien  acheminer  les 
affaires.  La  première,  que  Sa  Majesté  et  ledit  duc  com- 
missent et  députassent  cinq  ou  six  personnages  d'hon* 
near  pour  traitter  ensemble  ^  sans  plus  faire  manier 
les  affaires  par  un  seul  et  en  cachette^  comme  il  avoit 
esté  pratiqué  jusques  à  présent  ;  et  l'autre^  accorder  dès 
à  présent  une  surseance  d'armes  pour  certain  temps 
pour  faciliter  ladite  assemblée,  afin  de  commencer  à 
nous  adoucir  et  reconcilier  ensemble.  Que  si  on  trou- 
voit  bon  ce  chemin ^  je  m'y  engagerons  volontiers  avec 
les  autres  y  si  l'on  m'en  jugeoit  digne  :  sinon  je  sup- 
plierois  ces  messieurs  d'en  estre  excusé,  parce  que  je 
ne  pouvois  espérer  que  les  choses  succédassent  bien , 
y  procédant  autre  ment.  Que  c'estoit  l'advis  que  je  pou- 
vois donner  à  ces  seigneurs  qui  les  avoient  envoyez 
vers  moy,  lequel  je  desirerois  qu'ils  prinssent  en  bonne 
part.  Et  neantmoins  je  voulus  voir  ledict  duc  de 
Mayenne,,  et  luy  faire  entendre  ce  que  lesdits  sieurs 
de  Fleury  et  de  Chesy  m'avoient  rapporté  devant  leur 
partement,  afin  de  descouvrir  son  inclination  pour  les 
en  instruire. 

Suivant:  cela  je  fus  trouver  ledit  duc  au  siège  de 
Corbeil,  qui  me  dit  que  M.  le  chancelier  avoit  desja 
mandé  à  madame  de  Nemours  sa  mère,  par  Jean 
Baptiste,  que  l'on  appelloit  le  compère,  qui  souloit 
estre  premier  maistre  d'hostel  de  la  Royne,  cela 
mesme  qu'il  m'a  voit  faict  dire  par  les  sieurs  de  Fleury 
et  Chesy  ;  et  sur  ce  demanda  que  je  fusse  envoyé 
à  Noisy  pour  en  conférer  avec  les  serviteurs  de  Sa 
Majesté,  en  la  présence  de  M.  le  cardinal  de  Gondy, 
asseurant  que  ce  voyage  reiissiroit  au  bien  du  public 
et  de  la  religion  :  à  quoy  ledit  duc  adjousloit  qu'il  avoit 

desja  promis  à  ladite  dame  de  m  y  envoyer,  me  priant 
de  prendre  ceste  peine.  IVJais  je  luy  respondis  que  je 
n'y  Toulois  aller  seul,  pour  n'estre  subject  à  desadveu 
et  me  faire  moquer  de  moy,  comme  j'avois  fait  ;  partant 
qu'il  en  deputast  d'autres,  ou  que  je  n'yrois  point.  Je 
m'apperceus  bien  que  ledit  duc  n'approuvoit  ceste  as- 
semblée sous  couleur  qu'elle  donneroit  jalousie  aux 
Espagnols  et  à  leurs  adherans,  mais  qu'il  desiroit  que 
l'on  fit  une  cessation  d'armes.  J'apprins  aussi  de  M.  de 
Rosne  qu'estant  allé  n'agueres  à  Pontoise  quérir  de 
la  poudre  et  des  balles  à  canon,  il  avoit  dit  à  mon    . 
fils,  sur  une  lettre  de  madame  de  La  Roche-Guyon, 
laquelle  avoit  assez  de  part  auprès  du  Roy,  faisant 
mention  de  la  paix,  qu'il  fit  mettre  en  avant,  par  le    ' 
moyen  de  mon  père,  une  cessation  d'armes,  comme 
un  moyen  très  à  propos  et  nécessaire  pour  parvenir  à 
ladite  paix.  Dequoy  je  fis  lors  peu  de  compte,  estimant 
qu'on  ne  s'y  arresteroit,  car  il  me  sembloit  que  cefaict 
devoit  estre  manié  plus  solemnellement  :  dont  à  mon 
retour  je  priay  lesdits  sieurs  de  Fleury  et  de  Chesy, 
lesquels  j'advertis  de  ce  que  j'avois  appris  de  M.  de 
Mayenne  et  dudit  sieur  de  Rosne,  et  de  faire  remons- 
trance  à  mondit  sieur  le  chancelier,  afin  qu'il  tint  la 
main  que  les  afiaires  fussent  traittées  par  conférence 
entre  personnes  d'authorité,  publiquement  et  non  se- 
crettement,  pour  mieux  engager  les  parties;  autre- 
ment l'on  ne  feroit  rien  de  bon. 

Deux  jours  après  le  partement  de  Villeroy  desdits 
sieurs  de  Fleury  et  de  Chesy,  avec  la  response  sus- 
dite, arriva  vers  moy  un  homme  de  mon  père  envoyé 
exprès  pour  me  faire  sçavoir  qu'il  avoit  veu  Sa  Ma- 
jesté à  Magny,  laquelle  luy  avoit  dit,  en  la  présence  de 

M.  le  mareschal  de  Biron  y  estre  si  désireuse  de  la  paisi 
qu'elle  estoit  contente  de  commencer  par  une  cessa- 
tion d'airmeSy  pour  donner  relasche  à  ses  subjects,  et 
moyen  audit  duc  de  conférer  avec  ses  partisans  ^  sans 
lesquels  il  disoit  ne  pouvoir  rien  faire. 

Partant  qu'il  n'estoit  plus  question  que  d'y  disposer 
ledit  duc,  et  mettre  la  main  à  l'œuvre ,  ayant,  comme 
ilavoit,  parole  de  Sa  Majesté;  et  sur  ce  me  commanda 
d'en  parler  audit  duc,  de  l'exhorter  d'y  entendre,  et 
d'en  entreprendre  la  commission;  et  à  ceste  fin  l'aller 
trouiwr  à  Pontoise,  où  il  s'acheminoit  :  et  si  j'en  fai- 
soîs  difficulté,  luy  envoyer  un  passeport  dudit  duc, 
avec  lequel  il  le  viendroit  trouver  à  Paris  ou  en  l'ar- 
mée, pour  luy  en  faire  l'ouverture;  m'admonestant 
toutesfois  de  ne  perdre  ceste  occasion  d'assister  le  pu- 
blie en  la  nécessité  en  laquelle  il  se  trouvoit,  usant  des 
teroies  et  commandements  de  père.  Dequoy  j'advertis 
incontinent  ledit  duc  qui  estoit  encores  au  siège  de 
Corbeil,  lequel  approuva  aussi  tost  ce  voyage,  me 
pressant  de  l'entreprendre ,  et  accorder  ladite  cessa- 
tion d'armes,  sans  laquelle  il  disoit  ne  pouvoir  assem- 
bler ceux  du  party,  et  moins  traicter  sans  eux.  Je  le 
suppliay  encores  à  ce  coup  de  ne  m'y  envoyer  seul 
pour  les  raisons  susdites;  toutesfois  je  ne  peus  jamais 
gBiigner  ce  poinct  sur  luy,  estant  en  cela  conforté  par  ' 
tous  ceux  qui  le  conseilloient,  et  mesmes  par  mes- 
sieurs de  Lion  et  Janin  :  ce  bui  me  despleust  grande- 
ment; joinct  qu'il  me  sembloit  que  leurs  raisons,  les- 
quelles estoient  seulement  fondées  sur  le  mesconten- 
tement  que  l'on  avoit  à  Rome,  en  Espagne  et  en 
plusieurs  villes  de  ce  royaume,  que  ledit  duc  feist 
traicter  publiquement  avec  Sa  Majesté,  estant  de  con- 


'200  [ïSgo]    MÉMOIRES  d'éTAT 

traire  religion,  ne  meritoient  d'estre  balancées  avec 
le  bien  que  Ton  pouvoit  espérer  pour  la  religion  et 
pour  le  royaume  par  une  publicque  négociation. 

Toutesfois  je  ne  peus  rien  profiter  :  quoy  voyant  je 
me  résolus  de  voir  mon  père  pour  le  contenter  et  luy 
en  dire  mon  advis,  prenant  charge  duditduc  de  traitter 
et  accorder  ladite  cessation  d^armeS;  accompagnée  d*an 
commerce  gênerai,  d'un  règlement  tant  pour  le  la* 
bourage  que  pour  la  levée  des  deniers  publics  durant 
icelle.  Le  cardinal  dajetan  partit  en  ce  temps  de  Paris 
pour  s'en  aller  en  Italie ,  à  cause  de  la  mort  du  pape 
Sixte  citiquiesme  qui   nous  l'avoit  envoyé;  et   nous 
laissa  Tevesque  de  Plaisance,  créature  du  duc  de  Parme, 
en  qualité  de  vice-legat ,  dont  il  exerça  la  charge  sans 
pouvoir  vallable  et  contre  les  formes  du  royaume.  Car 
puisque  le  Pape,  qui  avoit  délégué  ledit  cardinal, - 
estoit  decedé,  son  pouvoir  cessant  comme  il  faisoit,  il 
ne  pouvoit  aussi  subdeleguer  un  autre;  joinct  qu'en  ce 
royaume  nous  n'admettons  pas  volontiers  telles  dele* 
gâtions.  Aussi  sa  commission  ne  fut  présentée  au  par- 
lement; et  se  contenta   d'entreprendre  ceste  faculté 
pour  s'authoriser  et  s'accommoder. 

Ledit  cardinal  laissa  à  son  partement,  entre  les  gens 
de  qualité,  une  opinion  toute  contraire  à  celle  qu'ils 
s'estoient  promise  à  son  arrivée;  car  il  àe  monstra 
durant  son  séjour  si  partial  pour  lé  service  du  roy 
d'Espagne,  qu'il  mesprisoit  les  conseils  de  ceux  qui 
n'y  adheroient ,  et  ne  faisoit  compte  des  autres.  L'on  a 
voulu  dire  que  Sa  Sainctetén'estoit  pas  trop  satisfaicte 
de  luy,  commenceantà  cognoistre  que  nostre  guerre 
panchoit  bien  autant  du  costé  de  l'ambition  que  de  la 
religion. 


DE  VILLEROY.    [iBgo]  20  I 

Je  partis  donc  de  ma  maison  pour  m'en  aller  à 
PoDtoise  avec  la  susdite  charge,  sans  estre  retenu  des 
bruslemens  et  ravages  que  (aisoient  tous  les  jours  les 
estrangers  jusques  aux  portes  d'icelle,  et  qui  estoit 
remplie  de  toutes  sortes  de  personnes ,  jusques  à  trois 
ou   quatre  mil  qui    sy   estoient   retirez  avec  leurs 
femmes,  enfans  et  bestiaux,  pour  leur  seureté.  Mon 
père  m*attendoit  à  Pontoise,  lequel  me  confirma  de 
bouche  ce  qu'il  m'avoit  escrit,  et  advertit  Sa  Majesté 
de  mon  arrivée,  ensemble  du  rapport  que  je  luy  avois 
Êiict  de  l'intention  dudit  duc,  et  de  la  charge  (|u'il 
m*avoit  donnée.  Sa  Majesté  luy  manda  avoir  com- 
mandé à  M,  le  mareschal  de  Biron  et  messieurs  de  Tu- 
renne  et  Du  Plessis  de  conférer  avec  moy,  et  qu'ils  se 
trouveroient  pour  ce  faire'^dès  le  lendemain  à  Buy,  pro- 
che d'Alincour,  où  arriva  ledit  sieur  de  Fleury,  qui 
me  dit  de  la  part  de  M.  le  chancelier  qu'il  se  resjouïs- 
soit  de  ma  venue  et  qu'il  en  esperoit  tout  bien,   et 
que  Sa  Majesté  avçit  député  lesdits  sieurs  pour  parler 
à  moy,  ayant  jugé  à  propos  qu'il  n'y  fust  point,  d'au- 
tant qu'il  en  pourroit  mieux  favoriser  ma  négociation 
auprès  de  Sa  Majesté,  laquelle  estoit  lors  à  Gisors, 
cjue  s'il  y  estoit  employé. 

Geste  assemblée  et  conférence  commença  donc  au 
lieu  de  Buy  le  quinziesme  jour  d'octobre,  entre  les 
susdits  seigneurs  et  moy,  le  maistre  de  la  maison  y  as- 
sistant, et  ledit  sieur  de  Fleury.  Là  fut  représenté  tout 
ce  qui  s'estoit  passé  en  la  poursuitte  de  la  paix,  et  la 
bonne  volonté  que  les  chefs  avoient  d'y  entendre,  et 
recogneu  qu'il  falloit  commencer  par  une  cessation 
d'armes  pour  quelque  temps,  laquelle  fut  pour  ceste 
cause  arrestée  de  part  et  d'autre,  et  sur  ce  discouru  de 

la  forme  et  des  conditions,  et  particulièrement  des 
qualitez  qu'on  donneroit  aux  chefs ,  du  département  et 
levées  des  deniers  publics,  de  la  liberté  et  seuretéda 
commerce,  et  du  labourage  au  soulagement  du  pauvre 
peuple,  du  renvoy  hors  du  royaume  des  forces  estran- 
geres,  de  la  délivrance  des  prisonniers  de  guerre,  où 
il  fut  faict  mention  de  celles  de  messieurs  de  Guise  et 
d'Elbœuf,  et  de  mesdames  de  Longueville  et  sa  suitte, 
et  de  la  restitution  et  jouyssance  des  biens  saisis,  et  de 
l'ordre  qu'on  tiendroit  pour  faire  exécuter  et  garder 
ladite  cessation  d'armes,  des  lieux  où  elle  s'estendoit) 
du  temps  qu'elle  dureroit  :  ce  qui  fut  débattu  et  dis- 
couru diversement;  mais  en  fin  il  fut  arresté  que  cha- 
cun mettroit  son  advis  par  escrit  pour  en  communi- 
quer plus  meurement,  et  s'en  accorder  à  un  autre 
jour. 

Des  le  lendemain  je  leur  envoyay  par  le  sieur  de 
Fleury  ce  que  j'en  avois  projette  et  escrit;  dont  de- 
puis je  conferay  avec  eux  au  lieu  de  Vaux  près  Gi- 
sors,  où  ils  amenèrent  M.  de  Revol.  Mais  d'autant  que 
Sa  Majesté  estoit  partie  dudit  Gisors,  et  que  je  n'estois 
marry  de  sçavoir  l'intention  dudit  duc  sur  l'advis  que 
je  luy  avois  donné  de  nostre  première  conférence, 
devant  que  passer  outre,  nous  ne  conclusmes  ny  ac- 
cordasmes  rien,  et  seulement  reconneusmes,  discou- 
rans  sur  chacun  article  de  l'escript  que  j'avois  dressé, 
par  où  à  peu  près  nous  en  devions  sortir,  si  nos  che& 
continuoient  à  vouloir  faire  laditte  cessation  d'armes. 

Soudain  qiie  Sa  Majesté  fut  revenue  audit  Gisors , 
lesdits  seigneurs  me  renvoyèrent  quérir,  et  mandèrent 
aussi  à  mon  père  de  s'y  trouver,  lesquels  me  dirent , 
par  la  bouche  de  M.  le  mareschal  de  Biron,  assez  suc- 

cinctement,  qu'encores  que  Sa  Majesté  fut  advertie 
que  le  duc  de  Parme  s'en  relournoit  avec  son  armée 
an  Pays-Bas  y  et  qu'il  estoit  en  si  mauvais  estât  que 
de  long-temps  il  ne  pourroit  revenir  en  ce  royaume, 
de  sorte  qu'elle  ne  pouvoit  faillir  qu'elle  n'en  receust 
un  grand  advantage  :  toutesfois  que  Sa  Majesté  avoit 
tant  de  pitié  de  son  pauvre  peuple ,  et  estoit  si  rem- 
plie de  bonté  envers  ses  subjects,  qu'elle  ne  vonloit 
point  laisser  de  leur  donner  la  paix  si  ledit  duc  s'y 
vouloit  résoudre  ;  mais  qu'elle  ne  pouvoit  aucunement 
gouster  ladite  cessation  d'armes  qui  avoit  esté  pro- 
posée, par  ce  qu'elle  luy  estoit  trop  préjudiciable, 
d'autant  que  c'estoit  accoustumer  ses  sujects  à  la  deso* 
beyssance,  et  un  moyen  de  rafraischir  les  vivres  dans 
les  villes  qui  en  avoient  nçcessité,  comme  celle  de 
Paris;  donner  temps  et  loisir  audit  duc  de  Parme  de 
dresser  ses  forces  :  en  ce  faisant  reculer  plustost  que 
d'advancer  la  paix  gencralle,  laquelle  si  on  vouloit  pou- 
voit estre  aussi  tost  conclue,  et  après  plus  facilement 
exécutée  et  mieux  rcceuë,  que  non  pas  laditte  cessation 
d'armes.  Mais  d'autant  que  j'avois  souvent  dit  que  le 
duc  ne  pouvoit  traitter  sans  l'advis  et  consentement  de 
ceux  de  son  party,  lesquels  il  ne  pouvoit  assembler 
durant  la  guerre  à  cause  des  dangers  des  chemins ,  ils 
ofiroient  des  passe-ports  de  Sa  Majesté  pour  les  aller 
quérir,  et  faire  venir- seurement,  lesquels  seroient 
expédiez  en  la  forme  qu'ils  adviseroient  avec  moy,  si 
je  m'en  voulois  contenter;  adjoustant  que  ce  moyen 
avoit  esté  pratiqué  en  autre  temps  :  mais  que  durant 
DOS  guerres  civilles  l'on  n'avoit  jamais  faict  cessation 
d'armes  generalle  ;  partant  que  Sa  Majesté  ne  s'y  vou- 
loit point  accorder. 

Je  lUy  respondis  que  Ton  m'avoit  mandé  et  fait  ve- 
nir exprès  pour  trailter  laditte  cessation  d'armes  ;  que 
ledit  duc  m'avoit  sur  cela  envoyé  et  donné  charge  de 
raccorder,  croyant  que  Sa  Majesté  fust  résolue  comme 
on  luy  avoit  escrit.  Mais  puis  qu'il  estoit  autrement  et 
que  l'on  avoit  changé  d'advis,  et  que  maintenant  ils 
faisoierit  une  autre  proposition,  je  ne  pouvois  y  res- 
pondre  sans  sçavoir  l'intention  dudit  duc,  lequel  à 
ceste  cause  je  relournerois  trouver  le  lendemain  avec 
la  permission  de  Sa  Majesté  et  la  leur;  les  suppliant 
de  conseiller  à  Sa  Majesté  de  ne  laisser  à  faciliter  les 
moyens  de  faire  la  paix  pour  la  i  etraitte  dudit  duc  de 
Parme  et  de  son  armée ,  par  ce  que  de  long  temps  elle 
ne  recouvriroit  par  armes  l'advantage  qu'elle  avoit 
perdu  devant  Paris;  que  ce  seroit  tousjours  à  recom- 
mencer, et  que  tant  plus  la  guerre  dureroit,  plus  Sa 
Majesté  y  perdroit,  car  chacun  de  paît  et  d'autre  la 
faisoit  à  ses  despens  :  et  plus  le  mal  est  invétéré,  el 
plus  il  est  difficile  à  guarir;  que  j'estimois  que  les 
Espagnols  n'en  seroient  marris,  parce  qu'ils  ne  s'y 
estoient  formellement  opposez  quand  on  leur  en  avoit 
parlé. 

Nous  nous  separasmes  la  dessus,  certes  à  mon  grand 
regret ,  parce  que  j'avois  bien  faict  estât  d'engager  à 
avant  ledit  affaire  par  l'accord  de  laditte  cessation,  que 
l'on  eust  esté  contrainct  de  part  et  d'autre  de  passer 
outre.  Mon  père  n'en  fut  moins  marry  que  moy,  car  il 
s'en  estoit  faict  fort,  et  m'avoit  faict  venir  exprès  pour 
cela.  Toutesfois  je  receus  le  soir  mesme  une  lettre  dudit 
duc,  par  laquelle  il  me  defiendoit  d'accorder  ladite 
cessation  d'armes,  d'autant  que  ledit  duc  de  Parme  ne 
la  trou  voit  à  propos,  que  les  habitans  de  Paris  en 

murmuroient;  comme  disoit  le  prevostdes  marchands^ 
et  aussi  que  Tevesque  de  Plaisance,  que  ledit  légat  avoit 
laissé,  ne  l'approuvoit.  Partant  il  me  prioit  seulement 
d'obtenir  la  liberté  du  commerce  et  la  seureté  du  la* 
bourage.  Parla  je  reconneus  que  de  part  et  d'autre 
l'on  ne  s'accorderoit  que  trop  à  rejelter  les  moyens 
d'acheminer  et  faciliter  la  paix. 

Estant  auprès  dudit  duc  je  luy  fis  entendre  ce  que 
i'ayois  faict,  avec  la  dernière  response  et  ouverture  qui 
m'avoit  esté  faicte  de  la  part  de  Sa  Majesté,  laquelle 
il  prit  resolution  d'accepter  après  plusieurs  disputes 
et  considérations,  se  promettant  qu'outre  lesdits  pas- 
seports que  l'on  promettoit  de  luy  bailler,  l'on  ac- 
corderoit aussi  le  commerce  et  le  labourage,  quiestoit 
ce  à  quoy  il  tendoit  le  plus.  Cecy  fut  consulté  avec 
ledit  duc  de  Parme  et  Tevesque  de  Plaisance ,  lesquels 
je  recogneus  craindre  extrêmement  que  l'on  attachast 
quelque  negotiation  avec  Sa  Majesté  pour  quoy  que  ce 
fust,  tant  ils  se  defioient  desja  dudit  duc  de  Mayenne, 
auquel  aussi  ils  desguisoient  encores  le  but  du  roy 
d'Espagne  :  car  Jean  Baptiste  de  Tassis  ayant  remis  à 
l'en  esclaircir,  quand  il  arriva,  après  que  la  ville  de 
Paris  seroit  secourue  :  comme  il  fut  blessé  d'une  grande 
arquebuzade  devant  Corbeil,  de  laquelle  l'on  pensoit 
qu'il  deust  mourir,  il  ne  luy  en  dit  rien  du  tout,  non 
plus  que  ledit  Bossieux,  qui  l'avoit  accompagné  en 
Espagne,  lequel  disoit  que  Sa  Majesté  Catholique  avoit 
chargé  du  tout  ledit  Tassis.  Et  toutesfois  M.  le  prési- 
dent Janin  m'a  dit  avoir  apris  en  son  voyage  d'Espagne 
qu'il  n'en  avoit  esté  rien  celé  audit  Bossieux;  mais 
qu'ils  l'avoient  si  bien  gaigné  qu'il  estoît  plus  à  eux  qu'à 
son  maistre^comme  il  tesmoigna  très-bien  en  ceste  oc- 

casion;  que  ledit  duc  de  Parme  et  les  autres  ministres 
du  loy  d'Espagne  résolurent  couvrir  audit  duc  de 
Mayenne  la  volonté  de  leur  maistre,  parce  qu'ils  re- 
cognoissoient  qu'il  avoit  quelque  autre  dessein  ;  que 
ledit  duc  de  Parme  s'en  vouloit  retourner  avec  son 
armée,  et  que  leur  partie  n'estoit  pas  encore  si  bien 
dressée  qu'ils  desiroient  pour  la  manifester  à  d'autres 
qu'à  ceux  desquels  ils  estoient  bien  asseurez.  Et  si  ledit 
Rossieux  eust  esté  fidelle  à  son  maistre,  il  Teust  lors 
esclaircy  de  toutes  choses  :  surquoy  il  eust  peu  pren- 
dre quelque  autre  party  que  celuy  qu'il  print.  Et  véri- 
tablement plusieurs  jugeoient  que  ledit  duc  de  Parme 
n'avoit  secouru  Paris  pour  le  délivrer,  mais  pour  en 
acquérir  à  son  maistre  et  à  luy  la  gloire  et  obligation 
de  ce  succez,  rendre  ses  forces  plus  nécessaires,  car  il 
eust  pris  laditte  ville  de  Corbeil  plustost  et  à  meilleur 
compte  s'il  eust  voulu  ;  et  s'il  se  fust  adressé  à  Melun 
devant  l'autre,  peut-estre  qu'il  en  eust  eu  bon  marché. 
Davantage  il  pouvoit  encore  retenir  l'armée,  et 
après  la  prinse  de  Corbeil  entreprendre  encore  quel- 
que autre  chose,  et  mesme  s'attaquer  à  Sainct  Denis, 
qui  n'estoit  encores  fortifié;  car  Sa  Majesté  estoit  foi- 
ble,  et  ledit  duc  de  Parme  n'avoit  faute  de  moyens 
d'entretenir,  voire  de  rafraischir  son  armée.  Mais  il  fîit 
possible  bien  aise  qu'elle  se  deffit  et  consumast  devant 
ledit  Corbeil,  tant  il  donna  mauvais  ordre  à  la  nour- 
riture d'icelle,  exprès  pour  avoir  excuse  de  s'en  re- 
tourner, et  en  ce  faisant  laisser  ladite  ville  de  Paris  et 
le  party  en  nécessité,  car  ledit  siège  de  Corbeil  dura 
plus  de  six  sepmaines;  et  si  d'abordée  il  ^eust  voulu 
l'assaillir  par  où  il  le  battit  et  print  à  la  fin ,  comme  il 
luy  fut  remonstré,  il  l'eust  forcé  en  huict  jours,  sans 

rejetter  comme  il  fit  cette  longueur  sur  la  faute  des 
poudres  et  balles  à  canon-y  et  partant  sur  ledit  duc  de 
Mayenne  ;  lequel  faisoit  plus  qu'il  ne  pouvoit  pour  le 
secourir.  Et  toutesfois  l'autre  le  descrioit  tant  qu'il 
pouvoit.  S'il  le  faisoit  pour  mieux  faire  les  affaires  du 
roy  Catholique  ou  non,  comme  aucuns  ont  voulu  dire, 
je  m'en  rapporte  à  ce  qui  en  est  :  mais  il  est  certain 
qu'il  y  feit  plus  de  mal  que  de  bien,  s'y  gouvernant 
comme  il  fit;  car  les  hommes,  et  principalement  les 
François,  se  gaignent  et  acquièrent  bien  plustost  par 
les  beaux  faits'que  par  la  nécessité,  comme  les  Espa- 
gnols ont  depuis  esprouvé. 

Donc  ledit  duc  ayant  pris  resolution  d'accepter  les- 
dits  passeports  pour  envoyer  aux  provinces  et  assem- 
bler le  parly,  il  me  pria  de  faire  encore  cesle  office, 
m'asseurant  derechef  qu'il  ne  desiroit  rien  tant  que 
de  faciliter  laditte  assemblée  pour  composer  les  af- 
faires. Il  me  donna  encore  charge  de  faire  instance 
du  commerce  et  du  labourage,  et  d'asseurer  un  cha- 
cun de  sa  bonne  volonté  à  la  paix  :  mesmes  me  la  bailla 
par  escript. 

Avec  lequel  je  me  résolus  de  faire  encor  le  voyage, 
jugeant  estre  nécessaire  d'advancer  laditte  assemblée, 
pour  en  tout  cas  lever  audit  duc  l'excuse  de  traitter 
qu'il  fondoit  sur  icelle. 

Je  fus  à  Mante  pour  cela,  où  je  trouvay  M.  le  ma- 
reschal  de  Biron  et  ledit  sieur  Du  Plessis,  mais  non  le 
vicomte  de  Turenne,  car  il  estoit  parti,  comme  je 
sceus,  pour  aller  en  Angleterre  et  Allemagne  quérir 
le  secours  qu'il  en  emmena  depuis;  et  M.  le  chancelier 
se  trouva  en  son  lieu  à  la  conférence  en  laquelle  nous 
accordasmes  la  fox^me  desdits  passeports,  lesquels  ne 

furent  délivrez  suivant  mon  mémoire^  mais  seulement 
furent  expédiez  pour  deux  mois  pour  plus  advancer 
ladilte  assemblée^  comme  chacun  jugeoit  estre  neces* 
saire  de  faire,  afin  de  prévenir  les  pratiques  et  recher- 
ches des  forces  estrangeres  que  l'on  faisoit  de  part  et 
d'autre.  Toutesfois  il  me  fut  promis  que  Ton  les  pro- 
longeroit  si  l'on  cognoissoit  qu'il  fust  nécessaire.  Nous 
fismes  un  règlement  pour  la  liberté  et  seureté  du  la- 
bourage ,  qui  fut  depuis  approuvé  et  publié  de  part  et 
d'autre;  mais  nous  ne  peusmes  convenir  dudit  oom- 
merce  gênerai ,  pour  les  diflSxîultez  que  l'on  me  fit;  et 
recogneus  que  l'on  n'avoit  aucune  envie  de  nous  en 
accommoder.  Toutesfois  ils  ne  voulurent  pas  m'en 
esconduire  du  tout  pour  ne  nous  effaroucher;  mais 
s'excusoient  de  n'avoir  pouvoir  de  passer  outre,  et  m^ 
promirent  d'en  escrire  à  Sa  Majesté,  laquelle  estoit 
allée  après  ledit  duc  de  Parme  qui  estoit  en  fin  party, 
nonobstant  les  remonstrances  de  ceux  de  Paris,  ponr 
s'en  retourner  en  Flandre  avec  son  armée,  me  priant 
d'attendre  laditte  response,  et  cependant  envoyer  audit 
duc  de  Mayenne  lesdits  passeports  afin  de  s'en  servir: 
comme  je  fis.  De  sorte  que  je  me  retiray  à  Alincourt  au- 
près de  mon  père,  où  je  receus  au  mesme  temps  la  nou- 
velle de  la  prise  de  Corbeil  (0  et  du  sac  de  ma  maison, 
laquelle  durant  ledit  siège  avoit  servy  de  retraitte  à  plu- 
sieurs serviteurs  de  Sa  Majesté,  laquelle  il  avoit  aussi 
prise  en  sa  protection  et  honorée  d'une  sauvegarde ,  et 
estoit  encore  remplie  de  plusieurs  mesnages  qui  s'y  es- 
toient  servis  de  leurs  biens,  sans  jamais  avoir  fait  la 
guerre  ny  refusé  la  porte  aux  serviteurs  de  Sa  Majesté, 

(>'  De  la  prise  de  Corbeil.  Dans  la  nuit  du  lo  novembre  iSqo^  GifiJ 
prit  cette  place  par  escalade.  La  garnison  n^eut  aucun  quartier. 

ny  mesmes  desobey  à  ses  commandemens  :  toiitesfois 
Ton  y  mit  une  garnison  qui  y  demeura  six  sepmaines.  « 

Mon  séjour  audit  âJincoury  attendant  la  susdite  res* 
pense ,  fat  cause  d'une  grande  faute  qui  fut  faicte, 
ou  par  malice  ou  par  ignorance ,  par  ceux  ausquels 
ledit  duc  donna  charge  de  dresser  ou  envoyer  aux 
provinces  les  lettres  pour  faire  laditte  assemblée  sui- 
vant lesdits  passeports  que  je  luy  avois  envoyez,  car 
elles  portoient  mandement  d'une  convocation  des  Es- 
tais généraux  du  royaume,  dont  je  n'avois  eu  aucune 
charge  de  parler,  et  n'en  avoit  aussi  esté  fait  aucune 
mention,  moins  aussi  d'une  autre  clause  portée  par 
lesdites  lettres,  par  laquelle  ledit  duc  donnoit  occa- 
sion de  croire  qu'il  vouloit  assembler  le  parly  plus 
pour  eslire  un  roy  que  pour  autre  chose. 

toequoy  je  fus  le  premier  adverty,  et  certes  par  ha- 
sard, car  ledit  duc  ny  pas  un  des  siens  ne  m'en  man- 
dèrent rien;  mais  estant  allé  faire  un  tour  à  Paris,  en 
attendant  ladite  response  de  Sa  Majesté,  pour  voir 
M.  de  La  Chastre  qui  m'y  avoit  convié,  un  gentil- 
homme servant  dudit  duc,  lequel  il  avoit  depesché  en 
Provence  et  en  Languedoc  avec  lesdites  lettres,  me 
vint  trouver  pour  sçavoir  de  moy  comme  il  en  de  voit 
user,  dont  il  disoit  avoir  esté  mal  instruict  par  ceux 
qui  les  luy  avoient  baillées;  auquel  je  dis  que  lesdites 
lettres  avoient  esté  mal-faictes,  que  je  n'avois  eu  charge 
de  prendre  lesdits  passeports  pour  l'eiTect  auquel  l'on 
les  employoit,  et  qu'il  ne  les  devoit  porter;  aussi  que 
ce  n'estoit  l'intention  de  ceux  qui  les  avoient  accordez 
et  demandez,  et  particulièrement  que  c'estoit  me  faire 
tort;  que  les  porteurs  d'icelle  couroient  fortune  d'es- 
tre  arrestez  et  prins  estant  descouverts,  et  que  je  se- 

rois  le  premier  à  les  coDdamner  quand  on  les  jogef  oit; 
que  ledit  duc,  recevant  lesdits  passeports^  m'avoit  ex-^ 
pressement  escrit  et  asseuré,  sur  la  remonstrance  et 
supplication  que  je  luy  en  avois  faicte,  qu'il  n'escriroit 
ny  manderoit  rien  aux  provinces  en  vertu  d'iceux  qui 
peust  offenser  Sa  Majesté  ny  ses  serviteurs;  et  toutes- 
fois  je  voyoisle  contraire ,  dont  je  ne  luy  conseillois 
de  se  charger,  et  luy  dis  que  je  m'en  plaindrois  à  me»- 
dames  de  Nemours,  de  Montpensier  et  Du  Maine,  qui 
estoient  en  la  ville,  et  à  ceux  qui  les  assistoient  :  comme 
je  lis  dès  le  jour  mesme.  J'en  fis  aussi  une  bonne  dei-' 
pesche  audit  duc  et  à  M.  le  président  Janin. 

Lesdites  dames  ordonnèrent  la  rétention  desdites 
lettres.  Cependant  je  revins  à  Pontoise  et  à  Alincourt, 
d'où  je  donnay  advis  à  M.  le  chancelier  et  à  M.  le  ma- 
reschal  de  Biron  de  ceste  faute,  et  depuis  leur  envoyay 
la  response  mesme  que  M.  le  président  Janin  nie  fit  i 
la  plainte  et  depesche  que  je  luy  en  avois  faicte,  par 
laquelle  il  me  mandoit  que  cela  avoit  esté  fait  par  in* 
advertence  et  non  par  malice,  que  Ton  y  pourvoirait, 
et  que  l'intention  dudit  duc  estoit  très  bonne;  qa*il 
estoit  seulement  nécessaire  (^ue  je  le  visse  pour  faire 
reformer  lesdites  lettres  en  faisant  prolonger  lesdits 
passeports,  d'autant  que  le  terme  d'iceux  estoit  expiré 
quasi  devant  qu'ils  fussent  receus  où  l'on  les  envoyait 

Mesdits  sieurs  le  chancelier  et  mareschal  de  Biron 
me  firent  response  qu'ils  avoient  trouvé  ceste  depesche 
très-mauvaise  et  bien  esloignée  de  l'espérance  que  fe 
leur  avois  donnée  de  l'intention  dudit  duc;  mais  puis* 
que  ledit  président  m'avoit  rescrit  qu'il  la  reformeroit 
quand  il  meverroit,  qu'ils  me  conseilloient  d'aller  trou- 
ver promptemeht  ledict  duc,  afin  qu'il  y  fit  remédier. 

V^itablement,  monsieur^  ceste  depesche  a  voit  esté 
mal  considerëe  et  escritte,  car  jamais  il  n*avoit  esté 
parlé  desdits  Estats  généraux^  et  moins  d'eslire  un 
roy.  C*est  chose  aussi  que  Sa  Majesté  se  fust  bien 
gardée  d'accorder  si  elle  se  fust  seulement  apperceue 
que  l'on  eust  visé  à  ce  but.  Par  le  mémoire  aussi  que 
ledit  duc  me  bailla,  que  j'ay  encores,  pour  accepter 
lesdits  passeports )  il  ne  fit  aucune  mention  de  tout 
cela  :  et  &i,  pour  maintenir  et  convoquer  lesdits  Estats, 
il  eust  bien  fallu  plus  grand  nombre  de  passeports  que 
je  n'en  pris  ;  car  vous  sçavez  qu'il  faut  escrire  à  tous 
les  baillifs  et  seneschaux  du  royaume,  et  je  n'avois  levé 
qae  ^ingt  qu  vingt-cinq  passeports,  tant  pour  le  dedans 
que  pour  le  dehors,  où  nous  avions  accordé  qu'ils  se- 
roîent  envoyez.  Doncques,  suivant  l'advis  desdits  sieurs, 
je  m'acheminay  à  Soissons  et  vis  Sa  Majesté  en  passant 
à  Seplis,  à  laquelle  je  dis,  et  pareillement  à  messieurs 
J)o  (0  et  de  La  Noué,  le  desplaisir  que  j'avois  receu 
desdites  lettres,  les  plaintes  que  j'en  avois  faittes,  et 
avois  délibéré  de  renouveller  ce  que  le  président  Janin 
m'en  avoit  escrit,  et  comme  j'allois  trouver  ledit  duc 
exprès  pour  les  faire  reformer  et  remédier  au  mal 
<|«i'eUes  avoieut  fait;  mais  qu'il  estoit  question  de  sça- 
voir  si  Sa  Majesté  feroit  renouveller  et  prolonger  Jes- 
dks  passeports  si  ledit  duc  vouloit  changer  sa  depes- 
johe,  puisque  les  deux  mois  accordez  par  les  premiers 
estoient  quasi  expirez  :  remonstrant  à  Sa  Majesté  que 
c'estoit  chose  qu'elle  devoit  accorder,  aflSn  que  ceste 
faute  que  l'on  disoit  ne  procéder  de  mauvaise  volonté, 
comme  ledit  Janin  m'a  voit  escrit,  ne  fust  cause  de 
-rompre  ladite  assemblée,  sans  laquelle  la  paix  ne  se 

(»)  Do  :  d'O. 

pouvoit  faire.  Sa  Majesté  me  promit  faire  rafraischir 
lesdits  passeports,  pourveu  qu'elle  vit  et  fust  d'accord 
de  la  forme  et  substance  des  lettres  que  l'on  escriroit 
aux  provinces. 

Kt  d'autant  que  ledit  sieur  Janin  m'avoit  escrit  que 
ledit  duc  l'envoioit  en  Espagne,  et  qu'il  desiroit  sça- 
voir  devant  son  parlement  si  Sa  Majesté,  en  traittant 
la  paix,  se  laisseroit  aller  de  vuider  par  accord  aussi 
les  différents  qu'elle  avoit  avec  le  roy  d'Espagne,  afin 
d'en  respondre  où  il  alloit,  je  prins  la  hardiesse  d'en 
demander  à  Sa  Majesté  sa  volonté,  etluy  dis  que  c'es- 
toit  pour  la  faire  sçavoir  audit  président,  adjoustant 
qu'il  me  sembloit  que  Sa  Majesté  ne  devoit  faire  dif- 
ficulté d'en  donner  parole,  d'autant  que  cela  pourroit 
servir  grandement  à  faire  laditte  paix,  estant  certain 
que  le  vent  qui  venoit  de  ce  costé-là  nourrissoit  plus 
qu'autre  chose  la  tourmente  qui  troubloit  ce  royaume; 
joint  que  je  sçavois  que  ledit  duc  de  Mayenne  ne  trait- 
teroit  jamais  sans  ledit  Roy,  et  que  ce  seroit  l'honiieiir 
et  Fadvantage  de  Sa  Majesté  de  mettre  la  chrestienté 
en  paix  avec  son  royaume.  Ce  qu'il  prist  de  sa  graoe 
en  très-bonne  part,  me  disant  qu'elle  avoit  si  grande 
envie  de  délivrer  son  peuple  d'oppression,  qu'elle  es- 
toit  résolue  d'y  céder  du  sien  pour  y  parvenir,  et 
suivre  en  cela  le  conseil  des  plus  sages,  pourvea  qo*on 
le  fist  dignement  et  honorablement,  et  non  autrement, 
car  elle  vouloit  plustost  perdre  la  vie  que  de  rien  fiûre 
et  passer  indigne  de  Sa  Majesté  et  de  la  mémoire  de 
ses  prédécesseurs  :  dequoy  elle  me  promit  de  donner 
advis  audit  président  Janin,  comme  à  un  chacun,  de 
son  aflection  au  repos  du  royaume.  Cecy  fut  par  Fad- 
vis  de  M.  do  La  Noue,  que  j'ay  tousjours  trouve  très- 

(idelle  à  son  maistre  et  prudent  ea  toutes  choses ,  mais 
principalement  en  ses  derniers  jours  à  désirer  et  con- 
seiller laditte  paix,  comme  il  faisoit  ordinairement , 
combattant  l'opiniastreté  ou  malice  de  certains  fia- 
teurs  ou  ignorans,  lesquels  soustenoient  que  Sa  Ma- 
jesté pouvoit  mieux  venir  à  bout  de  ses  ennemis  par 
la  guerre  que  par  un  accord,  et  partant  la  dissua- 
doient  d'entendre  à  toute  reconciliation /et  toutesfois 
eussent  esté  bien  marris  de  se  relascher  d*un  seul 
poinct  de  leurs  profits  et  commoditez  ordinaires  pour 
pourvoir  aux  nécessitez  de  Sa  Majesté  et  du  royaume. 

Estant  en  la  ville  de  Senlis,  le  sieur  Alphonse  d'Or- 
nano ,  colonnel  des  Corses,  qui  avoit  passé  à  Guise,  où 
il  avoit  veu ledit  duc  de  Mayenne,  me  dit,  en  la  pré- 
sence de  Sa  Majesté,  par  son  commandement,  qu'il 
avoit  aprins  de  bonne  part  que  ledit  duc  estoit  si  bien 
lié  et  engagé  avec  les  Espagnols  qu'il  ne  pouvoit  plus 
traitter  avec  Sa  Majesté  sans  eux,  comme  celuy  qui 
dependoit  du  tout  de  leur  volonté  ;  dont  je  luy  res- 
pondis  que  je  n'en  avois  encores  rien  sceu ,  mais  que 
l'on  luy  avoit  peut-estre  voulu  dire  que  ledit  duc  avoit 
promis  aux  Espagnols  de  ne  traitter  sans  eux,  comme 
je  ne  doutois  point  qu'il  n'eust  fait;  que  je  l'estimois 
honneste  et  raisonnable,  veu  le  secours  qu'il  en  avoit 
i*eceu  :  toutesfois  -qu'il  ne  s'ensuivoit  pas  que  pour 
ceste  promesse  il  dépendit  d'eux  entièrement,  ny  fust 
obligé  de  préférer  leur  contentement  au  bien^de  la 
religion,  du  royaume  et  de  sa  maison. 

J'arrivay  à  Soissons  la  veille  de  Noël ,  audit  an  1 590 , 
où  je  trouvay  ledit  duc,  auquel  je  fis  ma  plainte  et  re- 
monstrance  de  l'expédition  et  envoy  desdilles  lettres, 
dont  il  jetta  la  faute  sur  ceux  qui  les  avoient  dressées, 

et  sur  le  peu  de  loisir  qu'il  avoit  eu  de  les  considérer, 
à  cause  qu'elles  avoient  esté  faictes  en  chemin  et  lors 
qu'il  estoit  accablé  d'affaires  avec  ledit  duc  de  PaHnè, 
et  pour  faire  la  depesche  du  président  Janin  (|a'il 
avoit  envoyé  en  Espagne,  et  des  continuelles  alanàes 
que  Sa  Majesté  leur  avoit  données  jusques  à  Giiise^ 
mais  qu'il  estoit  content  de  les  faire  reformer,  en  m'as* 
seurant  de  n'avoir  rien  promis  audit  duc  de  Parme  qui 
l'obligéasl  à  ruiner  le  royaume  ny  ses  amis ,  sans  l'advis 
desquels  il  se  garderoît  bien  aussi  de  promettre  aucune 
chose  à  qui  que  ce  fust  qui  importast  au  gênerai  dé  la 
cause  dont  il  ne  se  departiroit  jamais. 

Plusieurs  qui  estoient  auprès  de  luy  le  destour- 
noient de  ladite  assemblée,  laquelle  ils  disoient  estre 
fort  suspecte  aux  Espagnols,  desquels  ils  luy  remons- 
troient  qu'il  avoit  plus  grand  besoin  que  jamais,  et  luy 
dcvoit  estre  aussi  en  particulier  plus  dommageable 
qu'utile,  d'autant  qu'en  telle  assemblée  publique  Toii 
s'éstudie  ordinairement  de  diminuer  l'authofité  et 
puissance  de  ceux  qui  commandent.  Toutesfois  il  passa 
par  dessus  leurs  raisons,  et  fit  dresser  une  forme  de 
letti'es,  laquelle  j'addressay  au  sieur  de  Fleury  pour 
faire  voir  à  Sa  Majesté,  luy  donnant  advis  de  la  dis- 
position en  laquelle  ledit  duc  estoit. 

Sa  Majesté  fit  changer  quelques  mots  ausdites  let- 
trés qui  n'importoient  à  leur  substance,  offrant,  en 
cas  qu'on  les  voulust  envoyer  selon  la  reformation,  de 
rafraischir  et  prolonger  lesdicts  passeports  pour  tel 
temps  qu'il  seroit  advisé,  encore  qu'elle  n'eust  que 
trop  d'occasion  de  se  défier  de  ladite  assemblée,  ayant 
surpris  des  lettres  qui  alloient  à  Rome  qui  le  confir- 
moient  eii  ce  soupçon;  néantmoins  elle  vouloit  passer 

par  dessus  tout  cela  pour  faciliter  la  paix  et  ne  di- 
vertir ledit  duc  à  y  entendre,  puis  qu*il  continuoit  à 
protester  qu'il  ne  pouvoit  rien  faire  sans  ladite  as- 
semblée. 

Ledit  duc  ayant  veu  laditte  reformatioDyTapprouva, 
mais  voulut  que  je  fisse  dire  à  Sa  Majesté  qu'il  n*enten- 
doit  pour  cela  prescrire  aux  députez  qu'il  envoyeroit 
quérir  la  charge  qui  leur  seroit  donnée  aux  provinces, 
avec  lesquelles  il  vouloit  sçavoir  s'ils,  ne  pourroient 
pas  venir  seurement,  quand  bien  elle  leur  seroit  don- 
née contraire  au  service  et  aux  intentions  de  Sa  Ma- 
jesté et  au  contenu  desdittes  lettres  reformées,  affin 
que  personne  de  part  et  d'autre  ne  fust  trompé  et  eust 
occasion  de  se  plaindre  de  ce  qui  en  succederoit,  di- 
sant aymer  mieux  n'avoir  lesdits  passe-ports  que  de 
respondre  desdittes  commissions,  assujettir  lesdits  dé- 
putez et  ceux  qui  les  envoy oient  à  la  volonté  d'autruy, 
et  mettre  ses  amis  en  peine  et  hazard  à  faute  d'esclair- 
cissement  et  intelligence. 

Ledit  sieur  de  Fleury  eut  charge  de  faire  cest  oiiice 
envers  Sa  Majesté,  laquelle  luy  commanda  de  parler 
luy-mesme  audit  duc  sur  ce  propos  pour  mieux  en- 
tendre et  concevoir  son  intention  ;  dont  j'advertis  le- 
dit duc,  qui  fut  conseillé  de  plusieurs  de  le  voir,  et 
fit  infinies  brigues,  comme  s'il  eust  esté  question  de 
conclure  la  paix.  Toutesfois  il  le  vid  en  public  et 
parla  à  luy  :  dont  ledit  sieur  de  Fleury  retourna  assez 
satisfaict. 

M.  de  Nemours  estoit  lors  à  Soissous,  qui  m'avoit 
mandé  qu'il  desiroit  parler  à  moy  ;  mais  ledit  duc  ne 
le  voulut  permettre  :  dont  je  fus  très-marry,  pour  le 
respect  que  j'ay  tousjoui*s  poilé  audit  duc  de  Nemours, 


Ul6  [l^9^]    MÉMOIRES  D* ÉTAT 

et  Tesperance  que  j'avois  de  profiter  avec  luy  pour  le 
public. 

L'on  promit  audit  sieur  de  Fleury  que  Ton  luy  en- 
voyroit  après  son  pai*tement  un  mémoire  des  passe* 
ports  qu'il  falloit  faire  rafraischir,  avec  un  double  de 
ladite  lettre  reformée^  signée  et  approuvée  dudit  duc. 

-  Ledit  sieur  de  Fleui^y  trouva  la  cour  partie  de  Seulis 
et  séparée  :  de  sorte  qu'il  ne  peut  exécuter  sa  charge, 
et  fut  contraint  la  suivre  jusques  auprès  de  la  ville  de 
Chartres >  laquelle  Sa  Majesté  alla  de  là  assiéger.  Ledit 
duc  ne  laissa  de  luy  envoyer  lesdites  lettres  et  mémoires 
par  un  trompette  exprès  pour  en  avoir  response  plus 
seurement.  Le  sieur  de  Videville  arriva  en  ce  temps- 
là  à  Soissons ,  lequel  avoit  veu  M.  le  chancelier  et 
M.  Do,  et  conféré  de  nouveau  du  commerce  par  le 
commandement  dudit  duc,  où  il  n'avoit  rien  profité, 
parce  qu'ils  avoient  refusé  de  comprendre  le  bled,  le 
vin  et  le  foin,  tant  ils  craignoient  accommoder  Paris, 
qui  en  avoit  certainement  nécessité.  Toutesfois  ils  luy 
donnèrent  espérance  qu'ils  pourroient  changer  d'advis 
après  en  avoir  parlé  à  Sa  Majesté,  laquelle  ils  allèrent 
trouver  audit  siège  de  Chartres. 

[iSgi]  Nous  demeurasmes  plus  de  six  sepmai  nés  sans 
avoir  response  dudit  sieur  de  Fleury  à  la  despesche  qui 
luy  avoit  esté  envoyée  par  ledit  trompette  :  dont  il  s'ex- 
cusoit  sur  ledit  siège  qui  occupoit  du  tout  Sa  Majesté,  et 
certaines  lettres  interceptées,  lesquelles  il  disoit  avoir 
mis  Sa  Majesté  en  plus  grande  deffiance  que  jamais  de 
ladite  assemblée;  et  mesmes  une  dudit  duc  de  Mayenne 
addressante  à  l'evesque  d'Amiens,  du  second  de  fe* 
vrier,  par  laquelle  il  luy  mandoit  ne  vouloir  entendre 
à  la  paix  avec  Saditte  Majesté,  et  que  tout  ce  qu'il  fai- 

«oit  avec  elle  n'estoit  que  pour  faciliter  laditte  assem- 
blée,  et  avec  icelle  pourvoira  leurs  affaires.  Mais  ledit 
sieur  de  Fleury  vint  sur  la  fin  de  mars  auprès  de  Sois- 
sons  avec  la  copie  desdites  lettres  et  plusieurs  mémoi- 
res qui  avoient  esté  surprins,  lesquels  il  avoil;  charge 
de  faire  voir  audit  duc,  et  sur  ce  entendre  et  s'asseurer 
encores  de  sa  volonté,  et  de  Feifet  auquel  il  vouloit  em- 
ployer laditte  assemblée ,  devant  que  de  délivrer  lesdits 
passeports.  Entre  autres  interceptes  il  y  en  avoit  une 
de  Tevesque  de  Plaisance  au  cardinal  Gajetan,  par  la- 
quelle il  luy  mandoit  que  Ton  ne  se  devoit  fier  audit 
duc  de  Mayenne  ny  à  moy  ;  que  ceste  assemblée  dont 
on  parloit  ne  luy  pouvoit  estre  que  suspecte,  combien 
que  ledit  duc  Teust  asseuré  la  faire  pour  mieux  affer- 
.miret  establir  le  party.  11  apporta  aussi  une  certaine 
remonstrance  de  PanigaroIIe  au  duc  de  Savoye,  par 
laquelle  il  luy  persuadoit  d'entreprendre  la  conqueste 
de  ce  royaume,  comme  celuy  qui  y  devoit  avoir  plus 
de  part  et  y  mieux  faire  ses  affaires  que  tous  autres  : 
adjoustant  que  le  Boy  seroit  bien-tost  maistre  de  la 
ville  de  Chartres,  et  qu'après  il  avoit  délibéré  de  faire 
une.  assemblée  seulement  des  princes,  officiers  de  la 
couronne  et  de  plusieurs  prélats,  et  mesmes  y  appeller 
ceux  du  parlement,  pour  donner  ordre  à  ses  affaires 
par  leur  advis,  et  sur  tout  au  fait  de  la  religion;  où,  si 
Ton  pouvoit  faire  que  M.  de  Mayenne  fist  trouver 
quelques  uns  de  sa  part,  plusieurs  estimoient  qu'il  en 
reiissiroit  un  grand  bien  ;  qu'il  avoit  charge  de  le  dire 
audit  duc;  et  que  par  mesme  moyen  l'on  y  pourroit 
traitter  et  accorder  le  commerce  gênerai  :  me  priant 
d'entreprendre  le  voyage  de  la  part  dodit  duc  avec 
M.  de  Videville.  Et  d'autant  que  je  luy  dis  qu'il  ne 

felloit  pas  espérer  que  ledit  duc  le  nous  promit  si  ce 
n'estoit  pour  traitter  dudit  commerce  ^  il  escrivit  que 
Ton  nous  envoyast  des  passeports  fondez  sur  ce  subjet^ 
en  attendant  qu'il  veist  ledit  duc,  lequel  estoit  party 
de  Soissons  et  allé  à  Meaux  pour  voir  si  de  là  il  pour- 
roit  secourir  laditte  ville  de  Chartres  qui  commençoit 
à  estre  pressée.  Il  donna  jusques  au  bois  de  Yinceunes, 
où  il  fut  conseillé  de  reformer  le  parlement  de  Paris 
et  en  oster  quelques  officiers,  à  la  poursuitte  des  zeiet 
de  laditte  ville ,  lesquels  estoient  lors  si  supportez  des 
grands  et  redoutez  des  autres ,  qu  ils  osoyent  et  fai- 
soyent  tout  ce  qu'ils  vouloyent,  et  souvent  deiTaisoient 
ou  blasmoient  au  soir  ce  qu'ils  avoient  fait  ou  approuvé 
le  matin  :  comme  il  advient  ordinairement  à  ceux  qui 
suivent  plustost  leurs  passions  que  la  raison  y  lesqoèk 
accusent  d'injustice  tout  ce  qui  leur  deplaist.  Ceux-cy 
en  feirent  de  mesme  en  ceste  occasion  :  car  quelques 
fours  stprès  ils  blasmerent  laditte  purgation^  faitte  toii^ 
tesfois  à  leur  postulation ,  comme  disoy ent  ceux  qwÀ 
avoyent  suivy  ledit  duc,  car  il  m'avoit  laissé  en  ladite 
ville  de  Soissons;  mais  l'ayant  adverty  de  l'arrivée 
dudit  sieur  de  Fleury,  de  ce  qu'il  avoit  apporté  et  de 
l'instance  qu'il  faisoit  de  parler  à  luy^  il  me  manda  le 
mener  à  Chasteau-Thierry,  oii  il  estoit  rebroussé ,  "ne 
se  sentant  assez  fort  pour  secourir  laditte  ville  de  Char- 
tres; joint  qu'il  ne  disposoit  des  forces  cstrangeres 
comme  il  vouloit.  De  sorte  que  laditte  ville  se  rendit 
bien  tost  après. 

Ledit  duc  ayant  ouy  ledit  sieur  de  Fleury  sur  le 
soupçon  que  Sa  Majesté  avoit  conceuë  de  ladite  assem- 
blée ,  fondé  sur  ce  qu'elle  avoit  apprins  par  lesdites 
lettres  interceptées,  et  que  cela  seul  avoit  esté  cause  du 

retardement  de  Tenvdy  desdits  passeports,  luy  respoi> 
dit  que  depuis  Favoir  veu  il  n'avoit  change  de  volonté^ 
et  qu'il  desiroit  ayder  à  la  paix  de  tout  son  pouvoir, 
pourveu  qu'elle  se  peust  faire  avec  l'honneur  de  Dieu 
el  la  conservation  de  la  religion;  mais  que  ne  le  pou- 
vant sans  frapper  coup,  comme  il  avoit  tousjours  dit, 
il  avoit  desirë  ladite  assemblée,  de  laquelle  toutesfois 
il  ne  pouvoit  nier  que  plusieurs  du  party  n'eussent 
prins  ombrage,  comme  ceux  qui  avoient  diverses  fio^ 
et  opinions  en  la  coiiduitte  et  resolution  des  affaires 
publiques;  qu'il  estoit  contrainct  quelquesfois,  |)our 
contenir  chacun  en  office  et  conserver  son  crédit,  d'es- 
crire  et  parler  des  choses  qui  se  presentoient  diverse- 
ment: toutesfois  qu'il  n'avoit  qu'un  but,  qui  estoit  celuy 
mesmé  qu'il  avoit  tousjours  déclaré,  dont  il  appelloit 
Dieu  à  tesmoin;  que  Sa  Majesté  n'estoit  apprentifVe 
des  peines  et  traverses  ausquelles  estoient  subjecte 
ceux  qui  commandoient  à  des  volontaires,  comme  ce-^ 
luy  qui  avoit  passé  par  là;  que  certainement  l'on  n'en 
disposoit  pas  comme  l'on  vouloit;  qu'il  desiroit  donc- 
ques  le  repos  du  royaume,  comme  à  la  fin  l'on  con- 
noistroit  par  effect.  Mais  puisque  Sadite  Majesté  pre- 
noit  tant  de  jalousie  de  ladite  assemblée ,  et  faisoit 
difficulté  de  bailler  ses  passeports  pour  l'advencer,  il 
ne  le  vouloit  presser  davantage ,  et  neantmoins  met- 
troit  peine  de  ne  laisser  pas  de  ce  foire  sans  cela;  qu'il 
ne  vouloit  respondre  des  conseils  et  opinions  de  ceux 
qui  s'y  trouveroient,  non  plus  que  des  escrists  et  let- 
tres d'un  chacun  ;  mais  qu'il  l'asseuroit  qu'il  ne  man- 
queroit  jamais  à  son  devoir,  et  que  la  lettre  qu'il  avoit 
escripte  à  Tevesque  d'Amiens,  dont  on  se  plaignoit, 
tf estoit  du  tout  semblable  à  la  coppie  qu'il  avoit  ap- 

portée,  comme  il  estoit  facile  de  vérifier  sur  la  minutie 
qu'il  representeroit,  et  mesmes  sur  l'original  qu*il  di- 
soit  estre  tombé  en  leurs  mains,  d'autant  qu'il  leur 
consigneroit  le  chiffre  pour  la  deschifrer  quand  on 
s*en  voudroit  esclaircir.  Et  d'autant  que  ledit  sieur  de 
Fleury  luy  avoit  faict  instance  d'envoyer  à  Chartres, 
où  il  disoit  se  devoir  faire  par  le  commandement  de 
Sa  Majesté  une  notable  assemblée,  en  laquelle  l'on 
pourroit  encores  traitter  du  commerce,  et  auroit  sup» 
plié  donner  ceste  commission  à  M.  de  Videville  et  à 
moy,  il  luy  respondit,  encore  qu'il  desirast  grandement 
satisfaire  au  désir  de  Sa  Majesté  et  des  catholiques 
qui  la  desiroient,  qu'il  ne  pouvoit  toutesfois  ouvei*te- 
ment  envoyer  en  ladite  assemblée  sans  par  trop  om- 
brager ceux  qui  le  secouroient,  lesquels  il  ne  vouloit 
mescontenter  à  cause  du  besoing  qu'il  en  avoit;  que 
toutesfois  si  à  bon  escient  Ton  vouloit  traitter  dudit 
commerce  pour  ladite  ville  de  Paris,  comme  souvent 
il  avoit  esté  proposé,  il  nous  prioit  volontiers,  ledit 
sieur  de  Videville  et  moy,  d'aller  jusques  là  ;  mais  il 
ne  pouvoit  donner  d'autre  charge  que  de  respondre 
en  gênerai  de  sa  droite  intention  au  bien  du  royaume 
avec  la  conservation  de  la  religion,  paice  qu'il  ne  pou- 
voit passer  plus  avant  sans  ses  amis,  ainsi  qu'il  avoit 
tousjours  déclaré  :  et  sur  cela  congédia  ledit  sieur  de 
Fleury,  par  le  moyen  duquel  nous  receusmes  le  passe- 
port bien-tost  après.  Mais  ledit  sieur  de  Fleury  s'estant 
rencontré  avec  le  sieur  de  Rosne  devant  que  de  partir, 
recueillit  de  luy  certaines  ouvertures  pour  faciliter  la- 
ditte  paix;  et,  croyant  qu'il  ne  les  mettroit  en  avant 
sans  dessein,  il  les  rapporta  à  Sa  Majesté,  laquelle  en 
fit  cas,  parce  qu'il  disoit  qu'il  ne  falloit  s'arrester  à  l>i- 

ditte  assemblée  generalle  pour  traitter,  mais  seule- 
ment en  faire  une  particulière  en  quelque  lieu,  soubs 
prétexte  de  parler  de  la-  délivrance  de  M.  le  duc  de 
Guise,  et  là  enfoncer  une  bonne  negotiation  en  la- 
quelle on  employast  des  personnes  qui  affectionnas- 
sent le  bien  et  advantage  particulier  de  Paris,  sans 
tant  s'arrester  au  gênerai  comme  on  avoit  tousjours 
faict;  s'ofifroit  d'y  servir  volontiers,  si  Ton  trouvoit  bon 
qu'il  y  fust  employé,  comme  celuy  qui  desiroit  et 
affectionnoit  plus  le  bien  dudit  duc  que  toute  autre 
chose  :  adjoustant  que  ce  ne  seroit  jamais  faict  que  de 
remettre  ses  affaires  à  laditte  assemblée.  Cela  fut  cause 
que  Sa  Majesté  envoya  ledit  sieur  de  Fleury  avec  d'au- 
tres passe-ports,  lesquels  faisoient  mention  delà  dé- 
livrance dudit  duc  de  Guise,  entre  lesquels  il  y  en 
avoit  un  pour  ledit  sieur  de  Rosne.  Mais  d'autant  qu'a- 
près que  ledit  sieur  de  Videville  et  moy  eusmes  reveu 
les  premiers  que  l'on  nous  avoit  envoyez  pour  traicter 
dudit  commerce,  ledit  duc  nous  avoit  pressez  de  par- 
tir, j'arrivay  à  Fleury  aussi-tost  que  le  maistre  de  la 
maison  avec  ces  derniers  passeports,  où  il  me  dit  lors 
le  langage  que  luy  avoit  tenu  ledit  sieur  de  Rosne, 
l'estime  que  Sa  Majesté  en  avoit  faitte  et  ce  qui  s'en 
estoit  ensuivy ,  de  quoy  je  fus  assez  estonné  :  car  il  ne 
m'en  avoit  rien  dit,  et  n'avois  point  ouy  parler  de  ce 
moyen  ny  de  chose  qui  en  approchast  ;  et  vous  asseure 
que  j'en  fis  peu  d'estat,  cognoissant  l'humeur  de  l'au- 
theur.   Neantmoins,  voyant  que  Sa  Majesté  l'avoit 
prins  autrement  avec  ceux  de  son  conseil,  lesquels  sur 
cela  attendoient  peut-estre  que  M.  de  Videville  et 
moy  leur  ferions  d'autres  ouvertures  que  celles  dont 
ledit  duc  de  Mayenne  nous  avoit  donné  charge,  je  ne 

voulus  passer  outre  sans  leur  faire  sçavoir  que  le^ 
sieur  de  Videville  et  moy  n'avions  autre  pouvoir  qufi 
de  parler  du  commerce  pour  la  ville  de  Paris  et  escou« 
ter  ce  que  Ton  nous  voudroit  proposer  pour  le  publîC| 
pour  à  nostre  retour  informer  et  advertir  ledit  duc  du 
changement,  afin  qu'il  depeschast  ledit  sieur  de  Rosqe) 
ou  nous  esclaircir  de  sa  volonté  sur  les  ouvertures  qu'il 
avoit  faictes,  et  mesme  siu*  la  délivrance  de  monsieur 
son  nepveuy  laquelle  je  luy  conseillois  d'embrasser  et 
affectionner  puis  que  l'occasion  s'en  presentoit. 

Ledit  sieur  de  Fleury  alla  à  Chartres  pour  adver- 
tir Sa  Majesté  et  ceux  de  son  conseil  de  ce  que  des** 
sus.  Cependant  je  demeuray  en  sa  maison  oisif;  et  afin 
que  je  n'obmette  rien  en  ce  discours  sur  ceste  occ^* 
sion,  j'employeray  le  temps  pour  vous  rendre  comjyte 
de  la  prise  et  réduction  de  Chasteau-Thierry,  pour  ce 
que  je  sçay  qu'il  a  esté  parlé  diversement ,  et  mesure  à 
mon  desadvantage ;  et  vous  en  dirois  la  vérité,  comim 
je  ferois  de  la  prinse  dudit  sieur  de  Videville,  advmiië 
comme  il  s'acheminoit  à  ceste  négociation  avec  le  pas» 
seport  de  Sa  Majesté,  si  vous  n'en  aviez  esté  mieuy 
informé  que  tous  autres,  comme  celuy  duquel  ilfiit 
très-bien  servy  et  secouru  en  son  besoing. 

Vous  noterez  doncques,  monsieur,  s'il  vous  plaist^ 
que  je  n'estois  à  la  suitte  dudit  duc  lors  qu'il  investit 
ladite  ville  de  Chasteau-Thierry  :  car  ce  fut  au  rétoor 
de  son  voyage  de  Meaux  et  de  Vincennes  qu'il  m*avoit 
laissé  en  ladite  ville  de  Soissous,  dont  je  ne  fusse 
party  pour  le  venir  trouver  sans  l'airivée  dudit  sieur 
Fleury,  lequel  il  me  manda  l'y  conduire  ;  et  le  feusmes 
trouver  audit  siège,  ayant  d'aliord  gaigné  les  faux- 
bourgs  de  la  ville  des  deux  costez  de  la  rivière,  où 

son  ar(néc  estoit  logée  avec  luy  très  commodément, 
ayant  tellement  surpris  ceux  de  dedans  qu'ils  n'ar 
voient  peu  les  brusler  ny  les  débattre  long-temps  : 
aussi  estoient-ils  assez  mal  pourveus  de  gens  de  guerre 
pour  ce  faire,  et  mesmes  pour  bien  défendre  la  ville, 
qui  a  toujours  esté  estimée,  comme  certainement  elle 
est^  une  des  plus  mauvaises  places  du  royaume.  Tou- 
tesfois  nous  trouvasmes  que  lesdits  assiégez  s^estoient 
assez  gaillardement  défendus ,  ayant  pointé  une  pièce 
du  chasteau  dedans  la  batterie  dudit  duc,  qui  Tincom- 
mojdait  grandement. 

Quand  ledit  duc  me  vit,  il  fit  dire  à  M.  Pinard  que 
je  desirois  parler  à  luy,  sans  que  je  le  seusse.  Ledit 
sieur  Pinard  (it  response  qu'il  seroit  bien  ayse  de  me 
voir.  Je  fus  mandé  sur  cela,  et  prié  par  ledit  duc  de  me 
présenter  :  ce  que  je  fis  à  la  mesme  heure.  Ledit  Pinard, 
m'appercevant  par  une  canonnière  d'une  porte  de  la 
ville f  laquelle  estoit  terrassée,  me  pria  de  passer  du 
CûSté  du  pont  y  par  où  il  me  pourroit  recevoir  et  parler 
phifi  commodément  :  ce  quil  fit ,  accompagné  des  gen- 
tils-hommes et  principaux  capitaines  et  habitans  qui 
Tassistoient  ;  et  m'ayant  retiré  en  une  boutique  entre 
la  porte  du  pont  et  celle  de  la  ville,  je  luy  dis,  en  la  pré- 
sence de  cinq  ou  six  qu'il  avoit  retenus,  n'estre  venu  là 
pour  luy  donner  conseil  de  se  rendre  ou  faire  chose 
indigne  d'un  homme  d'honneur,  luy  ny  son  fils,  d'au- 
tant qu'aymant  mes  amis  comme  moy  mesme,  je  ne 
▼oalois  aussi  leur  conseiller  chose  que  je  ne  voulusse 
faire  estant  en  leurs  places;  joinct  que  j'avois  si  bonne 
opinion  d'eux  et  de  ceux  qui  les  assistoient,  que  quand 
j'en  userois  autrement  ils  en  fer  oient  peu  de  compte  ; 
partant  je  desirois  seulement  qu'ils  sceussent  que  j'es- 

tois  en  Tarmëe,  prest  à  les  assister  et  Servir  atec  met 
amis  quand  ils  en  auroient  besoing,  n'estant  arrWéi 
que  depuis  un  jour  avec  le  sieur  de  Fleury,  venu  pour 
parler  de  la  paix.  Ledit  sieur  Pinard  me  remercia  de 
mon  conseil  et  de  Toffre  que  je  luy  faisois,  me  dit 
qu'ils  estoient  tous  résolus  de  mourir  pkistost  que  de 
commettre  une  lascheté;  qu'ils  estoient  plus  de  mil 
hommes  de  guerre  sans  les  habitants;  regorgeoient  de 
courage  et  de  bonne  yolonté  de  ce  faire ,  l'ayant  ainsi 
promis  et  juré  tous  ensemble  sur  les  sainctes  Evangiles 
depuis  le  siege^  et  esperoit  que  Dieu  les  foitifieroit 
jusques  à  la  fin  ;  qu'ils  s'estonnoient  comme  ledit  doc 
s'estoit  attaqué  à  eux  avec  une  armée  si  foible  et  mal 
pourveuë  de  munitions  qu'estoit  la  sienne  pour  forcer 
une  telle  place ,  garnie  de  tout  ce  qui  estoit  necessaiire 
pour  bien  se  deffendre;  qu'après  que  la  ville  seroit 
prise  il  auroit  encore  afiaire  au  chasteau,  qui  estoit 
imprenable;  et  qu'il  sçavoit  aussi  qu'il  avoit  desjà  cou* 
sumé  ses  poudres  et  ses  balles  sans  rien  advanœry  et 
que  son  canon  estoit  allé  à  la  picorée;  que  ledit  dttc 
feroit  bien  mieut^  au  lieu  de  s'opiniastrer  à  ce  siegei 
de  se  servir  de  luy  et  de  ceste  occasion  pour  faire  k 
paix  à  l'honneur  de  Dieu;  qu'il  sçavoit  que  Sa  Majesté 
y  estoit  très 'disposée  et  ne  l'en  esconduiroit,  et  que  de 
sa  part  il  sacrifieroit  volontiers  sa  vie  ;  qu'il  estoit  bien 
adverty  que  Sa  Majesté  avoit  pris  Chartres,  et  qu'on 
la  verroit  bien  -  tost  aux  tranchées  de  l'armée  dudit 
duc  :  toutesfois  il  l'avoit  supplié  de  ne  se  haster,  tant 
il  estoit  asseuré  de  son  bastion.  En  vérité,  monsieur^  je 
ne  fus  marry  de  le  veoir  en  ces  propos,  croyant  cer- 
*  tainement,  veu  sa  contenance ,  laquelle  estoit  encores 
plus  asseurée  que  ses  paroUes,  qu'il  avoit  le  jeu  encor 

meilleur  qu'il  ne  disoit.  De  sorte  que  je  luy  dis  seule- 
meot  qu'il  ne  s*attendist  à  ceste  négociation  de  paix,  ny 
que  ledit  duc  se  dcpartist  dudit  siège  que  par  force; 
que  )e  sçavois  qu'il  avoit  envoyé  quérir  des  balles  et 
des  poudres,  et  qu'elles  dévoient  arriver  le  lendemain; 
partant  qu'il  songeast  seulement  à  se  bien  deflendre, 
et  ne  se  fier  par  trop  à  la  bonté  de  sa  place  et  de  ses 
forces,  que  de  mespriser  ny  retarder  un  bon  secours 
s'il  le  pouvoit  avoir.  Estant  en  ces  termes,  Tallarme  se 
donna  dedans  la  ville,  à  cause  de  quelque  boutique 
enfoncée  dedans  la  rivière  qu'ils  appcrcevoicnt  que 
nos  soldats  vouloient  retirer,  à  la  faveur  de  la  trefve 
accordée  durant  ce  parlement.  De  sorte  que  je  fus 
contratnct  me  retirer  sans  voir  le  vicomte  de  Com- 
blizy,  ny  entretenir  davantage  son  père,  qui  ne  parla 
jamais  à  moy  que  tout  haut  et  en  la  présence  de  ceux 
qu'il  avoit  appeliez. 

Mais  la  ville  fut  prise  bien-tost  après  par  faute  de 
garde  à  la  bresche.  L'on  dit  que  ceux  qui  y  avoient  esté 
commis  n'estimoient  pas  ({u'on  deust  Aller  alors  a  Tas- 
santy  pource  qu'il  y  avoit  plus  de  quatre  heures  que  le 
canon  avoit  cessé  :  de  sorte  qu'ils  avoient  remparé  la- 
ditte  bresche,  que  la  montée  d'ocelle  s'estoit  rendue 
plut  difficile  à  cause  qu'il  avoit  pieu  et  que  le  jour 
commençoit  à  faillir,  telles  longueurs  procedans  des 
difficultez  que  faisoient  les  capitaines  estrangers  d'aller 
à  l'assaut,  encore  qu'ils  eussent  obtenu  la  poincte,  au 
grand  desplaisir  des  François;  mais  ils  vouloient  qu'on 
ostast  encores  quelques  flancs  qui  les  voyoieiit  tout  à 
descouvert,  avant  qu'aucun  y  allast;  et  ledit  duc  n'avoit 
pour  ce  faire,  tant  il  estoit  mal  pourveu  de  balles  et  de 
poudres,  ayant  consumé  celles  (jui  luy  estoient  arri* 
44,  ifî 

Tëes.  Mais  comme  Ton  estoit  en  ceste  contestation^  les 
soldats  s'ennuians  de  telle  longueur  ^  Tun  d'eux  se 
coula  d'une  tour  rompue ,  où  il  s'estoit  loge  avec  quel- 
ques autres 9  jusques  sur  la  brescbe,  avec  une  pique  à 
la  main^  où,  ne  voyant  que  trois  ou  quatre  soldats  de 
garde,  commença  à  les  combattre  et  à  appeller  ses  com- 
pagnons, qui  furent  suivis  du  reste  de  l'armée.  De  sorte 
([ue  laditte  ville  fut  ainsi  forcée  alors  que  Ton  y  pensoit 
le  moins. 

Chacun  se  retira  au  chasteau ,  contre  lequel  ledit  duc 
dressa  sa  batterie  ;  et  deux  jours  après  le  vicomte  de 
Comblisy  m'envoya  un  billet  par  lequel  il  me  prioit  de 
parler  à  luy.  Je  trouvay  la  place  si  remplie  de  femmes 
et  d'enfans,  que  je  cogneus  bien  qu'ils  ne  pouvoient 
gueres  durer  avec  cela.  Aussi  il  commença  deslors  de 
composer ,  et  d'autant  qu'il  estoit  occupé  ailleurs,  il 
me  laissa  son  père,  qui  me  proposa  des  conditioqs  que 
je  luy  dis  qu'on  n'accorderoit  jamais  ;  car  il  demandoit 
que  la  place  luy  fust  laissée  en  garde  comme  à  luy  ap- 
partenante, à  la  charge  de  n'en  plus  faire  la  guerre: 
encore  vouloit-il  qu'on  luy  donnast  loisir  d'en  advertir 
Sa  Majesté.  A  quoy  il  s'opiniastra  tellement,  que  je  fus 
contrainct  de  me  retirer  sans  rien  faire,  estant  mandé 
dudit  duc,  après  avoir  contesté  plus  de  deux  heures 
avec  luy.  En  partant  je  luy  dis  que  s'il  n'estoit  pressé 
de  composer  il  faisoit  mal  d'en  parler,  parce  que  cela 
decourageoit  ses  gens,  et  sçavois  bien  que  ledit  duc 
n'accorderoit  jamais  ce  qu'il  demandoit.  Je  le  dis  aussi 
audit  sieur  de  Comblisy,  lequel  me  pria  d'obtenir  un 
passeport  pour  faire  sortir  sa  mère  et  sa  femme,  avec 
les  autres  femmes  qui  estoient  au  chasteau,  dont  il  disoit 
estre  en  plus  grand  soucy  que  de  la  batterie  qui  estoit 

preste  à  jouer,  et  n'avoit  esté  retardée  que  pour  ma 
considération.  Et  de  faict  madame  Pinart  se  vint  jelter 
à  mes  pieds  toute  esplorée,  me  priant  de  Tamener  avec 
moy  :  ce  que  je  n'osay  entreprendre  sans  congé  dudit 
duc,  dont  je  luy  fis  requeste;  mais  il  m'en  refusa,  et 
fît  commencer  la  batterie,  laquelle,  s'addressant  à  une 
tour  et  au  pignon  d'une  gallerie  qui  n'avoit  esté  ter- 
rassée, fit  bientost  jour.  Les  estrangers  estoient  logez 
au  pied  du  chasteau,  et  fussent  entrez  dans  la  ville 
tost  après  si  la  batterie  eust  continué;  mais  ledit  duc 
la  fit  cesser  à  ma  requeste.  Et  sur  ce  que  ledit  sieur 
Pinart  et  de  Comblisy  me  prièrent  de  faire  pour  eux 
telle  composition  que  je  voudrois,  je  Fobtins  dudit  duc 
le  plus  honorablement  et  advantageusement  qu'il  me 
fut  possible,  tant  pour  eux  et  leurs  gens  de  guerre  qui 
les  assistoient  que  pour  les  habitans;  et  vous  asseure 
qu'elle  fut  faicte  au  grand  regret  desdits  estrangers, 
car  ils  cognoissoient  très -bien  ledit  advantage.  Mais 
ledit  duc  me  voulut  faire  ce  plaisir,  et  feit  accompa- 
gner luy  mesme  ledit  Pinart  et  sa  suitte,  quand  ils 
sortirent,  jusques  au  dehors  de  Tarmée,  de  laquelle  il 
ne  m'eust  esté  possible  de  les  garantir  autrement. 
Voilà  la  vérité  de  peste  composition ,  ([ue  je  puis 
prouver  par  escrit,  pour  laquelle  ledit  Pinard  et  son 
fils  ont  souffert  (0  ce  que  vous  sçavez.  Ce  qu'on  leur 
pouvoit  imputer  estoit  d'avoir  refusé  les  gens  de  guerre 
que  Ton  disoit  leur  avoir  esté  offerts  quelques  jours 
devant  ledit  siège  :  mais  ils  s'excusoient  sur  la  mau- 
vaise volonté  qu'ils  disoient  sçavoir  bien  que  ceux  qui 

(>)  Ledit  Pinard  et  sonjîh  ont  souffert.  Claude  Pinard  et  Comblisj 
ton  fiU  furent  condamnés  à  mon  par  le  parlement  royaliste  deChàlons 
Ua  en  furent  quittes  pour  une  amende  de  trois  cents  écus  d^or. 

i5. 

leur  commandoient  leur  portoient/l^quels  avoient 
faîct  auparavant  ce  qu'ils  avoient  peu  pour  les  desui^ 
cher  de  la  place ,  et  auroient  juré  de  ne  leur  pardonner 
en  ceste  occasion.  Et  quoy  que  ce  soit,  je  vous  jure 
en  homme  de  bien  n'avoir  eu  devant  ni  durant  le 
siège  aucune  intelligence  avec  ledit  sieur  Pinart  et 
son  fils  que  celle  que  je  vous  ay  représentée ,  et  da- 
vantage n*avoir  jamais  veu  personne  si  aigre  et  con- 
traire à  la  Ligue  que  le  père  3  dont  il  ne  se  peut  garder 
qu'il  n'en  donnast  connoissance  audit  duc  quand  il 
sortit  et  l'accompagna  :  et  si  ceux  qui  avoient  entrepris 
de  defTendre  la  brèche  de  la  ville  eussent  faict  leur  de- 
voir» je  croy  certainement  que  M.  du  Mayne  se  fust 
retiré  sans  la  prendre.  Voilà  à  quoy  sont  subjects  en 
ce  royaume  ceux  qui  changent  de  profession  ,  et  ont 
faute  d'amis  et  de  support  à  la  cour  :  car  ]e  pois  dire 
que  j'ay  veu  assaillir,  forcer  et  rendre  infinies  places 
qui  n'avoient  esté  si  bien  défendues,  et  dont  le  péril 
n'estoit  toutesfois  à  beaucoup  près  .si  grand  que  ce- 
luy-cy  ;  mais  l'on  avoit  besoing  de  la  bource  du  père, 
et  croy  que  ledit  sieur  de  Videville  n'east  este  quitte 
de  sa  prinse  à  meilleur  compte  que  les  autres,  si  la  foy 
et  bonté  de  Sa  Majesté  ne  l'en  eussent  garanti  a¥ec  ses 
amis»  tant  est  grande  l'envie  de  ce  temps,  et  prend-on 
plaisir  de  courre  sus  à  un  affligé  que  Ton  a  tch  en 
prospérité. 

Après  la  délivrance  du  sieur  de  Videville  et  le 
tour  de  Chartres  du  sieur  de  Fleury,  par  lequel  je 
cens  des  lettres  de  M.  le  chancelier  et  de  M.  le 
reschal  de  Biron,  n'y  ayant  trouvé  Sa  Ma|estéy  je 
m'acheminay  à  Estampes  suivant  leur  mandement  ^  où 
se  trouva  ledit  sieur  de  Videville;  et  eusse  bien  désiré 

que  M.  le  cardinal  de  Gondy  eust  pris  la  peine  d'en 
faire  autant,  comme  je  Ten  avois  supplié,  afin  de  nous 
ayder  à  faciliter  les  affaires;  mais  il  s'en  excusa,  ayant 
à  mon  advis  mauvaise  opinion  du  succeds  de  nostre  né- 
gociation. Nous  passasmes  jusques  à  Dourdan,  que 
ledit  sieur  mareschal  tenoit  assiégé.  Ledit  duc  m'avoit 
mandé  n'avoir  jamais  ouy  les  propos  que  le  sieur  de 
Rosne  avoit  tenus  audit  sieur  de  Fleury,  lesquels  aussi 
ledit  sieur  de  Rosne  tournoit  en  risée,  suivant  sa  cous- 
tume.  De  sorte  que  ledit  duc  me  prioit  dé  parler  seu- 
lement du  commerce  dont  il  nous  avoit  donné  charge, 
sans  s'engager  plus  avant  :  ce  qui  fut  cause  que  mon 
voyage  fat  du  tout  inutile;  car  les  sieurs  de  Chiverny 
et  de  Biroa  n'avoient  aucune  charge  ny  envie  d'accor- 
der ledit  commerce,  et  attendoient  de  nous  toute  autre 
chose.  Partant  chacun  se  tint  sur  les  paroles  générales 
avec  plus  de  défiances  les  uns  des  autres  qu'il  n'y  en 
avoit  ce  me  semble  de  subject,  car  ils  estimoient  que 
nous  fissions  les  fins ,  à  cause  de  ce  que  ledit  de  Rosne 
avoit  dit  au  sieur  de  Fleury,  et  nous  ne  voyans  rien 
de  l'espérance  qu'on  nous  avoit  donnée  de  nostre 
voyage.  Au  moyen  de  quoy,  après  nous  estre  assemblez 
deux  jours  durant,  nous  nous  separasmes,  remettant  à 
consulter  de  toutes  choses  avec  ceux  qui  nous  avoient 
envoyez.  J'avois  apporté  le  chiffre  duquel  avoit  esté 
escritte  la  lettre  de  l'evesque  d'Amiens,  de  laquelle  a 
esté  cy  devant  parlé,  afin  de  la  vérifier;  mais  lesdits 
sieurs  n'avoient  l'originral  :  de  sorte  que  cela  fut  remis 
à  une  autre  fois,  dont  l'on  ne  s'est  depuis  souvenu ,  non 
plus  que  des  autres  discours  que  nous  eusmes  ensem- 
ble. Ce  fut  au  commencement  du  mois  de  may  de 
l'an  iSgi. 

Nous  retrouvasmes  M.  du  Mayne  à  Reims,  qui  fui 
plus  marry  du  refus  du  commerce  que  de  topte  autre 
chose  :  dont  j'advertis  ledit  sieur  de  Fleury,  et  qu'il 
ne  falloit  plus  s'attendre,  que  ledit  duc  fit  parler  de  la 
paix,  que  les  députez  des  provinces,  qu'ils  disoient 
avoir  mandé  les  attendant  tous  les  jours,  ne  fussent 
venus ,  d'autant  qu'il  s'arrestoit  à  ne  vouloir  traitter 
sans  eux,  pour  les  raisons  susdites.  Et  me  souvient, 
monsieur,  que  vous  pristes  la  peine,  estant  à  vostre 
maison,  de  m'escrire  une  très-sage  lettre  sur  ce  sub- 
ject,  ne  vous  pouvant  contenter  des  diiEcultez  que 
faisoit  ledit  duc  de  traicter  ou  du  moins  esbaucher  les 
affaires,  en  attendant  son  assemblée,  pour  garantir  l'Es- 
tat  du  péril  qu'il  alloit  courre  à  l'arrivée  des  armées 
estrangeres  que  chacun  attendoit,  laquelle  je  fis  voir 
audit  duc,  cuidant  l'esbranler,  car  c'estoit  mon  advis 
qu'on  en  usast  ainsi;  mais  je  n'y  gaignay  rien,  s'excu- 
sant  tousjours  sur  ce  qu'il  ne  vouloit  donner  jalousie 
ny  mescontentement  à  ses  amis  dedans  ny  dehors  le 
royaume,  quoy  qu'il  en  peust  advenir.       • 

Le  sieur  Landriano  ,  Milanois  ,  arriva  inopine* 
ment  en  la  ville  de  Reims  en  ce  temps-là,  envoyé  par 
le  pape  Grégoire  xiv,  ^e  la  maison  des  Sfondrate, 
n'agueres  eslevé  au  pontificat,  chargé  d'offres  et  d'as- 
seurances  du  secours,  et  d'un  nouveau  mandement  de 
Sa  Saincteté,  addressant  aux  catholiques  qui  assis-- 
toientSa  Majesté,  et  spécialement  aux  ecclésiastiques, 
par  lequel  ils  estoient  exhortez  et  commandez  d'aban- 
donner Sa  Majesté  et  sortir  des  villes  qui  la  recognois- 
soient,  à  peine  d'excommunication;  et  combien  que 
ledit  mandement  fut  jugé  de  plusieurs  très-rigoureux 
et  arrivé  très-mal  à  propos ,  à  cause  de  la  prospérité 

des  afTaires  de  Sa  Majesté  ^  toutesfois  il  fut  incontinent 
publié  à  la  sollicitation  de  ceux  qui  vouloient  nourrir 
la  guerre  :  dont  aucuns  ecclésiastiques  furent  scanda- 
JiseZy  encores  qu'ils  fussent  très-affectionnez  au  party, 
car  ils  disoient  que  le  Pape  devoit  encourager  plustost 
ceux  qui  residoient  aux  villes  de  Sa  Majesté  d'y  de- 
meurer que  d'en  sortir,  parce  que  c'estoit  quitter  le 
champ  aux  hérétiques,  qui  estoit  ce  qu'ils  deman- 
doient,  et  ce  faisant  abstraindre  le  peuple  d'abandon- 
ner leurs  biens,  maisons  et  familles,  ou  s'accommoder 
avec  lesdits  hérétiques;  qu'il  estoit  à  craindre  qu'ils 
esleussent  l'un  plustost  que  l'autre,  car  il  s'en  verroit 
peu  en  ce  temps  qui  voulussent  mourir  de  faim  pour 
obeyr  à  Sa  Saincteté;  que  les  ecclésiastiques  mesmes 
ne  le  feroient  pas.  De  sorte  que  ledit  mandement  con- 
(irmoit  plustost  les  catholiques  auprès  de  Sa  Majesté 
qu'il  ne  les  estrangeoit ,  au  mespris  du  Sainct  Siège  « 
comme  il  estoit  advenu  des  précédents,  et  d'autant  plus 
que  les  affaires  de  Sa  Majesté  estoient  en  meilleur 
estât  qu'auparavant.  Que  c'estoit  très-mal  fait  de  dés- 
espérer chacun  de  la  paix,  les  affaires  du  party  estans 
si  descousuës  qu'elles  estoient ,  et  devant  que  Ton  veit 
les  moyens  de  les  redresser  :  bien  asseurez  que  nos 
maux  estoient  si  enracinez  qu'ils  ne  pouvoient  plus 
estre  guaris  par  charmes  ou  paroles,  ny  crainte  de 
l'indignation  de  Sa  Saincteté;  de  sorte  que  les  hu- 
guenots et  les  estrangers,  qui  avoient  conjuré  la  ruine 
de  la  religion  et  du  royaume,  profîteroient  seuls  du 
desespoir  qu'apporteroit  ledit  mandement,  duquel,  si 
on  les  eust  creus,  l'on  eust  sursis  la  publication  après 
la  victoire.  Mais  ledit  Landriano  avoit  charge  expresse 
de  le  fulminer;  dont  il  ne  voulut  rien  rabattre,  tant  il 

estoit  mal  informé  de  nos  afi'aires  ;  et  se  comporta  en 
l'exécution  de  sa  commission  à  la  mode  de  Rome,  oh 
il  leur  semble  que  toutes  choses  doivent  passer  par 
leur  censure  et  jugement,  encores  que  souvent  ils  se 
fondent  plus  sur  le  vraysemblable  que  sur  le  profi- 
table. Ils  s'estoient  persuadez  que  la  France  tomberoit 
au  seul  bruict  de  la  levée  et  venue  des  forces  que  Sa 
Saincteté  avoit  résolu  d'envoyer  en  ce  royaume  contre 
Sa  Majesté,  et  avoient  sur  cela  fait  advancer  ledit 
Landriano  avec  ce  commandement  exprès,  comme  si 
la  crainte  et  appréhension  desdites  forces  eussent  deu 
l'authoriser,  et  rendre  obéi  selon  leur  désir.  Mais  l'é- 
vénement leur  apprit  bien-tost  que  la  France  ne  veut, 
pas  estre  maniée  de  ceste  façon. 

J'advertis  ledit  sieur  de  Fleury  de  tout  cecy,  afia 
qu'il  sceust  que  nos  folies  alloient  ruinant  toutes  cho* 
ses.  Ce  fut  lors  que  le  pauvre  marquis  de  Maignelay 
servit  d'exemple  et  d'enseignement  à  plusieurs,  et  qu'il 
fut  rhassacré  dedans  la  ville  de  La  Fere,  laquelle  il 
avoit  acquise  au  party  au  hasard  de  sa  vie,  sui:  un 
soupçon  que  l'on  avoit  de  luy  qu'il  traittoit  avec 
Sa  Majesté  et  M.  de  Longueville.  Ce  fut  le  vi^senes- 
chal  de  Montlimar,  nommé  Collas,  qui  fit  ce  bel  ex- 
ploict,  auquel  ledit  marquis  se  fioit  plus  qu'à  per- 
sonne de  la  Ligue.  Il  estoit  accompagné  du  lieutenant 
des  gardes  dudit  duc;  mais  véritablement  les  capi- 
taines dudit  marquis  et  le  peuple  de  ladite  ville  furent 
cause  de  son  malheur  plus  que  tous  autres,  tant  ses 
fautes  avoient  attiré  sur  luy  Tire  de  Dieu;  car  ceux-là 
estoient  ses  créatures  qu'il  avoit  eslevées  de  peu  et  pré- 
férées à  d'autres,  et  ceux-cy  avoient  esté  mal-traittez 
de  luy  depuis  la  prise  de  ladite  ville  :  de  sorte  que  les 

uns  par  malice,  et  les  autres  par  animosité,  conju- 
rèrent sa  mort,  et  pour  ce  faire  augmentèrent  telle- 
ment le  soupçon  que  ledit  marquis  avoit  commencé  à 
donner  de  luy  audit  duc  par  mescontentement  et  la 
fréquentation  de  luy  et  des  siens  avec  ceux  du  party 
contraire,  que  ledit  duc  selaïssa  aller  à  y  remédier  par 
l'envoi  dudit  vi-seneschal  accompagné  dudit  lieutenant 
de  ses  gardes,  auxquels  il  donna  charge,  estant  en  ladite 
ville,  de  faire  tout  ce  qu'ils  jugeroient  estre  nécessaire 
pour  la  conserver.  Et  neantmoins  je  croy  certainement 
que  ledit  marquis,  comme  jeune  et  maladvisé,  vouloit 
plustost  faire  peur  de  luy  audit  duc,  afin  de  l'exciter  de 
l'honorer  de  quelque  plus  grande  charge,  que  prendre 
le  party  de  Sa  Majesté;  joinct  que  ledit  duc  luy  avoit 
permis  de  conférer  avec  M.  de  Longueville.  Aussi  n'a- 
on  depuis  sa  mort  peu  rien  faire  prouver  contre  luy  qui 
ait  peu  condamner  sa  mémoire  d'infidélité,  ny  excuser 
les  auteurs  de  ce  meurtre,  quelque  diligence  qu'on  y 
aye  faicte,  dont  je  parle  comme  celuy  qui  a  veu  les 
dépositions,  missives  et  informations  qu'ils  ont  pro- 
duittes,  lesquelles  condamnent  plustost  les  autheurs 
qu'elles:  ne  les  deschargent.  Mais  l'heure  dudit  mar- 
quis estoit  arrivée  :  j'estois  avec  ledit  duc  quand  il  en 
receut  la  nouvelle ,  de  laquelle  je  luy  vis  tomber  les 
larmes  des  yeux;  et  s'il  n'eust  depuis  donné  la  charge 
de  la  place  audit  vi-seneschal  comme  il  fit,  du  moins 
qu'il  eust  mieux  justifié  en  la  j^ustice  l'acte  qu'il  avoit 
commis,  il  eust  beaucoup  faict  pour  sa  réputation. 

Son  excuse  estoit  qu'il  ne  la  pouvoit  autrement  con- 
server; mais  je  croy  qu'il  s'en  est  repenty  depuis  assez 
de  fois,  tant  pour  le  respect  dudit  marquis  que  pour 
la  conséquence  d'un  tel  acte ,  que  pour  s'estre  depuis 

ledit  yi-seneschal  monstre  plus  affectionné  ausdiu 
Espagnols  qu*à  luy.  Il  ne  faillit  pas  aussi  de  se  défaire 
bien-tost  des  capitaines  dudit  marquis  qui  Ta  voient 
trahy,  ne  se  pouvant  fier  en  eux  après  un  tel  forfaict, 
qui  est  le  juste  payement  qui  est  deu  à  telles  personnes. 
Ledit  duc,  partant  de  Reims,  alla  tenter  une  entre- 
prise sur  Compiegne,  qui  ne  reiissit  pas;  fut  en  la  ville 
de  La  Fere,  où  il  establit  ledit  vi-seneschal.  De  là  il 
alla  à  Amiens^  oti  arriva  dom  Diego  d'Ibarra  pour 
résider  auprès  de  luy  de  la  part  du  roy  d'Espagne. 
D'Amiens  il  fut  contrainct  de  courir  à  Boiien,  à  cause 
de  la  mauvaise  intelligence  qui  estoit  entre  le  vicomte 
de  ïavannes,  quiycommandoit,  et  de  M.  de  Villars, 
gouverneur  du  Havre,  auquel  il  donna  la  charge  du 
premier,  qu'il  retira  et  emmena  avec  luy  très  à  pro- 
pos pour  conserver  laditte  ville,  comme  il  apparut  de- 
puis par  les  evenemens.  Cela  fait,  il  donna  jusques  à 
Ponloise  pour  exécuter  une  autre  entreprise  sur  Mante, 
qu'il  faillit  aussi;  et  reprint  le  chemin  de  Beauvais, 
Amiens  et  Peronne,  pour  gaigner  Ham  :  d'autant  que 
Sa  Majesté  avoit  assiégé  Noyon,  laquelle  elle  print  en 
peu  de  temps  à  la  veuë  dudit  duc  et  des  forces  estran- 
gerés  que  ledit  duc  de  Parme  luy  avoit  laissées,  les- 
quelles estoient  commandées  par  le  prince  d'Ascoli, 
assisté  dudit  Diego  d'Ibarra,  et  faisoient  peu  de  compte 
des  commandemens  dudit  duc,  lequel  je  suivis  en  tout 
ce  voyage,  attendant  le  retour  d'Espagne  du  président 
Janin,  après  lequel  ceste  belle  assemblée  se  devoit 
faire,  sans  laquelle  ledit  duc  protesloit  tousjours  ne 
pouvoir  prendre  party.  Or  ledit  président  Janin  ar- 
riva en  la  ville  de  Ham,  où  l'on  sceut  en  mesme  temps 
la  nouvelle  de  la  sortie  et  évasion  du  chasteau  de 

Tours  de  M.  le  duc  de  Guise,  advenue  au  jour  de  la 
Nostre  Dame  du  mois  d'aoust,  s'estant  faict  descendre 
et  devaller  avec  une  corde  par  deux  de  ses  gens  de  la 
feoestre  du  grenier  en  bas,  comme  chacun  disnoit  en 
la  ville  et  au  chasteau  ;  et  fut  recueilly  parles  trouppes 
de  M.  de  La  Chastre  qui  l'attendoient  hors  le  faux- 
bourg ,  d'où  il  fut  conduit  à  Bourges.  Geste  nouvelle 
resjouit  grandement  les  estrangers,  lesquels  en  vé- 
rité monslroient  estre  très-mal  satisfaicts  duditduc  du 
Mayne^  partant  luy  desiroient  moins  d*authorité. 

Le  président  Janin  avoit  esté  envoyé  en  Espagne 
pour  descouvrir  au  vray  l'intention  du  roy  Catholique 
sur  les  affaires  de  France^  que  Jean  Baptiste  de  Tassis 
et  Rossieux  avoient  celé  audit  duc,  comme  je  vous  ay 
cy  devant  dit.  Ledit  duc  se  persuadant  tousjours  que 
quand  ledit  Roy  auroit  esté  bien  informé  de  la  vérité 
des  affaires,  que  non  seulement  il  ne  s'embarrasseroit 
en  la  conqueste  du  royaume  pour  luy  ny  pour  sa  fille, 
comme  aucuns  disoient  qu'il  vouloit  faire,  mais  aussi 
que,  ayant  esgard  au  pouvoir  qu'il  avoit  au  party  et  à 
ses  travaux  et  mérites,  il  se  resoudroit  à  le  favoriser 
plustost  que  nul  autre  ;  et  encores  que  ledit  président 
nesepromist  pas  d'en  rapporter  contentement,  comme 
celuy  qui  cognoissoit  très-bien  la  disposition  des  choses  : 
neantmoins  pressé,  voire  forcé  qu'il  fut  d'entreprendre 
ce  voyage,  il  s'y  résolut  volontiers,  espérant  qu'il  dis- 
suaderoit  le  roy  Catholique  du  dessein  susdit,  ou  bien 
qu'à  son  retour  l'on  traicteroit;  et  croy  à  la  vérité  que 
l'intention  dudit  président  estoit  très-bonne,  et  par- 
tant que  le  voyage  estoit  très-nécessaire.  Toutesfois  il 
ne  servit  ny  à  l'un  ny  à  l'autre  effect,  tant  il  estoit 
difficile  d'effacer  des  cœurs  des  princes  les  concep- 

tions  qu'ils  affectionnoient.  Car  encores  que  ledit  pré- 
sident se  fust  estudié  de  représenter  au  Roy  les  très- 
grandes  oppositions  et  difiicultez  qu'il  rencontreroit  à 
son  dessein^  tant  de  la  part  de  Sa  Majesté  que  du 
party  mesme  duquel  il  vouloit  s'ayder,  voire  de  toute 
la  chrestienté;  et  sur  ce  fit  la  chose  comme  impossible , 
en  luy  représentant  et  faisant  après  considérer  les 
autres  moyens  qu'il  y  avoit  d'asseurer  la  religion  en 
ce  royaume,  et  le  recompenser  de  ses  peines  et  frais 
avec  beaucoup  moins  de  péril  et  despens,  et  trop  plus 
de  gloire  et  d'advanlage  pour  luy  et  pour  le  party, 
neantmoins,  au  lieu  de  profiter,  il  s'apperceut  qu'on  se 
defioit  de  luy,  comme  s'il  eust  proposé  telles  difQcultez 
exprès  pour  favoriser  ledit  duc,  et  non  pour  estre  vé- 
ritables et  bien  fondées.  Quoy  voyant,  je  lui  ay  ouy 
dire  qu'il  fut  contrainct,  pour  ne  rompre  et  perdre  du 
tout  ledit  duc  avec  le  Roy,  ou  revenir  sans  résolution, 
de  se  laisser  entendre  à  ses  ministres  ,  si  nonobstant 
ses  raisons  ils  vouloient  tenter  leur  dessein.  Il  estoit 
donc  nécessaire,  pour  ne  perdre  la  religion,  que  tout 
ce  qu'ils  y  employoient  qu'ils  l'entreprissent  avec  tant 
de  forces  et  moyens  que ,  tant  par  crainte  et  nécessité 
que  par  force  d'argent  et  de  bien-faicts ,  ils  en  peussent 
venir  à  bout.  Surquoy  ils  résolurent  et  l'asseurerent 
qu'ils  feroient  incontinent  entrer  en  ce  royaume  deux 
puissantes  armées,  payées,  et  accompagnées  d'artil- 
lerie ,  vivres  et  autres  munitions  nécessaires  et  suffi- 
santes pour  reprendre  et  forcer  les  places  de  Sa  Ma- 
jesté, et  en  mesme  temps  l'acculer  en  quelque  lieu 
avec  son  armée;  dont  l'une  seroit  commandée  par 
ledit  duc  du  Mayne,  et  l'autre  par  celuy  de  Parme, 
ou  tel  autre  chef  que  Sa  Majesté  Catholique  choisiroit, 

à  la  charge  que  Ton  assembleroit  les  %tats  du  party 
en  mesme  temps  pour  leur  faire  approuver  le  des- 
sein dudit  Roy,  lequel  leur  seroit  exposé  par  ses  am- 
bassadeurs.  Voyla  la  substance  de  la  response  que  rap- 
porta ledit  président^  lequel  voulut  voir  ledit  duc  de 
Parme  devant  que  d'entrer  en  ce  royaume,  pour 
sçavoir  au  vray  quel  ordre  et  acheminement  Ton  avoit 
donné  à  ce  que  dessus;  dont  il  luy  donna  plus  d'asseu- 
rance  que  depuis  il  n'en  vit  d'effet.  Or,  si  ledit  prési- 
dent avoit  esté  deceu  de  son  espérance  envers  ledit 
roy  d*Espagne,  il  ne  le  fut  moins  à  son  retour  du  fruit 
qnil  s'estoit  promis  en  recueillir  auprès  dudit  duc; 
car  non  seulement  il  ne  l'esbransla  de  l'opinion  en 
laquelle  ill'avoit  laissé,  mais  je  sçay  que  ledit  duc  se 
plaignoit  qu'il  ne  l'avoit  pas  bien  servy  en  ce  voyage, 
soit  qu'il  le  creust  ainsi  en  se  flattant  luy-mesme  ou  se 
laissant  flatter  et  abuser  à  d'autres,  ou  bien  qu'il  fust 
marry  que  l'on  sceust  et  cogneust  que  le  roy  d'Espa- 
gne eust  fait  si  peu  de  compte  de  luy  :  dont  je  vis  ledit 
président  en  peine,  combien  qu'il  eust  tousjours  esté 
et  fust  encores  le  plus  affectionné,  franc  et  digne  servi- 
teur qu'eust  ledit  duc,  envers  lequel  je  cuide  bien  que 
la  nouvelle  de  la  délivrance  du  duc  de  Guise  son 
nepveu  rendoit  encores  ce  desplaisir  plus  sensible. 
Or  je  ferois  tort  audit  président  si  j*obmettois  à  vous 
dire  que,  passant  par  la  ville  de  Marseille  allant  en 
Espagne,  il  fit  un  tel  devoir  et  office  envers  lesdits  ha- 
bitans  dé  Marseille  contre  les  menées  du  duc  de  Savoye 
qu'il  y  trouva ,  qu'il  les  renversa  entièrement  ;  car  il 
esperoit  s'en  rendre  maistre ,  et  n'y  avoit  faute  de  par- 
tisans ;  mais  comme  le  peuple  entendit  que  le  duc  de 
Mayenne  desiroit  bien  que  le  pays  s'aydast  du  duc  de 

Savoye  conti-e  les  ennemys  communs^  mais  non  que 
ladite  ville  ny  les  autres  se  séparassent  du  royaume 
pour  qui  que  ce  fust ,  un  chacun  s'en  resjoûit ,  et  print 
bien-tost  le  party.  De  sorte  que  ledit  duc  de  Savoye 
s'embarqua  avec  ledit  président  pour  aller  en  Espagne, 
où  il  recognuty  comme  fit  ledit  président ,  que  Ton 
avoit  aussi  peu  d'envie  qu'il  devint  maistre  de  la  ville 
de  Marseille  que  de  la  France ,  soit  que  ledit  roy  d'Es- 
pagne fist  estât  que  ladite  ville  ne  luy  pouvoit  escbap- 
per  avec  le  reste  du  roy  au  me  ^  ou  que  l'accroissement 
de  son  gendre  luy  fust  aussi  suspect  qu'aux  autres. 
J'adjousteray  encores  icy  que  ledit  duc* de  Mayenne 
n'a  jamais  désiré  que  l'autre  prist  pied  au  païs  de  Pro- 
vence,  luy  ayant  dès  le  commencement  refusé  un  pou- 
voir pour  y  commander  qu'il  a  long-temps  poursuivy, 
et  eust  volontiers  acheté  et  payé  bien  chèrement. 

Après  la  prise  de  la  ville  de  Noyon ,  ledit  du€  du 
May  ne  alla  à  Reims ,  et  de  là  en  Lorraine^  tant  pour 
conférer  avec  ledit  duc  des  affaires  publiques  et  de  ce 
que  luy  avoit  rapporté  d'Espagne  ledit  président  Ja- 
nin  y  que  pour  recevoir  des  forces  de  cheval  et  de  pied 
que  le  pape  Grégoire  quatorziesme  envoyoit  à  son  se- 
cours sous  la  charge  de  son  nepveu,  que  l'on  nommoit 
le  duc  de  Montemartiano.  Lesdites  forces  estoient  com- 
posées d'environ  mil  hommes  de  cheval  et  quinze  cens 
de  pied  italiens ,  et  quatre  mil  Suisses.  La  cavalerie 
estoit  mieux  en  ordre  que  le  reste.  Mais  après  avoir 
faict  monstre  et  parade  en  l'armée  dudit  duc ,  elle  se 
deffit  incontinent 9  et  ne  servit  quasi  de  rien.  C'estoient 
toutesfois  les  forces  avec  lesquelles  ils  discouroient  à 
Rome  que  Sa  Majesté  et  ses  serviteurs  donneroient 
bien-tost  du  nez  en  terre ,  et  que  les  bulles  et  fulmiiîa- 

tioûs  de  Sa  Saincteté  apportées  et  publiées  par  ledit 
Landriano  dévoient  estre  exécutées. 

Le  Roy  receut  au  mesme  temps  Tarmée  d'AUemans 
que  M.  le  vicomte  de  Turene  avoit  levée,  et  pour  la- 
quelle il  avoit  esté  depesché  Tannée  précédente,  lors 
que  Sa  Majesté  refusa  la  cessation  d'armes  que  je  pour- 
suivois.  Elle  estoit  forte  principalement  de  cavallerie, 
avec  laquelle  Sa  Majesté  vint  courir  jusques  auprès  de 
Verdun,  où  les  ducs  de  Lorraine  et  du  Mayne  estoient 
venus  loger  avec  lesdites  forces  de  Sa  Saincteté,  et 
quelques  autres  venans  du  Pays-Bas  et  de  Luxem- 
bourg. Geste  course  fut  sans  effect  de  remarque. 

M.  le  duc  de  Lorraine  faisoit  démonstration  d'estre 
fort  las  de  la  guerre ,  et  encores  plus  mal-content  des 
Espagnols.  Son  pays  estoit  aussi  merveilleusement 
ruiné,  et  parloit  souvent  des  moyens  de  pacifier  le 
royaume  avec  ledit  duc  du  Mayne  et  nous,  mais  sans 
resolution  :  seulement  ils  promirent  de  ne  traitter  du 
gênerai  Fun  sans  Tautre.  Et  d'autant  que  le  roy  d'Es- 
pagne avoit  remis  au  duc  de  Parme  l'accord  et  reso- 
lution de  toutes  choses,  et  que  Ton  estimoit  qu'il  en- 
treroit  bientost  en  France,  M.  de  Lorraine  envoya 
avec  M.  de  Mayenne  M.  le  comte  de  Vaudemont  son 
(ils  y  accompagné  du  sieur  de  Bassompierre ,  pour  as- 
sister à  la  negotiation  que  l'on  pretendoit  faire  avec 
luy,  non,  comme  il  disoit,  en  intention  d'accorder  ce 
que  le  roy  d'Espagne  desiroit ,  mais  seulement  d'en- 
tendre la  pi^oposition  et  les  conditions  d'icelle;  car 
ledit  duc  de  Lorraine  faisoit  démonstration  d'estre 
fort  contraire  à  ce  dessein ,  et  ne  le  pouvoir  gouster 
aucanement.  Neantmoins  il  soustenoit  tousjours  n'y 
avoir  moyen  de  traitter  avec  Sa  Majesté  tant  qu'elle 

serôit  de  contraire  religion;  et  estoit  bien  empesché 
d'en  trouver  un  bon  entre  ces  deux  extremitez. 

Si  tost  que  Sa  Majesté  se  fut  retirée  du  costé  de 
Sedan,  oii  elle  fit  le  mariage  de  M.  de  Turene  avec 
l'heritierede  la  maison,  ledit  duc  du  Mayne  r'entra  en 
France  et  se  vint  rendre  à  Montcornet,  passant  par 
Bétel,  où  arriva  ledit  duc  de  Guise,  accompagné  de 
M.  de  La  Chastre  et  de  peu  de  noblesse,  au  regard  de 
ce  que  Ton  en  esperoif. 

La  délivrance  de  ce  prince  avoit  esmeu  les  coeurs  et 
relevé  Tesperance  des  zelez,  lesquels  jetterent  incon- 
tinentle  principal  fondement  sur  luy,  comme  gens  qui 
se  lassoient  dudit  duc  du  Mayne,  se  promettant  tout 
ce  qu'ils  desiroient,  tout  ainsi  que  s'ils  eussent  peu  et 
deu  disposer  des  volontez  des  plus  grands  princes,  et 
les  ranger  à  leurs  opinions,  tant  leur  ignorance  estoit 
profonde  et  leur  présomption  extrême,  comme  sceut 
fort  bien  remarquer  ledit  sieur  de  La  Chastre.  De  sorte 
qu'ils  ne  parloientplus  dudit  duc  qu'en  desdain  :  chose 
qui  n'estoit  désagréable  à  ceux  qui  desiroient  la  paixj 
car  ils  esperoiènt  que  leur  insolence  jointe  au  peu  de 
compte  que  lesdits  Espagnols  faisoient  de  luy,  et  au  mes- 
contentement  qu'ils  avoient  du  succeds  du  voyage  du- 
dit sieur  Janin,  luy  ouvriroient  les  yeux  et  le  feroient 
résoudre  de  sortir  des  mains  des  uns  et  des  autres.  Sur 
cela  Boucher,  docteur  en  théologie ,  le  sieur  de  Mas- 
parault  et  Senault  arrivèrent  audit  lieu  de  Bétel,  en- 
voyez par  ceux  de  Paris  avec  des  cayers  et  demande» 
qui  presupposoient  desja  quelque  changement  ou  mal- 
heur en  laditte  ville;  car  ils  parloient  insolemment,  se 
pleignans  de  ce  qu'on  leur  avoit  osté  le  conseil  gênerai 
de  l'union  et  le  seau,  dont  sous  main  ils  accusoient 

ledit  duc  :  et  publiquement  blasmei  ent  ceux  qui  Tas- 
sistoient,  au  nombre  desquels  je  n'estois  pas  espargné, 
ny  ledit  sieur  président  Janin^  qui  eut  de  grandes  pa- 
roles avec  eux.  Â  la  fin  je  fus  appelle  à  la  resolution 
de  leurs  demandes^  où  Ton  eut  assez  de  peine  à  les 
contenter.  Ils  estoient  couvertement  supportez  des  Es- 
pagnols^ et  sur  tout  duditdom  Diego  d'Ibarra;  néant- 
moins  ils  ne  rapportèrent  que  des  responses  gène- 
raies:  aussi  ne  leur  en  pouvoit-on  donner  d'autres  sans 
faire  tort  au  public,  et  sur  tout  à  Tauthorile  dudit  duc, 
dont  toutesfois  ils  firent  contenance  d'estre  aucune- 
ment satisfaicts.  Mais  l'on  apperceut  bien-tost  après 
qu'ils  dissimuloient,  voire  qu'ils  couvoient  quelque 
meschef;  car  messieurs  Brisson,  président,  L'Archer, 
conseiller  au  parlement,  et  Tardif,  conseiller  du  Chas- 
telet,  furent  pendus  par  ceux  de  leur  caballe.  Comme 
lesdits  Bouclier  et  Senaut  estoient  près  de  laditte  ville, 
ledit  sieur  de  Masparault  estant  demeuré  près  dudit 
duc,  Ton  dit  que  leur  dessein  estoit  de  changer  et 
cribler  le  parlement,  et  le  dresser  à  leur  mode,  pour 
après  disposer  du  nom  et  de  l'authorité  d'iceluy 
contre  ledit  duc  du  Mayne,  et  mesme  faire  révo- 
quer son  pouvoir  à  l'arrivée  en  France  du  duc  de 
Parme,  et  après  chercher  un  roy  à  leur  poste;  dont 
ledit  duc  de  Mayenne  eut  le  vent  :  ce  qui  le  fît  résoudre 
d'accourir  en  la  yille  pour  chastier  les  mutins  et  ren- 
verser leurs  desseins.  Il  estoit  à  Laon  quand  il  sceust 
ceste  nouvelle;  dont  il  fut  fort  troublé.  Il  avoit  laissé 
l'armée  audit  Montcornet;  et  encores  que  ce  coup 
l'eust  picqué  jusques  au  vif  pour  les  susdites  causes, 
toutesfois  son  esprit  fut  agité  de  diverses  considéra- 
tions, et  le  veit-on  en  bransle  de  ne  passer  outre;  mais 
44.  16 

en  fin  il  fut  emporté  de  Tenormité  du  fait,  de  l'appré- 
hension de  son  particulier,  et  des  advis  que  madame  de 
Montpensier  et  M.  de  Belin  luy  donnèrent,  par  les- 
quels ils  luy  mandèrent  qu'allant  à  Paris,  non  seule- 
ment il  puni'roitles  coulpables,  mais  aussi  asseureroit 
du  tout  à  sa  dévotion  ladite  ville  :  comme  il  advint; 
car  il  fit  prendre  et  chastier  ceux  qu'il  voulut,  s'em- 
para delà  Bastille ,  où  le  procureur  Le  Clerc,  dit 
Bussy,  qui  a  tant  malheureusement  faict  parler  de  luy, 
icommandoit;  et  punit  tellement  la  grandeur  et  enor- 
mité  de  ce  forfait,  que  chacun  advoiioit  qu'il  estoit 
loué,  honoré,  craint  et  aymé  des  principaux  citoyens 
et  bourgeois;  mais  aussi  ce  ne  fut  sans  estre  détesté  et 
maudit  par  ledit  dom  Diego  d'ibarra ,  lequel  estoit 
audit  Moncornet  quand  ledit  duc  partit  de  Laon 
pour  venir  à  Paris,  qui  le  suivit  neantmoins  en  telle 
diligence,  sçachantsa  resolution,  qu'il  le  joignit  entre 
Meaux  et  laditte  ville,  en  laquelle  il  entra  avec  luy. 
J'y  estois  :  une  grande  partie  des  habitans  sortit  au  de- 
vant de  luy,  lesquels  à  leur  contenance  monstroient 
eslre  très-aises  de  sa  venue ,  esperans  qu'il  feroit  punir 
les  autheurs  de  ce  faict  qui  avoit  remply  la  ville  de 
crainte  etdedeiiil.  Mais  ces  factieux  furent  sieffrontez, 
qu'ils  vindrent  en  corps  à  pied  au  devant  de  luy  jus- 
ques  à  Sainct  À.nthoine  des  Champs,  ayans  les  visages 
rianset  asvseurez  comme  meurtriers,  lesquels,  devant  sa 
venue,  a  voient  esté  si  impudens  que  de  se  présenter  à 
mes  dames  de  Nemours  et  de  Mont-pensier,  et  à  ceux 
du  conseil  dudit  duc  qui  estoient  en  la  ville,  pour  leur 
faire  advoiier  ce  bel  exploit,  que  ledit  dom  Diego 
excuËoit  tant  qu'il  pouvoit,  pressant  et  importunant 
ledit  duc  et  ceux  qui  l'assistoient  d'en  faire  de  mesme; 

mais  il  n'y  gaigna  rien  y  car  ledit  duc  en  fit  prendre 
quatre^  lesquels  furent  pendus  et  estranglez  dans  la 
salle  basse  du  Louvre.  Cette  exécution  fut  faicte  sans 

m 

forme  ny  ordre  de  justice;  contre  mon  advis,  car  je 
desirois  que  la  cour  les  jugeast^  et  que  la  punition  en 
fast  publique  pour  servir  d'exemple  aux  autres.  Mais 
d'autres  jugèrent  plus  à  propos  d'en  user  autrement , 
à  cause  que  le  parlement  estoit  la  partie  offensée ,  qui 
estoit  encore  si  effarouché  que  difficilement  les  con* 
damneroit;  que  Tenormité  du  faict  requeroit  une 
prompte  et  extraordinaire  punition,  et  que  les  pri* 
sonniets  estoient  recogneus  autheurs  et  convaincus 
d'icelui;  joint  que  Ton  ne  vouloit  à  la  vérité  en  tout 
tant  authoriser  le  parlement,  par  ce  que  ledit  duc  ne 
se  fioit  pas  trop  d'iceluy,  ny  approfondir  le  faict  jus- 
quesau  bout,  pour  nestre  pas  contraint  d'en  chastier 
plus  grand  nombre  ny  manifester  davantage  la  cause 
de  son  courroux.  Ledit  Bussy,  encof  es  qu'il  fust  plus 
Coulpable  que  les  autres,  en  fut  quitte  pour  la  Bas- 
tille qu'il  remit  etitre  les  mains  dudit  duc,  lequel 
pardonna  aussi  aux  autres,  lesquels  l'ont  depuis  re«. 
cogneu,  comme  sont  coustumiers  de  faire  ceux  que 
l'on  tire  du  gibet  contre  raison;  car  ils  n'ont  cessé  de 
le  persécuter  secrettement  et  publiquement.  Sauver 
aussi  la  vie  à  un  malfaicteur,  c'est  Foster  à  plusieurs 
gens  de  bien,  et  offençer  Dieu  et  le  public. 

Après  ceste  exécution  je  me  retiray  à  Pontoise, 
voyant  que  ledit  duc  retournoit  en  l'armée  y  attendre 
ledit  duc  de  Parme  pour  aller  secourir  la  ville*  de 
Roiien  que  Sa  Majesté  tenoit  assiégée. 

Prenant  congé  de  luy ,  il  me  pria  asseurer  ceux  que 
je  verrois  qu'il  estoit  plus  aSectionné  et  dis(>osé  à  la 

paix  :  et  certes  je  le  croyois;  car  il  me  sembloit  qu'il 
en  avoit  plus  grande  occasion  que  jamais,  voyant  que 
l'on  l'avoit  voulu  desauthoriser  à  Paris,  et  que  tous 
les  factieux  avoient  les  yeux  tournez  sur  monsieur  son 
nepveu,Toutesfois,  comme  il  avoit  lors  l'esprit  du  tout 
bandé  à  secourir  laditte  ville  de  Koiien  pour  la  consé- 
quence d'icelle,  il  me  dit  qu'il  ne  vouloit  rien  faire  qui 
peust  servir  d'excuse  audit  duc  de  Parme  de  le  retar- 
der, cognoissant  n'y  pouvoir  parvenir  sans  luy,  et  que 
l'autre  n'y  procedoit  desja  que  trop  lentement;  joinct 
qu'estant  ledit  duc  de  Guise  demeuré  en  l'armée,  il 
craignoit,  offençant  davantage lesdits  Espagnols,  qu'ils 
ne  l'autho^isassent  à  ses  despens  ;  partant  il  ne  me 
donna  charge  aucune  de  rechercher  ladite  paix,  seu- 
lement asseurer  un  chacun  en  termes  généraux  de  sa 
bonne  volonté,  comme  j'ay  dit. 

Or,  monsieur,  vous  devez  sçavoir  que  l'abbé  de 
Chesy,  ayant  esté  prins  prisonnier  par  la  garnison  de 
Meaux,  retournant  d' Alincourt  en  son  abbaye  qui  est 
près  de  Chasteau-Thierry,  encores  qu'il  eust  un  passe* 
port  dudit  duc  que  je  luy  avois  faict  donner,  estoit 
prétendu  par  ceux  qui  letenoient  estre  de  bonne  prise; 
et  craignant  qu'ils  le  traittassent  mal,  le  fis  envoyer  à 
Moncornet,  où,  discourant  avec  luy  des  affaires  publi- 
ques, je  luy  dis  le  regret  que  j'avois  du  peu  de  compte 
que  l'on  faisoit  de  la  paix  de  part  et  d'autre  ;  que  les 
grands  qui  estoient  auprès  du   Roy  se  dévoient  es- 
chauQer  plus  qu'ils  ne  faisoient,  et  mesmes  les  princes 
du  sang,  lesquels  perdoient  plus  que  nuls  autres  à 
ceste  guerre  après  le  Roy;  car  encores  qu'ils  fussent 
catholiques,  ils  dévoient  croire  qu'advenant  le  decez 
de  Sa  Majesté,  ils  seroient  aussi  peu  recogneus  de  la 

Ligue  qu'elle,  d'autant  que  les  chefs  de  la  Ligue 
avoient  plus  d'envie  de  faire  leurs  affaires  que. celles 
d'autruy,  et  que  quand  tels  morceaux  tomberoient 
entre  princes  armez,  ils  suivroient  plustost  leur  ap- 
pétit que  la  raison;  que  si  je  voyois  !VI.  le  cardinal  de 
Bourbon,  je  luy  en  dirois  franchement  mon  advis,  et 
qu'un  tel  œuvre  qui  estoit  plus  difficile  et  important  à 
la  religion,  et  mesmes  à  leur  maison^ qu'oncques  se 
fut  présenté,  devoit  estre  entreprins  par  personne  de 
grande  authorilé,  si  Ton  vouloit  qu'il  retissit;  et  si  les 
autres  s'y  morfondoient,^  comme  il  estoit  advenu  à 
ceux  qui  s'en  estoient  meslez  comme  moy  jusques 
alors,  toutesfois  que  je  m'y  r'embarquerois  encores 
très-volontiers,  comme  j'estimois  que  feroit  de  nostre 
costéM.  le  président  Janin  et  ledit  sieur  de  Videville, 
si  ledit  sieur  cardinal  Tentreprenoit,  parce  que  nous 
croyons  qu'il  le  desiroit  bien,  et  qu'il  ne  s'y  embar- 
queroit  qu'abonnes  enseignes,  et  que  Sa  Majesté  res- 
pecteroit  son  entremise  plus  que  nul  autre;  dont  je 
priois  d'advertir  leditsieur  cardinal  au  plustost,  d'au- 
tant que  je  eraignois  que  Ton  print  quelque  resolu- 
tion à  la  venue  dudit  duc  de  Parme  qui  nous  rendist 
irréconciliables  pour  jamais.  Ce  que  ledit  sieur  de 
Chesy  fist,  quand  il  fut  retourné  en  son  abbaye,  par  un 
de  ses  gens,  car  il  n'y  peut  aller  à  cause  du  danger  des 
chemins  ;  par  lequel  ledit  sieur  cardinal  le  renvoyant 
m'escrivit  sur  ceste  occasion  de  l'aller  trouver  à  Lou- 
vîers  où  il  estoit  lors,  et  receus  la  lettre  quelques 
jours  après  estre  arrivé  à  Pontoise,  me  mandant  que 
Sa  Majesté,  à  laquelle  il  avoit  faict  sçavoir  l'advis  que 
luy  avoit  donné  ledit  sieur  de  Chesy,  trouvoit  bon 
qu'il  me  vist.  Toutesfois  je  m'en  excusay ,  d'autant  que 

ledit  duc  du  Mayne^  lequel  estoit  desja  pariy  de 
Paris  pour  retourner  au  camp,  ne  m'avoit  permis  de 
ce  faire,  ny  donné  pouvoir  de  conférer  ny  traitter  de 
ladite  paix  à  personne,  comme  je  vous  ay  dit  devant: 
de  sorte  que  je  craignois,  y  allant  de  moy  mesme,  le 
faire  ioutilement,  et  luy  prejudiciér  à  cause  de  la  ja- 
lousie desdits  Espagnols,  et  du  siège  de  Roiîen.  Mais 
ledit  seigneur  cardinal  m'envoya  M.  de  Bellosane  (0 
à  ma  prière,  auquel  je  dis  les  propos  que  j'avois  tenus 
audit  abbé  de  Chesy,  les  raisons  qui  m'avoient  meu, 
Fasseurance  que  ledit  duc  m'avait  donnée  de  sa  bonne 
volonté,  les  raisons  d'icelle  fondées  principalement  sur 
le  mescontentement  desdits  Espagnols  et  sur  la  ja* 
lousie  de  son  nepveu  ',  mais  qu'il  estoit  nécessaire  de 
sçavoir  au  vray  si  Sa  Majesté  vouloit  estre  catholique, 
devant  qu'entrer  en  matière,  par  ce  que  je  sçavoisque 
ledit  duc  ne  traitteroit  jamais  avec  elle,  tant  qu^elle 
persevereroit  en  la  religion.  Que  j'avois  désiré  voir 
M.  le  cardinal  pour  estre  esclaircy   de  ce  poinct, 
croyant  qu'il  sceust  mieux  l'intention  de  Sa  Majesté 
que  personne,  et  sur  ce  l'implorer  d'employer  son 
crédit  envers  elle  pour  advancer  un  si  bon  œuvre;  et 
si  ceste  difficulté  ne  po^voit  estre  surmontée,  adviser 
par  quels  autres  moyens  l'on  pounoit  faire  cesser  la 
guerre,  d'autant  qu'elle  continuant,  le  royaume  cou- 
roit  fortune  de  changer  de  main,  et  la  religion  de  se 
perdre  :  luy  disant  sur  cela  le  dessein  des  Espagnols, 
les  menées  qu'ils  faisoient  en  ce  royaume,  et  Testât 
qu'ils  faisoient  d'y  estre  assistez  de  Sa  Saincteté;  dont 

(*)  J/.  de  Bellosane  :  Jean  Touchard,  abbé  de  Bellosane.  II  avoit  été 
préeepteur  da  cardinal  de  Bourbon.  Ses  conférences  avec  Yilleroy 
turent  lieu  vert  la  fio  de  décembre  i5g\. 

ledit  de  Bellosane  me  dit  qu'il  advertiroit  ledit  sieur 
cardinal  de  mon  affection  et  droitte  intention  à  la  con- 
servation de  la  religion  et  du  royaume.  Il  me  donna 
asseurance  en  partant  qu'il  ne  falloit  point  douter 
qu'il  ne  desirast  employer  tout  son  crédit  envers  Sa 
Majesté  pour  advancer  sa  conversion^  de  laquelle  elle 
luy  avoit  donné  souvent  bonne  espérance;  joint  qu*il 
cognoissoit  certainement  n'y  avoir  autre  moyen  de 
conserver  la  religion  et  le  royaume  en  leur  entier 
que  celuy-là.  J'escrivis  ces  propos  audit  sieur  Janin 
comme  à  celuy  que  je  sçavois  désirer  et  rechercher  les 
moyens  de  renverser  les  desseins  desdils  Espagnols. 
Toutesfois  je  recogneus  par  sa  response  qu'il  avoit  si 
mauvaise  opinion  de  la  conversion  du  Roy,  qu'il  esti- 
moit  estre  plus  à  propos  de  traicter  avec  ledit  car- 
dinal qu'avec  Sa  Majesté,  si  l'on  le  pouvoit  séparer 
d'elle  avec  les  catholiques  qui  l'assistoient,  rçmOns- 
trant  que  par  ce  moyen  l'on  n'auroit  que  faire  desdits 
estrangers  pour  deffendre  la  religion;  et  partant  qu'ils 
ne  ruineroient  l'Estat,  comme  ils  avoient  délibéré, 
croyant  que  ce  chemin  estoit  plus  court  et  plus  seur 
que  celuy  de  la  conversion  de  Sa  Majestc^. 

Toutesfois  comme  il  nous  conduisoit  à  la  paix,  de 
mesme  je  ne  pou  vois  espérer  que  ledit  sieur  cardinal 
ny  lesdits  catholiques  quittassent  Sa  Majesté  qu'ils  ne 
fussent  au  moins  esconduits  et  désespérez  de  sa  con- 
version, et  que  ledit  président  me  prioit  seulement  de 
sonder  sur  ce  l'intention  dudit  sieur  cardinal,  sans 
m'asseurer  nue  ledit  duc  fust  bien  résolu  de  traicter 
avec  luy.  Je  m'advisay  de  proposer  une  trefve,  durant 
laquelle  l'on  pourroit  conférer  avec  lesdits  catholi- 
ques du  party  de  Sa  Majesté  des  moyens  d'asseurer  la 

religion  et  TEstat,  et  envoyer  devers  Sa  Saincteté 
pour  sçavoir  son  intention  sur  la  conversion  de  Sa 
Majesté,  espérant  qu'en  gaignant  le  temps  l'on  arres- 
teroit  le^  cours  des  menées  desdits  Espagnols,  et  qu'il 
n'esperoit  autre  remède  à  nos  maux.  Mais  ledit  sieur 
président  Jjànin  me  manda  par  sa  response  que  cèste 
voye  estoit  trop  longue  et  incertaine,  par  ce  que  de 
part  et  d'autre  l'on  ne  vouloit  parler  de  trefve  ;  que  le 
Sainct  Siège  estoit  vacquant,  et  qu'il  ne  falloit  espérer 
que  le  Pape  qui  seroit  fust  moins  contraire  à  Sa  Ma- 
jesté que  les  precedens,  ny  que  les  Espagnols  cessas- 
sent leurs  pratiques,  quoy  que  l'on  fit,  mesmes  quand 
Sa  Majesté changeroit  de  religion;  joinctqueledil  duc 
ne  pouvoit  consentir  qu'on  traictast  en  son  nom  avec 
Sa  Majesté  tant  qu'elle  seroit  de  contraire  religion, 
et  qu'il  n'en  eust  conféré  avec  ceux  du  party,  comme 
il  avoît  tOLisjours  déclaré.  Au  moyen  dequoy  il  persis- 
toit  à  dire  qu'on  traittast  avec  ledit  sieur  cardinal  de 
Bourbon  pour  renverser  les  desseins  desdits  Espagnols, 
qui,  aspirans  maintenant  ouvertement  à  la  couronne, 
pi^essoient  merveilleusement  ledit  duc  de  traicteravec 
eux ,  ne  voulans  secourir  Roiien  qu'il  ne  leur  promist 
faire  eslire  kur  Infante,  comme,  ceux  qui  vouloient 
profiter  de  la  nécessité  publique,  et  partant  traictoient 
ledit  duc  indignement  ;  toutesfois  qu'il  s'en  estoit  dé- 
fendu jusques  alors,  mais  il  estoit  à  craindre  qu'à  la 
longue  il  ne  se  laissast  emporter  :  de  sorte  qu'il  estoit 
nécessaire  de  mettre  promptement  en  jeu  ledit  sieur 
cardinal  ou  quelque  autre  prince  catholique  de  la 
maison,  encoresque  l'evesque  de  Plaisance  Landriano, 
nonce  du  feu  Pape,  et  les  députez  des  Estats  estans  à 
Kheims,  ayans  eu  le  vent  de  ce  conseil,  fussent  si  in- 

sensez  que  de  le  blasmer.Toutesfois  il  estimoit  qu'estant  ^ 
conclud  et  effectué  chacun  Tapprouveroit  par  amour 
ou  par  force,  tant  il  seroit  trouvé  et  jugé  utile,  pour- 
veu  que  ce  prince  catholique  fust  aussi  suivy  des  ca- 
tholiques et  des  villes  principalles  qui  reconnoissoient 
Sa  Majesté;  partant  me  prioit  d'entreprendre  et  pour- 
suivre vivement  ce  traicté,  sans  m'arrester  à  Sa  Ma- 
jesté, si  promptement  elle  ne  quittoit  sa  religion,  à  la 
requeste  de  ceux  qui  la  servoient,  et  ne  s'attendre  plus 
d'estre  convié  dudit  duc,  car  il  en  estoit  plus  esloigné 
que  jamais;  mais  si  Sa  Majesté  vouloit  prendre  ceste 
resolution,  ledit  duc  donneroit  sa  foy  à  tel  prince  ca- 
tholique qui  seroit  choisi  auprès  de  Sa  Majesté,  tel 
que  po^urroit  estre  M.  le  duc  de  Nevers ,  de  la  recog- 
noistre  avec  tous  ceux  du  party  qui  le  voudroient 
suivre  incontinent  après  sa  conversion,  et  pourvoyant 
aussi  aux  seuretez  de  la  religion  et  de  sa  maison  à  con- 
ditions raisonnables.  Ceste  response  m'empescha  gran- 
dement, voyant  d'un  costé  en  quels  termes  estoieut 
les  Espagnols  avec  ledit  duc,  et  de  l'autre  que  Ton  de- 
mandoit  une  parolle  d'asseurance  du  Boy  de  sa  con- 
version ,  comme  je  faisois  grande  difficulté  qu'il  vou- 
lust  donner,  et  que  Ton  me  prioit  et  pressoit  sur  cela 
de  rechercher  M.  le  cardinal  de  Bourbon,  et  traicter 
avec  luy,  estant  incertain  comme  j'estois  de  son  pou- 
voir, non  moins  que  de  son  vouloir  :  joinct  que  je 
sçavois  que  ledit  duc  s' estoit  tousjours  monstre  fort 
peu  affectionné  à  ce  party.  De  sorte  que  je  faisois  con- 
science de  m'y  embarquer  et  d'y.  plonger  ledit  sieur 
cardinal,  attribuant  ce  conseil  et  mandement  audit 
président  Janin  plustost  qu'à  la  volonté  dudit  duc. 
Au  moyen  dequoy  je  me  contentay  de  faire  sçûvoir 

audit  sieur  cardinal  ce  que  l'on  desiroit  de  Sa  MajesU 
sur  sa  conversion  y  et  à  son  refus  l'envie  qu'on  avoit 
de  traicter  avec  luy  ;  mais  ce  ne  fut  sans  luy  en 
mander  mon  opinion  ^  afin  qu'il  prist  garde  à  luy  et 
n'eust  occasion  de  se  plaindre  de  moy  à  l'advenir, 
comme  pourra  tousjourstesmoigner  ledit  abbé  de  Bel- 
losane^  lequel,  combien  qu'il  chei chast  tous  moyens 
d'advancer  la  grandeur  de  son  maistre,  faisoit  pareil 
jugement  que  moy  de  ceste  ouverture. 

Madame  de  Longue  ville  fut  lors  mise  en  liberté 
avec  madame  sa  belle  fille  et  mesdamoiselles  ses  filles, 
par  le  moyen  dudit  duc  du  Mayne,  lequel  fut  en 
cela  traversé  de  plusieurs  ^  de  sorte  que  ladite  dame, 
qui  s'attendoit  d'en  estre  quitte  (0  pour  vingt-cinq  ou 
trente  mille  escus ,  à  quoy  du  commencement  elle 
avoit  esté  taxée  sous  prétexte  d'ayder  à  payer  la  ran- 
çon de  M.  d'Elbeuf  détenu  prisonnier  à  Loches  par 
M.  d'Espernon ,  fut  contraincte  s'obliger  encores  pour 
pareille  somm^,  moyennant  certaine  promesse  que 
luy  fit  ledit  duc ,  sans  lequel  elle  n'eust  encores  esté 
quitte  à  si  bon  marché.  Elle  avoit  esté  arrestée  en  la 
ville  d'Amiens,  après  la  mort  de  M.  de  Guise,  avec  sa 
fille  et  M.  le  comte  de  Sainct  Pol  son  second  fils ,  lequel 
depuis  s'estoit  sauvé,  comme  elle  mesme  avoit  eu  envie 
de  faire  par  deux  fois,  et  avoit  esté  traittée  très-indi- 
gnement  durant  sa  prison,  de  laquelle  elle  n'eust  esté 
encores  délivrée  sans  l'évasion  de  M.  de  Guise,  car 
on  disoit  qu'elle  estoit  retenue  pour  luy.  Ceste  prin- 
ce) Qui  s'attendoit  d*en  estre  quitte.  Le  yicomle  de  Ta  vannes  étoit 
ralors  priaonnier  de  Henri  ly.  II  prétend  dans  ses  Mémoires  quMl  fîit 
ëcliaiigé  contre  madame  de  Longueville.  (  Voyez  Notice  sur  le  vicomte 
de  Tavannesy  tome  xxiii,  première  série.) 

cesse  n'avoit  jamais  faict  mal  ne  desplaisir  à  personne, 
estoit  innocente  de  tout  ce  qui  estoit  advenu  à  Blois, 
et  n'estoit  venue  en  Picardie  que  pour  accompagner 
M.  de  Longueville  son  fils  qui  en  estoit  gouverneur, 
sans  penser  à  autre  chose  qu'à  faire  plaisir  à  ceux  du 
pays  ;  neantmoins  elle  n'avoit  peu  esviter  le  malheur 
commun,  qui  luy  avoit  esté  d'autant  plus, grief  qu'elle 
sçavoit  ne  l'avoir  mérité,  et  que  monsieur  son  fils  fai- 
soit  la  guerre  au  pays  pour  Sa  Majesté.  Mais  j'ay  sou* 
vent  admiré  la  constance  avec  laquelle  maditte  dame 
la  duchesse,  sa  belle  fille  et  mes  damoiselles  ses  filles 
avoient  supporté  leur  captivité;  certes,  si  je  ne  l'eusse 
veu,  je  ne  l'eusse  peu  croire  :  et  puis  dire  que  rien  ne 
les  avoit  tant  travaillées  durant  icelle  que  l'ennuy  de 
madame  leur  mère,  et  que  toute  autre  sorte  de  péril 
et  d'afflictions  n'avoient  seulement  peu  esbranler  leur 
courage,  ny  leur  faire  changer  de  constance  et  de 
langage. 

Comme  cecy  se  manioit,  mon  père  m'envoya  une 
lettre  du  sieur  de  Buhy,  par  laquelle  il  luy  mandoit 
que  l'on  ne  trouvoit  pas  bon  que  je  traittasse  de  la  paix 
avec  ledit  de  Bellosane,  et  que  si  j'avois  charge  de 
negotier,  je  m'adressasse  droit  à  Sa  Majesté,  laquelle 
m'oyroit  volontiers.  Je  respondis  que  ledit  abbé  m'a- 
voit  dit  estre  venu  parler  à  moy  par  la  permission  de 
Sa  Majesté,  et  que  mondit  sieur  le  cardinal  ne  fau- 
droit  (ie  luy  rendre  compte  de  nostre  conférence;  que 
}e  n'avoir  aucune  charge  de  negotier  avec  Sa  Majesté; 
.mais  que  je  ne  me  pouvois  garder  de  rechercher  la 
paix  pour  l'afTection  que  je  portcis  au  royaume,  que 
la  guerre  à  la  longue  diviseroit  en  plusieurs  pièces^ 
comme  j'avois  dit  audit  de  Bellosane,  avec  mon  advis 

du  chemin  qu'il  falloit  tenir  pour  y  remédier,  duquel 
j'estois  prest  encores  à  communiquer  avec  tel  autre 
que  S^  Majesté  ordonnero  t,  et  que  j'estois  bien  marry 
n'avoir  moyen  de  mieux  faire;  mais  que  puis  que  Sa 
Majesté'  ne  Tavoit  à  gré,  je  ne  passerois  plus  outre. 
Ledit  sieur  de  Buiiy  répliqua  qu'il  n'estoit  jà  l)esoin 
que  personne  parlast  à  moy  de  la  part  de  Sa  Majesté, 
puis  que  je  n'avois  charge  de  traicter. 

[1592]  Toutesfois  quelques  jours  après  le  sieur  Du 
Plessis,  frère  dudit  sieur  de  Buhy,  estant  venu  au  camp 
à  Mante,  manda  le  sieur  de  Fieury  mon  l)eau  frère, 
qui  estoit  arrivé  fraischement  à  Alincourt,  auquel  il 
dit  la  bonne  volonté  de  Sa  Majesté  à  la  paix  ;  et  que 
si  je  pouvois  avoir  charge  de  M.  du  Mayne  d'en  traic- 
ter avec  luy,  il  estimoit  qu'estans  ensemble  nous  fe- 
rions quelque  chose  de  bon,  dont  il  le  pria  de  m'ad- 
verlir,  comme  il  fit  ;  et  moy  ledit  duc  dès  le  lendemain 
par  un  trompette  exprès. 

Desjà  l'armée  espagnolle  commandée  par  le  duc 
de  Parme  estoit  entrée  en  ce  royaume  pour  secourir 
la  ville  de  Roiien  ,  et  avoit  cotitraint  Sa  Majesté,  la- 
quelle s'estoit  acheminée  au  devant  avec  sa  cavalerie 
seulement,  de  quitter  le  logis  d'Aumalle  où  elle  avoit 
esté  blessée  ;  avoit  aussi  prins  Neuf-chastel ,  et  tellement 
encouragé  les  assiégez  qu'ils  auroient  forcé  et  renversé 
les  tranchées  de  l'armée  de  Sa  Majesté,  et  gaigné  quel- 
ques pièces  d'artillerie,  y  commandant  feu  M.  le  ma- 
reschal  de  Biron.  Sur  quoy  ledit  duc  de  Parme  s'estoit 
retiré  jusques  à  Abbeville,  faisant  contenance  de  vou- 
loir assiéger  Rue,  comme  si  laditte  ville  de  Roiien  ne 
çlevoit  plus  avoir , besoin  de  luy,  mais  exprès  pour 
attendre  quelque  renfort,  et  envoyer  vers  l'armée  de 

Sa  Majesté,  en  laquelle  il  estimoit  que  les  François 
ne  demeureroient  qpand  ils  verroient  que  Toccasion 
de  combattre  seroit  passée.  Ce  r'est  une  des  moindres 
parties  d'un  capitaine  de  sçavor  prendre  advantage, 
et  mesnager  ceux  qui  luy  arrivent;  car  en  ce  faisant  il 
maintient  sa  réputation,  et  soLvent  exécute  ce  qu'il 
entreprend.  Ledit  duc  de  Parae  estoit  en  cela  très- 
diligent  et  soigneux,  comme  sont  ordinairement  ces 
vieux  et  expérimentez  capitaires;  de  sorte  qu'il  s'es- 
tudioit  plus  à  esvifer  et  refroidir  l'ardeur  et  furie  de 
nos  François  qu'à  les  surmonter  :  comme  il  fist  pa- 
roistre  devant  la  ville  de  Canbray,  quand  monsei- 
gneur fi^ere  du  Roy  (0  la  seccurut;  mais  non  si  heu- 
reusement qu'aux  deux  voyajes  de  France  :  car  au 
premier  il  perdit  Cambray  tou  à  faict,  avec  le  temps 
qu'il  y  avoit  employé  devant,  et  aux  deux  autres  il 
sauva  les  villes  de  Paris  et  de  loiîen  à  poinct  nommé. 
Je  croy  bien  que  ce  bon  succès  de  Roiien  fut  cause 
en  partie  de  la  recherche  que  îst  lors  ledit  sieur  Du 
Plessis,  m'estant  apperceu  sou/ent  tels  conseils  estre 
nez  de  pareille  occasion;  dont  Sa  Majesté  n'estoit  pas 
mieux  servie,  car  ce  qui  se  faictfaors  du  temps  comme 
en  adversité  est  attribué  à  impuissance  et  nécessité 
plustost  qu'à  prudence  et  bonie  volonté,  et  partant 
n'est  jaipais  si  honorable  ny  aille.  Toutesfois  ledit 
duc  du  Mayne  ëstoit  lors  si  malmené  des  Espagnols, 
lesquels  le  pressoient  plus  que  jimais  de  promettre  la 
couronne  à  leur  Infante,  et  si  ircommodé  de  sa  per- 
sonne à  cause  de  son  indispositon,  qu'il  me  manda 
de  bouche  par  mon  fils,  et  depiis  par  lettre  escrite 

(•)  Monseigneur  frère  du  Roy  :  le  duc  dMcnçon ,  frère  de  Henri  m, 
mort  en  i584- 

par  ledit  président  Janin^  que  luy  et  les  princes  et 
seigneurs  qui  estoifint  avec  luy  estoient  disposez  de 
recognoistre  le  Koy,  et  traicter  avec  luy  s'il  vouloit 
estre  catholique,  asseiirer  la  religion  et  le  party,  et  y 
procéder  de  bonne  foy  sans  déguisement;  mais  qu'il 
ne  le  pouvoit  prier  Xiy  requérir  par  escrit  public  de 
ce  faire,  de  peur  qm  les  Espagnols,  soubs  ce  pré- 
texte, ne  se  saisissent  à  l'instant  de  plusieurs  bonnes 
villes  esquelles  ils  aVDient  de  grandes  iiitelligences 
et  pratiques  :  à  quoy  l'on  pouvoit  mieux  remédier  si 
rien  n'en  estoit  sçeu  jusques  à  l'entière  résolution  : 
outre  plusieurs  autres  considérations  qu'ils  se  remet- 
toient  devant  les  y  eus  assez  cogneues  d'un  chacun, 
adjoustans  estre  l'ofiiceies  princes  qui  estoient  auprès 
de  Sa  Majesté  de  faiie  ceste  poursuitte  et  de  l'es- 
claircir  de  son  intenton,  offrant  de  donner  toute 
l'asseurance  qu'ils  pouToient  désirer,  et  recognoistre 
Sadite  Majesté  se  faisait  catholique,  me  priant  d'en 
conférer  avec  M.  de  Pevèrs  ou  autre  ayant  pouvoir; 
et  qu'ils  en  donneroieit  leur  foy,  pourveu  que  dans 
peu  de  jours  ils  en  eusent  la  resolution,  ou  bien  de 
traitter  avec  un  printe  de  la  maison  de  Bourbon  si 
ledit  Roy  persistoit  en  son  erreur.  Par  la  mesme  lettre 
ledit  président  m'adve  tissoit  de  la  promotion  au  pon- 
tificat de  la  personne  du  cardinal  Aldobrandin  (0, 
Florentin,  de  la  prulence  duquel  il  disoit  que  l'on 
pouvoit  attendre  un  gand  secours  pour  la  pacification 
de  nos  troubles.  Toutfsfois  il  protestoit  que  nostre  mal 
ne  pouvoit  plus  attendre  son  remède,  par  ce  que  les 
Espagnols  pressoieni  merveilleusement  ledit  duc  et 

(*)  Du  cardinal  Aldoitmdin,  Hippolyte  Aldobrandin  fut  élu  pape 
le  a3  janvier  i592.  Il  prit  l^nom  de  Clément  viii. 

les  autres  princes  et  seigneurs  qui  estoient  avec  luy 
de  leur  dire  leur  resolution  avant  que  de  se  séparer, 
et  qu'il  estoît  à  craindre,  estant  séparez,  que  chacun 
traittast  à  part  avec  eux,  aux  conditions  qui  regar- 
doient  leur  proffit  particulier  et  la  ruine  publique, 
proposant  sur  ce  une  surseance  d'armes  pour  cinq  ou 
six  mois,  aOin  d'obvier  à  tous  inconveniens. 

Geste  lettre  fut  escrite  par  ledit  président  Janin  au 
commencement  du  mois  de  mars,  et  devant  qu'il  eust 
receu  celle  par  laquelle  je  luy  avois  donne  advis  des 
propos  que  ledit  sieur  Du  Plessis  avoit  tenu  à  mon  beau 
frère.  Il  m'envoya  aussi  certains  articles  d'un  traicté 
que  ledit  duc  de  Mayenne  avoit  desja  faict  proposer 
ausdicts  Espagnols;  dont  je  fus  en  grand'  peine,  en- 
cores  que  ledit  président  me  mandast  qu'ils  n'avoient 
esté  mis  en  avant  que  pour  les  amuser;  car  par  iceux 
on  s'obligeoit  d'eslire  leur  Infante  à  certaines  condi- 
tions du  tout  indignes  de  noslre  nation,  et  de  trop  , 
foible  et  debille  esloffe  pour  soustenir  un  tel  basti- 
ment;  dont  je  feusse  party  à  l'heure  mesme  pour  aller 
dire  mon  advis  audit  duc,  comme  il  m'en  pressoit, 
sans  l'espérance  que  j'avois  qu'il  me  seroit  permis,  sur 
la  depesche  que  j'en  avois  faitle,  de  voir  ledit  sieur 
Du  Plessis.  Partant  je  me  contentay  de  l'escrire  audit 
président,  lequel  estoit  tousjours  certes  très-contraire 
au  dessein  desdits  Espagnols;  et  croy  qu'il  ne  faisoit 
rien  en  cela  qu'à  bonne  fin. 

Monsieur,  jamais  négociation  ne  fut  plus  difficile  à 
enfoncer  que  celle  cy  de  la  paix;  car  chacun  disoit  la 
vouloir,  mais  personne  ne  vouloit  faire  ce  qui  estoit 
nécessaire  pour  y  parvenir.  Le  Roy  faisoit  difficulté 
d'assearer  sa  conversion,  et  ledit  duc  de  traitter  avec 

luy  sans  ceste  asseurance.  G'estoit  mettre  Sa  Majesté 
en  peine,  voire  l'offenser,  que  de  s'adresser  aux  catho- 
liques qui  la  suivoient  pour  ce  poinct,  par  ce'^ne  Sa 
Majesté  ne  vouloit  estre  par  feux  pressée  ny  cotilrâinte 
en  sa  conscience,  de  crainte  que  son  refus  les  desbaa- 
chast  et  refroidis!  de  son  service;  et  ceux  de  sa  reli- 
gion deffendoient  ou  excusoient  plustost  ceste  diflS- 
culté  qu'ils  ne  vouloient  ayder  à  la  surmonter  :  et  ny 
avoit  pas  moins  de  peine  à  persuader  ledit  duc  de  se 
départir  de  cette  demande  et  se  contenter  de  semondre 
Sa  Majesté  de  laditte  conversion,  ou  de  remettre  le 
tout  au  Pape,  et  cependant  entrer  en  traicté  avec  Sa 
Majesté  pour  délivrer  le  royaume  des  estrangers  et  de 
la  guerre.  Cela  estoit  cause  que  aucuns  jettoient  les 
yeux  sur  les  autres  princes  de  ladite  maison  de  Bour- 
bon, comme  un  moyen  très  propre  entre  ces  deux 
difficultez  pour  sauver  la  religion  et  l'Eslat,  et  que 
d'autres  excusoient  aucunement  ceux  qui  en  vouloient 
prendre  un  de  la  maison  de  Lorraine,  ou  un  estranger. 
Mais  comme  tout  bien  considéré  l'on  trouvoit  autant 
ou  plus  de  difficultez,  voire  d'impossibilitez,  à  suivre 
l'un  ou  l'autre  de  ces  deux  derniers  chemins,  qu'au 
premier,  souvent  désespéré,  tenté  et  poursuivi,  l'on 
abandonnoit  au  temps  et  à  la  fortune,  ou  pour  mieux 
dire  au  bon  vouloir  de  Dieu,  le  succeds  des  affaires. 

Me  trouvant  en  cette  perplexité,  il  advint,  devant  le 
retour  du  trompette  par  lequel  j'avois  envoyé  audit 
président  la  despesche  qui  faisoit  mention  du  sieur  Du 
Plessis,  que  le  sieur  de  Lomenie  fut  prins  et  emmené 
à  Pontoise  où  j'estois;  et  comme  je  sçavois  qu'il  ap- 
prochoit  de  Sa  Majesté,  je  luy  voulus  bien  dire  la 
peine  en  laquelle  j'estois  de  la  poursuitte  des  Espa- 

gnolsy  et  qu'il  o'y  avoit  plus  personne  qui  y  peust 
remédier  que  Sa  Majesté,  par  ce  qu  on  m'avoit  escrit 
que  8*illuy  plaisoit  asseurer  sa  conversion,  il  y  auroit 
moyen  d*asseurer  sa  recognoissance,  comme  je  m*of- 
frois  de  feire  plus  particulièrement  entendre  à  M.  le 
duc  de  Nevers  en  la  présence  de  M.  le  cardinal  de 
Gondy,  si  Sa  Majesté  Tavoit  agréable,  lesquels  j*esti- 
mois  désirer  le  repos  du  royaume  et  y  pouvoir  gran- 
dement, mesmes  à  cause  du  crédit  que  leurs  parens 
avoient  avec  M.  le  duc  de  Florence,  lequel  Ton  disoit 
devoir  avoir  grande  part  auprès  du  nouveau  Pape, 
sans  Tayde  duquel  je  cognoissois  estre  quasi  impos- 
sible de  composer  les  affaires,  tant  elles  estoient  em- 
barrassées et  traversées  desdits  Espagnols  et  leurs 
adherans:  dequoy  je  le  priay  d'advertir  Sa  Majesté, 
par  ce  que  je  ne  sçavois  s*il  me  seroit  permis  de  voii: 
ledit  sieur  Du  Plessis  à  cause  de  sa  religion ,  et  crai- 
gnois  que  le  mal  devint  cependant  incurable. 

Sur  ce  propos  Sa  Majesté  despescha  incontinent  le 
sieur  de  La  Verrière  audit  sieur  cardinal  et  à  moy 
pour  nous  faire  aboucher,  sans  parler  de  M.  de  Ne- 
vers,  nous  donnant  espérance  d*embrasser  les  conseils 
qui  iuy  seroient  donnez,  par  lesquels  elle  pourroit 
avec  honneur  satisfaire  au  désir  des  catholiques,  et 
s'ayder  de  l'entremise  et  prudence  de  Sa  Saincteté  en 
ceste  occasion.  Quand  et  quand  Sa  Majesté  manda  au- 
dit sieur  Du  Plessis  de  ne  se  mettre  en  peine  de  con- 
férer avec  moy  pour  ce  qu'elle  avoit  advisé  d'en 
donner  la  charge  audit  sieur  cardinal,,  suivant  ce  que 
je  Iuy  avois  mandé  par  ledit  sieur  de  Lomenie;  dont 
il  ne  fut  pas  content,  craignant  que  je  refusasse  de 
traitteravec  Iuy,  ou  que  d'autres  eussent  desgouslé  Sst 

44.  l^ 


25B  [^^9^]    MÉMOIRES  d'état 

Majesté  de  remployer  en  cette  negotiatiou.  Car  à  la 
vérité  plusieurs  catholiques  en  murmuroient;  mais  la 
difficulté  ne  procedoit  de  luy  ny  de  moy  qui  sçavois 
combien  il  iinportoil  de  negotier  plustost  avec  per» 
sonnes  confidentes  qu'avec  d'autres  ^  comme  je  luy  fis 
sçavoir  par  celuy  qui  m'avoit  adverty  de  son  mescon- 
tentement;  et  je  n'attendois  que  la  réponse  dudit  duc 
pour  .m'en  résoudre. 

Mais  je  fus  cependant  à  Noisy  où  estoit  ledit  cai^» 
dinal  de  Gondy,  duquel  j'appris  la  charge  que  Sa 
Majesté  avoit  donnée  audit  sieur  de  La  Verrière,  -et 
le  fondenient  d'icelle.  Surquoy  ledit  sieur  cardinal  et 
moy  advisasmesde  faire  proposera  Sa  Majesté  qu'elle 
devoit  asseurer  son  intention  à  la  religion  catholique 
dedans  un  temps  prefix^  afin  de  lever  Uopinion  que 
plusieurs  a  voient  qu'elle  ne  la  mettoit  en  avant  que 
pour  amuser  le  monde;  qu'elle  declarast  aussi  son 
intention  estre  de  se  reiinir  à  l'Eglise  catholique  {MO* 
le  moyen  de  ladite  instruction,  et  eust  aggreable  que 
les  catholiques  qui  l'assistoient  envoyassent  devers  le 
Pape  pour  estre  secouru  de  son  bon  conseil  et  author 
rite  en  ladite  instruction ,  et  cependant  qu'il  fust  advisé 
secrettement  aux  moyens  d'asseurer  la  religion  catho- 
lique et  les  communautez  du  party  de  la  Ligue,  pour 
en  user,  soit  après  ladite  conversion  ou  devant^  si  l'on 
jugeoit  qu'il  fust  besoin  pour  descharger  tant  plustost 
le  royaume  du  fardeau  de  la  guerre  par  une  surseance 
d'armes  ou-  autrement.  Ledit  de  La  Verrière  porta  à 
Sa  Majesté^^ceste  ouverture,  et  j'en  donnay  advis  audit 
duc  de  Mayenne  par  homme  exprès. 

A  mon  retour  à  Pontoise  je  trouvay  mon  trompette 
avec  la  response  dudit  duc,  sur  l'advis  que  je  luy  avoîs 

donné  dudit  siear  Du  Plessis,  par  laquelle  non-seule-* 
ment  il  me  promettoit   dç  conférer  avec  luy,  mais 
aussi  Tasseurer  quMl  estoit  prest  de  recognoistre  Sa 
Majesté,  et  faire  faire  le  semblable  par  ceux  sur  les- 
quels il  avoit  pouvoir,  si  elle  vouloit  donner  asseurance 
de  se  faire  catholique  après  son  instruction,  offrant  en 
ce  cas  de  me  donner  pouvoir  dès  à  présent  de  traicter 
des  conditions,  et  d*en  tomber  d'accord  pour  les  ob- 
server et  accomplir  de  bonne  foy  après  sa  conversion, 
et  mesmes  s'employer  sous  main  envers  Sa  Saincteté 
poqr  la  faciliter,  suivant  ce  qu'il  m'avoit  mandé  et 
prié  de  dire  :  à  quoy  il  persistoit  avec  ses  amis,  en- 
cores  que  le  sieur  de  Givry  eust  depuis  faict  sçavoir  à 
M, de  La  Chastre  sur  ce  qu'il  lavoit  prié  de  l'esclair- 
cir  si  Sa  Majesté  changeoit  de  religion,  luy  offrant  en 
ce  pas  de  la  recognoistre,  qu'il  ne  s'y  falloit  pas  at- 
tendre, et  que  Sa  Majesté  vouloit  estre  recogneuè*,  et 
après  se  faire  instruire.  Ce  que  ledit  président  me 
manda  avoir  fort  refroidy  nos  princes.  Toutesfois  ils 
esperoient  que  Sa  Majesté  se  raviseroit,  ou  croioient 
qu'il  n'avoit  dit  son  secret  audit  sieur  de  Givry.  Sur 
tout  ledit  président  merecommandoit,  de  la  part  dudit 
duc,  le  secret  de  ceste  entreveuë  et  négociation  pour 
les  raisons  susdites  ;  et  pource  que  j'avois  demandé  une 
lettre  escrite  de  la  main  dudit  duc  pour  ma  descharge, 
il  me  promettoit  par  la  sienne  de  me  l'envoyer:  comme 
il  fit;  et  la  receus  depuis  par  les  mains  dudit  sieur  de 
La  Chastre, 

M.  le  duc  de  Nevers,  qui  avoit  désiré  et  fàilly  de 
me  voir  allant  à  Compiegne,  me  faisoit  escrire  tous  les 
jours  qu'il  n'y  faudroit  en  s'en  retournant,  me  pria  de 
m'y  disposer^  m'asseurant  que  nostre  entreveuë  ne  se* 

roit  inutile  au  public,  et  me  mandoit  que  vous  y  as- 
sisteriez,  ensemble  messieurs  le  cardinal  de  Gotidy, 
Tevesque  du  Mans  et  de  Rambouillet ,  et  crojrf  qu*îl 
faisoit  estât  que  ce  seroit  en  vostre  maison  ;  dont  je  me 
resjouyssoisy  ne  pouvant  espérer  que  tout  bien  d*une 
telle  assemblée»  Toutesfois  ceux  qui  voyoient  ledit 
sieur  Du  Plessis  me  mandèrent  que  Sa  Majesté  ne  vou* 
loit  point  que  je  visse  ledict  duc  ;  dequoy  j'estots  en 
grande  peine  :  car  d'un  costé  je  ne  voulois  desplaire  à 
Sa  Majesté  y  et  d'autre  je  ne  desirois  manquer  audit 
duc  ny  à  une  telle  compagnie.  Davantage ,  je  ne  voulois 
descouvrir  audit  duc  la  jalousie  que  je  cognoissois  que 
Ton  avoit  de  luy^  de  peur  de  brouiller  le  monde.  Eii^ 
çores  il  advint  que  le  retour  d'iceluy  et  le  jour  qu'il 
me  manda  l'aller  trouver  se  rencontrèrent  au  lende^ 
main  du  jour  que  je  receus  laditte  depesche  de  M.  du 
Mayne,  et  que  je  devois  aller  trouver  ledit  sieur  Da 
Plessis.  Surquoy  je  pris  paity  de  voir  ledit  sieilr  Dâ 
Pleàsis  le  premier,  pour  après  me  conduire  env^erft  le- 
dit duc,  selon  que  je  ferois  avec  luy. 

Ledit  sieur  Du  Plessis  se  rendit  à  Buy,  oh  je  le  fas 
trouver  soubs  prétexte  de  visite.  Je  luy  dis  les  prorpos 
que  j'avois  tenus  au  sieur  de  Lomenie,  ce  que  le  Bojr 
m'avoit  mandé  par  le  sieur  de  La  Verrière,  l'advfS  que 
M.  le  cardinal  de  Gondy  et  moy  avions  donné  à  Sa 
Majesté  et  audit  duc  du  Mayne,  et  ce  que  ledit  pré- 
sident Janin  m'avoit  escrit  de  la  bonne  volonté  et  iii'- 
clination  d'iceluy  duc  et  des  autres  princes  de  sa  mm- 
son  à  la  paix,  de  laquelle  ih  estoient  d'advis  que  je 
traictasse  avec  luy,  parce  qu'ils  s'asseuroient  qu'estmit 
serviteur  très-affectionné  de  Sa  Majesté  et  très^dvisë 
il  y  feroit  son  possible.  Toutesfois  je   luy  dis  que  leiftt 

duc  m'avait  faict  escrire  qu'il  de  poavoit  traicter  avec 
Sa  Majesté  qu'elle  ne  me  donnast  dès  à  présent  asseu- 
rance  de  changer  de  religion  après  son  instruction  ^ 
tuais  qu'il  estoit  prest  de  traicter  avec  elle  de  bonne 
foy,  satisfaisant  à  ce  poinct;  qu'il  estoit  donc  au  pou- 
voir de  Sa  Majesté  de  feire  cesser  la  guerre  en  ce 
royaume  y  et  de  se  faire  recognoistre  d'un  chacun;  que' 
ce  faisant  elle  renverseroit  les  menées  des  estrangers, 
qui  estoient  fort  grandes  et  advancées;  elle  contente- 
roitles  catholiques  ^  qui  de  part  et  d'autre  murmuroient 
<(uasi ^également  de  la  persévérance  en  son  opinion,  et 
sauveroit  sa  couronne.  Il  me  respondit  que  Sa  Majesté 
estoit  toute  disposée  et  persuadée  à  la  paix,  qu'il  n'en 
falloit  point  douter ,  et  que  s'il  n'estoit  question  que 
de  l'achepter  au  prix  de  son  sang,  elle  en  seroit  très- 
liberalle,  non  pour  crainte  de  ses  ennemis,  mais  pour 
la  compassion  qu'elle  avoit  de  ses  sujects  ;  toutesfois 
qu'il  estoit  prince  craignant  Dieu ,  et  très-jaloux  de  sa 
réputation,  partant  difficile  à  forcer  en  sa  conscience^ 
et  à  luy  faire  faire  chose  indigne  de  luy,  comme  il  luy 
sembloit  que  seroit  ceste  parole  d'asseurance  que  Ton 
vouloit  qu'il  donnast  présentement  du  changement  de 
sa  religion  :  car  ce  seroit  faire  trop  bon  marché  de 
Tune  et  de  l'autre  que  de  faire  une  telle  promesse  de- 
vant que  d'estre  instruit  et  bien  informé  et  esclaircy 
s'ilerroitou  non  en  la  religion  de  laqnelle  il  faisoit  pro- 
fession; que  celasentiroit  plustost  son  atheiste  que  son 
catholique,  et  qu'il  ne  faisoit  aucune  différence  entre 
aller  à  la  messe  du  soir  au  lendemain  sans  instruction, 
et  le  promettre  dès  à  présent  après  icelle,  ne  sçachant 
encores  quel  efiect  elle  feroit  en  sa  conscience;  que  si 
ledit  duc  s'aheurtoit  à  cela,  non  seulement  il  ne  vou- 

loit  la  paix,  mais  cuidoit  en  ce  faisant  troubler  Sa  Ma* 
jestéavec  ses  serviteurs.  A  quoy  toutesfois  il  luy  seroit 
facile  de  remédier;  mais  qu'il  approuvoit  et  loûoit 
grandement  l'ouverture  que  ledit  sieur  cardinal  de 
Gondy  et  moy  avions  faicte,  laquelle  il  m'asseuroit 
que  le  Roy  accepteroit  j  partant  qu'il  n'estoit  plus 
question  que  de  sçavoir  si  ledit  duc  en  feroit  autant, 
dont  il  lui  sembloit  qu'il  en  falloit  attendre  la  response 
devant  que  de  passer  plus  outre  en  ceste  négociation^ 
pour  laquelle  il  feroit  ce  qu'un  gentil-homme  d'hon- 
neur devoit  faire,  quand  ce  ne  seroit  que  pour  con- 
fondre ceux  qui  l'accusoient  de  ne  désirer  la  paix.  Son 
advis  me  sembla  très-bon  ;  partant  nous  prismes  reso- 
lution de  nous  revoir  après  la  réception  de  ladite  res- 
ponse. Mais  après  avoir  entendu  les  raisons  pour  les- 
quelles je  desirois  voir  M.  de  Nevers,  non  seulement 
il  les   approuva,    mais  jugea  qu'il  estoit  nécessaire 
pour  le  service  de  Sa  Majesté  que  je  fisse  ce  voyage; 
et  m'en  pria. 

Au  moyen  dequoy  je  m'y  acheminay  dès  le  lende- 
main, et  fus  coucher  en  voslre  maison,  de  laquelle  je 
trouvay  ledit  duc  party;  de  sorte  que  je  fus  contrainct 
de  passer  jusques  à  Montfort.  Monsieur,  il  vous  pleut 
me  dire  les  sages  propos  que  vous  avoit  tenus  ce  prince, 
les  discours  qui  s'estoient  passez  entre  luy  et  ledit  sieur 
cardinal  dé  Gondy  et  vous;  dont  je  fus  grandement 
consolé,  comme  en  vérité  je  fus  de  le  voir.  De  sa  grâce 
il  me  receut  humainement  :  il  avoit  faict  provision  de 
raisons  pour  me  persuader  à  la  paix,  fondées  principa- 
lement sur  le  besoing  que  la  religion  et  la  France  en 
avoient,  et  Tadvantage  que  M.  le  duc  de  Mayenne  et 
ceux  qui  l'assistoient  en  tireroient.  Mais  il  trouva  que 

i'estois  tout  persuadé^  et  que  je  n*avoîs  besoing  sinon 
qu*on  m'addressast  un  chemin  propre  pour  y  arriver. 
Sur  cela  nous  discourûmes  des  difficultez,  et  luy  pixn 
posay  l'expédient  que  ledit  sieur  cardinal  et  moy 
avions  ouvert^  lequel  )e  luy  disque  le  sieiir  Du  Plessis 
m'avoit  asseuré  que  Sa  Majeslé  approuveroit,  et  mes- 
mes  prié^  sçachant  que  je  le  voulois  voir,  d'en  conférer 
avec  luy;  dont  il  fut  très-content,  comme  il  luy  vou- 
lut escrire  par  une  lettre  dont  il  chargea  le  sieur  de 
Fleury.  En  vérité  je  le  trouvay  très^entier  au  service 
■de  Sa  Majesté,  blasmant  les  conseils  de  ceux  qui  pro- 
posoient  un  tiers  moyen  pam*  soitir  d'affaires^,  dont  il 
soustenoit  que  l'on  ne  pouvoit  venir  à  bout  que  par 
le  moyen  de  la  conversion  de  Sa  Majesté,  faictetou^ 
tesfois  dignement.  Par  ainsi  )e  le  laissay  plus  satisfaict 
de  la  Gour  qu'il  n'avoit  peut  estre  esté  en  partant  d'i- 
celle^  contre  l'opinion  de  ceux  qui,  jugeant  de  la  vo- 
lonté d*autruy  par  la  leur ,  n'avoient  désiré  que  |e  le 
visse,  comme  je  vous  dis  en  repassant  auprès  de  vostre 
maison  ,  oà  j'eus  le  bien  de  vous  voir,  comme  je  fis  le 
mesme  jour  ledit  sieur  cardinal  de  Gondy,.  lequel  des- 
lors  je  suppliay  d'entreprendre  le  voyage  de-  Bx)me , 
puisque  Sa  Majesté  l'approuvoit,  afin  de  représenter  à 
SaSaincteté  Testât  véritable  de  la  France,  et  le  besoing 
extresme  que  la  religion  avoit  qu'elle  interposast  son 
anthorité  et  prudence  pour  faire  cesser  la  guerre  que 
l'ambition  etmaliceespagnolle  y  nourrissoit  avec  trop 
d'imprudence  et  de  foiblesse  pour  prospérer,  espérant 
que  ledit  duc  de  Mayenne  n'auroit  moins  agréable  que 
Sa  Majesté  qu'il  prist  ceste  charge,  veu  que  le  prési- 
dent Janin  m'avoit  desja  escrit  qu'^l  estoit  desliberé  de 
favoriser  sous  main  envers  Sa  Saincteté  l'instruction  et 

conversion  de  Sa  ^Jajesté  si  elle  s'y  vouloit  disposer  : 
et  comme  ledit  sieur  cardinal  a  tousjours  afiectiomié 
le  bien  public^  il  me  donna  espérance  d'entreprendre 
volontiers  le  voyage ,  si  Sa  Majesté  et  ledit  duc  lay 
faisoient  paroistre  de  le  désirer. 

Partant,  estant  retourné  à  Pontoise,  je  depeschay 
vers  ledict  duc  le  sieur  de  Castelnau,  qui  commandoît 
en  laditte  ville  en  l'absence  de  mon  fils  pour  la  fiance 
que  j'avois  en  Iny,  exprès  pour  l'advertir  de  l'ouver- 
ture que  ledit  sieur  cardinal  et  moy  avions  advisé  de 
faire  pour  donner  acheminement  aux  affaires^  de  Yb»- 
seur^cè  que  ledit  sieur  Du  Plessis  m'avoit  donnée  de 
la  volonté  de  Sa  Majesté,  des  propos  que  M.  de  Nevers 
m'avoit  tenus,  de  la  délibération  d'aller  àBomedndit 
sieur  cardinal,  s'il  l'avoit  aggreable,  et  mon  advis  sur 
le  tout;  et  comme  il  me  sembloit  qu'il  ne  devoit  insis- 
ter davantage  sur  l'asseurance  qu'il  avoit  demandée 
que  Sa  Majesté  donnast  dès  à  présent  de  sa  conversion^ 
puisqu'elle  s'en  excusoit  sur  sa  conscience,  laquelle  il 
n'estoit  honneste  ny  seur  pour  la  religion  de  violenter, 
mais  qu'il  devoit  se  contenter  qu'elle  sesoubmist  d*estre 
instruitte  de  l'authorité  du  Sainct  Père  à  la  poursuitte 
des  catholiques  qui  l'assistoient,  d'autant  qu'il  falloit 
espérer  que  Dieu  ne  lairroit  l'ouvrage  imparfatct  es- 
tant une  fois  acheminé;  et  quand  par  la  faute  de  Sa 
Majesté  il  en  arriveroit  autrement,  ce  seroit  sa  honteet 
son  dommage,  et  au  contraire  l'honneur  et  justifica- 
tion des  armes  dudit  duc,  lequel  en  tout  cas  ne  pou- 
voit  errer,  advenant  qu'on  se  remist  à  Sa  Saincteté  et 
au  Sainct  Siège  du  poinct  de  la  religion,  dont  il  estoit 
le  premier  juge  et  principal  tribunal;  qu'il  falloit  seu- 
lement adviser  aux  moyens  de  faire  cependant  cesser 

la  guerre ,  afin  de  pouvoir  conduire  toutes  choses 
comme  il  convenoit,  et  en  soulageant  le  peuple  tirer 
le  royaume  du  péril  auquel  les  estrangers  s*eSbrçoient 
de  le  précipiter;  qu'après  sa  response.  sur  laditte  pro- 
position j'en  ferois  ouverture  et  instance  audit  sieur 
Du  Plessis  s'il  avoit  agréable  y  et  mettrois  peine  d'es- 
baucfaer  les  affaires,  en  attendant  que  l'on  y  employast 
d'autres  qui  eussent  les  espaules  plus  fortes  que  )e  n'a- 
vois  pour  ce  fardeau,  lequel  je  recognoissois  trop  lourd 
pour  ma  portée,  le  suppliant  donc  me  renvoyer  en 
diligence  ledit  sieur  de  Castelnau  avec  son  intention. 
Toutesfois  il  me  le  r'envoya  deux  ou  trois  jours  après 
8an8  response  à  tout  ce  que  dessus,  sous  prétexte  du 
besoing  qu'il  disoit  avoir  de  faire  advancer  mon  fils 
avec  sa  garnison,  pour  l'accompagner  au  dernier  se- 
cours qae  le  duc  de  Parme  et  luy  vouloient  donner 
à  Roiien  ;  mais  le  président  Janin  m'escrivit  par  luy 
qu'il  m'euvoyroit  la  response  dans  quatre  jours.  En 
vérité  ledit  duc  ne  pensoit  alors  qu'à    secourir  la- 
ditte ville  et  à  ne  perdre  l'occasion  de  la  foiblesse  de 
l'armée  de  Sa  Majesté,  dont  il  estoit  bien  adverty  ;  il 
estoit  aussi  si  mal  de  sa  personne  qu'il  ne  pouvoit  bon* 
nement  entendre  aux  affaires,  comme  je  sceus  de  M.  de 
La  Chastre,  qui  vint  passer  en  ce  temps  par  Ponloise, 
s'en  retournant  en  son  gouvernement,  lequel  il  avoit 
prié  m'asseurer  derechef  de  son  intention  à  la  paix,  et 
qu'il  estoit  prest  de  faire  traitter  secrettement  les  con- 
ditions d'icelle  avec  Sa  Majesté,  moyennant  la  susdite 
promesse  et  asseurance  de  sa  conversion ,  mais  non 
autrement,  pour  les  raisons  prédites;  et  m'apporta  la 
lettre  dudit  duc,  escrite  de  sa  main,  portant  pouvoir 
de  conférer  avec  ledit  sieur  Du  Plessis,  de  laquelle  j'ay 

faict  mention  cy*devant.  Toutesfois,  par  ce  que  ledit 
duc  n'avoit  encore  receu  la  despesche  que  j«  luy  a^ois 
Ëiicte  par  ledit  sieur  de  Castelnau  quand  ledit  sieur 
de  La  Chastre  s'estoit  séparé  de  luy,  je  ne  prins  ce 
qu'il  me  manda  par  luy  pour  sa  dernière  résolution. 
'  Le  sieur  de  Vitry ,  estant  party  du  camp  environ  ce 
temps,  vit  Sa  Majesté  à  Gisors  ou  es  environs,  à  la- 
quelle le  bruit  courut  qu'il  avoit  demandé  un  passe- 
port pour  luy  et  ledit  sieur  de  La  Chastre  et  moy, 
comme  si  M.  du  May  ne  luy  eust  donné  charge  de  me 
prendre  à  Pon  toise  et  mener  avec  luy  devers  Sa  Ma- 
jesté, m'envoya  ledit  passeport  ;  et  toutesfois  ledit  sieur 
de  La  Chastre  m'asseura  n'avoir  eu  ceste  commission  ; 
aussi  passa  il  à  Paris  dès  le  lendemain.  Ce  bruit,  qui 
courut  par  tout,  incontinent  appresta  à  parler  à  plu- 
sieurs du  mescontentement  de  Sa  Majesté,  et  du  des* 
plaisir  à  ceux  qui  désir  oient  la  paix,  etmesmesofiença 
et  mit  en  peine  ledit  duc  de  Mayenne,  à  cause  desdits 
Espagnols. 

Monsieur,  plusieurs  se  sont  faicts  de  feste  en  cet 
affaire ,  qui  n'avoient  aucun  pouvoir  de  ce  faire , 
dont  l'on  a  fait  plus  souvent  de  compte  que  des  au- 
tres, pour  ce  qu'ils  s'estudioient  plus  à  complaire  à 
ceux  ausquels  ils  s'addressoient  qu'à  dire  la  vérité  et 
descouvrir  la  playe  :  chose,  qui  a  aussi  souvent  nuy 
au  public  et  à  ceux  qui  de  bonne  foy  s'efforçoient  df? 
servir;  car  on  mesprisoit  leur  advis,  et  attribuoit  on  à 
art  et  malice  leurs  poursuittes,  conseils  et  actions  :de- 
quoy  se  sont  grandement  servis  les  ennemys  du  repos 
du  royaume ,  qui  n'estoient  en  petit  nombre  de  part 
et  d'autre  ;  et  a  esté  besoin  à  ceux  qui  s'entremettoient 
de  la  paix  faire  provision  de  constance  et  de  patience, 

pour  persévérer  jusques  à  la  fin  :  ce  que  je  ne  dis  tant 
pour  ledit  sieur  de  Vitry  que  pour  d'autres  qui  s'y 
sont  bien  embarquez  plus  avant  que  luy,  et  qui  toutesr 
fois  n*y  apportoient  rafiection  qu'il  a  tousjours  faict  ^ 
car,  comaie  gentil -homme  vrayement  françois,  il  a 
tousjours  désiré  et  affectionné  le  bien  et  le  repos  du 
royaume ,  encore  qu'il  ne  fust  des  plus  mal  dressez  et 
apointez  à  la  guerre ,  comme  celuy  qui  gaignoit  bien 
ses  dcspens. 

Je  fus  en  grande  peine  de  la  response  dudit  duc  à  la 
depesche  que  luy  avoit  portée  ledit  sieur  de  Castel- 
nau,  parce  qu'elle  tarda  h  venir;  dont  je  sçavois  que 
ledit  sieur  Du  Plessis  se  plaignoit ,  et  que  l'on  com- 
mençoit  à  me  blasmer,  comme  si  j'en  eusse  esté  cause  : 
et  ne  sçavois  à  qui  m'en  prendre ,  estimant  que  ledit 
duc  n'avoit  approuvé  nostre  ouverture,  et  qu'il  tar- 
doit  ladite  responce  exprès  pour  me  desguiser  son  in- 
tention ;  mais  à  la  (in  nous  sceusmes  que  ce  retarde- 
ment estoit  venu  de  la  faute  d'un  lacquais  de  M/de 
Grammont,  auquel  ledit  président  Janin  avoit  baillé  à 
porter  ladite  response  pour  m'estre  plus  seurement 
rendue,  par  ce  qu'il  avoit  un  passeport  de  Sa  Majesté^ 
et  toutesfois  ledit  lacquais  nous  dit  qu'en  passant  par 
Pontoise,  et  ayant  rencontré  des  coureurs  et  recogneu 
la  lettre  du  président  Janin  escrite  en  chiffre,  il  l'a- 
voit  rompue  et  jettée,  craignant  d'estre  surpris  avec 
icellej  dont  j'advertis  soudain  ledit  président,  lequel 
m'envoya  incontinent  un  autre  double  d'icelle.  L'origi- 
nal avoit  esléescrit  dès  le  i4  avril ,  et  toutesfois  je  n'en 
receus  la  copie  que  le  25 ,  laquelle  estoit  accompagnée 
d'une  autre  lettre  dudit  président,  du  2a  dudit  mois. 
Desja  Rouen  avoit  esté  secouru,  Sa  Majesté  ayant  esté 

contrainte  faire  place  au  duc  de  Parme,  pour  avoir 
esté  surpris,  son  armée  estant  trop  foible  pour  com- 
battre ;  et  combien  que  Sa  Majesté  ne  tardast  gueres 
à  se  rapprocher  dudit  duc,  le  pressant  grandement  de 
venir  auic  mains,  et  que  plusieurs  estimassent  qu*il  ne 
s'en  pouvoit  desdire,  d'autant  que  Sa  Majesté  l'auroit 
acculé  à  Caudebec ,  contre  la  rivière  de  Seine,  où  elle 
est  très^large  et  difficile  à  passer,  à  cause  du  flux  de  la 
mer  qui  y  vient,  toutesfois  il  s'en  desmesla  assez  hon- 
nestement,  par  le  moyen  d'un  ponteau  composé  de 
plusieurs  grands  batteaux  liez'  ensemble,  qu'il  dressa 
auprès  dudit  Caudebec,  sur  lequel  l'on  passoit  près  de 
trois  cens  hommes  à  cheval  à  chacune  fois,  conduits 
avec  des  cordages  et  voiles  assez  industrieusement; 
et  deslogea  un  matin  avec  des  forces  qu'il  avoit  rete- 
nues près  de  luy,  et  eurent  bien  tost  gaigné  Roiien, 
sans  aucunement  séjourner,  encore  qu'il  fust  blessé 
d'une  ai-quebusade  receuë  devant  ladite  ville  de  Cau- 
debec, qu'il  avoit  assiégée  et  prise.  Après  qu'il  eut  se- 
couru Roiien,  il  se  rendit  à  Paris  à  si  grande  traîcte 
que  Sa  Majesté  ne  le  peut  joindre.  Monsieur,  il  ne 
passa  loing  de  vostre  maison  où  vous  estiez,  partant 
VQus  sçavez  quelle  dfligence  il  fit. 

Or  laresponse  dudit  duc  fut  escritte  au  nom  du  pré- 
sident Janin,  et  portoit  qu'il  avoit  veu  et  faict  voir  et 
considérer  à  M.  du  May  ne  mes  lettres,  les  raisons  y 
contenues,  et  les  moyens  qui  y  estoient  représentez 
pour  traicter;  qu'il  ne  pouvoit  plus  rejetter  le  remède 
qui  venoit  d'Espagne,  qu'il  craignoit  plus  que  tout 
autre  mal  qui  peut  arriver;  que  ledit  duc  luy  avoit 
donné  charge  de  m'escrire  qu'il  estoit  tousjours  dis- 
posé de  traitter  avec  le  roy  qu'il  nommoit  de  Navarre, 

en  avoit  conféré  avec  M.  de  La  Chastre^  pour  me  le 
dire ,  et  chercher  avec  moy  les  moyens  plus  propres 
pour  y  parvenir.  Vray  est  que  lors,  pour  fondement 
dudit  traicté  y  il  vouloit  estre  du  tout  asseui^  de  la 
conversipn  de  Sa  Majesté  ;  et  neantmoins  je  leur 
avois  mandé  îju'il  n'en  pouvoit  rien  promettre  avec 
certitude  avant  son  instruction  ;  qu'ils  jugeoient  bien 
qu'en  ce  faisant  sa  conversion  pourroit  estre  suspecte, 
et  qu'il  y  avoit  plus  d'asseurance  pour  la  religion  de- 
meurant huguenot,  que  s'il  se  dissimuloit.  Mais  aussi 
qu'ils  avoient  crainte  que  s'ils  estoient  contraints  de 
traitter  ou  faire  surseance  d'armes  avec  Sa  Majesté, 
ne  changeant  point  de  religion,  que  plusieurs  prins- 
sentleparty  d'Espagne;  qu'il  falloit  maintenant  re- 
garder si  les  moyens  que  j'avois  proposez  les  pou* 
voient  garantir  de  cet  inconvénient.  Le  principal  sur 
lequel  ledit  sieur  du  Mayne  s'arrestoit  estoit  que  se- 
crettement  Ton  fust  d'accord  des  assurances,  tant  pour 
la  religion  et  pour  le  party  que  pour  luy  et  ceux  de 
sa  maison.  Gela  estant  arresté  par  un  traitté  fort  se- 
cret^ Ton  pouvoit  après  conduire  le  reste  fort  aisé- 
ment. Qu'îlfalloit  lors  commencer  non  par  une  deda^ 
ration  ouverte  de  la  paix,  de  crainte  que  le  Pape,  qui 
n'eu  avoit  eu  communication ,  n'en  fust  offensé,  en- 
seiid)le  plusieurs  de  leurs  amis  qui  estoient  esloignez, 
et  ie  roy  d'Espagne  mesme  n'eust  trop  d'occasion  de 
se  plaindre  et  faire  le  pis  qu'il  pourroit  parmy  eux, 
mais  par  une  surseance  d'armes  pour  le  reste  de  l'an- 
née, ou  pour  six  mois  seulement,  aux  conditions  que 
chacun  demeurast  sous  son  party.  Cependant  que  les 
catholiques  qui  estoient  avec  Sa  Majesté  envoiroient, 
SI  bon  leur  sembloit  (comme  il  estoit  du  tout  neces- 

saire^ainsi  qu'il  estoit  porté  par  Tadvis  que  je  luy  avoid 
donné),  devers  le  Pape  pour  l'exciter  à  trouver  bonne 
l'instruction  que  desiroit  Sa  Majesté,  et  y  apporter 
son  authorité;  que  de  leur  part  ils  y  pourroiént  en- 
voyer aussi  soubs  prétexte  de  luy  faire  entendre  les  rai- 
sons qui  les  avoient  meus  à  faire  ladite  trefve,  et  là 
dessus  luy  représenter  le  misérable  estât  du  royaume, 
les  desseins  qui  se  preparoient  pour  le   ruiner,  et 
disposer  Sa  Saincteté  par  raisons  de  recevoir  Sa  Ma- 
jesté si  elle  vouloit  se  reconcilier  à  l'Eglise,  comme 
le  moyen  plus  propre  pour  la  conserver  ;  faire  aussi 
que  Sa  Saincteté  interposast  son  authorité  envers  le 
roy  d'Espagne  pour  luy  faire  approuver  ce  conseil,  et 
envoyer  à  cet  effect  devers  luy  en  ce  royaume  quel- 
ques cardinaux  sages  et  bien  instruicts  de  son  inten-^ 
tion,  pour  moyenner  le  bien  de  toute  la  cbrestienté;  ' 
qu'ils  feroient  en  mesme  temps  tous  eJSbrts  envers  les 
Espagnols  et  les  Estats  (il  entendoit  ceux  du  party  que 
l'on  vouloit  assembler)  pour  y  disposer  un  chacun  : 
ce  qu'ils  esperoient  obtenir,  car  ils  feroient  trouver  à 
l'assemblée  non  seulement  les  députez,  dont.il  y  en 
a  voit  plusieurs  de  mal  choisis,  mais  le  plus  grand 
nombre  d'hommes  de  qualité  qu'ils  pourroiént  tron^ 
ver,  comme  M.  de  Lyon  qui  estoit  mandé  instamment,  * 
M.  de  Lisieux,  M.  de  Senecey  qui  estoit  desja  là,  et 
M.  le  cardinal  auquel  on  avoit  escrit,  et  qui  avoit 
promis  d'y  venir,  lesquels  sans  doubte  s'accommode*- 
roient  à  tout  quand  ils  auroient  entendu  mes  raisons. 
Ce  qui  estoit  donc  expédient  de  faire  en  diligence  estoit 
que  je  conférasse  pour  adviser  aux  moyens  des  seure- 
tez  pour  la  religion  et  pour  le  party,  et  que  y  ayant 
de  l'incertitude  sur  la  conversion  de  Sa  Majesté,  elles 

levoient  estre  données  plus  grandes ,  mesmes  pour  le 
party^  que  Sa  Majesté  ny  ses  serviteurs  ne  dévoient 
Bstre  de  leur  part  retenus  en  cela;  que  Ton  ne  persua- 
deroit  jamais  à  ces  princes  de  traitter  s*ils  ne  voyoient 
devoir  estre  mis  en  estât  de  ne  pouvoir  estre  aisément 
rainez  ;  de  craindre  qu'ayant  posé  les  armes  ils  peus- 
)ent  jamais  faire  entreprinse,  il  n'y  avoit  point  d'appa- 
'CDce,  parce  que  personne^  après  tant  de  misères,  n'y 
leroit  plus  disposé;  que  lesdites  asseurances  pouvoient 
^sire  des  places  des  gouvernemens  qu'ils  tenoient  ;  de 
le  mettre  point  des  garnisons  aux  villes  qui  avoierit 
ittivy  le  party,  et  autres  que  je  pouvois  bien  considé- 
rer,  entre  lesquelles  ils  mettoient  l'intervention  du 
Pape 9  dudit  roy  d'Espagne,  et  autres  prince^  leurs 
amis*  Pour  le  paiticulier  dudit  duc,  qu'il  en  avoit 
meuvent  discouru  avec  moi.  Ce  qu'il  voyoit  qui  pou* 
iroît  interrompre  ce  Bon  œuvre,  et  apporter  peut  estre 
du  changement  en  la  volonté  des  uns  et  des  autres, 
estoîtque  l'on  vouloit  aller  promptement  vers  Boiien 
et  faire  lever  le  siège,  ou  combattre  :  et  en  ce  faisant 
l'on  ne  vouloit  user  d'aucune  remise;  qu'ayant  parlé 
d'une  surseance  d'armes  pour  faire  lever  le  siège  sans 
peril^ et  parce  moyen,  avec  quelque  raisonnable sub- 
iect  et  utilité,  se  mettre  en  plus  grand  espoir  de  repos, 
l'on  avoit  respondu  que  quinze  jours  de  temps  se  coul- 
leroient  pour  le  moins  avant  que  d'en  pouvoir  estre 
d'accord,  et  que  peut  estre  au  bout  du  temps  elle  ne  se 
feroit  point,  et  cependant  avec  ce  loisir  Sa  Majesté  se 
pourroit  fortifier  de. toutes  ses  garnisons;  où  lors  ils 
avoient  de  l'advantage  que  ledit  duc  de  Parme  disoit 
ne  vouloir  perdre,  ayant  pris  une  entière  resolution 
4e  combattre,  laquelle  il  croy oit  véritable  plus  qu'il 

n'avoit  jamais  faict.  Que  Von  s'estoit  aussi  souvcnti  de 
la  trefve  que  Sa  Majesté  avoit  faict  proposer  après 
le  siège  de  Paris  levé,  lors  qu'elle  pensoit  que  ledit 
duc  de  Parme  deiist  faire  séjour  en  France^  et  qu'elle 
avoit  changé  d'advis  tout  aussi  tost  qu'elle  avoit  esté 
advertie  qu'il  vouloit  sortir  ;  qu'elle  en  pouvoit  bien 
faire  autant  maintenant  fortifiée  par  le  temps,  et  se 
servir  d'un  tel  advantage  pour  prendre  Boiien«  Qu'il 
n'y  avoit  que  respondre  à  telles  raisons  que  peut  estre 
le  siège  de  Boiien  se  leveroit  sans  combattre ,  etx{uand 
l'on  seroit  près  les  uns  des  autres ,  chacun,  pour  se  ra- 
cheter du  péril ,  se  disposeroit  à  la  surseance  ;  que  s'ils 
ea  voyoient  l'occasion,  ils  ne  la  perdroient. 

Maitquoy  qu'il  arrivast,  il  suffîsoit,  pour  maintenant 
qu'ils  avoient  retardé  le  traittétlesdits  Espagnols ,  que 
j'eusse  à  m'esclaircir  des  moyens  pour  asseurer  Id  re- 
ligion et  le  party,  et  donner  contentement  audit  duc 
de  Mayenne  et  à  ceux  de  la  maison  ;  qu'ils  assemble* 
roient  le  plus  grand  nombre  de  gens  qu'ils  pourroient, 
et  croyoient  que  mal-gré  tous  ceux  qui  avoient  mau- 
vaise intention  ils  prendroient  quelque  ban  conseil.Que 
si  M.  le  cardinal  de  Gondy,  qui  estoit  sage  et  de  grand 
jugement ,  avançoit  cependant  son  voyage  à  Bome^  ce 
seroit  tousjours  pour  le  mieux  ;  qu'ils  y  despescheroient 
Des  Portes  en  attendant  qu'ils  y  envoyassent  quelqu'un 
d'authorité  ;  qu'ils  l'instruiroient  bien  pour  servir  en 
ce  qu'ils  pourrojent,  en  attendant  que  Ton  peust  mieux 
faire.  Que  c'estoit  ce  que  ledit  duc  luy  avoit  donné 
charge  de  m'escrire  pour  ce  regard.  Quand  à  ce  que 
l'on  luy  avoit  mandé  du  mariage  de  M.  le  comte  de 
Soissons  (0,  et  du  peu  d'intelligence  qu'on  disoit  esti'e 

(>)  Du  muriage  de  M.  le  comte  de  Soissons.  Ce  prince,  étant  ftîmë  àt 

entre  Sa  Majesté  et  luy,  si  Sa  Majesté  ne  se  vouloit 
&ire  catholique,  ils  estimoient  que  c*estoit  un  remède 
subsidiaire  duquel  Sa  Majesté  se  vouloit  servir  se- 
crettement  pour  les  aiToiblir  et  rompre  les  desseins  qui 
se  proposoient ',  et  mesme  celuy  de  M.  de  Guyse  (0, 
dont  le  temps  les  esclairciroit;  qu  il  ne  se  vouloit  opi- 
niastrer  contre  ceux  qui  avoient  plus  de  jugement  que 
luy;  mais  qu'il  contipuoit  à  dire,  avec  plusieurs  autres 
qui  estoient  de  cet  advis^  que  les  princes  du  sang 
joincts  ensemble  avec  les  catholiques  sauveroient  la 
religion  et  l'Estat  avec  honneur  et  seureté  par  tout,  et 
que  pour  un  si  bon  effect  il  luy  sembloit  qu'on  ne  de- 
voit  leur  refuser  aucunes  villes  ny  autres  conditions 
qu^ilsvoudroient  demander  avec  raison.  Monsieur ,  ce 
sont  les  propres  termes  de  la  lettre  dudit  président 
escritte  à  Noyon  le  quatorziesme  jour  d'avril,  que  j'ay 
voulu  vous  représenter,  pour  avoir  esté  le  fondement 
sur  lequel  fut  bastie  la  négociation  que  je  fis  depuis  ; 
à  quoy  j'adjousteray  encores  son  autre  lettre  du  22, 
escrîtte  à  Rotien,  qui  accompagnoit  le  duplicata. 

Il  mé  niandoit  par  icelle  qu'il  m'avoit  envoyé  l'ori- 
ginal de  ladite  response  par  le  laquais  du  sieur  de 
Grandmont,  comme  estimant  le  lùoyen.  plus  seur 
qtt*aucun  autre, parce  qu'il  avoit  un  passeport,  et  que 
le^  lettres  qui  s'addressoient  à  moy  dévoient,  à  son 
advis,  passer  sans  soupçon  ;  qu'il  avoit  grand  desplaisir 
de  ceste  faute,  laquelle  il  eust  plustost  reparée  s'il  en 

madame  Catherine,  sœur  de  Henri  ix,  vouloit  Tépouser  malgré  la  dé- 
fense du  moÀarque.  (  Ployez  Notice  sur  Cayet.  ) 

(*)  Celujr  de  M.  de  Guyse,  Il  étoit  question  de  marier  le  jeune  duc 
de  Guise  avec  Tinfante  Claire-Eugénie,  à  qui  les  Espagnols  et  les  Seize 
Tonloient  donner  le  trône  de  France. 

eust  esté  adverty;  jugeant  assez  ique,  pour  le  public  et 
pour  mon  particulier,  un  retardement  estoit  domma- 
geable et  sujet  à  mauvaise  interprétation ,  fae  priant 
de  ne  l'imputer  à  luy  ny  à  M.  du  Mayne,  qui  avoit 
creu  qu'il  y  avoit  plus  de  seureté  en  ce  laquais  qu*en 
toute  autre  personne  qu'il  eust  peu  m'envoyer.  Que 
Boiien' avoit  este  secouru  depuis  sans  combat,  selon  son 
désir;  qu'ils  avoient  bien  sceu  aussi  que  les  forces  du 
party  contraire  estoient  inegalles  aux  leurs,  quoy 
qu'on  leur  eust  mandé  de  divers  endroits,  et  que  le 
Roy  estoit  trop  sage  et  bien  conseillé  pour  tenter  le 
hasard  foible;  que  s'ils  eussent  temporisé,  il  y  eust  eu 
plus  de  difficulté;  que  les  affaires  estoient  maintenant 
en  estât  pour  en  délibérer  avec  loisir  pour  y  prendre 
bonne  resolution;  que  M.  de  Mayenne  avoit  des  irré- 
solutions, mais  croyoit  que,  fortifié  de  bons  conseils, 
il  suivroit  tousjours  celuy  que  nous  jugerions  le  meil- 
leur. Le  principal  estoit  qu'il  y  eust  des  gens  de  bien 
en  ceste  assemblée  (0  que  l'on  vouloit  faire,  laquelle 
estoit  fort  pressée  des  Espagnols,  et  désirée  dudit 
duc  sans  remis<e ,  pourveu  que  l'on  y  peust  avoir  des 
gens  de  qualité.  Que  M.  de  La  Ghastre  luy  avoit 
donné  advis  de  nostre  conférence,  et  comment  à  Paris 
l'on  tenoit  que  M.  le  comte  de  Soissons  se  devôit  sé- 
parer du  Roy,  que  plusieurs  catholiques  se  joindroient 
avec  luy,  et  mesmes  que  le  roy  d'Espagne  luy  avoit 
desja  donné  une  somme  d'argent  pour  faire  la  guerre 
aux  huguenots;  que  le  mesme  advis  luy  avoit  encores 
esté  donné  d'autres  endroits.  Que  ledit  sieur  de  La 
Ghastre  luy  escrivoit  que  cela  pourroit  beaucoup  faire 

'O  En  ceste  assemblée.  Les  Etats  de  la  Ligne,  qui  ne  furent  réunis  à 
Paris  qu^au  commeucemeut  de  Tannée  suivante. 

de  desservice  à  IVÏ.  de  Mayenne  ;  et  pour  son  regard  il 
estimoit  qu'il  pourroit  bien  diminuer  son  authorité, 
mais  aussi  qu'il  asseuroit  le  party  des  catholiques,  et 
seroit  cause  indubitablement,  si  nous  estions  bien  sages, 
de  la  ruine  des  huguenots;  toutesfois  que  ledit  sieur 
du  Mayne  avoit  grande  occasion  de  se  plaindre  du  roy 
d'Espagne,  s'il  estoit  vray  qu'il  eust  dressé  ceste partie, 
ses  ministres  ayant  tousjours  rejette  les  ouvertures  qui 
leur  avoient  esté  faictes  pour  ceu;s  de  ceste  maison  là, 
pour  maintenant  les  rechercher  à  leur  desceu.  Qu'il 
recognoissoit  que  plusieurs  catholiques  se  lassoient 
de  Sa  Majesté,  et  encores  du  dessein  auquel  on  crai- 
gnoit  qu'ils  fussent  contraincts  de  se  précipiter.  Qu'il 
prevoyoit,  quoy  que  l'on  dit  de  la  foiblesse  de  ceste 
maison.de  Bourbon,  qu'ils  seroient  à  la  fin  les  mieux 
suivis  de  tous.  Qu'il  ne  laissoit  toutesfois  de  préférer 
mon  jugement  au  sien,  partant  me  prioit  donc  de  le 
tenter  en  conférant  secrettement,  et  préparer  la  ma- 
tière en  attendant  ladite  assemblée,  qui  seroit  sans 
delay  dans  la  fin  du  mois  de  may,  pour  résoudre, 
moyennant  la  grâce  de  Dieu ,  tout  ce  que  les  gens  de 
bien  trouven  oient  le  meilleur,  et  que  de  leur  costé  ils 
feroient  ce  qu'il  m'avoit  mandé  par  la  précédente 
lettre,  de  laquelle  il  m'envoyoit  le  double  par  le  por- 
teur d'icelle.  Que  l'on  avoit  fort  publié  en  l'armée  de^ 
Sa  Majesté  le  traicté  qui  se  faisoit  avec  moy,  et  que 
M.  d'Ântragues  en  avoit  escrit  une  lettre  à  un  sien  amy 
qui  estoit  tombée  es  mains  de  madame  de  Guise,  qui 
l'avoit  envoyée  audit  duc  de  Parme  pour  le  mettre 
en  soupçon  de  M.  du  Mayne;  que  c'estoient  artifices 
qui  ne  valloient  rien,  qui  nuisoient  à  tous  et  ne  serr 
voient  à  personne.  Que  Sa  Majesté  avoit  dit  à  plu- 

sieurs,  et  mesmes  au  commandeur  d*'  la  Rommaigne, 
qu'on  luy  parloit  tous  les  jours  de  la  paix,  et  que 
(festoit  pour  le  tromper;  qu'il  m'asseuroit  que  M.  du 
May  ne  estoit  esloigné  de  tout  par  artifices,  et  qu'il 
n'en  vouloit  point  user  à  mes  despens,  ny  lui  y  parti- 
ciper pour  chose  du  monde,  mesmes  à  mon  preju* 
dice  ;  qu'il  prioit  Dieu  seulement  que  nous  puissions 
aussi  bien  faire  qu'il  estoit  asseuré  que  luy  et  moy  en 
avions  bonne  volonté;  que  leur  armée  devoit  attaquer 
Caudebec  pour  faire  entilîrdes  vivres  dans  Roiieriavec 
plus  de  facilité  ;  que  le  cardinal  de  Plaisance  estoit  en 
ladite  ville,  lequel  il  n'a  voit  point  veu,  mais  a  voit  sceu 
que  son  advis  estoit  de  choisir  l'Infante  pour  royne,  et 
la  marier  avec  M.  de  Guise  ;  que  les  Espagnols  vou- 
loient  le  premier  et  non  le  dernier ,  et  non  pas  avec 
aucun  prince  françois,  s'ils  en  estoient  creus  :  chose 
toutesfois  qu'ils  ne  se  dévoient  promettre  ;  qu'il  confe- 
reroit  avec  ledit  sieur  cardinal,  mais  qu'il  croioit  qu'il 
n'y  feroit  rien  ;  qu'il  l'avoit  desja  faict  avec  M.  Bernard, 
<]eputé  de  Bourgongne  ,  lequel  avoit  beaucoup  de 
créance  avec  les  autres  députez  :  ce  qu'il  estinioit  avoir 
faict  avec  plus  de  fruict. 

Cette  dernière  lettre  me  sembloit  plus  froide  que  la 
précédente;  elle  estoit  faicte  aussi  depuis  avoir  secouru 
Roiien,  les  bons  et  mauvais  succeds  ayant  souvent 
changé  non  seulement  nos  conceptions,  mais  aussi 
nos  paroUes,  tesmoignage  très-certain  et  manifeste  du 
fonds  de  nos  intentions.  Toutesfois  je  ne  voulus  laisser 
de  voir  ledit. sieur  Du  Plessis  après  la  réception  des- 
dittes  lettres  :  ce  fut  le  lendemain  audit  Buy,  avec 
lequel  je  ne  voulus  user  d'autre  cérémonie  que  de 
luy  faire  lire  les  mesmes  lettres  que  j'avois  receuès^ 

excepté  seulement  Fadvis  qui  faisoit  mention  dudit 
âear  d'Antragues,  aEn  qu'il  vist  aussi  claii*  que  moy, 
que  luy  mesme  jugeast  quel  estât  nous  eu  devious 
fidrCy  et  qu'il  avisast  ce  qu'il  falloit  faire  pour  faciliter 
ce  que  nous  désirons  tant.  Il  fit  démonstration  de  se 
contenter  desdittes  lettres^  voyant  qu'on  me  donnoit 
charge  par  icelle  d'entrer  dès  à  présent  en  conférence 
des  moyens  d*asseurer  la  religion ,  le  paity  et  les  parti* 
culierSy  sans  plus  remettre  les  choses  après  la  conver- 
sion de  Sa  Majesté,  comme  on  avoit  tous] ours  faict: 
qui  estoit  ce  à  quoy  il  avoit  tousjours  aspiré  et  n'avoit 
encore  peu  parvenir;  partant  il   m'asseura  que    le 
voyage  de  Rome  se  feroit,  que  Sa  Majesté  fcroit  son 
devoir  pour  contenter  le  Pape,  et  qu'elle  advanceroit 
son  instruction  de  façon  que  l'on  en  verroit  bientost 
les  efiects,  mais  insistoit  d'avancer  aussi  le  fuict  des- 
dites seuretez,  dont  il  estoit  d'advis  que  l'on  fut  résolu 
mesme  devant  ceste  assemblée  que  Ton  devoit  faire , 
disant  qu^autrement  il  n'en  pouvoit  bien  espérer,  ap- 
prouvant neantmoins  que  le  tout  fust  tenu  secret, 
comme  le  desiroit  ledit  duc  :  et  sur  ce  me  pressa  et  con- 
jura de  m'envoyer  des  conditions  générales  et  parti- 
culières, afin  de  gaigner  le  temps.  Mais  je  m'en  excusay, 
luy  disant  que  j'en  estois  mal  informé,  qu'il  en  sçavoit 
autant  que  moy,  puis  qu'il  avoit  sceu  ce  que  l'on  m'en 
avoit  escrit,  et  aussi  que  je  ne  voulois  seul  entre- 
prendre ce  faict  qui  estoit  trop  espineux  et  embarrassé; 
partant  qu'il  eust  patience  que  je  fusse  assisté  de  quel- 
qu'un mieux  instruit  des  prétentions  dudit  duc.  D  ail- 
leurs l'on  me  recommandoit  tant  le  secret  en  ceste 
negotiatiou,  que  quand  je  me  voudrois  émanciper  d'y 
entendie  plus  avant,  je-desirerois  qu'il  me  donnast  la 

foy  et  paroUe  du  Roy  pour  ce  regard,  sça chant  comme 
on  en  usoit  ordinairement  à  la  cour,  et  que  si  je  ne 
pou  vois  l)ien  faire  au  public,  je  ne  voulois  au  moins 
nuire  au  particulier  dudit  duc,  ny  luy  donner  occa- 
sion de  se  plaindre  de  moy  mesme,  voyant  qu'il  se 
plaignoit  desja,  par  la  dernière  lettre  dudit  président  ^ 
que  rpn  en  avoit  donné  advis  à  madame  de  Guise  ^ 
sans  tputesfois  nommer  Tautheur,  et  que  Sa  Majesté 
mesme  Tavoit  dit  au  commandeur  de  la  Bomaigne. 

Ledit  sieur  Du  Plessis  me  dit  qu  il  ne  me  donne- 
roit  ceste  parole  sans  un  exprès  commandement  de 
Sa  Majesté,  mais  qu'il  luy  en  escriroit,  et  qu'après  sa 
response  il  me  manderoit  ce  qu'il  pourroit  faire  ^  et 
moy  me  resoudrois  aussi  de  ce  que  j'aurois  à  faire  pour 
le  mieux. 

Monsieur,  j'avois  telle  envie  d'acheminer  ceste  ne- 
gotiation,  et  y  engager  ces  princes,  que  je  mer^solas^ 
si  ledit  sieur  Du  Plessis  me  donnoit  la  foy  de  Sa  Ma- 
jesté, d'y  tenir  ce  fait  secret,  d'entrer  en  matière,  mais 
de  le  faire  comme  de  moy-mesme  et  sans  y  obliger  ledit 
duc,  espérant  que  ledit  sieur  Du  Plessis  ne  faudroit, 
comme  très-advisé,  de  me  donner  moyen  par  ses  res- 
ponces  de  contenter  ledit  duc,  joint  que  je  craignois, 
perdant  ceste  occasion,  de  ne  m'estre  à  l'adveniï*  permis 
d'en  user. 

Partant,  si  tost  que  ledit  sieur  Du  Plessis  m'eut  a&- 
seuré  de  la  parole  de  Sa  Majesté,  je  mis  en  avant, 
comme  de  moy-mesme  et  sans  escrire,  les  articles  qui 
s'ensuivent.  Je  demanday  que  l'instruction  du  Roy  fust 
asseurée,  et  qu'il  fit  telle  déclaration  de  son  intention 
et  désir  sur  sa  conversion  à  l'Eglise  catholique,  aposto- 
lique et  romaine,  que  chacun  eust  occasion  d'en  es- 

pcrer  contentement.  Que  l'exercice  de  la  religion  ca- 
tholique fust  restably  où  il  avoit  esté  discontinué^  et 
laditte  religion  conservée  et  maintenue  et  entretenue 
par  tout  en  son  entier,  et  les  ecclésiastiques  remis  en 
tous   leurs  droicts,  franchises ,  libertez,  privilèges^ 
biens   et  possessions.  Estre  faict  un  règlement  sur  la 
présentation  et  nomination  aux  bénéfices  estant  à  la 
nomination  du  Boy,  conforme  aux  saincts  canons ^ 
décrets,  et  aux  ordonnances  cy^evant  faictesàla  re- 
queste  des  Estats  généraux   du  royaume.   Que  s'il 
estoit  à  propos  de  tolérer  à  ceux  de  contraire  reli* 
gion  l'exercice  d'iceMe ,  que  Ton  s'obligeast  au  moins 
de  ne  faire  davantage  pour  eux,  sous  quelque  pré- 
texte que  ce  fust,  que  ce  qu'ils  avoient  lors  de  la 
guerre   commencée    l'an    i585.   Que  toutes   choses 
faictes  et  passées  depuis  la  mort  de  feu  M.  de  Guise 
fussent  oubliées,  sans  estre  loisible  de  faire  recherche 
pour  quoy  que   ce   fust,   excepté  toutesfois  les  cas 
énormes  reservez  par  les  précédents  edicts  entre  per- 
sonnes de  mesme  party,  pourveu  que  la  mort  du  feu 
Roy  ne  servist  de  prétexte  pour  travailler  ceux  qui  en 
estoient  inpocens  ;  et  restablir  l'honneur  et  la  mémoire 
de  feus  messieurs  le  cardinal  et  duc  de  Guise,   sans, 
toutesfois  ofTencer  celle  dudit  feu  Boy.  Casser  les  ar- 
rests  et  jugemens  donnez  de  part  et  d'autre  depuis  la 
guerre,  auxquels  les  parties  n'auroien^  contesté.  Be- 
mettre  un    chacun  en  la  )0uyssance  de  ses  offices, 
charges  et  bénéfices,  pour  en  user  comme  l'on  fafsoit 
devant  la  mort  dudit  duc  de  Guise.  Faire  un  règle- 
ment pour  la  provision  aux  offices  de  ce  royaume,  afin 
d'éviter  qu'ils  ne  fussent  à  l'advenir  donnez  à  ceux  de 
contraire  religion  ^  sans  en  cela  oublier  les  gouverne- 

mens,  capitaineries  et  toutes  autres  charges  de  viller, 
mesmes  les  ambassades.  Conserver  les  habitans  des 
.  villes  en  leurs  droits,  privilèges  et  franchises.  Faire 
sortir  les  gens  de  guerre  qui  y  estoient,  et  n'en  tenir 
qu'aux  villes  de  la  frontière;  n'en  mettre  point  du 
tout  aux  villes  qui  seront  nommées  et  accordées  pour 
la  seureté  du  party,  ou  expressément  réservées  et  spe« 
cifiées  par  le  traicté.  Délivrer  les  prisonniers  sans 
rançon;  rendre  les  meubles  aux  propriétaires,  les 
trouvant  en  nature.  Convenir  particulièrement  à  qui 
demeureroient  les  offices,  bénéfices,  gouvernemens  et 
charges  ausquelles  il  auroit  esté  pourveu  de  part  et 
d'autre  depuis  la  guerre,  pour  obvier  à  toutes  dis- 
putes. Pourvoir  au  soulagement  du  peuple;  régler  la 
gendarmerie  et  infanterie  avec  les  officiers  d'icelle,  et 
en  ce  faisant  entretenir  et  soldoyer  certain  nombre  de 
compagnies  à  ceux  qui  avoient  suivy  le  party.  Pro- 
mettre de  tenir  les  Estats  généraux ,  pour  asseurer  les 
choses  susdittes  à  l'ad venir;  les  assembler  de  six  en  six 
ans,  tant  pour  cet  effect  que  pour  donner  ordre  par 
leur  adyis  aux  affaires  publiques,  et  mesmes  aux  abus 
qui  se  commettoient  en  l'administration  des  finances. 
Faire  intervenir  en  ce  traicté  pour  la  seureté  d'iceluy 
noslre  Sainct  Père,  et  tels  autres  princes  estrangers 
qu'il  seroit  advisé. 

Je  luy  fis  aussi  quelque  ouverture  des  moyens  de 
contenter  en  particulier  ledit  duc  de  Mayenne-  et  les 
autres  princes  de  sa  tnaison  ,  comme  de  joindre  au  . 
gouvernement  de  Bourgongne  celuy  de  Lyonnois^el 
en  donner  un  autre  à  M.  de  Nemours,  ayant  recogneu 
que  ledit  duc  avoit  cela  très  à  cœur;  luy  laisser  lat  di^^ 
position  des  bénéfices  et  offices  d'icelny;  l'honorer  d€ 

quelque  charge  d'importance  en  ce  royaume;  con* 
server  son  gouvernement  à  ses  enfans,  et  luy  donner 
moyen  de  payer  ses  debtes  ;  traicter  honorablement 
sa  maison  j  conserver  à  M.  de  Guyse  Testât  de  grand 
maistre,  le  gouvernement  de  Champagne ,  et  à  mes- 
sieurs' ses  frères  les  bénéfices  que  tenoit  feu  M.  de 
Guyse  y  leur  donnant  aussi  moyen  de  s'entretenir  et 
payer  leurs  debtes,  et  en  faire  autant  pour  M.  de  Mer- 
cœur  en  Bretaigne,  pour  M.  d'Aumale  en  Picardie,  et 
principalement  aux  places  du  party  j  pour  M.  d'El- 
bœuf  en  Bourbonnois,  et  pour  M.  de  Joyeuse  en 
Languedoc,  pour  M.  de  La  Chastre  en  Berry  et  Or- 
léans, pour  M.  de  Villai^s  en  Normandie ,  pour  M.  de 
Sainct  Pol  en  Champagne,  pour  M.  de  Rosne  en  l'Isle 
de  France,  et  ainsi  des  autres  du  party,  sans  oublier 
ceux  qui  le  meritoient.  Je  luy  parlay  aussi  de  com- 
prendre en  ce  traitté  les  estrangers  qui  avoient  secouru 
le  party,  remettant  toutesfois  à  parler  des  interests 
particuliers,  et  ce  qui  concernoit  lesdits  estrangers, 
quand  j'en  serois  mieux  instruit,  et  adj ouster  encoresaus* 
dites  propositions  generalles  ce  qui  me  seroit  mandé. 

Nous  discourusmes  et  contestâsmes  assez  sur  lesdits 
articles  ledit  sieur  Du  Plessis  et  moy,  comme  vous 
sçavez  que  le  subject  le  requeroit.  Mais  d'autant  que 
nous  n'avions  pouvoir  de  faire  mieux,  nous  promismes 
Tnii  à  l'autre  d'en  advertir  les  chefs ,  et  d'en  facili- 
ter l'accord  de  tout  nostre  pouvoir,  et  cependant  que 
les  voyages  de  Rome  se  feroient,  comme  chose  né- 
cessaire pour  parvenir  à  nostre  but.  Ledit  sieur  Du 
Plessis,  se  départant,  me  promist  derechef ,  au  nom  de 
Sa  Majesté,  de  tenir  secret  tous  nos  discours  et  les 
ouvertures  que  nous  avions  faictes. 

J'escrivis  dès  le  lendemain  audit  sieur  président  ce 
que  j'avois  faict,afin  d'en  advertir  ledit  duc  pour  avoir 
lettres  après  de  son  intention  ,  le  priant  de  ne  m'aban- 
donner  en  ceste  entreprise,  en  laquelle  je  m'estois  em- 
barqué à  son  adveu,  poussé  de  très-bonne  volonté  de 
bien  faire  au  public  et  aux  particuliers,  laquelle  je 
recognoissois  estre  plus  espineuse  et  difficile  qu'autre 
qui  se  fust  encores  présentée,  et  partant  auroit  besoin 
d'espaules  plus  fortes  que  les  miennes. 

Et  d'autant  que  le  messager  que  je  luy  avois  en- 
voyé ne  revint  dans  le  temps  qu'il  m'a  voit  promis  ^ 
je  luy  fis  une  recharge  par  un  trompette  exprez ,  le 
pressant  de  me  résoudre  et  ne  me  laisser  en  incerti- 
tude. Toutesfois,  d'autant  que  les  deux  armées  estoient 
logées  à  la  veuë  l'une  de  l'autre,  chacun  estoit  si  em- 
besongné  que  l'on  ne  pensoit  qu'au  péril  présent;  et 
neantmoins  ledit  président  ne  laissoit  de  m'escrire  par 
toutes  ses  lettres  qu'il  se  defioit  plus  que  jamais  de  la 
conversion  du  Roy;  qu'il  ne  croyoit-  pas  aussi,  que  le 
Pape  l'aprouvast  jamais,  et  partant  craignoit  que,  nous 
amuçans  à  ce  chemin,  nous  perdissions  la  religion  et 
l'Estat,  remettant  encores  en  jeu  celuy  des  autres 
princes  du  sarig;  dont  je  fus  en  très-grande  peyne, 
tirant  argument  d'un  changement  ou  refroidissement 
de  la  volonté  dudit  duc,  et  que  l'on  vouloit  rejetter  sur 
moy  et  ma  poursuitte  le  blasme  du  mal  qui  en  reiis- 
siroit,  et  sur  ce  fonder  quelque  autre  resolution.  Ce 
qui  fut  cause  que  j'escrivis  franchement  audit  prési- 
dent que  j'avois  pris  et  suivois  le  chemin  d'un  homme 
de  bien,  que  je  m'y  estois  embarqué  au  mandement 
dudit  duc,  receu  par  les  lettres  qu'il  m'avoit  de  sa  part 
escrites ,  croyant  fermement  que  c'estoit  nostre  hon- 

neur,  debvoir  et  advantage,  de  traitter  avec  le  Roy 
devant  tous  autres  y  pourveu  qu'il  voulust  estre  catho- 
lique,  et  que  peussions  conserver  la  religion ,  d'autant 
que  la  couronne  luy  appartenoit,  et  qu'en  traictant 
avec  d'autres  nous  ne  ferions  cesser  la  guerre,  et  par- 
tant n'asseurerions  ny  sauverions  le  royaume;  qu'en 
tout  cas  mon  advis  avoit  tousjours  esté  de  tenter  ce 
chemin  devant  que  d'en  chercher  d'autre,  pour  plu- 
sieurs raisons  que  j'avois  représentées  souvent,  aus- 
quelles  je  perseverois  plus  que  jamais;  joint  que  je 
n*avois  occasion  de  croire  que  ledit  duc  ny  messieurs 
ses  parens,  et  tous  ceux  dont  ils  estoient  assistez,  fus- 
sent plus  affectionnez  au  dernier  moyen  qu'à  l'autre, 
n'ayant  perdu  la  mémoire  de  ce  que  je  leur  en  avois 
ouy  dire,  le  suppliant  me  vouloir  envoyer  la  dernière 
volonté  dudit  duc;  et  s'il  approuvoit  que  je  ne  pour- 
suivisse plus  avant  la  negotiation  commencée  par  son 
commandement,  me  le  mander  librement  sans  me 
bailler  le  change,  me  chargeant  d'une  autre  ;  car  je 
protestois  que  je  larefuscrois  tout  à  plat,  comme  celuy 
qui  ne  vouloit  servir  d'instrument  de  tromperie  ny  de 
giroiiette  pour  tourner  à  tous  vents. 

Ma  première  lettre  fut  escrite  du  dernier  d'avril, 
et  cette  recharge  le  6  may  ;  et  le  lo  je  receus  la 
responce  dudit  président  dattée  du  8,  laquelle  con- 
tenoit  ce  qui  s'ensuit.  Il  me  mandoit  n'avoir  encores 
peu  parler  à  M.  du  Mayne  si  particulièrement  qu'il 
estoit  besoin  de  ce  que  je  luy  avois  escrit,  d'autant 
qu'il  estoit  tousjours  au  champ  de  bataille  près  l'en- 
nemy^  et  avoit  l'esprit  du  tout  bandé  et  occupé  à  la 
guerre  sans  intermission ,  et  aussi  que  ledit  président 
estoit  tombé  en  un  soubçon  extrême  des  Espagnols  et 

de  ceux  qui  ne  vouloient  point  la  paix;  qu'il  en  estoît 
regarde'  de  plus  près  que  jamais,  mais  qu'il  en  choi- 
siroit  Toportunité,  et  au  plustost;  adjoustant  qu'il 
voyoit  aussi  si  peu  d'advantage  pour  ledit  duc,  et 
d'asseurance  pour  le  party,  par  les  articles  dont  j'avois 
conféré,  qu'il  estimoit  estre  plus  à  propos  de  les  luy 
celer  maintenant,  et  différer  jusques  à  ce  qu'il  en  eust 
conféré  avec  moy,  ou  qu'il  m'en  peust  mand€r  quel« 
ques  particularitez.  Qu'il  falloit  que  je  creusse,  encores- 
que  le  bien  de  la  paix  fust  autant  désirable  audit  duc 
qu'a  nul  autre,  que  son  esprit  estoit  assez  souvent  tra- 
versé de  ceux  qui  luy  imprimoient  plusieurs  gran* 
deurs  imaginaires  pour  l'en  deslourner,  et  que  l'une 
des  principalles  raisons  qui  le  portoient  à  ce  traicté 
estoit  que  Ton  luy  persuadoit  tousjours  que  le  Boy 
disoità  un  chacun,  pour  luy  raporter,  qu'il  vouloitluy 
faire  un  si  bon,  honorable  et  utile  traictement,  pour 
sa  grandeur,  son  bien  et  sa  maison,  qui  ne  le  pour- 
roit  espérer  de  qui  que  ce  fust.  Que  Sa  Majesté  avoit 
encores  tenu  les  mesmes  propos  il  n'y  avoit  que  deux 
jours,  au  milieu  de  la  campagne,  entre  les  armées,  au 
baron  de  Luz ,  javec  lequel  il  avoit  parlé  une  bonne 
heure;  elle  en  avoit  autant  dit  aussi  à  M.  de  Vitry  et 
à  M.  le  mareschal  d'Aumont  :  l'un  à  cause  de  ce  qu'il 
s'estoit  plaint  de  ce  que  cet  affaire  se  traittoit  avec 
ledit  sieur  Du  Plessis,  huguenot,  et  grandement  sus- 
pect aux  catholiques,  tant  pour  ce  que  les  huguenots 
ne  vouloient  la  paix,  craignant  que  les  catholiques  qui 
assistoient  Sa  Majesté  ne  la  fissent  desadvantageuse 
pour  eux,  que  parce  qu'il  avoit  un  gouvernement  que 
la  guerre  rendoit  meilleur  que  ne  feroit  la  paix.  Qu'il 
ne   voyoit  rien  ausdits  articles  qui  apportast  autre 

commoditë  ou  asseurance  audit  duc.  Qu'il  avoit  taut 
de  désir  de  la  paix  qu'il  ne  mettoit  en  considération  la 
misère  et  le  mespris  de  la  Ligue  après  qu'elle  seroit 
eoncluë  avec  Sa  Majesté^  mais  embrassoit  le  public 
seulement  y  me  priant  de  le  croire  et  de  bien  prendre 
les  difficultez  qu'il  me  faisoit.Que  c'estoit  pour  rendre 
l'affaire  plus  facile.  Qu'il  estoit  bien  raisonnable  que 
le  Roy  et  lés  siens ,  lesquels  dévoient  retirer  pour 
jamais  l'authorité,  l'honneur  et  le  proffit  de  la  paix, 
donnassent  quelque  contentement  audit  duc  et  aux 
princes  qui  les  feroient  joiiir  de  cet  heur,  qu'ils  se- 
roient  contraints,  par  la  continuation  de  la  guerre, 
acheter  chèrement,  et  peut-estre  ne  l'avoir  jamais. 
Qu'ils  traittoient  non  comme  vaincus,  mais  comme 
puissans,  et  en  estât  de  faire  aussi  tost  ruiner  leurs  en- 
nemis qu'eux  lesdits  princes.  Qu'ils  le  faisoient  comme 
gens  de  bien  qui  vouloyent  garantir  le  royaume  du 
péril  qu^il  courroit  par  la  continuation  de  la  guerre, 
au  péril  et  à  la  ruyne  d'eux-mesmes;  partant,  leur 
désir  à  l'embrasser  rendoit  un  tesmoignage  de  leur 
preud'hommie,  non  de  celle  de  leurs  ennemis;  que 
l'utilité  seule  y  pouvoit  porter,  sinon  qu'ils  monstras- 
sent,lareche*rchans,  vouloir  laisser  aller  quelque  chose 
pour  une  fois  à  ceux  qui  ne  pourroient  jamais  rien 
espérer  du  règne  du  Roy,  auquel  ils  se  soubmettoient 
par  laditte  paix.  Que  je  d  sois  que  le  fondement  sur 
lequel  il  falloit  bastir  la  paix ,  c'estoit  la  conversion  de 
Sa  Majesté,  et  qu'à  ceste  (in  il  estoit  bon  d'envoyer  en 
diligence  à  Rome;  quM  le  trouvoit  nécessaire;  mais 
que  j'adjoustois  qu'il  failloit  faire  des  articles  doubles, 
sçavoir  les  uns  en  cas  que  le  Roy  se  convertist,  et  les 
autres  en  cas  contraire  ;  et  toutesfois  ce  dévoient  estre 

articles  secrets  qui  ne  dévoient  estre  publiez  ^  ce  luy 
sembloit,  qu'après  ladite  conversion,  sans  laquelle  aussi 
M.  du  Mayne  n'entendoit  que  ledit  traicté  eustlieu  : 
ainsi  les  autres,  à  faute  de  la  conversion,  estoyent  inu- 
tiles. Qu'il  n'avoit  peu  induire  M.  du  Mayne  à  traitter 
sans  icelle,  et  que  quand  il  le  feroit  il  ne  seroit  suivj 
de  personne.  Que  les  catholiques  aussi  qui  estoient 
près  de  Sa  Majesté  ne  demandoient  point  qu'on  trait- 
tast  ny  qu  elle  fust  recogneuë,  sinon  au  cas  qu'elle 
fust  catholique.  Que  M.  de  Longueville  et  M.  le  ma- 
reschal  d'Âumont  leur  avoient  faict  dire,  au  nom  de 
tous  les  princes  et  seigneurs  catholiques  servans  Sa 
Majesté,  que  si  M.  de  Mayenne  et  ceux,  de  la  Ligue 
olTroient  de  la  recognoistre  à  condition  qu'elle  se  fist 
catholique  dedans  un  temps,  qu'ils  consentiroient, 
promettroient  et  s'obligeroient  de  leur  part,  au  cas 
qu'elle  n'y  satisfist  dedans  ledit  temps,  de  la  quitter  et 
de  se  joindi*e  avec  eux,  pour  ensemble  adviser  à  la 
conservation  de  la  religion  et  de  l'Estat.  Que  ceste 
obligation  a  voit  bien  plus  de  seureté  pour  eux,  et 
seroit  aussi  plus  honorable  que  la  forme  du  traittë 
duquel  j'avois  escrit,  me  priant  de  le  considérer.  Qu'ils 
ayoient  faict  une  ouverture  sur  cette  occasion ,  qui 
estoit  induire  lesdits  princes  et  seigneurs  catholiques 
d'envoyer  de  leur  part  vers  M.  de  Mayenne  et  le  duc 
de  Parme ,  pour  leur  faire  entendre  qu'ils  esif oient  ca- 
tholiques, desirans  comme  eux  conserver  la  religion, 
avec  offres  de  députer  aucuns  seigneurs  pour  en  con- 
férer et  traitter  avec  eux ,  au  contentement  mesme  du 
roy  d'Espagne.  Que  M.  le  mareschal  d'Aumont,  auquel 
le  baron  de  Luz  en  avoit  communiqué  en  la  campagne 
avec  assez  de  loisir,  approuvoit  ce  moyen ,  s'estoit  pre- 

sente  luy  mesmc  pour  estre  un  des  députez,  disant  que 
Sa  Majesté  n'empescberoit  cette  voye  ;  que  là  dessus 
il  en  avoit  de  son  costë  communiqué  au  duc  de  Parme 
et  aux  Espagnols;  et  quoy  quil  leur  eust  peu  dire, 
mesmes  que  ce  seroit  un  moyen  pour  séparer  les  ca- 
tholiques d'avec  Sa  Majesté ,  affin  de  donner  plustost 
lieu  à  ceste  conférence  avec  leur  gré,  il  ne  leur  avoit 
peu  persuader,  non  pas  à  celuy  qui  estoit  le  plus  sage 
d'entre  eux,  qui  estoit  Jean  Baptiste  de  Tassis.  Que 
ceste  ouverture  et  confereace  nous  eust  mis  au  che- 
min d'une  surseance  d'armes,  et  en  fin  d'un  traitté 
bien  certain;  mais  que  Dieu  ne  Tavoit  voulu  per^ 
mettre.  Que  là  dessus  on  me  devoit  mander  pour  estre 
autbeur  d'un  si  bon  œuvre,  auquel  il  m'eust  très-vo- 
lontiers assisté.  Qu'il  avoit  veu  par  mes  lettres  que 
ledit  sieur  Du  Plessis  ne  vouloit  point  de  surseance 
d'armes   maintenant  :  que  c'estoit  contre   ce  qu'ils 
avoient  désiré  ci-devant  ;  que  s'ils  le  faisoient  pour  ce 
qu'ils  pensoient  avoir  maintenant  quelque  advantage, 
en  cela  ils  tesmoignoient  qu'ils  ne  remettoient  jamais 
rien  de  leur  utilité  ;  que  pour  ce  regard  ils  esperoient 
si  bien  se  garantir  de  mal  et  inconvénient,  qu'ils  espe- 
roient faire  voir  dedans  peu  de  jours  que  l'advantage 
leur  demeuréroit;  qu'ils  ne  cedoient  pas  maintenant 
au  Roy  en  bonté  et  nombre  de  forces  ;  mais  peut-estre 
qu'ils  fuy oient  le  combat  pour  des  considérations,  et 
que  Sa  Majesté  en  avoit  de  contraires  qui  luy  faisoient 
le  désirer;  'que  l'autre  raison  nepouvoit  faire  craindre 
audit  sieur  Du  Plessis  laditte  surseance  d'armes,  d'au-' 
tant  que  ce  loisir  devoit  estre  employé  à  l'instruction 
et  conversion  de  Sa  Majesté,, après  lequel,  s'il  ne  la 
faisoit,  il  ne  la  falloit  plus  espérer  :  ce  qui  separeroit 

dTavec  Sa  Majesté  1^  catholiques.  Qa*il  ayoit  cogneu, 
par  le  discours  de  mes  lettres,  que  pour  les  villes  de 
seureté  Ton  en  vouloit  peu  dodner;  et  que  Sa  Majesté 
auxTÎUes  catholiques  qu^elle  tient ,  de  la  fidélité  des- 
quelles elle  se  vouloit  asseorer  par  la  force,  et  non 
par  bien-veillance,  y  vouUoit  tenir  des  garnisons  ^  que 
|e  con  sidérasse  de  là  son  but  et  intention. 

Quesi  personne  ne  devoit  voir  cela  aussi  dairqueluy, 
il  en  dissimuleix)it,pour  ne  remuer  aucunes  difficultés 
qui  puissent  retarder  la  {>aixy  tant  il  la  desiroit.  Que 
pour  le  particulier  de  M.  de  Mayenne,  Ton  offrist  son 
gouvernement,  et  quelques  moyens  de  payer  ses  deb- 
tes  par  ses  maios;  qu*il  pourroit  recommander  au  &oy 
pour  les  bénéfices  qui  vacqueroient  en  son  gouverne* 
ment;  que  le  feu  Boy  luy  avoit  offert,  avant  la  mort 
de  feu  M.  de  Guise,  luy  donner  un  brevet  secret,  par 
lequel  il  luy  accordoit  de  pourvoir  aux  bénéfices,  of- 
fices ,  capitaineries  et  charges  dudit  gouvernement  à 
sa  nomination.  Que  je  ne  parlois  point  de  tout  cela,  ny 
de  rengagement  du  domaine  pour  Targent  quHl  avoit 
employé,  non  pas  pour  rendre  ledit  gouvernement 
héréditaire  à  luy  et  ses  enËins,  et.  des  places  qui  y  es- 
toient  tenues  par  les  ennemis,  des  charges  et  dignités 
qui  mettent  hors  du  commun  les  princes  de  sa  qua- 
lité, dont  il  avoit  quelquesfois  conféré  avec  moy  9  qu*il 
e^toit  besoin  luy  tenir  autre  langage  pour  Tinduire  à 
traitter  ;  que  je  le  jugeasse  et  que  je  creusse  que,  quand 
il  n'y  auroit  aulres  difficultez  que  celle  qu'il  fetx>it,  il 
n'y  en  auroit  point  du  tout  ;  que  j'adjoustois  qu'il  ftUoit 
faire  un  editd'aboLtion  ou  oubliance  des  choses  passées 
pour  ce  qui  estoit  de  la  prise  et  continuation  des  ar- 
mes^ qu'ils  ne  vouloient  pas  estre  traictez  à  la  hugue* 

notte^  leurs  armes  estants  trop  justes;  que  toute  aboli- 
tion presupposoit  un  crime,  et  laissoit  tousjours  quel- 
que notte  sur  ceux  ausquels  on  la  donnoit;  qu'ils  de- 
siroient  que  chacun  creust  avoir  eu  de  l'honneur  et  de 
la  raison  à  la  prise  des  armes,  et  qu'ils  avoient  beau- 
coup de  peine  à  les  quitter  :  au  moins  ne  vouloient-ils 
pas  se  condamner  eux  mesmes  en  recevant  une  aboli- 
tion ;  qu'il  y  avoit  des  moyens  pour  ce  regard  plus 
honorables  pour  eux,  et  qui  n'offenceroient  personne. 
Qu'il  faudroit  aussi  restablir  la  mémoire  de  feu  M.  de 
Guise  et  de  son  frère;  parler  sur  la  mort  du  Roy 
comme  il  convenoit,  sans  toucher  audit  duc  ny  con- 
tre ceux  qui  vivoient,  ou  s'en  taire  du  tout,  et  se 
contenter  de  quelques  mots  qui  feussent  coulez  en  la 
narration  dudit  traitté,  non  pas  au  dispositif,  où  ils 
feroient  paroistre  qu'ils  n'y  auroient  point  participé. 
Que  ceste  paix  ne  devoit  pas  éstre  un  simple  edit  des 
sujets  à  leur  roy,  mais  un  traitté  par  lequel  ils  le  re« 
cognoistroient  pour  roy  à  certaines  conditions,  ayans 
eu  sujet  et  raison  de  ne  le  pas  faire  du  vivant  de  M.  le 
cardinal  de  Bourbon ,  ny  depuis  pendant  qu'il  estoit 
huguenot.  Que  pour  le  regard  des  gouvernemens  il 
n'estoit  pas  raisonnable  que  les  princes  de  Lorraine 
les  eussent  tous,  qu'il  y  en  avoit  ausquels  l'on  ne 
pouvoit  les  denier  parce  qu'ils  les  avoient  desja  ;  des 
autres,  qu'il  falloit  voir  si  Ton  pourroit  y  adjouster  da- 
vantage que  ceux  qui  en  avoient,  comme  messieurs  de 
M^cœur,  de  Nemours,  de  Guise,  de  Joyeuse  et  autres, 
je  creusse  que  dans  un  temps,  comme  de  cinq  ou  six 
ans,  ils  demanderoient  qu'il  fust  pourveu  aux  places 
qu'ils  tenoient  à  leur  nomination,  advenant  le  deceds, 
pendant  ledit  temps,  de  ceux  qui  les  tenoient;  que 

ceste  seureté  estoit  l'une  des  principalles  que  Ton  leur 
pourrok  donner ,  et  qu'ils  ne  consentiroient  jamais 
qu'aux  villes  et  places  qu'ils  avoient  occupées  par 
force,  ou  qui  avoient  suivy  leur  party,  on  ostast  les 
capitaines  et  gouverneurs  qui  y  estoient  de  présent; 
pour  y  remettre  les  anciens  qui  estoient  leurs  ennemis; 
qu'il  faudroit  une  conférence  bien  particulière  pour 
s'en  esclaircir.  Que  c'estoit  chose  estrange  que  l'on  fit 
difficulté  de  rendf  e  à  M.  de  Guise  sa  charge  de  grand 
maistre^  et  h,  ses  freins  les  bénéfices  de  M.  le  cardinal 
de  Guise  leur  oncle;  qu'il  sembloit,  en  traittant  ainsi , 
qu'ils  fussent  desjales  maistres;  mais  que  personne  ne 
croioit  où  il  en  estoit ,  et  qu'il  me  pouvoit  asseurer 
que  si  l'on  parloit  de  <;este  sorte  ausdits  princes  ils  s'en 
esloigneroient  du  tout,  et  se  ren^roient  pour  jamais 
irréconciliables;  car  ce  premier  refus,  encores  qu'on 
vint  à  l'accorder  après,  l«s  offenseroit  par  trop.  Que  ce 
n'estoit  sans  raison  qu'ils  avoient  demandé  de  com- 
prendre en  leurs  societez  les  princes  estrangers  ;  car, 
de  ceux  du  dedans  qui  estoient  du  party,  ils  sçayoient 
quelle  estoit  leur  affection  envers  eux,  et  quelle  seroit 
l'authorité  de  Sa  Majesté  sur  eux  après  qu'elle  seroit 
recogneuë  pour  roy  ;  toutesfois,  voulant  qu'ils  s'en  abs- 
tinssent, il  estoit  raisonnable  qu'ils  fussent  au  moins 
compris  en  la  paix,  et  que  l'on  fit  l'un  maintenant^  et 
que  l'autre  demeurast  en  longueur  ;  car,  après  que  le 
ti'aicté  seroit  fait,  ils  ne  pourroient  plus  parler  qu'avec 
supplication  à  celuy  qui  seroit  le  maistre  absolu,  pour 
ne  faire  que  ce  qui  luy  plairoit,  oii  aujourd'huy  ils 
avoient  part  en  l'accord  comme  parties  présentes ,  et 
peut  estre  que  le  roy  d'Espagne  n'en  voudroit  point  luy 
mesme,  et  qu'il  trouveroit  plus  de  gens  pour  l'assister 


DE  VILLEROY.    [iSgSk]  29 1 

ett  ce  royaume  et  le  brouiller  qu*il  n'en  seroit  de  besoin; 
toutesfois  qu'ils  vouloietit  tout  faire  avec  honneur, et  si, 
en  cas  que  ledit  roy  d'Ëspagqe  voulust  consentir  d'y  es- 
tre  comprins,  il  y  auroit  plus  d'asseurance;  mais  il  ne 
l'esperoit  aucunement,  d'autant  qu'il  y  avoit  desja  trop 
de  gens  de  leur  party  qui  monstroient  ne  se  vouloir  sé- 
parer d'avec  luy,  entre  lesquels  M«  de  Neinours  es- 
toit  l'un  ;  qu'il  avoit  mandé  fort  expressément  que  je 
créasse  que  si  le  Boy  ne  se  faisoit  catholique  plusieurs 
feroient  de  mesmes^  et/que  s'il  vouloit  avoir  bon  mar- 
che d'eux  et  rompre  toutes  mauvaises  entreprises ,  il 
se  devoit  faire  instruire  dans  quelques  jours,  puis  se 
rendre  catholique  ;  que  je  verrois  grand  changement 
aux  affaires^  et  la  paix  plaire  à  tant  de  gens,  que  les 
contradicteurs  auroient  honte  de  continuer  la  guerre^ 
où  il  seroit  aysé  de  les  ruiner;  que  pour  luy  il  desiroit 
qu'elle  se  fit,  mais  qu'il  prevoyoit  un  million  de  diffi- 
cultezy  lesquelles  il  ne  sçavoit  si  l'on  pourroit  jamais 
surmonter,  et  desiroit  que  l'on  prist  ce  chemin.  Qu'il 
avoit  obmis  à  me  faire  response  touchant  le  gouverne- 
ment du  Lionnois  ;  qu'il  seroit  difficile ,  ou  plustost 
impossible,  de  faire  quitter  à  M.  de  Nemours,  pour 
avoir  desja  basty  en  iceluy  sa  souveraineté,  à  laquelle 
je  créasse  qu'il  n'oublioit  rien  pour  parvenir.  Qu'il 
continueroit  à  faire  mander  pour  les  Estats  tous  ceux 
qu'il  pensoit  y  pouvoir  servir,  mesmes  M.  de  Lyon, 
M.  de  La  Chastre,  M.  de  Lisieux,  M.  de  Noyon,  et 
autres  de  pareille  qualité,  me  priant  de  les  aller  voir; 
qu'il  sçavoit  que  j'estois  trop  constant  pour  me  laisser 
surmonter  aux  difficultez  qui  se  presentoient  en  ceste 
affaire;  que  rien  aussi  ne  l'empescheroit  d'y  apporter 
out  ce  que  devoit  un  homme  de  bien,  jusques  à  sa 

vie  propre,  et  qu'il  desiroit  tousjours  s'y  conduire  à- 
mon  jugement  plus  que  de  tout  autre.  Geste  lettre  es- 
toit  escrite  de  Caudebec  le  8  de  may,  laquelle  estoit 
accompagnée  encore  d'un  passeport ,  par  où  il  me 
prioit  prendre  en  bonne  pari  sa  response ,  cotnme  de 
personne  qui  faisoit  des  difficultez  pour  mieux  dis- 
poser toutes  choses  à  avoir  bien-tost  la  paix;  qu'il  en 
avoit  depuis  parlé  à  M.  de  Mayenne ,  mais  non  avec 
tant  de  loisir  qu'il  eust  désiré^  pour  l'occupation  qu'il 
avoit;  et  qu'il  estoit  fort  mal  disposé,  et  contrainct  vou- 
loir ou  non  se  retirer  en  quelque  ville  pour  un  mois, 
pour  sa  santé;  qu'il  ne  perdoit  le  temps  où  il  estoit, 
travaillant  tous  les  jours  en  cet  affaire  avec  ardeur  ; 
que  j'essayasse  seulement  à  faire  espouser  la  religion 
catholique  à  Sa  Majesté,  qu'il  approuvoit  ce  conseil 
comme  moy,  et  le  jugeoit  le  plus  certain  remède  : 
mais,  où  Sa  Majesté  ne  s'y  accorderoit,  à  tout  le  moins 
qu'un  de  la  maison  se  disposast  à  se  joindre  à  eux,  et 
que  M.  le  cardinal  deGondy  devoit  cependant  avancer 
son  voyage  au  plustost. 

Monsieur,  pour  appointer  une  querelle  il  faut  que 
les  parties  narrent  leur  fait,  dient  leurs  plaintes  et 
raisons,  et  proposent  librement  leurs  demandes;  car 
il  faut  descouvrir  la  playe  qui  la  veutguarîr.  Je  fus 
bien  ayse  d'estre  esclaircy  par  escrit,  comme  je  fus 
par  ladite  lettre,  de  l'intention  dudit  duc  du  May  ne, 
tant  sur  le  gênerai  que  sur  le  particulier,  pour  donner 
quelque  acheminement  à  ce  traitté,  car  c'estoit  chose 
que  je  n'avois  encores  peu  gaigner  sur  luy  trois  ans 
durant  que  je  l'avois  continuellement  poursuivy, 
d'autant  que  ledit  duc  avoit  tousjours  fait  difficulté 
de  s'ouvrir,  s'excusant  sur  ce  qu'il  en  vouloit  conférer 


DE  VILLEROY.     [l592]  '2Qi 

devant  avec  les  députez  des  provinces  et  villes  du 
party^  ainsi  que  vous  avez  entendu  par  ce; discours. 
.Toutesfois  il  faut  que  je  confesse  que  je  ne  peus  ache- 
ver de  lire  ladite  lettre  sans  sonspirer^  voyant  à  quels 
termes  la  continuation  de  la  guerre  avoit  conduit  Tau- 
thorité  royalle  et  désolé  ce  royaume  ^  et  où  m*avoit 
aussi  en  particulier  réduit  mon  malheur^  me  contrai- 
gnant ^  pour  bien  faire  au  public ,  de  proposer  des 
choses  contre  lesquelles  je  soulois  cy  devant  me  ban- 
der plus  que  nul  autre;  et  vous  asseure  que  sur  cela 
je  fus  en  doute  si  j'en  advertirois  ledit  sieur  Du  Plessis 
ou  non^  craignant  qu'il  prist  en  très -mauvaise  part 
non  seulement  les  demandes  portées  par  lesdites  de- 
pesches^  mais  aussi  que  j'en  fusse  le  parrain.  Neant- 
moins  àia  fin  je  me  résolus  de  commettre  toutes  choses 
à  sa  discrétion  et  prudence ,  plustost  que  de  faillira  lier 
ceste  négociation  y  considérant  qu'un  bon  marché  ne 
se  çonclud  du  premier  coup,  que  les  hommes  ne  de- 
meurent ordinairement  à  un  mot  ;  que  pour  en  ache« 
ver  un  il  le  faut  commencer;  joint  qu'il  me  sembloit 
qu'encores  que  tout  n'allast  scion  mon  désir,  j'avois 
toutesfois  beaucoup  gaigné  d'avoir  d'un  costé  fait  par- 
ler ledit  duc^  et  de  l'autre  engagé  Sa  Majesté  à  recher- 
cher les  moyens  de  contenter  le  Pape  :  et  partant  je 
devois  plustost  descouvrir  que  celer  les  difficultez  afin 
de  les  surmonter  si  je  pouvois^sans  préparer,  comme  à 
l'advanture  jeferoissi  j'estois  ainsi  retenu,  une  excuse  de 
rupture  aux  uns  ou  aux  autres,  voire  aux  deux  partis  en- 
semble, et  à  moy  un  regret  extrérne  d'avoir  laissé  es- 
chapper  ceste  occasion  d'advancer  un  si  bon  œuvre,  ou 
du  moins  descouvrir  et  faire  cognoistre  à  un  chacun  ce- 
luy  qui  y  contrediroit,  et  à  qui  le  blasme  en  devroit 

estre  donné.  Au  moyen  de  quoy  j'escrivis  un  mémoire 
contenant  les  principaux  poincts  de  ladite  lettre^  que 
je  conceus  en  termes  les  plus  doux  dont  je  me  peus  ad- 
viser^pour  seulement  donner  sentiment  audit  sieur  Du 
Plessis  de  la  response  que  Ton  m'avoit  faicte,  et  des 
propositions  que  l'on  faisoit,  le  priant  d'en  bien  user, 
et  considérer  qu'estant  le  royaume  si  malade  qu'il 
estoit ,  non  seulement  il  ne  pouvoit  estre  guary  du 
premier  coup  y  mais  estre  aussi  nécessaire  que  ceux  qui 
vouloient  y  servir  avallassent  doucement  et  sagement 
plusieurs  mauvaises  humeurs  et  amertumes  devant 
que  de  surmonter  cet  humeur  malin  qui  le  troubloit^ 
et  partant  qu'il  n'eust  pas  tant  d'esgard  à  la  consé- 
quence du  remède  qu'on  proposoit  qu'au  besoin  ex- 
trême que  le  royaume  et  le  Boy  avoient  de  la  paix. 
J'addressay  ledit  mémoire  audit  sieur  de  Fleury  pour 
la  fiance  que  j'avois  en  luy,  offrant  d'aller  eacores 
trouver  ledit  sieur  Du  Plessis  pour  en  conférer  avec 
luy  plus  particulièrement  s'il  jugeoit  qu'il  fust  à  pro- 
pos;  le  suppliant  aussi  de  tenir  tout  secret  comme  il 
m'avois  promis ,  s'il  ne  vouloit  renverser  entièrement 
ceste  négociation. 

Mais  ledit  sieur  Du  Plessis  se  laissa  tellement  sur- 
prendre à  ce  changement,  soit  qu'il  en  eust  espéré  ou 
promis  à  Sa  Majesté  toute  autre  chose,  ou  pour  au- 
tre considération,  comme  les  courtisans  sont  ordinai- 
rement su  jects  à  divers  mouvemens,  qu'estant  Sa  Ma- 
jesté arrivée,  comme  je  croy,  à  l'heure  n),esme  que  cela 
luy  fut  dit  à  Buy  où  il  estoit,  au  lieu  de  tempérer  et 
adoucir  les  affaires,  l'on  m'escrivit  que  d abordée  il 
avoit  demandé  pardon  au  Roy,  en  la  présence  de  plu- 
sieurs de  son  conseil,  de  la  très  grande  faute  qu'il 

avoit  faict  d'avoir  creu  et  espéré  que  la  paix  se  feroit 
après  avoir  conféré  avec  moy,  et  veu  les  premières 
depesches  que  l'on  m'avoit  faictes;  en  quoy  il  confes- 
soit  s^estre  grandement  abusé,  non  par  malice ,  mais 
par  un  très-ardent  désir  qu'il  avoit  eu  de  la  paix^  et 
d'y  servir  Sa  Majesté;  que  je  luy  avois  fait  lire  la  res- 
ponse  que  Ton  m'avoit  fait  sur  ce  que  no^is  avions 
devant  conféré ,  laquelle  contenoit  des  demandes  et 
conditions  si  honteuses  pour  Sa  Majesté,  si  dommagea- 
bles pour  le  royaume,  et  si  iniques  en  tout  et  par  tout, 
que  non  seulement  elles  tesmoigixoient  que  ledit  duc 
de  Mayenne  et  les  siens  ne  vouloient  la  paix,  mais 
aussi  estoit  d'advis  que  Sa  Majesté  ne  leur  fit  pas  cest 
honneur  de  les  ouyr,  ny  faire  plus  traicter  avec  eux, 
comme  gens  qui  en  estoient  indignes,  et  qu'il  estimoit 
estre  engagez,  ailleurs.,  et  partant  ne  faire  parler  de  la 
paix  que  pour  endormir  ^a  Majesté,  troubler  ses  bons 
serviteurs  et  sujects,  et  donner  jalousie  aux  Ëspa- 
gnols^  pour  en  tirer  plus  d'argent,  et  amender  leur 
marché  avec  eux.  Sur  cela  l'on  me  manda  qu'il  s'estoit 
mis  à  discourir  et  représenter  en  la  mesme  compagnie 
tout  ce  qui  s'estoit  passé  entre  luy  et  moy,  les  lettres 
que  je  luy  avoi&  faict  voir,  les  ouvertures  que  je  luy 
avois  faictes,  et  finalement  tout  ce  que  m'avoit  escrit 
M.  le  président  Janinpar  sa  dernière  lettre,  dont  je  luy 
avois  donaé  advis.  De  façon  que  l'on  me  dict  que  Sa 
Majesté  mesmes,  et  ceux  qui  y  estoient,  demeurèrent 
quasi  autant  offensez  de  ses  propos  que  desdites  de- 
mandes, pour  lesquelles  il  sembloit  qu'il  me  deust 
prendre  par  le  bras  pour  avoir  la  paix  ;  dont,  suivant 
les  envies  ordinaires  de  la  cour,  je  fus  plutost  blasmé 
que  loiié. 

Je  m'estois  retiré  à  Pontoise,  où  Ton  m'escrivit  ces 
choses,  et  neantmoins  que  Sa  Majesté  desiroit  parler  à 
moy,  et  partant  que  j'eusse  à  me  trouver  sur  le  chemin  de 
Senlis  quand  elle  passeroit  allant  à  Compiegne.  L'on  me 
donna  advis  combien  le  bruit  qu'avoit  faictiedit  sieur  Du 
Plessîs  avoit  altéré  et  changé  les  affaires,  dont  je  fus  très- 
etonnéet  marry,  car  en  vérité  je  n'attendois  cela  deluy  : 
ce  n'estoit  pas  aussi  garder  la  foy  du  Roy  qu'il  m'afvoit 
donnée,  ny  le  moyen  de  guarir  la  plajre  ;  partant  je  me 
résolus  d'aller  droit  à  Alincourt ,  et  chercher  un  autre 
moyen  de  parler  au  Roy  qu'en  la  compagnie  et  veuë 
d'un  chacun,  sçachant  que  ledit  duc  de  Mayenne  ne  le 
desiroit,  et  qu'il  seroit  assez  offensé  de  ce  que  ce  faict 
avoit  esté  divulgué  et  communiqué  par  ledit  sieur  Da 
Plessis,  dont  je  sçavois  qu'il  seroit  bien-tost  adverty .  Et 
d'autant  que  sur  la  fiance  que  j'avois  dudit  sieur  Du 
Plessis  je  l'avois  quasi  asseuré  que  cela  n*arriveroit 
point,  je  m'attendois  bien  qu'il  s'en  prendroit  à  moy, 
et  blasmeroit  ma  crédulité  ou  ma  franchise;  car  il  m'a- 
voit  plus  recommandé  le  secret  en  celte  negotiation  que 
tout  autre  chose  :  ce  que  je  jugeois  devoir  estre  encore 
plus  désiré  de  luy  que  jamais,  par  ce  qu'il  estoit  de- 
meuré à  Roiien  très- malade;  que  ledit  duc  de  Parme 
et  luy  s'estoient  séparez  très-mal  contens  l'un  de  l'au- 
tre j  que  l'on  parloit  d'advancer  M.  de  Guise  à  son 
préjudice,  et  doresnavant  manier  les  affaires  sans  luy. 

Estant  arrivé  audit  Alincourt,  je  sceus  que  Sa  Ma- 
jesté estoit  partie  dudit  Buy  un  jour  plutost  que  l'on 
ne  m  avoit  mandé;  partant  je  n'y  fus,  mais  j'envoyay 
vers  ledit  sieur  Du  Plessis,  qui  estoit  demeuré  à  Buy, 
pour  sçavoir  ce  que  j'avois  à  faire,  luy  mandant  que 
je  desirois  aller  à  Roiien  voir  M.  de  Mayenne  et  luy 

rendre  compte  de  ce  que  j'avois  negotié,  lui  dire  mon 
advis  sur  les  affaires ,  et  m'esclaircir  de  sa  dernière  vo- 
lonté,  comme  il  me  sembloit  qu'il  estoit  nécessaire, 
et  en  estois  aussi  solicité  dudit  sieur  Janin.  Le  Roy 
avoit  laissé  à  Gisors  messieurs  les  mareschaux  de 
Biron  et  de  Boiiillon,  et  M.  d'O,  lesquels  avoient  as- 
sisté aux  comptes  que  ledit  sieur  Du  Plessis  avoit  faict 
à  Sa  Majesté  de  nostre  negotiation^au  moins  les  deux 
premiers  avec  quelques  autres.  Ils  m'escrivirent  et 
prièrent  de  les  aller  voir,  affin  de  conférer  avec  eux 
de  ce  qui  concernoit  le  bien  du  public,  dont  ils  me 
mandoient  que  Sa  Majesté  avoit  trouvé  bon  qu'ils 
communiquassent  avec  moy.  Je  leur  fis  response  que 
ce  me  seroit  honneur  de  les  voir  pour  recevoir  leurs 
commandements,  tant  sur  le  bien  public  que  pour  leur 
particulier  service,  et  particulièrement  leur  dire  mon 
advis  sur  les  affaires  qui  se  presentoient,  puisqu'ils  le 
desiroyent;  mais  que  n'ayant  aucun  pouvoir  de  M.  de 
Mayenne  ny  d'autre  d'en  traitter  ny  d'y  servir,  je  les 
suppliois  de  m'excuser  de  ce  voyage,  que  je  ne  pouvois 
entreprendre  que  comme  personne  privée.  Neant- 
moins,  m'en  ayant  faict  une  recharge  expresse,  j'y  fus, 
espérant  qu'ils  m'ayderoient  peut-estre  à  r'abiller  ce 
que  ledit  sieur  Du  Plessis  avoit  gasté.  Toutesfois  je  ne 
le  voulus  faire  sans  son  advis,  affin  dé  ne  le  mal  con- 
tenter d'avantage,  puis  que  Sa  Majesté  m'avois  mis 
entre  ses  mains.  11  vint  à  Al  incourt,  et  allasmes  en- 
semble jusques  à  Gisors,  sans  me  dire  toutesfois  ce 
qui  s'estoit  passé  audit  Buy ,  ny  le  desespoir  qu'il  avoit 
du  succès  des  affaires,  mais  seulement  qu'il  eust  esté 
bien  ayse  que  j'eusse  veu  Sa  Majesté,  comme  il  estoit 
nécessaire  que  je  veisse  lesdits  seigneurs  mareschaux, 

avec  lesquels  je  ne  fis  pas  grand  profEt  pour  ce  regard  ; 
car  ils  avoient  leurs  gousls  tant  diSerens  les  uns  des 
autres,  que  combien  qu'ils  protestassent  vouloir  la 
paix,  chacun  la  desiroit  à  sa  mode.  Je  les  vis  à  part 
affin  d'apporter  moins  d'umbrage  :  et  comme  je  sça- 
vois  qu'on  leur  avoit  communiqué  tout  ce  que  j'avois 
négocié,  je  leur  en  fis  une  brîefve  répétition,  les 
exortant  et  suppliant  de  favoriser  ce  bon  œuvre,  ny 
permettre  qu'il  fust  estoufTé  à  sa  naissance;  et  comme 
ils  estoient  tous  deux  maistres  passez  en  matière  d'af- 
faires et  negotiation,  ne  s'estonner  ny  se  rebuter  des 
premières  difficultez,  mais  ayder  à  les  surmonter,  m'es* 
tant  advis  que  le  Roy  ne  pouvoit  faire  un  mauvais  mar- 
ché s'il  pouvoit  recouvrer  Fobeyssance  qui  luy  estoit 
deuë,  mettre  sOn  royaume  en  paix  et  en  bannir  les 
armes  estrangeres;  qu'il  avoit  tousjours  désiré  et  de- 
mandé ({ue  M.  de  Mayenne  parlast  et  demandast  pour 
le  public  et  pour  son  particulier  ce  qui  luy  faisoit  be- 
soin, disant  par  tout  le  vouloir  contenter;  qu'il  s'estoit 
en  fin  ouvert,  non  sans  peine;  que  Sa  Majesté  et  eux 
en  fissent  donc  leur  proffit,  et  ne  laissassent  tomber 
le  fruict  que  l'on  avoit  eu  tant  de  peine  à  cultiver, 
croyant,  s'ils  le  niesprisoient,  qu'ils  languiroient  après, 
et  peut  estre  inutillement.  Tous  blasmoient  ce  voyage 
de  Rome,  trouvant  le  circuit  trop  long;  et  comme  je 
leur  disois  que  le  moyeu  de  l'accourcir  estoit  que  Sa 
Majesté  advançast  donc  son  instruction  et  conversion, 
ils  me  respondirent  que  c'estoit  un  œuvre  de  Dieu, 
qu'il  falloit  que  le  Sainct  Esprit  et  le  temps  y  missent 
la  main,  et  n'en  parloient  qu'incertainement.  L'un 
vouloit  que  Ton  traittast  sans  attendre  la  volonté  du 
Pape  ny  ladite  conversion,  et  lautre  que  Sa  Majesté 

allast  a  la  messe  après  s'estre  faict  instruire^  sans  s'ar- 
rester  à  Sa  Saincteté;  et  tous  estoient,  ce  me  semble , 
jaloux  de  ce  que  ledit  sieur  Du  Plessis  avoit  seul  ne- 
gotié  ce  faict.  Je  leur  dis  que  c'estoit  s'abuser  d'es- 
pérer que  M.  de  Mayenne  conclud  aucun  traitté  avec 
le  Roy  qu'il  ne  fust  catholique ,  et  que  le  Pape  n'y 
eust  mis  la  main.  Je  voyois  qu'ils  ne  me  donnoient  au- 
cune asseurance  de  la  conversion  de  Sa  Majesté,  ny 
autres  parolles  que  générales  pour  porter  à  M.  de 
Mayenne,  lequel  j'avois  délibéré  de  voir  bien-tost; 
que  je  craignois  que  cela  le  refroidiroit  de  la  paix  et 
le  jettast  en  des  irrésolutions  fascheuses,  prenant  leur 
silence  pour  un  mespris  et  leurs  remises  pour  man- 
quement de  bonne  volonté  ;  ce  que  je  ne  pourrois  em- 
pesclier,  puis  qu'on  ne  m'en  donnoit  le  moyen,  dont  je 
me  deschargeois  entre  leurs  mains,  les  suppliant  de  le 
dire  au  Roy  et  se  souvenir  du  regret  que  j'en  avors. 
En  (in  ils  m'asseurerent,  puis  qu'il  en  falloit  passer  par 
là,  qu'ils  avanceroient  le  voyage  de  Rome,  et  feroient 
tout  ce  qu'ils  pourroient  envers  Sa  Majesté  pour  faire 
contenter  M.  de  Mayenne,  comme  ils  reconnoissoienl 
estre  très-raisonnable.  Rencontrant  M.  d'O  et  M.  de 
Beaulieu  par  la  rue,  ils  me  demandèrent  s'il  estoit 
vray  que  je  fusse  d'accord  avec  M.  Du  Plessis  du  poinct 
de  la  religion,  par  ce  qu'il  avoit  dit  que  cela  estoit  ré- 
solu, et  qu'il  ne  restoit  plus  qu'à  pourvoir  aux  interests 
paiticuliers.  Je  leur  respondis  que  si,  pour  avoir  remis 
le  jugement  et  décision  de  ce  poinct  au  Pape ,  l'on  vou- 
loit  dire  que  nous  en  fussions  d'accord,  qu'il  estoit 
véritable;  car  nous  nous  y  estions  soubmis  comme  à 
celuy.  que  nous  recognoissions  pour  nostre  chef  en 
l'Eglise,  et  croyons  ne  pouvoir  errer,  estant  assisté  de 

Dieu  comme  il  estoit;  mais  qu'il  n'y  avoit  point  d'autre 
accord  pour  ce  regard,  et  que  c'estoit  abuser  du  Roy 
et  se  mocquer  du  public  de  luy  donner  espérance  de 
la  paix  que  Sa  Majesté  ne  fust  catholique,  et  que  ceste 
difficulté  ne  fust  vuidée  au  gré  et  contentement  de  Sa 
Saincteté,  croyant  que  ce  poinct  résolu  Ton  viendroit 
après  à  bout  facilement  des  autres,  et  principalement 
des  interests  particuliers;  car  il  faudroit  que  chacun 
se  contentast  de  raison,  et  quiconque  lors  ne  le  feroit 
seroit  en  danger  d'estre  mal  suivy  :  ce  que  je  les  priay 
faire  entendre  ainsi  clairement  par  tout  oii  il  seroit  à 
propos,  d'autant  qu'ils  affectionnoient  le  service  du 
Boy,  le  bien  et  salut  du  royaume.  Estant  de  retour  à 
Alincourt,  je  receus  une  lettre  dudit  président  Janin, 
par  laquelle  il  me  mandoit  que  M.  le  mareschal  de 
Biron  leur  avoit  faict  dire  par  le  sieur  de  Canabosc, 
que  chacun  se  scandalisoit  de  ce  que  M.  du  Mayne 
faisoit  traicter  avec  ledit  sieur  Du  Plessis,  et  qu'il 
voyoit  bien  que  la  jalousie  que  lesdits  sieurs  avoient 
l'un  de  l'autre  seroit  cause  de  divulguer,  et  partant  tra- 
verser et  destruire  du  tout  les  affaires;  car  chacun com- 
mençoit  d'en  discourir,  et  des  plus  particuliers  projects 
que  j'avois  traittez  avec  ledit  sieur  Du  Plessis,  lequel 
mesme  ils  sçavoient  l'avoir  dit  et  escrit  à  plusieurs,  et 
qu'en  passant  à  Vernon  il  avoit  asseuré  M.  le  cardinal 
de  Bourbon  avoir  conclud  le  marché  avec  moy,  et  que 
le  premier  article  estoit  que  le  Roy  seroit  recogneu,  à 
la  charge  de  se  faire  instruire  dedans  six  mois,  sans 
donner  autre  asseurance  de  sa  conversion  :  de  quoy 
mesmes  les  catholiques  serviteurs  de  Sa  Majesté  mur- 
muroient;  que  je  pensasse  à  ce  qu'en  diroient  ceux 
du  party,  et  mesmejs  nos  zélés,  qui,  les  premiers, 

aYoient  faict  prier  M.  de  Mayenne  ne  passer  si  légère- 
ment par  dessus  ledit  article,  après  avoir  tant  travaillé 
et  faict  pour  asseurer  la  religion,  la  conservation  de 
laquelle  ils  cognoissoient  dépendre  de  ladite  conver- 
sion de  Sa  Majesté,  me  mandant  lors  ledit  sieur  pré- 
sident que  M.  de  Mayenne  estoit  fort  mal  content  et 
courroucé  de  ces  bruits,  dont  il  me  prioit  l'esclaircir 
au  plustost,  et  mesmes  de  l'aller  trouver  pour  cet 
eiTect.  Au  mesme  temps  l'on  m'escrivit  de  Paris  qu'un 
personnage  de  qualité,  que  je  ne  nommeray  pomt 
parce  qu'il  est  vivant,  avoit  envoyé  dire  par  homme 
exprès  à  mes  dames  de  Nemours  et  de  Guyse  que  ledit 
duc  de  Mayenne  traittoit  sans  parler  de  messieurs  leurs 
enfans,  et  mesmes  au  préjudice  de  M.  de  Nemours,  et 
que  j'en  estois  le  ministre  pour  l'interest  que  j'y  pre- 
teildois  pour  mon  (ils,  affin  qu'elles  advisassent  et 
pourveussent  à  leurs  affaires  ;  dont  elles  firent  beau 
bruit  et  belles  plaintes  et  reproches  audit  duc,  qui 
aggravoient  sa  maladie ,  et  me  faisoient  du  tout  déses- 
pérer du  progrez  de  cette  negotiation,  laquelle  estoit 
si  nécessaire  k  tous,  et  toutesfois  si  traversée  de  toutes 
partSy  que  j'ay  souvent  creu  que  Dieu  nous  avoit  jugez 
indignes  de  joiiir  de  la  paix  en  nos  jours.  De  là  je  fus 
à  Roiîen,  où  je  trouvay  ledit  duc  commençant  à  se 
mieux  porter.  Il  me  fîst  d'abord  très  grande  plainte  des 
advis  que  Ton  avoit  donnez  de  ma  negotiation  contre 
la  foy  qui  m'avoit  esté  donnée,  à  laquelle  il  s'estoit 
confié  après  moy,  dont  il  s'estoit  très-mal  trouvé  et 
s'en  repentoit,  mais  qu'il  en  feroit  son  proffit,  et  seroit 
cy  après  plus  retenu  qu'il  n'avoit  esté.  Je  luy  dis  par 
le  menu  comment  j'avois  negotié  et  m'estois  conduit 
en  toutes  choses  depuis  le  premier  pas  jusques  au  der- 

nier,  tant  avec  ledit  sieur  Du  Plessis  qu'avec  les  autres 
que  j'avois  veus.  Et  comme  il  eut  recognea  que  je  n'y 
pouvois  apporter  autre  soin  et  devoir  que  j'avois  faict^ 
et  aussi  que  je  n'estois  moins  picqué  desdila  advis  et 
bruits  que  luy,  d'autant  que  le  mal  qui  en  arrivoit 
passoit  premièrement  par  dessus  moy,  qui  avois  les 
reins  un  peu  foibles  pour  un  tel  fardeau,  je  le  suppliaj 
de  faire  à  ce  royaume  le  bien  qu'il  avoit  proposé}  que 
nous  ne  sçavions  pas  seulement  de  quelle  boutique  les« 
dits  bruits  et  advis  estoient  sortis^  mais  que  cognoissant 
que  les  autheurs  d'iceux  craignoient  plus  la  paix  qu'ils 
ne  vouloient  que  l'on  creust,  et  qu'il  en  sçavoit  les 
raisons  mieux  que  nul  autre,  qu'il  estoit  certain  qu'ils 
en  avoient  usé  ainsi  par  art  exprès  pour  le  despiter  et 
luy  nuire,  non  tant  pour  les  considérations  particu- 
lières comme  pour  la  cause  publique.  Que  je  n'avois 
veu  le  Roy  pour  parler  et  respondre  pertinemment 
de  son  intention;  mais,  estant  prince  bien  adviséetqui 
vouloit  sortir  d'affaires,  je  l'osois  asseurer  que  non 
seulement  il  seroit  marry  et  offensé  desdits  bruits  pour 
les  raisons  publiques,  mais  aussi  pour  le  peu  de  soin 
qu'on  avoit  eu  de  sa  parole,  et  partant  qu'il  nous  en 
feroit  raison  ;  qu'en  fin  il  ne  pouvoit  estre  blasmé  et 
reprins  d'avoir  désiré  la  paix  avec  l'honneur  de  Dieu, 
qui  devoit  estre  le  but  de  ses  armes;  et  quand  il  seroit 
sceu  qu'il  auroit  remis  au  jugement  de  Sa  Saincteté  le 
poinct  de  la  religion  comme  il  avoit  faict,  chacun  l'en 
loiieroit  plustost  que  de  l'en  reprendre  ;  car  quelle 
autre  meilleure  response  pouvoit-il  faire,  quel  moyen 
et  plus  court  chemin  pouvoit-il  prendre  pour  ne  faillir 
point?  Eust-il  du  tout  rejette  la  paix  et  rebutlé  ceux 
qui  luy  en  parloient?  c'eust  esté  un  trop  mauvais  con- 

seil,  qui  eust  esté  plus  accusé  d'ambition  qu'attribué 
à  zélé  de  religion,  et  duquel  ses  ami^  et  partisans  se 
fussent  peut  estre  plus  altérez  que  plusieurs  n'esti- 
moient.  Qu'il  ne  pouvoit  trop  justifier  ses  actions  et 
intentions,  quoy  qu'il  prétendit  faire;  que  c'es toit  le 
moyen  de  retenir  ses  amis  et  les  lier  à  sa  fortune,  et 
afibiblir  ses  ennemis,  qu'il  sçavoit  quelle  estoit  l'aiTec- 
tion  que  les  Espagnols  luy  portoient  :  car  M.  le  prési- 
dent Janin  l'en  avoit  esclarcy  au  retour  de  son  voyage 
d'Espagne,  le  dessein  qui  avoit  causé  la  mort  du  pré- 
sident Brisson  l'en  avoit  confirmé,  et  depuis  les  com- 
portemens  du  duc  de  Parme  en  son  endroit,  l'ayant 
délaissé  à  Boiien  quasi  comme  un  homme  perdu,  du- 
quel ils  eussent  esté  bien  aises  d'estre  despeschez.  Que 
desjà  le  cardinal  de  Plaisance  et  les  partisans  espagnols 
parloient  ouvertement  de  préférer  monsieur  son  nep- 
vcu  à  luy,  voire  d'en  faire  un  roy  avec  l'Infante  à  ses 
despens,lerevestissant  et  couronnant  de  ses  travaux, 
et  sans  avoir  esgard  à  ses  mérites,  dont  ils  faisoient  peu 
de  compte,  parce  qu'il  n'estoit  leur  homme,  c'est  à  dire 
qu'il  ne  vouloit  laisser  usurper  l'Estat.  Qu'estant  tel 
leur  but,  et  luy  si  mal  avec  eux,  sans  espoir  d'y  estre 
mieux  qu'à  la  ruïne  de  la  France,  pourquoy  se  vou- 
loit-il  arrester  davantage  à  eux,  pouvant,  avec  hon- 
neur et  utilité  très  grande  pour  luy  et  pour  les  siens, 
conserver  la  religion  et  le  royaume  en  leur  entier? 
Que  le  Roy  avoit  promis  et  estoit  résolu  d'envoyer  à 
Rome  pour  contenter  le  Pape  an  faict  de  la  religion  ; 
que  ce  devoir  engendreroit  sa  conversion  ou  sa  ruïne, 
d'autant  que,  manquant  à  cela,  il  estoit  très-certain 
que  les  catholiques  qui  le  servoient  ne  faudroient  de 
l'abandonner,  dont  s'ensuivroit  sa  ruïne  à  la  gloire 

dudit  duc,  lequel  aussi  avoit  meilleure  part  que  tous 
autres  en  sa  conversion  si  elle  advenoit.  De  sorte  qii*il 
ne  pouvoit  faillir  d'attendre  et  veoir  quel  seroit  le  suc- 
ceds  de  ceste  recherche  afin  d'en  fajre  son  profit;  mais 
qu'il  feroit  encores  mieux  de  son  costé  s'il  la  &vorisoità 
Rome,  comme  quelquesfois  il  m'avoit  fait  escrire  par 
ledit  sieur  président  avoir  volonté  de  faire;  que  je  Tes* 
tois  venu  trouver  exprès  pour,  après  lui  avoir  rendu 
compte  de  ma  negociatioh,  sçavoir  la  délibération  et 
ce  qu'il  vouloit  que  je  fisse,  tant  pour  le  public  que 
pour  son  particulier,  estimant  que  Sa  Majesté  n'espar- 
gneroit  chose  aucune  qui  fust  en  sa  puissance  et  ju- 
geast  raisonnable  pour  le  contenter. 

Monsieur ,  si  l'on  m'eust  donné  dequoy  ce  faire , 
j'en  eusse  paré  ma  remonstrance,  laquelle  eust  bien 
eu  meilleure  grâce,  et  n'eust  peut-estre  esté  inutile 
comme  elle  fut;  mais  je  ne  pou  vois  sans  mentir  ou  la 
desguiser  sortir  de  ces  termes  généraux,  puis  cfue 
M.  le  président  Janin  m'avoit  escrit  ne  luj  avoir  osé 
parler  des  premières  ouvertures   que  j'avois  faictes 
audit  sieur  Du  Plessis,  et  qu'il  ne  m'avoit  faict  donner 
aucune  charge   ny  responce  sur  les  dernie|;*es.  Or, 
comme  il  est  prince  très-advisé,  il  prinst  party  incon- 
tinent, et  me  dit  qu'il  reconnoissoit  bien  que  le  Roy 
ou  ses  serviteurs  ne  vouloient  point  la  paix,  et  qu'ils 
n'en  avoient  parlé  que  pour  le  ruiner  s'estant  servy 
de  sa  franchise  pour  le  diviser  d'avec  les  siens,  luy 
faire  perdre  Thonneur  et  le  crédit  ;  car  il  ne  se  passoit 
jour  qu'il  ne  receust  quelque  ad  vis  de  l'alarme  qu'on 
leur  avoit  donnée  de  ma  negotiation ,  et  du  mescon- 
tentement  d'un  chacun  :  mesme  il  m'en  fit  voir  plu- 
sieurs lettres  de  ses  parcns,  qui  se  plaignoient  qu'il 

faisoit  ses  affaires  non  seulement  sans  eux^  mais  à 
leur  dommage;  que  M.  le  légat  l'en  blasmoit  partout  ^ 
comme  faisoient  les  ministres  du  roy  d*Çspagne,  et 
plus  que  tous  autres  les  députez  venus  des  provinces  à 
son  mandement,  lesquels  disoient  tout  haut  que  c^estoit 
vrayement  trahir  la  cause  que  de  prévenir  le  juge* 
ment  et  la  resolution  de  l'assemblée  y  estans  à  la  veille 
de  la  faire,  comme  ils  Faccusoient  de  faire,  et  que  cha- 
cun alloit  bastissant  sur  cela  des  desseins  à  part  :  le 
tout  à  ses  despens,  où  je  n'estois  pas  aussi  oublié.  Que 
je  sçavois  toutesfois  qu'il  n'avoit  point  eu  l'intention 
mauvaise,  comme  il  vouloit  aussi  respondre  de  la 
mienne  ;  qu'il  avoit  désiré  du  commencement  estre 
asseuré  de  la  conversion  du  Roy,  qu'il  nommoit  le  roy 
de  Navarre,  et  des  moyens  de  conserver  la  religion  et 
le  party  ;  qu'au  lieu  de  ladite  asseurance  ,  Ton  avoit 
pi'opesé  de  remettre  le  tout  au  Pape:  ce  qu'il  avoit  ap- 
prouvé, croyant,  comme  je  luy  avoîs  remonstré,  qtfil 
ne  devoit  estre  blasmé,  et  ne  pouvoit  faillir  en  ce  fai- 
sant. Qu'en  parlant  de  son  particulier,  il  n'avoit  oublié 
celuy  de  messieurs  ses  parens,  ny  le  contentement  et 
interest  du  roy  d'Espagne  et  des  autres  princes  qui 
l'avoient  secouru,  non  plus  que  de  ses  autres  amis, 
desquels  aussi  il  ne  se  vouloit  séparer  quoy  qu'il  peust 
arriver,  aymant  mieux  manquer  à  soy-mesme  et  à  ses 
«nfans  qu'à  l'obligation  qu'il  leur  avoit,  ny  à   un 
seul  poinct  de  devoir  envers  la  religion  et  le  public. 
Que  les  ouvertures  qui  avoient  esté  faictes  estoîent 
aussi  venues  de  moy  et  non  de  luy,  non  pour  faii'e  tort 
à  personne,  mais  pour  sonder  et  voir  quel  moyen  il  y 
avoit  décomposer  les  affaires; qu'il  me  remercioit  de  la 
peine  que  j'en  avois  prise,  et  m'asseuroit  n'avoir  pour 

tous  ces  bruits  changé  d'inteDtion,  tant  il  desiroit  ser- 
vir au  repos  du  royaume  en  conservant  et  asseurant  la 
religion  et  le  party  catholique  :  mais  qu'il  ne  pouvcHt 
plus  traicter  ny  conférer  avec  personne  des  moyens 
d  y  parvenir  qu  il  ne  sceust  l'intention  du  Pape  sur 
l'instruction  et  conversion  dç  Sa  Majesté,  et  qu'il  n'en 
eust  communiqué  avec  ceux  du  party^  lesquels  il  es» 
peroit  assembler  bien  tost  pour  prendre  avec  eux  une 
resolution  sur  le  gênerai,  pour  après  ne  s'en  départir 
jamais.  Qu'il  me  prioit  de  voir  Sa  Majesté  toutesfois 
le  plus  à  propos  et  secrettement  que  je  pourrois  pour 
luy  dire  sa  délibération ,  et  que  c'estoit  le  trompa:  que 
de  luy  promettre  la  paix,  ny  que  ceux  de  la  Ligue  le 
recogneussent  jamais  qu'il  ne  fust  catholique^  recon- 
cilié à  l'Ëglise ,  estant  certain  que  quand  il  se  dispen- 
seroit  d'en  user  autrement  il  seroit  suivy  de  si  peu  de 
gens,  que  les  misères  publiques  augmenteroient  plus- 
tost  qu'elles  ne  finiroient;  partant  Sa  Majesté  devoit 
penser  à  elle,  sans  se  flatter  ny  plus  s'attendre  qu'autre 
peust  remédier  au  mal  qu'elle.  Qu'il  approuvoit  pour 
ceste  cause  que  l'on  envoyast  à  Rome,  que  M.^le  car^ 
dinal  de  Gondy  print  ceste  peine,  et  que  le  marquis  de 
Pisany  y  fust  employé;  que  de  son  coslé  il  y  depes- 
cheroit  et  feroit  ce  qu'il  pourroit,  mais  que  la  dili- 
gence estoit  très-requise,  afin  d'estre  esclaircy  de  l'in- 
tention de  Sa  Saincteté  à  l'ouverture  de  l'assemblée 
qu'il  estoit  résolu  de  tenir  dans  un  mois  ou  deux  au 
plus  tard  ;  qu'il  me  prioit  luy  faire  sçavoir  aussi  le 
pluslost  que  je  pourrois  la  dernière  volonté  et  res- 
ponce  de  Sa  Majesté  touchant  sa  conversion ,  pource 
que,  n'en  estant  asseuré,  il  falloit  qu'il  advisast  à  pren- 
dre quelque  autre  party,  les  choses  ne  pouvans  plui 

temporiser  ny  subsister  en  Testât  qu'elles  estoîent,  k 
cause  du  mescontentement  que  les  Espagnols  avoient 
de  ce  qu'il  ne  les  assistoit  en  leur  dessein^  selon  leur 
désir  >  des  forces  et  moyens  desquels  il  ne  pou  voit  se 
passer;  partant  qu'il  les  vouloit  nuesnager  et  conser» 
veravec  ses  autres  amis;  qu'il  en  sçavoit  ejt  avoit  le 
moy^n,  grâces  à  Dieu,  isans  plus  donner  barre  sur  luy 
à  ses  ennemis,  comme  il  avoit  faict,  se  fiaut  e^  leur 
parole  et  pensant  bien  faire. 

Il  me  semble  n'y  avoir  que  répliquer  à  ceste  res^ 
ponse ,  veu  le  tort  qu'on  luy  avoit  faiet,  et  le  peu  de 
moyen  qu'on  m'avoit  donné  de  le  contenter,  et  sa  pro- 
testation de  vouloir  continuer  à  servir  à  la  paix  de  tout 
son  pouvoir;  joint  que  ledit  président  Janin,  avec 
lequel  j'avois  conféré  plus  particulièrement,  m'avoit 
jdit  qu'il  estoît  fiché  à  ce  but^  et  qu'il  n'y  avoit  plus  de 
moyen  de  Ten  faire  départir  ;  dont  il  accusoit  les  au- 
theurs  desdits  bruits,  et  les  envier  et  jalousies  de  la 
cour,  de  laquelle  j'appris  que  l'on  avoit  plus  blasonné 
^t  traversé  ma  poursuitte  que  de  nul  autre  endroit. 

Lors  aucuns  remirent  en  jeu  une  nouvelle  prati- 
que (0  avec  M.  Je  cardinal  de  Bourbon;  mais  ledit  duc 
qe  s'y  voulut  engager  non  plus  qu'à  Vautre,  soit  qu'il 
tfen  eust  point  d^envie,  comme  certainement  il  n' avoit 
jamais  eu^  ou  qu'il  craignist  d'offencer  les  Espagnols 
et  ses  pareils  en  ce  faisant ,  autant  que  s'il  prestoit 
Toreille  à  Sa  Majesté,  car  ils  estoient  aussi  contraires 
à  l'un  qu'à  l'autre;  ou  qu'il  vouloit  remettre  toutes 
choses  à  ladite  assemblée,  comme  pourroit  bien  té- 

(0  Une  nouvelle  pratique.  Cette  intrigue  consistoit  à  former  pa^mi 
les  catholiques  un  tiers-parti  qui ,  dans  le  cas  où  le  Roi  auroit  encojrje 
différé  de  se  convertir,  se  seroit  rallié  au  cardinal  de  Bourbon. 

2.0. 

nioigner  M.  le  comte  de  Brissac,  et  d'autres  qui  j 
estoient  employez. 

De  là  je  revins  à  Alincourt,  en  délibération  de  voir 
Sa  Majesté,  et  m'acquitter  de  la  charge  que  ledit  duc 
m'avoit  donnée  ;  dont  j'advertis  ledit  sieur  Du  Plessis, 
lequel  me  fit  parler  à  elle  à  Gisors.  Ce  fut  de  nuict,  afin 
d'estre  moins  veu  ^  toutesfois  chacun  ne  laissa  de  le 
sçavoir  le  lendemain.  Après  luy  avoir  rendu  compte 
sommairement  de  tout  ce  que  j'avois  négocié  avec  ledit 
sieur  Du  Plessis,  et  des  moyens  que  j'avois  tenus  pour 
enfourner  ceste  negotiation^  je  luy  dis  les  plaintes  du- 
dit  duc,  fondées  sur  les  faux  bruits  et  le  manquement 
de  saparoUe,  sa  resolution  de  ne  plus  traicter  ny  faire 
conférer  avec  luy  et  ses  serviteurs  qu'il  ne  sceust  la 
volonté  du  Pape  sur  son  instruction   et  conversion, 
et  n'en  eust  communiqué  avec  ceux  du  party  ;  qu'il 
m'avoit  asseuré  n'avoir  toutesfois  changé  d'intention 
de  bien  faire;  et  que  je  croyois  en  vérité  qu'il n'estoit 
encbres  engagé  avec  les  Espagnols,  mais  que  j'estimois 
qu'il  seroit  contrainct  de  ce  faire  bien-tost,  si  Sa  Ma- 
jesté ne  contentoit  le  Pape  pour  sa  conversion,  en  se 
reconciliant  à  l'Eglise  ;  car  je  recognoissois  qu'il  es- 
toit  résolu  de  ne  faire  jamais  accord  avec  elle  qu'elle 
n'eust  changé  de  religion,  me  l'ayant  dit  ouvertement 
afin  de  l'en  advertir;  et  davantage,  qu'il  ne  pouvoit  plus 
prolonger  ny  remettre  sa  resolution  à  un  autre  temps, 
tant  il  estoit  pressé  d'un  chacun,  et  cognoissoit  aussi 
que  le  party  en  avoit  besoing.  Partant  je  suppliois  Sa 
Majesté  d'y  donner  ordre  sans  plus  promettre  autre 
chose ,  quoy  que  d'autres  luy  fissent  entendre  que 
ledit  duc  m'avoit  donné  charge  de  luy  mander  fidelle- 
uient  sa  dernière  volonté  et  la  responce  qu'elle  me 

feroity  pour  sur  icelle  adviser  à  ses  affaires,  afin  de  ne 
demeurer  entre  deux  selles.  Au  moyen  dequoy  je  la 
suppliois  de  me  la  faire  telle  que  ledit  duc  n'eust  oc- 
casion de  boucler  avec  d'autres ,  comme  je  sçavois  qu'il 
en  estoit  sollicité ,  luy  représentant  sur  cela  combien 
il  luy  importoit  d'esteindre  ce  feu  à  quelque  prix  que 
ce  fust;  et  là  oii  elle  ne  le  pourroit  faire,  que  Ton  re- 
conneust  au  moins  n'estre  sa  faute,  comme  plusieurs 
l'en  accusoient  à  cause  de  sa  religion.  Que  si  elle  avoit 
à  changer,  elle  ne  devoit  attendre  à  ce  faire  que  le  par- 
ty  tout  ensemble  eust  engagé  sa  foy  ailleurs,  comme 
il  estoit  à  la  veille  de  ce  faire,  et  seroit  contraint  d'ac- 
complir sous  prétexte  de  la  religion  et  par  nécessité. 
Que  Sa  Majesté  advançast  donc  les  voyages  de  Rome 
comme  elle  avoit  arresté  ;  que  si  elle  n'y  mettoit  la 
main  elle  mesme,  je  prevoyois  qu'ils  seroient  rompus 
ou  retardez,  parce  que  je  voyois  plusieurs  catholiques 
et  huguenots  qui  ne  les  approuvoient  :  et  neantmoins, 
ores  qu'ils  deussent  estre  inutiles,  je  les  jugeois  estre 
du  tout  nécessaires  pour  acheminer  les  affaires ,  et 
apporter  quelque  espérance  et  consolation  aux  gens 
de  bien  qui  desiroient  la  paix,  et  non  la  subversion  de 
l'Eslat,  qui  estoit  abboyé  d'infinis  ennemis  de  part  et 
d'autre  ;  que  ledit  duc  m'avoit  promis  d'y  depescher 
de  son  costé  et  faire  un  bon  office ,  mais  j'esti mois  qu'il 
attendoit  de  mes  nouvelles  devant  que  de  faire  partir 
les  gens  pour,  selon  cela,  leur  commander  ce  qu'ils 
auroient  à  faire. 

Sa  Majesté  me  dit  le  desplaisir  qu'elle  avoit  desdits 
bruits,  qu'elle  ne  sçavoit  à  qui  s'en  prendre,  mais 
qu'elle  recognoissoit  assez  n'y  avoir  faute  de  gens 
auprès  d'elle,  comme  ailleurs,  qui  craignoient  autant 

la  paix  et  la  prospérité  de  ses  afiaires  qu'elle  la  desi^ 
roit,  et  que  ceste  faute  n'estoit  venue  d'elle  et  de  son 
consentement,  ny  à  son  advis  de  ceux  qu'elle  y  aToit 
employez,  voulant  entendre  ledit  sieur  Du  Plessîs, 
par  art  ou  par  faute  de  volonté;  que  puis  que  M.  de 
Mayenne  ne  vouloit  continuer  à  traitter  que  le  Pape 
n'eust  parlé,  et  qu'il  n'en  eust  communiqué  avec  ses 
partisans ,  qu'elle  feroit  partir  au  plustost  M.  le  car-* 
dinal  de  Gondy  et  le  marquis  de  Pisany,  et  qu'il  ne 
seroit  rien  obmis  de  sa  part  pour  contenter  le  Pape  et 
les  catholiques  qui  affectionnoient  son  instruction;  que 
)e  creusse  qu'elle  y  marchoit  de  très-bon  pied ,  non 
pour  crainte  de  ses  ennemis  ou  pour  mieux  faire  ses 
aSaires,  mais  pour  le  désir  qu'elle  avoit  de  contenter 
ses  subjects,  les  délivrer  de  la  guerre  et  mettre  son 
ame  en  repos,  comme  elle  feroit  paroistre  par  eSecU 
Mais  que  ledit  duc  devoit  prendre  garde  que  l'assem- 
blée qu'il  pretendoit  faire  fust  composée  principale- 
ment de  personnes  de  qualité  et  d'honneur;  autrement 
elle  prevoyoit  qu'il  s'y  prendroit  des  resolutions  très- 
perilleuses  pour  le  royaume  et  pour  Iny-mesme, 
qu^elle  se  vouloit  contenter  de  m'en  donner  advis,  esti- 
mant que  M.  de  Mayenne  en  seroit  adverty,  et  qu'il  y 
pourvoyroit  comme  chose  qui  luy  importoit  autant  ou 
plus  qu'à  nul  autre.  Que  chacun  luy  disoit  que  ledit 
duc  estoit  si  engagé  avec  les  Espagnols  qu'il  ne  s'en 
pouvoit  plus  séparer  ;  que  le  comte  de  Brissac  l'avoit 
dit  à  Sainct  Luc,  que  le  légat  le  disoit  tout  haut,  et 
qu'ils  se  mocquoient  de  toiit  ce  que  je  disois  et  faisois) 
toutesfois ,  qu'il  ne  se  vouloit  arrester  à  tout  cela,  con- 
sidérant les  raisons  qui  le  dévoient  garder  de  se  jetler 
à  tel  précipice  :  la  candeur  et  franchise  de  laquelle  elle 

recognoissoit  maintenant  que  j'y  procedois,  dont  elle 
avoit  plus  de  contentementqu'elle  n'a  voit  eu  cy  devant , 
et  aussi  que  le  temps  descouvriroit  assez-tost  la  trom- 
perie au  dommage  de  celuy  qui  en  seroit  l'autheur^  sans 
qu'il  fut  besoin  d'aller  au  devant.  Que  si  ledit  sieur  de 
Mayenne  se  vouloit  accorder  avec  elle  y  il  s'en  trou- 
veroit  très-bien,  car  il  le  contenteroit  d'honneurs  et  de 
biens  plus  qu'il  n'en  tireroit  jamais  d'autre,  et  mesmes 
desdits  Espagnols,  lesquels  le  hayssoient  et  deschi- 
roient  autant  qu'ils  pouvoient,  encore  qu'il  fust  meil- 
leur capitaine  qu'eux  tous  ensemble,  et  qu'il  eust  trop 
faict  pour  eux;  qu'elle  me  prioit  luy  faire  sçavoir  sa 
responce  et  volonté,  de  crainte  qu'il  ne  s'engageast 
ailleurs;  et  que  je  continuasse  ày  faire  tous  bons  offices 
oomme  j'avois  commencé,  me  promettant  de  le  re- 
cognoistre.  En  vérité  Sa  Majesté  me  tint  ce  langage 
d'une  telle  franchise  et  de  si  bonne  façon,  que  je  creus 
certainement  qu'elle  parloit  selon  son  cœur,  me  fai- 
sant paroistre  qu'elle  avoit  non  seulement  gouslé  mes 
raisons,  mais  aussi  qu'elle  avoit  volonté  de  contenter 
les  catholiques;  dont  je  partis  très-satisfaict,  me  con- 
tentant de  la  laisser  en  cette  délibération,  et  la  suj)- 
pliai  sur  tout  d'advancer  lesdits  voyages  de  Rome, 
comme  chose  nécessaire  pour  donner  acheminement 
aux  affaires. 

Après  cela  je  suppliay  Sa  Majesté  me  donner  un 
passeport  pour  me  retirer  en  ma  maison,  en  attendant 
ladite  assemblée  et  le  retour  de  M.  de  Mayenne  à 
Paris,  parce  que  je  ne  voulois  y  aller,  tant  à  cause  des- 
dits Espagnols  qui  y  estoient,  lesquels  M.  de  Mayenne 
m'avoit  dit  y  avoir  esté  receus  contre  sa  volonté,  et 
qu'il  en  spavoit  très-mauvais  gré  au  prevost  des  mar- 


L. 

cliands  et  aux  eschevins,  et  mesmes  à  M.  de  Belin^ 
lesquels  il  disoit  s'estre  laissez  surprendre  en  cela  par 
ceux  qui  favorisoient  lesdits  Espagnols^  contre  ce  qui 
leur  avoit  mandé  par  le  sieur  Du  Bourg,  lequel  il  avoit 
envoyé  vers  eux  exprès  pour  cet  effectj  et  parce  que 
je  ne  voulois  estre  suljject  de  rendre  compte  de  ce  que 
î'avois  négocié  à  autre  qu*audit  duc  du  May  ne  :  de 
quoy  allant  là  il  seroit  impossible  de  m'exempter  à 
cause  des  bruits  qui  y  couroient  de  ma  negotialion^qui 
augmenteroient  bien  d'avantage  quand  Ton  sçauroit 
que  j'aurois  parlé  à  Sa  Majesté;  dont  je  ne  doutois  point 
que  toute  la  ville  ne  fust  bien  tost  abreuvée  ;  comme 
il  advint.  Saditte  Majesté  m'accorda  ledit  passe^port, 
mais  elle  me  fit  promettre  que  si  je  cognoissois  que 
ledit  duc  n'eust  volonté  de  trailter  avec  elle ,  en  pour- 
voyant au  poinct  de  la  religion^  comme  aucuns  di- 
soient,  que  je  l'en  advertirois,  afin  qu'elle  ne  s^  at- 
tendit plus,  et  qu'elle  advisast  à  contenter  sessubjects 
et  pourvoir  par  autre  voye  à  ses  affaires. 

Le  bruit  de  ma  negotiation  avoit  tellement  esmeu 
tout  le  monde,  que  M.  de  Mayenne  me  manda  avoir 
esté  contraint  d'en  donner  advis  par  tout,  asseurant  un 
chacun  qu'il  ne  traitteroit  rien  sans  l'authorité  du 
Pape,  l'advis  des  princes  souverains  qui  assistoient  le 
party,  et  de  l'assemblée  qu'il  esperoit  tenir  bien-tost, 
comme  celuy  qui  avoit  tousjours  eu  pour  but  de  ses 
actions  sa  conscience,  son  honneur  et  l'utilité  publi- 
que, sans  laquelle  et  le  salut  commun  de  tous  il  n'en 
vouloit  point  espérer  pour  luy,  n'en  avoit  jamais  re- 
cherché à  part,  et  n'en  rechercheroit  jamais  ailleurs 
qu'avec  tout  le  party  ;  et  m'envoya  un  double  de  la 
lettre  pour  en  respondre. 

Mes  dames  de  Mont-pensier  et  de  Guise  m'envoyèrent 
aussi Bremont,  secrétaire  de  la  première,  exprès  pour 
me  prier  qu'en  traittant  les  affaires  de  M.  de  Mayenne, 
j'eusse  soin  aussi  de  celles  de  M.  de  Guise,  et  mesme 
de  proposer  son  mariage  avec  Madame,  sœur  du  Royj 
moyennant  quoy  elles  esperoient  qu'il  recognoistroit 
le  Roy  et  le  serviroit  très-fidellement.  Je  fis  responce 
audit  Bremont  que  M.  de  Mayenne  n'alloit  pas  si 
viste  en  besongne  que  lesdittes  dames  pensoient;  que 
j'avois  bien  discouru  avec  aucuns  serviteurs  de  Sa  Ma- 
jesté des  moyens  de  pacifier  le  royaume,  en  quoy  je 
n'avois  oublié  les  affaires  de  M.  de  Guise,  non  plus 
que  celles  des  autres,  ayant  tousjours  recogneu  que 
ledit  duc  de  Mayenne  en  estoit  aussi  soigneux  que  des 
siennes  propres  :  mais  que  j'avois  faict  cet  office  de 
moy-mesme,  désireux  de  la  paix  publique,  et  du  bien 
et  contentement   desdits  princes,  dont  ayant  rendu 
compte  audit  duc,  il  m'avoit  remercié  et  prié  toutes- 
fois  de  ne  passer  outre,  parce  qu'il  desiroit  envoyer  à 
Rome  pour  sçavoir  la  volonté  du  Pape  sur  le  tout,  et 
pareillement  en  conférer  avec  les  princes  et  l'assemblée 
du  party,  devant  que  de  s'engager  en  ce  traitté.  Quoy 
estant,  comme  ledit  duc  m'avoit  lié  les  mains,  je  ne 
pouvois    aussi   traitter  pour  ledit  duc  de  Guise  ny 
autre,  et  n'estois  d'advis  que  lesdites  dames  en  usas- 
sent autrement.  Voyla  comme  ma  poursuite  et  les 
bons  advis  que  l'on  en  avoit  donné  à  Paris  avoieni 
resveillé  et  mis  la  puce  à  l'oreille  à  tout  le  monde,  et 
comme  chacun  pensoit  bien  autant  à  ses  affaires  parti- 
culières qu'aux  publiques  ;  dont  j'ai  eu  souvent  grand 
mal  au  cœur.  J'advertis  ledit  duc  de  Mayenne  des 
bons  propos  que  Sa  Majesté  m'avoit  tenus  ^  et  encores 

que  par  iceux  elle  ne  me  donnast  asseurance  de  sa 
conversion,  neantmoins  je  luy  voulus  mander  que 
j'estimois  qu'elle  estoit  résolue  de  donner  contente- 
ment aux  catholiques,  puis  qu'elle  vouloit  que  M.  le 
cardinal  de  Gondy  et  M.  le  marquis  de  Pisany  allassent 
à  Rome  au  nom  desdits  catholiques,  espérant  que  Tun 
engendreroit  l'autre,  afEn  qu'il  bastist  sa  resolution 
sur  ce  fondement,  sans  s'arrester  ailleurs.  Je  luy  es- 
crivis  aussi  que  Sa  Majesté  avoit  pris  en  bonne  part  le 
delay  de  negotier  qu'il  avoit  demandé  ^pour  avoir 
loisir  d'envoyer  à  Rome  et  conférer  avec  ses  partisans 
en  ladite  assemblée,  sans  oublier  le  commandement 
que  Sa  Majesté  m'avoit  faict,  qu'il  prist  garde  à  la 
composer  de  façon  qu'il  n'eust  occasion  de  s'en  re- 
pentir pour  son  particulier,  et  pour  le  public  de  l'avoir 
convoquée  pour  les  raisons  qu'il  luy  avoit  pieu  me 
dire. 

Allant  en  ma  maison,  je  vis  ledit  cardinal  de  Gondy 
à  Noisy  pour  l'informer  de  tout  ce  que  j'avois  faict 
et  apprins  depuis  nostre  veuë,  tant  avec  Sa  Majesté 
qu'avec  M.  de  Mayenne;  et  le  suppliai  de  haster  son 
voyage,  luy  remonstrant  combien  il  estoit  pressé  à 
cause  de  laditte  assemblée,  que  ledit  duc  pretendoit 
commencer  dans  un  mois  ou  deux  au  plus  tard,  et  de 
l'envoy  qu'il  faisoit  à  Rome  de  M.  l'evesque  de  Lisieux 
et  Desportes,  lesquels  je  desirerois  n'arriver  là  plustost 
que  luy,  encores  que  Ton  m'eust  asseuré  qu'ils  n'y 
estoient  envoyez  que  pour  soubs  main  secourir  et  &- 
voriser  le  bien  (0.  Le  sieur  Zamet  se  trouva  lors  à 
Noysiy  qui  fit  pareil  ofEce  envers  ledit  cardinal  que 

(■^  Favoriser  le  bien.  Mayenne  les  chargea  au  contraire  d^entrayer  la 
uégociaiion  du  cardinal  de  Gondy  et  du  marquis  de  Fisany. 

moy.  Ledit  cardinal  nous  fit  voir  des  lettres  qui  ve- 
noient  d'Italie.  Par  là  on  luy  donnoit  occasion  d'es» 
perer  un  bon  succès  de  son  voyage;  dont  je  fus  très* 
aise,  car  c'estoit  ce  que  je  desirois  le  plus,  et  recog- 
noissois  aussi  pouvoir  plus  avancer  nostre  repos, 
d*autant  que  s'il  plaisoit  à  Sa  Saincteté  d'entreprendre 
et  favoriser  laditte  assemblée,  s'estoit  sans  doute  que 
personne  ne  pouvoit  l'empescher,  tant  chacun  estoit 
désireux  et  disposé  de  l'embrasser. 

Le  cardinal  de  Plaisance  et  les  Espagnols  ne  pou* 
voient  gouster  aucunement  lesdits  voyages  de  Rome, 
lesquels  ils  blasmoient  et  traversoient  ouvertement.  Je 
m'apperceus  bien-tost  aussi  qu'ils  vouloient  r'ama- 
doiier  ledit  duc  de  Mayenne,  voyant  qu'il  commençoit 
à  se  bien  porter,  peut-estre  contre  leur  espérance, 
craignant  qu'il  s'engageast  à  traitter  avec  Sa  Majesté 
devant  laditte  assemblée,  de  laquelle  ils  se  promet- 
toient  merveilles  ;'  de  sorte  qu'ils  refusèrent  à  M.  de 
Guise  le  commandement  des  forces  que  le  duc  de 
Parme  avoit  laissées  en  Champagne ,  encores  que  ce 
ftist  en  son  gouvernement,  et  que  ledit  duc  en  fist 
grande  instance  durant  l'absence  et  indisposition  de 
monsieur  son  oncle ,  et  qu'ils  eussent  grande  envie  de  ^ 
l'advancer,  et  vouloient  que  le  sieur  de  Rosne  y  com- 
mandait en  qualité  de  mai-eschal  de  camp  de  l'armée. 
Us  commencèrent  aussi  à  mettre  en  avant  soubs  main 
plusieurs  sortes  d'honneurs  et  ad  vantages  qu'ils  disoient 
vouloir  faire  audit  duc  du  Mayne  affin  de  le  retenir. 
Voyla  le  fruict  que  produisoient  les  bruits  que  l'on 
avoit  semez  de  ma  negotiation ,  qui  ont  plus  nuy  au 
public  que  n'y  serviront  peut  estre  jamais  les  au- 
iheurs  d'iceux. 


\ 


3l6  [1^9^]    MÉMOIRES  d'état 

Ledit  duc  estant  gueri,  et  ayant  failly  l'entreprise 
de  Quillebœuf,  prist  le  chemin  de  Picardie  par  la  ville 
de  BeauvaiSy  et  envoya  à  Paris  ledit  président  Janin, 
où  je  me  rendis  incontinent  à  sa  prière,  et  sur  Tadvis 
qu'il  me  donna  que  ledit  duc  y  devoit  arriver  bien- 
tost  après. 

Il  me  dit  que  M.  de  Mayenne  vouloit  voir  M.  le  duc 
de  Lorraine  et  assembler  tous  ses  parens  auprès,  de 
luy,  pour  adviser.  et  résoudre  ensemble  ce  qu'ils 
feroient  en  ladite  assemblée  devant  que  la  commencer; 
comme  il  vouloit  faire  au  plustost,  tant  pour  l'espé- 
rance qu'il  avoit  qu'elle  seroit  très-utile  au  public,  que 
pour  contenter  ledit  cardinal  de  Plaisance  et  les  mi- 
nistres du  roy  d'Espagne,  qui  l'en  pressoient  extrê- 
mement, affin  d'estre  résolus  et  esclaircis  de  ce  que 
l'on  vouloit  faire  pour  leur  Roy. 

On  parloit  lors  de  tenir  laditte  assemblée  à  Spis- 
sons  ou  à  Reims  pour  la  commodité  du  duc  de  Parme , 
lequel  s'y  devoit  trouver;  mais  M.  de  Mayenne  fut 
conseillé  de  la  faire  tenir  à  Paris,  sans  avoir  esgard 
aux  dangers  des  chemins,  ny  à  la  charte  et  incommo- 
dité des  vivres,  tant  pour  contenter  les  habitans  de  ia 
ville  qui  en  faisoient  très-grande  instance,  et  par  ce 
moyen  les  consoler  et  tenir  en  devoir,  dont  ils  avoient 
besoin,  que  pour  rendre  laditte  assemblée  plus  libre, 
et  ne  bazarder  aussi  laditte  ville  de  Soissons  ou  Reims; 
car  l'on  consideroit  que  ledit  duc  de  Parme,  y  venant 
accompagné  selon  sa  coustume,  pouvoit  s'en  faire 
maistre,  et  mesme  tiendroit  l'assemblée  en  subjection: 
ce  qui  luy  seroit  difficile  de  faire  en  ladite  ville  de 
Paris,  tant  pour  sa  grandeur  que  pour  estre  plus  es- 
loignée  de  la  frontière,  et  environnée  de  villes  et  places 

du  party  de  Sa  Majesté,  remplies  de  fortes  guarnisons 
desquelles  en  un  besoin  Ton  pouvoit  estre  assisté  pour 
empescberune  violence;  joint  que  ladilte ville  de  Paris 
estoit  plus  disposée  au  bien  qu'elle  n'avoit  encore 
esté  y  combien  que  les  zelez  y  continuassent  leurs  jeux 
accoustumez  soubs  la  protection  et  faveur  des  garni- 
sons espagnoUes,  car  le  reste  de  la  ville  estoit  las  d*eux 
et  de  la  guerre.  Ce  fut  ledit  président  Janiti  qui  fut 
autheur  de  ce  conseil  pour  les  raisons  susdites,  et 
pour  avoir  recogneu  que  la  présence  dudit  duc  en  la- 
ditte  ville  y  estoit  nécessaire  pour  la  seureté  d'icelle, 
à  cause  des  divers  mescontentemens  dont  elle  estoit 
agitée,  les  uns  fondez  sur  la  trop  longue  continuation 
de  la  guerre,  et  les  autres  sur  ce  que  Ton  n'eslisoit 
assez  tost  un  roy  à  leur  poste. 

Ce  conseil  fut  incontinent  embrassé  dudit  duc  du 
May  ne,  au  grand  déplaisir  des  Espagnols,  lesquels 
vouloient  nommément  ladite  assemblée  estre  tenue  en 
lieu  où  ils  peussent  estre  favorisez  de  l'armée  qu'ils 
faisoient  venir;  et  croy  que  si  ledit  duc  de  Parme, 
lequel  mourut  en  ce  temps  là,  eust  vescu,  qu'il  n'eust 
permis  le  changement  que  les  autres  ministres  dudit 
Roy  n'eurent  après  sa  mort  pouvoir  d'empescher;  joint 
qu'ils  furent  persuadez  par  leurs  partisans  de  ladite 
ville  de  Paris,  lesquels,  comme  ils  n'ont  jamais  eu 
faute  de  présomption,  cuidoient  aussi  estre  assez  forts 
pour  tourner  ladite  assemblée  à  leur  volonté  et  mais- 
triser  laditte  ville.  Mais  ils  s'y  sont  trompez  comme 
en  plusieurs  autres  choses,  et  vous  asseure  que  ce 
coup  fut  donné  très  à  propos  pour  le  salut  du  royaume; 
car  si  ladite  assemblée  eust  esté  tenue  ailleurs,  l'on 
eust  gourmande  les  gens  de  bien  ;  et  tiens  pour  cer- 

tain  que  Ton  eust  faict  ceste  royauté  qui  nous  euA 
rendus  irréconciliables  pour  jamais,  et  du  moins  le^ 
dits  estrangers  se  fussent  rendus  maistres  de  la  ville 
où  elle  eust  esté  tenue. 

Je  demeuray  à  Paris  un  mois  ou  six  semaines  9h^ 
tendant  ceste  resolution;  car  je  la  reo^oissois  cfim«> 
portance,  comme  j'ay  dit;  et  repris  après  le  chemin 
de  ma  maison^  où  j*entendis  que  nostre  Sainct  Père 
avoit  mandé  à  M.  le  cardinal  de  Gondy  et  audit  iiiar«> 
quis  de  Pisany  de  n'aller  à  Rome;  que  Desportes  ayoît 
ouvertement  traversé  leurs  voyages  contre  l'espe» 
rance,  voire  l'asseurance,  que  Ton  m'avoit  première- 
ment donnée  y  puis  moy  audit  cardinal;  que  le  car» 
dinal  de  Pellevé  venoit  en  ladite  assemblée  pour  y 
présider  comme  archevesque  de  Reims  et  cardiiialy 
plein  de  fiel  et  de  haine  contre  la  maison  de  Franoe, 
et  que  de  toutes  parts  l'on  y  fisiisoit  venir  des  gens  qui 
preschoient  la  guerre  :  et  qu'il  falloit  |M*omptement 
créer  un  roy  au  gré  du  roy  d'Espagne;  que  ledit  Roy 
y  envoyoit  aussi  le  duc  de  Feria,  accompagné  d'un 
docteur  exprès  pour  dd[)attre  nostre  loy  saliqae,  et 
nous  demander  la  couronne  pour  leur  In&nte;  qu'il 
Êûsoit  entrer  en  mesme  temps  en  ce  royaume  une 
armée  nouvelle  pour  favoriser  ses  partisans  et  ses  Ae^ 
seins,  lesquels  estoient  pour  cet  effect  afiectionnes  du 
cardinal  de  Plaisance  au  nom  de  Sa  Saincteté,  et  que 
de  toutes  parts  l'on  Ëiisoit  des  men^  aux  villes  et 
envers  les  princes  de  la  maison  de  Lorraine  pour 
faire  un  effort  à  l'ouverture  de  ladite  assemblée,  au 
contentement  dudit  roy  d'Espagne.  De  quoy  \e  Bas 
très-marry,  cognoissant  que  le  secours  de  Rome  nous 
manqoroit  en  ceste  occasion,  et  que  tant  de  ressorts 

estoient  bandez  contre  le  Boy;  que  les  gens  de  bien 
avoient  prou  d'affaires  à  souffrir^  et  ne  sçavoient  en 
ceste  perplexité  quel  conseil  prendre  pour  y  remédier; 
joint  qu'il  ne  nous  apparoissoit  encores  aucuns  signes 
de  la  conversion  de  Sa  Majesté.  Je  cognoissois  bien 
que  le  gênerai  du  royaume  estoit  las  de  la  guerre ,  que 
le  nombre  de  ceux  qui  desiroient  la  paix  croissoit  tous 
les  jours,  qu'il  seroit  très-difficile  faire  gouster  et  re- 
cevoir aux  François  une  domination  estrang^re,  qu'il 
ne  seroit  pas  plus  facile  d'accorder  lesdits  princes  de 
Lorraine  au  choix  d'un  de  leur  maison  pour  souve- 
rain,  ny  de  les  faire  départir  de  leurs  espérances  en 
&veur  d'un  prince  de  la  maison  de  France  catho- 
lique. Toutesfoisy  comme  Sa  Majesté  de  son  costé  ne 
s'aydoit  point,  mais  estoit  soubs  main  blasmée  et  tra- 
versée d'aucuns  qui  la  sui voient,  en  fin  je  m'advisay, 
pour  ne  nou^  laisser  du  tout  emporter  aux  torrens  de 
ceste  confuyoh ,  de  proposer  et  moyenner  que  les  ca^ 
tholiques  serviteurs  de  Sa  Majesté  recherchassent  ceux 
de  ladite  assemblée,  à  l'ouverture  d'icelle,  d'une  con- 
férence pour  ensemble  adviser  aux  moyens  plus  pro- 
pres pour  conserver  la  religion  catholique  et  le 
royaume,  espérant  que  non  seulement  elle  seroit  ap- 
prouvée de  partit  d'autre,  comme  chose  qui  ne  pou- 
voit  estre  justement  blasmée  ny  refusée,  mais  aussi 
qu'elle  pourroit  engendrer  des  effects  qui  nous  deli- 
vreroient  de  ce  péril;  dont  je  donnay  advis  au  sieur  de 
Fleury  mon  beau-frere,  afin-  qu'il  fit  sçavoir  à  M.  le 
duc  de  Nevers,  ou  à  tel  autre  qu'il  adviseroit  estre  à 
propos  auprès  Sa  Majesté,  que,  nous  défaillant  le  se- 
cours du  Pape  j  il  ne  nous  restoit  autre  moyen  de  nous 
•garantir  que  cestuy-cy,   lequel  fut  incontinent,  et 

certes  très-soigneusement  et  soudainement  embrassé, 
et  mesmes  fondé  très  à  propos  sur  la  déclaration  qne 
fit  publier  lors  M.  le  duc  de  Mayenne ,  par  laquelle  il 
sembloit  qu*il  conviast  luy-mesme  lesdits  catholiques 
à  une  générale  reunion  pour  mesme  effet.  Sur  cela 
î'advançay  mon  acheminement  à  Paris  exprès  pour 
en  conférer  avec  M.  de  Lion  qui  y  estoit  arrivé,  et 
ledit  sieur  président  Janin,  lesquels  à  l'abordée  ap- 
prouvèrent ledit  advis,  et  mesmes  me  prièrent  d'ex- 
horter lesdicts  catholiques  d'en  user  :  comme  j'escrivis 
soudain  audit  sieur  de  Fleury. 

[iSgS]  Je  me  trouvay  à  l'ouverture  de  ladite  assem^ 
blée  (0  exprès  pour  favoriser  les  conseils  des  gens  de 
bien  et  m'opposer  aux  autres;  et  fus  appelle  au  conseil 
quand  la  lettre  et  proposition  desdits  catholiques  pour 
obtenir  laditte  conférence  fut  receuë,  ouverte  et  leue. 
Les  cardinaux  de  Plaisance  et  de  Pellevé  y  estoient,  et 
avec  eux  dom  Diego  d'Ibarra,  ministre  du  roy  d'Elspa- 
gne,  deux  prélats  estrangers  de  la  suitte  dudit  cardinal 
de  Plaisance,  messieurs  de  Lion,  de  Rosne,  deBelin, 
de  Tavanes,  Janin,  et  quelques  autres  du  conseil  du- 
dit duc,  qui  estoit  au  lict  malade.  Soudain,  après  la 
lecture  faicte  par  ledit  président  Janin,  ledit  cardinal 
de  Plaisance  se  leva ,  et ,  sans  aucune  consultation  et 
délibération,  dit  en  cholere  que  ceste  proposition  es- 
toit pleine  d'heresie,  sortant  de  mains  hérétiques,  et 
que  ce  seroit  hérésie  d'y  avoir  esgard  et  s'y  arrester; 
partant  qu'il  ^lloit  la  rejetter,  et  plustost  feire  punir 
celuy  qui  Tavoit  apportée  que  d'y  faire  response  :  ce 
qui  fut  approuvé  dudit  cardinal  de  Pellevé,  et  grande- 

i*)  A  TistÊvertUTz  de  Lulite  ossemBicè.  Les  Etats  de  U  ligue  s^oofii' 
T«tit  le  36  î«iiTier  iS^}  dans  la  salle  royale  da  Lourre. 

ment  loiië  dudit  doux  Diego.  Toutesfois^  sur  ce  qu*il 
^t  remoDstré  que  ladite  lettre  ne  s'addressoit  pas  seu- 
lement à  M.  de  Mayenne,  mais  aussi  à  tous  ceux  de 
ladite  assemblée,  partant  il  falloit  adviser  si  Ton  la 
leur  communiqueroit  ou  non  devant  que  de  la  rejet- 
ter,  d'autant  que  le  trompette  porteur  d'icelle  avoit  dit 
à  la  porte  de  ladite  ville  qu'il  estoit  chargé  d*un  escrit 
de  la  part  des  catholiques  qui  estoient  auprès  du  Boy 
addressant  à  ladite  assemblée  :  de  sorte  que  chacun  en 
estoit  desjà  abreuvé,  et  estoit  à  craindre  que  les  députez 
se  mescontentassent  si  à  l'ouverture  de  ladite  assem* 
blée,  qui  devoit  estre  libre,  l'on  leur  celoit  une  telle 
chose,  et  qu'elle  fust  supprimée  sans  leur  communi- 
quer. Il  futarresté  que  chacun  y  penseroit,et  qu'il  en 
seroit  délibéré  le  lendemain,  où,  encores  que  lecardi* 
Dal  de  Plaisance  eust  r'enforcé  la  partie  de  quelques- 
uns  qui  avoient  concerté  leurs  opinions  avec  luy  de- 
vant que  de  venir  là,  et  faict  provision  d'arguments 
pour  fortifier  la  sienne,  toutesfois  il  fut  résolu  que  le- 
dit escrit  seroit  apporté  en  laditte  assemblée  :  ce<jue 
M.  de  Mayenne  favorisa;  et  croy  que  sans  luy  il  fust 
faussé  autrement ,  tant  ceste  ouverture  desplaisoit  aux 
estrangers  et  à  leurs  adherens.  Je  ne  puis  vous  repré- 
senter les  contestations  et  disputes  que  ceste  proposi- 
tion engendra  en  ladite  assemblée,  parce  que  je  n'y  fus 
point,  àcause  des  brigues  et  partialitez  dont  elle  estoit 
jà  remplie,  lesquelles  estoient  ordinairement  accom- 
pagnées de  reproches,  aigreurs  et  violences   insup- 
portables à  un  esprit  nourry  au  conseil  de  nos  roys, 
comme  j'ay  eu  l'honneur  d'estre-  Ledit  cardinal  de 
Plaisance,  qui  y  vouloit  régenter  et  présider,  m'ayant 
quelques  jours  devant  commencé  à  attaquer  sur  ce 
4f.  2ï 

que  je  m*opposois  à  un  certain  serment  qu*il  vouloit 
que  ladittë  assemblée  fit  à  l'entrée  d'icelle,  par  lequel 
on  l'oblig^it  de  ne  faire  jamais  paix  ny  traicté  avec 
le  roy  de  Navarre  ^  ses  fauteurs  et  adherens,  lequel 
n'eust  point  de  lieu  pource  que  ledit  duc ,  sur  la  plainte 
et  remonstrance  qui  luy  fut  faicte  de  la  conséquence 
d'iceluy,  Tempescha;  joint  que  Ton  a  voit  commencé  à 
en  destourner  et  bannir  ceux  qui  n'estoient  du  corps 
de  trois  ordres,  contre  Tordre  avec  lequel  Tonavoit 
premièrement  arresté  de  former  et  tenir  ladite  asseai- 
blée,  et  sur  lequel  les  gens  de  bien  s'y  estoiënt  embar- 
quez; car  il  à  voit  esté  résolu  que  messieurs  du  parle- 
ment et  des  comptes,  et  ceux  du  conseil  du  dit  duc^ 
ensemble  les  princes,  ceux  qu'ils  appellolent  officiers 
de  la  couronne,  et  les  gouverneurs  des  provinces,  y 
assisteroient,  et  que  chacun  corps  feroit  sa  voix  à  part, 
outre  celle  des  députez  qui  prenoient  le  nom  des  £5- 
tats,  composez  desdits  trois  ordres.  Ce  qui  avoit  esté 
composé  ainsi  exprès  pour  contrepoiser  les  voix  de 
ceu^-cy,  lesquels  estoiënt  pour  la  pluspart  factieux, 
nécessiteux  et  ennemis  du  repos  public,  affamez  du 
bien  d'autruy,  sans  expérience  ou  jugement  aux  af- 
faires publiques,  esleus  et  venus  exprès  pour  favoriser 
les  desseins  desdits  Espagnols.  Toutesfois  ils  avoient 
tant  de  pouvoir,  qu'après  avoir  fait  renverser  la  depu- 
tation  des  ecclésiastiques  de  Paris,  contre  les  formes 
ordinaires,  ils  avoient  aussi  commencé  d'exclure  de 
laditte  assemblée  lesdittes  compagnies,  du  moins  rendu 
leur  assistance  inutile,  parce  que  leurs  voix  n'estoient 
plus  comptées.  Davantage,  Ton  ne  donnoit  loisir  aux 
particuliers  d'opiner,  je  dis  à  ceux  desdittes  compa- 
gnies que  Ton  les  vouloit  assujectir  à  suivre  les  opi- 

nions  des  grands  :  de  sorte  qu'un  homme  de  bien  ne  se 
pouvoit  contenter  ny  servir  au  public;  aussi  tout  de- 
pendoit  plus  du  bon  plaisir  et  vouloir  dudit  duc  de 
Mayenne,  encores  qu'il  fust  souvent  traversé  de  quel- 
ques-uns, que  de  tout  le  demeurant.  Partant  je  me 
contentay  de  faire  en  son  endroit  approuver  la  pro- 
position desdits  catholiques,  office  que  je  de  vois  au 
public. 

Mais  comme  Ton  estoit  sur  ceste  délibération,  M.  de 
Mayenne  partit  de  la  ville  de  Paris  pour  aller  recevoir 
l'armée,  que  conduisoit  le  comte  Charles  de  Mansfeld, 
«t  pareillement  le  duc  de  Feria  avec  son  docteur 
nommé  dom  Inigo  de  Mendoze,  et  le  susdit  Jean  Bap* 
tîste  de  Tassis ,  tous  deputezf  pour  le  roy  d'Espagne 
pour  venir  en  laditte  assemblée,  laquelle  ledit  duc  de 
Mayenne  pria  devant  que  de  partir  de  ne  délibérer  des 
principaux  affaires  jusques  à  son  retour,  lequel  il  pro- 
mettoit  estre  brief,  remonstrant  qu'il  falloit  attendre 
les  ambassadeurs  de  Sa  Majesté  Catholique,  M.  de 
Guise  son  nepveu ,  et  plusieurs  autres  personnages  de 
qualité  ou  députez  des  provinces  qui  estoient  en- 
cores en  chemin,  devant  que  de  mettre  en  avant  le 
poinct  pour  lequel  principalement  laditte  assemblée 
avoit  esté  convoquée,  qui  estoit  l'eslection  et  choix 
d'un  roy ,  comme  chose  qui  importoit  à  tous,  et  qui 
réqueroit  un  consentement  universel  de  tous  ceux  da 
party,  et  nommément  dudit  roy  d'Espagne,  sans  l'ayde 
duquel,  comme  le  party  ne  s'estoit  jUsques  alors  main- 
tenu, il  estoit  comme  impossible  de  se  défendre  à  l'ad- 
venir,  ny  faire  ladite  élection  sans  luy.  A  quoy  il  ad-* 
jousta  qu'il  estoit  nécessaire  aussi  d'aller  recevoir  leur 
armée  et  l'employer  à  son  arrivée  ;  qu'elle  estoit  forte 

et  gaillarde  pour  faire  quelque  bel  exploit  qui  favori- 
sast  les  vœux  de  ladite  assemblée,  laquelle  en  fin  il 
ayma  mieux  laisser  là  que  de  laisser  prendre  à  un 
autre  le  commandement  de  ladite  armëe ,  avec  la- 
quelle venant  à  faire  quelque  chose  de  remarque/  il 
esperoit  aussi  s'en  rendre  plus  recommandable;  joint 
qu'il  n'estoit  sans  jalousie  que  monsieur  son  nepvea 
prist  ceste  place  soubs  prétexte  de  son  absence.       ' 

Ledit  duc  m'asseura  avant  que  partir  que  ladite  con- 
férence auroit  lieu ,  donna  charge  à  ses  amis  de  la  fa- 
.  voriser  et  faire  approuver  en  ladite  assemblée,  non,  à 
mon  advis,  qu'il  pensast  qu  il  en  deust  succéder  ce  qu'il 
advint,  mais  parce  qu'il  n'estoit  content  du  cardinal 
de  Plaisance  ny  des  Espagnols,  lesquels  monstroient 
plus  de  faveur  à  son  nepveu  qu'à  luy,  et  avoient  des 
desseins  contraires  aux  siens.  Il  vouloit  avoir  plusieurs 
cordes  en  son  arc  pour  se  faire  respecter  et  s'en  servir 
au  besoin,  estimant  qu'il  luy  seroit  facile  de  rendre 
ladite  conférence  inutile  toutes  les  fois  qu'il  voudroit. 
Neantmoins  je  croy  qu'après  son  parlement  elle  eust 
esté  renversée,  si  messieurs  de  Lyon  et  Janin  ne  s'y 
fussent  vivement  employez  avec  les  gens  de  bien  qui 
estoient  encores  en  laditte  assemblée  ;  car  ledit  cardi- 
nal de  Pellevé  ne  la  pouvoit  gouster,  et  lesdits  Espa- 
gnols avec  leurs  partisans  y  contredisoient  ouverte- 
ment; et  les  cours  souveraines  n'y  estoient  appellées 
qu'à  la  discrétion  d'aucuns,  et  quand  elles  y  alloient 
leurs  voix  estoient  débattues.  Mais  à  la  fin  ledit  cardi- 
nal de  Plaisance  se  laissa  persuader  sur.  ce  que  Ton 
luy  remonstra  que  ladite  conférence  ne  pouvoit  estre 
rejettée  sans  faire  murmurer  la  noblesse  et  le  tiers 
estât,  qui  là  desiroient  et  afiectionnoient  comme  ceux 

qui  y  estans  las  de  la  guerre^  ne  gousto^ient  volontiers 
le  dessein  desdits  Espagnols,  et  se  persuadoient  de 
pouvoir  par  ceste  conférence  gaigner  un  grand  advan- 
tage  pour  la  religion  et  leur  soulagement ,  d'autant 
qu'elle  estoit  demandée  par  les  catholiques  du  party 
contraire^  afin  d'adviser  avec  eux  au  moyen  de  con- 
server la  religion  et  le  royaume;  dont  ils  esperoient 
qu'il  adviendroit,  ou  que  le  roy  de  Navarre  seroit  con- 
trainct  d'obeyr  à  l'Eglise^  ou  que  lesdits  catholiques 
Tabantlonneroient  :  de  sorte  que  si  maintenant  l'on 
yenoit  à  les  priver  de  ceste  espérance  ,  en  rejettant 
d'authorité  et  contre  leur  advis  ce  moyen ,  il  seroit  à 
craindre  qu'ils  fissent  pis,  attribuant  ce  refus  à  ambi- 
tion plustost  qu'a  zèle  de  religion ,  conune  plusieurs 
publioient  desya  sur  lesdifficultez  que  l'ony  faisoit,  dont 
on  le  taxoit  plus  que  nul  autre;  mais  que  si  l'on  vou- 
loit  leur  laisser  esprouver  ce  remède,  il  leur  reussiroit 
tout  autrement  qu'ils  n'esperoient,  car  ils  seroient  par 
iceluy  rendqs  plus  capables  d'en  embrasser  après  un 
autre^  pourveu  que  l'on  n'employast  en  ladite  confé- 
rence que  personnes  de  la  fidélité  desquelles  l'on  fust 
bien  asseuré  au  party,  comme  il  estoit  facile  de  faire; 
car  il  n'y  avoit  aucune  apparence  que  le  Roy  fust  pour 
quitter  sa  religion,  estant  bien  adverty  qu'il  n'avoit  con- 
senty  l'ouverture  de  laditte  conférence  que  pour  con- 
tenter et  amuser  lesdits  catholiques,  au  nom  desquels 
elle  avoit  esté  proposée,  et  allentir  aussi  la  resolution 
de  nostre  assemblée^  faisant  desjà  dire  soubs  main  audit 
duc  de  Mayenne  qu'il  la  falloit  rejetter  et  empescher 
comme  chose  qui  en  fin  leur  estoit  à  tous  deux  plus  des- 
advantageuse  que  autrement;  qu'il  y  avoit  peu  d'appa- 
rence aussi  d'espérer  que  lesdits  catholiques  quittassent 

le  Roy  par  le  moyen  de  laditte  conférence,  refusant  sa 
conversion ,  car  premièrement  il  n'y  employroit  qu€ 
gens  qui  seroient  du  tout  à  sa  dévotion ,  lesquels  ne 
rapporteroient  de  ladite  con&^ence  autre  choses  que 
ce  qu'il  leur  commanderoit.  Secondement^  comme  les 
députez  de  nostredite  assemblée  n'a  voient  charge  de 
promouvoir  ladite  conversion,  mais  seroient  plustost 
advertis  soubs  main  de  se  monstrer  esloignez  d'en  &ire 
compte,  ils  estimeroient  que  les  autres  se  garderoient 
bien  delà  proposer;  et,  quand  ils  feroient  autrement,  il 
y  auroit  tousjours  moyen  de  la  faire  esvanoiiir  et  s'en 
demesler,  en  renvoyant  le  tout  au  Pape  et  au  Sainct 
Siège,  de  la  volonté  et  des  commandemens  duquel  ils 
protestoient  mourir  plustost  que  de  se  départir.  Tier- 
cement,  cependant  l'armée  estrangere  approcheroit  et 
feroit  quelque  effect  qui  releveroit  les  courages  et  l'es- 
perànce  des  peuples,  intimideroit  les  politiques  et  for- 
tif&roit  les  zelez  ;  que  le  duc  de  Feria  viendront  aussi 
avec  sa  suitte,  lequel,  avec  les  propositions  qu'il  devoit 
faire  au  nom  de  ce  grand  Roy,  et  les  moyens  que  Ton 
disoit  qu'il  avoit,  rendroit  toutes  choses  plus  aisées  et 
faciles  qu'elles  n'estoient.  En  fin  quç  l'on  pouvoit  se 
conduire  en  laditte  conférence  de  façon  que  le  parly 
en  seroit  plustost  fortifié  qu'afibibly.  Ce  sont  les  rai- 
sons ausquelles  le  légat  se  laissa  vaincre;  joint  qu'il 
craignoit  d'en  estre  blasmé  à  Rome,  et  tenu  en  France 
pour  estre  du  tout  espagnol,  comme  il  sçavoit  que 
plusieurs  desjh  le  depeignoient;  dont  il  estoit  marry, 
parce  que  cela  rendoit  sa  conduitte  si  suspecte,  que 
l'authorilé  de  nostre  Sainct  Père,  avec  laquelle  il  agis- 
soit,  en  estoit  moins  respectée. 

Le  Roy  fit  en  ce  temps -là  un  voyage  à  Tours,  qui 

Juy  fut  très-prejudiciable,  car  il  donna  loisir  à  ses  en- 
nemis de  prendre  la  ville  de  Noy on ,  qui  fut  lors  atta- 
quée par  ledit  duc  du  Mayne  et  le  comte  Charles,  et  fut 
contraint  de  lever  le  siège  de  devant  Selles  en  Berry  (0 
avec  peu  de  réputation,  et  certes  très -mal  à  propos, 
sur  Tenfournement  de  cette  assemblée  de  Paris,  où  il 
devoit  se  monstrer  plus  puissant  que  jamais,  pour  ren- 
verser les  menées  desdits  estrangers.  Cela,  joint  aux 
défaveurs  que  le  cardinal  de  Gondy  et  le  marquis  de 
Pisany  recevoient  de  Sa  Saincteté,  haussoit  grande- 
ment les  cœurs  ausdits  estrangers  et  à  leurs  adherens, 
lesquels  estoicnt  encores  fortifiez  non  seulement  de 
la  division  et  mauvaise  intelligence  que  Ton  sçavoit 
estre  entre  les  princes  de  la  maison  de  Lorraine,  les^ 
quels,  en  leur  assemblée  et  conférence  de  Reims,  s'es- 
toient  plustost  divisez  et  trompez  que  résolus  et  ac- 
cordez, mais  aussi  de  certaines  recherches  et  petites 
menées  qu'aucuns  du  party  de  Sa  Majesté  faisoient 
parmy  nous.  D*avantage,  la  mort  du  duc  de  Parme, 
ores  qu'elle  eust  afroil)ly  le  party  d'un  grand  chef  de 
guerre,  avoit  toutesfois  tellement  remis  M.  de  Mayenne 
en  goust  desdits  Espagnols,  que  chacun  s'appercevoit 
qu'il  vouloit  se  r'apatrier  avec  eux,  espérant  que  le 
roy  d'Espagne,  après  la  perte  d'un  tel  capitaine  et 
serviteur,  se  relascheroit  de  ses  premiers  desseins,  les- 
quels ne  pouvoient  estre  conduits  par  ses  autres  mi- 
nistres avec  telle  authorité  que  la  sienne,  ou  bien  qu'il 
n'y  auroit  plus  de  difficulté  qu'il  n'eust  cy  après  la 
principalle  et  entière  charge  des  forces  et  deniers  que 

CO  Etifer  le  siège  de  devant  Selles  en  Berry.  Ce  siège  avoit  été  entrepris 
par  Biron.  Henri  iv  fit  le  yoyage  de  Tours  pour  rompre  Tintrigue  de 
la  sœur  avec  le  comte  de  Soissoos. 

ledit  Roy  envoyroit  en  France ,  avec  quoy  il  pourroit 
faire  tellement  ses  affaires  que,  s'il  n'obtenoit  le  pre- 
mier lieuy  il  s'establiroit  si  bien  au  second,  que  celuy 
qui  seroitesleu  roy  ne  le  seroit  en  efiect  plus  que  luy. 
Toutesfoisy  comme  ledit  duc  ne  peut  ou  voulut  se  ré- 
soudre de  quitter  du  tout  les  espérances  de  l'un ,  dont 
il  s'estoit  tousjours  repeu ,  pour  s'attacher  à  l'autre , 
rencontrant  à  Soissons  ledit  duc  de  Feria ,  accompa* 
gné  dudit  docteur  et  de  Jean  Baptiste  de  Tassis^  ils 
traitterent  avec  luy  comme  à  celuy  duquel  ils  ne  se 
pou  voient  bonnement  Ger^  et  luy  avec  eux  comme 
personne  qui  estoit  irrésolue  de  ce  qu'elle  devoit  faire  : 
de  façon  qu'il  eut  beaucoup  de  peine  d'en  tirer  de  l'ar- 
gent, et  fut  contraint  de  leur  promettre  des  choses  qu'il 
ne  leur  observa,  ainsi  qu'ils  ont  publié  depuis. 

Je  m'estois  retiré  à  Pontoise  après  le  parlement  de 
Paris  de  M.  de  Mayenne ,  attendant  la  resolution  de 
ladite  conférence  et  le  retour  dudit  duc,  me  recognois- 
sant  inutillé  en  ladite  ville  de  Paris  en  son  absence. 

Le  Roy  revint  trop  tard  pour  secourir  Noyon;  ïnais 
aussi  ladite  armée  estrangere  se  defist  en  ce  siège ,  de 
façon  qu'elle  ne  peut  rien  entreprendre  depuis  :  dont 
les  Parisiens  se  plaignoient  grandement,  par  ce  qu'ils 
n'en  receurent  aucun  soulagement,  comme  on  leur 
a  voit  promis,  si  à  son  arrivée  elle  eust  esté  employée 
plus  près  d'eux  ;  dequoy  ils  accusoient  ledit  duc ,  dont 
don  Diego  d'Ibarra  et  les  zelez  faisoient  grand  bruit, 
comme  s'il  l'eust  empesché  exprès  pour  tenir  tousjours 
laditte  ville  en  nécessité,  luy  faire  de  plus  en  plus  dé- 
tester la  guerre ,  et  la  désespérer  du  secours  d'Espa- 
gne. Toutesfois  il  est  certain  que  ce  fut  le  sieur  de 
Rosnc  qui  fut  cause  plus  que  nul  autre  que  ladite  ar- 

mée  fut  employée  contre  ladite  ville  de  Noyon,  la- 
quelle il  avoit  failly  à  surprendre  quelques  jours  de- 
vant ^  ^t  la  vouloit  avoir  pour  sa  retraitte.  J^estime  aussi 
que  ledit  comte  Charles,  ne  se  sentant  trop  fort,  fut 
bien  ayse  d'estre  arreslé  sur  la  frontière  sans  s'enga- 
ger plus  avant  dans  le  royaume. 

Ladite  conférence  arrestée  de  part  et  d'autre,  mon- 
sieur,  vous  fustes  mandé  en  vostre  maison  par  le 
Boy  pour  y  servir,  certes  au  grand  contentement  des 
gens  de  bien  des  deux  partis,  pour  vostre  probité  et 
expérience  aux  affaires,  non  moins  recogneuë  et  dé- 
sirée d'un  chacun  ,  que  nécessaire  en  cette  tourmente 
et  confusion  publique. 

Deslors  aussi  nous  commençasmes  non  seulement 
à  mieux  espérer  des  affaires,  mais  aussi  à  y  voir  un 
xneilleur  acheminement  que  devant;  car,  comme  vous 
justes  joint  la  prudence  à  la  force,  ce  qui  n'avoit  en- 
cores  esté  pratiqué ,  la  raison  surmonta  bien-tost  la 
passion,  et  fut  le  voile  levé  qui  couvroit  les  artifices 
«t  deguisemens  avec  lesquels  le  public  et  les  particu- 
liers avoient  esté  abusez  de  part  et  d'autre  jusques 
alors  :  à  quoy  si  on  eust  pourveu  plustost,  nos  maiix 
n^eussent  pas  tant  duré.  La  conférence  (')  fut  com- 
mencée sur  la  fin  du  mois  d'avril,  et  cette  première 
petite  trefve  aux  environs  de  Paris  accordée  devant  le 
retour  dudit  duc  de  Mayenne  qui  n'en  fut  pas  content, 
soit  que  l'on  se  fust  plus  advancé  ou  que  l'on  eust  plus 
entrepris  qu'il  ne  desiroit,  ou  que  la  joye  qu'il  trouva 
qu'en  demenoient  les  Parisiens  luy  apportast  quelque 
crainte  et  appréhension  de  l'advenir. 

(0  La  conférence.  Cette  conférence  fut  tenue  à  Surenne.  Les  proc<^8* 
Yerbaux  se  trouvent  dans  les  Mémoires  do  Coyet. 

Je  ne  fus^  comme  vous  sçavez,  à  l'ouverture  de  la^- 
dite  conférence,  parce  que  je  ne  fus  compris  au  pre- 
mier nombre  des  députez  pour  lesquels  on  avoit  de- 
mandé passeport,  encores  que  l'on  m'eust  mandé  que 
ledit  duc  de  Mayenne  m'avoit  nommé  ^et  escrit  de  m'y 
trouver  de  sa  part.  Mais  M.  de  Belin  y  fut  employé 
en  la  place  que  Ton  m*avolt  ordonnée,  par  Fadvis  d'au- 
cuns qui,  pour  mon  absence,  jugèrent  à  propos  d'en 
user  ainsi,  et  pour  complaire  aussi  aucunement  ausdits 
Espagnols  et  zelez,  lesquels  ne  m'y  desiroient  aucune- 
ment, car  j'estois  trop  descouvert  d'eux.  Toutesfois  j'y 
fus  adjousté  du  depuis;  mais  ayant  recogneu  qu'on'se 
vouloit  servir  de  ladite  conférence  plus  pour  abuser  le 
monde  que  pour  bien  faire  au  public,  je  voulus  atten- 
dre le  retour  à  Paris  de  M.  de  Mayenne  devant  que 
d'y  retourner,  pour  me  joindre  aux  conseils  des  gens 
de  bien  auprès  de  luy,  sans  aller  en  ladite  conférence, 
cognoi'ssant,  comme  j'ay  dit,  que  Ton  n'y  marchoitde 
bon  pied. 

Monsieur,  vous  sçavez  mieux  que  personne  quelle 
eh  a  esté  la  conduitte  et  ce  qui  s'y  est  passé  :  partant  il 
ne  m'appartient  d'en  parler  devant  vous.  Je  diray  seu- 
lement que  la  patienc  e  dont  Sa  Majesté  usa  en  icelle, 
par  vostre  advis  et  des  gens  de  bien  qu'elle  y  employa 
durant  et  depuis  le  siège  de  Dreux,  fut  cause  d'un 
grand  bien  :  car  chacun  commença  à  loiier  sa  bonté,  et 
à  recognoistre  et  détester  la  foiblesse,  la  présomption 
et  l'impudence  desdits  Espagnols,  mesmes  quand  ils 
s'opposèrent  à  la  trefve  proposée  au  nom  de  Sa  Ma- 
jesté, par  le  moyen  de  laquelle  Ton  eust  sauvé  laditte 
ville  de  Dreux,  qu'ils  ne  peurent  secourir  faute  de 
forces.  Mais  ils  aymerent  mieux  boire  cette  honte  que 

d*approuver  ou  tollerer  ladite  trefve,  tant  ils  crai- 
gnoient  qu'elle  engendtast  la  paix^  voyant  le  peu  de 
compte  que  Ton  avoitfait  de  leurs  propositions,  et  que 
ledit  duc  de  Mayenne  ne  les  assistoit  en  leurs  préten- 
tions comme  ils  desiroient;  joint  qu'ils  esperoient,  sui- 
vant leurs  premiers  conseils,  nous  persuader  et  avoir 
plustost  par  nécessité  que  par  raison,  tant  ils  se  de- 
fioient  de  nous  et  d'eux  mesmes,  et  cognoissoient  mal 
nostre  naturel  François. 

Neantmoins  ils  furent  si  mal  avisés  et  téméraires 
qu'ils  ne  laissèrent  de  faire  proposer  et  desduire  en 
pleine  assemblée  les  droits  et  prétentions  de  leur  In- 
fante sur  ce  royaume,  et  demander  la  couronne  pour 
elle  et  l'archiduc  Ernest,  les  marians  ensemble;  dont 
aussi  ils  furent  mocquez  et  blasmez  d'un  cliascun, 
mesmes  reprins  d'aucuns  qui  leur  avoient  esté  affec- 
tionnez, voyans,  contre  leur  espérance,  qu'ils  nous 
vouloient  faire  violer  nos  loix  et  rendre  nos  maux 
éternels  pour  contenter  leur  ambition  et  se  guarantir 
à  nos  despens  soubs  prétexte  de  pieté,  encores  estant 
foibles,  hays  et  mesprisez  comme  ils  estoient,  et  nous 
pressez  et  désespérez  comme  nous  estions,  tout  ainsi 
que  s'ils  eussent  eu  à  faire  à  gens  perdus,  et  sans  sen- 
timent et  mémoire  des  belles  et  spécieuses  protesta- 
tions qu'ils  nous  avoient  faictes  du  commencement 
de'  la  guerre,  que  leur  Roy  ne  preteridoit  rien  en  ce 
royaume,  et  qu'il  ne  nous  assistoit  que  par  zèle  de  re- 
ligion, et  pour  empescher  le  règne  d'un  hérétique  sur 
un  peuple  si  chrestien  qu'estoit  celuy  de  la  France. 
Ce  qui  leur  fut  depuis  reproché  assez  à  propos  en  une 
assemblée  particulière  par  un  prélat  (0  qui  les  avoit 

(0  Parunprdat  :  Rose ,  éyéquedeSenlis ,  Tun  des  plus  ardensligueurs. 

fousjours^reus  à  leur  parolle, leur  disant  qu'ils  avoient 
par  cet  acte  descouvert  leur  turpitude  :  dequoy  ils 
furent  plus  scandalisez  que  dissuadez. 

Toutesfois,  voyans  que  nos  oreilles  françoises  ne 
pouvoient  entendre  ceste  domination  du  tout  estran- 
gere,  ils  offrirent  puis  après  qu'eslisant  leur  Infante 
royne,  ils  la  mariroient  à  un  prince  françois ,  en  y 
comprenant  ceux  de  la  maison  de  Lorraine,  au  choix 
de  leur  Boy,  lesquels  ils  réduisirent  après  en  secret 
à  M.  le  cardinal  de  Bourbon  ou  à  M.  le  duc  de  Guise, 
cuidant  par  ce  moyen  nous  faire  franchir  le  sault  qu'ils 
desiroient.  Cecy  fut  receu  diversement,  et  vous  as- 
seure  que,  s'ils  eussent  esté  aussi  ruzez  qu'ils  pensent 
estre,  la  beste  estoit  prise;  car  Ton  leur  offroit  sur 
cette  ouverture  d'eslire  dès  à  présent  en  ladite  assem- 
blée laditte  Infante  royne,  conjointement  et  solidaire- 
ment avec  le  prince  susdit  que  Sa  Majesté  Catholique 
choisiroit  pour  Tespouser  :  à  condition  toutesfois  que 
la  déclaration  et  publication  seroit  sursise  jusqûes  à 
ce  que  ledit  mariage  fust  accomply.  Et  pource  qu'ils 
remonstrerent  qu'ils  ne  voXiloient  que  ladite  Infante, 
pour  sa  dignité,  partist  d'Espagne  devant  laditte  dé- 
claration, l'on  adjousta  que  laditte  assemblée  dès  à 
présent  deputeroit  ou  donneroit  pouvoir  à  M.  de 
Mayenne  de  députer  certains  ambassadeurs  ou  pro- 
cureurs qui  passeroient  en  Espagne  avec  le  prince 
que  ledit  roy  d'Espagne  choisiroit  pour  gendre,  pour 
faire  et  manifester  laditte  déclaration  et  recognois- 
sance  au  nom  de  tous,  en  contractant  et  effectuant 
ledit  mariage;  mais  ils  rejectoient  ledit  offre  comme 
indigne  de  la  majesté  de  leur  Boy,  et  de  l'obligation 
que  le  party  luy  avoit. 

Je  m'estois  rencontré  par  hazard  en  une  compagnie 
particulière  où  cecy  avoit  esté  proposé,  que  j'avois 
contredit  tant  que  j'avois  peu,  non  que  j'eusse  opinion 
que  ledit  roy  d'Espagne  fust  pour  jamais  marier  sa 
fille  à  un  desdits  princes,  mais  pour  ce  qu'on  vouloit 
que  ladite  assemblée  fist  dès  à  présent  ladite  eslection, 
et  decernast  sa  procuration  pour  ce  faire,  considérant 
que  quand  laditte  resolution  auroit  esté  passée,  encores 
qu'elle  fust  conditionnée,  toutesfois  qu'il  seroit  après 
facile  d'en  oster  ou  changer,  la  condition,  et  de  la 
faire  observer  soubs  prétexte  du  bien  public  ;  partant 
que  ladite  Infante  jouiroit  seule  de  laditte  eslection 
sans  faire  ledit  mariage  :  car  quand  laditte  assemblée 
seroit  séparée  après  avoir  déterminé  cette  eslection, 
personne  ne  pourroit  deffendre  Texecution  conforme 
au  décret  d'icelle,  et  si  elle  nous  auroit  rendus,  irré- 
conciliables à  jamais  avec  le  Roy  et  les  princes  du 
sang.  Neantmoins  ma  remonstrance  fut  inutile,  car 
non  seulement  il  fut  arresté  que  l'on  feroit  ladite  pro- 
position aux  ambassadeurs  dudit  Roy,  mais  aussi  que 
l'on  n'en  diroit  rien  en  ladite  assemblée  generalle  qu'a- 
près leur  response  ;  dont  je  fus  si  scandalisé  qu'à  l'heure 
mesme  je  prins  congé  dudit  duc  de  Mayenne,  luy  di- 
sant ne  vouloir  demeurer  en  lieu  où  l'on  fit  si  bon  mar- 
ché de  l'honneur  et  des  loix  denostre  nation,  et  de  tout 
le  royaume  ensemble  à  la  ruine  de  nostre  religion. 

La  ville  estoit  en  grande  crainte  et  rumeur  de  tous 
ces  traictez,  voyant  qu'ils  estoient  escoutez  et  favorisez 
des  grands,  et  qu'il  n'estoit  permis  à  personne  d'y  con- 
tredire. Le  parlement  plus  que  tous  autres  s'en  alteroit 
et  esniouvoit  davantage.  Quelques  uns  sollicitoient 
M.  de  Mayenne  de  prester  l'oreille  à  une  pratique  qui 

se  faisoit  soubs  le  nom  de  monseigneur  le  cardipal  de 
Bourbon,  combien  que  j'estime  qu'il  en  fust  ignorant, 
avec  lequel  ils  le  conseilloient  de  traicter  pour  se  dé- 
livrer desdits  Espagnols,  lesquels  vouloient  préférer 
tout  le  monde  àliîy,  et  n'estre  contrainct  aussi  de  com* 
poser  avec  Sa  Majesté  estant  de  contraire  religion,  d'au- 
tant qu'il  ne  pouvoit  plus  maintenir  le  party  sans  un 
roy .  L'on  luy  disoit  que  ledit  cardinal  seroit  suivy  des 
Catholiques  qui  servoient  le  Boy,  que  plusieurs  villes 
du  party  de  Sa  Majesté  en  fer  oient  de  mesmes,  et  qu'il 
asseureroit  mieux  et  plus  honorablement  sa  fortune 
avec  luy  qu'avec  tous  les  autres.  Cecy  passa  si  avant, 
que  l'on  escrivit  et  fit  on  signer  des  articles  audit  duc 
qui  furent  baillez  à  un  personnage  d'honneur  pour  en 
estre  porteur  audit  sieur  cardinal.  Je  ne  fus  employé 
en  ceste  négociation  :  toutesfois  elle  me  fut  communi- 
quée j  et  me  sembloit  que  ledit  duc  y  entroit  mal  vo- 
lontiers; mais  aucuns  esperoient  qu'à  la  fin  il  s'y  re«* 
soudroit,  et  que  chacun  en  feroit  de  mesmes,  jusques 
aux  Espagnols.  Je  n'estois  de  leur  advis,  ains  ||^revoyois 
,_  que  ledit  cardinal  seroit  trompé;  dont,  me  plaignant  à 
un  de  ceux  à^qui  ce  traicté  auroit  esté  descouvert,  il 
me  dit  que,  soit  que  l'on  abusast  ou  non  ledit  cardinal , 
il  falloit  mettre  peine  de  le  retirer,  parce  que  l'on  affoi- 
bliroît  d'autant  le  roy  de  Navarre  et  troubleroit-on 
ses  affaires  :  dequoy  je  ne  me  peus  garder  de  me  plain- 
dre, et  mesme  en  dire  mon  advis  à  un  gentil-homme 
serviteur  dudit  cardinal  qui,  oyant  parler  de  ce  traictéi 
s'estoit  .addressé  à  moy ,  et  m'avoit  conjuré  de  ce  faire 
en  homme  de  bien.  Je  veux  croire  que  ledit  sieur  car- 
dinal, comme  j'ay  creu,  ignoroit  ceste  pratique;  mai» 
il  est  certain  que  ceux  qui  se  disoient  ses  serviteursi 

qui  la  poursuivoient,  ne  voyoîent  goutte  aux  affaires 
ny  aux  volontez  de  M.  de  Mayenne  et  des  antres 
princes  du  party.  Celuy  auquel  lesdits  articles  furent 
confiez  ne  fut  pas  si  tost  party  de  Paris  que  ledit  duc 
se  repentit  de  la  charge  qu'il  luy  avoit  donnée,  et 
renvoya  prier  d'en  différer  l'exécution  ;  de  sorte  que 
bien  luy  prist  de  ne  s'y  estre  ingéré  légèrement  :  ce 
qu'il  fit  par  prudence  et  conseil,  car  il  eust  esté  res- 
ponsable du  mal  qui  en  fust  arrivé  s'il  s'y  fust  embar- 
qué; dont  il  eust  eu  grand  regret,  car  il  y  alloit  à  la 
bonne  foy.  Mais  les  mescontentemens  publics  que  les- 
dits Espagnols  recognoissoient  qu'on  avoit  d'eux ,  avec 
Tadvis  qu'ils  eurent  du  traicté  susdit  qui  se  brassoit 
avec  ledit  cardinal,  feurent  cause  qu'ils  déclarèrent, 
après  avoir  refusé  l'offre  cy  devant  dit  qui  leur  avoit 
esté  Êiict>  que  le  roy  d'Espagne  marieroit  plustost  et 
sacrifiroit  sa  fille  avec  M.  de  Guise  pour  le  bien  de  la 
religion,  que  de  manquer  à  un  seul  poinct  de  son 
devoir  pour  ce  regard,  pourveu  que  dès  à  présent  elle 
fust  esleuë  royne  et  luy  avec  elle  roy  de  France,  es- 
pérant par  ceste  proposition,  qui  estoit  très-advanta- 
geuse  et  honorable  à  la  maison  de  Lorraine,  non  seu- 
lement assoupir  lesdits  mescontentemens  et  traictez 
contraires  à  leur  dessein,  mais  aussi  obtenir  facilement 
laditte  eslection  de  laditte  assemblée.  Et  véritablement 
plusieurs  d'abordée  s'en  resjouyrent,  cuidans  avoir 
ville  gaignée,  et  quec'estoit  chose  qui  devoit  estre  em- 
brassée d'un  chacun.  A  quoy  tels  se  laissèrent  aller  qui 
auparavant  n'avoient  faict  cas  de  toutes  les  ouvertures 
et  promesses  desdits  Espagnols,  transportez  d'affec- 
tion envers  ledit  duc  de  Guise.  Cecy  estonna  M.  de 
Mayenne,  soit  qu'il  creust  que  lesdits  Espagnols  vou- 

loient  tromper  monsieur  son  nepveu  et  le  party ,  ou 
qu'il  n'eust  pas  envie  qu'il  fust  préféré  à  luy.  Sur  cela 
il  fut  conseillé  de  demander  ausdits  Espagnols  quel 
pouvoir  ils  avoient  de  leur  Roy  de  faire  ladite  propo- 
sition^ et  de  le  dire,  s'ils  l'avoient  et  le  monstroient 
qu'il  y  consentiroit;  et  s'assemblèrent  pour  cela  en  la 
maison  du  cardinal  de  Plaisance,  où  celuy  de  Pellevé 
se  trouva  avec  les  ministre^  dudit  roy  d'Espagne  et 
quelques  autres,  et  luy  firent  voir  un  endroit  de  leurs 
instructions  qui  faisoit  mention  de  ladite  Ouverture 
par  forme  d'alternative,  soit  que  ladite  alternative  y 
eust  esté  adjoustée  par  eux  exprès  ou  non.  Mais  il 
advint  que  ce  qu'ils  esperoient  leur  donner  gain  de 
cause  les  en  esloigna  plus  que  devant,  et  accreut  leur 
honte;  car  ledit  duc  de  Mayenne,  par  jalousie  ou  au- 
trement, s*opposa  lors  ouvertement  à  ladite  eslection, 
mesmes  avec  altération.  Le  parlement  s'advança  aussi  (0 
de  donner  un  arrest  contre  icelle,  qui  fut  très-magna- 
nime «t  de  grande  ef&cace  envers  un  chacun;  l'assem- 
blée mesmes  en  fut  plus  divisée  et  troublée  que  de- 
vant, car  plusieurs  creurent  que  ce  party  avoit  esté 
mis  en  avant  pai*  lesdits  Espagnols  pour  esbloiiir  la 
compagnie  et  la  conduire  comme  insensiblement  à 
l'eslection  de  ladite  Infante,  et  piar  conséquent  à  la 
ruine  de  l'Estat ,  sous  l'allechement  dudit  mariage, 
lequel  ils  ne  pouvoient  croire  que  le  roy  d'Espagne 
eust  aucune  envie  de  faire  pour  les  raisons  qui  y  con- 
tredisoient.  Ledit  duc  plus  que  nul  autre  soustenoit 
ceste  opinion,  demandoit  d'estre  mieux  asseuré  dudit 

(x)  Le  parlement  s'advança  aussL  Cet  arrêt  fat  renda  le  aS  jam 
iSqB.  n  dëclaroit  nulies  toutes  conTentions  faites  ou  à  taire  contre  la 
loi  sali<{iie. 

mariage  devant  qu'il  fusl  procédé  à  ladite  eslection, 
voir  aussi  les  forces  et  deniers  nécessaires  pour  la  sous- 
tenir,  et  pareillement  qu'il  fust  procédé  à  la  recom- 
pense de  ses  peines  et  travaux ,  qu'il  faisoit  valoir;  et 
comme  ledit  duc  avoit  plus  de  crédit  en  ladite  assem- 
blée que  tous  autres,  et  que  son  opinion  estoit  plau- 
sible, il  accrocha  facilement  ceste  resolution,  assisté 
des  politiques ,  au  grand  regret  des  zelez  et  des  ser- 
viteurs dudit  duc  de  Guise,  lequel  neantmoins  se 
monstra  en  ceste  occasion  plus  sage  et  tempéré  que 
son  aagé  et  le  subject  ne  le  permettoient;  dont  il  fut 
grandement  loiié  et  estimé.  Lesdicts  Espagnols  creu- 
rent  que  ledit  duc  de  Mayenne  avoit  poussé  le  par- 
lement à  donner  leur  arrest;  mais  cela  n'estoit  point^ 
car  ladite  cour  avoit  pris  ce  conseil  d'elle  mesme, 
meuë  de  son  honneur  et  devoir,  comme  gens  qui  ay- 
moient  mieux  perdre  la  vie  que  manquer  à  l'un  et  à 
l'autre  en  cette  occasion  en  connivant  au  renversement 
des  loix  du  royaume,  dont  par  leur  institution  ils 
sont  protecteurs,  et  à  ce  faire  obligez  par  le  serment 
de  leurs  réceptions.  Il  apparut  aussi,  par  l'accueil  que 
rcceut  M.  le  président  Le  Maistre,  et  ceui^  qui  l'assis* 
toient,  dudit  duc  de  Mayenne,  et  de  ceux  qui  l'accom- 
pagnoient  quand  il  luy  porta  ledit  arrest  et  fit  la  re- 
monstrance  de  la  cour,  qu'il  n'y  avoit  consenty,  et 
s'entendoit  très-mal  avec  icelle  :  dont  ceste  action  fut 
d'autant  plus  loiiée  que  le  péril  en  estoit  plus  grand; 
et  certainement  elle  servit  grandement,  et  faut  que 
je  die  que  le  royaume  en  demeure  obligé  à  ladite  cour. 
Cette  variété  et  diversité  de  demandes  et  proposi- 
tions desdits  estrangers  faites  si  à  coup  offença  plu- 
sieurs personnes,  descouvrit  leur  ambition  avec  leur 

44-    .  ^^ 

foiblesse  et  impudence  :  ce  qui  les  rendit  encore  plus 
mesprisez  que  devant ,  chacun  croyant  qu'ils  n'avoient 
mis  en  avant  M.  de  Guise  que  pour  faire  eslire  plus 
facilement  leur  Infante,  diviser  nos  chefs,  perpétuer 
nos  misères,  soubs  prétexte  de  pieté.  L'on  trouvoit  sur 
tout  estrange  qu'ils  eussent  entrepris  ce  fait  mal  garnis 
de  forces, d'argent  et  de  réputation,  comme  ilsestoient; 
car  lors  leur  armée  s'esloit  retirée  et  mutinée  par 
£iute  d'ai^ent,  le  Roy  venoit  de  prendre  Dreux  à  leur 
barbe,  et  n'avoient  dequoy  donner  à  vivre  à  per- 
sonne :  ils  vivoient  eux  mesmes  très-mecaniquement; 
de  sorte  que  teb,  qui  estoient  venus  disposez  de  les 
£ivoriser  et  servir  en  payant ,  les  maudissoient  voyans 
qu'il  n'y  avoit  rien  à  gaigner  avec  eux.  Toatesfois  ils 
estoient  si  impudens,  ou  nous  tenoient  pour  si  sots  et 
stupides,  qu'ils  s*offençoient  et  disoient  s'esmenreîlier 
dequoy  nous  refusions  et  faisions  doute  seolemeot  de 
sacrifier  à  leurs  fumées  nos  consciences,  nos  libertez 
et  nos  biens. 

Et  comme  nous  estions  en  ces  perplexitex.  Dieu, 
ayant  compassion  de  la  France  et  de  nous,  voulut  tou- 
cher le  cœur  du  Boy  de  la  cognoissance  de  nostre  re- 
ligion, qui  estoit  le  seul  remède  à  nos  maux  qui  nous 
restoit.  Geste  nouvdle  fut  receuë  de  ceux  qui  sans  pas- 
sion desiroient  la  conservation  de  la  religion  et  du 
royaume,  avec  autant  d*aU^resse  que  si  Fou  leur 
eust  donné  la  vie  ;  et  comme  naturellement  nous  dou- 
tons de  ce  que  nous  desirons,  jusques  à  ce  que  nous 
voyons  l'effect  réussir,  chacun  discouroit  de  ce  chan- 
gement entre  l'espérance  et  la  crainte,  non  sans  émo- 
tion et  altération,  mais  diversement.  Les  estrangers  et 
leurs  adherens  &isoient  provision  de  moyens  pour 

descrier  et  traverser  une  si  saincte  et  loiiable  résolu* 
tion ,  blasmant   ouvertement  ceux  qui  s'en  réjouis** 
soient  y  et  s'efforçoient  d'en  faire  desgouster  mesmes 
Sa  Majesté,  laquelle,  n'ayant  légèrement  et  à  demy 
pris  ce  party,  se  rendit  à  Sainct  Denys  (0,  où  elle  fut 
admise  et  receuë  en  l'Eglise  par  les  prélats  et  doc- 
teurs assemblez  pour  cet  effect,  avec  les  cérémonies 
et  solemnitez  qui  y  furent  gardées,  où  vous  estiez  pour 
en  parler  mieux  que  nul  autre.  Et  comme  après  tant 
de   déclarations  et  protestations  que  M.  le  duc  de 
Mayenne  et  plusieurs  du  party  avoient  faictes  et  pu- 
bliées de  recognoistre  Sa  Majesté  après  sa  conversion, 
rien  ne  pouvoit  plus  nous  excuser  de  ce  faire,  si  nous 
ne  voulions  estre  tenus  pour  meschans  et  ennemis  de 
nostre  patrie  et  de  nostre  religion,  ceux  qui  crai- 
gnoient  ceste  recognoissance  mirent  en  avant  qu'il  es- 
toit  nécessaire  de  consulter  avec  le  Pape  de  ce  faict,  et 
que  Sa  Majesté  receust  l'absolution  des  mains  mesmes 
de  Sa  Saincteté  pour  rendre  sa  conversion  vallable, 
ne  l'osans  ouvertement  rejetter  du  tout.  Et  combien 
que  plusieurs  soupçonnèrent,  voire  creurent  que  ceste 
difficulté  de  remise  au  Pape  avoit  esté  proposée  au- 
tant pour  empescher  l'effect  de  ce  bon  œuvre  que 
pour  le  rendre  entier  et  parfaict>  toutesfois,  comme 
chacun  creut  aussi  que  Sa  Majesté  n'avoit  point  fran- 
chy  ce  saut  pour  après  refuser  ce  devoir  et  respect 
envers  Sa  Saincteté  et  le  Sainct  Siège,  l'on  embrassa 
ce  conseil,  qui  fut  aussi-tost  approuvé  et  bien  receude 
Sa  Majesté  et  de  ses  serviteurs  avec  grande  prudence 
et  franchise ,  au  grand  contentement  des  gens  de  bien. 

(')  Se  rendit  à  Snincl  Denjrs.  Henri  iv  s'y  convertit  le  a8  juillet 
1593. 

Partant  il  fut  advisé  de  faire  une  cessation  d*arines 
pour  trois  mois,  durant  laquelle  on  envoyroit  vers  Sa 
Saincteté  de  part  et  d'autre  pour  sçavoir  son  inten- 
tion. Je  fus  mandé  et  employé  en  ce  traicté  avec  vous, 
monsieur,  et  les  autres  seigneurs  qui  y  furent  députez^ 
où  Sa  Majesté  fit  bien  paroistre  qu'elle  desiroit  à  bon 
escient  arrester  le  cours  des,  misères  publiques;  car 
elle  traicta  quasi  du  pair  en  toutes  choses  avec  ledit 
duc  de  Mayenne  y  sans  avoir  esgard  à  sa  dignité  ny  à 
son  authoritéy  comme  Ton  a  veu  par  les  articles  qui 
furent  accordez  et  publiez  :  ce  qui  fut  blasmé  d'au- 
cunsy  qui  ont  depuis  cogneu,  par  les  evenemens, 
que  Sa  Majesté  avoit  esté   très-bien  conseillée.  C'est 
grande  prudence  aussi  de  céder  quelquefois  au  temps 
et  aux  occasions  qui  se  présentent ,  car  par  ce  moyen 
Ton  évite  souvent  de  grands  périls,  lesquels  passez  Ton 
recouvre  après  facilement,  voire  au  double,  ce  que 
l'on  y  a  mis.  Si  Sa  Majesté  eust  voulu  s'opiniastrer  et 
ne  traicter  avec  ledit  duc  du  Mayne  que  c  omme  avec 
son  suject,  jamais  il  n'eust  accordé  la  trefve  :  quoy 
advenant  l'assemblée  de  Paris  ne  se  fust  séparée  sans 
traicter  (avec  lesdits  Espagnols,  et  faire  une  royauté, 
car  le  party  ne  pouvoit  plus  soustenir  la  guerre  sans 
faire  l'un  ou  l'autre  :  ce  qui  eust  perpétué  nos  misères, 
et  eust  à  l'adventure  osté  le  moyen  et  la  commodité  à 
ceux  qui  ont  depuis  recogneu  Sa  Majesté  de  ce  faire, 
car  personne  n'avoit  encores  bien  concei^é  ceste  déli- 
bération et  exécution  ;  et  si  peut-estre  que  plusieurs 
eussent  creu  n'estre  juste  ny  honorable  de  ce  faire  si 
la  guerre  eust  tousjours  duré,  mesmement  estant  re- 
conneuë  Saditte  Majes^  estre  seule  cause  du  refus 
de  laditte  trefve  pour  sa  particulière  considération  : 

'jar  chacun  luy  eust  imputé  le  malheur  public  ^  et 
eust  excusé  sur  la  nécessité  tout  ce  que  ledit  duo 
eust  fait  pour  se  defTendre,  au  contraire  de  ce  qui  est 
advenu.  Car,  pour  avoir  Sa  Majesté  si  franchement  et 
librement  accordé  ladite  trefve  et  la  prolongation 
d'icelle,  et  ledit  duc  refusé  de  traicter  la  paix  durant 
icelle  avec  Sa  Majesté,  elle  a  tellement  ju&tifié  ses  in* 
tentions  et  ledit  duc  condamné  les  siennes,  qu'elle  a 
acquis  et  luy  perdu  plus  de  serviteurs  et  de  villes  en 
trois  mois,  qu'ils  n'eussent  peut-estre  en  dix  ans,  tant 
la  justice  et  le  droit  ont  de  puissance  sur  les  hommes, 
spécialement  après  que  les  mauxi  les  ont  faict  sages. 

Depuis  laditte  cessation  d'armes  je  me  suis  trouvé 
avec  vous  aux  deux  assemblées  (0  et  conférences  qui 
ont  esté  faictes  à  Andresy  et  à  Milly  pour  adviser  aux 
moyens  de  pacifier  le  royaume,  comme  de  part  et 
d'autre  nous  disions  avoir  volonté  de  faire,  qù  vous 
sçavez  qu'il  avoit  esté  proposé,  débattu ,  et  comme 
accordé  plusieurs  poincts  et  articles  concernans  le  ge* 
neral  et  le  particulier,  qui  nous  donnoient  espérance 
d'un  meilleur  succeds  que  celuy  qui  s'en  est  ensuivy  î 
et  croy  certainement  que  s'il  nous  eust  esté  permis  de 
conclure  et  parfaire  le  marché,  que  nous  l'eussions 
faict  lors  très-advantageux  pour  la  religion,  voire 
pour  ceux  de  la  Ligue,  tant  vous  nous  faisiez  paroistre 
Sadite  Majesté  estre  disposée  d'accorder  pour  ce  re- 
gard tout  ce  qu'honnestement  l'on  pou  voit  désirer 
d'elle,  dont  je  né  diray  les  particularités,  car  vous 
les  sçavez  conime  moy ,  et  me  semble  aussi  qu'il  suffit 
d'en  parler  erï  termes  généraux.  Mais  comme  il  fut  dit 

(■)  Aux  deux  assemblées.  Ces  conférences  se  tinrent  au  mois  d*oc« 
tobre  1593. 

et  arresté  qu'il  falloit  attendre  la  volonté  du  Pape 
devant  que  passer  outre,  il  fut  aussi  résolu  et  promis 
que  chacun  feroit  son  devoir  envers  Sa  Sainctetë  en 
faveur  de  la  paix  publique  :  pour  moj  je  l'entendois 
et  croyoîs  ainsi,  parce  que  je  cognoissois  que  c'estoit 
Dostre  devoir,  le  bien  et  advantage  de  tous. 

Que  ledit  duc  de  Mayenne  m'avoit  asseuré  quec*es- 
toit  son  but;  qu'il  me  sembloit  qu'il  avoit  trop  mal* 
traicté  les  Espagnols  pour  s'attendre  plus  à  eux,  et 
que  le  président  Janin  estoit  emploie  en  cette  nego- 
tiation ,  qui  estoit  celuy  de  tous  ses  serviteurs  et  amis 
auquel  il  se  fioit  le  plus,  et  qui  cognoissoit  mieux 
aussi  l'intérieur  de  son  cœur,  comme  je  dis  audit  duc 
quand  il  me  pria  d'aller  à  Andresy  ;  et  partant  que  je 
ne  voulois  prendre  autre  asseurance  de  son  intention, 
allant  en  cette  commission ,  que  la  compagnie  dudit 
président,  avec  lequel  il  ne  falloit  craindre  que  je 
fusse  desadvoiié,  comme  j'avois  esté  auparavant;  joint 
qu'il  me  sembloit  qu'il  estoit  ti*op  advisé  et  bien  con- 
seillé pour  laisser  perdre  cette  fois  l'occasion  et  les 
moyens  qu'il  avoit  de  s'accommoder  avec  Sa  Majesté, 
comme  je  luy  avois  souvent  dit  de  sa  part,  et  par  son 
exprès  commandement,  qu'il  feroit  si  tost  qu'elle  seroit 
catholique  :  luy  remonstrant  qu'en  ce  faisant  il  asseu- 
reroit  grandement  nostre  religion,  qu'il  ne  fortifircMt 
pas  moins  le  party  catholique,  justiffiroit  ses  armes  et 
les  nostres,  nous  delivreroit  de  la  tyrannie  des  estran- 
gers,  qui  avoient  juré  sa  ruine  et  la  nostre,  acqaere- 
roit  une  gloire  immortelle,  obligeroit  à  luy  non  seu- 
lement la  France,  mais  aussi  toute  la  chrestienté,  qui 
çemissoit  avec  nous  de  nos  misères. 

Qu'il  demeureroit  en  ce  faisant  chef  non  seulement 

de  ceux  de  son  party,  mais  avec  le  temps  des  autres 
catholiques  qui  avoient  suivy  Sa  Majesté^  pour  à  Tad* 
venir  accourir  à  luy,  et  se  r'allier  au  premier  effort  que 
Ton  entreprendreroît  contre  la  religion,  comme  ceux 
qui  attribuoient  à  sa  conduite  et  à  ses  armes  l'honiieur 
et  le  gré  de  la  conservation  d'icelle,  et  mesmes  de  la 
conversion  de  Sadite  Majesté.  Qu'il  ne  devoit  craindre 
d'avoir  faute  d'authorité  et  de  seureté  tandis  qu'il  y 
auroit  des  huguenots  en  ce  royaume,  à  cause  de  l'envie 
et  inimitié  que  leurs  portoient  les  catholiques,  lesquels 
seroient  plus  unis  en  paix  qu'en  guerre,  d'autant  que 
le  besoin  qu'ils  avoient  en  icelle  les  uns  des  autres  les 
faisoit  vivre  et  compatir  ensemble ,  ce  qu'ils  feroient 
difficilement  sans  cela  :  de  sorte  que  lesdits  catholiques 
auroient  soing  de  luy  et  de  sa  grandeur,  comme  de 
leur  protecteur.  Bref,  qu'il  retiendroit  les  villes  du 
party  à  sa  dévotion  et  ses  amis  intéressés  à  sa  conser- 
vation s'il  leur  procuroit  laditte  paix,  satis  laquelle  )e 
n'estimois  pas  qu'il  les  peust  longuement  conserver 
après  la  conversion  de  Sa  Majesté,  tant  chacun  estoit 
las  de  la  guerre  et  mal  ediffié  des  Espagnols.  Qu'il  ne 
devoit  point  douter  aussi  que  le  Pape  et  le  roy  d'Es- 
pagne n'eussent  soin  de  luy  après  ladite  paix  autant  et 
plus  que  devant;  car,  comme  il  auroit  moins  de  besoin 
d'eux,  il  en  seroit  plus  estimé  et  recherché,  comme  il 
se  pratique  ordinairement  entre  les  roys  et  princes , 
lesquels  n'affectionnent  que  ce  qui  leur  est  nécessaire, 
et  mesprisent  ordinairement  ceux  qui  ne  se  peuvent 
passer  d'eux.  Qu'ils  traverseroient  et  empescheroient 
ladite  paix  de  tout  leur  pouvoir  devant  qu'elle  fust 
conclue;  mais  quand  elle  seroit  une  fois  accordée  et 
publiée,  s'ils  ne  l'approuvoient  soudain,  je  m'asseurois 

qu'ils  ne  s'y  opposeroient  ouvertement,  et  qu'avec  le 
temps  ils  s  y  accommoderoient  :  car  ce  que  la  passion 
empesche  pour  un  temps  est  en  fin  emporté  par  la 
raison  et  Tutilité.  Quoique  Sa  Safîncteté  s'opposast  à 
Tunion  de  toute  la  France,  et  que  le  roy  d'Espagne  se 
voulust  charger  d'une,  telle  querelle  sur  la  fin  de  ses 
jours,  espuysé  d'hommes  et  d'argent  comme  il  estoit, 
je  ne  pouvois  et  me  sembloit  aussi  qu'il  ne  de  voit  croire 
l'un  ne  l'autre  :  le  premier  estant  obligé,  comme  père 
commun,  d'avoir  trop  de  soin  de  ce  royaume  très- 
chrestien  pour  n'en  désirer  le  repos  avec  la  conserva- 
tion de  la  religion  ;  et  l'autre  trop  mal  voulu  en  iceluy 
avec  ses  ministres  pour  espérer  à  l'advenir  d'y  faire  ses 
affaires ,  mesmement  après  laditte  paix.  Mais  quand 
ils  en  useroient  autrement,  que  l'expérience  appren- 
droit  bien  tost  à  l'un,  et  la  nécessité  à  l'autre,  qu'ils 
auroient  pris  un  très-mauvais  et  périlleux  conseil  pour 
la  religion  catholique  et  leurs  propres  Ëstats,  comme 
pour  toute  la  republique  chrestienne.  Que  tous  mes- 
sieurs ses  parens  s'atacheroient  aussi  à  sa  fortune  ,  de 
bonne  volonté  ou  par  nécessité  ;  car  comme  ils  le  ver- 
roient  niccompagné  et  suivy  en  cette  resolution ,  ainsi 
qu'il  seroit  indubitablement,  des  principales  villes  du 
party  et  des  gouverneurs  d'icelles ,  ils  se  garderoient 
bien  de  demeurer  derrière,  ny  de  perdre  cette  occa- 
sion de  pourvoir  avec  luy  à  leur  seureté  et  à  leurs  af- 
faires. Que  je  ne  sçavois  pas  quel  advantage  on  luy 
feroit,  car  c'estoit  chose  de  laquelle  il  n'avoit  encores 
esté  parlé;  mais  que  je  ne  doutois  point  qu'on  ne  luy 
accordast  en  honneurs,  charges  et  dignitez,  et  en  ar- 
gent, pour  luy  et  pour  les  siens,  tout  ce  qu'honneste- 
ment  il  pouvoit  désirer  et  demander,  et  que  le  tout  ne 

se  fist  au  gré  d*un  chacun  de  part  et  d'autre ,  tant  seroit 
grand  et  estimé  son  mérite  envers  le  public  moyen- 
nant ladite  paix.  Que  je  luy  cpnseillois  bien  de  se  con- 
tenter plustost  de  médiocrité  que  de  se  surcharger 
d'envie,  parce  que  l'une  estoit  plus  seure  et  durable 
que  Vautre;  qu'il  avoit  des  enfans  qu'il  aymoit,  à  la 
fortune  desquels  il  devoit  penser  comme  de  la  sienne: 
joint  que  j'avois  toute  ma  vie  remarqué  que  ceux  qui 
avoient  voulu  précipiter  la  leur  Tavoient  plustost  re- 
cullée  qu'avancée,  chaque  fruit  voulant  estre  cueilly 
en  sa  saison  pour  estre  de  bonne  garde.  Qu'il  ne  m'ap- 
partenoit  de  luy  représenter  Testât  du  royaume  ny 
celuy  de  la  cour ,  parce  qu'il  en  estoit,  à  mon  advis, 
mieux  informé  de  l'un  et  de  l'autre  que  je  n'estois; 
mais  qu'il  me  sembloit  luy  pouvoir  et  devoir  dire  en 
conscience  que  s'il  y  pensoit  et  consideroit  bien,  il 
trouveroit  plustost  matière  d'espérer  que  de  craindre  à 
l'advenir.  Partant,  j'estois  seulement  d'advis  qu'il  eust 
soin  de  conserver  sa  réputation ,  maintenir  les  catho- 
liques, meSHdger  ses  vieux  amis,  en  acquérir  d'autres, 
bien  aUyjer  ses  enfans,  faire  provision  d'argent,  et  se 
tenir  Joing  de  la  cour  après  avoir  faict  ladite  paix  :  as- 
seuré  ce  faisant  d'estre  à  l'advenir  plus  recherché,  utile 
et  nécessaire  que  jamais,  sans  d'avantage  s'opiniastrer 
à  poursuivre  par  les  armes  un  dessein  pour  s'aggrandir, 
qui  estoit  plus  imaginaire  que  bien  fondé',  au  péril  de 
la  religion,  du  rqyaume,  de  sa  réputation ,  de  ses  amis , 
de  sa  vie  et  de  ses  enfans,  l^lasmé,  envié  et  traversé 
d'pn  chacun  dedans  et  dehors  la  France ,  jusques  à  ses 
propres  parens,  pleiji  d'injustice  et  d'impossibilitez  de 
luy  espro.uyées ,^  çt  encores  miei^x  recogneu  de  tous, 
croyant,  si  cette  fois  il  ne  s'en  departoit,  que  chacun 

rabaudonneroit  pour  traitter  sans  luy  avec  le  Boy  ou 
avec  celuy  d'Espagne,  dont  plusieurs  estoient  dcsja 
recherchés  y  et  à  mon  advis  résolus ,  cognoissans  n'y 
avoir  plus  de  salut  envers  luy,  estant  mal  comme  il 
estoit  avec  les  Espagnols,  et  sans  resolution  de  ce  qu'il 
avoit  à  faire  enveis  Sa  Majesté.  Que  c'estoit  bien  faict 
de  rendre  au  Pape  le  respect  qui  avoit  esté  proposé 
devant  que  de  conclurre  tout  à  faict  à  laditte  paix  et 
la  publier,  mais  qu'il  ne  devoit  pas  laisser  cependant 
de  la  faire  esbaucher,  de  façon  qu'il  n'y  eust  plus  rien 
à  redire,  tant  pour  le  gênerai  que  pour  le  particulier^ 
quand  il  recevroit  l'intention  de  Sa  Saincteté,  laquelle 
embrasseroit  bien  plustost  le  party  de  nostre  repos 
quand  elle  sçauroit  avoir  esté  pourveu  à  la  seureté  de 
nostre  religion  par  advis  commun  des  catholiques ,  que 
quand  on  se  remettroit  à  Sa  Saincteté,  d'autant  qu'elle 
feroit  difficulté  et  peut-estre  conscience  de  se  charger 
de  ce  soin  et  d'une  telle  envie,  mesmes  estant  tenue  de 
court  par  les  Espagnols  comme  elle  estoit;  joint  que 
Sa  Saincteté  neponvoit  juger  ny  cognoistre  si  bien 
que  nous  ce  qui  estoit  nécessaire  de  faire  pour  ce  re- 
gard, pour  estre  loing  de  nous,  et  luy  avoir  tousjours 
esté  la  vérité  des  choses  desguisée.  Que  la  révérence 
que  l'on  portoit  en  ce  royaume  à  Sa  Saincteté  et  au 
Sainct  Siège  estoit  grande,  mais  qu'il  estoit  certain 
que  tel  lien  ne  seroit  désormais  assez  fort  pour  main- 
tenir le  party  en  union  contre  les  efforts  de  la  néces- 
sité et  le  degoustement  que  l'on  avoit  desdits  Espa- 
gnols, mesmement  si  Sa  Saincteté  mesprisoit  l'obéis- 
sance et  submission  de  Sa  Majesté,  comme  aucuns 
osoient  desja  dire  qu'elle  feroit  :  estant  certain  que 
ceux  qui  s'attacheroient  à  ce  prétexte  pour  faire  durer 

la  guerre  sans  avoir  esgard  à  la  conversion  de  Sa  Ma- 
jesté en  seroient  mauvais  marchands ,  d'autant  que 
la  longueur  et  rigueur  de  nos  maux  nous  avoient  ou- 
vert les  yeux  et  rendus  plus  sensibles  que  nous  n'es- 
tions au  commenceqient  de  la  guerre ,  que,  transportez 
de  zèle  ou  de  passion^  nous  croyons^  en  paroles,  et 
pouvoir  mieux  conserver  la  religion  et  asseurer  nos 
fortunes  par  la  guerre  que  par  la  paix.  Partant  je  le 
suppliois  et  conseillois  de  l'embrasser  vivement ,  et  s'y 
conduire  de  façon  que  si  Dieu  nous  vouloit  tant  punir 
qu^elle  ne  se  fit,  que  chacun  sceust  et  cogneust au  moins 
n'avoir  tenu  à  luy,  affin  de  n'attirer  sur  luy  le  blasme, 
la  haine  et  malédiction  publique ,  que  ne  pou  voient 
éviter  ceux  qui  l'empeschoient. 

II  fit  démonstration  de  prendre  en  bonne  part  ma 
remonstrance,  m'asseura  qu'il  desiroit  la  paix  de  cœur 
et  d'affection  y  qu'il  ne  tiendroit  à  luy  qu'elle  ne  fust 
faicte,  cognoissant  que  c'estoit  encores  le  meilleur 
moyen  de  tous  ceux  qui  se  presentoient  pour  con- 
server la  religion  et  asseurer  sa  fortune ,  à  cause  de 
la  foiblesse  et  mauvaise  conduite  desdits  Espagnols, 
avec  lesquels  il  me  disoit  ne  pouvoir  plus  compatir, 
et  principalement  avec  dom  Diego  d'Ibarra,  qui  estoit 
insupportable  ;  mais  qu'il  falloit  conduire  et  manier 
les  choses  dignement ,  affin  de  contenter  le  Pape,  et 
que  le  roy  d'Espagne  et  ses  amis  de  dedans  et  dehors 
le  royaume  n'eussent  occasion  de  se  plaindre  de  nous 
après  avoir  employé  pour  le  party  ce  qu'ils  y  avoient 
mis;  et  aussi  qu'il  estimoit  ce  poinct  estre  des  moins 
importans  pour  asseurer  la  religion  et  sa  fortune,  et 
que  le  salut  public  dependoit  principallement  de  l'u- 
nion et  bonne  intelligence  du  party  avec  Sa  Saincteté  et 

ledit  1  oy  (1  Espagne  ;  laquelle  il  ne  pou  voit  conserver 
s*il  concluoit  ce  traicté  sans  eux;  partant  qu'il  envoi- 
roit  vers  eux  gelis  exprès  pour  cet  efiect,  et  qu'il  ne 
cesseroit  de  poursuivre  ce  bon  œuvre  qu'il  ne  fust  ré- 
solu. Que  ce  seroit  aussi  le  bien  du  royaume,  comme 
celuy  de  la  religion  et  de  toute  la  chrestienté,  que  la 
paix  fust  faicte  generalle,  pour  donner  relasche  à  la 
France  y  et  moyen  aux  princes  chrestiens  de  s'opposer 
aux  armes  du  Turc^  dont  la  chrestienté  estoit  me- 
nacée; joint  qu'il  ne  pou  voit  croire  que  le  Pape  ap- 
prouvast  la  paix  en  France  pour  rejetter  la  guerre  sur 
le  roy  d'Espagne  qu'il  respectoit  et  craignoit  par  trop, 
tant  pour  le  pouvoir  qu'il  avoit  en  Italie  que  pource 
qu'il  le  tenoit  pour  le  plus  seur  appuy  et  protecteur 
de  nostre  religion  et  du  Sàinct  Siège  contre  ledit  Turc 
et  les  hérétiques  :  au  moyen  dequoy  il  ne  pouvoit  se 
séparer  du  roy  d'Espagne  sans  offencer  Sa  Saînctetrf, 
ny  le  mal  contenter  sans  manquer  à  son  devoir,  et 
peut-estre  diviser  le  party  et  rendre  inutile  et  hon- 
teux l'accord  qu'il  feroit,  chose  qu'il  vouloit  éviter  au 
péril  de  sa  vie.  Mais  qu'il  esperoit  que  chacun  s'ac- 
commoderoit  à  l'utilité  publique,  à  quoy  le  roy  de 
Navarre  pouvoit  plus  ayder  que  personne  en  conten- 
tant Sa  Saincteté  et  luy  donnant  occasion  d'approu- 
ver sa  conversion,  qui  estoit  le  poinct  auquel  il  falloit 
principalement  travailler  et  pourveoir,  comme  il  me 
prioit  de  faire  entendre  aux  députez  de  Sa  Majesté  en 
ceste  conférence,  protestant  qu'il  y  procederoit  de 
bonne  foy  et  en  homme  de  bien,  et  qu'il  ne  me  don- 
neroit  la  peine  d'y  aller,  ny  à  M.  de  Bassompierre,  ny 
a  M.  le  président  Janin,  s'il  niavoit  envie  de  bien  faire. 
Laditte  conférence   d'Andresy   engendra  celle  de 

Milly,  comme  j*ay  dit.  Nous  discourusmes  assez  fran» 
chement  et  rondement  des  moyens  de  faire  la  paix  et 
contenter  ceux  qui  y  pouvoient  servir,  toutesfois  sans 
rien. accorder  ny  résoudre,  parce  que  nous  n^avions 
charge  ny  pouvoir  de  ce  faire,  voulans,  ce  disions- 
nous ,  attendre  à  la  volonté  du  Pape,  envers  lequel 
chacun  promettoit  faire  son  devoir.  M.  de  Belin  se 
trouva  en  ceste  dernière  assemblée  au  lieu  de  M.  de 
Bassompierre ,  qui  s*en  estoit  allé  en  Lorraine.  L*on 
pourveut  du  mieux  que  Ton  peut  aux  plaintes  et  con- 
traventions de  la  trefve  qui  avoit  esté  bien  receuë  et 
embrassée  du  gênerai  du  royaume,  mais  estoit  mal 
observée  des  gouverneurs  des  villes  et  provinces  et  des 
gens  de  guerre,  trop  accoustumez  à  leur  profit  et  au 
pillage  :  de  sorte  que  le  pauvre  peuple  en  fut  plus 
oppressé  que  souslagé.  Il  fut  parlé  en  ceste  dernière 
assemblée  de  prolonger  encores  pour  quelque  temps 
ladite  trefve ,  pour  donner  plus  de  loisir  d'envoyer  à 
Rome  ;  car  ceux  qui  y  dévoient  aller  n'estoient  en- 
cores partis ,  et  toutesfois  le  temps  accordé  par  ieelle 
estoit  ja  foit  advancé. 

Sa  Majesté  parla  aussi  au  président  Janin  à  Fleury , 
et  sembloit  que  toutes  choses  fussent  disposées  au 
bien,  chacun  faisant  démonstration  de  l'aOectionner, 
et  d'estre  marry  de  ce  qui  se  faisoit  au  contraire.  Les 
peuples,  quoy  qu'ils  fussent  mal  traictez,  s'en  esjouys* 
soient,  espérant  d'estre  bientost  délivrez  de  leurs 
maux,  comme  faisoient  les  habitans  desvilles,  et  quasi 
toute  la  noblesse  et  les  ecclésiastiques  du  royaume. 
Les  factieux  et  ceux  qui  vivoient  de  la  guerre  ou  pro- 
fitoient  du  mal  d*autruy  seuls  s'en  attristoient,  et  la 
traversoient  par  divers  moyens,  comme  par  predi- 

cationS;  factions,  menées,  escrits,  rapports,  et  plu- 
sieurs autres  attentais  :  à  quoy  il  estoit  difiicile  de  re-' 
medier,  tant  la  guerre  avoit  accreu  la  licence  et  des- 
pravé  nos  mœurs;  joinct  que  les  grands,  au  lieu  de  se 
formaliser  comme  ils  dévoient,  y  connivoient  plustost 
qu'autrement  soubs  prétexte  de  conduire  les  affaires 
doucement,  mais,  à  mon  advis,  fort  imprudemment ^ 
et  quelquesfois  à  mauvaise  fin. 

Au  retour  dudit  voyage  de  Milly,  M.  de  Mayenne 
me  pria  de  revoir  Sa  Majesté  pour  luy  parler  delà 
prolongation  de  ladite  trefve,  laquelle  il  disoit  estre 
nécessaire,  pource  qu'il  avoit  advisé  de  prier  M:  le 
cardinal  de  Joyeuse  de  prendre  la  peine  d'aller  à  Borne 
pour  servir  le  public  en  ceste  occasion,  espérant  qu'il 
seroit  très-utile  et  propre  h  cause  de  son  bon  zèle,  de 
sa  qualité  et  suffisance;  et  comme  il  estoit  en  Lan- 
guedoc, c'estoit  chose  à  laquelle  il  ne  pouvoit  pas 
pourveoir  dedans  le  temps  de  laditte  trefve;  joinct 
que  les  ambassadeurs  de  Sa  Majesté  n'estoient  encores 
hors,  du  royaume.  Ledit  duc  me  renouvela  lors  l'as- 
seurance  qu'il  m'avoit  donnée  de  sa  droitte  et  sincère 
intention  et  resolution  à  la  paix,  usant  de  termes  plus 
exprès  qu'il  n'avoit  encores  faict,  jusques  à  me  prier 
d'en  résoudre  :  ce  qui  me  fit  encores  plus  volontiers 
entreprendre  ceste  commission.  Je  fus  trouver  Sa  Ma- 
jesté à  Fontaine-bleau ,  qui  me  receut  de  sa  grâce  très- 
humainement;  vous  y  estiez,  monsieur;  mais  elle 
voulut,  avant  que  d'entendre  ma  charge,  que  je  visse 
une  depesche  à  Rome  du  cardinal  de  Plaisance  qui 
avoit  esté  prise  et  envoyée  à  Sa  Majesté,  et  fraische- 
ment  deschiffrée.  Elle  me  fut  leuë  en  vostre  présence 
et  de  messieurs  de  Schomberg,  de  Sancy  et  de  Revol: 

le  sieur  de  Zamet,  que  je  trouvay  à  Fontaine-bleau,  y 
fut  appelle.  Elle  estoit  fort  longue  et  particulière,  ac- 
compagnée de  la  copie  d'un  certain  serment  faict  à 
Paris  le  23  du  mois  de  juillet,  entre  les  mains  dudit 
cardinal,  sur  les  sainctes  Evangiles,  en  la  présence  du 
duc  de  Feria  et  des  autres  ministres  du  roy  d'Espagne, 
par  ledit  duc  de  Mayenne,  le  cardinal  de  Pellevé,  les 
ducs  de  Guise,  d'Aumale  et  d'Elbœuf,  les  sieurs  de 
La  Chastre ,  de  Rosne  et  de  Sainct  Paul,  en  qualité  de 
mareschaux  de  France,  et  deTournabon,  Florentin, 
agent  du  duc  de  Mercœur  ;  par  lequel  estoit  porté  que, 
reconnoissant,  pour  plusieurs  grandes  considérations, 
n'estre  à  propos  de  faire  alors  une  royauté  catholique, 
mais  plustost  la  différer  à  un  autre  temps  plus  oppor- 
tun ,  cependant  estoit  nécessaire  que  le  party  catho- 
lique ja  composé,  dressé  et  estably  depuis  quelques 
années  de  l'union  generalle  des  catholiques,  dont  de- 
puis avoit  esté  chef  ledit  duc  de  Mayenne,  demeurast 
entier  et  ferme  en  sa  première  resolution  d'empescher 
pour  tousjours  la  ruine  de  la  religion  catholique,  apos- 
tolique et  romaine  en  ce  royaume  de  France;  et  pour 
la  maintenir,  conserver  et  restaurer,  s'opposer  à  tous 
les  ennemis  d'icelle    et  leurs  fauteurs,   et  extirper 
rfaeresie  autant  que  faire  se  pourroit.  Ledit  duc  de 
Mayenne,  comme  lieutenant  de  l'Estat  et  couronne  de 
France,  et  les  autres  dessusdits,  juroient  sur  les  sainctes 
Evangiles,  es  mains  dudit  cardinal  de  Plaisance  comme 
légat  de  Sa  Saincteté,  et  promettoient  sur  leurs  pa- 
roles de  princes  et  de  gentilshommes,  et  sur  leur  foy 
et  honneur,  de  maintenir  inviolablement  la  ligue  ca- 
tholique et  ce  qui  est  comprins  soubs  icelle,  et  de  se 
tenir  liez  et  unis  pour  l'effect  susdit,  comme  ils  avoient 

faict  jusques  à  présent;  et  ne  s'en  départir  jamais  pom 
quelque  cause  que  ce  fust,  ny  de  s'accoster  en  gieneral 
ny  en  particulier  du  roy  de  Navarre,  ny  faire  paix  avec 
luy ,  quelque  acte  de  catholique  qu'il  fit.  Promettant 
encore  Sa  Majesté  Catholique  une  armée  de  douze 
mil  hommes  de  pied  et  deux  mil  chevaux,  et  sembla- 
blement  des  commoditez  pour  maintenir  pour  quel- 
que temps  la  cavallerie  et  infanterie  françoise  que  Ton 
pourroit  mettre  ensemble,  et  d'estre  aussi  d'accord 
des  conditions  de  procéder  sans  aucun  retardement  à 
l'eslection  de  la  susditte  royauté,  laquelle  n'avoit  peu 
estre  faite  pour  lors  ;  et  si  aucuns  d'eux  refusoîent  de 
ce  faire,  les  autres  seroient  tenus  et  obligez  les  aban- 
donner, et  de  faire  compte  de  ne  les  teiur  plus  en 
aucune  manière  du  nombre  des  unis  dessusdits  pour 
la  conservation  de  la  religion ,  ains  leur  estre  ennemis, 
et ,  sans  avoir  esgard  à  eux,  passer  outre  sans  difficulté 
à  ladite  eslection  de  royauté  catholique,  ledit  duc  de 
Mayenne  promettant  en  particulier  et  en  gênerai  que 
pour  effectuer  ladite  eslection  les  Estats  généraux  se 
tiendroient  ensemble  (ainsi  nommoient-ils  l'assem- 
blée de  Paris),  et  qu'aucune  personne  d'iceux  ne  s'en 
separeroit,  et  qu'ils  seroient  tenus  à  Paris  ou  ailleurs, 
selon  qu'il  seroit  trouvé  plus  convenable ,   pourveu 
qu'il  fust  pourveu  de  la  part  de  Sa  Majesté  Catholique 
de  huict  mil  escus  par  mois,  pour  distribuer  ausdits 
Estats  par  les  mains  de  leur  président,  compienant 
ledit  duc  de  Mayenne,  comme  lieutenant  gênerai  de 
l'Estat  et  couronne  de  France ,  soubs  sa  particulière 
promesse, le  susdit  party  en  gênerai,  et  plusieurs  pro- 
vinces, villes  et  communautez,  en  ce  compris  le  duc 
de  Nemours,  le  comte  de  Brissac  et  le  sieur  de  Villars, 

et  tous  les  autres^  lesquels  iléasseuroit  qu'ils  se  tien" 
droient  obligez  comme  s'ils  se  feussent  trouvez  pre-* 
sens  et  eussent  soubs  signé  la  mesïne  escriture  avec 
ledit  duc  de  Mayenne,  s'obligeant  particulièrement 
lui  et  les  autres  susdits  soubssignez  pour  les  provinces^ 
villes  et  places  qu'ils  avoient  en  charge,  et  faisant  le 
semblable  lors  ledit  sieur  légat  de  la  part  de  Sa  Saine* 
teté,  et  le  duc  de  Feria  pour  Sa  Majesté  Catlioliquei 
qu'ils  continuëroient  la  protection  dudit  party  pour 
le  bien  et  conservation  de  la  religion,  comme  ils 
avoient  faict  jusques  alors;  en  foy  dequoy  ils  avoient 
tous  signé  ladite  promesse  de  leurs  mains,  et  à  icelles 
faict  apposer  le  seau  de  leurs  armes  en  ladite  ville  de 
Paris,  le  23  juillet  i593. 

Vous  sçavez,  monsieur,  si  je  demeuray  estonné 
après  la  lecture  dudit  serment,  lequel  estoit  si  con- 
traire aux  parolles  dudit  duc  de  Mayenne  et  aux  as- 
seurances  qu'il  m'avoit  données  de  son  intention  à  la 
paix,  et  mesmes  à  ce  qu'il  nous  en  avoit  faict  dire  et 
traicter  en  nos  conférences,  que  du  commencement 
j'eus  opinion  qu'il  avoit  esté  faict  à  plaisir,  ou  seule-^ 
ment  projette  sans  avoir  esté  effectué,  jusques  à  ce 
que  j'ouy  lire  les  lettres  dudit  légat  surprises  avec  le- 
dit serment  du  24  et  25  dudit  moys  de  juillet,  par  les- 
quelles il  rendoit  si  bon  et  particulier  co&pte  des  as^ 
semblées,  allées  et  venues  faictes  tant  pour  cela  que 
de  tout  ce  qui  s*estoit  passé  à  Paris,  des  raisons  mo- 
tives dudit  serment,  et  des  noms  de  ceux  qui  y  avoient 
esté  embesongnez,  et  de  plusieurs  autres  particularit^z 
qui  descrivoient  la  vérité  du  faict,  qu'il  ne  fut  plus 
question  que  de  souspirer  et  de  me  plaindre  de  la 
fortune  publique  et  de  la  mienne,  me  voyant  embai - 

44-  ^^ 

rassé  avec  des  gens  qui  faisoient  si  peu  de  compte  de 
Tune  et  de  Tautre.  Dequoy  je  fus  si  scandalisé,  qu'à 
l'heure  mesme  je  me  résolus  de  n'accomplir  la  charge 
que  ledit  duc  m'avoit  donnée,  d'aller  prendre  congé 
de  luy,  et  ne  me  mesler  plus  de  ses  affaires.  Toutes- 
fois  vous  ne  fustes  de  cet  ad  vis ,  ny  ces  messieurs  qui 
estoient  presens,  pour  l'opinion  que  vous  aviez  que  je 
pouvois  encores  servir  de  quelque  chose  à  remettre 
et  composer  les  affaires,  recognoissant  que  Sa  Ma- 
jesté ny  vous  autres  messieurs,  comme  bien  conseillez, 
n'estiez  d'advis  de  rompre  encores  la  poursuitte  ny 
priver  le  royaume  de  l'espérance  de  la  paix,  nonobs- 
tant ledit  serment,  considérant  que  ledit  duc  pourroit 
peut-estre  avoir  changé  d'opinion,  veu  les  propos  qu'il 
avoit  faict  tenir  depuis  par  le  président  Janin,  et  le 
mauvais  predicament  auquel  il  apparoissoit  par  les- 
dites  lettres  du  légat  qu'estoient  avec  luy  les  Espa- 
gnols, et  aussi  que  leurs  tromperies  sur  le  mariage  de 
M.  de  Guise  avec  leur  Infante ,  et  leur  foiblesse  et  im- 
prudence, estoient  aucunement  descouvertes  par  les 
mesmes  lettres,  estimant  qu'estant  communiquées  à 
l'oncle  et  au  nepveu  sans  leur  faire  paroistre  de  l'ai- 
greur, les  pourroient  eschauffer  à  la  paix  plus  que 
devant.  Au  moyen  dequoy  je  fus  conseillé  et  persuadé 
de  la  considération  publique  de  ne  rompre  encores 
avec  eu-x,  mais  asseurer  de  tirer  profit  de  ceste  occa- 
sion pour  porter  les  affaires  au  but  des  gens  de  bien: 
à  quoy  certainement  servit  bien  à  me  faire  résoudre 
de  n'avoir  trouvé  esdites  lettres  les  noms  de  messieurs 
de  Bassompierre  et  Janin,  me  promettant  de  les  avoir 
pour  compagnons  en  ma  plainte  et  en  mon  mescon- 
tentement,  comme  en  effect  ils  estoient  à  l'injure  qui 

m'avoit  esté  faicte,  puis  que  nous  avions  esté  depuis 
employés  ensemble  aux  traitez  de  la  trefve  et  de  la 
paix,  et  asseuré  et  respondu  de  la  bonne  volonté  dudit 
duc,  sans  toutesfois  avoir  eu  cognoissance  ny  commu- 
nication aucune  dudit  serment,  comme  en  vérité  je 
n*avois  eu  en  sorte  quelconque. 

Le  sieur  Zamet  et  moy  leusmes  à  part  audit  duc  les- 
dites  lettres  et  ce  serment  l'un  après  l'autre,  devant  que 
de  luy  faire  paroistre  aucune  altération;  et  comme  il 
recogneut,  tant  par  la  suitte  et  substance  d'icelles  que 
parles  originaux  que  vous  nous  aviez  Confiez  ,  qu'elles 
estoient  véritables,  et  qu'il  n'y  avoit  moyen  de  les 
desguiser,  changer  ny  adjouster,  il  fit  contenance  de 
n'estre  moins  offensé  dudit  légat  pour  la  façon  de  la- 
quelle il  parloit  de  luy  par  icelle,  qu'estonné  et  marry 
de  la  descouve^-te  dudit  serment,  advenue  contre  son 
attente ,  et  très-mal  à  propos  pour  ses  desseins.  liOrs 
j*ad)Oustay  ma  plainte  particulière  en  termes  les  plus 
exprès  et  praignans  dont  je  me  peus  adviser,  comme 
celuy  qui  estoit  picqué  jusques  au  sang  du  tort  qu'il 
m'avoit  faict,  non  de  m'avoir  celé  ledit  serment,  mais 
de  s*estre  depuis  servy  de  ma  crédulité  et  franchise, 
non  moins  que  de  mon  honneur  et  de  ma  foy,  pour 
amuser  le  monde  en  ces  beaux  traictez  ausquels  il 
m'avoit  employé  après  avoir  couru  sa  fortune  cinq  ans 
durant  avec  toutes  les  incommoditez  et  ruines  de  mes 
biens  et  mesme  de  ma  réputation,  qu'il  estoit  impos- 
sible de  plus  y  laquelle  plai  nte  j'accompagnay  encores 
d'une  remonstrance  que  je  luy  fis  de  son  aveuglement 
pour  ce  qui  le  concernoit  luy  mesme,  de  ce  qu'encores 
qu*il  recogneust  par  infinies  preuves  et  effects  la  haine 
que  le  légat  et  lesdits  Espagnols  luy  portoient  avec  leurs 

adherens,  leur  malice  et  pernicieuse  intention  enven 
le  royaume,   avec  leur  fbiblesse  et  imprudence  au 
soustien  et  à  la  conduite  des  affaires,  il  ne  vouloit  tou- 
tesfois  se  despestrer  de  leurs  mains,  ains  continuoit  à 
se  laisser  befler  par  eux  pour  destruire  la  religion  et 
le  royaume,  et  se  rendre  le  plus  misérable  homme  du 
monde  :  qu'il  voyoit  maintenant  par  lesdites  lettres 
quelle  foy  et  crédit  il  de  voit  adjouster  aux  belles  pa- 
roUes  dudit  légat,  puis  qu'il  faisoit  si  peu  d'estat  de  sa 
parolle  et  de  ses  promesses ,  encores  qu'elles  fussent  si 
solemnelles,  le  tenant  pour  le  plus  grand  trompeur  du 
monde  :  et  pour  tel  le  depeignoit  au  Pape  et  à  Bome. 
Quoy  qu'il  s'attendist  après  cela  que  Sa  Saincteté  fa- 
vorisast  ses  desseins,  et  que  son  légat  fist  ses  affaires, 
quelle  apparence  y  avoit-il  de  Tesperer?  Aussi  s^es- 
toit-il  bandé  ouvertement  pour  monsieur  son  nepveu: 
en  quoy  l'on  descouvroit  par  sa  despesche  qu'il  perse- 
veroit  plus  candidement  et  fidellement  que  plusieurs 
n'estimoient,  car  il  estoit  soupçonné  de  s'entendre  du 
tout  avec  les  ministres  du  roy  d'Espagne  pour  abuser 
ce  jeune  prince  de  l'espérance  du  mariage  de  leur  In- 
fante, ne  pouvant  croire  qu'estant  personnage  clair- 
voyant et  bien  informé  des  affaires  du  monde,  il  eut 
opinion  que  ledit  mariage  se  deust  jamais  effectuer.  Et 
toutesfois  il  apparoissoit  le  contraire  par  lesdites  let- 
tres, car  il  accusoit  lesdits  ministres  de  ne  procéder 
en  ce  faict  rondement;  et  soit  qu'il  le  fist  pour  plaire 
au  Pape  à  sa  descharge,  ou  jouant  au  plus  fin,  à  l'usage 
du  pays,  ou  qu'en  vérité  il  fust  marry  de  la  tromperie 
desdits  ministres  à  l'endroit  de  ce  prince,  quelle  es- 
pérance devoit-il  plus  avoir  d'advancersa  fortune  par 
son  moyen?  Car  si  Sa  Saincteté  affectionnoit  celle  de 

M.  de  Guise,  la  mauvaise  odeur  que  ledit  légat  don- 
noit  encores  de  luy  à  Sa  Saincteté  ne  luy  feroit  chan- 
ger d^advis.  D'ailleurs  il  ne  devoit  espérer,  ny  vouloit 
faire  son  proffit  de  la  tromperie  et  honte  de  monsieur 
son  nepveu,  estant  en  si  mauvais  predicament  envers 
lé  légat  et  les  ministres  du  roy  d^Espagne;  joint  qu'il 
donneroit  juste  occasion  à  sondit  nepveu  de  luy  re- 
procher son  malheur,  outre  ce  qu'il  pensoit  desjà  en 
avoir  ;  dont  il  pourroit  advenir  plus  de  mal  au  party, 
à  sa  personne  et  aux  siens ,  que  de  bien.  Et  d'autant 
que  j'avois  aprins  à  Fontainebleau  la  prinse  à  Lyon  de 
M.  de  Nemours ,  je  luy  dis  encore  que  chacun  la  luy 
imputoit,  publiant  qu'il  s'estoit  aidé  de  M.  de  Lyon 
et  du  mescontentement  que  la  ville  et  le  pays  avoient 
des  deportemens  dudit  duc,  pour  le  chasser  de  son 
gouvernement,  af&n  de  l'adjouster  au  sien  par  la 
guerre  ou  par  là  paix.  Qu'il  pou  voit  penser  sur  cela 
comment  sa  convoitise  estoit  blasonnée,  puis  qu'elle 
n'espargnoit  son  propre  sang,  le  fils  bien  aymé  de  la 
mère  (0,  laquelle  il  devoit  faire  estât  de  voir  dores- 
navant  fondre  en  larmes  et  seicher  d'ennuys  et  de  des- 
pit  à  ses  pieds,  sans  avoir  toutesfois  le  pouvoir  de  la 
délivrer  ny  la  contenter,  d'autant  que  l'on  ne  dispo- 
soit  d'un  peuple  comme  l'on  vouloit,  et  estoit  encores 
plus  difficile  de  bien  reparer  une  injure  faicte  à  un 
prince,  mesmement  quand  elle  estoit  fondée  sur  ses 
propres  fautes  et  delicts,  exécutée  par  inférieurs,  et 
attribuée  à  ses  plus  proches;  que  cecy  avoit  renou- 
velle la  mémoire  des  propos  tenus  par  le  sieur  Al- 
fonse  Corse  spr  la  mort  de  messieurs  ses  frères,  dont 

f")  Le  fils  bien  aymé  de  la  mère.  Le  duc  de  Nemours  étoit  frère 
utérin  du  duc  de  Mayenne. 

Ton  disoit  qu'il  avoit  monstre  peu  de  sentiment ,  Tayant 
en  sa  puissance;  et  y  adjoustoit^'On  encores  l'assassinat 
du  marquis  de  Maygnelay,  de  la  charge  et  despoûille 
duquel  il  avoit  revestuFautheurd'iceluy.  Que  joignant 
maintenant  à  ce  que  dessus  l'opposition  qu'il  avoit  pu- 
bliquement et  fraischement  faicte  à  sondit  neveu ,  en- 
core qu'elle  fust  grandement  excusée  des  clair  voyans 
et  gens  de  bien^  le  tout  ensemble  faisoit  quasi  tenir 
de  luy  un  mesme  langage  tant  à  ses  amis  qu'à  ses 
ennemis,  Teritablement  à  son  grand  desadvantage; 
dont  il  ne  devoit  point  douter  que  luy  et  les  siens  tost 
ou  tard  ne  receussent  et  sentissent  à  bon  escient  le 
dommage  y  et  ne  voyoit  point  qu'il  eust  autre  moyen 
de  se  garantir  qu'en  faisant  la  paix ,  par  laquelle  il 
delivreroit  la  religion  de  péril,  se  tireroit  des  mains 
du  légat  et  des  Espagnols ,  purgeroit  ses  actions  pas-* 
sées,  mettroit  l'esprit  de  sa  mère  en  repos,  et  Ja  per- 
sonne de  son  frère  en  liberté  avec  honneur;  avanceroit 
la  fortune  dudit  duc  son  neveu,  feroit  et  asseureroit 
la  sienne  comme  il  voudroit,  et  obligeroit  le  royaume 
et  le  party  catholique  à  l'honorer,  et  le  Roy  à  l'aymer 
et  respecter  éternellement.  Qu'il  estoit  encore  en  sa 
puissance  de  ce  faire,  d'autant  qu'encore  que  Sa  Ma- 
jesté fust  à  bon  droit  très-indignée  et  mal  édifiée  dudit 
serment,  et  de  la  façon  de  laquelle  il  avoit  esté  depuis 
procédé  avec  elle ,  toutesfois  Sadite  Majesté  s'estoit 
promis  que   quand  il  auroit  veu  et  bien  considéré 
la  depesche  dudit  légat,  le  peu  d'estime  qu'il  faisoit 
de  luy,  avec  ce  qu'il  pouvoit  espérer  desdits  Espa- 
gnols, il  traitteroit  après  avec  elle  plus  sincèrement 
qu'il  n'avoit  faict,  comme  elle  m'avoit  donné  charge 
de  luy  dire;  et  qu'en  ce  faisant  elle  ne  laisseroit  de  le 

gratifier  y  et  faire  pour  luy  comme  celuy  qu'elle  vou- 
loit  honorer  et  contenter  plus  qu'il  ne  pouvoit  jamais 
espérer  du  costé  desdits  Espagnols^  adjoustant  pour  fin 
que ,  pourveu  qu'il  print  ce  party  et  fist  paroistre  par  ef- 
fect  y  marcher  de  bon  pied,  j'avois  opinion  que  Sadite 
Majesté  accorderoit  la  continuation  de  la  trefve  en- 
çores  pour  un  mois  ou  deux,  affin  de  donner  loisir  à 
M.  de  Nevers  d'achever  son  voyage  et  sa  légation  à 
Borne. 

Ledit  duc  commença  sa  response  en  souspirant, 
me  demandant  s'il  estoit  vray  que  Sa  Majesté  eust 
nouvelles  certaines  de  Temprisonnement  de  M.  de 
Nemours,  parce  qu'il  en  avoit  bien  quelque  advis* 
Mais  il  ne  le  pouvoit  croire ,  et  en  estoit  en  grande 
peine,  tant  pour  le  respect  de  madame  sa  mère  que 
pour  plusieurs  autres  raisons  qui  importoient  grande- 
ment au  public  et  à  son  particulier ,  encore  que  ledit 
duc  se  fust  mal  comporté  en  son  endroit,  jusques  à 
suborner  ses  serviteurs,  et  prendre  bien  avant  en  son 
gouvernement  :  toutesfois  il  ne  pouvoit  qu'il  ne  fust 
marry  (0  de  ce  qu'il  luy  estoit  advenu ,  ne  doutant 
point  que  cela  fist  parler  beaucoup  de  gens  à  son  desad- 
vantage,  mais  qu'il  y  apporteroit  tel  remède  que  les  ef- 
fects  justiflSroient  son  intention,  protestant  ne  luy  estre 
arrivé  accident  de  long-temps,  dont  il  eust  receu  plus 
d'affliction  que  de  cestuy-ci.  Et  véritablement  je  m'ap- 
perceus  bien  qu'il  en  estoit  grandement  travaillé,  et 
tant  qu'il  en  oublioit  le  demeurant.  Mais,  après  avoir 
reprins  ses  esprits,  il  me  dit  qu'il  avoit  esté  contrainct 

(»)  Qu'il  ne  fust  marry.  Il  paroit  certain  que  Mayenne  eut  part  au 
mouyement  contre  le  duc  de  Nemours,  qui,  méconnoissant  son  auto- 
rité ,  avoit  voulu  se  faire  souverain  du  Lyonnais. 

de  faire  ledit  serment  pour  arrester  le  cours  de  cette 
royauté  que  poùrsuivoient  ledit  légat,  les  Espagnols 
et  leurs  partisans  avec  tant  d'ardeur  et  de  violence; 
que  s'il  n'eust  usé  de  ce  moyen,  ils  l'eussent  peut-estre 
arrestée  ou  décernée  sans  luy,  tant  qu'ils  estoient  dé- 
pitez de  la  conversion  de  Sa  Majesté,  et  recogneu 
que  ce  coup  renverseroit  leurs  desseins;  que  si  ladite 
royauté  eust  esté  faicte,  le  Pape  eust  esté  obligé  de  la 
soustenir,  et  partant  refuser  à  Sa  Majesté  son  absolu- 
tion :  ce  qui  eust  perpétué  nos  calamitez,  car  il  n'eust 
esté  après  en  sa  puissance  d'y  remédier  ;  mais  qu'es- 
tant toutes  choses  .entières  comme  elles  estoient  de- 
meurées par  ceste  invention,  ils  ne  pouvoient  garder 
Sa  Saincteté  de  recevoir  Sa  Majesté,  qui  estoit  lepoinct 
auquel  il  estoit  nécessaire  de  pourvoir  sur  tous  autres, 
d'autant  que,  l'obtenans,  tous  moyens  et  prétextes  de 
troubler  le  royaume  et  Sa  Majesté  cesseroient.  Qu*îl 
avoit  délibéré  d'y  ayder  et  servir  de  tout  son  pouvoir, 
comme  il  avoit  souvent  promis;  mais  que  M.  le  cardi- 
nal de  Joyeuse,  qu'il  vouloit  faire  chef  de  cette  nego- 
tiation,  ne  pouvoit  faire  ce  voyage  devant  l'expiration 
de  la  trefve  :  partant  falloit  adviser  à  la  continuer, 
comme  il  m'avoit  prié  deremonstrer  à  Sa  Majesté.  Qu'il 
envoiroit  avec  ledit  cardinal  messieurs  de  Senecé  et 
Janin,  qui  luy  estoient  très  confidens  et  desiroient  le 
bien  du  royaume  :  de  sorte  qu'il  ne  falloit  seulement 
qu'avoir  patience  sans  s'arrester  audit  serment,  lequel, 
estant  faict  à  la  requeste  du  légat  et  entre  ses  mains, 
devoit  estre  du  tout  remis  et  différé  au  Pape,  soubs  le 
bon  plaisir  duquel  il  avoit  entendu  et  protesté  le  faire, 
et  non  autrement  ;  mesmes  estimoit  qu'on  le  trouveroit 
ainsi  escrit  en  l'original,  si  ledit  légat,  pour  favoriser 

les  Espagnols,  ne  Tavoit  faict  obmettre  exprès^  comme 
il  avoit  lait  en  la  copie  que  je  luy  avois  aportée  ce 
mot  de  catholique ,  où  il  estoit  faict  mention  de  ne 
recognoistre  le  roy  de  Navarre,  quelque  acte  qu'ilfist 
pour  faire  trouver  le  serment  à  Rome  moins  rigou- 
reux; qu'en  fin  il  n'cstimoit  estre  obligé  par  ledit  ser- 
ment de  desobeyr  à  Sa  Saincteté,  quand  elle  auroit 
receu  et  absous  Sa  Majesté,  ny  de  rejetter  la  paix,, 
pourveu  qu'il  recogneust  la  pouvoir  faire  à  l'honneur 
de  Dieu  et  en  saine  conscience  ;  et  que,  s'il  eust  eu 
autre  intention,  il  ne  m'eust  eitiployé  en  ces  traictez^ 
ny  M.  le  président  Janin.  Que  ledit  légat  mesmes  ne 
faisoit  estât  dudit  serment,  comme  l'on  voyoit  par  sea 
lettres,  par  lesquelles  il  n'espargnoit  les  Espagnols 
gueres  plus  que  luy;  que  lesdits  Espagnols,  ayans  ouy 
parler  qu'il  vouloit  continuer  la  trefve,  desesperoient 
desjà  de  cette  royauté  et  de  l'accomplissement  dudit 
serment ,  encores  qu'ils  asseurassent  que  l'armée  et 
les  moyens  qu'ils  avoient  promis  par  iceluy  seroient 
prests  à  la  fin  d'icelle  ;  qu'il  alloit  aussi  faire  débander 
les  députez  des  Estats,  signe  évident  de  son  intention; 
car,  quand  ils  seroient  une  fois  séparez,  il  n'y  auroit 
plus  moyen  d  eslirc  un  roy.  Partant,  le  principal  es- 
toit  de  fleschir  le  Pape,  le  joindre  à  nostre  désir, 
et  estre  asseuré  de  luy  avant  l'expiration  de  laditte' 
trefve;  car,  s'il  falloit  recommencer  la  guerre,  il  se- 
roil  contraint  de  s'ayder  encores  desdits  Espagnols,  les- 
quels luy  encheriroient  leurs  denrées  plus  que  jamais, 
mesmes  voudroient  estre  payez  avant  la  main;  et  luy, 
pour  avoir  moyen  de  se  delfendre,  seroit  forcé  de  les 
contenter.  Au  moyen  dequoy  il  prioit  ses  amis  de 
plaindre  plustost  sa  condition,  et  luy  ayder  à  con- 

duire  les  affaires  à  bon  port^  que  de  s'offenser  de  ses 
actions  y  estant  toutes  forcées  comme  elles  estoient; 
qu'il  ne  m'avoit  rien  dit  dudit  serment,  et  n*en  avoit 
aussi  communiqué  audit  président,  parce  qu'il  sçavoit 
bien  que  nous  n'eussions  jamais  approuvé  l'usage  de  ce 
remède,  et  qu'il  avoit  juré  aussi  de  n'en  parler  qu'à 
ceux  qui  l'avoient  faict  avec  luy,  et  sur  tout  de  ne  le 
nous  communiquer,  ny  à  M.  de  Bassompierre,  pour 
la  jalousie  extrême  que  le  légat  et  les  Espagnols  avoient 
de  nous  ;  qu'en  fin  son  intention  estoit  bonne ,  qu'il 
m'en  asseuroit  derechef,  et  le  feroit  paroistre  par  ef- 
fect,  speciallement  envers  Sa  Saincteté;  mais  qu'il  es- 
toit  nécessaire  d'obtenir  laditte  prolongation,  non  pour 
un  ou  deux  mois,  mais  plustost  pour  quatre^  afBn  de 
ne  précipiter  les  affaires,  si  l'on  ne  vouloit  advancer 
celles  desdits  Espagnols ,  dont  il  me  prioit  d'advertir 
Sa  Majesté  par  vostre  moyen,  et  d'en  avoir  response 
bien-tost,  parce  que,  s'il  n'en  estoit  asseuré,  il  falloit 
qu'il  se  preparast  plustost  à  la  guerre  qu'à  despescher 
à  Rome. 

Et  d'autant  que  vous  m'aviez  prié,  comme  j'ay 
desjà  dit,  avec  ces  messieurs  qui  vous  assistoient  en 
ces  affaires,  de  ne  désespérer  ledit  duc  ny  rompre  avec 
luy,  j'acceptay  encores  cette  commission,  et  vins  vous 
trouver  à  Estampes,  où  Sa  Majesté  vous  avoit  laissé 
exprès  pour  entendre  la  responce  dudit  duc  et  la  re- 
charge qu'il  m'avoit  donnée ,  laquelle  je  vous  repre- 
sentay  telle  que  je  l'avois  receuë,  dont  vous  me  pro- 
mistes  d'advertir  Sa  Majesté,  et  me  faire  sçavoir  sa 
volonté. 

Depuis,  vous  et  M.  de  Revol  vintes  à  Poissy ,  où  je 
me  trouvay,  et  accordasmes  que  ladite  trefve  seroit 

continuée  encore  pour  deux  mois ,  sçavoir  est  no- 
vembre et  décembre  ;  toutesfois  que  la  publication  ne 
s*en  feroit  que  pour  un  mois;  que  dans  le  dixiesme 
novembre  elle  seroit  publiée  pour  l'autre  :  ce  que  Sa* 
Majesté  voulut  estre  ainsi  passé  pour  certaines  consi- 
dérations qui  importoient  à  son  service.  Pareillement 
il  fut  accordé  que  Ton  s'assembleroit  dedans  huit  jours 
audit  Poissy  pour  donner  ordre  aux  contraventions 
de  ladite  trefve,  dont  chacun  de  part  et  d'autre  se 
plaignoit  :  et  sur  ce  un  bon  règlement  pour  la  faire 
mieux  observer  à  l'advenir.  Cecy  fut  traitté  et  accordé 
le  i3  d'octobre  :  dequoy  j'advertis  ledijt  duc,  qui  m'en 
envoya  la  ratification,  laquelle  je  vous  fis  tenir,  comme 
vous  fistes  après  celle  de  Sa  Majesté;  mais  je  ne  me 
voulus  engager  en  la  conférence  desdites  contraven- 
tions, tant  le  serment  et  l'acte  de  Lyon  m'a  voient 
donné  mauvaise  opinion  du  succès  des  affaires,  comme 
plusieurs  autres,  lesquels  n'eussent  jamais  creu  que 
ledit  duc  eust  voulu  user  de  tels  moyens  pour  avancer 
les  siennes. 

M.  de  Belin  fut  depesché  de  luy  à  Sa  Majesté  en  ce 
temps  là,  sur  Tadvis  qu'il  eut  que  Sadite  Majesté  es- 
toit  allée  à  Dieppe  exprès  pour  faire  la  guerre  à  M.  de 
Villars,  en  faveur  du  sieur  de  Boisrozéqui  comman- 
doit  au  fort  de  Fescamp,  lequel  Sa  Majesté  disoit 
s'estre  donnée  à  elle  devant  la  trefve,  et  partant  ne 
pou  voit  l'abandonner  audit  sieur  de  Villars  qui  luy 
faisoit  tous  les  jours  la  guerre,  pour  la  supplier  de 
n'user  de  voye  de  faict  en  ceste  deffence  pour  n'alté- 
rer les  affaires,  mais  faire  que  le  tout  fust  traicté 
amiablement  et  par  les  députez ,  conformément  aux 
articles  de  la  trefve,  laquelle  ne  pouvoit  estre  rompue 

en  un  lieu  qu'elle  ne  le  fust  par  tout.  Je  n'estois  auprès 
dudit  duc  quand  ledit  sieur  de  Belin  fut  depesché, 
car  j'estois  demeuré  à  Ponloise  exprès  pour  me  mieux 
excuser  de  la  conférence  susdite  que  l'on  devoit  faire 
audit  Poissy  ;  mais  je  sceus  que  ledit  duc  avoit  donné 
charge  audit  sieur  de  Belin  de  sonder  Sadite  Majesté 
sur  une  plus  longue  prolongation  de  ladite  trefve  que 
celle  qui  avoit  esté  accordée  jusques  à  la  fin  de  l'an- 
née, disant  ne  pouvoir  datis  ledit  temps  avoir  nou- 
velles de  Rome  et  d'Espagne,  d'où  il  falloit  qu'il  eust 
advis  devant  que  de  traicter  la  paix.  £t  combien  que 
j'eusse  adverly  ledit  duc  que  vous  vous  trouveriez  au- 
dit lieu  de  Poissy  au  temps  que  nous  avions  ordonné 
pour  donner  ordre  ausdites  contraventions,  afin  qu'il 
fit  aussi  trouver  ses  députez,  neantmoins  je  ne  vous 
en  manday  rien  par  ledit  sieur  de  Belin,  qui  passa  à 
Mante  près  de  vostre  maison ,  où  vous  estiez  demeuré 
exprez  pour  vous  acheminer  audit  Poissy,  sans  vous 
donner  advis  de  son  passage,  ny  de  l'occasion  de  son 
voyage:  dequoy,  estant  retourné  à  Paris,  je  fis  plainte 
audit  duc,  sur  celle  que  chacun  faisoit,  de  ce  que  l'on 
differoit  tant  à  pourvoir  ausdiles  contraventions.  Tou- 
tesfois  il  voulut  attendre  le  retour  dudit  sieur  de  Belin 
devant  que  d'envoyer  audit  Poissy,  soit  qu'il  fust  en 
peine  de  ce  feu  que  l'on  disoit  qui  s'alloit  allumer  du 
costé  de  Normandie,  à  cause  du  différent  d'entre  le 
sieur  de  Villars  et  Boisrozé,  ou  qu'il  s'attendit  d'obte- 
nir une  plus  longue  prolongation  de  ladite  trefve  par 
le  moyen  dudit  sieur  de  Belin,  lequel  luy  en  avoit 
donné  quelque  espérance.  Et  combien  que  je  luy  re- 
monstrasse  qu'il  ne  s'y  devoit  attendre,  veu  les  diffi- 
cultez  que  Sa  Majesté  et  ceux  de  son  conseil  avoient 

faites  d'accorder  les  deux  mois  que  j'avois  obtenus , 
neantmoins,  comme  c*estoit  le  but  auquel  il  aspiroit 
par  dessus  tous  autres,  il  croyoit  que  ce  que  je  luy 
en  disoisy  et  le  sieur  Zamet  qui  en  parloit  comme  moy, 
procedoit  plustost  de  mauvaise  volonté  que  de  juge- 
ment :  en  quoy  le  confirma  plus  que  devant  le  rap- 
port que  luy  fit  ledit  sieur  de  Belin  au  retour  de  son 
voyage  j  car  il  luy  dit  que  s'il  luy  eust  donné  pouvoir 
de  traicter  laditte  prolongation,  il  la  luy  eust  rappor- 
tée pour  tel  temps  qu'il  eust  voulu  ;  mais  que ,  ne  luy 
ayant  commandé  que  de  sçavoir  sur  cela  l'intention 
de  Sa  Majesté,  il  n'avoit  voulu  s'y  engager  davantage. 
Et  quand  au  différend  dudit  sieur  de  Villars,  ledit 
sieur  de  Belin  avança  aussi  peu,  parce  que  ledit  sieur 
de  Villars  n'eut  agréable  son  entremise,  comme  celuy 
qui  ne  vouloit  que  l'on  sceust  gré  à  autres  qu'à  luy  de 
ce  qui  en  succederoit;  mais,  voyant  qu'il  ne  pouvoit 
estre  assisté  dudit  duc,  des  Espagnols  ny  de  M.  de 
Guise  en  ceste  querelle,  d'autre  chose  que  de  belles 
paroles  et  promesses,  il  en  fit  depuis  luy  mesme  l'ac- 
cord avec  Sa  Majesté,  auquel  j'ay  ouy  dire  que  vous 
fustes  employé.  De  sorte  que  ledit  sieur  de  Belin  ne 
rapporta  de  son  voyage  qu'une  lettre  de  Sa  Majesté 
addressante  à  vous,  par  laquelle  elle  vous  mandoit 
de  donner  jusques  à  Paris  si  ledit  duc  vous  en  prioit, 
et  cogneussiez  qu'il  fust  à  propos  :  dequoy  ayant  eu 
la  communication,  je  fus  d'advis  que  ledit  duc  par- 
last  à  vous ,  pour  luy  mesmes  vous  dire  ses  raisons 
sur  ladite  plus  longue  prolongation,  de  laquelle  il 
continuoit  à  faire  plus  grande  instance  que  jamais,  et 
apprendre  aussi  de  vous  la  disposition  de  Sadite  Ma- 
jesté sur  icelle  :  ce  qui  fut  cause  que  vous  vintes  en 

ladite  ville  bien-tost  après,  où  vous  parlastes  par  deux 
fois  audit  duc  :  et  ne  tint  à  vous  qu'il  ne  print  autre 
conseil  sur  le  traicté  de  la  paix  que  celuy  qu'il  avoit 
suivy  jusques  alors,  sans  plus  s'amuser  aux  contraven- 
tions de  laditte  trefve,  comme  il  faisoit;  car  vous  luy 
dites  qu'on  avoit  eu  peine  à  faire  approuver  celle 
qui  avoit  esté  accordée  par  Sa  Majesté,  contre  l'advis 
quasi  de  tous  ses  serviteurs,  lesquels  esloient  blasmez 
dedans  et  dehors  le  royaume,  et  Sa  Majesté  aussi, 
comme  de  chose  que  l'on  estimoit  avoir  faict  tort  a  sa 
réputation  et  à  ses  affaires;  joinct  que  Sa  Majesté  es- 
peroit  estre  advertie  par  M.  de  Nevers  de  l'intention 
de  nostre  Sainct  Père  devant  que  laditte  trefve  fust 
expirée  ,  pource  qu'il  sçavoit  qu'il  estoit  arrivé  à 
Rome ,  et  que  selon  qu'il  manderoit  à  Sa  Majesté  elle 
se  resoudroit  de  ce  qu'elle  auroit  à  faire  ;  mais  que  si, 
en  cinq  mois  que  laditte  trefve  devoit  durer,  ledit  duc  ne 
pouvoit  envoyer  à  Rome  et  sçavoir  la  volonté  du  Pape, 
c'estoit  sa  faute  et  non  celle  de  Sa  Majesté,  laquelle 
pour  ce  regard  s'estoit  acquittée  de  son  devoir  comme 
elle  avoit  promis,  encores  que  ledit  duc  de  Nevers, 
auquel  elle  en  avoit  donné  la  charge ,  fust,  tant  pour 
sa  qualité  que  pour  indisposition ,  moins  portatif  que 
les  autres.  Que  Sa  Majesté  ne  pouvoit  endurer  que 
son  peuple  payast  la  taille  à  deux  partis  plus  lon- 
guement de  son  consentement,  comme  elle  avoit 
souffert  jusques  alors,  espérant  que  la  trefve  engen- 
dreroit  la  paix ,  par  le  moyen  de  laquelle  elle  pour- 
voiroit  à  son  souslagement  plus  commodément  ;  mais 
qu'elle  ne  voyoit  pas,  à  son  grand  regret,  les  choses 
estre  pour  ce  regard  plus  advancées  qu'elles  estoient  le 
premier  jour,  ains  au  contraire  avoir  assez  d'occa- 

sîon  de  croire  que  Ton  n'avoit  recherché  laditte  trefve 
que  pour  mieux  se  préparer  à  faire  durer  la  guerre;, 
que  si  ledit  duc  eust  eu  volonté  de  bien  faire  il  en 
feroit  autrement,  car  chacun  sçavoit  qu'il  en  avoit  le 
pouvoir,  et  que  tout  dependoit  de  luy;  joint  que  Sa 
Majesté  estoit  résolue  passer  tout  ce  qu'honnestement 
elle  pouvoit  accorder  pour  le  contenter,  tant  au  gê- 
nerai qu'au  particulier,  comme  elle  luy  avoit  fait  sou- 
vent dire  ;  mais  aussi  qu'il  estoit  délibéré  de  ne  se  re- 
paistre  plus  de  paroUes,  et  qu'il  falloit  des  elTects. 

Qu'elle  avoit  rendu  au  Pape  et  au  Sainct  Siège 
l'honneur  et  le  respect  qui  leur  estoient  deubs,  et 
tels  qu'on  avoit  désiré  ;  et  si  la  faction  d'Espagne  es- 
toit si  forte  à  Rome  que  Sa  Majesté  n'y  peust  estre  re- 
ceuë,  il  estoit  question  de  sçavoir  en  ce  cas  ce  que  ledit 
duc  pretendoit  faire,  et  s'il  traicteroit  ou  non,  d'autant 
que  selon  cela  Sa  Majesté  seroit  conseillée  de  se  gouver- 
ner pn  son  endroit,  le  priant  de  bien  peser  ce  faict  avant 
que  d'y  faire  response ,  afin  de  ne  perdre  ceste  occa- 
sion, et  d'obliger  h  luy  Sadite  Majesté  et  toute  la 
France,  voire  la  chrestienté,  avec  beaucoup  de  gloire 
et  d'utilité  pour  luy  et  pour  les  siens,  laquelle  estoit 
encores.  entre  ses  mains;  adjoustant  que  s'il  continuoit 
à  remettre  au  Pape  ce  que  Ton  sçavoit  dépendre  de 
luy  entièrement,  sans  parler  plus  clairement  qu'il  n'a- 
voit faict  jusques  alors,  Sa  Majesté  feroit  mauvais  ju- 
gement de  son  intention.  De  sorte  que  vous  n'auriez 
moyen,  à  vostre  grand  regret,  de  servir  au  repos  du 
royaume  selon  vostre  désir. 

Monsieur,  vous  amplifiastes  ce  discours  de  plusieurs 
autres  raisons  très -considérables,  fondées  sur  le  be- 
soing  que  le  royaume  avoit  de  la  paix,  et  toute  la  chres* 

tienté  de  l'union  des  princes  chrestiens,  pour  s^opposer 
aux  armées  du  Turc.  Toutesfois  vous  ne  peustes  esbran- 
1er  ledit  duc  la  première  et  la  seconde  fois  que  vous  par- 
lastes  à  luy  :  de  sorte  que  vous  en  partistes  très*  mai 
édifié,  comme  il  vous  pleut  de  me  dire,  etmoy  audit 
duc,  lequel  pour  cela  ne  s'en  esmeut  pas  davantage  ;  et 
me  semble  qu'il  attribuoit  les  difficultez  que  vous  luy 
aviez  faictes  sur  la  continuation  de  laditte  trefve,  qu'il 
affectionnoit^plusà  un  commun  advis  que  nous  avions 
prins  ensemble,  vous,  le  sieur  Zamet  et  moy ,  qu'à  la 
vérité  du  faict,  d'autant  que  nous  luy  en  avions  autant 
dit  que  vous,  et  que  ledit  sieur  de  Belin  luy  en  avoit 
donné  toute  autre  espérance  :  de  laquelle  neantmoins 
vous  ne  voulusles  le  rejetter  entièrement,  le  voyant  si 
aheurté  à  ce  poinct,  afin,  comme  je  croy ,  d'en  remet- 
tre la  resolution  à  Sa  Majesté,  et  luy  faire  sçavoir,  et  à 
moy,  son  intention  dedans  huict  ou  dix  "jours  au  plus 
tard  :  ce  que  vous  ne  peustes  faire,  à  cause  de  l'esloi- 
gnementde  Sadite  Majesté  qui  estoit  encores  à  Dieppe, 
et  de  vostre  indisposition.  Mais  ledit  duc  m'envoya  à 
Pontoise  après  vostre  partement,  afin  d'estre  plus  près 
de  vous,  où  je  receus  vos  lettres  du  aS  novemljre, 
par  lesquelles  vous  me  mandiez  que  je  vous  reverrois 
bien-tost  auprès  dudit  Pontoise,  nous  donnant  tous- 
jours  peu  d'espérance  de  la  prolongation  de  laditte 
trefve,  mais  bien  espérant  de  traicter  à  bon  escient  la 
paix ,  si  l'on  y  vouloit  entendre,  comme  l'on  pouvoit 
faire" devant  que  la  trefve  fust  expirée,  dedans  lequel 
temps  vous  espériez  estre  asseuré  de  la  volonté  du 
Pape,  concluant  que  Sa  Majesté  desiroit  et  avoit  tant 
de  besoin  de  la  paix ,  que  vous  estimiez  qu'elle  ne  pre- 
cîpiteroit  rien. 

Je  presentay  vostre  response  audit  duc,  laquelle 
luy  donna  plustost  espérance  d'obtenir  laditte  prolon- 
gation qu'elle  ne  l'en  desesperoit  :  en  vérité  contre 
mon  advis,  tant  il  est  difficile  d'arracher  de  l'esprit  d'un 
prince  l'opinion  d'une  chose  qu'il  affectionne.  Partant 
il  me  pria  de  retourner  à  Pontoise  pour  vous  voir,  se 
persuadant  que  je  vous  persuaderois  de  faire  à  la  fin  ce 
que  vous  n'aviez  envie  ny  peut-estre  pouvoir  de  faire, 
quoy  que  je  luy  peusse  dire  au  contraire.  Et  comme 
il  cognent  que  j'avois  besoin  estre  en  cela  persuadé 
autant  que  vous  mesmes  ,  parce  que  je  n'estois  as- 
sez eschauffé  à  son  gré,  il  usa  d'un  artifice  nouveau 
pour  me  remettre  en  train  :  c'est  qu'il  me  voulut  faire 
croire  qu'il  avoit  tant  faict  avec  monsieur  son  nepveu 
qu'il  l'avoit  du  tout  gaigné  et  tourné  à  la  paix  ;  de 
sorte  qu'estant  maintenant  bien  unis  en  ce  dessein,  si 
Sa  Majesté  luy  donnoit  le  loisir  de  conduire  les  af- 
faires, il  ne  falloit  point  douter  qu'elles  ne  succédas- 
sent heureusement  ;  et  sur  ce  il  me  dressa  une  partye 
pour  me  faire  parler  à  monsieur  son  nepveu,  lequel 
s'en  acquitta  de  façon  qu'il  ne  me  donna  pas  grande 
occasion  de  croire  qu'il  eust  ceste  volonté.  Toutesfois 
je  ne  laissay  pas  de  retourner  à  Pontoise,  afin  d'avoir 
le  bien  de  vou?  voir,  joint  que  j'eusse  en  vérité  désiré 
que  l'on  eust  prolongé  ladite  trefve  encores  un  mois^ 
pour  lever  toute  excuse  audit  duc,  et  en  ce  faisant 
le  mettre  de  plus  en  plus  en  son  tort,  estimant  que 
cela  ne  pouvoit  estre  que  très-utile  au  public. 

Mais  quand  je  vous  vis  vous  me  fistes  bien  cog- 

Doistre  qu'il  ne  se  falloit  plus  attendre  à  ladite  proi 

longation ,  me  disant  que  Sa  Majesté  avoit  de  nouveau 

descouvert,  par  plusieurs  autres  lettres  qui  avoient  esté 

44.  24 


370  ['SgS]     MÉ3I0IRES  d'état 

prises,  que  ledit  duc  ne  la  demandoit  que  pour  donner 
loisir  aux  Espagnols  de  s'armer,  et  au  sieur  de  Mont- 
pesat  faire  le  voyage  d'Espagne,  où  ledit  duc  Favoit  en- 
voyé :  ce  qui  vous  estoit  confirmé  par  la  demeure  en 
France  du  président  Janin,  lequel,  au  lieu  d'estre  allé 
à  Rome  avec  le  cardinal  de  Joyeuse  et  le  sieur  de 
Senecé,  comme  il  avoit  promis  de  faire  s'il  cognois- 
Soit,  comme  il  disoit,  que  Ton  voulust  bien  faire,  n'a- 
"voit  pas  passé  Lyon,  et  avoit  laissé  aller  les  deux 
autres,  ausquels  Ton  n'avoit  tant  défiance  qu'en  luy. 

Je  revins  à  Paris  exprès  pour  dire  audit  duc  que  Sa 
Majesté  estoit  résolue*  de  ne  continuer  ladite  trefve  le 
mois  de  décembre  passé,  afin  qu'il  ne  s'y  attendist 
plus;  et  luy  conseillay  d'entendre  à  la  paix  sans  plus 
Temettre  le  Iraicté  à  un  autre  temps,  luy  disant  que  si 
la  guerre  reçommençoit  sans  estre  assisté  de  forces 
suffisantes  pour  s'opposer  à  celles  du  Roy,  et  sur  tout 
délivrer  la  ville  de  Paris  de  captivité,  que  plusieurs, 
tant  de  bonne  volonté  que  par  nécessité,  se  separe- 
roient  du  party,  et  composeroient  avec  Sa  Majesté,  à 
présent  qu'elle  faisoit  profession  de  la  religion  catho- 
lique^ et  que  ceux  qui  demeuroient  constans  dans  le 
party  traicteroient  encores  sans  luy  avec  les  Espa- 
gnols ,  lesquels  recherchoient  un  chacun  de  ce  faire  ; 
dont  je  luy  disois  qu'entre  autres  ils  s'estoient  adressez 
à  mon  fils,  lequel  ils  avoient  fort  pressé  de  traitter 
avec  eux  à  son  desceu,  combien  qu'il  fust  recogneu 
d'eux  et  d'un  chacun  luy  estre  très-afiectîonné,  par  où 
il  pouvoît  cognoistre  quel  estoit  leur  but,  ce  qu'il  de- 
voit  espérer  d'eux,  et  quelle  seroit  sa  condition  s'il  ad- 
venoit  que  chacun  traistast  sans  luy  avec  Sa  Majesté  ou 
aveclesdits  Espagnols,  comme  je  sçavoisque  l'on  feroit. 

Tout  cela  ne  le  peut  destourner  de  son  premier  che- 
min, qui  estoit  d'attendre  des  nouvelles  de  Rome  et 
d'Espagne  devant  que  prendre  party  :  de  sorte  qu'il  se 
résolut  de  s'ayder  encore  de  M.  de  Belin  pour  tenter 
derechef  s'il  pourroit  avoir  ladite  trefve,  cuidans  que 
je  l'en  desesperois  exprès  pour  le  contraindre  de  faire 
la  paix,  joint  que  ledit  sieur  de  Belin  continuoit  à  luy 
en  donner  espérance;  mais  à  son  retour  il  en  déses- 
péra du  tout  ledit  duc ,  lequel  neantmoins  ne  changea 
d'advis  ,  ains  pria  ledit  sieur  de  Zamet  de  tenter  encor 
ce  remède,  nous  disant  que  M.  le  légat  et  luy  avoient 
depeschë  à  Rome  le  sieur  Monlorio  pour  devancer  ses 
députez ,  et  faire  que  le  Pape  luy  permist  de  traîtter 
avec  Sa  Majesté.  Toutesfois  je  sceus  qu'il  luy  avoit 
donne  autre  charge,  et  que  de  nouveau  il  s'estoit  laissé 
persuader  que  le  Pape  et  le  roy  d'Espagne,  ayant  veu 
n'avoir  peu  faire  eslire  M.  de  Guyse,  demanderoient 
qu'on  esleust  le  fils  aisné  dudit  duc  moyennant  le 
mesme  mariage  de  l'Infante  :  ce  qui  avoit  esté  apposté 
pour  renverser  la  paix  avec  Sa  Majesté,  laquelle  il 
luy  faisoit  remonstrer  ne  se  pouvoir  éviter  que  par 
.  ce  moyen  :  enquoy  il  se  laissoit  entretenir  du  sieur 
Jean  Baptiste  de  Tassis,  lequel,  comme  plus  fin,  luy 
donnoit  espérance  que  son  maistre  y  condescendroit, 
pourveu  que,  la  chose  fust  bien  conduite.   Cestuy-cy 
ayant  eu  ceste  astuce,  embouché  .des  partisans  d'Es- 
pagne qui  environnoient  ledit  duc,  que  de  luy  faire 
croire  qu'ils  afiectionnoîent  son  contentement  et  la 
grandeur  de  sa  maison  plus  que  toute  autre  chose;  au 
lieu  que  dom  Diego  d'Ibarra  faisoit  le  contraire  avec 
ledit  duc  de  Feria,  lesquels  se  monstroient  plus  af- 
fectionnez à  M.  de  Guyse.  Mais  tout  cela  ne  se  faisoit 

H. 

que  pour  les  abuser  tous  deux,  et  par  ce  moyen  nous 
faire  franchir  le  sauit  de  ceste  royauté  affin  de  perpé- 
tuer nos  misères. 

Quoy  voyant,  et  que  la  trefve  alloit  expirer,  de 
sorte  qu'il  falloit  se  résoudre  de  recommencer  la 
guerre  à  Sa  Majesté  ou  s'accommoder  avec  elle, 
comme  celuy  qui  estoit  entré  en  la  Ligue  par  nécessité, 
et  qui  y  estoit  depuis  demeuré  pour  servir  au  repos  de 
son  pays,  sans  avoir  approuvé  .cette  guerre,  je  prins 
congé  dudit  duc  le  23  de  décembre,  et  me  retiray  à 
Pontoise  avec  les  miens  pour  les  disposer  à  recognoistre 
Sa  Majesté  avec  moy,  puisque  Dieu  luy  avoit  faîct  la 
grâce  de  se  renger  au  giron  de  l'Eglise,  et  que  ledit 
duc  ne  vouloit  faire  la  paix,  et  que  le  dessein  des  Espa- 
gnols estoit  d'usurper  ou  diviser  le  royaume  et  le  des- 
truire.  En  partant  je  suppliay  derechef  ledit  duc  de 
mieux  adviser  à  ses  affaires,  et  considérer  que  l'espé- 
rance de  la  paix  avoit  contenu  plusieurs  villes  et  per- 
sonnes au  party  et  en  bonne  opinion  de  luy,  qui  s'en 
separeroient  et  murmureroient  contre  luy  quatid  la 
trefve  expiceroit,  tant  pour  estre  lassez  de  la  guerre 
que  pour  ne  vouloir  porter  les  armes  contre  Sa  Ma- 
jesté puis  qu'elle  estoit  catholique,  suivans  en  cela 
leurs  protestations  et  déclarations  souvent  reïterées,  et 
publiées  de  sa  propre  bouche  et  par  escrit  :  dequoy  il 
seroit  difficile  qu'elles  fussent  retenues  pour  le  respect 
du  Pape,  sur  lequel  ledit  duc  s'excusoit,  puis  que  Sa 
Majesté  s'estoit  mise  en  devoir  de  le  contenter;  joinct 
que  l'on  estimoit  que  Sa  Saincteté  ne  luy  pouvoit  jus- 
tement refuser  son  absolution,  la  demandant  d'un 
cœur  pénitent,  et  si  humblement  qu'elle  faisoit;  de 
sorte  que  si  Sa  Saincteté  en  faisoit  difficulté,  comme 

desja  l'on  comtnençoit  à  dire  soubs  main  qu  elle  estoit 
résolue  de  faire ,  Ton  Tioiputeroit  au  pouvoir  qu'avoient 
à  Rome  les  Espagnols ,  ayant  veu  que  le  légat  favori- 
soit  ouvertement  leur  pratique  et  desseins.  Que  je  ne 
voulois  pour  mon  regard  que  la  guerre  me  surprint  à 
Paris,  tant  pour  ce  que  je  voulois  estre  en  lieu  où  je 
fusse  libre  pour  disposer  de  moy  comme  Dieu  me 
conseil! eroit,  que  pour  ce  que  je  ne  pouvois  compatir 
aux  humeurs  dudit  légat  et  desdits  Espagnols,  lesquels 
je  tenois  autheurs  et  cause  de  la  ruine  du  party  catho- 
lique et  de  la  France.  Que  de  demeurer  auprès  de  luy 
sans  y  adhérer,  ce  seroit  me  perdre  et  me  faire  moc- 
quer  de  moy,  et  d'avantage  luy  faire  tort,  parce  qu'en 
recommençant  la  guerre  il  seroit  contraint  d'espou- 
ser  entièrement  leurs  passions,  devenir  leur  esclave, 
ou  d'estre  abandonné  de  toutes  parts.  Que  si  je  voyois 
qu'après  tout  cela  il  nous  restast  encores  quelque 
sorte  d'espérance  de  faire  paix ,  je  ne  laisserois  de  m[y 
employer  comme  j'avois  faict  depuis  la  mort  du  feu 
Roy;  que  je  l'avois  suivy  et  accompagné  exprès;  mais 
qu'il  ne  s'y  faudroit  plus  attendre  après  ladite  Irefve, 
la  un  de  laquelle  apporteroit  un  merveilleux  change- 
ment aux  affaires.  Que  je  ne  voulois  plus  luy  repré- 
senter les  malheurs  qui  luy  en  arriveroient,  par  ce 
qu'il  y  devoit  voir  plus  clair  que  moy,  et  que  je  les  luy 
avois  remonstré  si  souvent  que  j'estimois  l'en  avoir 
importuné.  Mais  seulement  je  luy  voulois  dire  que 
s'il  n'estoit  retenu,  comme  il  disoit,  que  du  respect 
qu'il  portoit  à  Sa  Saincteté  en  ce  traicté,  l'on  pour- 
roit  peut-estre  obtenir  de  Sa  Majesté  que  tout  seroit 
faict  soubs  le  bon  plaisir  d'icelle,  affin  de  la  contenter  : 
adjoustant   que  j'estimois   q^u'il   feroit  plaisir   à  Sa 

Saincteté  d'en  user  ainsi,  affin  de  la  soulager  au  ju- 
gement qu'on  luy  avoit  remis ,  auquel  chacun  re- 
cognoissoit  qu'elle  estoit  agitée  et  combattue  de  di- 
verses considérations;  concluant  que  si  après  la  trefve 
il  ne  trouvoit  moyen  de  contenter  et  retenir  les  villes 
au  party,  elles  luy  eschapperoient  plus  yistes  qu'elles 
n'y  estoient  venues  après  la  mort  de  messieurs  ses 
frères,  tant  l'ambition  et  la  foiblesse  des  Espagnols, 
avec  les  maux  qu'elles  avoient  endurées  par  nostre 
conduite  en  toutes  choses,. leur  avoient  faict  désirer 
et  leur  faisoit  maintenant  approuver  la  conversion  de 
Sa  Majesté,  comme  estant  l'unique,  plus  prompt  et 
asseuré  remède  à  leurs  calamitez,  le  suppliant,  si  mes 
raisons  et  remonstrance  ne  pouvoient  l'esmouvoir,  au 
moins  se  resouvenir  quelquesfois  du  devoir  auquel  je 
m'estois  mis  de  l'assister,  conseiller  et  servir  en  celte- 
occasion,  l'asseurant  que  je  regretterois  éternellement 
de  n'avoir  peu  acquérir,  en  cinq  ans  que  je  l'avois  ac- 
compagné, plus  de  créance  en  son  endroit  pour  son 
propre  bien  et  service,  non  moins  que  pour  conserver 
la  religion  et  le  royaume. 

[i594]  Ledit  duc  avoit  derechef  depesché  M.  de  Belin 
devers  Sa  Majesté ,  cuidant  obtenir  à  la  fin  ladite  pro- 
longation, et  vouloit  que  j'attendisse  son  retour  avant 
que  partir;  mais  je  le  suppliay  de  m'en  excuser, 
sçachant  que  ledit  sieur  de  BcLn  n'en  rapporteroit 
qu'un  refus,  et  craignant  qu'il  advint  quelque  chose 
qui  rendit  mon  paitement  plus  diflicille  et  moins  hon- 
neste.  Partant  je  me  retiray  à  Pontoise,  et  eus  ce 
bien  de  vous  voir  bien-tost  après  avec  M.  de  Sancy, 
où  se  trouva  ledit  sieur  Zamet,  qui  revenoitde  Mante. 
Là  je  vous  asseuray  de  ma  délibération,  après  l'avoir 

esté  de  vous,  quil  ne  falloit  plus  espérer  de  trefve 
generalle;  mais  je  vous  priay  de  m'en  faire  accorder 
une  particulière  pour  Pontoise,  tant  pour  me  donner 
moyen  de  gaigner  mon  dis  et  ceux  de  sa  garnison , 
que  pour  avoir  loysir  de  voir  quelle  resolution  M.  de 
Mayenne  prendroit  à  Paris  après  avoir  entendu  la 
volonté  du  Pape ,  et  ce^  que  M.  de  Nevers  en  rappor- 
terait, sans  porter  les  armes  contre  Sa  Majesté,  laquelle 
la  nous  accorda  pour  trois  mois  :  dont  j'advertis  M.  de 
Mayenne  qui  la  ratifiia,  mais  à  regret,  à  cause  de  ce 
qui  esloit  advenu  à  Meaux,  où  les  liabitans  avoient 
recogneu  Sa  Majesté  avec  M.  de  Vitry  (0,  leur  gou- 
verneur, dont  ledit  duc  estoit  très-offensé,  et  non  sans 
cause;  car  la  déclaration  de  ceux  de  ladite  ville  res- 
veilla  les  courages  des  autres,  leur  fist  gouster  les  rai- 
sons qui  les  avoient  meus,  avec  le  bon  traictement 
que  Sa  Majesté  leur  avoit  faict  :  de  façon  que  plusieurs 
commencèrent  à  détester  la  guerre  et  les  autheurs 
d'icelle,  avec  désir  d'en  sortir. 

Ce  que  j'entrepris  de  remonstrer  audit  duc,  tant 
par  ledit  sieur  Zamet  que  par  lettres  que  je  luy  fis 
présenter  par  Pasquier  que  j'avois  laissé  à  Paris;  luy 
faisant  dire  qu'à  l'exemple  des  habitans  de  Meaux,  qui 
avoient  esté  des  plus  entiers  et  affectionnez  à  la  Ligue, 
chacun  l'abandonneroit  s'il  ne  traittoit  la  paix  et  n'y 
employoit  des  personnes  publiques ,  telles  que  pou- 
voient  estre  messieurs  du  parlement  et  les  magistrats 
de  la  ville  de  Paris,  affin  de  donner  occasion  à  tout  le 
monde  de  croire  qu'à  ce  coup  il  y  marckoit  de  bon 

(>)  Auec  M.  de  Viuy.  Louis  de  UHospiul,  baron  de  Vit/y,  fît  cette 
déclaration  le  ra  janvier  i594*  ^^^^  produisit  un  grand  effet ,  «t  plu- 
•ieurs  générau^i  de  la  Ligue  suivirent  bientôt  cet  exemple. 

pied  ;  car  ses  plus  chers  amis  ne  se  fîoient  quasi  plus 
en  luy,  non  plus  que  ses  ennemis ,  tant  il  estoit  des- 
cheu  de  réputation  à  cause  de  sa  foiblesse  et  de  la 
mauvaise  conduite  de  sa  fortune;  de  sorte  que  l'on 
disoit  par  tout  à  haute  voix  qu'il  ne  pouvoit  faire  la 
guerre,  et  toutesfois  ne  vouloît  faire  la  paix,  trans- 
porté de  son  interest  particulier,  sans  avoir  esgard  au 
public  ny  à  ceux  qui  Favoient  assisté  :  à  quoy  je  ne 
recognoissois  point  qu'il  peust  remédier  qu'en  s'atta- 
chant  à  une  iiegotiation  publique  telle  que  dessus  ; 
partant  je  le  supplioys  de  s'y  résoudre,  et  pour  ce 
faire  aller  luy   mesme  au    parlement  leur  en  faire 
l'ouverture  et  prière,  et  ne  perdre  une  seule  heure  de 
temps.  Mais  il  n'en  fit  compte  non  plus  que  des  re- 
monslrances  pour  la  paix  qui  luy  furent  faictes  lors 
par  ceux  du  parlement,  desquelles  il  s'offensa,  s'excu- 
sant  tousjours  sur  le  Pape,  et  se  promettant  qu'à  la  fin 
il  obtiendroit  laditte  trefve,  pour  laquelle  il  envoya 
derechef  M.  le  comte  de  Brissac  et  le  sieur  Zamet 
vers  Sa  Majesté,   chargez  de  nouvelles  offres,  ainsi 
que  j'ay  entendu  ;  dont  Sa  Majesté  fist  aussi  peu  de 
compte  que  des  premières,  disant  tousjours  qu'elle 
vouloit  faire  la  paix  tout  à  faict,  ou  la  guerre,  sans 
plus  s'amuser  ausdites  trefves,  tant  elle  avoit  mau- 
vaise opinion  de  la  volonté  dudit  duc. 

Sur  cela  Sa  Majesté  alla  à  Chartres,  oh  elle  se  fist 
sacrer  (0 ,  au  grand  plaisir  et  contentement  d'un  cha- 
cun. Et  le  cardinal  de  Plaisance  publia  une  lettre  ad- 
dressante  aux  bons  catholiques,  par  laquelle  il  leur 
faisoit  sçavoir  que  nostre  Sainct  Père  n'avoit  admis  et 

(0  Elle  se  Jisl  sacrer.  Henri  iv  fut  sacré  à  Chartres  le  dimanche 
37  février  i5y4- 

receu  M.  de  Nevers  que  comme  prince  d'Italie ,  et 
non  en  qualité  d'ambassadeur  de  Sadite  Majesté,  à 
laquelle  il  nous  advertissoit  qu'il  ne  donneroit  jamais 
absolution^qucy  qu'elle  fist  :  dequoy  chacun  fut  extrê- 
mement scandalisé  et  ofiencé  y  car  par  sa  lettre  il  ne 
rendoit  aucunes  raisons  de  ce  reOus,  qui  estoit  jugé 
de  tous  trop  rigoureux  y  pour  celuy  qui  tenoit  lieu  de 
père  commun  des  chrestiens,  mesmes  à  l'endroit  d'un 
tel  prince  que  Sa  Majesté,  laquelle  l'avoit  recherché 
avec  tant  de  submission  et  d'humilité.  De  sorte  que  la 
rencontre  de  ces  deux  actions,  sçavoir  du  sacre  de  Sa 
Majesté  et  de  ladite  déclaration,  fist  résoudre  plusieurs 
personnes  de  recognoislre  Sa  Majesté  encore  plustost 
qu'elles  n'eussent  faict,  voyant  d'un  costé  que  Sadite 
Majesté  faisoit  ce  qu'elle  devoit  et  pouvoit  pour  as- 
seurer  ses  subjects  de  sa  véritable  et  entière  conver- 
sion, et  de  l'autre  que  ledit  sieur  cardinal  nous  deses- 
peroit  entièrement  de  l'assistance  de  Sa  Saincteté  en 
sa  faveur,  contre  toute  raison,  par  où  nous  nous  voyons 
plongez  pour  jamais  en  un  abisme  de  calamitez,  au 
péril  de  la  religion,  sans  nous  faire  apparoir  d'aucun 
moyen  ny  remède  propre  pour  nostre  consolation. 

Dequoy  chacun  veit  aussi  bien-tost  sortir  des  effects 
par  la  resolution  que  prindrent  les  principalles  villesCO 
du  royaume  de  recourir  à  Sa  Majesté  et  luy  jurer 
fidélité  et  obeyssance,  comme  feirent  plusieurs  sei- 
gneurs et  gentils-hommes,  lesquels  jugèrent  ne  devoir 
plus  différer  à  ce  faire  soubs  prétexte  d'attendre  la 

(»  )  Les  principales  villes,  Henri  \y  apprit  presque  en  môme  temps  la 
soumission  de  Lyon,  de  Rouen,  d'Orléans,  de  presque  toute  la  Pro- 
vence; de  MeauiL,  de  Péronne,  de  Moutdidier,  etc.  Ainsjr,  comme  le 
dit  Cheverny  dans  ses  Mémoires ,  la  Ligue  se  defiloit  bien  visle. 

volonté  de  Sa  Saincteté^  puisqu'elle  avoit  condambé 
Sa  Majesté  sans  l'ouyr,  comme  nous  apprenions  parla 
lettre  dudit  légat  imprimée;  joint  que  Sa  Majesté  avoit 
communié  aux  saincts  sacremens  de  FEglise,  et  faict 
les  sermens  accouslumez  aux  sacres  de  nos  roys. 

Monsieur,  vous  sçavez  que  Dieu  m'a  faict  ceste  grâce 
que  j  ay  esté  des  premiers  qui  se  sont  rengez  au  de^ 
voir,  auquel,  comme  il  a  pieu  à  Sa  Majesté  me  recevoir 
très-favorablement  par  vostre  moyen  et  de  mes  autres 
amis  qui  s'y  sont  employez,  je  vous  ay  voulu  aussi  ad- 
dresser  ce  compte  de  mes  actions  durant  ma  misérable 
fortune,  tant  pour  vous  tesmoigner  l'obligation  que  je 
recognois  vous  en  avoir,  que  pour  vous  donner  occa- 
sion de  me  continuer  vostre  amitié,  de  laquelle  je  sçay 
que  vous  n'honorez  pas  volontiers  ceux  qui  ont  l'ame 
traversée.  Je  jure  aussi  que  je  ne  la  rechercherois,  si 
en  ma  conscience  je  sçavois  m'en  estre  rendu  indigne, 
voire  ne  demeurerois  en  ce  royaume  ny  pourrois 
vivre  ailleurs  en  aucun  repos ,  tant  j'abhorre  un  ma- 
léfice et  suis  jaloux  de  mon  honneur.  Ce  que  nous 
faisons  par  force  et  nécessité  ne  nous  doit  entièrement 
estre  imputé,  mesmes  quand  en  nostre  cheute  nous 
nous  efforçons  de  l'amender  en  servant  au  public, 
comme  vous  voyez  par  ce  discours  que  j'ay  mis  peine 
de  faire. 

Je  sçay  Ijien  que  l'on  m'a  long  temps  blasmé  de  la 
poursuitte  de  ladilte  paix  ,  voyant  qu'elle  estoit  in- 
fructueuse, comme  si  j'eusse  eu  part  à  l'artifice  dont 
elle  a  esté  accusée  :  les  uns  croyans  que  j'avois  tel  pou- 
voir auprès  dudit  duc  qu'il  faisoit  une  partie  de  ce  que 
jeluy  conseillois,  et  les  autres  que  je  le  devois  aban- 
donner dès  le  commencement  que  je  devois  avoir  re- 

cogneu  qu  il  ne  marchoit  de  bon  pied.  J'excuse  les  uns 
et  les  autres,  car  en  vérité,  ayant  este'  nqjdny  aux  af- 
faires, voire,  si  fose  dire,  dedans  le  sein  des  roys,  la 
raison  vouloit  que  ledit  duc  fist  plus  de  compte  de  mes 
conseils  qu'il  n'a  faict ,  et  de  l'autre  mon  devoir  m'o- 
biigeoit  le  quitter,  les  voyant  mesprisez  :  car  j'advcuë 
n'avoir  péché  par  ignorance  ;  mais  le  succeds  des  af- 
faires et  ma  dernière  resolution  me  justifient  assez, 
estant  certain  que  je  n'eusse  esté  si  utile  au  public  que 
je  cuide  avoir  esté  si  j'en  eusse  usé  autrement,  comme 
je  m'asseure  que  tesmoigneront  tous  ceux  qui  ont 
servy  au  changement  qui  est  advenu  :  je  n'en  récuse 
un  seul.  Davantage,  je  ne  me  fusse  satisfait  moy- 
mesme,  ny  peust-estre  contenté  Sa  Majesté  et  mes 
amis,  comme  j'estime  avoir  faict. 

Car  il  me  fust  demeuré  un  regret,  et  à  l'adventure 
un  perpétuel  reproche  d'estre  aucunement  cause  de 
la  longueur  de  nos  calamitez  publiques,  si  j'en  eusse 
abandonné  la  cour  cependant  que,  par  raison  et  juge- 
ment, le  Roy  mesme  et  ceux  qui  le  servoient,  comme 
plusieurs  gens  de  bien  qui  suivoient  le  party  de  M.  de 
Mayenne,  croioient  que  je  pouvois  y  servir;  l'on 
eust  dit  que  j'eusse  préfère  mon  particulier  au  public 
par  timidité,  ou  pour  ma  commodité.  Davantage,  je  ne 
sçay  si,  devant  la  conversion  de  Sa  Majesté,  j'eusse  peu 
persuader  aux  miens  de  faire  ce  qu'ils  ont  faict  pour 
le  service  de  Sa  Majesté,  tant  ils  estimoient  leur  hon- 
neur estie  engagé  à  suivre  l'opinion  commune  de  la 
guerre,  laquelle  estoit, colorée  du  prétexte  de  la  reli- 
gion. 

J'advouë  bien  avoir  recogneu  dès  le  commence- 
ment que  ledit  duc  n'avoit  pas  grande  envie  de  faire 

la  paix  y  mesmes  lors  qu'il  refusa  de  faire  semondre  Sa 
Majesté  de  se  faire  catholique  :  car  c'estoit  le  chemin 
qu'il  failloit  tenir  pour  y  parvenir.  Mais  aussi  )e  des- 
couvrois  en  mesme  temps  qu'elle  estoit  la  cause  qui 
l'en  degoustoit  :  et  si  je  me  suis  trompé  en  quelque 
chose,  ça  esté  d'avoir  espéré  que  le  temps  et  l'expé- 
rience luy  feroient  changer  d'advis;  aussi  s'il  n'est  ad- 
venu, c'a  esté  plus  par  un  vray  jugement  de  Dieu  que 
par  raison;  car  je  puis  dire  que  le  ciel  et  la  terre  ont 
comme  à  l'envie  l'un  de  l'autre  combattu  son  dessein 
depuis  le  commencement  jusques  à  la  fin,  et  neant- 
moins  chose  quelconque  n'a  peu  l'en  divertir,  et  sou- 
vent a  esté  pour  cela,  mais  à  tort,  accusé  d'irrésolu- 
tion au  fort  de  la  constance,  lors  que  la  nature,  les 
vœux  d'un  chacun,  et  mesmes  ses  propres  paroles  et 
actions  le  couvroient  et  desguisoient  entièrement,  spé- 
cialement aux  yeux  de  ceux  qui  discouroient  et  ju- 
geoient  des  choses  par  ce  qui  luy  estoit  plus  hono- 
rable et  utile,  comme  je  confesse  avoir  faict  souvent. 

Mais  le  désir  de  régner  et  tenir  le  premier  lieu  a 
tousjours  transporté  ce  prince,  s'estant  promis  de  pou- 
voir par  les  armes  et  sa  vertu  atteindre  à  ce  degré 
pour  luy  et  les  siens,  favorisé  du  prétexte  delà  religion, 
lequel  luy  avoit  acquis  la  bien-veillance  publique,  et 
assisté  des  forces  et  moyens  du  roy  d'Espagne;  et  peut- 
estre  que  s'il  eust  eu  plus  d'heur,  prou  de  gens  n'eus- 
sent fait  conscience  d'excuser,  voire  favoriser  son  des- 
sein, à  cause  des  advantages  que  Dieu  luy  avoit  mis 
en  main,  lesquels  donnoient  occasion  de  croire  qu'il 
vouloit  faire  un  changement  en  cet  Estât,  comme 
d'advanture  il  fust  advenu  s'il  n'eust  rencontré  Sa 
Majesté,  laquelle  a  eu  le  courage  de  défendre  la  jus- 


DE  VILLEROY.    [l594]  38 1 

tice  de  la  cause,  assisté  de  Dieu  et  de  la  noblesse;  mais 
ledit  duc  se  devoit  au  moins  départir  après  la  bataille 
d'Ivry,  en  laquelle  il  esprouva  sa  fortune  ;  ou  bien  au 
retour  d'Espagne  du  président  Janin ,  par  lequel  il  fut 
esclaircy  que  le  roy  d'Espagne  pretendoit  à  la  cou- 
ronne pour  luy  ou  pour  sa  fille;  et  sur  tout  après  la 
conversion  de  Sa  Majesté,  que  le  prétexte  de  la  reli- 
gion avec  la  bienveillance  publique  luy  manquoient, 
avec  les  moyens  et  la  faveur  du  Pape  et  dudit  roy 
d'Espagne,  les  ministres  desquels  voulôient  qu*on  pre- 
ferast  à  luy  monsieur  son  nepveu.  S'il  eust  prins  ce 
party,  comme  il  en  estoit  conseillé  par  tous  ceux  qui 
l'aymoient,  quelle  gloire  n'eust-il  acquise?  Il  eust  jus- 
tifié la  mémoire  des  siens,  ses  actions  passées  et  celles 
de  ses  amis  et  du  party  :  l'on  luy  eust  attribué  une 
grande  partie  de  l'honneur  de  la  conversion  de  Sa 
Majesté;  la  France  eust  estimé  luy  devoir  son  salut  et 
son  repos.  Quelle  fortune  aussi  n'eust-il  faicte?  car 
il  eust  uny  à  luy  d'un  lien  indissoluble  les  bonnes 
villes  du  royaume  ausquelles  il  avoit  commandé,  et 
la  noblesse  qui  l'avoit  suivy.  Plusieurs  estiment  aussi 
qu'aucuns  catholiques  qui  ont  suivy  Sa  Majesté  se 
fussent  après  ce  devoir  très  -  volontiers  attachez  à 
sa  fortune  pour  asseurer  les  leurs,  su jects  à  change- 
ment, comme  sont  ordinairement  celles  qui  se  for- 
ment durant  une  telle  guerre  et  confusion  qu'a  esté  la 
nostre  depuis  cinq  ans;  et  si  le  Roy,  traictant  avec 
luy,  eust  accordé  quelque  advantage  aux  catholiques, 
comme  j^estime  qu'il  eust  faict,  l'on  luy  en  eust  donné 
l'honneur  et  le  gré.  De  sorte  qu'il  edst  esté  difficile 
d'empescher  qu'il  n'eust  esté  recogneu  àl'advenir  chef 
du  party  catholique  en  ce  royaume,  et  que  par  ce 

moyen  il  n'eust  conservé  ses  intelligences  estrangeres, 
lesquelles  se  fussent  d'autant  plus  volontiers  entrete- 
nues avec  luy,  qu'estant  son  crédit  et  pouvoir  plus 
grands  et  asseurez,  son  amitié  eust  esté  aussi  plus  utile. 
Davantage,  le  Roy  eust  esté  contrainct  pour  avoir  la 
paix  de  luy  accorder,  et  à  ceux  de  sa  maison  et  au- 
tres ses  amis  et  partisans,  plusieurs  avantages  parti- 
culiers qui  l'eussent  rendu  plus  puissant  que  jamais; 
dont  il  eust  esté  difficile,  voire  impossible  que  Sa  Ma- 
jesté l'eust  privé  quand  elle  l'eust  voulu  faire,  princi- 
palement tant  que  la  diversité  de  religion  eust  duré 
en  ce  royaume ,  car  ce  prétexte  eust  tous] ours  servy 
d'arcboutant  etd'appuy  à  sa  conservation.  Bref  ilpou- 
voit  par  la  paix  s'establir  avec  tant  d'honneur  et  telle 
authoirité  et  puissance,  que  Saditte  Majesté  n'eust  gueres 
moins  eu  besoing  de  luy  et  de  son  service  qu'il  eust  eu 
de  sa  bonne  grâce  et  bien- veu illance,  le  royaume  es- 
tant en  Testât  qu'il  est. 

Mais  Dieu  n'a  voulu  qu'il  soitainsi  succédé, pour  ma- 
nifester sa  justice.  Neantmoins  je  diray  que  si  un  autre 
que  ledit  duc  eust  conduict  ces  affaires,  que  le  royaume 
eut  plus  paty  qu'il  n'a  faict  ;  car  certainement  il  a 
tousjours  contredit  aux  violences  publiques  et  privées, 
et  à  la  dissipation  de  l'Estat  :  dequoy  se  plaignoient 
ceux  qui  vouloient  rendre  nostre  guerre  perpétuelle; 
et,  à  dire  levray,  il  a  faict  paroistre  avoir  trop  bon 
naturel  pour  durer  et  compatir  avec  telles  sortes  de 
gens,  lesquels  vouloient,  à  quelque  prix  que  ce  fust, 
ruitier  le  royaume,  cuidans  s'agrandir  aux  despens 
d'un  chacun. 

Mais  le  bonheur  de  la  France  s'y  est  opposé,  favo- 
risé de  la  grâce  de  Dieu  qui  s'est  servy  delà  magnani- 

mité  et  vertu  de  Sa  Majesté,  à  laquelle,  après  sa  divine 
bonté,  la  gloire  en  est  deuë  principalement.  Tou- 
tesfois,  monsieur,  la  playe  est  encores  ouverte;  de 
sorte  que  Sa  Majesté  a  besoin  d'estre  mieux  servie  que 
jamais  pour  la  guérir  du  tout;  car  un  petit  accident 
la  peut  rendre  aussi  dangereuse  que  devant.  Sur  tout 
nous  devons  supplier  Sa  Majesté  de  mieux  mesnager 
sa  personne  qu'elle  n'a  faict;  car  en  sa  conservation 
consiste  le  salut  du  royaume.  Elle  a  voulu  jusques 
icy,  et  peut-estre  qu'il  a  esté  nécessaire,  se  bazarder 
pour  asseurer  les  autres  ;  mais  il  faut  que  d'oresnavant 
que  les  autres  se  hasardent  pour  l'asseurer;  car,  s'il 
en  mesadvenoit ,  nos  maux  deviendroient  à  l'instant 
plus  périlleux  que  jamais.  C'est  peut-estre  aussi  ce  qui 
nourrit  et  entretient  encores  le  reste  des  factions  qui 
nous  troublent,  voire  qui  en  préparent  de  toutes  nou- 
velles non  moins  dangereuses  que  les  autres.  Vous  y 
voyez  plus  clair  que  moy,  et  sçavez  encores  mieux 
par  quel  moyen  l'on  y  peut  remédier  :  partant  je  m'en 
tairay,  et,  mettant  fin  à  mon  discours,  je  vous  sup- 
pliray  le  prendre  en  bonne  part,  et  croire  qu'il  est 
véritable;  et  je  demeureray  éternellement  vostre  ser- 
viteur, 

DE  Neufville. 

DE  MONSIEUR  DE  VILLEROY 

A  M.  LE  DUC  DE  MAYENNE, 

Publié  à  Paris  après  la  mort  du  Roy,  sur  la  fin  de  Van 

1589. 


Monsieur,  chacun  dit  n^  avoir  que  trois  moyens 
par  lesquels  l'on  puisse  remédier  aux  desordres  du 
royaume. 

L'un  de  composer  avec  le  roy  de  Navarre. 

L'autre  de  reiinir  tous  les  catholiques,  pour  s'oppo- 
ser ensemble  à  l'establissementduroy  de  Navarre,  sous 
la  recognoissance  et  obeyssance  d'un  prince  du  sang 
nommé  et  esleu  régent  du  royaume,  durant  la  prison 
de  M.  le  cardinal  de  Bourbon,  et  déclarer  son  suc- 
cesseur après  son  deceds,  du  gré  et  consentement  de 
nostre  Saint  Père  le  Pape  et  du  roy  d'Espagne. 

Le  troisiesme  est  de  se  jetter  entre  les  bras  du  roy 
d'Espagne,  et  luy  donner  telle  part  et  authorité  en  ce 
royaume  qu'il  aye  occasion  de  ne  rien  espargner  pour 
nous  protéger  et  garentir. 

Surquoy  je  vous  diray  qu'il  me  semble  que  vous  de- 

vO  II  est  fait  mention  de  cet  ayis  aux  pages  149  et  i5i. 

vez  adviser  sur  toutes  choses  à  rendre  la  resolution 
que  vous  prendrez  la  plus  juste  et  utile  au  public  que 
vous  pourrez,  afin  qu'elle  prospère. 

Au  moyen  dequoy  il  faut  que  vous  ayez  devant  les 
yeux,  et  pour  fondement  pripcîpal,de  ne  rien  désirer, 
entreprendre  ny  poursuivre  qui  soit  contraire  à  l'hon- 
neur de  Dieu  ny  au  bien  public  du  royaume. 

Ceux  de  vostre  maison  ont  acquis  le  crédit  et  pou- 
voir en  iceluy,  et  la  réputation  en  la  chrestienlé  dont 
vous  jouyssez  à  présent,  ayant  constamment  défendu 
la  querelle  de  Dieu  contre  les  hérétiques,  et  fait  pa- 
roistre  leur  affection  au  soulagement  du  peuple. 

Vous  ne  devez  en  façon  quelconque  vous  départir 
du  chemin  qu'ils  vous  ont  tracé,  car  c'est  la  plus  belle 
roze  de  vostre  chappeau,  de  laquelle  s'il  advenoit  que 
vous  fussiez  privé  par  vostre  faute,  vostre  nom  de- 
viendroit  aussi  contemptible  qu*il  a  esté  honoré  jus- 
ques  à  présent  :  les  vostres  en  ont  esté  aussi  jaloux  et 
soigneux,  que  toutes  les  fois  que  nos  roys  ont  traicté 
avec  lesdits  hérétiques  et  surchargé  leurs  sul>jects,  ils 
ont  plustost  souffert  qu'approuvé  lesdits  traictez  et  sur- 
charges, et  ont  esté  les  premiers  à  monter  à  cheval,  et 
les  derniers  à  en  descendre,  quand  il  a  esté  question 
de  faire  la  guerre  ausdits  hérétiques. 

C'est  pour  cela  que  nous  avons  veu  après  la  mort 
de  messieurs  vos  frères  (  que  Dieu  absolve  )  tant  de 
villes  ,  de  noblesse  et  d'autres  personnes  conspirer 
ensemble  contre  leur  souverain  naturel  prince  et  sei- 
gneur, ayant  creu  qu'il  avoit  avancé  leurs  jours  ex- 
près, par  ce  qu'ils  soustenoient  les  catholiques  et  pour- 
suivoient  le  soulagement  du  peuple. 

Et  si  en  la  prise  et  levée  des  armes,  et  depuis,  nous 

44*  ^^ 

eussions  tesmoigné  par  effects  avoir  plus  de  soio  de  Tua 
et  de  l'autre  que  nous  n'avons  eu,  vostre  party  seroil  à 
présent  plus  fort  qu'il  n'est  ;  mais  il  semble  que  Dieu 
ait  permis  une  telle  et  signalée  soublevation,  autant 
pour  nous  chastier  nous  mesmes  que  pour  faire  sentir 
la  rigueur  de  la  justice  aux  autheurs  de  nos  misères^ 
Qu'ainsi  ne  soit  depuis  la  mort  du  feu  Boy ,  les  chjoses 
nous  ont  moins  succédé  heureusement  que  nous  espe-' 
rions,  car  nous  nous  promettions ,  et  non  sans  raison, 
que  la  noblesse  catholique  qui  l'avoit  assisté  se  ralieroit 
avec  nous  pour  nous  ayder  à  deffendre  nostre  religion, 
et  qu'elle  ne  s'assubjectiroit  jamais  à  un  prince  héréti- 
que ;  que  nous  retirerions  incontinent  M.  le  cardinal 
de  Bourbon,  qui  estoit  entre  les  mains  d'un  cathor 
lique,  et  que  les  hérétiques  seroient  contraincts  se 
retirer  de  la  rivière  de  Loyre,  où  nous  porterions  la 
guerre. 

Mais  au  contraire  de  cela  nous  voyons  non  seule- 
ment ladite  noblesse  plus  affectionnée  ai^  service  du 
roy  de  Navarre  quasi  qu'elle  n'estoit  au  feu  Roy,  et 
celle  qui  nous  assiste  très- refroidie  et  degoustée  de 
continuer  à  ce  faire.  Ledit  sieur  cardinal  avoit  esté  li- 
vré entre  les  mains  des  hérétiques,  dont  il  nous  reste 
bien  petite  espérance  de  le  retirer  par  la  force;  et 
le  roy  de  Navarre  plus  puissant  en  ses  provinces  que 
devant. 

Dequoy  nous  devons  à  bon  droit  d'autant  plus  nous 
accuser  nous  mesmes  que  les  catholiques  qui  assistent 
ledit  roy  de  Navarre  ;  car  par  nos  deportemens  nous 
les  avons  plustost  effarouchez  et  desgoustez  de  nosti*e 
party  que  conviez  d'y  entrer  :  ils  ont  esté  constituez 
prisonniers,  rançonnez,  pillez  en   leurs  maisons  et 

hafibûez  par  tout,  nonobstant  vos  commandemenls  et 
déclarations;  de  sorte  qu'ils  ont  reçogneu  ny  avoir 
avec  nous  aucune  seureté  pour  eux  :  davantage,  vos 
gens  de  guerre  ont  vescu  si  licencieusement  et  dé- 
bordement qu'ils^  vous  ont  faict  hayr  (s'il  m'est  per* 
mis  d'ainsi  le  dire)  de  Dieu  et  des  hommes. 

Qui  croira  que  vous  combattez  pour  la  foy  catho- 
lique et  pour  le  soulagement  du  peuple,  voyant  à  vos- 
tre  suitte  Dieu  mal  servy  comme  il  est,  son  saint  nom 
blasphémé,  les  églises  pillées,  mesmes  celles  que  nos 
adversaires  avoient  conservées;  les  bénéfices  conférez 
à  personnes  indignes,  les  biens  des  ecclésiastiques  ra- 
vis^ et  toutes  sortes  d'impietez,  sacrilèges,  volleries, 
ravissemens  et  autres  meschancetez  commises  sans  jus- 
tice i  police,  ordre  ny  reigle  aucune?  Estimez-vous  que 
Dieu  et  le  peuple  vous  favorisent,  tant  que  ces  desor- 
dres régneront?  Il  suffit  bien  aux  personnes  privées  de 
vivre  bonnestement  et  sans  faire  tort  à  autruy;  mais 
cela  n'est  assez  aux  princes  qui  gouvernent  les  affaires 
publicques  :  il  faut  qu'ils  donnent  ordre  que  personne 
ne  face  mal  ny  outrage  à  autruy ,  car  il  n'importe  gue- 
res  à  ceux  qui  souffrent  quelque  injure,  qui  que  ce 
soit  qui  la  leur  face,  et  s'en  prennent  lousjours  aux 
supérieurs. 

Nostre  union  abonde  en  des-union  depuis  les  pieds 
jusques  à  la  teste,  nos  villes  sont  remplies  de  deso- 
beyssances,  de  violences,  de  confusion  et  pauvreté;  la 
charité  et  la  justice,  vertus  très  -  agréables  à  Dieu,  et 
les  anciennes  marques  des  catholiques,  en  sont  ban- 
nies entièrement  :  l'avarice  et  l'envie,  qui  sont  les 
nourrisses  de  la  discorde,  y  dominent  totalement;  les 
magistrats  et  officiers  y  sont  gourmandez  et  sans  au* 

thoritéy  et  principalement  ceux  qui  n^approuvent 
telles  violences  :  ils  ne  joiiissent  de  leurs  gaiges  ny  de 
leurs  rentes  et  biens,  non  plus  que  les  bons  bourgeois 
et  marchands ,  qui  sont  outre  cela  privez  du  commerce, 
dequoy  ils  souloient  nourrir  leur  famille;  et  les  arti** 
sans  aussi  ont  si  peu  de  pratiques,  qu'ils  sont  con- 
traints de  quitter  leurs  mestiers^  et  quelquefois  deve- 
nir volleurs  pour  vivre.  Les  gens  d'église  n'y  sont  pas 
plus  à  leurs  aises  ;  car  leurs  biens  des  champs  estans 
pillez  et  ravagez,  autant  ou  plus  que  les  autres,  ils 
n'ont  dequoy  subvenir  aux  charges  de  leurs  églises, 
py  à  leur  nourriture,  et  neantmoins  sonf  tous  les  jours 
comprins  aux  daces  et  courvées  comme  les  autres  ha- 
bitans ,  ausquelles  il  faut  qu'ils  contribuent. 

Si  quelqu'un  s'en  lamente  et  blasme  les  autbeurs  de 
tels  desordres,  il  est  incontinent  accusé  d'heresie  el 
de  trahison  :  l'on  l'appelle  catholique  simule,  fauteur 
d'heretique,  ou  politique*  Il  est  jugé  et  condamné,  et 
quelquefois  exécuté  sans  estre  ouy  ;  neantmoins  c|ui 
hait  la  police  humaine  hait  quand  et  quand  la  justice 
divine;  car  ce  sont  deux  choses  conjoinctes  si  estroic- 
tement  qu'elles  ne  peuvent  subsister  aucunement  entre 
les  hommes  l'une  sans  l'autre.  Un  magistrat  ne  peut  es- 
tre bon  politique  qu'il  ne  soit  premièrement  très-grand 
zélateur  de  la  religion,  car  la  religion  est  le  fonde- 
ment principal  de  toutes  republiques;  et  la  fin  d'un  bon 
politique  est  d'instituer  les  moeurs  de  ses  concitoyens 
à  une  justice  civille,  et  s'accorder  les  uns  avec  les 
autres,  et  entretenir  et  conserver  une  paix  et  tran- 
quillité commune;  faire  que  chacun  soit  gardé  en  ce 
qui  est  sien,  que  les  hommes  communiquent  ensem- 
ble sans  fraude ,  et  que  l'insolence  des  meschans  soit 

punie  :  lesquelles  choses  ne  peuvent  avoir  lieu  ny  du- 
rée j  si  elles  ne  sont  basties  sur  ce  premier  base  de 
religion  et  pieté. 

Et  toutesfois  nous  recognoissons  et  confessons  tous 
estre  du  tout  impossible  que  les  choses  subsistent 
long-temps  en  Testât  ausquelles  elles  sont^  car  toutes 
personnes  désespèrent  de  leur  salut^  et  sont  si  incom- 
modées qu'elles  n*ont  quasi  plus  dequoy  vivre  ;  les 
gentils -hommes  qui  vous  assistent  sont  privez  de  la 
|ouyssance  de  leurs  biens ,  et  neantmoins  subjçcts  à  des 
despences  très-grandes,  à  cause  de  vostre  séjour  aux 
villes  :  de  sorte  qu'il  faut  qu'ils  vous  abandonnent,  ou 
que  vous  les  secouriez  d'argent;  à  quoy  il  est  impos- 
sible de  fournir ,  qui  est  ce  qui  en  rend  tant  de  mal 
contens  comme  il  s'en  voit;  car  celuy  qui  souffre  en 
servant  attribue  ordinairei^ent  à  faute  de  bonne  vo-r 
lonté  ce  qui  procède  d'impuissance  ^  tant  la  nécessité 
est  indiscrette.  D'autre  part,  les  villes  sont  grandement 
tourmentées  par  les  ennemys  qui  sont  respandus  aux 
environs  d'icelles,  ob,  ils.  ne  permettent  entrer  aucuns 
vjvres;  de  sorte  qu'elles  39nt  reduittes  en  tf  lie  néces- 
sité qu'il  est  fort  à  craindre  que  les  habitans  changent 
1^  bien-veillançe  qu'ils  v.ous  ont  portée  jusques  à  pre- 
çenj^  qui  est  1^  saul  gage  avec  lequel  vous  les  pouvez^ 
dire  vostresy  en.ii^n  4esespoir  très -dommageable  :  et 
croyez  qiie  l'exemple  d'une  en  attirera  plusieurs  au- 
tres à  ce  poinct.  Vous  sçavez  que  les  peuples  sont  na- 
turellenient  enclins  à  espérer  plus  qu'ils  ne  doivent, 
et  à  endurer  moins  qu'il  n'est  nécessaire^ 

Monsieur,  les  choses  estans  reduictes  aux  termes 
susdits ,  le  mieux  que  vous  puissiez  faire  pour  le  ser- 
vice de  Dieu,  la  conservation  du  royaume,  et  poqç 

voslre  particulier  honneur  et  bien,  est  d*esHre  un 
chemin  par  lequel  vous  puissiez  bien-tost,  par  la  ri- 
gueur des  armes  bu  par  la  douceur,  délivrer  ces  peu- 
ples des  vexations  qu'ils  endurent,  affin  qu'ils  ayent 
moyen  de  vivre,  et  en  vivant  glorifier  Dieu  et  vous 
continuer  leur  bien-veillaoce. 

Pour  ce  faire  l'on  vous  a  proposé  les  trois  moyens 
prédits ,  pour  lesquels  je  vous  supplie  prendre  en 
bonne  part  que  je  vous  représente  ce  qu'il  m'en  sem- 
ble avec  la  liberté  et  la  mesme  affection  qu'il  vous 
plaist  me  porter.  Le  service  que  je  vous  ay  voué  et 
ma  conscience  m'obligent  de  ce  faire. 

Je  commenceray  par  le  premier,  sçavoir  est  de  com- 
poser avec  le  roy  de  Navarre,  sur  lequel  je  vous  diray 
estre  chose  à  laquelle  il  me  semble  que  vous  ne  devez 
entendre  aucunement  tant  qu'il  demeurera  séparé  de 
l'Eglise  comme  il  est,  d'autant  que  vous  offenseriez 
Dieu  mortellement,  et  pareillement  vostré  honneur  et 
tous  les  catholiques  du  royaume  et  de  la  chrestienté  : 
de  sorte  que  chacun  attribuëroit  à  pure  ambition  vos 
actions  passées,  les  présentes  et  futures,  et  seriez  aban- 
donné de  Dieu  et  des  hommes. 

Et  aussi  que  vous  tomberiez  en  tel  mespris,  mesmes 
dudit  roy  de  Navarre,  qu'il  ne  feroit  aucun  compte  de 
vous,  parce  qu'il  ne  recueilleroit  de  vostre  amitié  et 
reconciliation  le  fruict  qu'il  auroit  attendu  ;  car  les  ca- 
tholiques esliroient  incontinent  un  autre  chef  que  vous 
pour  les  deffendre  contre  le  roy  de  Navarre,  soubs 
l'obeyssance  duquel  vous  n'auriez  en  ce  faisant  le  cré- 
dit de  les  ranger. 

Mais  si  le  roy  de  Navarre  vouloit  de  cœur  et  d'af- 
fection, et  comme  il  convieiit,  letotirner  au  giron  de 

TEglise,  et  nostre  Sainct  Père  luy  recevoir  et  le  ren- 
dre digne  de  porter  le  sceptre  François  ,  en  ce  cas  » 
comme  il  n*y  auroit  plus  à  vuider  que  Tinterest  de 
M.  le  cardinal  de  Bourbon ,  auquel  Ton  pourroit  pour- 
voir par  quelque  expédient ,  de  son  advis  et  consente- 
ment mesme,  j'estime  qu'il  seroit  plus  utile  au  public 
et  à  vous  mesme  d'accorder  avec  luy  que  de  suivre 
toute  autre  voye. 

Car  vous  rempliriez  ce  royaume  d'une  paix  univer- 
selle, et  pourriez  par  mesme  moyen  estre  cause  de 
composer  les  différents  qui  troublent  la  chrestientë, 
parce  qwe  je  pense  que  ledit  roy  de  Navarre  ne  feroit 
difficulté  de  remettre  et  céder  quelque  partie  de  ses 
droicts  pour  parvenir  à  la  jouissance  paisible  de  ceste 
couronne. 

Quelle  pins  grande  gloire  pourriez -vous  acquérir 
que  d'estre  autheur  d'un  tel  heur  en  ce  royaume  et  en 
la  chrestienté?  L'un  vous  devroit  sa  salvation^  et  l'au- 
tre vous  l'obligeriez  à  vous  honorer  éternellement; 
car  si  nostre  guerre  dure,  je  tiens  le  premier  pour 
destruict,  et  croy  ausài  que  l'autre  en  pâtira  grande- 
ment. 

Pareitlenoent  je  ne  doute  point  que  n'obtinssiez  fa- 
cilement dndit  roy  de  Navarre,  le  recognoissant  pour 
roy,  tout  ce  qu'en  pourriez  honnestement  désirer  pour 
vostre  particulière  satisfaction.  Tel  advantage  seroit  à 
vous  et  aux  vo^tres  plus  honorable,  certain  et  paisible, 
que  ne  seroient  à  Tadvanture  tous  les  autres  que  les 
occasions  qui  se  présentent  vous  pourroient  promet- 
tre, car  il  ne  seroit  subject  à  reproches;  et  toutes 
grandeurs  qui  ne  sont  fondées  et  bastiès  sur  fonde- 
ment légitime  ne  peuvent  estre  honorables  ny  dura- 

])les.  Si  vous  désirez  que  vos  enfans  héritent  du  fruict 
de  vos  travaux,  et  rendre  vostre  mémoire  heureuse ^ 
cheminez  en  justice,  et  préférez  par  efiect  Thonneur 
de  Dieu  et  le  bien  de  vostre  patrie  à  toute  autre  con- 
sidération.  ^ 

Pour  negotier  ce  fait  comme  il  appartient,  il  seroit 
nécessaire  au  préalable  d*en  advertir  nostre  sainct 
père  le  Pape,  afin  de  l'entreprendre  avec  sa  permis- 
sion,  d'autant  qu'estant  chef  de  l'Eglise,  les  portes 
d'icelle  ne  peuvent  estre  ouvertes  audit  roy  de  Navarre 
que  par  son  authorité. 

Il  seroit  raisonnable  aussi  d'en  advertir  le  roy  d'Es- 
pagne, pour  l'obligation  que  la  cause  et  vous  luy  avez 
de  son  assistance,  et  ne  luy  donner  occasion  de  se 
plaindre  de  vous,  ny  de  traverser  ce  dessein,  par  le- 
quel il  seroit  asseuré  vostre  intention  estre  de  vuider 
la  querelle  du  royaume  de  Navarre  à  son  advantage  et 
contentement,  et  quand  et  quand  l'obliger  à  ne  donner 
secours  ny  assistance  à  ceux  qui  troublent  ses  affaires 
aux  Pays  Bas,  par  les  moyens  et  termes  qui  seront  ju- 
gez les  plus  propres  et  convenables. 

Il  seroit  à  propos  pareillement  d'en  faire  sçavoir 
autant  à  M.  le  cardinal  de  Bourbon,  puisque  nous 
l'avons  recogneu  pour  roy,  et  que  nous  avons  juré  et 
déclaré  le  royaume  luy  appartenir,  afin  de  n'estre 
arguez  de  légèreté  ny  d'infidélité. 

Ces  devoirs  accomplis,  il  faudroit  envoyer  quelque 
personnage  de  qualité  devers  ledit  roy  de  Navarre, 
pour  luy  faire  entendre  vostre  délibération  et  s'es- 
claircir  de  la  sienne;  et  voudrois  ceste  légation  estre 
publiée  et  sceuë  d'un  chacun.  ^ 

Car  il  adviendroit  que  ledit  roy  de  Navarre  se  re- 

soudroit  et  obligeroit  de  se  reconcilier  à  l'Eglise,  aux 
charges  et  conditions  qui  luy  seroient  proposées  pour 
la  seureté  des  catholiques  et  pour  la  paix  publique , 
ou  qu'il  refuseroit  de  ce  faire. 

S'il  en  faisoit  refus  vous  destourneriez  par  ce  moyen 
plusieurs  catholiques  qui  le  suivent,  ausquels  il  a  pro- 
mis de  se  faire  catholique,  et  a  imprimé  en  l'esprit 
qu'il  ne  tient  qu'à  vous  qu'il  ne  Taye  desja  faict,  et 
mesmes  que  ne  desirez  aucunement  la  paix  et  con- 
servation du  royaume,  mais  que  vous  voulez  l'occu- 
per et  démembrer,  ou  en  investir  ledit  roy  d'Espagne , 
dequoy  ils  seroient  esclaircis  par  vostre  proposition  : 
de  sorte  qu'ils  ne  pourroient  plus  douter  avec  raison 
de  son  intention  ny  de  la  vostre  :  ce  qui  rendroit  les 
opiniastres  au  party  dudit  roy  de  Navarre,  après  vos- 
tre ditte  déclaration ,  sans  excuse,  convaincus  tout  à 
faict  de  crime  de  leze  majesté  divine  et  humaine,  et 
fustifieroit  grandement  vostre  dessein  envers  Dieu  et 
les  hommes,  qui  est  ce  qui  vous  peut  autant  honorer 
que  profiter. 

Mais  si  ledit  roy  de  Navarre  eslisoit  l'autre  voye , 
comme  par  raison  il  semble  qu'il  devroit  faire,  tant 
pour  le  salut  de  son  ame  que  pour  asseurer  sa  gran- 
deur, il  ne  seroit  plus  question  que  de  chercher  les 
moyens  d'en  advancer  l'exécution  le  plus  promptement 
et  diligemment  que  faire  se  pourroit,  pour  tant  plus- 
tost  délivrer  ce  pauvre  royaume  du  danger  où  il  est  et 
des  maux  qu'il  souiTre. 

Pour  ce  faire  je  serois  d'advis  qu'on  commençast 
par  une  cessation  d'armes  pour  six  mois,  tant  pour 
donner  relasche  au  pauvre  peuple  que  pour  pouvoir 
plus  commodément  et  seurement  convoquer  les  Es- 

tats  du  royaume,  par  Fadvis  et  aulhorité  desquels  il 
me  semble  que  toutes  choses  devroient  estre  conclues 
et  exécutées  pour  plus  graode  seureté. 

A  ceste  fin  il  seroit  expédient  que  lesdits  Flstats 
fussent  assemblez  en  uqe  ville,  en  laquelle  ils  feussent 
libres  de  dire  et  faire  ce  qu'ils  jugeroient  esti*e  utile 
au  public,  et  qu'ils  fussent  seulement  assistez  des  offi- 
ciers de  la  couronne. 

Que  ledit  roy  de  Navarre,  M.  le  cardinal  de  Bour- 
bon et  vous  promissiez  de  suivre,  observer  et  accom- 
plir de  bonne  foy  tout  ce  qui  seroit  résolu  et  arresté 
par  laditte  assemblée ,  qui  ne  seroit  contraire  ny  pré- 
judiciable à  la  religion  catholique ,  ny  aux  loix  du 
royaume,  ny  seulement  aux  droits  des  princes  nos 
voisins  et  amis,  à  tous  lesquels  je  desirerois  procurer 
pareil  repos  qu'à  nous  mesmes.  Je  desirerois  sur  toutes 
choses  estre  advisé  et  résolu  en  icelle  des  moyens, 
pour  pouvoir  asseurer  les  catholiques  de  l'observation 
de  la  foy  et  des  promesses  dudit  roy  de  Navarre,  jus. 
ques  à  ce  qu'il  eust  donné  occasion  par  ses  comporte- 
mens  d'en  prendre  entière  asseurance. 

Comme  seroit  de  luy  faire  jurer,  promettre  et  ac- 
corder de  ne  pourvoir  aux  offices  de  la  couronne,  aux 
gouvernemens,  charges  de  lieutenans  généraux  des  pro- 
vinces ,  presidens  des  cours  souveraines,  advocats  et 
procureurs  généraux  d'icelles,  capitaineries  de  places  et 
citadelles,  et  autres  pareilles  charges  de  conséquence,  si- 
non personnes  ayans  fait  profession  delà  religion  catho- 
lique depuis  certain  temps  qui  seroit  prescript  j  de  ne 
mettre  aussi  aucune  garnison  dans  les  villes  de  l'union 
et  autres  qui  sont  dans  le  royaume,  qui  pourroienl  ap- 
porter jalousie  aux  catholiques;  de  suivre  le  règlement 

qui  seroit  fait  pour  la  nomination  des  bénéfices ,  la 
conservation  des  personnes  et  biens  ecclésiastiques,  de 
l'observation  du  concile  de  Trente,  la  reunion  à  l'Eglise 
catholique  de  ceux  qui  en  sont  séparez,  la  succession  à 
la  couronne  après  son  deceds,  et  mesmes  pour  le  faict 
de  sou  mariage,  avec  protestation  et  déclaration  solem- 
nelle  d'absolution,  resolution  et  descharge  entière  du 
serment  de  fidélité  en  son  endroit,  en  cas  de  contraven- 
tion, revocation  et  refus  de  sa  part  des  choses  susdites, 
et  autres  qui  y  seroient  arrestées  et  accordées  :  en  la- 
quelle obligation  seroient  priez  d'intervenir  nostre 
sainct  père  le  Pape  et  autres  princes  que  l'on  juge- 
roit  estre  plus  à  propos,  en  la  forme  et  manière  qui 
seroit  résolue. 

Il  faudroit  aussi  adviser  à  donner  tel  contentement 
à  M.  le  cardinal  de  Bourbon  que  toutes  choses  s'effec- 
tuassent de  son  bon  ^ré  et  consentement  :  ce  que  les 
catholiques  qui  l'ont  recogneu  pour  roy  sont  obligez 
de  procurer  et  obtei?rir  pour  luy ,  pour  satisfaire  à  leur 
honneur  et  debvoir;  et  ne  doute  point  que  M.  le  car- 
dinal, pour  l'affection  singulière  qu'il  porte  à  nos- 
tre religion  et  à  l'Estat,  ne  cedast  beaucoup  au  désir 
public,  quand  les  choses  seroient  traictées  avec  le  res- 
pect et  la  dignité  qu'il  convient  :  ce  luy  seroit  aussi 
plus  de  gloire  d'estre  cause  de  la  restauration  de  la  re- 
ligion et  du  salut  du  royaume  que  de  consentir  que  la 
guerre  fut  continuée  et  poursuivie  plus  avant  soubs 
son  nom,  avec  tel  hasard  de  l'un  et  de  l'autre  qu'est 
celuy  qu'elles  courent  par  la  longueur  d'icelle. 

L'on  traitteroit  aussi  de  la  délivrance  de  M.  le  duc 
de  Guise ,  avec  la  dignité  et  l'advantage  que  mérite  la 
mémoire  de  feu  monsieur  son  père ,  et  pareillement 

de  celle  de  M.  le  duc  d'Ëlbœuf,  la  liberté  desquels  est 
désirée  d'un  chacun. 

J'ay  parlé  de  composer  et  vuider  tout  à  faict  le  difie- 
rent  qui  est  entre  le  roy  d'Espagne  et  celuy  de  Na- 
varre à  cause  dudit  royaume  de  Navarre ,  et  quand  et 
quand  obliger  le  roy  de  Navarre^  soubs  les  conditions 
susdites,  à  ne  donner  aucun  ayde,  force  ny  assistance 
à  la  royne  d'Angleterre  ny  aux  Estats  des  Pays  Bas 
qui  font  la  guerre  audit  roy  d'Espagne,  afin  de  retran- 
cher entièrement  toutes  les  occasions  qui  pourroient  à 
l'advenir  rompre  et  altérer  la  paix  entre  les  catholi- 
ques :  à  quoy  il  faudroit  aussi  pourvoir  par  Tentremise 
et  à  la  requeste  desdits  Estats,  pour  procurer  de  tout 
nostre  possible  à  nos  amis  et  voisins  pareille  paix  qu'à 
nous  mesmes  ;  et  vous  diray  que  si  chacun  vouloit 
embrasser  ceste  reconciliation  de  cœur  et  d*affection , 
elle  pourroit  estre  cause  d'establir  une  telle  paix  et 
concorde  en  la  chrestienté ,  que  le  nom  de  Dieu  en 
seroit  grandement  glorifié  ;  car  je  croy  que  ledit  roy 
d'Espagne  seroit  très-content  de  recouvrer  ses  pays 
d'Hollande  et  Zelande ,  et  autres  villes  qu'on  luy  dé- 
tient, et  laisser  tous  ses  voisins  en  paix,  et  ses  Estats 
paisibles  au  prince  son  fils  :  à  quoy  peut  estre  que  la 
royne  d'Angleterre  ne  contrediroit  aussi  de  son  costé, 
pour  délivrer  ses  subjets  de  l'incommodité  de  la  guerre 
qu'elle  soustient  contre  le  roy  d'Espagne  ;  et  faudroit 
après  conspirer  tous  ensemblement  de  faire  la  guerre 
au  Turc ,  pour  occuper  les  ambitieux  et  ceux  qui  ne 
peuvent  demeurer  en  repos. 

VoiIa,monsieur,le  bien  etavantage  duquel  j'ay  consi. 
deré  que  vous  pourriez  estre  autheur  suivant  ce  premier 
chemin;  mais  il  faudroit  que  vous  vous  y  résolussiez 

plustost^  si  VOUS  desirez  vous  en  servir  ;  d'autant  que  le 
retardement  rendra  tous  les  jours  les  choses  plus  diffici-  ' 
les,  à  cause  des  desseins  et  préparatifs  que  font  nos  voi* 
sîns,  des  nécessitez  qui  nous  accablent ,  et  des  engage- 
mens  plus  grands  ausquels  le  roy  de  Navarre  embarque 
iournellement  la  noblesse  catholique  qui  Fassiste. 

Doncques  je  serois  d'advis  que  vous  tentassiez  ce 
moyen  par  préférence  à  tous  autres  pour  les  raisons 
susdites  9  encores  que  je  ne  sois  sans  doute  que  le- 
dict  roy  de  Navarre  y  vueille  entendre,  considéré 
ses  deportemens  passez  et  actions  présentes  envers  nos- 
tre  sainct  père  le  Pape  et  monsieur  son  légat,  et  aussi 
pour  la  grande  confiance  qu'il  a  ausdits  hérétiques, 
avec  lesquels  il  s'est  grandement  obligé,  et  les  moyens 
dont  il  use  envers    les  catholiques  qui    l'accompa- 
gnent, ausquels  il  distribue  tous  les  jours  les  biens  de 
l'Eglise ,  et  de  ceux  qui  portent  les  armes  contre  luy, 
en  la  joùyssance  et  possession  desquels  il  promet  les 
maintenir,  par  la  crainte  et  aprehension  qu'il  leur 
donne  d'une  domination  estrangere,  qu'il  espère  vain- 
cre ses  adversaires  et  s'establir  avec  sa  religion,  en 
despit  de  tous  ceux  qui  s'y  opposent,  desquels  il  dit 
recognoistre   la  foiblesse   procedente  de  la  division 
des  chefs,  de  l'ambition  des  princes  estrangers  qui  les 
assistent,  des  desordres  qui  régnent  parmy  eux,  qui 
désespèrent  tout  le  monde  ;  du  manquement  de  zèle 
et  affection  à  l'advancement  de  nostre  cause ,  de  la  lé- 
gèreté et  inconstance  des  peuples  qui  se  lassent  d'en- 
durer, et  finalement  du  desespoir  auque^l  chacun  est 
de  pouvoir  sortir  de  ceste  guerre ,  la  poursuivant  par 
le  mesme  chemin  que  nous  l'avons  commencée  et  con- 
tinuée jusques  à  présent. 

Mais  y  monsieur  9  luy  ayant  mis  ce  marché  en  la 
main,  le  refusant ,  comme  il  seroit  seul  coulpable  en- 
vers Dieu  et  les  hommes  des  maux  de  la  guerre ,  que 
vous  seriez  contraint  de  continuer  pour  defTendre 
rhonneur  de  Dieu  à  cause  de  son  obstination ,  je  sui 
certain  que  cela  fortifieroit  grandement  vostre  partj 
dedans  et  dehors  le  royaume,  et  pourriez  après,  li- 
brement et  en  saine  conscience,  avoir  recours  au 
deuxiesme  moyen  qui  a  esté  proposé,  comme  je  se- 
i*ois  d'advis  que  feissiez,  et  pour  ce  faire  que  mis- 
siez peine  de  gaigner  les  catholiques  qui  suivent  le 
roy  de  Navarre,  et  les  obliger  à  s'opposer  avec  vous  à 
Festablissement  d'iceluy  ;  et,  pour  y  parvenir  plus  fa- 
cilement ,  il  faudroit  véritablement  donner  contente- 
ment aux  princes  du  sang  catholiques,  et  spécialement 
à  M.  le  cardinal  de  Vendosme  et  comte  de  Soissons, 
en  leur  accordant  le  rang  et  lieu  que  leur  maison  et 
condition  mérite,  après  toutesfois  s'estre  faicls  aI>sou- 
dre  suffisamment  par  Sa  Saincteté  de  la  faute  qu'ils 
ont  faicte  d'avoir  recogneu  et  servy  ledit?  roy  de  Na- 
varre comme  ils  ont  faict. 

Car,  retirant  et  contentant  lesdits  princes,  vous  jus- 
tifierez aussi  grandement  vos  desseins  et  intentions, 
attirerez  à  vous  les  catholiques  qui  en  sont  séparez, 
confirmerez  et  asseurerez  grandement  ceux  qui  vous 
assistent;  et  peut-estre  que  messieurs  les  ducs  de  Ne- 
vers  et  Longueville  s'y  rengeroient,^t  pareillement  le 
grand  prieur  de  France  et  les  ducs  de  Montmorency 
et  de  Rets,  et  les  autres  officiers  de  la  couronne  qui 
sont  catholiques,  comme  désespérez  de  la  conversion 
du  roy  de  Navarre,  tous  lesquels  princes  et  seigneurs 
vous  recognoistroient  autheur  d'un  tel  bien. 

Plusieurs  pensent  que  n'auriez  grande  difficulté  à 
gaigner  les  princes  du  sang,  d'autant  qu'on  dit  qu'ils 
sont  assez  mal  ediffiez  du  roy  de  Navarre^  lequel  faict 
peu  de  compte  d'eux ,  comme  ceux  desquels  il  n'est 
sans  jalousie^  faisant  démonstration  de  vouloir  pré- 
férer à  eux  le  fils  du  prince  de  Condé,  ne'  depuis  sa 
mort  advenue  comme  chacun  sçait^  auquel  on  dict 
qu'il  a  donné  le  gouvernement  de  Guyenne  en  qua- 
lité de  premier  prince  du  sang;  mais  l'honneur  et 
advantage  qu'ils  tireroient  de  vostre  amitié,  et  l'obli- 
gation qu'ils  ont  de  deOendre  l'honneur  de  Dieu  et 
nostre  religion  ,  les  y  attireroit  encores  plustost  que 
toutes  autres  choses  j  et  mesmes  s'ils  voyoient  que  le 
Pape  et  le  roy  Catholique  feussent  joincts  avec  eux  et 
vous  en  ce  dessein. 

A  quoy  il  faudroit  tendre  pour  se  fortiffier  de  l'au- 
thorité ,  du  noni  et  des  moyens  de  l'un,  et  de  la  force 
et  puissance  de  l'autre,  pour  rendre  les  effects  d'icelui 
tels  que  les  gens  de  bien  désirent. 

Car,  encore  que  lesdits  princes  du  sang,  accompa- 
gnez desdits  catholiques,  feussent  ralliez  avec  vous, 
neantmoins  vous  ne  seriez  encores  assez  fort  et  puis- 
sant pour  subjuguer  ledit  roy  de  Navarre,  estant  ap- 
puyé de  la  reine  d'Angleterre  et  des  prince»  et  cantons 
protestans ,  comme  il  seroit,  sans  l'estre  aussi  de  Sa 
Saincteté  et  dudit  roy  Catholique,  ausquels  il  seroit 
nécessaire  à  ceste  fin  de  donner  contentement. 

A  quoy  personne  ne  contrediroit  quand  l'on  cog- 
noistroit  par  les  efiects  vostre  but  estre  de  conserver 
la  couronne  à  qui  elle  appartient,  en  défendant  et  con- 
servant nostre  religion  ;  car  l'on  n'entreroit  en  doubte 
du  changement  de  restât  ny  du  démembrement  d'icc- 

lui ,  qui  sont  deux  choses  que  redoublent  le  plus  les 
François,  et  lesquelles  font  chopper  plusieurs  per- 
sonnes avec  ledit  roy  de  Navarre ,  cuydant  n'y  avoir 
moyen  quelconque  d'éviter  l'un  et  l'autre  que  par  son 
establissement  y  d'autant  qu'ils  pensent  que  vueilliez 
partager  l'Estat  avec  vos  amis,  ou  en  investir  ledit 
roy  Catholique ,  tant  pour  ce  que  vous  avez  jusques 
à  présent  rejette  toutes  voies  et  ouvertures  d'accord  et 
reconciliation  avec  ledit  roy  de  Navarre ,  jaçoit  qu'il 
ait  faict  sentir  assez  qu'il  se  fera  catholique,  comme 
pour  avoir  attendu  à  faire  déclarer  et  proclamer  roy 
M.  le  cardinal  de  Bourbon ,  qu'il  ayt  esté  tout  à  fait 
entre  les  mains  et  au  pouvoir  dudit  roy  de  Navarre, 
et  n'avez  devant  ny  après  aucunement  recherché  l'a- 
mitié des  autres  princes  du  sang.  En  quoy  les  confir- 
ment encores  davantage  que  toute  autre  chose  les  pro- 
pres articles  et  escripts  publiés  en  ceste  ville  en  faveur 
dudit  roy  d'Espagne,  les  pratiques  que  font  ses  minis- 
tres ,  et  leurs  procédures  en  toutes  choses. 

Monsieur,  vostre  dessein  estant  juste  seroit  loiié  et 
approuvé  d'un  chacun  dedans  et  dehors  le  royaume  ; 
il  n'y  auroit  prince  ny  potentat  catholique  qui  n'y 
entrast  après  Sa  Saincteté  et  ledit  roy  d'Espagne  :  de 
sorte  que  ledit  roy  de  Navarre  demeureroit  seul  avec 
les  hérétiques  facile  à  dompter. 

Lesdits  princes  du  sang  vous  seroient  si  obligez  de 
leur  avancement  et  grandeur,  qu'ils  le  recognoistroient 
envers  vous  et  les  vostres  selon  vostre  désir  :  à  quoy 
vous  pourriez  encores  les  astraindre  davantage  par 
quelque  alliance  que  l'on  pourroit  faire  avec  vostre 
maison.  Davantage,  ils  auroient  tousjours  tel  besoin 
de  vous  et  de  vos  amis  qu'ils  despendroient  plustost  de 

VOUS  que  vous  ne  dépendriez  d'eux;  car,  ayàns  le  roy 
de  Navarre  et  ses  partisans  pour  ennemis  conjurez,  ils 
nY  pourroicnt  résister  sans  vostre  ayde  et  celle  de  . 
vos  amis,  lesquels  je  m'asseure  que  vous  sçanrie^  très 
bien  mesnager  et  augmenter. 

Et  pour  ce  faire,  je  dis  que  ceste  resolution  vous  se- 
roit  favorable  ;  car,  en  préférant  le  salut  et  bien  du 
royaume  à  toutes  considérations  particulières,  vous 
seriei  pour  cela  plus  aymé  et  honoré  d'un  chacun  que 
si  vous  faisiez  autrement,  estant  certain  que  Topinion 
de  la  vertu  et  équité  est  la  vraye  fçntaine  d'honneur 
et  d'amitié. 

Davantage,  les  princes  estrangers,  recognoissant  que 
vous  pourriez,  suivant  ce  chemin,  vous  mieux  passer 
d'eux  que  si  vous  entrepreniez  quelque  autre  voie, 
priseroient  davantage  vostre  amitié;  car  les  hommes, 
et  principalement  les  grands,  font  ordinairement  moins 
de  compte  de  ceux  qui  ne  se  peuvent  passer  d^eux  que 
des  autres. 

Au  moyen  de  quoy ,  monsieur ,  je  vous  conseillé 
de  suivre  ceste  seconde  voie,  si  vous  ne  pouvez  tenir 
là  première,  laquelle,  pour  mon  regard,  j'estime  plus 
utile  au  public,  plus  courte  et  asseurée  que  l'autre. 
Car  que  sçavons-nous  si  mesdits  sieurs  le  cardinal  de 
Vendosme  et  comte  de  Soissons  voudroient  abandon- 
ner ledit  roy  de  Navarre  et  se  joindre  à  vous,  pour  la 
jalousie  et  defiîance  ordinaire  et  ancienne  que  leur 
maison  a  tousjours  eue  de  la  vostre?  Qui  nous  asseu- 
rera,  quand  ils  s'y  resoudroient,  qu'ils  soient  suivis 
des  catholiques  qui  assistent  ledit  roy  de  Navarre , 
sans  lesquels  peut-estre  leur  venue  et  assistance  trou- 
bleroit  et  diviseroit  bien  autant  nostre  party ,  et  par- 

tant  Tafibibliroit  plus  quelle  De  le  fortifieroit,  parce 
qu'il  seroit  très -difficile  de  faire  gouster  à  messieurs 
les  ducsL  de  Savoye  et  de  Lorraine  Fadvantage  que  leis- 
dits  princes  pretendroieut ,  et  qu'il  seroit  raisonnable 
leur  donner?  car  chacun  pense  bien  autant  à  soy  et  à 
ses  affaires  qu'au  public.  Et  neantmoins  j'estime  que 
l'amitié  desdits  ducs  nous  est  nécessaire  ^continuans 
à  faire  la  guerre  audit  roy  de  Navarre ^  lequel,  se 
voyant  assailly  de  ceste  façon ,  désespéré  de  vostre 
amitié,  ne  faudroit  à  les  rechercher,  et  mettre  toutes 
pierres  en  œuvre  pour  nous  mal- faire.  Et  croy  qu'il 
aymera  tousjours  mieux  permettre  le  partage  de  l'Es- 
tat  que  sa  ruine  et  nostre  prospérité. 

Davantage ,  il  est  très  certain  que  pour  vaincre  le  roy 
de  Navarre  tout  à  faict,  et  mesmes  pour  luy  résister, 
nous  aurions  quasi  autant  de  besoin  que  devant  des 
deniers  et  des  forces  du  Pape  et  du  roy  d'Espagne  > 
spécialement  jusques  à  ce  que  nous  eussions  nettoyé 
quelques  provinces  du  royaume,  des  moyens  et  re- 
venu desquelles  nous  peussions  estre  secourus;  car  la 
guerre  ne  se  peut  faire  sans  argent,  dont  vous  esteis 
très-mal  fourny.  Qui  sçait  encores  à  quelles  conditions 
Sa  Saincteté  et  le  roy  d'Espagne  voudroienl  continuer 
leur  assistance?  Serions -nous  si  mal  advisez  de  croire 
que  l'un  et  l'autre,  et  principalement  le  dernier,  vou- 
lussent employer  leurs  moyens,  reculer  et  incommo- 
der leurs  affairés,  qui  ne  sont  pas  petites,  seulement 
pour  faire  les  nostres  et  conserver  ce  royaume  en  son 
entier?  Par  raison  d'Estat,ledict  roy  d'Espafgne  devroit 
plustost  nous  ayder  à  nourrir  la  guen^e  en  ce  royaume 
qu'à  l'achever  et  finir;  et  à  démembrer  la  couronne 
qu'à  la  conserver  icn  son  entier,  s'il  perdoit  l'espe- 

t*ance  de  se  la  mettre  sur  la  teste.  Ses  ministres  disent 
que  le  duché  de  Bourgongne  luy  appartient ,  celuy  de 
Bretaigneaux  infantes  ses  filles,  et  pareillement  les  com- 
tez  de  Bloys,  de  Coucy  et  d'Auvergne.  Pour  le  moins 
ledit  Roy  voudroit  estre  asseuré,  pour  son  argent, 
qu'il  luy  seroit  faictdroict  desdites  prétentions,  et  qu'il 
serait  receù  paisible  possesseur  desdites  provinces,  qui 
sont  les  plus  nobles  et  importantes  du  royaume,  et 
dont  la  distraction  FafToibliroit  grandement.  Nous  de- 
vons croire  aussi  que  Sa  Majesté  Catholique  favorisera 
et  assistera  tousjours  plustost  M.  le  duc  de  Savoye  en 
sestdesseins,  pour  «stre  son  gendre,  que  nos  princes, 
si  d'advanture  il  n'en  vouloit  eslire  quelqu'un,  et  luy 
donner  sa  fille  aisnée  en  mariage,  et  pour  dot  les  sus- 
dites prétentions,  avec  les  moyens  de  le  rendre  roy  pai- 
sible de  ce  royaume  ;  auquel  cas  certainement  l'on  pour- 
roit  espérer  tout  bon  et  heureux  succez  de  ce  dessein^ 
tant  pour  le  sei'vice  de  Dieu  et  le  bien  de  la  chres- 
tienté ,  que  pour  le  salut  particulier  de  ce  royaume» 
Mais  il  seroit  question  de  disposer  Sa  Majesté  Catho- 
lique à  ce  point  :  à  quoy  faire  je  recognois  y  avoir 
plusieurs  difficultez  et  longueurs  durant  la  décision , 
desquelles  il  seroit  fort  à  craindre  l'empirement  de 
nos  affaires,  à  cause  des  préparatifs  qui  se  font  de  toutes 
parts  pour  nous  engloutir. 

D'avantage ,  il  faut  considérer  que  ledit  roy  d'Espa- 
gne préférera  tousjours  la  grandeur  de  sa  maison  à 
toutes  autres.  Il  n'a  qu'un  seul  fils,  assez  délicat  et  de 
foible  complexion,  qui  est  jeune  ;  si  Dieu  l'en  privoit, 
sa  fille  aisnée  heriteroit  de  tous  ses  Estats,  et  par  con- 
séquent celuy  qui  l'auroit  espousée.  C'est  la  raison, 
pour  laquelle  il  ne  l'a  encores  mariée,  et  semble  qu'il 

Tait  dédiée  à  un  prince  de  son  nom  et  sang.  Toutes- 
fois  je  ne  veux  m'opposer  à  ceux  qui  désirent  qu'on 
traicte  ce  moyen  envers  ledit  roy  d'Espagne  pour  ob- 
tenir de  luy,  s'il  est  possible,  ce  mariage;  car  je  re- 
cognois  que  ce  seroit  un  souverain  remède  à  nos  af- 
faii-es,  ne  pouvant  traicter  avec  ledit  roy  de  Navarre; 
mais  je  désire  grandement,  si  c'est  chose  que  l'on 
vueille  faire,  qu'on   n'y  perde  une  seule   heure  de 
temps  pour  les  raisons  susdittes,  et  que  .nous  ne  nous 
repaissions  d'espérance  qui  nous  bande  les  yeux  et 
nous  conduise  à  nostre  ruine  et  perdition  entière,  aa 
lieu  de  nostre  salvation.  Car  cependant,  et  en  atten- 
dant que  nous  en  soyons  esclaircis,  nous  serons  con- 
traincts,  pour  nous  deffendre  contre  ledit  roy  de  Na- 
varre, de  faire  entrer  en  nostre  royaume  les  forces 
estrangeres  qu'on  nous  offre ,  lesquelles  y  estans  nous 
assujectiront  facilement  à  la  volonté  de  ceux  de  qui 
elles  dépendront,  qui  est  ce  à  quoy  il  semble  que  ten- 
dent ceux  qui  ne  se  donnent  pas  grand'peine  du  chan- 
gement et  dissipation  de  TEstat. 

Je  ferois  moins  de  doubte  de  la  volonté  du  Pape  à 
nous  assister  en  ceste  occasion,  que  de  celle  du  roy 
Catholique;  car  Sa  Saincteté  s'est  desja  laissée  enten- 
dre qu'il  falloit  choisir  un  prince  du  sang  catholique 
pour  héritier  du  royaume  après  le  deceds  de  M.  le 
cardinal  de  Bourbon,  laquelle  elle  disoit  tenir  comme 
pour  mort  en  ce  monde,  afin  de  donner  occasion  à 
tous  les  catholiques  de  se  reiinir  à  son  dbeyssance 
contre  lesdits  hérétiques ,  et  conserver  le  royaume  à 
la  maison  de  Bourbon,  à  laquelle  il  appartient.  Mais 
j'estime  que  Sa  Saincteté  ne  pourroit  ni  ne  voudroit 
fournir  seule  aux  despens  et  frais  nécessaires  pour 

faire  la  guerre,  telle  qu'il  convient  audit  roy  de  Na- 
varre, sans  quoy  il  nous  seroit  impossible  d'en.sortir, 
estans  si  desnuez  d'argent  que  nous  sommes  :  dequoy 
Ton  se  pourra  esclaircir  à  l'arrivée  de  son  légat.  Mais 
il  est  certain  que  l'assistance  de  Sa  Saincteté  apporte- 
roit  beaucoup  moins  d'ombrage  aux  François  et  à 
tous,  les  autres  princes  de  la  chrestienté.  que  ne  feroit 
celle  du  roy  d'Espagne,  laquelle  sera  tousjours  si 
suspecte  aux  François ,  que  la  seule  jalousie  que  ledit 
roy  de  Navarre  leur  en  donnera  sera  doresnavant  la 
chaisne  avec  laquelle,  ne  se  faisant  catholique,  il  re- 
tiendra à  son  service  les  catholiques  qui  sont  avec  luy, 
et  les  mènera  gayement  à  la  mort  pour  s'establir  avec 
sa  religion. 

C'est  pourquoy  je  ne  pourrois  approuver  en  façon 
quelconque  l'opinion  de  ceux  qui  voudroient  que  nous 
nous  jettassions  tout  à  faict  entre  les  bras  dudit  roy 
d'Espagne,  que  luy  donnassions  des  marques  et  tiltres 
d'une  souveraine  puissance  en  ce  royaume,  et  que  luy 
engageassions  nos  villes  et  nostre  foy,  qui  est  le  troi- 
siesme  moyen  de  remédier  à  nos  maux,  qui  vous  a 
esté  proposé;  car  ce  seroit  ouvertement  enfraindre  nos 
loix^  et  par  trop  oflfencer  nostre  honneur  et  devoir. 

Ce  seroit  nous  précipiter  entre  les  mains  d'un  prince 
caduc,  qui  n'a  qu'un  fils  très-delicat  et  jeune,  sous  la 
puissance  d'une  nation  très-contraire  à  la  nostre  en 
mœurs  et  façon  de  vivre,  de  laquelle,  depuis  certaines 
années,  nous  avons  esté  nourris  en  telle  jalousie  que 
nous  en  avons  quasi  oublié  l'ancienne  haine  que  nous 
soûlions  porter  aux  Anglois. 

Ce  seroit  aussi  mettre  nostre  sainct  père  le  Pape  et  le 
Sainct  Siegeavec  le  sacré  collège  des  cardinaux^et  tous 

les  autres  princes  et  potentats  de  la  cbrestienté^  en  telle 
jalousie  y  pour  la  crainte  qu^ils  ont  desja  de  la  grandeur 
et  puissance  espagnoUe^  que  nous  les  aurions  en  ce  des- 
sein plnstost  pour  contraires  que  favorables  :  ce  qui 
nous  prejudicieroit  grandement. 

Davantage,  il  ne  faut  pas  croire  que  les  thresors  et 
moyens  du  roy  d'Espagne  soient  infinis  :  c'est  vérita- 
blement un  puissant  et  ti  ès-grand  prince ,  mais  il  est 
aussi  chargé  de  très -grandes  et  excessives  despenses 
pour  la  conservation  de  ses  Estats,  qui  sont  séparez 
les  uns  des  autres.  II  a  la  guerre  aux  Pays  Bas,  qu'il  a 
soustenuë  à  très-grands  frais  depuis  vingt  ans,  laquelle 
durera  encore  long -temps,  ayant  affaire  à  la  roy  ne 
d'Angleterre,  qui  est  en  très -grande  prospérité,  et 
Tincomniode  grandement  sur  la  mer. 

Et  s'il  advenoit  qup  le  Turc  luy  recommençast  la 
guerre,  comme  il  Ae  faut  pas  douter  qu'il  n'en  fut 
recherché  et  sollicité  par  ledit  roy  de  Navarre ,  qui 
n'oubliroit  rien  pour  se  deffendre  et  mal  faire  à  ses  ad- 
versaires, Sadite  Majesté  Catholique  seroit  contraincte 
d'y  employer  ses  meilleures  forces  et  moyens  ;  car  il 
préférera  tousjours  le  salut  et  la  deffence  de  ses  Estats 
à  toute  autre  chose  :  quoy  advenant  il  luy  seroit  très- 
difficile  de  nous  continuer  l'ayde  et  secours  qu'il  nous 
auroit  promis. 

Davantage,  nous  aurions  formellement  contraires  à 
ceste  resolution  les  Estats  du  royaume,  et  mesmement 
toute  la  noblesse  et  les  officiers,  qui  font 4a  plus  forte 
partie  d'iceluy,  tant  ils  ont  leur  honneur  et  devoir  en 
recoaunandation ,  et  apprehenderoient  une  domina- 
tion estrangere.  Les  ecclésiastiques  n'en  feroient  peut- 
estre  pas  moins,  voyans  et  sentans  les  impietez  et 

maux  que  la  longueur  de  la  guerre  apporte  :  à  quoy 
ils  se  resoudroient  bien  plus  ouvertement  si  Sa  Saine* 
teté  n'approuvoit  ce  dessein;  et  croy  qu'ils  seroient 
suivis  en  cela  des  principaux  bourgeois  et  habitans 
des  villes  du  royaume  ^  et  peut-estre  du  corps  mesme 
entier  d'icelles^  pour  se  délivrer  des  maux  et  nécessit- 
iez de  la  guerre,  et  éviter  la  domination  estrangere. 
De  manière  que  vous  seriez  abandonné  quasi  de  toute 
la  Frapce,  et  contrainct  de  poursuivre  ceste  guerre 
avec  des  estrangers  y  desquels  vous  vous  trouveriez 
peut-estre  bien  empesché. 

Davantage,  comment  pourriez-vous  engager  vostre 
foy  et  personne  au  service  dudit  roy  d'Espagne ,  luy 
proûiettre  nos  villes,  et  luy  donner  autborité  et  puis- 
sance en  ce  royaume,  sans  la  permiission  de  M.  le 
cardinal  de  Bourbon ,  puis  que  vous  l'avez  reconneu 
pour  roy  et  souverain  seigneur,  ou  du  moins  sans 
l'advis  et  consentement  des  trois  Estatsdu  royaume,  et 
légitimement  assemblez?  Car,  estant  François  comme 
vous  estes,  et  officier  de  la  couronne,  vostre  honneur 
et  devoir  vous  obligent  aussi  de  conserver  et  garder  les 
loix  du  royaume.  Vous  pourriez  encores  moins  avec 
raison  disposer  des  droits  des  villes  et  de  la  souverai- 
neté d'icelles,  en  qualité  de  lieutenant  gênerai  de  l'Es- 
tat  royal  et  couronne  de  France,  d'autant  que  ceste 
charge  ne  vous  a  esté  commise  que  par  provision ,  en 
attendant  l'assemblée  générale  des  Estats,  pour  con- 
server et  maintenir  ce  royaume  en  son  entier,  avec  la 
religion  catholique  :  dequoy,  si  vous  vous  dispensiez, 
tenez  tout  asseuré  qu'en  seriez  blasmé  :  ce  qui  vous 
seroit  reproché  éternellement,  et  que  peu  de  personnes 
vous  y  assisteroient  et  serviroient,  spécialement  si  elles 

cognoissoient  pouvoir  sans  ce  faire  estre  maintenus  en 
leur  religion. 

Je  croy  aussi  que  ceux  qui  procureroient  un  tel  ad-* 
vantage  audit  roy  d'Espagne  feroient  peu  pour  sa  ré- 
putation et  pour  le  bien  de  ses  afiaires^  et  mesmes  pour 
son  mescontentement  :  car  c'est  un  prince  très-curieux 
et  jaloux  de  son  honneur ^  qui  n'a  jamais  rien  entre- 
pris contre  ses  voisins  sans  raison  et  considération ,  et 
qui  a  demonstré  vouloir  plustost  entretenir  la  paix  de 
la  chrestienté  que  de  la  troubler.  Ce  seroit  aussi  l'em- 
barquer à  une  guerre  très- périlleuse,  incertaine  et 
difficille,  pleine  de  peines,  d'ennuys  et  de  soucy,  et 
dont  les  mauvais  succeds  luy  pourroient  à  l'adventure 
engendrer  en  ses  propres  Estats,  et  mesme  api  es  son 
deccdsy  des  affaires  Ivès-fasclieuses  et  dommageables; 
car,  ayant  les  François  et  le  royaume  sur  ses  bras, 
il  se  tireroit,  pour  luy  et  les  siens,  à  jamais  l'inimitié 
d'une  nation  très -belliqueuse,  qui  voudroit  s'en  res* 
sentir  lorsque  l'occasion  s'en  presenteroit  :  chose  qui 
luy  seroit  d'autant  plus  facile  à  faire,  si  elle  se  trou- 
voit  commandée  et  régie  par  un  prince  généreux  et 
guerrier,  particulièrement  oflfencé  de  luy,  et  qui  au- 
roit  pour  amys  et  adherans  l'Angleterre  et  les  princes 
et  cantons  protestans ,  avec  ceux  qui  auroient  désir  de 
s'accroistre  aux  despens  dudit  roy  d'Espagne  et  de  ses 
Estats,  ou  diminuer  son  authorité  et  puissance  en  la 
chrestienté,  laquelle  on  sçait  desja  estre  par  trop  en- 
viée et  insupportable  à  plusieurs. 

Monsieur,  je  ne  vous  representeray  les  hazards.  et 
desadvantages  que  courreriez,  et  ausquels  vous  pour- 
riez estre  subject  en  vostre  particulier,  vous  donnant 
tout  à  faict  audit  roy  d'Espagne,  combattant  avec  ses 

forces,  et  devenant  son  pensionnaire  et  subject;  car  je 
croy  que  vous  les  avez  sagement  considérez,  comme 
chose  qui  concerne  particulièrement  vostre  personne 
et  la  fortune  de  messieurs  vos  enfans,  lesquels  ne  sont 
à  mespriser ,  ny  l'expérience  que  vous  en  avez  desja 
faicte,  que  je  ne  cotteray  ny,  specifieray  poinct,  pour 
n'offenser  personne.  Seulement  je  vous  supplie  de  me 
permettre  de  vous  dire  que ,  s'il  faut  que  vous  conti- 
nuiez à  rendre  obeyssance  et  subjection  à  quelqu'un, 
vous  acquererez  tousjours  plus  de  gloire,  de  grandeur 
et  de  biens,  pour  vous  et  les  vostres,  en  vous  assub- 
jèctissant  aux  loix  du  royaume,  et  au  commandement 
d'un  prince  françois,  qu'en  faisant  autrement,  pour- 
veu  que  vous  cognoissiez  pouvoir  en  ce  faisant  con- 
server nostre  religion,  laquelle  je  seray  tousjours  d'ad- 
vis,  comme  j'ay  desja  dict,  que  vous  préfériez  à  tout 
autre  considération. 

Mais  l'on  dict  que  si  vous  ne  contentez  du  tout  ledit 
roy  d'Espagne,  il  se  servira  d'autres  que  de  vous,  et  que 
vous  demeurerez  en  ce  faisant  sans  appuy,  entre  deux 
forces  qui  vous  maistriseront  avec  honte  et  dommage. 

Monsieur,  ceux  qui  mettent  en  avant  tels  propos 
ont,  ce  me  semble,  bien  petite  cognoissance  de  Testât 
auquel  se  trouve  le  royaume  ,  de  la  force  et  puissance 
d'iceluy,  et  quand  el  quand  d^s  moyens  que  vous  et 
les  vostres  aurez  tousjours  de  bien  et  mal  faire  à  vos 
amis  et  adversaires. 

Si  les  ministres  dudit  roy  d'Espagne  vouloient  pren- 
dre ce  chemin,  il  faudroit  qu'ils  se  servissent  de  Fran- 
çois ou  estrangers. 

Ils  publient  qu'ils  traitteroient  avec  messieurs  les 
cardinaux  de  Vendosme  et  comte  de  Soissons,  qui  se- 

roieot  accompagnez  de  messieurs  les  ducs  de  Nevers, 
de  LongueYÎUe  et  de  MoDUncnreDcy,  lesquels  ils  veu- 
lent que  nous  croyons  qu'ils  attiro'ont  facilement  à 
leur  dessein ,  avec  la  noblesse  et  plusieurs  villes  de 
ce  royaume. 

Peut-estre  que  ce  seroit  chose  à  laquelle  il  y  auroit 
quelque  apparence  d*adjouster  foy  et  avoir  esgard,  si 
vous  alliez  à  Testourdy  recognoistre  ledit  roy  de  Na- 
van-e  pour  roy^  et  vous  joindre  à  luy  sans  la  permission 
du  Pape  y  et  sans  le  consentement  de  M.  le  cardinal  de 
Bourbon,  devant  qu*il  se  fiist  reconcilié  à  TElglisey  el 
avoir  pourveu  à  la  seureté  des  catholiques  du  royaume, 
d'autant  que  lesdits  sieurs  princes  et  villes  catholiques, 
indignées  de  ce,  pourroient  se  résoudre  de  se  rallier 
avec  ledit  roy  d'Espagne  pour  deffendre  nostre  reli* 
gion ,  laquelle  ils  verroient  que  vous  auriez  abandon- 
née; mais  c'est  une  faute  que  vous  n'avez  garde  de 
faire ,  et  en  laquelle  personne  ne  vous  conseillera  ja- 
mais de  tomber.  Davantage,  )e  fais  grand  doubte  que 
lesdits  princes,  noblesse  et  villes  feussent  si  disposées 
à  contenter  ledit  roy  d'Espagne ,  comme  ses  ministres 
se  promettent,  ny  à  s'attacher  à  luy,  pour  les  mespies 
raisons  qui  vous  en  auroient  empesché,  sçachant  aussi 
que  la  coustume  d'Espagne  est  de  faire  de  leurs  filles 
deux  gendres,  c'est  à  dire  de  donner  espérance  du 
mariage  d'icelles  à  plusieurs,  pour  s'en  ayder,  sans  les 
leur  délivrer  :  mais  que  quand  lesdits  princes  s'embar- 
queroient,.  chacun  sçait  qu'ils  n'auroient  pas  grande 
suitte  en  ce  royaume  sans  vous  et  les  vostres;  car  l'on 
attribueroit  ce  qu'ils  feroient  avec  lesdits  Espagnols  à 
pure  ambition,  attendu  les  deportemens  passez  des 
uns  et  des  autres. 

Mais  au  deffault  desdits  princes  du  sang  et  des  au- 
tres susdits  y  on  adjouste  que  le  roy  d'Espagne  se  ser- 
viroit  de  messieurs  les  ducs  de  Savoye  et  de  Lorraine, 
avec  lesquels,  et  sa  puissance,  il  s'empareroit  du 
royaume,  ou  le  demembreroit.  Véritablement  je  crois 
que  lesdits  princes  ne  feroient  pas  grande  conscience 
ny  difficulté  de  se  joindre  au  désir  dudit  roy  d'Espa- 
gne en  ce  dessein,  pour  l'espérance  qu'ils  auroient  de 
s'en  prevalloir  et  s'agrandir;  et  de  faict,  il  semble 
desja  qu'ils  n'y  soient  que  trop  disposez  et  préparez, 
et  mesmes  que  ce  soit  leur  resolution,  qui  est  la  rai- 
son entre  toutes  les  autres  qui  esmeut  et  incite  plus 
les  vrais  François  et  vos  bons  serviteurs  à  vous  con- 
seiller, monsieur,  d'entendre  à  composer  nos  divi- 
sions, et  d'adviser  à  vous  mieux  asseurer  des  moyens 
avec  lesquels  vous  pourrez  préserver  ce  royaume  du 
péril  qui  le  tallonne  que  vous  n'avez  encores  faict. 
Mais  je  tiens  pour  certain  que  s'ils  entreprenoient  de 
ce  faire  sans  vous  et  vos  amis  ,  qu'ils  maudiroient 
l'heure  de  l'avoir  commencé,  mesmement  si  vous  vous 
accordiez  avec  ledit  roy  de  Navarre  en  la  forme  qui  a 
esté  dite  ;  car  le  nombre  desdits  François  qui  les  assis- 
teroient  seroit  bien  raccourcy,  et  n'y  aui^oit  faute  de 
moyens  de  leur  tailler  de  la  besongjie  en  leur  propre 
pays,  avec  ceux  ausquels  leur  dessein  plein  d'anxbition 
seroit  désagréable  et  à  contre-cœur.  Et  si  la  France  a 
résisté  autresfois  à  toutes  les  puissances  et  forces  de 
toute  la  chrestienté  ensemble,  comme  elle  a  faict,  sans 
qu'elles  ayent  rien  gaigné  sur  icelle,  à  présent  qu'elle 
regorge  de  gens  de  guerre,  qu'elle  seroit  assistée  de  ses 
voisins,  qu'il  n'y  a  bon  François  qui  ne  voulust  avoir 
achepté' chèrement  une  guerre  estrangere,  pour  se  de- 

livrer  de  rinlestine  ^  je  vous  laisse  à  penser  si  nous  au- 
rions le  moyen  de  nous  deffendre  desdits  princes  joincts 
audit  roy  d'Espagne. 

Monsieur,  ceitainement  je  ne  croiray  jamais  que  le 
roy  d*Espagne  entreprenne  un  si  haut  dessein  avec 
lesdits  ducs  seulement ,  quoy  que  dient  ceux  qui  met- 
tent telles  propositions  en  jeu,  lesquels  parlent  et  )u-' 
gent  des  affaires  du  royaume  comme  personnes  qui 
sont  informés  de  Testât  d'iceluy  par  gens  qui  les  flat- 
tent, et  qui  veulent  pescher  en  eau  trouble  et  s'enri- 
chir par  leur  moyen ,  lesquels  seroient  peut-estre  les 
premiers  à  les  vendre  et  trahir  en  la  poursuitte  de 
leur  entreprise.  Je  veux  croire  aussi  que  les  desseins 
dudit  roy  d'Espagne  seront  tousjours  plus  considérez 
et  modérez  que  ne  sont  les  parolles  de  telles  gens, 
lesquels  je  cuide  qu'ils  jettent  au  vent,  autant  et  plus 
pour  vous  picquer  et  esmouvoir  à  faire  ce  qu'ils  dé- 
sirent, en  vous  donnant  martel  desdits  princes ,  que 
pour  envie  qu'ils  ayent  de  vous  quitter  et  s'addresser 
à  ceux  desquels  l'advancement  et  grandeur  leur  seroit 
à  bon  droict  plus  suspecte  que  la  vostrc. 

Quoy  qu'il  y  ayt,  quiconque  entreprendra  d'assub- 
jectir  les  François  à  un  prince  estranger,  y  feussiez- 
vous  résolu,  monsieur,  il  faut  qu'il  fa^se  estât  qu'il 
sera  très- mal  accompagné  et  suivy  d'eux,  et  partant 
qu'il  faudra  qu'il  fasse  la  guerre  avec  des  estrangers 
seuls,  chose  que  je  vous  conseille  d'éviter  tant  qu'il 
vous  sera  possible,  comme  la  plus  vituperable  et  pé- 
rilleuse de  toutes  celles  que  vous  pourriez  entre- 
prendre. 

Mais  je  vous  supplie  très-humblement,  et  vous  con- 
jure par  vostre  propre  bien  et  honneur,  par  le  salut 

de  vostre  patrie,  et  le  zèle  que  vous  portez  au  service 
de  Dieu ,  de  vous  résoudre  bien-tost  en  ces  affaires. 

Car  le  royaume  ne  peut  long-temps  subsister  soubs 
le  faix  qu'il  porte ,  ny  eh  la  confusion  en  laquelle  il 
est.  Vous  ne  possédez  les  villes  qui  se  sont  unies  avec 
vous  que  de  leur  gré  et  bonne  volonté.  Les  nécessitez 
et  pauvretez  que  les  habitansd'icelles  souffrent  les  in- 
commodent et  pressent  de  telle  sorte  que  vous  devez 
craindre  grandement  qu'ils  changent  d'advis,  d'autant 
qu'ils  s'estoient  promis  d'estre  deschargez  d'oppression 
par  vostre  moyen  :  dequoy  ils  se  trouvent  très-esloi- 
gnez  ;  car  vous  sçavez  qu'il  n'y  a  villes  ny  provinces 
qui  ne  vous  demandent  secours,  et  qui  n'en  ayent  très- 
grand  besoin.  Ne  croyez  pas  qu'elles  puissent  longue- 
ment demeurer  en  cette  sorte,  spécialement  si  ledit 
roy  de  Navarre  leur  peut  persuader  qu'il  se  fera  ca- 
tholique, ou  qu'il  les  maintiendra  en  leur  religion. 
Pareillement  la  noblesse  qui  vous  suit  n'en  peut  plus, 
et  vous  n'avez  de  quoy  la  secourir  et  gratifier.  Les 
champs  s'en  vont  estre  déserts  et  sans  culture,  à  cause 
des  volleries  que  font  les  gens  de  guerre.  Le  traffic  est 
empesché  du  tout  par  terre  et  par  mer,  sans  lequel  ce 
royaume  ne  se  peut  entretenir;  et  seront  nos  greniers 
bien-tost  desgarnis  de  sel  par  les  violences  et  deso- 
beyssances  qui  sont  ordinaires  :  et  comme  c'est  un  ali* 
ment  nécessaire  pour  la  vie  de  l'homme,  je  prevoy 
que  ce  deffault  engendrera  infinies  putréfactions  qui 
troubleront  grandement  toutes  sortes  de  personnes. 
En  somme,  il  n'y  a  celuy  qui  ne  désire  la  fin  de  ces 
misères  :  de  sorte  ,que  si  bien-tost  vous  ne  nous  faictes 
voir  que  vous  avez  moyen  de  nous  en  délivrer,  faictes 
estât,  monsieur,  que  chacun  cherchera  à  ce  faire  de 

soy-mesme,  et  que  la  première  ville  qui  en  monstrera 
le  chemin  sera  suivie  de  plusieurs  autres. 

Et  comment  nous  ferez -vous  cognoistre  que  vous 
nous  puissiez  procurer  un  tel  bien  par  la  continuation 
de  la  guerre,  puisque  vous  ne  tirez  ny  pouvez  plus 
espérer  un  seul  sol  de  tous  les  revenus  du  royaume, 
dont  souloient  jouir  nos  roys,  lesquels  sont  ravis  par 
nos  adversaires,  consommes  par  vos  soldats ,  ou  rendus 
infértilles  par  la  pauvreté  et  destruction  du  peuple? 
C'est  aussi  se  mettre  au  bazard  de  révolter  les  villes 
que  de  leur  parler  d'emprunts  et  contributions ,  et 
mesme  de  recevoir  des  gens  de  guerre  en  icelles  pour 
les  deffendre  et  conserver  5  et  toutesfois,  comme  sans 
argent  et  payement  vous  ne  pouvez  continuer  la 
guerre,  il  est  impossible  aussi  que  vous  délivriez  les* 
dites  villes  des  vexations  que  leurs  voisins  leur  font, 
sans  forces  :  de  sorte  que  c'est  comme  réduire  les  choses 
à  Timpossible  que  de  vous  desnier  l'un  et  refuser  l'autre, 
et  neantmoins  vouloir  que  vous  continuiez  la  guerre. 

A  quoy  c'est  abus  de  penser,  et  espérer  que  la  puis- 
sance seule  du  roy  d'Espagne  soit  bastante  de  remé- 
dier. Je  vous  prédis  que  l'entrée  en  ce  royaume  des 
armées  desquelles  ses  ministres  promettent  de  vous  se- 
courir scandalisera  et  offensera  plus  grand  nombre 
qu'elle  n'en  consolera  ny  contentera,  et  verrez  que  les 
portes  des  villes  leur  seront  fermées,  et  qu'elles  au- 
ront peine  de  vivre  en  la  campagne. 

Et  si  d'un  costé  nous  sommes  assistez  desdittes  ar- 
mées, lesquelles  s'efforceront  de  faire  les  affaires  de 
leur  Roy  plustost  que  les  nostres,  n!estimez-vous  pas 
que  ledit  roy  de  Navarre  n'en  appelle  aussi  à  son  se- 
cours ,  qui  destruiront  aussi  de  leur  costé  ce  que  les 

autres  auront  espargné ,  et  empescheront  vos  des- 
seins? 

Monsieur,  tant  s'en  faut  que  nous  devions  espérer 
de  sortir  de  nos  misères  par  le  nioy en  desdites  forces, 
que  nous  en  devons  plustost  attendre  nostre  entière 
et  totale  ruine,  advenant  laquelle,  et  la  guerre  du- 
rant, je  dis  que  la  religion  et  l'Eglise  catholique  en  ce 
royaume  auront  plus  grand  péril  qu'elles  ne  feroient 
par  la  pacification  d'icelle  avec  ledit  roy  de  Navarre, 
aux  conditions  susdites. 

Car  si  Dieu  permet  qu'il  prospère  par  la  guerre  et 
quMl  s'establisse  avec  les  armes,  il  changera  comme  il 
voudra  la  religion  en  ce  royaume ,  et  peut-estre  qu'il 
passera  plus  avant  au  dommage  de  la  chrestientë  :  à 
quoy  le  seul  accident  du  trespas  du  roy  d'Espagne 
luy  donnera  ville  gaignée,  ou  la  perte  d'une  seule  ba- 
taille ,  et  mesme  celle  de  vostre  personne,  que  Dieu 
vueille  bien  garder. 

Ce  qui  peut-estre  ne  succederoit  si  advanta'geuse- 
ment  pour  nous ,  quand  pareil  accident  leur  arrive- 
roit,  d'autant  que  le  party  de  ceux  de  la  religion  est 
plus  accoustuméà  souffrir,  et  à  mieiix  garder  les  places 
qu'ils  occupent,  comme  nous  n'avons  que  trop  expéri- 
menté. 

D'avantage,  par  nostre  prospérité  nous  verrions 
naistre  tant  de  partis  et  factions  entre  nous  mesmes, 
à  cause  des  divisions  qui  noiis  accompagnent,  qui 
procèdent  des  diverses  fins  ausquelles  tendent  nos 
chefs,  que  nous  ne  ferions  nostre  profit  de  nostre 
prospérité,  comme  ils  feroient  de  la  leur,  d'autant 
qu'ils  sont  tous  d'accord  à  un  mesme  but. 

Et  la  seule  continuation  de  la  guerre  rendroit  les 

ecclésiastiques  si  pauvres ,  la  noblesse  si  volontaire  et 
peu  soigneuse  de  la  religion^  les  villes  si  trouhlëes  et 
les  chamj)8  si  déserts ^  qu*il  seroit  impossible  que  la 
religion  catholique  n'en  diminuast  et  patist  grande- 
ment, et  partant  n*encourust  plus  grand  hazard  qu'elle 
ne  feroit  par  le  moyen  de  la  susdilte  paix,  avec  la- 
(|uelle  vous  pourriez  r*allier  et  unir  tous  les  catholi- 
ques ensemble  à  conserver  et  deflendre  laditte  reli- 
gion en  force  et  authoriti^^  nonobstant  les  desseins  et 
ruses  desdits  lieretiques^  ausquels  s'opposeroient  les* 
dits  ecclesiasti(|ues  par  leur  vigilance^  bonnes  mœun 
et  prières,  la  noblesse  par  sa  réunion  et  bonne  intel- 
ligence, obtenue  par  vostre  moyen ,  assistée  de  vostre 
authoritë  et  prudence,  et  de  tous  ceux  de  vostre  mai- 
son ;  et  les  villes  par  leur  jalousie  et  défiance  ordinaire^ 
fortifiées  du  devoir  qu'y  feroient  les  officiers^  et  par- 
ticulièrement de  l'authorité  de  Sa  Sainctetë  et  de  la 
correspondance  que  les  catholiques  entretieodroient 
pour  ce  seul  eflect  avec  les  princes  catholiques. 

Au  moyen  dequoy  je  concluds  qu'il  seroit  plus  ex- 
pédient et  utile  de  traicter  avec  ledit  roy  de  Navarre 
aux  conditions  susdittes,  pourveu  que  le  Pape  et  le 
Sainct  Siège  s'y  accordent,  (|ue  de  suivre  toute  autre 
voye,  puisque  par  un  tel  moyen  vous  délivreriez  du 
tout  le  royaume  de  la  guerre  avec  moins  de  hazard  et 
péril  pour  la  religion  catholique,  laquelle  je  prie  Dieu 
vous  faire  la  grâce  de  défendre  et  conserver  à  son  hon- 
neur et  gloire,  et  au  salut  du  royaume. 

HARANGUE 

FAICTE  PAR  M.  DE  VILLEROY 

jfour  estre  prononcée  en  rassemblée  des  prétendus  Estais 

de  Paris,  iSgS- 


Messieurs  ,  si  jamais  il  a  deub  estre  permis  et  fut 
ODcques  nécessaire  de  parler  librement  en  une  délibé- 
ration ^  c'est  en  celle  qui  $e  présente  ^  en  laquelle  il 
s'agit  de  la  defTence  de  nostre  religion  et  de  la  dispo- 
sition du  royaume  et  de  nos  personnes  ^.croyant  fer- 
mement que  si  en  la  recherche  et  eslection  du  re- 
mède à  nos  maux  nous  nous  oublions  tant  que  de 
prendre  le  nom  de  Dieu  en  vain,  et  abuser  de  celuy 
de  la  religion  en  nous  flattant  nous  mesmes,  ou  vou- 
lant plaire  à  autruy ,  il  confondra  nos  desseins  et  nous 
fera  périr  honteusement.  C'est  pourquoy  je  supplie  la 
divine  Majesté  me  faire  la  grâce  que  je  ne  die  ne 
propose  rien  en  ceste  compagnie ,  s'il  est  possible ,  qu'il 
ne  soit  à  sa  gloire  et  au  salut  du  royaume ,  comme  je 
proteste  estre  mon  seul  but.  Mais  je  vous  supplie  ^ 
messieurs,  de  prendre  en  bonne  part  que  pour  ce 
faire  j*use  de  la  liberté  et  franchise  d'un  homme  de 
bien  y  laquelle  j'ay  accoustumé,  du  gré  de  nos  roys, 
tant  que  je  les  ay  servis,  comme  celuy  qui  veut  plus- 
tost  manquer  à  soy  mesme  qu'à  son  devoir  en  ceste 

occasion,  espérant  que  Dieu,  qui  cognoist  mon  cœur, 
et  vous,  messieurs,  qui  m'avez  veu  autresfois  en  be- 
songne,  excuserez  mes  fautes.  Je  proteste  aussi  de  ne 
vouloir  estre  opiniastre,  et  que  je  cederay  tousjours 
au  jugement  et  conseil  des  plus  sages.  Vray  est  qu'il  me 
semble  que  ce  tiltre  est  deub  principalement  à  ceux  qui 
ont  la  crainte  de  Dieu ,  la  cognoissance  et  expérience 
des  choses  du  monde ,  pour  sçavoir  discerner  l'ombre 
d'avec  le  corps ,  et  ne  se  laisser  emporter  à  des  désirs 
et  desseins  imaginaires  et  impossibles,  qui  ne  sont 
ordinairement  suivis  que  de  honte  et  dommage. 

Messieurs,  personne  ne  peut  nier  que  la  cause  que 
nous  defiendons  ne  soit  juste,  ayant  pour  fondement 
l'honneur  de  Dieu  et  le  soulagement  du  peuple.  Neant- 
moins ,  pour  avoir  esté  entreprise  et  commencée  avec 
plus  d'ardeur  que  de  prudence,  et  depuis  poursuivie 
avec  plus  d'espérance  que  d'ordre,  non  seulement  noto 
y  avons  plus  perdu  que  gaigné,  mais  aussi  nous  avons 
donné  matière  à  nos  adversaires  de  la  blasmer  :  dont 
ils  n'ont  tiré  peu  de  profit  à  nostre  domnlage,  dedans 
et  dehors  le  royaume,  tant  a  de  force  et  de  puissance 
sur  lés  hommes  ce  qui  est  juste,  mais  aussi  ce  qu'ils 
estiment  l'estre.  A  quoy  il  mè  semble  qu'il  nous  îm* 
porte  grandement  de  pourvoir  pour  l'aclvenir  :  ce  que 
nous  ferons  quand  nous  donnerons. ordre  que  nostre 
conduite  et  nos  actions  respondent  vrayement,  et  d'uû 
commun  accord,  au  défaut  susdit  :'  chose  que  nou$ 
devons  espérer  de  la-  resolution  qui  se  prendra  en 
cèste  assemblée,  laquelle  pour  ceste  cause  a  esté  il 
y  a  un  long  temps  recherchée  et  désirée  des  gens  de 
bien.  Et  toutesfois  je  veux  croire  que  si  elle  n'a  eu 
lieu  plustost,  que  Dieu  l'a  ainsi  permis,  afin  que  le 

temps  et  nos  maux  servissent  d'enseignement  h  ceux 
qui  en  avoiënt  besoin. 

Pour  bien  délibérer  de  nos  affaires,  et  du  remède 
d'iceUes ,  il  me  semble  qu'il  faut  commencer  par  nous 
représenter  deux  choses  :  la  première ,  ce  que  nous 
avoustgaigné  à  la  guerre  pour  le  party  catholique, 
depuis  que  nous  avons  pris  les  armes;  et  la  deuxiesme, 
en  quel  estât  et  disposition  le  royaume  se  trouve 
maintenant  :  afin  que  nous  ne  nous  abusions  ei^  nostré 
poursuite ,  et  ne  basassions  nostre  résolution ,  s'il 
est  possible,  sur  un  faux  fondement;  car  il  s'en  faut 
beaucoup,  je  ne  diray,  que  ne  soyons  si  ardens  et 
affectionnez  à  la  guerre,  mais  si  forts  et  puissans  pout* 
là^oustenir  que  nous  estions  au  commencement  d'i- 
celle.  Nous  avons  faict  comme  ceux  lesquels  courent 
si  viste  au  partir  de  la  carrière,  qu'ils  perdent  l'haleinfe 
avant  qu'ils  soient  arrivez  au  mitan  d'icelle.  De  ma- 
nière qu'il  faut  recognoistre  que  c'est  maintenant  la 
nécessité  et  non  la  raison  qui  nous  rend  plus  circons*- 
pects  et  considérez  que  nous  ri*estiorts  :  dont,  s'il  ad- 
vient que  nous  faciôns  nostre  profit,  l'allégement  que 
nous  en  recevrons  aydera  à  nous  faire  oublier  et  por- 
ter plus  doucement  nos  fautes  et  pertes  passées.  Mais 
n'attendons,  je  vous  supplie,  qtae  éeste  nécessité;  qui' 
ne  nous  presse  desja  que  trop ,  opère  d'advantage  en 
nous  et  en  nos  affaires  ce  que  la  prudence  y  doit  ap- 
porter ;  car  vous  sçavez  que  ses  effects  sont  ordinaire- 
ment .très-violens  et  périlleuse,  spécialement  quand  iU 
agissent  es  cœur  d'un  peuple. 

Mais  comme  pouvons-nous  (je  veux  dire  ceux  qui 

se  sont  embarquez  en  ce  party  pour  le  respect  seul  de 

.la  religion)  desduire  au  vray  et  par  le  menu  les  chan- 

geinens  advenus  en  ce  royaume,  au  desadvantage  dV 
celuy  depuis  la  guerre ,  sans  souspirer,  voire  désespé- 
rer de  sa  conservation ,  s*il  est  ainsi  que  Ton  doive 
juger  des  choses  advenir  par  les  passées?  Certaine- 
ment si  les  gens  de  bien  n'avoient  plus  d'espérance  en 
la  bonté  et  protection  de  Dieu  qu'en  la  condaitfte*des 
hommes  et  en  leurs  forces,  leur  desespoir  pour  ce 
regard  seroit  quasi  arrivé  à  son  période  ;  mais  je  ne 
puis  croire  que  son  courroux ,  esmeu  par  la  gravité  et 
multitude  de  nos  peschez ,  s*estende  si  a^vant  que  de 
nous  vouloir  priver  du  tout  de  la  religion  avec  la- 
quelle nos  pères  et  nous  l'avons  adoré  et  servy  jusques 
à  présent,  sinon  avec  telle  intégrité  qu'il  convient,  au 
moins  avec  la  foy  de  l'Eglise  universelle ,  de  laquelle 
nous  devons  plustost  mourir  que  nous  départir  :  et 
toutesfois  il  est  certain  que  nos  armes  ont  plus  servy 
jusques  à  présent  à  l'afibiblir  qu'autrement ,  combien 
que  nous  protestions  les  avoir  prises  et  employées 
seulement  pour  la  deffence  d*icelle,  tant  sont  les  juge- 
mens  de  Dieu  incompréhensibles,  et  les  projets  des 
hommes  vains  et  abusifs. 

Quand  nos  mouvemens  ont  commencé,  l'ordre  ec- 
clésiastique en  ce  royaume' estoit  très  -  florissant  et 
puissant  :  il  estoit  révéré  et  supporté  et  bien  uny  ;  nos 
églises  estoient  garnies  de  prélats  autant  dignes  de 
leurs  charges  qu'elles  avoient  esté  cinquante  ans  au- 
paravant, où  Dieu  estoit  servy  honorablement,  comme 
en  plusieurs  bonnes  abbayes  et  monastères  d'hommes 
et  de  femmes,  et  spécialement  des  religieux,  où  la 
charité  et  hospitalité  estoit  exercée  exemplairement; 
les  curez  administroient  leurs  cures  aux  villes,  aux 
champs   en  toute  seureté,  et  lesquels  contentoient 

leurs  parroissiens  en  la  foy  de  TEglise.  Mais  depuis  la 
guerre,  la  misère  et  la  pauvreté  ont  tellement  persé- 
cuté lesdits  pasteurs,  que  les  uns  ont  esté  contrafticts 
d'abandonner  leurs  troupeaux  ;  les  autres  n'en  peu- 
vent quasi  plus  vivre.  La  mort  en  a  aussi  banny  plu- 
sieurs :  de  sorte  que  maintenant  il  y  a  autant  ou  plus 
d'églises  en  ce  royaume  vacantes  et  privées  d'iceux 
que  d'autres  ;  et  ne  sont  les  maisons  de  religion  en 
meilleur  estât,  car  les  religieux  et  religieuses  les  ont 
laissées  et  laissent  tous  les  )ours,  errans  par  tout  avec 
grand  mespris  et  scandaleuses  offenses ,  cherchans  à 
vivi'e  et  vivans  très-licencieusement.  Les  curez  aux 
champs  sont  encoré^s  pis,  tant  ils  sont  outragez  et  mal 
traictez  des  uns  et  des  autres.  Il  y  a  aussi  infinies  pa- 
roisses où  le  peuple  est  privé  tout  à  faict  de  l'exercice 
de  religion  et  de  la  consolation  des  saincts  sacremens. 
D'avantage,  combien  d'églises  ont  esté  saccagées  et  des- 
pouillées  de  leurs  reliques  et  joyaux,  mesmesabbatuës 
depuis  la  guerre!  et,  à  l'occasion  d'icelle,  qui  n'a  mis 
la  main  dedans  leurs  biens  pour  s'en  accommoder? 
Que  devons-nous  attendre  de  la  disposition  que  font 
nos  adversaires  des  archeveschez  et  evescbez ,  abbayes 
et  uatres  bénéfices  qui  vacquent  ou  sont  tenus  pai* 
ceux  de  nostre  party ,  sans  distinction  d'ordre  ny 
de  religion,  qu'un  renversement  entier  de  ceste  hié- 
rarchie et  Eglise  gallicane  que  nos  majeurs  ont, 
avec  tant  de  pieté,  honneur  et  loiiange,  fondée,  aug- 
mentée et  conservée?  Pouvons -nous  faire  mention 
aussi  de  la  séparation  et  division  de  ceux  dudit  ordre , 
et  de  l'assistance  qu'en  reçoivent  les  ennemis  de  l'E- 
glise, et  du  schisme  qui  est  prest  à  esclatter,  sans 
horreur  et  frayeur?  Messieurs,  si  ceux  de  nostre  party 

sont  du  tout  iiinocens  de  ces  desordres.  Vous  le  sca\ez 
mieux  que  moy.  Il  me  suffira  de  vous  requérir  qu'il  y 
soilfpourveu  comme  il  est  nécessaire,  si  nous  voulons 
que  Dieu  nous  ayde,  et  que  la  postérité  ne  nous  re- 
proche la  ruine  et  subversion  de  son  Eglise,  aiussi  bien 
qu'à  nos  adversaires. 

Après  considérons  nos  villes,  lesquelles  estoient  de- 
vant la  guerre  très^-riches  et  opuletites.  Nos  adversaires 
en  ont  pris  plusieurs,  dont  les  gens  estoient  très-affec- 
tionnez  au  party,  qui  en  est  maintenant  affoibly  d'au- 
tant ;  et  celles  qui  nous  sont  demeurées  ,   combien 
qu'elles  soient  les  principalles,  sont  toutesfbis  remj>lies 
de  tant  de  partîalitez  et  ajQTeclions,  et  si  chargées  d'impo- 
sitions et  corvées  extraordinaires  mises  sus,  autant  par 
nous  mesmes  comme  par  ceux  qui  nous  font  la  guerre, 
qu'elles  sont  très -misérables  et  nécessiteuses.  Les  ha- 
bita ns  y  sont  sans  commerce,  privez  du  payement  de 
leurs  rentes,  de  la  jouissance  de  leurs  héritages,  et 
sans  justice  de  leui^  debtes,  ayant  mangé  et  consommé 
leurs  reserves  et  biens  de  leurs  magasins.  La  justice 
qui  souloit  y  présider  n'y  est  pas  quasi  recognoissa- 
ble,  tant  elle  y  a  esté  mal-traittée,  et  encores  outrée 
de  regret  ;  les  ministres  et  officiers  d'icelles  y  sont  sans 
authorité  et  sans  gaiges,  y  vivans  en  grande  crainte  et 
pauvreté  avec  leurs  familles,  après  avoir  tout  vendu 
et  souffert  pour  y  durer  comme  ils  ont  fait  jusquesà 
présent.  Bref,  tout  y  regorge  de  confusion ,  de  divi- 
sions, nécessité,  frayeur  et  mescontentement ,  prin- 
cipalement en  ceste  noble  ville  de  Paris,  la  constance 
de  laquelle  est  certainement  admirable,  et  doitservirde 
consolation  et  d'exemple  à  toutes  les  autres.  Elle  est, 
messieurs,  la  capitale  du  royaume,  le  vray  throsne  de 

nosroys,  le  premier  et  principal  siège  de  leur  justice,  la 
résidence  de  ceste  fameuse  eschole  et  faculté  de  théo- 
logie, la  garde  de  nos  reliques  plus  sainctes  et  pré- 
cieuses,  et  des  thresors  delà  couronne  ;  où  j'ose  dire, 
que  la  charité  a  eu  autant  de  vogue,  et  la  pieté  a  esté  de 
tous  temps  aussi  ardemment  embrassée  et  continuel- 
lement exercée  qu'en  nul  autre, endroict  du  monde; 
celle  qui  a  tousjours  servy  de  fanal  et  de  reigle  à  toutes 
les  autres  du  royaume.  Pouvons-nous  considérer  son 
changement  sans  dopleur,  et  souffrirons  nous  qu'il  en 
mes  -  advienne ,  elle  qui  importe  tant  à  la  cause  de 
Dieu  et  au  party  pour  lequel  elle  a  joiié  de  son  reste? 
Toutesfois,  messieurs ,  il  est  impossible  qu'elle  persiste 
si  elle  n'est  délivrée  deà  charges  et  incommoditez  qui 
la  pressent,  eslargie  et  remise  en  estât  qu'elle  puisse 
se  substanter,  maintenir  et  conserver  d'elle  mesme  et 
par  elle  mesme,  comme  ellesouloit  faire,  et  non  par 
convois  et  à  force  de  garnisons  et  d'argent,  ainsi  qu'elle 
a  esté  gouvernée  et  nourrie  depuis  le  siège.  Auti'ement 
il  ne  nous  en  demeurera  que  les  corps  bien  débiles  et 
exténuez,  si  encores  nous  les  pouvons  retenir. 

Si  nos  villes  sont  désolées,  que  dirons  nous  du  plat 
païs,  .en  tout  et  par  tout  «n  proye  à  Tahaiillon?  Il  sem- 
ble que  de  part  et  d'autre  nous  en  ayons  entrepris  et 
conjuré  par  envie  l'entière  ruine  et  vastation.  Ces  pau- 
vres peuples  payent  double  et  triple  taille  par  tout/ 
sans  compter  les  autres  subsides,  contributionis  et  cor- 
vées que  l'on  exige  de  luy  à  discrétion,  qui  excède 
de  trop  toutes  lesdittes  tailles  >  outre  infinies  autres 
sortes  d'outrages,  excez  et  violences  que  L'on  luy  faict 
souffrir,  dont  rien  ne  le  peut  garentir  que  la  seule 
mort  :  car  tout  espèce  de  refuge,  ay de,  consolation  et 

)ustice  luy  est  desnié;  c'est  quasi  honte  que  d'en  avoir 
compassion ,  c'est  peine  perdue  que  d'intercéder  et 
parler  pour  luy,  et  crime  que  d'en  demander  et  pour- 
suivre le  soulagement.  Nos  villages  en  sont  déserts,  et 
la  face  de  la  terre  hideuse ,  et  en  friche  en  plusieurs 
endroicts.  Et  toutesfois,  messieurs,  c'estoient  les  vrais 
trésors  de  la  France,  nos  minières  et  nos  Indes,  que 
ces  bonnes  gens  lorsqu'ils  cultivoient  nos  terres  en 
toute  liberté  et  seureté,  avec  le  bestial  dont  ils  sou- 
loient  estre  garnis.  Estant  détruits,  où  trouverons  nous 
dequoy  vivre?  qui  nourrira  nos  armées  et  entretiendra 
nos  garnisons,  la  guerre  durant 7Tout  nous  manquera 
tout  au  coup.  Messieurs,  il  me  semble  que  nous  en 
devrions  craindre  et  appréhender  la  ruine  plus  que 
nous  ne  faisons,  autant  et  plus  pour  Fadvenir  que  pour 
le  présent  ;  car,  soit  que  Dieu  nous  donne  la  paix  ou 
la  victoire  y  ce  défaut  et  manquement  des  peuples,  de 
labeur  et  bestiaux,  nous  incommodera  grandement,  et 
sera  sans  remède,  sinon  avec  un  long-temps. 

Mais  quelle  mention  ferons  nous  de  nostre  noblesse 
catholique  qui  souloit  estre  devant  la  guerre  très  unie 
à  la  deifence  de  nostre  religion,  la  voyant  maintenant, 
séparée  comme  elle  est,  combattre  Tune  contre  l!autre 
aussi  furieusement  qu'elle  faisoit  ensemble  du  temps 
de  nos  roys  contre  lés  ennemis  d'icelle  ?  Pouvoit-il  ad- 
venir au  party  catholique  par  la  guerre  un  affoiblis- 
sèment  plus  grand  que  cestuy-^cy,  comme  ainsi  soit 
que  l'union  des  catholiques  soit  la  vraye  terreur  des 
hérétiques,  lesquels  aussi  ne  sont  forts  aujourd'huy, 
et  ne  nous  résistent,  que  de  l'assistance  qu'ils  tirent 
d'eux?  Quel  creve-cœur  en  devons  nous  avoir?  Que  ne 
devons  nous  tenter  et  employer  pour  les  retirer  et  nous 

réunir  ensemble?  Messieurs  y  il  est  certain  que  si  nous 
avions  gaigné  ce  poinct^nous  aurions  acquis  à  la  cause 
un  très-grand  advantage  :  le  nom  de  roy,  duquel  nos- 
dits  adversaires  s'appuient,  les  fortifie  grandement, 
mesmes  autant,  à  mon  ad  vis,  que  faict  la  division  de 
la  noblesse  catholique,  et  le  secours  qu'ils  en  tirent. 
Davantage,  combien  de  princes,  et  quels  princes! 
chefs  d'armées ,  seigneurs  et  gentils-hommes  Catholi- 
ques avons  nous  perduç  depuis  ces  mouvemens!  Je 
comprens  et  regrette  en   ce  nombre  ceux  qui  sont 
morts  avec  nosdits  adversaires,  comme  les  autres  :  car 
s^ils  eussent  vescu,  peut-estre  que  le  temps  et  les  occa- 
sions nous  eussent  r'alliez  ensemble  plus  que  devant, 
comme  encoi^s  je  ne  puis  désespérer  que  ne  facent 
quelque  jour  ceux  qui  restent,  lors  que  Dieu  aura 
compassion  de  nos  misères.  Bref,  nosdits  adversaires 
estoient  devant  la  guerre  combattus   de  l'authorité 
royale  ^t  de  l'union  desdits  catholiques,  pauvres,  né- 
cessiteux, et  réduits  comme  abandonnez,  en  trois  pro- 
vinces du  royaume,  où  encores  ils  estoient  très-foi- 
bles.  A  présent  ils  nous  opposent  la  mesme  authorité , 
nous  combattent  de  nos  armes  par  nostre  division, 
disposent   mieux  que  nous    des  deniers  royaux  -et 
moyens  publics ,  ausquels  ils  ne  souloient  avoir  au- 
cune part;  et  sont  cependant  logez  et  establis  par  tout 
le  royaume,  allant  du  moins  de  pair  avec  nous  en  tous 
lieux. 

Voilà,  messieurs,  ce  que  nous  avons  profite  à  la 
guerre  pour  le  party  catholique,  et  Testât  présent  du 
royaume  que  je  vous  ay  représenté  le  plus  sommaire- 
ment et  simplement  qu'il  m'a  esté  possible  (pour  ce 
que  vous  en  sçavez  plus  que  moy),  et  que  la  chose  parle 

assez  d'elle  mesme.  Je  vous  supplie  de  n'estimer  qu'en 
ce  faisant  j'aye  voulu  blasmer  personne,  car  ce  n'a 
esté  mon  intention ,  et  moins  m'adresser  à  nos  chefs  et 
supérieurs  cju'à  tout  autre,  spécialement  à  vous, mon- 
seigneur, duquel  je  sçajr,  comme  celuy  qui  a  eu  cest 
honneur  que  de  vous  suivre  et  accompagner  long- 
temps, que  la  violence  de  la  tourmente  quinousa  agi- 
tez a  souvent  forcé  vos  conseils  et  volontez,  et  que  vous 
ave?  autant  ou  plus  travaillé  et  enduré  que  feit  jamais 
prince  de  vostre  qualité ,  pour  soustenir  les  affaires. 
En  quoy  je  puis  dire,  sans  flatterie,  que  j'ay  souvent 
admiré  vostre  patience  et  constance,  l'une  à  suppor- 
ter vertueusement,  comme  vous  avez  faict,  les  grandes 
incommoditez,  nécessitez  et  deffauts  qui  vous  ont  esté 
ordinaires,  principalement  depuis  les  batailles  de  Sen- 
lis  et  d'Ivry;  et  l'autre  à  mespriser  et  rejetter  toutes 
sortes  de  recherches  et  ouvertures  qui  vous  ont  esté 
&ictes  de  divers  endroicts,  pour  tirer  de  vous  quelque 
consentement  pu  promesse  en  ce  qui  concerne  le  gê- 
nerai de  la  religion  et  de  l'Estat  devant  cestè  assem- 
blée :  ayant  très-religieusement  et  fidèlement  gardé  et 
conservé  le  sainct  depost  de  l'une  et  de  l'autre  qui  vous 
avoit  esté  confié,  comme  il  vous  pleut  nous  déclarer 
et  faire  entendre  dernièrement  à  l'ouverture  d'icelle, 
dont  certainement  nous  vous  sommes  toustrès-obligez, 
et  vous  rends  grâces  très -humbles,  en  mon  particu- 
lier, comme  bon  catholique  et  vray  François. 

Messieurs,  après  ceste  déduction,  par  laquelle  le 
malade  vous  a  esté  représenté  avec  une  partie  de  ses 
playes,  il  convient  traicter  des  remèdes  :  c'est  où  gist 
nostre  labeur,  et  la  difficulté  en  laquelle  nous  avons 
besoin  sur  toutes  choses  de  l'ayde  de  Dieu,  et  de  n'user 

de  flatterie  y  dissimulation  ny  connivence.  J'implore 
donc  sa  grâce  et  vostre  permission  pour  m'en  ac- 
quitter dignement  et  fidèlement:  en  quoy  je  seray  plus 
brief  et  plus  modeste  quil  me  sera  possible,  jjpur  ne 
vous  ennuyer  ny  deSplaire  à  personne  si  je*puis;  car 
ce  n'est  mon  but,  mais  seulement  de  servir  la  cause  à 
vostre  gré  et  à  ma  descharge. 

Or  il  est  certain,  messieurs,  que  nous  ne  pouvons 
conserver  nostre  religion  que  par  trois  moyens,  par  la 
singulière  et  spéciale  grâce  de  Dieu,  de  nous  mesmes, 
et  avec  l'ayde  et  assistance  de  nos  amis. 

Je  ne  m'estendray  sur  le  premier,  car  c'est  matière 
plus  propre  et  mieux  séante  à  la  bouche  de  messieurs 
du  clergé  qu'en  nulle  autre.  Seulement  je  me  dispen- 
seray  de  dire  deux  choses  ;  l'une,  que  si  nou5  voulons 
que  Dieu  aye  soin  de  nous,  il  faut  que  npus  devenions 
plus  charitables  et  équitables^  moins  vicieux,  et  en 
eOect  meilleurs  chrestiens  que  nous  ne  sommes;  et 
l'autre,  qu'il  se  faut  bien  garder  de  tenter  Dieu,  et 
abuser  de  l'espérance  que  nous  pouvons  avoir  en  luy, 
par  témérité,  présomption  ou  autrement,,  comme  à 
l'adventure  nous-  ferions  si  nous  choisissions  des  re- 
mèdes impossibles,  nous  fondans  et  conhans  du  tout 
sur  nos  bonnes  intentions,  et  sur  la  justice  de  no9tre 
cause,  sans  davantage  esplucherny  conférer  les  choses. 
Car  souvent  Dieu  permet  qu'une  mauvaise  cause  pros- 
père avec  ceux  qui  la  deffendent,  pour  matter  et  chas- 
tier  les  autres  qui  combattent  au  contraire  :  comme 
nous  n'avons  que  par  trop  esprouvé  en  ce  royaume 
depuis  trente  cinq  ans  contre  les  mesmes  adversaires, 
et  en  la  mesme  cause  de  laquelle  il  s'agist  maintenant, 
sans  qu'il  soit  besoin  pour  nous  enseigner  que  nous 

jettionsles  yeux  sur  nos  voisins,  ny  sur  la  Terre  Sainte, 
tombée;  par  nos  dissentions  et  pour  nos  vices  et  péchez, 
au  pouvoir  des  Infidelles. 

Le  «oyen  qui  dépend  de  nous  gist  aux  forces  qui 
nous  restent,  et  en  nostre  conduftte. 

Nos  forces  consistent  en  la  vertu  de  nos  chefs,  en  la 
richesse  et  bonté  de  nos  villes,  au  nombre  et  en  la  va- 
leur  de  nos  gens  4^  guerre,  et  en  nos  deniers  com- 
muns et  publics.  NQsdits  chefs  sont  généreux  et  expé- 
rimentez, et  très-affectionnez,  et  croy  certainement 
que  nos  affaires  ne  demeureront  par  eux;  je  souhaitte 
seulement  qu'ils  soient  mieux  rêverez ,  obeys  et  unis, 
comme  il  est  nécessaire  pour  nous  bien  faire.  Nous 
avons  encores  nos  principales  villes,  mais  elles  sont 
fort  decheuës  et  appauvries  depuis  la  guerre ,  comme 
je  vous  ay  représenté;  de  sorte  que  si  du  commence- 
ment elles  se  gardoient  d'elles  mesmjBs ,  voire  regen- 
toient  autour  d'elles,  fortes  de  zèle,  de  nombre  d'ha- 
bitans,  de  commoditez  et  d'espérance,  maintenant  il 
faut  que  nous  les  gardions  du  dehors  et  par  le  dedans 
avec  forces  et  moyens  :  d'ailleurs  non  sans  peine  et 
solicitudé  très-grande,  tant  elles  sontdivisées,  desnuées 
de  peuples,  plaines  de  nécessité,  de  crainte,  et  de  def- 
fiancede  Tadvenir.  Quoy  estant,  il  sera  difficile  qu'elles 
contribuent  d'oresnavant  aux  affaires  publiques  autre 
chose  que  le  nom  et  la  réputation  de  leur  ancienne 
grandeur  avec  la  retraitte  et  seureté  de  ceux  du  party  : 
ce  qui  procède  du  mal  qu'on  leur  a  faict  par  le  de- 
hors, et  qu'elles  mesmes  se  sont  faict  par  le  dedans, 
dont  chacun  sçait  et  ressent  les  particularitez  ;  mais, 
comme  elles  ne  peuvent  estre  remises  ny  restaurées 
qu'avec  le  temps,  il  convient  pour  cesle  heure  adviser 

plustost  au  moyen  de  les  soulager  et  secourir  pour  les 
conserver,  que  de  faire  estât  (si  on  ne  me  trompe) 
d'en  tirer  de  l'ayde,  et  principalement  en  deniers ,  pour 
soustenir  la  guerre.  Quant  aux  g6ns  de  guerre  du 
party,  le  nombre  en  est  grand,  mais  mal  réglé  et  dis- 
cipliné; l'ambition  et  l'avarice  les  dominent  par  trop  : 
car  tous  quasi  pensent  plus  à  s'agrandir  et  enrichir 
qu'à  l'utilité  publique,  vice  ordinaire  des  guerres  ci- 
viles, ores  très-perilleux  et  contagieux,  qui  se  prend 
par  exempife  non  seulement  entre  esgaux,  mais  aussi 
du  petit  au  grand.  Cecy  engendre  toutes  sortes  de 
mauïy  entre  autres  une  licence  effrénée,  et  une  deso- 
beyssance  générale,  et  une  jalousie  et  combustion 
extrême  qui  corrompt,  esnerve^  et  affoiblit  tellement 
la  bonté  desdits  gens  de  guerre,  que  nous  ne  devons 
faire  estât  d'en  estre  bien  servis  pour  le  public  tant  que 
cela  durera.  Le  secours  que  nous  pouvons  tirer  des 
deniers  publics  est  encores  plus  incertain,  d'autant 
que  lesdits  gens  de  guerre  le  prennent  et  consom- 
ment tout  par  tout,  sans  ordre  ny  reigle  :  encores  n'en 
ont  ils  pas  à  demy.  Davantage  il  faudroit  faire  revivre 
le  peuple  qui  est  mort  depuis  la  guerre,  et  remettre 
le  plat  pays  en  culture  pourentirer  commodité:  chose 
très-difficile,  voire  impossible  de  faire,  sinon  avec  le 
temps.  Toutesfois,  si  nous  pouvions  reprendre  l'ordre 
et  les  reiglemens  anciens  en  l'administration  des  finan- 
ces, comme  font  sagement  nosdits  adversaires,  peut- 
estre  que  nous  en  tirerions  quelque  chose  pour  sub- 
venir aux  despens  de  nos  armées,  tout  ainsi  qu'ils  font 
de  leur  costé,  lesquels  n'ont  quasi  autres  deniers  pour 
faire  la  guerre;  mais  il  faudroit  y  mettre  la  main  bien- 
tost  et  vivement,  et  ne  se  laisser  vaincre  aux  impor- 

tunitez  et  mescontentemens  de  ceux  qui  s'en  accom- 
modent particulièrement,  commeJ'on  a  feit  jusques  à 
présent,  de  façon  que  le  public  n'en  a  eu  aucun  se- 
cours. Doncques  estans  nos  villes  pauvres  et  trou- 
blées comme  elles  sont  ,*  nos  gens  de  guerre  mal  créés 
et  disciplinés,  et  nos  deniers  publiqs  mal  mesna- 
gez  et  incertains  ,  il  faut  que  nous  recognoissions  et 
advoiiyons  estre  très*-dîfl5cille  que  nous  résistions  à 
nosdits  adversaires,  et  nous  maintenions  de  nous 
mesmès. 

Nous  voyons  ce  que  nous  pouvons  espérer  de  nostre 
conduitte,  messieurs.  Si  nous  voulons  la  rendre  bonne, 
et  faire  qu'elle  prospère,  il  faut  que  nous  la  justifions 
tellement  que  Dieu  et  les  hommes  en  demeurent  sa- 
tisfaîcts.  .Nous  la  justifierons  quand  vrayement  et  sin- 
cèrement nous  chercherons  la  gloire  de  Dieu  et  l'u- 
tilité publique,  comme  nous  ferons  quand  nous  pren- 
drons le  chemin  par  lequel  nous  pourrons  plus  seu- 
rement  et  promptement  délivrer  le  royaume  de  l'he- 
resie  et  de  la  guerre;  car,  tant  qu'il  sera  battu  de  ces 
deux  fléaux,  il  ne  faut  espérer  que  nous  restaurions 
la  religion  ny  le  public,  comme  nous  avons  esprouvé 
aux  despens  de  l'une  et  de  l'autre  depuis  nos  mouve- 
mens  :  au  moyen  dequoy,  tout  ainsi  que  ceux  qui  se 
veulent  prévaloir  de  la  ruine  de  nostre  religion  et  du 
royaume  s'accordent  en  ce  poinct ,  sçavoir  est  de 
fomenter  et  nourrir  la  guerre  et  nos  divisions  par  tous 
moyens  et  artifices  qu'ils  peuvent  inventer,  si  nous 
voulons  sauver  l'un  et  l'autre,  il  faut  au  contraire  nous 
efforcer  de  les  assoupir  et  terminer  le  plustost  qu'il 
nous  sera  possible.  C'est  le  vray  moyen  aussi  de  faire 
cesser  les  envies,  partialitez  et  passjpns  qui  troublent 

et  déstruisent  nostre  union  ^  s'il  en  faut  espérer  quel- 
que chose  :  car  il  n'y  a  rien  qui  puisse  plus  ayder  à 
ranger  à  la  raison ,  et  ramener  les  particuliers  à  leur 
devoir  envers  le  public,  que  l'exemple  et  la  bonnç 
conduitte  d'icelu^. 

A  quoy  j'adjousteray  l'opinion  de  ceux  qui  disent 
que  nous  devons  promptement  eslire  et  créer  un  roy 
sur  nous,  comme  un  moyen  très-propre,  voire  qui 
seul  nous  reste,  pour  relever  nos  affaires  et  les  garder 
de  naufrage,  attribuant  à  ce  deffaut  non  seulement 
toutes  nos  infortunes  passées  et  nos  divisions,  partia- 
Uteiz  et  mauvaises  procédures-,  mais  aussi  les  advan- 
tages  que  nosdits  adversaires  ont  gaigné  sur  nous  der 
dans  et  dehors  le  royaume,  pour  la  révérence  et  af- 
fection que  les  François,  nourris  et  accoustumez  de 
tout  t^mps  à  la  royauté,  portent  naturellement  à  leqrs 
roys,  et  par  le  crédit  et  pouvoir  qu'a  ce  uonx  envers 
les  .princes  et  potentats  estrangers,  lesquels,  desirans 
pour  leur  interest  la  conservation  entière  de  la  cou- 
ronne, favoriseront  tousjours  plqs  volontiers  celuy 
qui  en  portera  le  tiltre  qu'ils  ne  feront  toute  autre 
sorte  d'administration,  laquelle  ne  peut  qu'elle  ne 
leur  soit  d'autant  plus  suspecte  et  odieuse^. et  moins 
agréable  aux  subjects  d'icelle,  qu'elle  semblé  aucuner- 
ment  aspirer  et  tendre  à  une  altération  ou  mutation 
d'Estat  :  chose  que  j'estime   estre  à  considérer  avec 
beaucoup  de  raison  par  ceux  qui  affectionnent  ce  con- 
seil; partant  je  ne  veux  estre  des  derniers  à  y  joindre 
mes  vœux.  Toutesfois  îe  désire  que  nous  poisions  et 
considérions  bien  et  meurement  la  nouveauté  et  im- 
portance du  faict  devant  que  nous  y  engager;  car, 
messieurs,  ce  n'est  pas,  comme  vous  sçavez  trop  mieux, 

le  nom  ny  le  tiltre ,  la  couronne  et  sceptre  qui  donne 
authorité;  force  et  puissance  aux  roys^  et  les  faict 
révérer  et  aymer  :  c'est  le  droict  d'une  légitime  suc- 
cession que  la  nature  leur  donne  par  la  grâce  et  per- 
mission de  DieU;  suivant  les  loix  et  constitutions  des 
pays,  et  leurs  vertus  et  bonne  conduitte;  et  si  quel- 
quesfois  l'on  s'est  dispensé  de  desroger  et  contrevenir 
ausdittes  loix  en  faveur  de  quelqu'un^  c'a  esté  avec 
l'acclamation ,  approbation  et  du  consentement  uni- 
versel de  tous  les  estats  et  peuples  d'iceluy,  pour  une 
utilité  et  paix  publique,  et  non. pour  se  jetter  et  pion* 
ger  en  une  guerre  immortelle,  très-perilleuse  et  dou- 
teuse, comme  certainement  sera  celle  que  nous  es- 
pouserons  pour  toutes  nos  vies^  faisant  ladite  eslectioq. 
Parquoy  je  dis  qu'il  est  nécessaire  au  préalable  d'ad- 
viser  à  deux  choses  :  la  première,  s'il  n'y  a  point  de 
moyen  ny  d'espoir  de  conserver  nostre  religion  sans 
user  de  ce  remède;  l'autre,  s'il  y  a  prince  auquel  nous 
puissions  nous  donner  qui  soit  fort  et  puissant  assez 
pour  nous  sauver  et  délivrer  de  la  guerre  et  des  vexa- 
tions d'icelle,  afin  que  Ton  n'attribue  à  passion  ce  que 
la  nécessité  seule  de  conserver  nostre  religion  nous 
doit  contraindre  et  doit  excuser  de  fâtire,  et  qu'au, lien 
mesme  d*y  profiter  et  a  noUs  mésmes,  nous  n'advan- 
cions  la  ruine  d'icelle  et  la  nostre.  Mais  d'autant  que 
ce  poinct  est  le  principal  de  nostre  délibération^  dont 
je  dois  attendre  à  dire  mon  advis,  et  m'expliquer 
d'avantage  à  la  fin  et  conclusion  de  mon  discours^  je 
me  contenteray  d'en  avoir  touché  ce  mot  en  traictant 
des  moyens  et  remèdes  qui  dépendent  de  nous,  afin 
que  l'on  n'estime  que  je  le  vueille  obmettre. 

Mais  en  fin  il  faut  confesser  que  nos  forces  dômes- 

tiques  sont  trop  foibles,  avec  toute  nostre  conduitte, 
pour  sortir  d'affaires  par  les  armes  sans  Tayde  de  nos 
amis  ;  partant  il  ne  nous  reste  plus  qu'à  examiner  si 
c'est  chose  à  laquelle  nous  devions  espérer  de  parvenir 
par  leurs  moyens  ou  non,  pour  sur  ce  bastir  nostre 
resolution. 

Messieurs,  nous  tenons  à  bon  droit  pour  nos  prin- 
cipaux, plus  asseurez  et  spéciaux  amis  nostre  sainct 
père  le  Pape,  le  roy  d'Espagne  ,  et  avec  eux  messieurs 
les  ducs  de  Lorraine  et  de  Savoye ,  lesquels  n'ont  rien 
espargne  jusques  à  présent  pour  nous  secourir  et  for- 
tifier; de  sorte  qu'il  faut  recognoistre  véritablement 
que  sans  eux  nous  eussions  esté  contraints  de  composer 
avec  nos  adversaires,  ou  de  souffrir  beaucoup  plus 
que  nous  n'avons  fait.  Nosdits  saints  pères  y  ont  em- 
ployé les^uns  après  les  autres  leur  authorité  et  leurs 
thresors  spirituels  et  temporels  très-largement,  comme 
nous  voyons  qu'ils  continuent  encores  sans  espargne  : 
enquoy  ils  ont  esté  très-bien  secondez  dudit  roy  d'Es- 
pagne, lequel  a  eu  tant  de  soin  de  nous  qu'il  faut  que 
nous  advoiiyons,  si  nous,  ne  voulons  estre  très-mes- 
cognoissans,  que  nous  luy  devons  la  gloire  et  la  re^ 
cognoissance  entière  de  nostre  estre  :  car  sans  luy  les 
villes  de  Paris  et  de  Boiien,  qui  sont  les  deux  princi- 
pales colomnes  de  nostre  cause,  ne  seroient  plus 
nostres;  et  n'avons  soustenu  la  guerre  depuis  le  com- 
mencement jusques  à. présent  que  de  ses  deniers  et 
avec  ses  forces,  ayant  souvent  délaissé  ses  propres  af- 
faires pour  mieux  nous  secourir:  ce  que  nous  pou- 
vons dire  semblablement  que  lesdits  ducs  ont  faict 
aussi  de  leur  part,  tant  que  leurs  moyens  se  sont 
estendus;  dont  nous  voyons  que  leurs  affaires  sont 

en  arrière,  et' leurs  pays  grandement  incommodez. 
Et  neantmoins  je  ne  vois  pas  qu*avéc  tout  cela, 
joinct  ce  que  nous  avons  peu  y  contribuer  de  nostre 
part^  lors  que  nous  estions  ehcores  plus  fràis'et  mieux 
pourveus  de  toutes  choses  que  nous  ne  sommes  et  ne 
pouvons  estre  cy  après ,  nous  ayons  gaigné  tel  advan- 
tage  sur  nosdits  adversaires,  que  nous  ayons  grande 
occasion  de  nous  rêsjôuyr,  ny  espérer  qu*en  éonti- 
nuant  nous  voyons  do  lôiig  temps  la  fin  d'eux  par  les 
armes.  Les  filllminations  de  nosdit£l  isaincts  pères  ont 
plustost  àigry  leùi-s  cœui's  :  et  leurs  exhortations  et 
admonitions  souvent  réitérées  envets  les  catholiques 
qui  les  assistent  né  les  ont  pais  encore  esbranlez.  Les 
gens  de  guerre,  qu^ils  nous  ont  aussi  pat^  force  et  à 
grands  frais  envoyez,  ne  nous  ont  gueres  plus  profité; 
et  jaçoit  que  ledit  rôy  d'Espagne  nous  ait  eUtt>yé  plu- 
sieurs armées  l'une  après  l'autre ,  qu'il  ait  aussi  se- 
couru à  part  la  Bretaigne  et  le  Languedoc  d'hommes 
et  d'argent,  et  qu'il  n*ait  rien  obmis  à  faire  pour 
nous,  toutesfois  le  fruict  de  sa  bonne  volonté  et  des 
frais  qu'il  y  a  faits  très- grands  n'a  respondu  à  nos  es- 
pérances ny  à  nostre  besoin.  Si  ce  malheur  nous  est 
advenu  par  nostre  faute  ou  celle  d'autruy,  pour  n'avoir 
esté  les  choses  conduittes,  administrées  ou  employées 
comme  elles  dévoient  estre,  ou  par  impuissance  et 
foiblesse  procédant  de  nostre  part,  ou  de  ceux  qui 
nous  secourent,  je  m'en  rapporte  à  ce  qui  en  est;  tant 
y  a  qii'il  est  véritable  et  notoire  à  tous  que  nostre  con- 
dition est  plustost  einpirée  qu'amendée,  combien  que 
celle  de  nosdits  ennemis  soit  quasi  aussi  languissante 
que  la  nostre,  n'estans  moins  incommodez  et  mattez 
de  la  guerre.  Toutesfois,  d'autant  que  leur  force  prin- 

cip^Iement  gist  en  eux,  qu'ils  sont  mieux  unis  que 
nous^  qu'ils  tendent  et  travaillent  tous  à  un  mesme 
but,  qu'ils  obsefvent  et  suivent  en  leurs  affaires^  tant 
en  la  conduite  des  armées  qu'en  l'administration  de  la 
justice  et  police  et  au  maniement  des  finances,  l'ordre 
ancien  du  royaume,  par  lequel  chacun  est  auctorisë 
et  soustenu  en  sa  charge  et  fonction,  comme  il  doit 
estre  ;  qu'ils  font  argent  de  tout,  comme  nos  roys  sou- 
loient  faire  en    temps  de   paix;  que  les  villes  sont 
riches  des  despoiiilles  et  desordres  des  nos  très,  et  que 
le  party  huguenot  va  tous) ours  se  fortifiant  autant  que 
céluy  des  catholiques  s'afFoiblit  par  la  continuation 
dé  leurs  divisions,  ils  se  maintiennent  mieux  que  nous. 
Nous  ne  faisons  rien  qu'à  force  d'hommes  et  d'argent, 
et  qu'avec  toutes  les  longueurs,  peines  et  difiicultezdu 
monde  :  au  lieu  que  nosdits  adversaires  s'entretiennent 
de  peu  de  chose  et  font  tous  les  jours  quelque  effect  j 
comme  gens  qui  disposent  de  leurs  forces  et  moyens 
ainsi  qu'il  leur  plaist ,  et  qui  servent  leur  party,  oit 
pour  mieux  dire  leur  maistre,  de  cœur  et  d'affection  y 
attendans  la  recompense  de  leurs  services  de  sa  pros- 
périté. Davantage,  ils  ont  gaigné  ce  poinct  sur  nous; 
que  chacun  croit  dedans  et  dehors  le  royaume  qu'iU 
cherchent  le  combat  et  que  nous  le  fuyons  :  chose  qui 
faict  craindre  leurs  armes  et  mespriser  les  nostres , 
et  principalement  parmy  nous  autres  François  accous- 
tumez  à  respecter  ceux  qui  sont  non  seulement  géné- 
reux et  vaillans,  mais  aussi  hazardeux;  joinct  que 
nous  estimons  que  c'est  le  vray  moyen  d'abréger  nos 
misères,  desquelles  nostre  langueur  et  nécessité  nous 
rend  tous  les  jours  plus  impatiens,  mesmement  voyant 
les  exceds  et  desordres  que  font  sur  nous  sans  distinc* 

tion  de  party  lesdites  forces  estrangeres,  et  pareille- 
ment les  diverses  pratiques  et  menées  qu'aucuns  font 
par  toutes  nos  villes,  qui  tendent  plus*  à  nous  préci- 
piter qu'à  nous  sauver. 

Quoy  estant,  quelle  raison  avons  nous  d'espérer  . 
que  nos  affaires  succèdent  mieux  cy-après  qu'elles 
n'ont  faict  depuis  quatre  ans?  Mais  peut-estre  que  le 
roy  que  nous  parlons  d*eslire ,  comme  un  souverain 
reniede  à  toutes  nos  playes,  y  apportera  le  change- 
ment que  nous  desirons.  Quoy  !  rendra  il  nostre  cause 
plus  juste,  et  nostre  union  plus  parfaite  qu'elle  n'est? 
Bechauffera-il  qostre  ardeur  esteinte  par  la  nécessité, 
ou  s'il  restaurera  nos  villes ,  et  fera  cesser  les  partialités 
qui  achèvent  de  les  despeupler  et  destruire?  Remettra- 
il  nos  champs  en  culture.,  et  s'il  fera  revivre  nos  la- 
boureurs que  la  guerre  a  ravis,  afin  que  nous  puissions 
recueillir  nos  fruicts  pour  vivre,  et  en  tirer  les  déniera 
publics  pour  continuer  la  guerre?  Ou  bien  s'il  nous 
emplira  de  tant  de  commoditez ,  et  nous  apportera  en 
peu  de  temps  un  tel  advantage  que  rien  ne  nous  man- 
quera, ny  sera  difficile  à  exécuter  contre  nosdits  ad- 
versaires, pour  nous  eslargir  et  contenter?  Messieurs, 
si  le  zèle  que  nous  portons  à  nostre  religion,  et  si 
nostre  perplexité  nous  faict  désirer  et  volontiers  espérer 
ce  secours  d'une  telle  resolution,  faut-il  pourtant  s'as- 
seurer  que  les  effects  s'en  ensuivent  sans  en  estre  mieux 
esclaircis?  Ci'oyons  nous  que  le  roy,  qui  sera  peut- 
eslre  composé  et  créé  de  nature  estrangere,  estant 
adjousté  et  receu  au  corps  de  nostre  party  autant  par 
avanture ,  par  contraincte   que  par  raison ,  ayt  ses 
functions  aussi  vigoureuses  et  utiles  que  si  la  nature 
nous  l'avoit  donné?  Messieurs,  ouvrons  les  yeux,  et 

recognoissons  que  nous  sommes  hommes^  que  Ton 
peut  bien  imiter  la  nature,  miais  non  atteindre  à  sa 
perfection. 

Parlons  plus  clairement.  S'il  faut  que  nous  prenions 
un  prince  dedans  nostre  party  pour  esire  nostre  roy, 
il  faut  nécessairement  que  nous  le  choisissions  au  gré 
du  roy  d'Espagne  et  de  son  désir;  car  nul  des  autres  ne 
peut  estre  assez  puissant  pour  se  maintenir  en  ce  degré 
et  nous  sauver  sans  son  ayde,  quelque  réputation, 
parens,  amis  et  moyens  qu'il  puisse  avoir.  C*est  chose 
recogneuë  de  tous.  Au  moyen  dèquoy  si  ledit  Roy 
veut  avoir  ceste  couronne  pour  luy  ou  pour  Tlnfanle 
sa  fille  aisnée,  comme  nous  font  entendre  ses  mi- 
nistres, et  qu'il  n'y  ait  moyen  de  Fen  divertir,  Toblî- 
galion  que  nous  luy  avons,  et  lé  besoin  que  nous 
avons  de  luy  s'il  faut  que  nous  continuions  la  guen^é, 
requièrent  que  nous  passions  plustost  par  dessus  nos 
loix  et  toutes  autres  considérations  pour  le  contenter, 
que  de  roifenser  en  nous  addressant  à  un  autre  :  car 
tout  ainsi  que  nosdites  loix  n'ont  esté  faictes  que  pour 
bien  faire  au  public,  l'observation  nous  en  doit  estre 
chère  et  recommandée,  sinon  autant  qu'elle  peut  estre 
utile  à  iceluy,  et  sur  tout  à  la  défense  et  conservation 
de  nostre  religion,  que  nous  devons  préférera  toutes 
autres  choses.  Quoy  estant,  il  ne  nous  reste  plus  qu'à 
sçavoir  si  en  eslisant  ledit  roy  d'Espagne  ou  ladite  In- 
fante sa  (ille  nous  y  trouverons  les  bénédictions  et 
advantagesqui  nous  seront  nécessaires,  comme  aucuns 
se  promettent,  afin  que  nous  ne  soyons  si  téméraires 
et  mal  advisez  de  franchir  ce  saut,  qui  est  sujet  à  infinis 
périls  et  inconveniens  difficiles  à  prévoir,  mais  en- 
cores  plus  à  éviter  après  le  coup,  devant  'jue  d'avoir 

bien  considéré  et  pesé  comme  il  appartient  les  evene- 
mens  d'iceluy  pour  éviter  le  dommage,  le  blasme  et 
le  regret  d'un  tardif  repentir  qui  suit  de  près  ordinai- 
rement une  resolution  précipitée,  sans  souffrir  que 
nos  passions,  ou  attendre  que  nos  nécessitez  soient  si 
grandes  qu'elles  nous  violentent  en  ce  faict. 

Pour  mon  regard,  je  suis  d'advis,  s'il  faut  que  nous 
contentions  ledit  Boy,  que  nous  nous  donnions  à  luy 
plustost  qu'à  sa  fille,  sans  nous  arrester  qu'elle  est  issue 
d'une  fille  de  France  ;  car  s'il  est  nece3saire-que  nous 
violioni;  nos  loii^,  ce  doit  estre  pour  le  party  plus  utile, 
et  non  pour  celuy  qui  en  approche  le  plus.  Sans  doute 
nous  trouverofis  tousjours  plus  de  seureté  au  tronc 
qu'aux  branches,  car  les  moyens  de  ladite  Infante  de«- 
pendent  de  la  volonté  dudit  Roy  son  père,  et  après  luy 
du  prince  son  fils,  qui  doit  estre  héritier  universel.  Mais 
qui  peut  respondre  et  asseurer  que  ledit  prince  succé- 
dant aux  Estats  de  son  père  succède  aussi  à  rafiection 
qu'il  porte  à  sa  fille  :  de  sprte  qu'il  veuille  obmettre 
ses  propres  affaires  pour  assister  sa  sœur,  comme  fait  à 
présent  le  père  sa  chère  fille?  C'est  chose  rare  qu'un 
fils  suive  en  tel  cas  les  intentions  de  son  père,  et  en- 
cores  plus  qu'un  prince  délaisse  et  abandonne  ce  qui 
le  concerne  pour  bien  faire  à  autruy,  quelque  proxi- 
mité qu'il  y  ait  :  ce  que  nous  devons  encores  moins  nous 
promettre  de  ce  changement  que  de  nul  autre  ;  car  il 
n'y  a  desja  que  trop  de  serviteurs  et  subjecls  dudit  Roy 
qui  regrettent  les  despences  qu'il  a  employées  à  ce 
royaume.  De  sorte  que  si  Dieu  en  disposoit  devant  que 
sa  fille  fust  establie,  et  qwe  ledit  prinqe  ne  fust  con- 
seillé, ou  ne  peust,  à  cause  de  ses  affaires,  nous  conti- 
nuer le  mesme  secours  que  nous  recevons  du  père, 

comment  pourrions  nous  secourir  sa  cause  et  la  nos- 
tre,  les  choses  de  ce  royaume  et  de  la  chrestienté  estant 
en  Testât  qu'elles  sont?  Davantage,  je  ne  puis  croire 
que  le  nom<et  party  de  laditte  Infante  n'engendre  par 
tout  les  mesmes  jalousies  et  effects  que  fera  celuy  du 
Roy;  car  c'est  tousjoiirs  se  donner  à  la  maison^  la  gran- 
*deur  et  puissance  de  laquelle,  et  non  celle  de  la  per- 
sonnedu  Roy,  tient  encraifttele  reste  de  la  chrestienté  : 
à  quoy  ne  sert  de  rien  de  dire  qu'elle  espousera  un 
prince  de  langue  Françoise,  d'autant  que  c'est  à  elle,  et 
non  à  son  mary,  que  ledit  Roy  entend  que  nous  don- 
nions la  couronne.  Partant,  si  elle  decedoit  sans  en- 
fans  après  nostre  élection ,  son  droit  seroit  prétendu 
et  débattu  par  ses  plus  proches.  Du  commencement,. et 
jusquesà  la  venue  de  M.  le  duc  de  Feria,  les  minis- 
tres dudit  Roy  nous  ont  dit  ouvertement  qu'il  ne  vou- 
loit  que  laditte  Infante  fust  mariée  à  un  de  nos  princes, 
pour  ne  mettre  la  succession  de  tous  ses  Estais  au  ha- 
sard de  tomber  entre  les  mains  d'un  prince  d'une 
autre  faucille  que  de  la  sienne,  comme  il  adviendroit 
si  le  prince  son  fils  mouroit  sans  enfans.  De  sorte  que 
l'espérance  que  soubs  main  l'on  nous  donne  mainte- 
nant de  la  bailler  à  un  des  nostres  ne  me  peut  estreque 
suspecte  d'estre  jettée  et  publiée  entre  nous  plustost 
pour  gaigner  nos  voix  en  faveur  de  laditte  Infante  que 
pour  envie  que  l'on  ait  de  l'eiiectuer.  En  tout  cas  il  se- 
roit donc  nécessaire,  pour  nostré  seurelé,  que  ledit 
mariage  fust  accomply  devant  laditte  eslection,  afin  que 
l'on  ne  s'en  peust  desdiré  après  icelle,  comme  il  seroit 
lors  trop  facile  de  faire  sans  remède,  ne  me  pouvant 
persuader  que  ledit  Roy  marie  jamais  sa  fille  devant  son 
fils,  principalement  à  un  prince  d'autre  maison  que 

la  sieooe.  Mais  Ton  dit  que  si  ce  royaume  est  conservé 
et  possédé  à  part,  quand  ce  seroit  par  un  prince  de  la 
mesme  maison  dudit  Boy,  les  autres  princes  n  en  pren- 
dront tant  de  jalousie  que  s'il  est  à  celuy  d'Espagne. 
A  quoy  je  respons  que  ceste  raison  seroit  considérable 
si  nous  pouvions  à  présent  disposer  de  la  possession, 
et  en  rendre  la  jouyssance  paisible  à  laditte  fille  et  à 
son  mary;  mais  comme  c'est  chose  impossible,  et  que 
les  grands  se  mènent  principalement  par  les  raisons 
et  choses  présentes,  et  non  par  celles  qui  sont  atten- 
dues, lesquelles  sont  ordinairement  incertaine^,  cha- 
cun d'eux  craignant  autant  la  ruine  et  dissipation  de 
ce  royaume,  par  la  continuation  de  la  guerre,  que  la 
susditte  union  avec  celuy  d'Espagne^  il  faut  faire  estât 
que  les  princes  et  potentats  de  la  chrestienté,  qui  re- 
doutent l'accroissement  dudit  roy  d'Espagne  et  TafToi- 
blissement  de  la  France ,  prendront  pareille  jalousie 
de  l'une  que  de  l'autre ,  comme  ils  ont  faict  assez  pa- 
roistre  depuis  le  commencement  de  nostre  guerre. 
Outre  cela  i]l  faudroit  enfraindre  nostre  loy  salique, 
laquelle  nous  a  tousjours  esté  très-saincte  et  sacrée, 
quelque  mutation  qui  soit  advenue  en  ce  royaume, 
avec  lequel  elle  est  née,  et  est  tellement  attachée  et 
incorporée  que  l'un  ne  peut  patir  sans  l'autre  :  jamais 
aussi  Fon  n'a  essayé  de  s'en  dispenser  qu'à  l'instant 
le  royaume  n'ait  esté  remply  et  accablé  de  calamitez, 
desquelles  il  n'a  esté  délivré  que  quand-  elle  a  esté  res- 
taurée en  sa  première  force.  Et  si  maintenant  nous  la 
mesprisons  sur  l'espérance  d'un  bien  futur,  faisans 
estât  d'en  recevoir  en  nos  jours  le  mesme  traictement, 
et,  après  qu'ils  seront  passez,  le  mesme  blasme  et  re- 
proche de  ceux  qui  en  ont  autresfois  abusé,  c'est  aussi 

une  vraye  imagination  d'espérer  pouvoir  persuader 
aux  François  que  ceste  loy  qui  leur  a  esté  si  utile,  et 
à  laquelle  ils  doivent,  après  Dieu,  la  grandeur  et  con- 
servation de  leur  pays,  est  violable,  estant  si  avant 
gravée  en  leurs  cœurs,  et  d'eux  révérée  et  chérie 
comme  elle  est.  Au  moyen  de  quoy  tant  s'en  faut  que 
j'estime  que  nous  en  devions  faire  si  peu  de  compte , 
que  je  dis  qu'il  est  nécessaire  de  faire  cesser  les  bi^uits 
qui  courent  de  ce  dessein  le  plus  diligemment  qu'il 
sera  possible,  comme  très-prej  udiciables  à  nostre  cause, 
et  à  la  réputation  de  ceste  assemblée  dedans  et  dehors 
le  royaume. 

C'est  doncques  à  la  personne  mesme  dudit  roy  d'Es- 
pagne, et  à  la  puissance  de  son  empire ,  que  nous  de- 
vons nous  lier,  si  d'oui  costé  son  assistance  nous  est  si 
nécessaire  que  nous  ne  puissions  nous  en  passer  pour 
conserver  nostre  religion,  et  si  de  l'autre  il  ne  luy 
plaist  nous  la  continuer  que  nous  ne  nous  donnions  à 
luy  tout  à  faict,  ou  à  laditte  Infante  sa  fille.  Or,  pour 
juger  de  la  nécessité  dudit  secours,  il  faut  discourir  du 
bien  et  du  mal  qui  nous  peut  advenir  de  laditte  dé- 
claration ;  car  si  nous  ne  sommes  bien  certains  qu'il  ' 
nous  en  succède  mieux  qu'il  a  faict  jusques  à  présent 
de  l'assistance  que  nous  avons  tirée  dudit  Roy,  en- 
cores  qu'elle  ayt  esté  secondée  des  moyens  du  Sainct 
Siège  et  desdits  ducs  de  Lorraine  et  de  Savoy e,  cer- 
tainement nous  ferions  une  grande  faute  de  nous  y  en- 
gager. 

L'on  dit  que 'quand  nous  nous'serons  donnez  audit 
Boy,  il  aura  soin  de  nous  comme  de  ce  qui  luy  appar- 
tiendra en  propre,  ou  sa  réputation  sera  entièrement 
engagée  :  de  sorte  qu'il  nous  secour^ra  à  l'advenir,  non 

poar  allumer  et  faire  durer  nos  troubles ,  comme  à 
radvanture  il  a  faict  jusques  à  présent ,  mais'  pour  les 
esteindre  et  faire  cesser,  et  partant  plus  puissamment  et 
à  propos  qu'il  n'a  faict  ;  et  que  rien  ne  nous  manquera, 
et  que  son  eslection  fera  cesser  les  jalousies,  divisions 
et  desseins  privez  qui  régnent  entre  nous  :  car,  quand 
nous  l'aurons  une  fois  esleu  pour  roy,  chacun  de  nous 
ne  pensera  plus  qu'à  le  servir  comme  maistre,- ainsi 
qu'ont  accoustumé  de  faire  les  grands  princes  qui  peu- 
vent renumerer'ceux  qui  les  servent  fidellement ,  et 
punir  les  autres.  Que  cela  sera  cause  de  conserver  le 
royaume  en  son  entier,  lequel  autrement- court  fur- 
tune  d'estre  partagé  et  dissipé  par  la  guerre,  s'il  ne 
tombe  entre  les  mains  et  en  la  protection  d'un  prince 
fort  pour  l'en  garentir,  toutes  choses  n*estans  desja 
que  trop  acheminées  à  desmembrement,  qui  est  le  plus 
grand  malheur  qui  nous  peust  arriver,  lequel  nous  de- 
vons à  ceste  cause  éviter  à  quelque  prix  que  ce  soit. 
Qu'estant  ledit  Boy  prince  très- équitable,  et  grand 
observateur  de  sa  foy  et  parole,  nous  ne  devons  point 
douter  qu'il  ne  nous  face  jouïr  de  tout  ce  qu'il  nous 
aura  promis  en  general.et  en  particulier  par  le  traicté 
de  son  eslection-,  à  l'exemple. du  traictement  qu'il  fait 
à  ses  subjccls  du  comté  de  Bourgongne  et  autres,  les- 
quels il  a  tousjours  gardez  et  maintenus  en  leurs  fran- 
chises et  libériez,  suivant  leurs  loix  et  constitutions. 
Plus,  que  ce  nous  sera  un  grand  advantage  d'estre 
appuyez  de  ses  autres  Estats,  et  doresnavant  partici- 
per à  la  commodité  d'iceux,  comme  membres  que 
nous  serons  de  son  empire,  et  enfàns  de -la  maison, 
qui  est  très  -  opulente  et  puissante.  Qu'estant  prince 
très-entiei'  et  constant  en  la  foy  catholique,  il  peidra 

plustost  tous  ses  Estats,  et  mesme  la  vie,  que  de  man- 
quer d'un  seul  poinct  au  devoir  d'un  roy  très-chres- 
tien  pour  la  deOence  d'icelle,  qui  est  tout  ce  que  nous 
devons  désirer.  Qu'il  est  aujourd'huy  le  seul  prince 
de  la  chrestientë  qui  a  le  vouloir  et  le  pouvoir  de 
soustenirTEglise  de  Dieu  assaillie  de  toutes  parts,  et 
comme  abandonnée  des  siens  propres.  Partant,  si  nous 
ne  nous  appuyons  de  luy  et  ne  l'embrassons,  pour, 
en  l'assistant  et  fortiffiant  de  toute  nostre  puissance , 
nous  sauver,  il  ne  nous  demeurera  en  ce  royaume 
que  le  martyre,  pour  opposer  à  la  persécution  qui  se 
fera  contre  nous,  et  principalement  contre  les  gens 
d'Eglise,  lesquels  ont  desja  commencé  à  estre  traittez 
en  leurs  personnes  et  biens  très-indignement.  Que  nos 
loix  et  coustumes  ne  nous  doivent  point  estre  si  chères 
que  nostre  religion  et  le  salut  de  nos  âmes  :  de  façon 
que  si  nous  ne  pouvons  conserver  les  deux  ensemble, 
il  vauk  mieux  manquer  aux  hommes  qu'à  Dieu,  et  en 
ce  faisant  perdre  plustost  les  biens  et  la  vie ,  et  mesme 
le  royaume,  que  d'obeyr  à  un  prince  qui  a  juré  la 
ruine  de   nostre  religion  dès  le  ventre  de  sa  mère. 
Que  c'est  un  grand  heur  et  advantage,  quand  il  faut 
changer  de  maistre,  de  tomber  entre  les  mains  d'un 
prince  puissant,  nay  et  accoustumé  k  toutes  choses 
grandes,  comme  est  ledit  Boy  ;  car  la  domination  en 
est  ordinairement  plus  douce  à  supporter,  et  plus  utile 
et  honorable.  Pour  lesquelles  raisons  aucuns  concluent 
qu'il  est  non  seulement  utile ,  mais  si  nécessaire  pour 
conserver  nostre  religion ,  et  ne  tomber  en  la  puis- 
sance des  ennemis  d'icelle,  de  nous  jetter  entre  les 
bras  dudit  roy  d'Espagne,  et  le  recognoistre  pour 
maistre  par  préférence  à  tous  autres  princes  estran- 

gers  et  domestiques,  que  si  nous  faillons  à  le  faire 
nous  n'en  pouvons  éviter  la  tyrannie. 

A  quoy  ils'adjoustent  estrë  chose  que  nostre  sainct  père 
le  Pape  desire  et  nous  conseille  de  faire,  offrant  y  joindre 
son  authorité  et  sa  puissance' spirituelle  et  temporelle. 
Qu'estans  ces  deux  forces  et  puissances  unies  en  ce  des- 
sein, il  n'y  aura  prince,  potentat  ny  republique  catholi- 
que qui  ose  s'y  opposer,  niesme  du  costé  d'Italie,  où 
personne  ne  se  peut  maintenir  qu'avec  leur  bien-veil- 
lance.  Que  si  quelques  uns  s'oublient  tant  que  de  s'en 
formaliser,  il  sera  facile  ausdits  princes  de  les  ranger  à 
la  raison.  Que  les  princes  de  la  Germanie  et  les  cantons 
de  Suisses  catholiques  favorisent  aussi  ce  dessein ,  les  uns 
comme  parens  et  alliez  dudit  roy  d'Espagne,  et  les  au- 
ti^es  comme  très-interessezen  la  cause.  Enfin,  qu'estans 
toutes  ces  couronnes  unies  soubs  un  seul  monarque 
doué  des  vertus  qui  abondent  en  la  personne  daJit  Boy, 
il  n'y  aura  force  ny  puissance  aucune  qui  hty  résiste. 
Quoy  advenant,  nous  changerons  bien-tost  nostre  mal- 
heur en  un  perpétuel  bon-heur  à  la  gloire  de  Dieu  :  chose 
que  nous  ne  devons  espérer  par  autre  voye  que  ce  soit. 

Ausquelles  raisons,  très-fortes  et  considérables,  ceux 
qui  sont  de  contraire  advis  opposent  principalement 
l'impossibilité  de  ce  dessein,  disans  qu'estant  la  reli- 
gion en  péril ,  comme  il  est  certain  et  notoire  à  tous 
qu'elle  est,  ce  seroit  vrayement  pure  impieté  que  dy 
contredire,  nous  deffaillant  tous  autres  moyens  dy 
pourvoir,  si  nous  pouvions  ou  seulement  avions  de 
quoy  espérer  de  faire  ce  changement  heureusement. 
Mais  ils  cognoissent  tant  de  difficulté  et  obstacles  qui 
rendeut  le  succès  d'iceluy  impossible,  qu*iIssont  coa- 
traiucts  de  le  rejetter. 

Premièrement,  ils  ne  peuvent  croire  que  le  gênerai 
du  royaume,  ny  mesme  du  party,  l'embrasse  jamais 
de  bon  cœur,  pour  estre  si  contraire  à  nos  loix  qu'il 
est,  comme  sont  les  mœurs  de  la  nation  espagnoUe 
aux  nostres,  et  sur  tout  à  nostre  noblesse,  en  laquelle 
'consiste  la  force  du  royaume,  laquelle  difBcillement 
s'assubjettira  à  un  prince  de  maison  estrangere,  et 
mesme  de  nation  contre  laquelle  nos  roys  et  nous  avec 
eux  avons  depuis  cent  ans  continuellement  faict  la 
guerre,  et  débattu  de  grandeur  et  prééminence.  Qu'il 
est  vray  qu'on  doit  passer  par  dessus  toutes  considéra- 
tions humaines  quand  il  s'agit  de  la  gloire  de  Dieu; 
mais  comme  nous  sommes  nés  imbecilles  et  impar- 
faits, non  seulement  nous  pouvons  errer  en  nos  'ju- 
gemens,  mais  aussi  est  très-diflicille  de  disposer  et 
faire  résoudre  tout  un  peuple  à  ce  devoir  au  péril  évi- 
dent de  ce  qui  le  concerne.  Qu'il  n'y  a  pas  grande 
apparence  que  laditte  eslection  rende  nostre  union 
plus  parfaicte ,  ny  change  les  volontez  et  desseins  de 
ceux  qui  prétendent  faire  leur  profit  particulier  de  la 
dissipation  de  l'Estat  :  car  telles  convoitises  augmen* 
tent  avec  le  temps  bien  plustost  qu'elles  ne  diminuent, 
spécialement  quand  elles  ont  pour  exemple  un  at- 
tentat faict  aux  loix  publiques  soubs  quelque  prétexte 
que  ce  soit.  A  quoy  l'authorité  dudit  Boy,  pour  grande 
qu'elle  soit,  pourra  difiicillement  remédier  par  force, 
tant  que  le  royaume  sera  troublé  ;  car  quiconque  re- 
fusera de  s'y  assubjectir  n'aura  fautede  suppôts  dedans 
et  dehors  pour  se  maintenir.  Davantage,  qui  doute 
qu'il  ne  soit  besoin  que  ledit  Roy  accorde  et  délaisse 
aux  grands  de  nostre  party  des  advantages  extraordi- 
naires, qui  ne  pouvans  estre  que  préjudiciables  aux 

droicts  de  la  couronne,  poor  les  attirer  et  &ire  con- 
descendre plus  volontiers  à  son  désir  :  de  sorte  que  tant 
s*en  Ëiut  que  nous  devions  &ire  estât  d'éviter  par  ceste 
eslection  la  dissipation  dudit  royaume,  qu'àLon  droict 
nous  redoutons,  il  n^  a  rien  qui  en  effi>ct  la  Ëicilite 
davantage  ;  car  c'est  la  guerre  plus  qu^antre  chose  qui 
épuise  Tappetit  de  ceux  qui  y  tendent,  et  qui  peut 
seul  leur  donner  les  moyens  d'y  parvenir.  Partant, 
plus  elle  s'allumera  et  durera ,  plus  ils  auront  le  jeu 
beau  pour  ce  ËEiire.  Quoy  !  y  a  -  il  rien  qui  la  puisse 
tant  eschauffer  et  mouvoir  que  ladite  eslection,  par 
laquelle  elle  deviendra  immortelle  ?  D^une  guerre  de 
religion  nous  fonderons  une  guerre  d'Estat.  Je  de- 
manderois  volontiers  si  le  roy  d'Espagne  ,  iqmës  que 
nous  l'aurons  esleu ,  passera  en  France  en  personne 
exprès  pour  noiis  régir  et  fortifier  de  sa  présence, 
comme  ainsi  soit  qu'il  n'y  ayt  rien  qui  enflamme  plus 
les  cœurs  des  François  que  l'œil  de  leurs  roys?  Aban- 
donnera-il l'Espagne  en  l'aage  où  luy  et  le  prince 
son  fils  sont,  pour  icy  s'envelopper,  ou  peut-estre 
s'ensevelir  en  nos  misères  et  en  nostre  confusion  ?  on 
s'il  faudra  que  nous  soyons  encores ,  après  laditte  es- 
lection, conduicts  et  gouvernez  par  lieutenans  géné- 
raux, desquels  l'authorite,  les  moyens  et  les  depor- 
temens  seront  contrôlez  et  sujets  à  mille  traverses  et 
longueurs  qui  destruisent  les  affaires ,  comme  nous 
avons  assez  e^prouvé?  Sera-ce  à  un  prince  françois  on 
k  un  esli  ànger  que  la  susdite  charge  si  importante  sera 
commise?  Si  c'est  à  un  de  nostre  nation ,  les  estrangers 
ne  s'y  fieront  qu'à  demy ,  non  plus  qu'ils  ont  fait  jus- 
ques  k  présent,  pour  la  crainte  que  tous) ours  ils  au- 
ront qu'il  veille  acquérir  de  la  réputation  et  Êiire  ses 

affaires  à  leurs  despens^  de   façon  qu^il  n'aura   les 
fonctftns  libres ,  comme  il  est  nécessaire  qu^ait  qui- 
conque exercera  laditte  charge  pour  bien  faire.  Da- 
vantage^ nos  autres  princes  en  auront  jalousie  ^  tant 
est  grande  et  desbordée  l'envie  que  la  licence  du 
temps  a  engendrée  entre  nous.  Et  si  pour  i^medier 
l'on  cuide  y  employer  un  estranger^  qui  sera  celuy  de 
nos  chefs  qui  voudra  supporter  un  tel  affront  et  luy 
céder?  Messieurs ,  pensons  de  bonne  heure  à  ces  con- 
tentions :  car  ce  ne  sont  pas  là  les  moindres  et  les  plus 
légers  inconveniens  qui  naistroiit  de  la  susdite  eslec- 
tion,  laquelle  altérera  aussi  indubitablement  les  cœiirs 
des  officiers  royaux  qui  nous  restent,  comme  ceux 
qui  sont  plus  obligez  que  tous  autres  de  suivre  et 
deffendre  les  loix  du  royaume.  De  sorte  qu'il  faut 
faire  estât  que  plusieurs  d'eui ,  combien  qu'ils  Soient 
très  -  affectionnez  à  la  religion,  quitteront  plu^tost 
leurs  offices  que  de  consentir  ny  s'assttbjéttir  à  ce 
changement  :  ce  qui  apportera  un  grand  remuement 
parmy  nous,  scandalisera  et  affôiblira  la  cause  pliiis 
qu'aucuns  ne  veulent  croire.  Car  à  leurs  exemples 
plusieurs  autres,  aux  villes  et  ailleurs,  se  degdùste- 
ront  de  s'y  embarquer  :  de  sorte  qu'au  lied  d'estre 
fortifiez  et  reiinis  dedans  nous  et  pouf  ladite  eslec^^ 
tion ,  nous  en  serons  plus  divisez  et  foibles  que  nous 
ne  sommes,  dont  au  contraire  nosdits  adversaires  ti- 
reront un  grand  advantage;  car  il  ne  faut  point  douter 
que  cela  ne  lie  et  affermisse  du  tout  à  leur  service  les 
catholiques  qui  les  assistent  de  tous  estats,  pour  courre 
toiis  ensemble  une  mesme  fortune  jusques  à  la  fin  de 
la  guerre,  sans  plus  penser  qu'il  y  ayt  autre  remède^  à 
nos  troubles  que  par  la  ruine  des  uns  et  des  autres, 

OU  de  tous  les  deux  partis  ensemble,  qui  est  la  chose 
que  nous  devons  plus  craindre  et  appréhender .£t  s'il 
advient  que  les  habitans  de  nos  villes.xie  reçoivent  de 
ce  changement  la   délivrance  de  leurs  misères,  si 
promptement  et  advantageusement  qu'ils  se  sont  pro- 
mis d^  espérances  qu'on  leur  a  données,  et  que  leur 
besoing  le  requiert,  quels  effects  devons-nous  attendre 
du  mescontentement,  ou,  pour  mieux  dire,  du  deses- 
poir qui  en  naistra  parmy  eux?  Y  a-il  rien  qui  altère 
plus  les  peuples  qu'un  tel  mesconte,  quantd  ils  en  res- 
sentent le  dommage  ?  Si  nous  souffrons  une  fois  que 
leurs  calamitez  surmontent  et  estoufient  leur  zèle,  ou 
qu'ils  s'impriment  de  pouvoir  conserver  leur  religion 
et  jouyr  du  bénéfice  d'icelle  plus  commodément  par 
quelque  autre  voye  que  par  leur  persévérance  en  ce 
dessein,  qui  doute  qu'ils  ne  le  changent  encores  plus 
volontiers  qu'ils  ne  l'auront  embrassé?  Avec  quoy 
pourrons  nous  retenir  ce  torrent  s'il  s*esbranle?  Sera-ce 
à  force  de  garnisons  estrangeres?  Messieurs,  s*il  en 
faut  venir  là,  que  deviendront  les  privilèges,  immu- 
nitez  et  libertez  desdites  villes ,  et  les  autres  pi^omesses 
que  Ton-leur  aura  faictes?  Comme  ainsi  soit  que  les  prin- 
ces n'estiment  estre  obligez  à  l'observation  de  leur  foy 
'au  desavantage  de  leurs  affaires,  alors  quelle  fiance 
aurons  nous  d'eux  et  eux  de  nous?  comment  com- 
patirons nous  avec  eux  et  résisterons  nous  ensemble 
à  nosdits  adversaires?  Prévoyons  ces  choses  devant 
qu'elles  arrivent,  comme  accidens  infaillibles  de  ladite 
resolution ,  si  bien  tost  après  la  déclaration  d'icelle 
nos  villes  ne  voyent  et  ressentent  les  efiects  desdites 
promesses  ;  car  leurs  afflictions  commencent  desja  à 
leur  estre  insupportables.  Et  si  Dieu  et  les  hommes 


i)E  VILLEROV.  449 

onl  permis  que  la  guerre  leur  ait  esté  si  peu  favorable 
jusqùes  icy,  exprès  pour  les  attirer  et  renger  plus 
facilement  au  party  duquel  il  s'agit,  prenons  garde, 
messieurs,  qu'après  le  coup  ils  ne  se  i*epetiterit  d'avoir 
plustost  suivy  leurs  désirs  et  nécessitez  que  leurs  loix, 
adjousté  plus  de  foy  à  leur  espérance  qu'à  l'expé- 
rience, et  que  leurs  affections  et  simplicitez  ne  se 
changent  en  fureur,  au  dommage  de  nostre  religion. 
Messieurs,  les  conquestes  ne  se  conservent  que  par  la 
force;  et  ne  faudra  point  moins  de  temps  pour  sur- 
monter ceste  naturelle  deffiance  et  rigueur  espagnole, 
qu'il  en  faudra  pour  dompter  nostre  inconstance  et 
impatience  françoise,  dont  ceux  qui  en  craignent  la 
domination  appellent  à  tesmoins  les  Neapolitains , 
Siciliens,  Milannois,  Portugais,  Indiens,  et  jusques 
aux  inesmes  Flamans,  pour  respondre  aux  autres  qui 
se  mirent  en  la  douceur  de  ceux  du  comte  dé  Bour- 
gongne.  Mais  ledit  Roy  nous  assistera,  après  son  es- 
lection ,  si  puissamment  et  à  propos,  qu'ea  peu  de 
temps  nous  pourrons  vaincre  nosdits  adversaires,  et 
après  remettre  facilement  toutes  choses  en  ce  royaume 
en  leur  premier  et  ancien  ordre ,  ayant  délibéré  pour 
cest  effect  faire  un  .merveilleux  effort  deux  ans  du- 
rait, dedans  lequel  temps  il  espère  exécuter  ce  des- 
çein.  :  c'est  ce  que  l'on  nous  dit.  Mais  vérifions ,  mes- 
sieurs, si  c'est  chose  possible,  et  de  laquelle  nous  ne 
devions  douter  aucunement.  Pour  ce  faire,  il  seroit 
nécessaire  que  ledit  Boy  envôyast  en  ce  royaume  plus 
de  forces  et  d'argent  qu'il  n*a  faict  par  cy devant, 
qu'elles  y  arrivassent  plus  h  propos,  et  qu'elles  fus^» 
sent  mieux  conduictes,  et  lesdits  deniers  mieux  em- 
ployez qu'ils  n'ont  esté,  et  pareillement  que  nosdits 
44.  29 

adversaires  devinssent  plus  foibles  et  moins  assistez  et 
heureux  en  leurs  afiaires  qu'ils  n*ont  esté,  jusques  à 
{présent.  Car  s'il  n'advient  quelque  changement  en 
tout  cela  à  nostre  advantage,  comment  esperons-nous 
qu'il  nous  en  prenne  mieux  à  Fadvenir  que  par  le 
passé?  Desja  sommes  nous  bien  certains   que  ledit 
Roy  ne  sera  assisté  et  ^rvy  d'autres  princes  et  poten.- 
tats  que  de  ceux  qui  se  sont  employez  cy  devant  pour 
nous,  c'est  à  scavoir  de  nostre  Sainct  Père  et  desdits 
ducs  de  Lorraine  et  de  Savoye;  encores  devons  nous 
doubler  que  les  deux  derniers  s'y  plongent  si  avant 
qu'ils  ont  fâict  y  d'autant  que  nous  ne  sçavons  s'ils  ap- 
prouveront ce  dessein  y  parce  que  leurs  espérances  de 
s'agrandir  en  ce  royaume  seront  du  tout  retranchées , 
qu'ils  n'ont  peui-estre  tant  d'occasion  de  désirer  l'ao^ 
croissement  dudit  Roy  comme  aucuns  estiment,  et 
qu'en  tout  cas  leurs  affaires  ne  sont  en  estât  qu'ils 
puissent  faire  pour  ceste  cause  ce  qu'ils  ont  cy  devant 
&ict;  d'autant  qu'ils  ont  mis  et  consommé  tout  ce 
qu'ils  avoient  de  meilleur,  et  qu'ils  n'ont  faute  de 
besongne  en  leurs  propres  pays,  lesquels  ils  ne  seront 
conseillez  de  mettre  en  plus  grand  péril  pour  le  bien 
d'autruy.  Quant  à  Sa  Sainct  té^  nous  n'avons  point 
encQres  esté  bien  asseurez  qu'elle  approuve  ce  desr 
sein  ;  et  si  nous  pouvons  conserver  la  religion  en  ce 
pays  par  quelque  autre  moyen,  par  raison  Saditte 
Saincteté  nous  devroit  conseiller  de  l'embrasser  plus- 
tost  que  cestuy-cy,  quand  ce  ne  séroit  que  pour  en- 
tretenir la  chrestienté  en  repos,  et  pour  la  conserva- 
tion et  authorité  du  Sainct  Siège,  qui  dépend  du 
contrepoids  de  ces  deux  puisaances,  dont  ses  prédé- 
cesseurs ont  tenu  et  soigneusement  gardé  la  balance 

et  esgalité  tant  qu'ils  ont  peu.  Toutesfoisy  quand  Sa- 
dite  Saincteté,  passant  par  dessus  toutes  ces  considé- 
rations y  se  résoudra  de  favoriser  du  tout  ladite  entre- 
prise,  c'est  tout  ce  qu'elle  pourra  feire  d'y  conti^ibuer 
autant  qu'ont  (aict  depuis  quatre  ans  ceux  qui  Tout 
devancée.  Partant  il  faut  nécessairement  que  ceste  aug- 
mentation de  forces  et  de  deniers,  dont  l'on  nous  donne 
espérance,  vienne  entièrement  dudit  roy  Catholique; 
car  mesme  il  ne  tirera  point  de  secours  de  la  Ger* 
manie  ny  de  Suisse  qu'à  force  d'argent.  Ce  n'est  pas^ 
aussi  la  coustume  dudit  pays  d'en  user  auti*ement. 
Messieurs,  sans  doute  la  puissance  dudit  Boy  est  très- 
grande  :  il  possède  et  domine  plus  de  pays  que  n'^ 
faict  aucun  prince  en  la  chrestienté,  depuis  Charles  le 
Grand.  Mais  comme  ils  sont  fort  séparez  les  uns  des 
autres,  ils  sont  aussi  subjects  à  plusieurs  frais  et  acci- 
dens,  ausquels  il  a  jusques  à  présent,  par  sa  prudence 
et  puissance,  favorisé  de  la  minorité  de  nos  roys  et  des 
troubles  de  ce  royaume,  très-heureuseinent  pourveu 
depuis  trente  cinq  ans.  Et  neantmoins^  31  d  un  costé  il 
a  adjouslé  à  son  empire  le  royaume  de  Portugal  avec 
tout  ce  qui  en  pouvoit  dépendre,  il  n'a  peu  toutesfois 
recouvrer  l'obeyssance  entière  des  estais  des  Pays  Bas, 
quelque  effort  qu'il  y  ait  faict  par  le  moyen  de  ceux 
que  la  nature  luy  avoit  donnez  lors  qu'ils  estoient 
paiiiibles,  les  forces  de  son  empire  estans  en  la  chres- 
tienté,.et  principalement  en  la  France,  très-formida- 
bles ;  car  c'a  esté  la  porte  par  laquelle  ses  prédécesseurs 
et  luy  ont  faict  plus  de  dommage  au  royaume  durant 
nos  guerres  estrangeres.  C'est  un  advantage  que  le 
royaume  de  Portugal  ne  peut  recompenser  et  valloir, 
pour  le  dessein  qu'il  veut  entreprendre  en  ce  royaume , 

à  causef  de  son  esloignement,  et  de  la  jalousie  et  dé- 
fiance qu'il  a  des  Portugais  y  laquelle  durera  autant 
qu'eux  et  les  Castillans  conserveront  leurs  noms.  S'il 
■est  vray  que  ledit  Roy  ayt  retranché  et  mis  en  arrière 
depuis  quatre  ans  la  despence  qu'il  souloit  faire  en  ses 
autres  pays  pour  les  conserver,  afin  de  mieux  enten- 
dre et  pourvoir  aux  affaires  de  France,  et  neantmoins 
n'ait  peu  nous  délivrer  de  nos  misères  ny  bien  souvent 
payer  les  gens  de  guerre  qu'il  nous  a  envoyez,  ny 
ceux  que  nous  avons  receus  en  nos  villes,  lesquels, 
par  faute  de  ce,  ont  esté  contraincts  de  se  desbander 
et  commettre  plusieurs  excez  à  nos  yeux^  par  quel 
moyen  devons  nous  croire  qu'il  nous  pourra  mieux 
pourveoir  à  Fadvenir,  si ,  pour  nous  acquérir  et  nous 
donner  occasion  de  nous  jetter  entre  ses  bras,  il  n'a 
deub  par  raison  espargner  aucune  chose^  comme  pour 
mon  regard  je  croy  qu'il  n'a  faict,  et  neantmoins  qa« 
ses  moyens  et  sa  puissance  ayent  esté  trop  foibles  con- 
tre nos  maux?  Devons  nous  espérer  qu'il  fasse  mieux, 
lors  que  nous  ne  nous  en  pourrons  plus  desdire ,  et 
que  par  honneur  et  devoir  nous  serons  obligez  à  sup- 
porter ses  deffauts  comme   ses  autres  subjects,  et 
courre  sa  fortune  jusques  au  bout?  Messieurs,  tels 
princes  n'ont  pas  accoustumé  de  se  feindre  ny  espar- 
gner aucune  chose,  quand  il  est  question  d'acquérir 
et  adjouster  tel  accroissement  à  leur  empire  qu^est  ce 
royaume,  qui  mérite  bien  un  bon  effort  ;  de  manière 
que  je  ne  puis  estre  de  l'advis  de  ceux  qui  ont  attribué 
à  art  phistost  qu'à  faute  de  moyens  les  retardements 
et  deffauts  de  deniers  dont  ledit  Boy  nous  a  assistez, 
comme  si  luy  et  ses  ministres  avoient  voulu  nous  ren*» 
ger  à  leur  désir  par  nécessité  piustost  que  par  bien- 

faits  ;  et  partant  eussent  faict  naistre  exprès  tous  ces 
manquemens;  par  lesquels  nous  voyons  que  l'espé- 
rance et  confiance  première  que  nous  avions  en  leur 
assistance  et  bonne  volonté  est  grandement  descheue^ 
ne  plus  ne  moins  que  la  réputation  de  leurs  forces  et 
conduite  au  seul  advantage  de  nosdits  adversaires. 
Messieurs,  la  bonté  et  prudence  dudit  Roy  ne  méri- 
tent qu'on  luy  attribue  un  tel  artifice  :  et  faut  néces- 
sairement plustost  croire  qu'il  n*a  esté  servy  selon  son 
désir  en  U3ut  ce  qui  s*est  passé,  dont  à  Fadventure  que 
Tesloignement  de  sa  personne  a  esté  cause  autant  que 
toute  autre  chose,  d  autant  qu'il  faut  perdre  beaucoup 
de  temps  à  Tadverlir  de  ce  qui  se  passe  et  recevoir 
ses  commandemens,  et  que  nos  mouvemens  en  France 
sont  ordinairement  si  soudains  et  muables,  qu'il  est 
très- difficile  de  s'en  prévaloir  si  on  y  apporte  de  la 
longueur.  J'ay  souvenance  d'une  responce  que  j'ay 
souvent  ouy  faire  dès  le  commencement  de  nos  trou- 
bles à  un  des  plus  sages  ministres  dudit  Roy,  employé 
par  deçà  en  ces  principaux  affaires,  sur  ce  qu'aucuns 
luy  remonstroient  que  tant  qu'ils  emploiroient  leurs 
moyens  à  nous  secourir  petit  à  petit,  et  escharcement, 
comme  ils  faisoient,  pour  les  mesnageret  faire  durer 
davantage,  ou  peut-estre  pour  nous  le  faire  trouver 
meilleur,  ils  leur  seroient,  à  eux  et  à  nous,  infruc- 
tueux, d'autant  que  nostre  feu  vouloit  estre  esteintà 
force  d'armes  et  d'argent,  autrement  il  consommeroit 
totalement  tout  ce  que  l'on  y  mettroit  :  sçavoir  est  que 
les  moyens  de  son  Roy  estoient  véritablement  très- 
grands,  mais  qu'ils  n'estoient  infinis,  et  qu'il  estoit  ne- 
cessai^  qu'il  les  despartist  en  divers  endroicts,  mesnies 
pour  la  conservation  de  ses  Estats,  nous  exhortant  à 

ceste  cause  d'adviser  de  bonne  heure  à  eslal)lir  el 
dresser  quelque  fond  de  nous  mesmes  pour  subvenir 
à  nos  nécessitez  et  soulager  la  bourse  de  son  maistre, 
sans  du  tout  nous  reposer  et  confier  sur  icelle,  comme 
ûous  faisions,  par  ce  qu'à  la  longue  elle  n*y  pourroit 
fournir.  Messieurs ,  l'advertissement  de  ce  personjnage 
nous  a  esté  confirmé  par  l'expérience  que  nous  en 
avons  faicte  depuis  ;  car  nous  avons  d'an  en  an  tous^ 
jours  esté  secourus  dudit  Roy,  et  principalement  en 
deniers  plus  estroictement,  non  à  mon  advis^par  faute 
de  bonne  volonté,  mais, pomme  il  est  vray  semblable, 
par  ce  qu'il  n'y  a  peu  fournir  selon  son  désir.  C'est 
aussi  une  charge  très* pesante,  de  laquelle,  suivant  le 
conseil  du  mesme  autheur,  nous  eussions  peu  trouver 
les  moyens  de  le  soulager,  si  la  fortune  de  la  guerre 
nous  eust  esté  plus  favorable.  Mais  elle,  a  tellement 
appauvry  nos  villes,  et  a  mis  chacun  en  arrière,  qu'il 
n'y  a  celuy  de  nous  qui  n'ayt  peine  seulement  à  vivre, 
encores  bien  pauvrement  et  misérablement.  Et  toutes* 
fois  je  dis  que  si  nous  pouvions  encores  inventer. quel- 
que expédient  de  pratiquer  ce  conseil,  je  serois  d'ad- 
vis  qu'il  en  fut  usé,  soit  que  nous  nous  donnions  audit 
Boy,  ou  non  ;  car  sans  doubte  nous  succomberons  à  la 
longue  soubs  le  faix  de  nos  misères,  si  nous  ne  contri- 
buons et  aydons  aux  despences  qu'il  convient  faire 
pour  soustenir  la  guerre  autrement  que  nous  n'avons 
faict  cy -devant,  tout  l'or  des  Indes  n'estant  suffisant 
pour  donner  à  vivre  à  ceux  qui  en  ont  besoin  parmy 
nous,  et  partant  nous  maintenir  et  faire  voir  en  Testât 
auquel  nous  sommes,  qui  empire  tous  les  jours  à  veuë 
d'oeil.  De  sorte  qu'il  faut  que  nous  avisions  A  faire 
quelque  effort  d'armes,  par  le  moyen  duquel  nous 

finissions  nos  jours ,  ou  entrions  en  la  jouyssance  de 
nos  héritages  y  et  d'un  commerce  plus  libre  et  moins 
onéreux  que  celuy  qui  nous  reste ^.affîn  que  chacun 
ayt  de  quoy  se  subtstanter  et  nourrir.  Car  si  nostre 
langueur  est  à  présent  très-grande  et  insupportable  ^ 
elle  deviendra  horrible  lors  que  par  nostre  susdite 
re$oIution  nous  aurons  rendu  nostre  guerre  immor- 
telle >  et  aurons  fermé  la  porte  à  toute  espérance  de 
paix  et  reconciliation  entre  qous  autres  François,  à 
cause  des  rigueurs  que  nous  exercerons  les  uns  contre 
les  autres. 

Mais  posons  le  cas  que  ledit  Boy,  faisant  un  effort 
extraordinaire ,  comme  l'on  dit  qu'il  veut  faire ,  puisse 
mettre  ensemble  de  grandes sommesde  deniers.  Quoy  ! 
hazardera-il  cy  après  ses  gens  au  combat  aussi  sou- 
vent qu'il  est  nécessaire  pour  vaincre  nosdits  adver- 
saires, et  se  rendre  paisible  possesseur  dti  royaume? 
Ses  serviteurs  et  ministres  luy  donneront-ils  ce  con- 
seil en  l'aage  où  il  est,  ses  Pays-Bas- estans  troublez 
comme  ils  sont,  et  la  chrestienté  comme  au  guet,  at- 
tendant quelque  mutation  en  son  empire  par  son 
trespas  ou  autrement  pour  s'en  prevalloir?  Ces  mesmes 
considérations,  qui  augmentent  avec  le  temps,  ont- 
elles  pas  souvent  empesché  que  les  armées  qu'il  a  cy 
devant  envoyées  à  nostre  secours,  bien  qu'elles  fussent 
très-fortes ,  n'ayent  combatu  et  faict  infinis  beaux 
exploicts,  à  nostre  grand  regret  et  dommage,  par  les- 
quels s'ils  continuent  |t  estre  si  retenus  et  circonspects, 
messieurs,  quand  finiront  nos  misères,  quand  aurons 
nous  repris  tant  de  villes  et  places  que  nosdits  adver- 
saires occupent,  lesquelles  ils  fortifient  tous  les  jours 
de  plus  en  plus?  Sera-ce  en  deuî^  ans  que  l'on  dict  que 

doibt  durer  son  effort,  et  à  force  de  temporiser  et 
nous  faire  languir,  qu'il  aura  la  raison  d'eux?  Ce  puis- 
sant rôyauDQie  fut-il  onques  conquis  autrement  qu'à 
force  d'armes?  Les  François  de  ce  temps,  estans  nourris 
à  la  guerre  comme  ils  sont,  sont-ils  moins  courageux 
et  magnanimes  qu'ils  ont  esté,  ou  s'ils  sont  plus  lasches 
et  patiens  qu'ils  ne  souloient?  Lisons  en  nos  coeurs  : 
nous  n'y  trouverons  l'ardeur  ny  le  courage  de  conti- 
nuer la  guerre  entre  nous,  qui  y  estoit  da  commen- 
cement; mais  qui  en  est  cause,  que  ceste  langueur  et 
suitte  de  calamitez  qui  nous  a  plus  mattez  que  nosdits 
adversaires,  avec  laquelle  neantmoins  il  faut  que  nous 
nous  résolvions  de  compatir,  nous  donnant  audit  roy 
d'Espagne,  si  luy  et  ses  ministres  ne  veulent  résoudre 
de  combattre  pour  avec  nous  vaincre  ou  mourir,  au- 
trement qu'ils  ont  faict  jusques  à  présent?  Mais  encores 
su4s-je  empesché  où  ledit  Roy  trouvera  avec  son  ar- 
gent des  gens  de  guerre  suffisamment  pour  exécuter  ce 
dessein  ;  car  il  n'en  voudra  desgarnir  l'Espagne  plus 
qu'elle  est,  puisque  il  y  tient  sur  pied   une  armée 
exprès  pour   obvier  aux  inconveniens  qu'il  craint, 
comme  prince  très-prudent  qu'il  est,  qui  y  peuvent 
arriver,  spécialement  après  son  deceds,  si  Dieu  le  per- 
met, cependant  que  le  prince  son  fils  eât  encores  jeune. 
L'Italie  luy  en  peut  encores  moins  fournir;  car  non 
seulement  elle  est  menacée  et  en  doubte  de  remuement, 
mais  c'est  bien  chose  certaine,  si  les  nostres  durent, 
qu'elle  se  troublera  à  bon  escient  et  bien-tost.  Nous 
gçavons  aussi  en  quel  estât  sont  les  affaires  au  Pays- 
Bas,  qui  luy  ont  cy-devant  fourny  des  soldats  en  bon 
nombre;  mais  nos  guerres  depuis  quatre  ans  en  ont 
tant  dévoré,  que  ses  serviteurs  ont  peine  maintenant 

d'y  en  assembler,  et  mesmes  en  Allemagne,  si  c'est 
pour  venir  en  France,  où  ils  sçavent  n'y  avoir  plus 
rien  à  gaigner  que  des  coups  et  de  la  nécessité;  et  c'est 
ce  qui  est  cause  qu'il  faut  tant  de  temps,  comme  nous 
voyons  qu'il  s'en  passe,  à  remettre  sus  ces  armées, 
quand  elles  sont  une  fois  deifaictes.  Il  en  pourroit  tirer 
plus  commodément  des  cantons  catholiques  de  Suisses 
que  d'autres  endroits,  s'il  vouloit  s'en  servir;  mais  pour 
ce  faire  il  faudroit  qu'il  accordast  avec  eux  du  payement 
des  debtes  de  la  couronne,  ou  du  moins  de  celles 
qu'avons  créées  au  nom  de  nostre  party  pour  les  ser- 
vices que  nous  avons  receus  d'eux  depuis  quatre  ans; 
car  j'estime  qu'ils  ne  s'y  engageront  autrement  que 
très-difficilement,  tant  pour  le  peu  de  compte  que 
ledit  roy  Catholique  a  faict  de  leur  nation ,  et  pour  le 
soin  qu'ont  nosdits  adversaires  d'en  conservek'  l'amitié. 
Et  toutesfois  il  est  qfrtatn  qu'il  ne  faut  pas  remettre 
ensemble  de  petites  eWbauvaises  forces,  je  ne  diray 
pour  ruiner  nosdits  adversaires,  mais  seulement  pour 
eslargir  ceste  misérable  ville  dé  Paris,  et  luy  ouvrir 
les  passages  qui  luy  empeschent  les  vivres  ;  car  s'ils 
sont  puissants  d'eux  mesmes,  ils  le  sont  aussi  d'alliez 
et  d'amis  qui  les  secourent  commodément  et  volon- 
tiers, comme  ceux  qui  sont  intéressez  en  leur  cause, 
tant  pour  le  respect  de  la  religion  que  pour  la  conser- 
vation et  seureté  de  leurs  Estats ,  don|;  il  ne  faut  point 
douter  que  la  jalousie  dudit  roy  d'Espagne  n'augmente 
encore  le  nombre  et  l'affection  ;  car  comme  nostre 
guen'e  changera  de  nom,  ils  s'y  engageront  plus  avant 
et  plus  librement  qu'ils  n'ont  encores  faict,. et  mesmes 
du  costé  d'Italie,  d'où  ils  seront  assistez  d'argent,  qui 
est  ce  dont  ils  ont  plus  de  besoin;  car  ils  ne  peuvent 

chaumer  d*hommeSy  pourveu  qu'ils  ayent  dequoy  les 
payer,  âyans  TAn^eterre,  TEscossCy  F  Allemagne  et 
les  Suisses  à  leur  dévotion ,  et  pareillement  ceu:;:  des 
Estais  des  Pays-Bas  qui  font  la  guerre  audit  roy  d'Es- 
pagne ;  et  si  il  faut  croire  qu'ils  feront  encores  ce  qu'ils 
pourront  pour  esbransler  le  Turc  contre  ledit  Roy. 
Davantage,  ils  font  plus  de  besongne  d'un  escu  que 
les  ministres  dudit  Boy  de  quatre ,  tant  à  cause  des 
interests  du  port  et  change  de  deniers  que  l'on  faict 
tenir  d'Espagne  en  Flandre,  et  delà  en  ce  royaume, 
où  quelquefois  il  se  perd  encores  assez  sur  les  espèces, 
par  ce  qu'il  y  a  des  debtes  du  passé  à  payer  à  ceux  qui 
sont  employez  au  service  dudit  Boy,  qui  consomment 
de  grandes  sommes  de  deniers,  et  ne  font  rien  qu'à 
force  d'argent.  Je  suis  aussi  en  peine  comment  ces 
grandes  armées  estrangeres  serjont  cy  après  nourries 
en  ce  royaume,  principalement  ^^il  faut  qu'elles  ap- 
prochent de  Paris,  comme  flr est  nécessaire  qu'elles 
fassent  pour  la  desgager  et  conserver  ;  car  d'oresnavant 
les  vivres  seront  très-rares  en  ce  royaume,  pour  ce 
que  les  terres  et  les  vignes  n'y  sont  labourées  comme 
elles  souloient,  et  desja  que  es  environs  de  laditte  ville 
il  ne  s'y  trouve  de  quoy  vivre,  principalement  pour 
la  cavallerie.  Davantage,  quand  auront-ils  repris  par 
force  les  villes  et  places  que  tiennent  nosdits  adver- 
saires, seulement  à  l'entour  de  laditte.  ville,  sur  les 
rivières  d'icelle?  Nous  avons  esprouvé  souvent  qu'il 
ne  faut  qu'un  seul  siège  de  place  pour  ruiner  une 
forte  armée,  laquelle   aura   cousté  beaucoup  d'ar- 
gent et  de  temps  à  dresser  :  encores  faut-il  estre  bien 
asseurez  que  les  munitions  de  guerre  nécessaires  pour 
ce  faire  ne  nous   manquent,  et  faire  estât  aussi  que 

nosdits  adversaires  ne  demeureront  les  bras  croisez  ny 
inutiles  durant  ce  temps-là ,  non  plus  qu'ils  ont  faict 
cy  devant;  et  que  s'ils  ne  peuvent  pis  faire,  du  moins 
ils  attaqueront  nos  places  qu£ind  ils  verront  nos  armées 
engaigëes  aux  leurs  y  et  peut-estre  qu'ils  en  forceront 
et  prendront  autant  que  nous  :  de  sorte  que  ce  sera 
tousjours  à  recommencer,  et  ne  s'en  ensuivra  qu'une 
entière  et  générale  ruine  et  désolation  qui  ne  restau- 
rera nostre  j^igion,  messieurs,  non  phis  que  la  con- 
tinuation de  ceste  misérable  guerre,  laquelle  achè- 
vera de  r'emplir  ce  royaume  d'impiété,  et  d'affbiblir 
le  party  catholique. 

Messieurs,  ces  choses  estans  véritables  comme  elles 
sont ,  quel  advantage  devons  nous  espérer  qu'appor- 
tera à  nostre  religion  et  à  nostre  patrie  nostre  décla- 
ration en  faveur  dudit  roy  d'Espagne ,  puis  qu'elle 
rendra  nostre  guerre  immortelle,  et  plus  périlleuse 
et  douteuse  pour  nous  que  jamais?  Quelle  recompense 
aurons  nous  d'avoir  violé  nos  loir,  forcé  nos  volontez, 
et  espousé  pour  jamais  la  domination  d'une  nation 
estrangere,  dont  les  façons  de  vivre  sont  du  tout  con- 
traires aux  nostres^  leur  gravité  estant  incompatible 
avec  nostre  naturelle  franchise  et  promptitude  ?  Que 
ne  devons  nous  tenter  et  faire  pour  fuir  ce  naufrage 
qui  ne  nous  sera  moins  vituperable  que  dommageable? 
Sera-ce  faire  le  devoir  de  vray  François^  que  de  nous 
précipiter  à  ce  gouffre  calamiteux  les  yeux  bandez, 
comme  aucuns  nous  conseillent,  nous  confians  du 
tout,  ainsi  qu'ils  disent,  en  la  justice  de  nostre  cause, 
sans  d'avantage  avoir  esgard  ny  nous  arrester  à  tous 
nos  vices  et  passions  qui  offusquent  la  pureté  et  lumière 
d'icelle?  Est-ce  le  moyen  de  conserver  la  religion,  que 

de  forcer  et  obliger  les  catholiques  qui  assistent  nosdits 
adversaires  de  plustost  mourir  que  de  les  abandonner, 
leur  acquérir  de  nouveaux  amis ,  et  nous  diviser  et 
partialiser  entre  nous  plus  que  nous  ne  sommes?  Cest 
véritablement  mourir  glorieusement  que  de  finir  ses 
jours  pour  defTendre  sa  religion^  mais  aussi  c'est  of- 
fencer  Dieu  que  de  s'y  précipiter  inconsidérément  et 
témérairement;  car  il  faut  que  l'intention  soit  accom- 
pagnée de  charité  et  de  raison,  et  qu^le  profite  à 
TefTect  qui  la  conduit. 

Je  m'estonne  sur  toutes  choses  comment  ledit  roy 
d'Espagne  afiectionne  tant  laditte  eslection  en  l'aage 
où  il  est,  veu  les  accidens  qui  en  peuvent  naistre  au 
reste  de  la  chrestienté  et  à  ses  Estats,  estant  prince 
doiié  d'une  très-grande  expérience  et  sagesse  comme  il 
ett,  et  qui  a  toute  sa  vie  faict  démonstration  de  \ouloir 
régler  ses  entreprises  et  actions  au  pied  de  la  raison  et 
de  l'équité,  autant  que  nul  autre  prince  de  ce  siècle  : 
car  il  me  semble  qu'il  doit  plustost  désirer  de  laisser 
au  prince  son  fils  la  succession  de  ses  Estats  entière 
et  paisible,  que  de  le  surcharger  d'envie  et  d'une  que- 
relle héréditaire  fondée  sur  le  débat  de  ceste  cou- 
ronne, n'y  ayant  point  d'apparence  qu'il  doive  espérer 
d'en  veoir  la  fin  en  ses  jours;  et  neantmoins  il  faudra 
qu'il  employé  et  consomme  infinis  hommes  et  deniers 
qui  peut-estre  feront  faute  à  son  fils  après  son  très- 
pas  :  car  toutes  mutations  de  princes  sont  subjectes  à 
mouvemens;  et  s'il  advenoit  qu'ils  trouvassent  son  em- 
pire desgarny  de  forces  et  de  moyens,  ou  de  la  bonne 
fortune  qui  l'a  continuellement  accompagné  depuis 
cent  ans,  ils  le  pourroient  endommager  grandement. 
Mais  comme  il  n'y  a  point  de  puissance  en  la  chrcs- 

tîenté  qu'il  doive  craindre  pour  ce  regard  que  celle 
de  ce  royaume,  si  d'adventure  il  n'en  devient  le  ' 
maistre  suivant  son  dessein.,  l'on  se  promet  peut- 
estre  qu'il  le  rendra  si  foible  par  la  guerre,  qu'il  ne 
pourra  pour  lors  nuire  à  son  fils  ny  à  ses  Estats,  de 
sorte  qu'en  tout  cas  il  ne  luy  peut  mesadveqir  de  ten^ 
ter  ce  dessein  et  nourrir  nos  divisions.  Messieurs,  il 
me  semble  que  ce  n'est  cognoistrela  force  de  la  France 
ny  le  naturel  des  François  que  de  bastir  telles  espé- 
rances sur  fondemens  si  inconstans ,  dont  le  succeds 
pourroit  reiissir  tout  au  rebours ,  ne  plus  ne  moins 
qu'il  advint  en  l'année  i588,  de  ceste  grande  et  formi- 
dable arbiée  de  mer  dudit  roy  d'Espagne,  avec  la- 
quelle il  s'estoit  promis  d'envahir  l'Angleterre,  et  tout 
ensemble.ruiuer  ceux  qui  luy  font  la  guerre  aux  Pays 
Bas^  qui  ne  servit  toutesfois  qu'à  augmenter  la  gloire 
et  asseurer  le  règne  de  la  royne  dudit  pays,  et  à  re- 
lever les  affaires  des  autres  qui  ont  tous) ours  depuis 
prospéré  au  détriment  de  la  religion  catholique.  Ledit 
roy  n'a  aucun  droit  .en  ceste  couronne,  et  suis  content 
de  croire  aussi  qu'^  ne  s'est  engagé  à  la  poursuitte 
que  pour  le  respect  de  la  religion ,  et  de  crainte  qu'il 
a  eiie  que,  tombant  entre  les  mains  du  roy  de  Navarre, 
il  ne  voulust  remuer  l'ancienne  querelle  dudit  royaume 
à  son  préjudice  :  mais  j!estime  qu'il  n'eust  jamais  passé 
si  avant  s'il  n'en  eust  esté  pressé  et  sollicité,  voire  im- 
portuné par  aucuns  des  nostres,  lesquels  luy  en  ont 
faict  la  conqueste  très-facile,  et  ont  esté  luy  en  offrir 
et  promettre  la  domination ,  comme  s'ils  eussent  eu  le 
pouvoir  d'en  disposer.  C'est  pourquoy  maintenant  que 
luy  et  ses  ministres  recognoissent  tout  le  contraire, 
j'estime  qu'il  ne  seroit  difficille  luy  persuader  de  s'en 

désister,  et  qu  il  aymeia  toujours  mieux  nous  con- 
'  server  pour  voysins  très -obligez  et  amis  asseurez, 
que  nous  avoir  pour  subjects  incertains  et  misérables 
aux  despens  de  ses  thresors  et  au  péril  de  ses  propres 
pays  y  lesquels  y  comme  prince  très-advisé,  il  n'a  voulu 
jusques  iqy  engager ,  quoy  qu'il  ait  faict  pour  nous 
ouvertement  en  ceste  guerre  :  chose  qu'il  ne  pourra 
éviter  à  l'advenir  s'il  faut  qu'elle  se  face  sous  son  nom. 
Et  en  tous  evenemens  je  desirerois  que  nous  voulus^ 
sions  tenter  ceste  remonstrance  en  son  endroict  devant 
que  nous  laisser  aller  à  d'autres  conseils;  et  sur  tout 
ne  nous  précipiter  en  celuy  de  laditte  eslection  qui 
i^ndra  nostre  guerre  immortelle  ;  car  lors  il  ne  sera 
plus  question  de  la  foy  et  religion,  ains  du  droict  de 
la  couronne  y  duquel  l'on  n'aura  privé  seulement  ledit 
roy  de  Navarre ,  mais  aussi  tous  les  princes  de  sa 
maison  y  jaçoit  qu'ils  facent  profession  de  la  religion 
catholique.  Je  desirerois  semblablement  que  l'assem- 
blée fust  représentée  à  nostre  sainct  père  le  Pape  par 
personnes  dignes  de  ce  faire ,  et  exempts  de  toute  autre 
convoitise- et  passion  que  de  la  c(|nservation  de  la  re- 
ligion et  du  royaume;  car  je  ne  puis  croire  que  àSaditte 
Saincteté  ayt  encores  bien  entendu  la  vérité  de  nos 
affaires^  laquelle  luy  a  esté  souvent  desguisée  autant 
peut-estre  par  nous  mesmes  que  par  d'autres,  et  di- 
verses fois.  Et  comment  pouvons-nous  espérer  la  gua- 
rison  de  nos  playes  si  nous  mesmes  les  cachons  et  * 
desguisons  à  ceux  qui  y  peuvent  remédier,  comme 
peut  faire  Saditte  Saincteté  mieux  que  tout  autre,  pour 
le  lieu  "^qu'elle  tient  en  la  chrestienté ,  et  l'inlerest  qu'a 
ledit  Sainct  Siège  en  ceste  cause  et  en  la  conservation 
de  ce  royaume,  auquel  il  a  tousjours  trouvé  plus  de 

support  et  d'obeyssance  qu'en  tous  autres?  Messieurs , 
faisans  donc  ce  devoir  envers  l'un  et  l'autre ,  s'il  est 
bien  receu  nous  en  recevrons  le  principal  fruict  ;  si 
au  contraire  on  n'y  veut  avoir  esgard ,  ce  sera  autant 
de  descharge  envers  Dieu  et  le  inonde,  et  de  conso- 
lation en  nous  mésmes  qui  nous  soulagera  en   nos 
a^ictionsy  et  nous  ouvrira  et   nous  facilitera  peut- 
estre  quelque  autre  voye ,  par  laquelle  nous  pourrons 
nous  en  tirer  à  la  gloire  de  Dieu^  au  salut  de  nostre 
patrie  y  et  à  nostre  honneur  et  utilité.  Je  sçay  bien  que 
monsieur  le  légat  est  icy,  auquel  on  dira  que  nous 
pouvons  addresser  nos  remonstrances,  et  pareillement 
à  m^sieurs  les  ambassadeurs  de  Sa  Majesté  Catho- 
lique,  qui  représentent  leur  prince,  lesquels  nous  ap- 
prendi^ont  leurs  intentions,  s^ns  envoyer  plus  loing^ 
mais  ce  faict  est  de  tel  poids  et  importe  tant  à  la  reli- 
gion, à  ce  royaume  et  à  nous  mesines,  qu'il  me  sem- 
ble que  nous  ne  devons  laisser  de  fair^  l'oiTre  susdict: 
car  une  remonstrance  faicte  par  persoa'o^s  intéressées, 
de  vive  voix,  a  plus  d'énergie.  Il  faut  aussi  que  le  mé- 
decin voye,  oye  et  touche  le  patient  en  per&pnne  et 
non  par  procureur,  s'il  veut  bien  cognoistre,  jug^  et 
guarir  la  maladie.  Ces  princes   seuls  noiiS;  peiivient 
guarir,  ou  pour  le  moins  gràfldemept  aider  à  qous 
délivrer  de  nos  maux.  Doncqu es  parlons  nous  niesmes 
à  eux  en  €orps,  et  leur  représentons  au  vray,  et  sans 
nous  flatter,  Testât  xie  nos  affaires,  pour  les  supplier 
et  disposer  de  nous  y.  assister,  non  à  Tappetit  d'aucuns 
en  particulier, 'mais  comme  tous  ensemble  nous  cog- 
noissons  qu'il,  est  expédient  et  nécessaire  de  faire  pour 
le  service  de  Dieu  et  nostre  commun  salut. 

Et  d'autant  que  tels  voyages  ne  se  peuvent  faire 

qu'avec  le  temps  ^  et  qu'il  est  à  craindre  qu  ils  soient 
trop  tardifs  pour  nos  maux  qui  nous  pressent  mer- 
veilleusement^ voicy  mon  advis,  messieurs ,  que  je 
vous  supplie  recevoir  en  bonne  part,  et  comme  pro- 
cédant d'un  cœur  entièrement'  devoiié  à  la  religion 
et  à  son  pays  :  c'est  que  nous  procurions  cependant 
que  la  conférence  qui  a  esté  proposée,  et  dé  vous  ap- 
prouvée avec  les  catholiques  qui  assistent  nosdits  ad- 
versaires, s'effectue,  parce  qu'il  n-en  peut  advenir 
mal,  mais  au  contraire  beaucoup  de  bien,  y-  portant 
une  intention  vrayement  chrestienne,  et  bandée  au  sa- 
lut public.  Messieurs,  il  est  certain  que  c'est  le  plus 
seur  moyen  que  nous  ayons  pour  conserver  nostre 
religion  et  le  royaume,  que  de  r'alliér  ensemble  les 
catholiques  d'icelui  ;  car  toutes  les  puissances  estran- 
geres  ne  serviront,  qu'à  destruire  l'une  et  l'autre,  si 
les  divisions  continuent.  C'est  pourquoy  [e  me  suis 
grandement  esmerveillé  et  esmeu  quand  ceux  qui  sont 
avec  nosdits  adversaires  nous  ont  canvié  de  parler  à 
eux,  pour  adviser  au  moyen  de  conserver  la  religion 
et  l'Estat.  Aucuns  ont  dit  que  c'estoi-t  crime  d'y  en- 
tendre :  car  j'avois  creu  auparavant,  et  l'avois  ainsi 
appris  de  messieurs  les  légats  ministres  de  nos  Saincts 
Pères  décédez ,  que  c'estoit  ce  qu'ils  desiroient  et 
affectionnoient  le  plus  que  ladite  reconciliation  ;  et 
de  fait  ils  s'y  estoient  employez  les  uns  après  les  au- 
tres. Si  c'a  esté  inutilement ,  s'ensuit  il  que  la  chose 
ne  soit  encore  bonne  et  neMoiffe  estre  tentée,  veu 
que  le  temps  nous  a  appris  qu'elle  est  plus  nécessaire 
que  jamais?  Il  faut  nécessairement  que  ceux-là  ayent 
craint  que  la  conférence  fît  naistre  ouverture,  par  le 
moyen  de  laquelle  nousrecognoissions  pouvoir  mieux 

conserver  nostre  religion  et  nostre  pays  que  pour  les 
autres  qui  se  sont  présentées  ;  car  sans  doubte  ils  n*ont 
deu  craindre  qu'il  en  arrivast  aucun  inconvénient  à  la 
religion  ny  à  l'Estat,  nous  rendant  moins  affectionnez 
et  constaûs  en  l'un  et  en  l'autre,  et  nos  maux  plus 
clairs  et  sensibles;  oh  ils  ont  conceu  une  très -mau- 
vaise opinion  de  nous  en  toutes  façons  :  ce  que  jç 
m'abstiendray  maintenant  de  vous  représenter ,  puis 
qu'ils  }'ont  depuis  approuvé,  si  je  n'estimois  estre 
chose  indigne  de  considérer,  par  laquelle  est  conneuë 
leur  inclination  et  affection  en  nos  affaires.  Or  j'ad- 
jousteray,  usant  de  ma.  franchise  accoustumée,  que  je 
desirerois  que  nous  (issioDs  aussi  une  cessation  d'armes, 
pour  cependant  arrester  aucunement  le  cours  de  la 
guerre  qui  destruit  la  religion  et  le  royaume,  et  dont 
la  continuation  durant  ladite  conférence  ne  peut  ser- 
vir qu'à  troubler  et  empescher  les  bons  effects  d'icelle. 
Aussi  bien  tous  les  grands  advantages  que  les  uns  et  les 
autres  cuident  recevoir  du  progrez  d'icelle  sont  très- 
incertains,  comme  chacun  a  esprouvé  à  son  retour, 
tant  aux  sièges  de  Paris  et  Roiien  qu'en  la  retraiete  et 
dissipation  des  armées  estrangeres  venues  au  secours, 
des  uns  et  des  autres,  et  comme  nous  sommes  encores 
à  la  veille  d'esprouver  de  celle  qui  est  sur  pied  en 
nostre  faveur  :  car  si  nous  attendons  à  préparer  la 
voy e  pour  sortir  de  nos  calamitez ,  et  que  nous  soyons 
esgaux  en  forces  et  en  espérances,  nous  périrons  de 
part  et  d'autre  devant  que  nous  y  entendions,  pource 
que  ce  sera  tousjours  à  recommencer.  Il  ne  faut  pas 
aussi  que  ce  soit  la  considération  d'une  nécessité  pres- 
sante, ny  les  accidens,  qui  nous  conduisent  en  ladite 
recherche,  ains  le  seul  zèle  de  nostre  religion  et  Fa- 
44-  3o 

mour  de  nostre  pays.  Davantage,  nous  pouvons  bastir 
ladite  cessation  de  façon  que  la  cause  n'en  empirera 
ny  recevra  aucun  préjudice,  toutes  choses  demeurans 
en  Testât  qu'elles  sont  poor  le  temps  qu'elle  durera; 
et  totttesfr>is  les  parties  ne  laisseront  d'en  tirer  qneU 
que  commodité  et  relascke  :  mai»  il  ne  faut  pas  espe» 
rer  que  nous  parvenk)n«  jamais*  à  une  resolution  gé- 
nérale des  affaires,  que  nous  ne  commencions  par  là. 
C'est  pourquoy  ceux  qui  desiroient  faire  leur  profit 
de  l'affoiblissement  de  la  reHgîon  et  du  royaume  y 
ont  contredict  }usques  à  preâent  tant  qu'ils  ont  peu^ 
pour  nous  empescher  de  nous  recognoistre,  et  ce  fai- 
sant descrié  le  party  plus  utile  à  la  conservation  de 
Fûn  et  de  l'autre.  Peut-estre  aussi  craindrons- nous 
en  ce  faisant  d'ofiencer  ceux  qui  nous  assistent,  et  mes» 
mes  Sa  Saincteté  et  Sa  Majesté  Catholique  ,  et  partaet 
qu'ils  nous  abandonnent  devant  que  nous  ayons  pour- 
veu  à  la  seureté  de  nostre  religion,  et  d'autant  plus 
que  le  succez  des  traictez  que  l'on  peut  &ire  durant 
ladite  cessation  ne  peut  estre  que  très -incertain.  Cer- 
tainement ceste  raison  est  considérable;  ma»  je  ne 
puis  croire  que  Sadite  Saincteté  et  Sadite  Majesté 
Catholique  trouvent  mauvais  que  nous  recberehions 
les  moyens  depourveoir  à  nos  misères,  pourvea  que 
nous  ne  facionsrien  qui  prejudicie  à  nostre  religion 
et  au  party  catholique,  ny  à  leur  authorité  et  service 
particulier,  comme  il  me  semble  que  nous  ne  ferons 
si  nous  entretenons  les  choses  en  Testât  qu'elles  sont, 
et  leur  promettons  de  ne  toucher  au  principal,  ny 
traicter  d'iceluy  sans  leur  advis  :  car  de  tout  temps 
semblables  traictez  ont  esté  faicts,  mesmes  avec.les  In- 
fidelles,  que  les  saincts  pères  ont  excusez,  ou  pour 

éviter  un  plus  grand  mal,  ou  parvenir  à  un  plus  grand 
bien.  En  quoy  j'estime  que  Sadite  Saincteté  estant 
bien  informée  de  nos  aflfaires  ne  sera  non  plus  difficile 
que  ses  devanciers.  Je  fais  pareil  jugement  dudit  roy 
Catholique ,  par  ce  que  je  veux  croire  qu'il  a  soiii  de 
nous  y  et  nous  assiste  pour  nous  servir ,  et  non  pour 
nous  perdre  :  et  d'autant  plus  que  nostre  perte  ne  peut 
estre  qu'elle  ne  luy  soit  honteuse  et  dommageable, 
ayant  entrepris,  comme  il  a  faict,  à  bannières  des- 
ploy ées ,  nosti'e  deffence.  De  sorte  que  si  nous  luy  rc- 
monstrons  que  ce  chemin  nous  peut  conduire  au  port 
de  salut  plustost  qu'en  autre  ^  je  ne  me  puis  persua- 
der qu'il  s'en  ofTence,  prévoyant,  comme  j'ay  dit,,  à 
ce  qui  le  concerne,  comme  certainement  nous  sommes 
très-obligez  de  faire.  L'on  oppose  encores  à  ce  conseil 
deux  craintes  :  l'une,  que  nos  peuples,  estans  las  et  re- 
creus  de  la  guerre  comme  ils  sont,  refusent,  si  besoin 
est,  de  rentrer  aux  périls  et  misères  d'icelle ,  après 
avoir  gousté  de  la  douceur  de  ladite  cessation  d'armes; 
et  qu'aucuns  prennent  prétexte  sur  ce  de  se  desban* 
der  d'avec  nous,  et  dresser  une  guerre  à  part  au  pré- 
judice de  la  cause  publique.  Messieurs,  fe  dis  que  ces 
inconveniens  ne  sont  tant  à  craindre  que  les  malheurs 
inévitables  de  la  continuation  de  nostre  guerre  fondée 
sur  les  moyens  qui  nous  restent,  et  aux  conditions 
ausquelles  l'on  prétend  nous  abstraindre  ;  car  quand 
nos  peuples  cognoistront  qu'il  n'aura  tenu  à  nous  que 
nous  ne  les  ayons  délivrez  de  la  guerre,  à  l'honneur 
de  Dieu  et  au  salut  public ,  tant  s'en  faut  qu'ils  fuyent 
de  r'entrer  en  la  lice  de  la  guerre,  que  j'estime  qu'ik 
s'y  jetteront  avec  plus  de  courage  que  jamais ,  métis 
d'une  juste  indignation  qu'ils  auront  contre  ceux  qui 

seront  cause  de  la  continuation  .d'icelle,  contre  les- 
quels ils  combattront  pour  lors  comme  contre  enne- 
mis irréconciliables:  ce  que  d'avanture  il  sera  diiScile 
leur  faire  faire  autrement.  Et  quant  à  ceux  qui  pour- 
roietit  se  séparer  de  nous  à  cause  de  ladite  cessatioDy 
le  nombre  à  mon  advis  n'en  pourra  eàtre  que  très- 
foible^  et  partant  y  acquérir  plus  de  honte  qu'il  n'ap- 
portera de  dommage  à  la  cause  ;  et  d'autant  plus  que 
tels  remuëmens  seront  attribuez  à  pure  ambition  :  ce 
qui  rendra  leurs  actions  odieuses  ^  et  leurs  espérances 
encores  plus  vaines. 

Mais  posons  le  cas  que  )e  me  trompe  au  jugement 
que  je  fais  des  volontez  desdits  princes^  et  spécialement 
de  celle  dudit  roy  d'Espagne  ^  aux  fins  de  laditte  cessa- 
tion. Quoy  !  vault-il  mieux  se  jetter  à  corps  perdu  au 
pouvoir  dudit  Roy  que  de  chercher  les  moyens  de 
sauver  nostre  religion  et  le  royaume  par  autre  voye? 
Car,  messieurs,  il  faut  que  nous  fassions  l'un  ou  l'au- 
tre, puisque  ses   ministreis  disent  qu'il    retirera  ses 
forces ,  et  cessera  de  nous  assister  si  nous  ne  le  con- 
tentons du  tout.  Ce  sont  les  termes  de  nostre  per- 
plexité, ausquels  nos  péchez  et  passions  nous  ont  ^(^ 
duits.   Aurons-nous  plus  d'honneur  et  de  profit  de 
nous  précipiter  en  une  guerre  irréconciliable,  avec  les 
advantages  que  nous  avons  esprouvez  depuis  quatre 
ans,  lesquels  augmenteront  avec  l'aage  dudit  roy,  qui 
essaye  à  les  éviter  par  le  moyen  de  ladite  cessation  7 
Je  sçay  bien  qu'il  seroit  à  l'advanture  plus  seur  pour 
nous  d'accorder  dès  à  présent  tout  à  faict  une  bonne 
paix  générale,  que  de  commencer  par  ladite  cessa- 
tion, à  cause  de  l'incertitude  du  succez  d'icelle,  et 
que  ceux  qui  nous  assistent  ne  s'offenceront  gueres 

plus  etpeut-estre  moins  de  Tune  que  de  Tautre,  d'au- 
tant que  les  princes  quelquesfois  s'accommodent  par 
prudence  plus  volontiers  aux  choses  faic^es  qu'ils  ne 
consentent  aux  moyens  de  les  faire,  et  qu'en  tout  cas 
nous  aurions  pourveu  par  icelle  à  la  seureté  de  nostre 
religion  ;  ce  qui  rendroit  le  mescontentement  de  ceux 
qui  s'en  ofTenceroient  moins  périlleux  pour  nous.  Mais^ 
messieurs,  outre  que  c'est  souhaitter  l'impossible  qu'un 
tel  traicté  soit  basti  en  peu  de  jours,  et  sans  qu'il  soit 
sceu  et  divulgué,  partant  lesdits  princes  auront-ils  pas 
tous] ours  le  mesme  loisir  et  prétexte  de.  troubler  la- 
dite negotiation,  et  retirer  lesdites  forces  à  cause  d'i- 
celle  et  devant  qu'elle  soit  conclue,  comme  par  ladite 
cessation ,  et  en  ce  faisant  nous  laisser  à  la  mercy  et 
discrétion  de  nosdits  adversaires?  C'est  bien  chose 
certaine  que  le  péril  en  seroit  d'autant  plus  grand, 
qu'il  ne  nous  resteroit  aucun  temps  ny  loisir  de  pour- 
voir à  nos  affaires  comme  nous  aurons  en  faisant 
ladite  cessation ,  par  laquelle  nous  nous  esclaircirons 
des  volontez  de  ceux  avec  lesquels  nous  l'aurons  faicte 
devant  qu'elle  soit  expirée ,  et  si  nous  jouirons  cepen- 
dant du  bénéfice  et  rafiiaichissement  d'icelle.  Mes- 
sieurs, si  nous  pouvons  faire  trouver  bon  àusdits 
princes  que  nous  essayons  de  pourveoir  à  la  con-^ 
servation  de  la  religion  et  du  royaume  par  autre 
voye  que  par  la  continuation  de  la  guerre,  ils  doivent 
avoir  plus  aggreable  ce  qui  nous  y  acheminera  par 
laditte  cessation  que  autrement;  car  ils  pourront  du- 
rant icelle  se  descharger,  s'il  leur  plaist ,  d'une  partie 
des  frais  qu'ils  font  pour  nous,  et  les  employer  utile- 
ment contre  les  ennemis  de  nostre  mesme  religion,  qui 
font  la  guerre  audit  Roy  en  ses  propres  pays.  Mais  si 

c'est  chose  que  nous  devions  espérer,  quoy,  faut-il  que 
nous  nous  perdions  pour  les  contenter  ?  Comme  ainsi 
soit  que  nous  ne  puissions  faire  ce  que  ledit  Boy  de^ 
sire  sans  en  courre  la  fortune,  comme  je  vous  ay  repré- 
senté, quelproffit  apporteront-ils  en  ce  faisant  à  nostré 
religion  et  à  nous-mesmes?  Que  deviendra  TEglise  ca- 
tholique si  nosdits  adversaires  s'establissent  une  fois 
par  les  armes,  comme  ils  feront  s'ils  continuent  à 
prospérer  sur  nous,  ainsi  qu'ils  ont  advancé  depuis 
les  guerres,  et  qu'il  y  a  apparence  qu'ils  feront  si 
nous  né  changeons  de  chemin  et  conduitte  pour  y 
remédier  ?  Les  catholiques  qui  les  assistent  empescfae- 
ront-ils,  après  nostre  ruine,  qu'ils  ne  disposent  delà 
religion  ainsi  qu'ils  leur  plaira  ?  Sera-ce  i"honneur,  le 
bien  et  advantage  du  Sainct  Siège,  mesme  dudit  roy 
d'Espagne  et  de  ses  affaires,  que  ces  ch  oses  adviennent? 
Blasmez-moi,  si  bon  vous  semble,  d'avoir  mauvaise 
opinion  du  succez  de  nos  affaires,  et  si  j'ay  parlé  peut- 
eslre  trop  librement  :  mais  prenez  vous  en  première- 
ment à  ceux  qui  sont  cause  des  malheurs  d'icelle  ;  car 
pour  mon  regard  j!ayme  mieux  estre  repris  de  timi- 
dité et  inconsideration,  que  de  manquement  de  foy 
envers  Dieu  et  mon  pays,  et  envers  vous,  messieurs, 
comme  je  meriterois  si  je  ne  vous  representois  et  con- 
fessois  en  ceste  action  ce  que  en  ma  conscience  j'es- 
time estre  utile  à  nbstre  religion,  et  appartenir  à  nostre 
honneur  et  salut  public. 

Je  suis  encores  moins  d'advis,  messieurs,  que  nous 
forcions  la  nature  et  nos  loix  pour  un  autre  prince  que 
pour  ledit  roy  d'Espagne,  comme  j'ay  desjà  dict,  pour 
ce  que  nostre  guerre  ne  laisseroit  d'estre  irréconci- 
liable; et  toutesfois  nous  aurions  moins  de  moyen 

pour  la  soutenir  ;  car  il  n*y  a  puissance  en  la  chres- 
tienté  qui  soit  suffisante  pour  ce  faire  si  celle  xludit 
Roy  ne  Test,  laquelle  ne  sçauroit  continuer  entière  en 
faveur  d'un  autre  ;  car  c'est  abus  d'espérer  que  nous 
luy  engagions  par  le  moyen  du  mariage  de  l'Infante 
sa  fille  y  comme  aucuns  se  promettent,  pour  les  rai- 
sons que  i'ay  dittes;  joinct  que  ce  seroit  la  marier  à 
une  querelle  perpétuelle,  dont  la  defence  luy  seroit 
à  grande  charge  et  despence,  et  l'issue  ne  pourroit 
estpe  que  très-doubteuse.  Messieurs,  ce  seroit  tout  ce 
que  ledit  Roy  pourroit  faire  que  de  l'accorder  à  un 
roy  de  France  bien  estably  et  paisible,  eq  Testât  que 
sont  ses  affaires.  Je  sçay  que  pour  tenir  et  conserver 
l'assistance  dudit  Roy,  nous  manquant  le  bien  dudit 
mariage^  il  faudra  pour  le  moins  ^uy  faire,  part  du 
royaume,  et  en  ce  faisant  le  desmembrer,  quand  ce 
ne  seroit  que  pour  asseurer  ses  deniers  et  satisfaire 
aux  prétentions  de  ladite  Infante,  chose  que  nous  de- 
vons craindre  et  esviter  sur  toutes  choses;  car  si  nous 
souffrons  une  fois  que  ce  partage  ayt  lieu,  nous  de- 
viendrons les  plus  misérables  gens  du  monde,  comme 
ceux  qui  seront  subjects  à  la  tyrannie  perpétuelle  de 
plusieurs  occupateurs  en  perpétuelle  guerre  et  ini- 
mitié les  uns  cooti^e  les  autVes ,  en  opprobre  à  tout  le 
monde  et  à  nos  voisins,  et  le  joiiet  de  toutes  les  pas- 
sions de  la  chrestienté.  Ce  seroit  aussi  l'entière,  ruine 
de  nostre  royaume ,  pour  l'advantage  qu'auront  nos- 
dits  adversaires  ,  que  parce  que  tels  usurpateurs  met- 
troient  incoutinent  toutes  pièces  en  oeuvre  sans  dis- 
tinction de  religion,  pour  se  maintenir  ou  accroistre 
les  uns  sur  les  autres;  car  telles  usurpations  sont  or- 
dinairement incompatibles  avec  les  loix,  et  ennemies 

de  toutes  boDnes  mœurs,  principalement  à  leur  origine^ 
que  tout  est  licite  et  juste  qui  peut  servir  à  en  con- 
server la  possession.  Davantage ,  tel  desmembrement 
seroit  aussi  désagréable  et  ombrageux  à  toute  la  chres-* 
tienté  que  seroit  Taccroissement  dudit  roy  d'Espagne, 
comme  j'ay  desjà  dict;  car  comme  il  n'y  auroit  plus 
de  puissance  en  icelle  qui  fist  contre -poix  et  résis- 
tance à  la  sienne,  chacun  seroit  subject  àses  volontez, 
qui  est  la  seule  crainte  et  considération  qui  meut 
maintenant  les  autres  en  faveur  de  nosdits  adversaires, 
lesquels  par  ce  moyen  ne  seroient  privez  du  secours 
qu'ils  en  espèrent  :  et  neantmoins  c'est  la  plus  forte 
raison  qui  combatte  pour  ce  party  ;  car  pour  mon  re- 
gard je  croy  que  dif&cilement  il  feroit  cesser  les  par- 
tial itez  qui  sont  entre  nous,  tant  ell  es  sont  enracinées. 
Par  ainsi  nous  empirerions  nostre  condition.  . 

Faut-il  donc  obeyr  à  un  roy  faisant  profession  de 
religion  contraire  à  la  nostre?  Messieurs,  je  n'ay  en- 
cores  donné  ce  conseil  à  personne.  Combien  que  j'aye 
conseillé  et  désiré  la  paix  autant  que  nul  autre ,  j'ay 
aussi  la  conservation  de  ma  religion  et  le  repos  de  ma 
conscience  en  autant  de  recommandation  que  je  dois, 
et  ne  cederay  en  cela  à  créature  qui  vive.  Si  je  vous 
représente  en  homme  de  bien  l'opinion  que  j'ay  des 
partis  que  l'on  nous  propose,  dois-je  pour  cela  estre 
accusé  de  faire  banqueroute  à  ma  religion,  et  de  n'en 
désirer  la  propagation?  Il  me  semble,  soubs  correction, 
que  c'est  mal  argumenter,  et  que  je  devrois  plustost 
estre  blasmé  si  je  vous  desguisois  ce  que  j'en  sens,  ou 
si  la  passion  me  maistrisoit  en  ce  conseil.  Je  vous  ay 
protesté  dès  le  commencement  que  je  ne  veux  estre 
opiniastre,  et  que  je  cederay  tousjours  au  conseil  des 

plus  sages  :  )e  le  répète  encores  maintenant,  et  m'y 
oblige  de  bon  cœur.  Doibt-on  désirer  de  moy  autre 
submission?  Vray  est  que  j'entends  estre  combattu 
et  vaincu  de  raisons,  et  non  de  passions;  d'efTects,  et 
non  d'espérances  et  de  promesses  :  car  la  matière  de 
laqelle  ils'agist  le  requiert.  Ce  seroit  estre  proditeur 
du  service  de  Dieu  et  de  la  patrie,  que  de  se  flatter  à 
Fappetit  et  à  Tadveu  d'autruy,  par  art  ou  par  igno-* 
rance,  en  ce  jugement.  Ja  à  Dieu  ne  plaise  que  je 
m'oublie  tant  que  cela,  considérant  que  nos  peuples, 
et  jusques  aux  moindres,  voire  que  plusieurs  de  ceux 
qui  au  commencement  estoient  si  eschaufiez  qu'ils  en 
estoient  devenus  aveugles,  ont  maintenant  les  yeux 
très-ouverls ,  estans  devenus  sçavans  à  leurs  despens, 
enseignez  de  Texperience,  leur  maistresse  ordinaire! 
Messieurs,  ils  sont  si  las  de  la  guerre,  et  si  mal  édi- 
fiez des  choses  qui  se  passent,  que  si  maintenant  le 
roy  de  Navarre  leur  donnoit  occasion  d'espérer  sa  con- 
version, ou  davantage  si  après  quelque  forme  d'ins- 
truction il  alloit  à  la  messe,  peut-estre  qu'ils  n'atteur 
droient  le  consentement  de  nostre  sainct  père  le  Pape, 
ny  celuy  des  chefs  de  nostre  party,  pour  le  recog- 
noistre  et  poser  les  armes  :  par  où  vous  pouvez  juger 
quel  hazard  nous  courons  si  nous  violons  nos  loix , 
fondez  sur  la  persévérance,  puis  qu'il  est  au  pouvoir 
de  nos  adversaires  d'apporter  ce  changement  parmy 
nous  quand  il  leur  plaira.  Au  lieu  que  du  commen- 
cement les  exemples  des  mutations  qui  sont  adveniies 
au  faict  de  la  religion  en  la  Germanie,  Angleterre  et 
ailleurs,  animoient  nos  peuples  à  la  guerre ,  ils  servent 
maintenant  à  les  faire  craindre  et  aprehender  que 
si  l'on  continue  à  user  de  rigueur  à  l'endroit  du  roy 

de  Navarre  sur  son  instruction  et  reconciliation   à 
l'Eglise^  qu'ils  sçavent  que  les  catholiques  qui  l'assis- 
tent ont  par  sa  permission  demandée  et  recherchëe, 
il  est  à  craindre  que  le  desespoir  ne  l'emporte  avec 
eux  à  joiier  de  son  reste  en  ceste  guerre,  et  que  le 
succez  en  soit  aussi  préjudiciable  à  nostre  religion  qu'a 
esté  la  resolution  prise  audit  païs  de  se  distraire  du 
tout  de  l'obéissance  du  Sainct  Siège  comme  ils  ont 
faict.  Pour  ceste  cause  j'eusse  bien  désiré  qu'il  eust 
pieu  à  Sa  Saincteté  de  recevoir  et  ouyr  celuy  que 
lesdits  catholiques  avoient  pour  cet  efiect  envoyé  de- 
vers luy;  car  je  crains  que  le  refus  qu'elle  en  a  faict 
non  seulement  serve  de  prétexte  à  nosdits  adversaires 
pour  couvrir  leur  obstination ,  mais  aussi  soit  cause 
d'arrester  et  lier  avec  eux  plus  estroitement  que  jamais 
lesdits  catholiques  indignez  d'iceluy,  l'attribuant  plus- 
tost  au  pouvoir  qu'ont  à  Rome  ceux  qui  craignent  la 
conversion  dudit  roy  de  Navarre  et  sa  grandeur,  qu'à 
toute  autre  considération  fondée  sur  la  religion,  comme 
f:eux  qui  cognoissent  et  croyent  certainement,  comme 
je  fais  de  ma  part,  que  laditte  conversion  eust  apporté 
à  ce  royaume  et  à  toute  la  chrestienté  un  très- grand 
repos  pour  la  suitte  qu'elle  eust  eue,  et  que  si  elle  ne 
fust  advenue  par  la  faute  dudit  Roy,  le  party  catholi- 
que en  eust  aussi  tiré  un  grand  advantage  :  d'autant 
que  plusieurs  d'eux  eussent  estimé  avoir  lors  juste 
occasion  de  le  quitter,  comme  je  pense  certainement 
(ju'ils  eussent  faict;  car  j'en  recognois  infinis  qui  ont 
grand  regret  delà  division  des  catholiques,  et  de  veoir 
que  leurs  armes  servent  à  establir  les  autres  :  et  s'il 
advient  que  la  guerre  dure,  et  qu'elle  succède  mal 
pour  nous,  quel  regret  aurons-nous  d'avoir  perdu 

cette  occasion  de  gaigner  lesdits  catholiques  et  nous 
reiinir  tous  ensemble  pour  nostre  mutuelle  conserva- 
tion? Pour  mon  regard,  j'estime,  n^essienrs,  quoy  que 
nous  résolvions  et  facions,  que  nos  affaires  iront  tous- 
jours  du  mal  en  pis,  jusques  à  ce  que  les  catholiques 
du  royaume  soient  d'accord  et  bien  reiinis  à  la  def- 
fence  et  manutention  de  leur  religion,  comme  ils  ont 
este  autresfois;  et  partant  qu'il  est  nécessaire  sur  toutes 
choses  de  viser  et  mettre  peine  d'atteindre  à  ce  but  : 
autrement  le  party  catholique  s'afibiblira  tous  les  jours 
à  veiie  d'oeil, comme  il  a  faict  depuis  nostre  desunion. 
Pour  ce  faire,  il  est  du  tout  besoin  que  nous  justifions 
tellement  nos  intentions  par  nostre  présente  resolu- 
tion et  nostre  conduitte  en  icell'e,  que  ceux  qui  sont 
avec  nosdils  adversaires  n'ayent  occasion  de  croire, 
comme  ils  ont  faict  jusques  à  présent,  que  nostre 
guerre  est  plustost  ambitieuse  que  religieuse;  à  quoy 
peut  grandement  servir  laditte  conférence,  pourveu 
qu'elle  soit  faicte  en  seureté  et  dilection  vrayement 
chrestienne,  et  avec  telle  patience  qu'il  convient  :  chose 
qui  nous  est  très -difficile  d'exécuter  durant  la  tour- 
mente de  la  guerre,  laquelle  occupe  tellement  les  es- 
prits des  hommes  €t  principallement  des  grands,  sans 
lesquels  on  n'y  peut  rien  advancer,  que  l'on  n'y  vac- 
quera  qu'à  demy,  et  comme  par  manière  d'ac({uit, 
si  l'on  ne  la  faict  cesser  pour  quelque  temps  :  et  si 
c'est  chose  que  nous  ne  puissions  obtenir  de  nosdits 
adversaires,  lesquels  jusques  à  présent  certainement 
s'y  sont  monslrez  très-mal  disposez,  au  moins  diffé- 
rons à  prendre  une  resolution  qui  rende  les  choses  irie- 
conciliabljss,  jusques  à  ce  que  nous  voyons  ce  (|ui 
reiissira  de  laditte  conférence,  et  que  nous  ayons  perdu 

toute  espérance  de  nous  pouvoir  maintenir  par  autre 
voye. 

Or^  monsieur,  nous  avons  tous  en  ceste  assemblée 
les  yeux  fichez  sur  vous ,  tout  ainsi  qu'ont  les  mariniers 
sur  leur  principal  pilote  en  un  passage  très-perilleux 
duquel  ils  n'espèrent  sortir  que  par  son  industrie  et 
expérience,  en  laquelle  ils  ont  toute  confiance.  Nous 
desirons  autant  que  jamais  de  plustost  perdre  les  biens 
et  la  vie,  que  de  manquer  d'un  seul  poinct  au  devoir 
de  vrais  chrestiens,  pour  la  defience  de  nostre  reli- 
gion :  c'est  le  vœu  que  nous  avons  faict,  dont  ne  vou- 
lons nous  desdire  pour  chose  quelconque.  Mais  nous 
vous  supplions  ne  permettre  que  les  aveugles  nous  con- 
duisent, ny  que  les  factieux  abusent  en  cela  de  nostre 
zèle  et  de  vostre  authorité,  comme  plusieurs  eussent 
desjà  faict  si  ne  l'eussiez  empesché,  dont  ils  vous  re- 
gardent encores  d'aussi  mauvais  œil  que  jamais,  quel- 
que contenance  qu'ils  facent  du  contraire  :  au  lieu  que 
les  gens  de  bien  vous  en  révèrent  et  chérissent  davan- 
tage. Monsieur,  le  nombre  de  ceux-cy  est  plus  grand 
et  plus  puissant  qu'il  n'a  esté,  car  l'expérience  l'a  fort 
accreu  ;  de  sorte  qu'il  vous  sera  très-facile,  vous  servant 
d'eux  et  les  authorisant,  de.  conduire  la  barque  au 
port  que  vous  jugerez  avec  eux  estre  plus  salutaire.  Si 
vous  prenez  ce  conseil,  vous  comblerez  vous  et  vostre 
maison  de  bénédictions  :  car  chacun  à  bon  droict  vous 
donnera  la  gloire  d'avoir  aydé  à  conserver  la  religion 
«  et  la  France  en  son  entier,  et  vous  devra  sa  salvation  ; 
vous  justifierez  d'un  tesmoignage  irréprochable  la  mé- 
moire des  vostres  et  toutes  vos  actions  passées. et  pré- 
sentes, avec  les  intentions  de  tous  ceux  qui  vous  ont 
suivy  et  servy,  lesquels  participeront,  ce  faisant,  à 

vostre  bon-heur;  vous  bastirez  vostre  grandeur  et  la 
fortune  des  vostres  sur  des  fondemens  qui,  pour  estre 
justes  et  utiles  au  public,  seront  fermes  et  solides^  et 
partant  perdurables.  Représentez-vous  ce  que  vous 
avez  avancé  et  pour  vous  et  pour  eux  depuis  quatre 
ans  :  vous  trouverez  que  si  le  public  y  a  plus  perdu 
que  gaigné ,  vous  avez  encores  moins  profité.  Qui  n'a 
faict  ses  affaires  mieux  que  vous?  Où  sont  les  cita- 
delles que  vous  avez  basties,  comme  ont  faict. d^autres 
pour  maistriser  ceux  qui  les  avoient  appeliez  et  receus 
en  leurs  villes?  Où  sont  les  thresors  que  vous  avez  as- 
semblez aux  despens  du  public?  Tant  s'en  faut  que 
vous  l'ayez  faict,  encores  qu'il  ayt  esté  en  vostre  puis- 
sance^ que  .vous  y  avez  mis  tout  ce  que  vous  aviez. 
Plusieurs  ont  abusé  de  vostre  bonté,  ayant  pris  argent 
de  vous,  lesquels  n'ont  servy  comme  ils  vous  avoient 
promis.  Il  est  vray;  mais  doit-on  pour  cela  vous  ac- 
cuser d'avoir  mal  mesnagé  les  deniers  publics,  comme 
on  a  osé  faire  aussi  malicieusement  qu'indiscrètement? 
Quel  chef  de  part  en  une  guerre  civile  n'a  esté  subject 
à  telles  piperies,  et  quel  moyen  y  a  -il  de  chastier  les 
autheurs  d'icelle,  lesquels  trouvent  par  tout  support, 
non  seulement  avec  les  adversaires,  mais  aussi  parmy 
les  leurs  mesmes,  desquels  il  est  souvent  advenu  qu'ils 
ont  esté  pratiquez  et  dèsbauchez  plustost  que  les  au- 
tres? Et  toutesfois  vous  seul  avez  porté  et  portez  en- 
cores l'envie  et  le  blasme  des  fautes  d'autruy.  Il  n'y  a 
partie  sur  vous  ny  en  vous  qui  n'ayt  esté  atteinte  de 
quelque  calomnie.  Si  quelquesfois  vous  avez  voulu  ré- 
gler les  affaires  et  y  apporter  un  ordre,  chacun  s'y  est 
opposé,  comme  si  vostre  interestvous  y  euslt  poussé 
plustost  que  la  considération  publique;  et^si  depuis. 

forcé  de  la  violence  du  mal,  vous  avez  voulu  couler 
le  temps  avec  les  autres  en  la  confusion  qui  a  tous- 
jours  esté  y  qui  ne  s*en  est  plaint  et  ne  vous  a  blasmé 
quand  vous  avez  cherché  les  moyens  d'advancer  et 
solliciter  la  présente  assemblée  comme  un  souverain 
remède  à  tels  desordres?  L'on  a  dit  que  vous  voulez 
traicter  avec  nosdits  adversaires  ;  et  quand  au  con- 
traire vous  avez  esté  contraint ,  à  cause  de  la  guerre 
et  des  dangers  des  chemins,  la  retarder,  vous  avez 
esté  accusé  de  le  faire  exprès  pour  la  crainte  que  vous 
aviez  d'icelle,  mesme  d'estre  privé  de  la  charge  qui 
vous  a  esté  commise ,  peu  de  gens  ayant  voulu  consi- 
dérer combien  elle  est  pesante  et  onéreuse,  ny  les  in- 
commoditez ,  périls  et  fascheries  desquels  elle  a  tous- 
jours  esté  accompagnée.  Quels  oflSces  n'a-t-on  faicts 
contre  vous  dedans  et  dehors  le  royaume,  pour  des- 
crier et  traverser  vos  entreprises ,  mesmes  contre  nos- 
dits adversaires?  De  sorte  que  je  ne  m'esmerveille  pas 
de  ce  qu'elles  ont  si  mal  succédé,  mais  de  ce  qu'il  n'en 
est  pis  advenu  ;  car  maintenant  l'on  veut  pour  vous 
recompenser  de  toutes  vos  peines,  pertes  et  mérites, 
que  vous  faciez  les  affaires  d'autruy  à  vos  despens  et 
aux  nostres.  Monsieur,  je  vous  diray  en  un  mot,  avec 
ma  liberté  ordinaire,  que  si  vous  suivez  ce  chemin, 
vous  y  rencontrerez  tout  le  rebours  de  ce  que  l'autre 
vous  promet.  Vous  seriez  aussi  le  premier  qui  se  scroit 
bien  trouvé  d'avoir  introduit  dans  son  pays  un  prince 
plus  grand  que  soy,  et  par  dessus  soy.  S'il  en  advient 
autrement,  tousjours  vostre  grandeur  et  prospérité  sera 
suspecte  à  ceux  qui  tiendront  la  leur  de  vous;  et  si 
devant  lé  coup  l'on  a  faict  tout  ce  que  l'on  a  peu  pour 
vous  desauthoriser,  jusques  à  tenter  de  faire  un  esta- 

blissetnent  sans  vous,  devez-vou&  croire  qu'après  qu'il 
sera  rué,  et  que  voras  aurez  lasché  la  parole,  l'on  vous 
respecte  davantage?  C'est  bien  ce  que  Ton  vous  pro^ 
met;  mais  ce  seroït  contre  toute  maxime  et  reigle  d'Es- 
tat  si  Ton  l'obscrvoit,  quand  mesme  la  guerre  dure- 
roit,  laquelle  vous  rend  nécessaire.  Je  parlerois  plus 
clairement  et  par  exemple ,  si  j'estimois  qu'il  en  fust 
besoin.  Monsieur,  je  ne  veux  plus  vous  représenter 
qu'une  chose  :  c'est  que  si  vous  entreprenez  de  dispo- 
ser du  royaume  contre  les  loix  d'iceluy,  peut-estre  y 
engagerez -vous  pour  un  temps  nos  personnes  et  nos 
biens,  puis  que  nous  vous  avon^,  confié  la  garde  et 
déposition  de  nos  villes.  Mais  croyez  qu'il  sera  très- 
difficile  que  nos  cœurs  s'y  assujectissent  jamais,  prin- 
cipalement s'il  faut  que  nostre  langueur  dure  après  ce 
saut,  camme  il  y  a  grande  apparence  d'estimet  qu'elle 
fera.  Voire  qu'elle  augmentera  plustost  qu'autrement, 
d'autant  qu'il  sera  êh  la  puissance  de  nosdits  adver- 
saires ,  si  vous  ne  tes  battez  et  affoiblissez  grande- 
ment, de  nous  inconmioder  et  couper  les  vivres  :  prin-* 
cipalement  en  ceste  ville  de  Paris,  contre  laquelle , 
comme  contre  les  autres,  il  ne  faut  pas  douter  que 
lors  ils  ne  facent  du  pis  qu'ils  pourront,  par  ce  que 
la  querelle  sera  devenue  irréconciliable.  Lors  chacun 
vous  reprochera  le  malheur  commun,  se  ressouvenant 
qu  il  aura  esté  en  vostre  puissance  de  nous  garantir  : 
et  mesmes  vous  en  aurez  esté  requis  ;  dont  vous  ne  de- 
vez point  douter  qu'il  ne  vous  arrive  plusieurs  incon- 
veniens  très -dangereux.  Au  moyen  de  quoy  je  vous 
supplie  et  conseille  tout  ensemble,  comme  vostre  très- 
humble  et  affectionné  serviteur,  de  justifier  au  moins 
tellement  vostre  conduitte  en  ceste  action  et  résolu- 

tion ,  que  vostre  honneur  y  soit  conservé,  avec  la 
créance  que  vous  avez  acquise  envers  les  gens  de  bien, 
sans  laisser  le  certain  pour  Tincertain  à  Tappetit  de 
gens  qui  ne  se  fieront  peut-estre  jamais  en  vous,  et  qui 
ne  se  peuvent  asseurer  et  establir  en  ce  royaume  que 
par  un  gênerai  et  entier  renversement  d'icelle.  Et 
neantmoins  ne  peut  advenir  que  nostre  religion  ne 
courre  la  mesme  fortune;  dont  seront  responsables 
devant  Dieu  tous  ceux  qui  en  une  sorte  ou  en  une 
autre  y  auront  preste  la  main. 

Cette  harangue  fut  faicte  par  M.  de  Villeroy,  au 
mois  de  may  i  SgS ,  pour  estre  prononcée  en  rassem- 
blée des  Estats  de  Paris,  où  il  avoit  esté  très-utile  : 
mais  les  soupçons,  broiiilleries  et  traverses  qu'il  y 
trouva  Vempescherent  de  ce  faire.  Toutesfois,  ledit 
sieur  duc  de  Mayenne  Ta  veuë,  et  a  de  beaucoup 
servy  pour  le  bien ,  ayant  peut-estre  esté  le  moule  qui 
a  formé  les  humeurs  et  volontez  des  gens  de  bien  à 
rechercher  le  bien  et  le  salut  de  cet  Estât. 

LETTRE 

DE  M.  DE  VILLEROY 

A.  M.  DE  MAYENNE, 
Du  deuxiesme  Jour  de  fan  i&gi. 


MoirsEiGiTEUR ,  je  vous  €8Crirois  souvent  si  je  le 
pouvois  faire  utilement  pour  le  public  et  pour  vostre 
service  ;  mais  les  affaires  sont  en  un  estât  tel  qu'il 
n'y  a  plus  que  la  main  de  Dieu  qui  y  puisse  yalloir 
quelque  chose.  Nous  avons  perdu  toute  créance  et 
espérance  des  uns  aux  autres,  de  sorte  que  nous  attri- 
buons à  art  et  tromperie  les  ouvertures  que  nous  fai- 
sons de  part  et  d'autre  :  qui  est  un  mal  difficile  à  sur- 
monter, car  où  la  confiance  défaut  les  paroUes  sont 
inutiles,  principalement  celles  qui  sont   privées  et 
secrettes.  C'est  pourquoy  je  vous  ay  souvent  supplié, 
et  vous  ay  encores  n'agueres  escrit  faire  manier  et 
traicter  publiquement  et  par  personnes  publiques  les 
affaires  generalles ,  estimant  n'y  avoir  autre  moyen 
d'arrester  le  cours  du  mal  qui  nous  va  accabler,  que 
cestuy-là.  Vous  l'avez  tousjours  rejette  pour  diverses 
considérations  qui  regardent  plus  les  interests  privez 
que  la  cause  publicque*  Et  c'est  ce  qui  a  faict  blasmer 
et  calomnier  vostre  procédure  et  tous  ceux  que  vous 
44.  3i 


482  MÉMOIRES  d'état 

y  avez  employez  :  qui  vous  a  faict  perdre  la  bien- 
veillancoi  du  peuple ,  qui  estoit  le  principal  appuy  et 
fondement  devostre  authorité,  et  qui  à  la  findestruira 
vostre  party  aux  despens  de  la  religion  et  de  TEstat. 
Vous  avez  eu  crainte  d'offenser  les  estrangers  qui  vous 
assistent;  lesquels  toutesfois  vous  en  ont  sceu  peu  de 
gré;  et  si  ont  encores  eu  moins  de  soin  de  vous  secou- 
rir et  fortiGer;  comme  il  failloit,  pour  remédier,  par  la 
force  et  la  réputation  de  vos  armes  joinctes  ensemble, 
à  ces  subtils  mescontentemens  et  desespoir  public , 
que  nous  prévoyons  qui  dévoient  naistre  dudit  renou- 
vellement de  la  guerre.  Les  ennemis  croyent  que  vous 
ne  demandez  la  continuation  de  la  trefve  que  pour 
attendre  vos  forces  et  mieux  dresser  vostre  party  à 
Rome  et  en  Espagne  ;  et  le  peuple ,  pour  feire  durer  la 
guerre  et  mieux  faire  vos  affaires  particulières.  Cela 
estant;  comment  espérez -vous,  estant  foible  comme 
vous  estes  ;  persuader  aux  premiers  que  vous  voulez 
negotier  de  bonne  foy;  et  aux  autres  que  vous  voulez 
et  pouvez  les  sauver  que  par  une  negotiatidh  publi- 
que et  authentique  telle  que  je  vous  en  ay  cy  deva^it 
escript,  qui  authorise  et  justifie  par  tout  vostre  inten- 
tion? C'est  chose  que  vous  pouvez  faire  soubs  le  bbn 
plaisir  du  Pape,  affin  de  rendre  à  Sa  Saincteté  le  res- 
pect que  vous  luy  devez ,  et  satisfaire  à  vostre  parole; 
et  laquelle  ne  peut  estre  résolue  ne  conclue  si  tost 
que  vous  n'ayez  encores  loisir  d'estreesclaircy  de  la 
volonté  de  Sa  Saincteté;  quand  mesmes  on  entreroit 
en  matière  dès  demain,  devant  qu'elle  soit  achevée. 
Vous  estimez  ce  chemin  estre  trop  périlleux  et  hon- 
teux ;  et  je  croy ,  pour  mon  regard ,  non  seulement  qu'il 
ne  peut  estre  que  très-seur  et  utile  au  gênerai;  et  à 

vostre  particulier  très-honorable,  et  à  vostre  grande 
descharge  ;  mais  aussi  qu'il  est  unique ,  et  ne  vous  en 
reste  pointd'autre  pourarrester  le  mal  qui  nous  presse. 
Monseigneur,  je  vous  dis  cecy  franchement,  comme 
aniy  de  ma  patrie,  jaloux  de  la  conservation  de  nostre 
religion  et  de  vostre  réputation  et  service  :  en  fin  cha^- 
cun  est  las  de  la  guerre,  et  ne  sera  plus  non  seulement 
à  Tadvenir  question  de  la  religion,  mais  aussi  en  vos- 
tre puissance  de  vous  deffendre  et  conserver,  ny  à 
vous  de  bien  faire  à  vous  mesmes.  Je  ne  vous  diray 
les  raisons  sur  lesquelles  ils  se  fondent ,  car  vous  les 
sçavez  et  sentez  mieux  que  personne;  mais  croyez,  je 
vous  supplie ,  qu'il  y  a  peu  de  gens  qui  prennent    • 
plaisir  de  se  perdre  de  gayeté  de  cœur,  et  d'espouser 
un  desespoir  pour  le  reste  de  leur  vie  et  de  leur  pos- 
térité. Les  bonnes  villes  et  communautez  y  sont  les 
plus  bandées ,  comme  celles  qui  se  trouvent  descheues 
de  l'espérance  qu'ellesauroîent  conceuè*  de  ceste  guerre, 
et  qui  en  supportent  plus  de  tourment  que  les  autres. 
N'attendez  donc  les  effects  de  leur  desespoir  :  vouis 
estes  trop  foible  pour  l'empescher,   et  a  desja  passé 
trop  avant  pour  estre  retenu  par  douceur  et  par  art; 
vous  l'esprouverez  et cognoistrez aussi,  monseigneur, 
et  Dieu  veuille  que  ce  ne  soit  trop  tard  pour  son  ser- 
vice et  de  vostre  particulier!  Quiconque  a  volonté 
de  bien  faire  ne  doibt  faire  difficulté  d'opérer  et  d*agir 
en  public ,  ne  de  se  bien  obliger  qui  veult  bien  payer. 
Sur- ce  je  vous  baise  très-humblement  les  mains^  et 
prie  Dieu,  monseigneur,  vous  conserver  en  parfaicte 
santé.  De  Pontoîse,  ce  2^  jour  de  l'an  1594. 


3  t. 

LETTRE 

DE  M.  DE  VILLEROY 


A  M.  DE  BELLIEVRE, 


Du  17  mars  iSqô, 


MoirsiBURy  si  je  pouvois  par  mes  responces  vous 
rendre  la  consolation  que  je  reçois  de  vos  lettres ,  qui 
sont  pleines  d'amitié  et  de  bons  enseignements ,  je 
vous  escrirois  souvent  ^  et  n'eusse  tant  tarde  de  vous 
remercier  de  celle  du  vingt- sixiesme  de  fètrier,  que 
M.  de  La  Verrière  m'a  faict  tenir  ;  mais  tout  me  man- 
quant pour  ce  faire,  horsmis  la  bonne  volonté,  je 
m'abstiens  de  vous  importuner,  comme  celuy  qui  n'a 
pouvoir  que  de  déplorer  avec  les  gens  de  bien  nostre 
commun  malheur,  et  qui  est  sans  moyen  d'y  remédier 
ny  de  servir  ses  amis.  C'est  ce  qui  m'a  faict  sortir  de 
la  presse,  et  me  retirer  en  ce  Heu,  d'où ,  monsieur,  je 
ne  puis  vous  offrir  qu'une  entière  affection  de  vous 
honorer,  obeyr  et  servir  en  toutes  choses ,  qui  ne  me 
faudra  ny  changera  jamais.  Je  n'approuve  non  plus 
que  vous  tous  ces  escrits  qui  ont  esté  publiez,  lesquels 
ont  esté  aussi  composez  sans  moy  ;  j'ay  appris  à  votre 
eschole  que  ce  n  est  le  chemin  qu'il  faut  tenir  pour 
bien  faire  :  ils  ne  servent  qu'à  effaroucher  le  gibier,  et 

faire  parler  le  monde.  Ceux  qui  veulent  accorder  une 
querelle  n'usent  de  tels  manifestes,  qui  ne  servent  qu'à 
aigrir  les  parties  plustost  qu'à  .justifier  leur  cause.  J'en 
ay  dit  mon  advis  oh  je  me  suis  trouvé  ;  mais  il  y  en  a 
qu'il  faut  que  l'expérience  enseigne,  et  le  pis  est  que  ce 
sera  aux  despens  du  public  :  à  quoy  plusieurs  inno- 
cens  pâtiront,  et  auront  part  comme 'les  autres.  J'ay 
esté  des  premiers  à  désirer  et  peut  -  estre  à  proposer 
ceste  conférence  des  catholiques,  comme  un  moyen 
très-propre  pour  faire  parler  les  uns  avec  les  autres  à 
cœur  ouvert,  et  pour  arrester  le  cours  à  plusieurs 
desseins  extravagans  qui  sont  par  tout.  Mon  intention 
estoit  bonne,  et  vous  diray  que,  Fayant  communiquée 
à  mon  arrivée  à  Paris,  elle  fut  bien  receuë;  et  toutesfois 
noslre  malheur  est  tel,  que  quand  elle  fut  depuis  pro- 
posée elle  fit  peur  à  beaucoup  de  gens  :  et  neantmoins 
elle  n'a  peu  estre  rejettée,  parce  qu'un  telrefus  condam- 
neroit  les  autheurs.d'iceluy,  et  chacun  craint  ce  juge- 
ment. C'estpourquoy^  avec  les  autres  raisons  qu'il  vous 
a  pieu  m'escrire,  je  serois  d'advis  qu'on  y  voulust  enten- 
dre. Il  ne  peut  mal  advenir  qu'à  ceux  qui  y  procéde- 
ront de  mauvaise  foy  et  qui  n'auront  l'intention  bonne  ; 
elle  retardera  plusieurs  mauvais  desseins  qui  sont  sur 
le  bureau  :  peut-estre  qu'elle  produira  plus  de  fruict 
que  nous  n'espérons.  Combien  avons  nous  veu  de  cho- 
ses succéder  au  contraire  de  Fintention  de  ceux  qui 
les  avoient  commencées  et  acheminées  !  Nous  sommes 
en  un  estât  que  nous  ne  devons  faire  difficulté  de  traic- 
ter toutes  sortes  de  remèdes;  car  nous  sommes  comme 
abandonnez  des  médecins,  et  faut  considérer  quel  est 
le  but  d'un  chacun.  Je  pense  vous  avoir  escript  cy  de- 
vant que  si  j'avois  un  procez  de  grande  conséquence  et 

bonne  cause,  je  ne  m'attendroisauxpoursuittes  et  pro- 
ductions de  ma  partie  pour  en  avoir  la  fin  à  mon  con- 
tentement/ parce  quç  ce.ne  serôit  son  profit  d'advancer 
le  mien.  Aussi  nous  en  voyons  peu  qui  soient  pour  se 
résoudre  de  quitter  leur  espérance ,  quand  ils  s'y  sont 
laissez  emporter,  pour  joiiir  d'un  bien  qu  ils  estiment 
moindre,  encores  qu'il  soit  plus  certain  que  ceux  qui 
ont  le  plus  d'interest  à  la  matière  fassent  leur  devoir, 
et  Dieu  leur  aydera  sans  doubte  ,  car  il  est  protecteur 
de  Tequité  et  de  la   vérité.  C'est  ce  que  j'ay  à  res- 
pondre  à  vostre  lettre  dernière*  J'ay  eu  des  lettres  de 
M.  le  cardinal  de  Gondy  par  M.  de  Bussi,  mais  je 
remets  le  tout  sur  ce  qu'il  me  dira  :  à  quoy  il  m'a  pro- 
mis de  satisfaire  au  retour  de  Chartres,  où.  il  est  allé 
voir  madame  sa  mère.  Je  ne  puis  vous  dire  combien 
j'ay  esté  picqué  des  traverses  qu'a  receuës  ledit  sieur 
cardinal  en.  son  voyage  contre  les  promesses  que  je 
lui  avois  faictes,  et  ce  que  j'avois  charge  de  luy  dire  : 
dont  m'estant  plaint  vivement,  on  s'e&t  excusé  sur  l'in- 
discrétion de  ceux  qui  ont  faict  l'oOence.  Dieu  en  sera 
le  juge  :  mais  toutes  dissimulations  se  descouvriront 
avec  le  temps,  aux  despens  de  ceux  qui  en  usent  quand 
elles  tendent  à  mal.  Ce  i^*  mars  1696. 

MANIFESTE 

DE  M.  DE  VILLEROY, 

SUR  L'EVASION  DE  L'HOSTE,  SON  COMMIS  [i6o4]. 


Le  vingt-deuxiesme  du  mois  d'avril,  le  sieur  Des- 
cartes, seci'etaire  de  M.  de  Barrault,  conseiller  du  Roy 
en  son  conseiid' Estât,  et  son  ambassadeur  en  Espagne, 
rencontra  le  sieur  de  Villeroy  estant  sur  des  chevaux 
de  poste,  entre  sa  maison  de  Villeroy  et  Juvisi.  Ledit 
sieur  de  Villeroy,  estant  eu  carosse,  l'ayant  saliié,  il  le 
pria  de  le  suivre  jusques  au  lieu  de  Villeroy  où  il  alloit 
coucher  :  ce  qu'il  fit.  Y  estant  arrivé,  ledit  sieur  Descar- 
tes luy  représenta  bien  particulièrement,  de  la  part 
dudit  sieur  de  Barrault,  ce  qu'il  avoit  appris  et  décou- 
vert en  Espagne  par  le  moyen  du  sieur  de  BaiSs,  que 
ledit  Descartes  avoit  amené  avec  luy,  et  laissé  à  Fon- 
taine-bleau,  des  intelligences  que  le  jeune  L'Hoste, 
l'un  des  clercs  dudit  sieur  de  Villeroy,  avoit  avec  les 
ministres  du  roy  d'Espagne,  ausquels  il  s'estoit  engagé 
et  prostitué  dès  le  temps  qu'il  estoit  en  Espagne,  ser- 
vant le  B^y  auprès  de  M.  de  La  Bochepot,  avec  lequel 
ledit  sieur  de  Villeroy  l'avoit  mis  pour  apprendre  la 
langue  et  y  servir  Sa  Majesté,  lesquelles  intelligences 
il  avoit  depuis  entretenues  et  augmentées,  au  grand 
préjudice  du  service  de  Sa  Majesté:  ce  que  ledit  sieur 
Descartes  veriffia  et  prouva  audit  sieur  de  Villeroy  par 

deux  lettres  escrittes  en  espagnol  de  la  main  dudit 
L'Hoste  soubs  nom  déguise ,  que  ledit  sieur  de  Y illeroy 
recogneut  très-bien  estre  escrittes  par  ledit  L'Hoste, 
après  mesme  les  avoir  confrontées  avec  d'autres  es- 
crittes par  luy  en  mesme  temps^  langue  et  charactere, 
soubssîgnées  de  son  nom^  que  luy  représenta  aussi  ledit 
Descartes  :  tellement  que  ledit  sieur  de  Villeroy  jugea 
ledit  ad  vis  ^estre  véritable,  sans  plus  en  doubter.  Et 
comme  ledit  sieur  Descartes  luy  proposa  qu'il  estimoit 
estre  à  propos  de  dissimuler  et  celer  quelque  temps 
ledit  advis  affin  de  sui*prendre  ledit  L'Hoste  en  faute, 
comme  il  seroit  facile  de  faire,  ne  se  deffiant  de  rien,  et 
ses  actions  estans  observées  de  près,  ledit  sieur  de 
Villeroy  rejetta  ceste  proposition,  jugeant  qu'il  estoit 
difficile  tenir  ce  fait  secret  long-temps  :  de  façon  que 
ledit  L'Hoste  n'en  eut  le  vent ,  mesmes  par  advis  qui 
luy  en  seroit  donné  par  la  voye  de  l'ambassadeur  d'Es- 
pagne, sur  le  partément  du  pays  dudit  Baffis ,  et  le 
retour  à  Valladolid  de  celuy  dans  la  boëte  duquel 
M.  de  Barrault  avoit  fait  prendre  les  deux  susdites 
lettres  qui  veriffioientle  crime  de  L'Hoste.  Pour  ceste 
cause,  ledit  sieur  de  Villeroy  le  pria  de  retourner  le 
jour  mesme  à  Fontainebleau,  où  il  avoit  laissé  ledit 
Baffis,  pour  luy  dire  qu'il  s'y  rendroit  le  lendemain 
de  bonne  heure  pour  informer  Sa  Majesté  de  ce  faict, 
luy  présenter  ledit  Baffis,  ejt  recevoir  ses  commande- 
ments :  ce  que  fit  ledit  Descartes. 

E^  le  lendemain,  28  dudit  mois,  le  sieur  de  Villeroy 
arriva  à  Fontaine-bleau  environ  les  dix  heures  du  ma- 
tin,  fit  entendre  à  Sa  Majesté  le  récit  que  luy  avoit  fait 
ledit  Descaries,  et  les  preuves  qu'il  luy  avoit  fait  veoir 
de  la  perfidie  dudit   L'Hoste,  suppliant  Sa  Majesté 

d'ouir  sur  cela  dès  le  jour  mesme  ledit  Baffis  en  la  pré- 
sence dudit  Descai'tes ,  et  que  ce  fust  en  Ueu  secret, 
afin  que  personne  n'eust  cognoissance  de  leur  veuë, 
et  principalement  dudit  Ralfis,  que  Descartes  disoit 
avoir  tenu  enfermé  et  caché  au  logis  oii  il  estoit  des- 
cendu à  son  arrivée  audit  Fontaine-bleau.  Sa  Majesté 
ordonna  audit  Descartes  d'amener  ledit  Baffis  en  la 
gallerie  de  sa  bassecourt  incontinent  après  son  disner , 
et  leur  fit  bailler  un  passe^par-tout  afin  de  s'y  rendre 
par  les  jardins  sans  passer  par  la  basse-court  ny  entrer 
au  chasteau,  pour  n  estre  veus  et  descouverts  :  comme 
ils  firent. 

Ledit  sieur  de  Villeroy  estant  demeuré  auprès  de 
Sa  Majesté  jusques  à  ce  qu'elle  se  mit  à  table  entre 
midy  et  une  heure,  sortant  du  chasteau  pour  venir 
en  sa  chambre  4e  la  bassecourt,  veit  arriver  au  bureau 
de  la  poste,  qui  est  logée  près  d^icelle,  deux  courriers 
vestus  àTespagnoUe,  avec  quelques  malles.  Incontinent 
il  dit  à  Montaigne  y  commis  du  sieur  de  La  Yarénne, 
qui  se  trouva  là,  qu'il  sceust  quels  gens  ils.estoient, 
d*où  ils^enoient ,  et  où  ils  alloient. 

Ledit  Montaigne  ayant  rapporté  au  sieur  de  Villeroy 
qu'ils  venoient  d'Espagne,  et  que  l'un  d'eux  estoit 
Flaman  de  la  maison,  de  l'ambassadeur  d'Espagne, 
qui  estoit  passé  pour  aller  trouver  ledit  ambassadeur 
à  Paris ,  ledit  sieur  de  Villeroy  luy  commanda ,  au 
nom  du  Boy,  de  retenir  lesdits  courriers,  et  les  envoyer 
loger  en  quelque  maison  du  village,  et  mettre  un 
homme  auprès  d'eux  qui  ne  permist  que  personne 
parlast  à  eux  sans  sa  permission  :  ce  qu'il  luy  dit  qui 
luy  ordonnoit  pour  cause  qui.  j^portoit  au  service  du 
Boy.  A  quoy  ledit  Montaigne  dit  qu'il  satisferoit. 

Ledit  ^ieur  de  Villeroy  estant  monté  en  sa  cliambre 
pour  disner^  ledit  Montaigne  luy  apporta  un  pacquet 
dadit  sieur  Barraukavec  une  petite  boëte  carrée,  dans 
laquelle  y  avoit  des  graines  de  jardins  que  luy  en- 
voyoit  ledit  sieur  de  Barrault  dont  il  avoit  chargé  l'un 
desdits  courriers ,  lesquels  ledit  Montaigne  asseura 
ledit  de  Villeroy  avoir  envoya  loger  au  village,  et 
commis  auprès  d*eitx  le  jeune  Pizeux,  fils  d'un  cour- 
rier qui  sert  il  y  a  long-temps  à  la  suite  de  la  cour. 

Ledit  sieur  de  Villeroy  fut  mandé  parle  Roy  f aller 
trouver  en  ladite  gallerie  de  la  bassecourt,  n'estant 
encores  hors  de  table ,  d'autant  que  Sa  Majesté  avoit 
ja  disné,  voulant  aller  à  la  chasse.  S'y  estant  acheminé, 
il  trouva  Sa  Majesté  en  I.adite  gallerie,  accompagné  de 
la  Boyne seule,  le  sieur  de  Châsteau -Vieux,  chevalier 
d'honneur  de  ladite  dame,  gardant  la  porte.  Leurs 
Majestez  ayans  ja  ouy  le  récit  dudit  Rafiis  touchant  la 
trahison  dudit  L'Hoste,  la  façon  de  laquelle  il  l'avoit 
sceuë ,  et  comme  il  l'avoit  descouverte  audit  sieur 
de  Barrault  ,  ledit  Descartes  estant  présent.  Ledit 
Raffis  informa  encore  Leurs  Majestez  de  plusieurs  au- 
tres choses  très-importantes  à  leur  service,  et  r«spondit 
à  plusieurs  questions  et  demandes  que  Sa  Majesté  luy 
fit,  présent  ledit  sieur  de  Villeroy. 

Sa  Majesté  ayant  finy  avec  ledit  Raffis  et  Descartes, 
leur  commanda  s'en  retourner  au  logis  par  le  mesme 
chemin  qu'ils  estoient  venus,  afin  de  n'estre  veus  et 
descouverts  de  personne ,  et  retint  ledit  sieur  de  Ville- 
roy auprès  d'elle. 

Comnoie  Sa  Majesté  sortoit  de  ladite  gallerie  pour 
prendre  la  botte,  pour  'aller  à  la  chasse  sur  la  terrasse 
proche  la  grande  gallerie,  Desnots,  aussi  cominis  dudit 


^. 

sieur  de  La  Varenne,  n'agueres  venu  de  Thurin  de- 
pesché  vers  Sa  Majesté  pai:  ledit  sieur  de  La  Varenne,, 
se  présenta  à  elle  estaqt  arrivé  à  la  mesme  heure  de* 
Paris,  où  il  avoit  passé,  sans  voir  Sa  Majesté  en  ce 
lieu,  pour  porter  sa  depesche  audit  sieur  de  Villeroy, 
ainsi  que  ledit  sieur  de  La  Varenne  luy  avoit  com- 
mandé :  dont  Sa  Majesté  n'estoit  contente. 

Leditsieur  de  Villeroy  demeura  auprès  de  Sa  Ma- 
jesté jusques  à  ce  qu  elle  fut  moutée  à  cheval  3  après  il 
se  retira  en  sa  chambre ,  et  ne  fut  si  tost  entré  en  son 
cabinet  que  M.  l'evesque  de  Chartres ,  accompagné  du 
père  Cottpn  et  des  ausmosniers  de  Sa  Majesté  qui  sont 
en  quartier,  y  entra  pour  ad  viser  avec  luy  ce  qu'il 
falloit  faire  le  lendemain  jour  de  Sainct  George  pour 
la  cérémonie  de  l'ordre  de  la  Jartiere,  que  Sa  Ma- 
jesté a  accoustumé  de  solemniser  ledit  jour.  Leur  con- 
férence dura  assez  longrtemps. 

Si  tost  qu'ils  furent  sortis  d'avec  luy,  ledit  sieur  Des- 
cartes y  entra,  qui  dit  audit  sieur  de  Villeroy  que  ledit 
L'Hoste  estoit  arrivé  de  Paris  avec  ledit  Desnots  :  de 
quoy  il  n'avoit  encores  rien  sceu  ;  qu'il  estoit  venu  en 
poste,  et  que  par  malheur  il  l'avoit  rencontré  retournant 
avec  ledit  RafEs,  de  U  gallerie  où  ils  avoient  parlé  au 
Roy,  en  leur  logis  ;  qu'appercevant  ledit  L'Hoste  à  cent 
pas  de  luy,  il  avoit  dit  audit  Raffis  qu'il  fit  semblant 
de  prendre  congé  de  luy,,  et  qu'il  se  relirast  dans  la 
porte  d'un  logis  auprès  duquel  Us  estoient  :  ce  qu'a- 
voit  faict  ledit  Raffis  le  plus  subtilement  qu'il  peut  ; 
et  qu'il  estoit  allé  accoster  çt  saluer  ledit  L'Hoste,  qu'il 
avoit  trouvé  e^phné  qu'il  lui  avoit  baillé  des  lettres  de 
M.  de  Barrault  et  autres  qu'il  avoit  pour  luy  avecquel- 
ques^ants  qu'il  avoit  apportez  d'Espagne ,  et  avoit  mis 

peine  de  l'entretenir  j  mais  qu'il  vqyoit  bien  qu'il  avoit 
l'jesprit  esmeu  et  travaillé,  et  que  ledit  L'Hoste  lay  avoit 
^^it  avoir  sceu  qu'il  estoit  arrivé  deux  courriers  d'Espa- 
gne, demandant  audit  Descartes  s'il  ]fs  avoit  vens;  et 
comme  ledit  Descartes  luy  dit  que  celuy  qu'il  avoit  peu 
voir  vestu  à  l'espagnole,  qui  s'estoit  séparé  dé  luy  et 
estoit  entré  audit  logis,  en  pouvoit  estre  l'un,  ledit 
L'Hoste  continua  à  faire  contenance  d'homme  qui  estoit 
en  peine  ^  neantmoins  que  luy  Descartes  l'avoit  entre- 
tenu le  mieux  qu'il  avoit  peu  sans  l'abandonner;  qu'es- 
tans  entrez  en  la  basse-court  et  venus  jusques  auprès 
du  logis  dudit  sieur  de  Villeroy,  L'Hoste  l'appercevant 
venir  du  chasteau ,  il  avoit  dit  audit  Descartes  qu'il 
tte  vouloit  pas  qu'il  le  vist  les  bottes  aux  jambes ,  et 
qu'il  s'alloit  debotter  ;  que  ledit  Descartes  luy  avoit 
faict  compagnie  jusques  hors  la  basse-court  ;  qu'estant 
auprès  du  logis  dudit  sieur  evesque  de  Chartres,  ils 
avoient  rencontré  un  des  gens  dudit  evesque ,  parent 
dudit  L'Hoste,  qui  les  avoit  accostez;  que  ledit  L'Hoste 
luy  avoit  dit  qu'il  n'avoit  niiangé  depuis  estre  party 
de  Paris,  et  qu'il  vouloit  aller  en  un  cabaret  pour 
t/ouver  à  disner;  que  ledit  Descartes  s'estoit  offert  de 
l'y  accompagner  ;  qu'en  fin ,  au  lieu  d'aller  au  cabaret, 
il  estoit  retourné  tout  court  en  la  basse- court  du 
chasteau,  et  estoit  entré  en  la  cuisine  dudit  sieur  de 
Villeroy  pour  y  demander  à  manger  ;  que  ledit  Des- 
cartes le  voyant  là  estoit  monté  en  la  chambre  dudit 
sieur  de  Villeroy  pour  l'en  advertir;  mais  d'autant  que 
ledit  sieur  evesque  de  Chartres  et  lesdits  aumosniers 
estoient  avec  luy ,  il  n'auroit  osé  s'ingérer  d'y  entrer 
plustost. 

Ledit  sieur  de  Villeroy,  entendant  ce  que  dessus, 

partit  aussi-tost  de  son  cabinet  pour  aller  faire  prendre 
ledit  KHoste/s*en  alla  au  logis  du  Boy,  prit  le  sieur  de 
Lomenie  avec  luy  pour  l'assister  en  ce  qui  se  passeroit, 
et  envoya  chercher  le  lieutenant  du  grand  prevost. 
Cependant  il  commanda  à  Du  Noyer,  qui  le  servoit 
demaistre  d'hostel,  d'aller  chercher  ledit  L'Hoste,  de- 
meurer  auprès  de  luy,  et  ne  le  laisser  ny  abandonner 
qu'il  ne  l'eust  envoy enquérir,  sans  luy  dire  la  cause 
pour  laquelle  il  luy  faisoit  tel  commandement,  de  la- 
quelle aussi  ledit  sieur  de  Villeroy  n'avoit  encores 
faict  part  ny  donné  advis  à  aucun  de  ses  domestiques. 
Du  Brocq,  l'un  des  Ueutenans  du  grand  prevost,  es- 
tant arrivé  en  la  gallerie  qui  est  près  la  chambre  du 
Roy,  ledit  sieur  de  Villeroy  présent,  ledit  sieur  de  Lo- 
menie luy  dit,  de  la  part  du  Boy,  qu'il  allast  prendre 
prisonnier  ledit  L'Hoste  au  logis  dudit  sieur  de  Ville- 
roy, où  il  estimoit  qu'il  estoit.  Ledit  Du  Brocq  ayant 
respondu  qu'il  ne  le  cognoissoit  point,  ledit  sieur  de  Vil- 
leroy luy  dit  qu'il  allast  se  promener  en  la  basse-court 
du  chasteau ,  et  qu'il  arrestast  celuy  qui  y  passeroit 
et  seroit  accompagné  d'un  des  ses  laquais  par  lequel  il 
l'alloit  envoyer  quérir,  ainsi  qu'il  fit  à  l'heure  mesme« 
disant  audit  laquais  qu'il  trouveroit  ledit  Du  Noyer 
avec  ledit  L'Hoste,  et  qu'il  l'amenast  avec  luy. 

Sur  cela  lesdits  sieurs  de  Villeroy  et  de  Lomenie 
passèrent  en  la  grande  gallerie  pourveoir  faire,  ceste 
capture  des  fenestres  d'icelle.  Mais  ledit  sieur  de  Vil- 
leroy, voyant  que  ledit  laquais  tardoit  trop  à  venir, 
et  que  ledit  Du  Noyer  estoit  passé  seul  par  ladite  cour 
sans  ledit  L'Hoste,  ledit  sieur  de  Villeroy  soupçonna 
incontinent  ce  qui  estoit  advenu,  à  sçavoir  que  ledit 
L*Hoste  s'en  estoit  fuy  d'effroy. 

Ce  qui  fut  veriffié  incontinent  après  par  iedit  Du 
Noyer  y  lequel ,  né  le  trouvant  audit  cabaret  ny  ail- 
leurSy  s'advisa  d'aller  au  logis  du  sieur  deFleùry,  pour 
veoir  s'il  y  estoit  encores.  Là  il  apprit  qu'il  avoit  re* 
tiré  son  cheval  ;  mais  il  ne  Vy  trouva  point,  ains  seule- 
ment un  garçon  qui' avoit  accôustuâié  de  le  penser, 
qui  luy  dit  qu'il  l'estoit  venu  prendre  fort  à  la  baste, 
et  qu'il  s'en  estoit  allé  sans  avpir  dit  où  il  alloit  :  ce 
qui  fut  rapporté  audit  sieur  de  Villeroy  par  ledit  Du 
Noyer  y  estant  epcore  en  laditte  gallerie  avec  ledit 
sieur  de  Lomenie;  et  à  l'instant  il  depescha  des  cour- 
riers et  lettres  de  toutes  parts,  et  sur  tous  les  cbemins 
que  pouvoit  tenir  ledit  L'Hoste,  pour  le  pouvoir  ren- 
contrer et  arrester,  ainsi  qu'il' est  advenu  du  costé  de 
Meaux.  S'enquist  aussi  au  mesme  instant  comment  le- 
dit L'Hoste  avoit  peu  avoir  advis  delà  délibération 
qu'on  avoit  faite  de  le  prendre  :  et  veriffia  que  cela  es- 
toit procédé  de  celuy  que  luy  avoit  donné  ledit  Mon- 
taigne, commis  de  la  poste ,  à  son  arrivée  et  descente 
au  bureau  ;  que  lesdits  deux  courriers  qui  estoient 
venus  d'Espagne  l'a  voient  demandé  et  desiroient  par- 
ler à  luy,  lesquels  il  alla  trouver,  et  parla  à  eux  de- 
vant que  d'entrer  au  logis  dudit  sieur  de  Villeroy  ;  et 
est  à  présumer  qu'il  fut  adverty  par  eux  de  la  venue 
dudit  Raffis  avec  ledit  Descartes,  et  partant  qu'il  prist 
garde  à  luy,  lesdits  courriers  estants  partis  d'Espagne 
quelques  jours  après  lesdits  RafBs  et  Descartes  :  en 
quoy  il  fut  confirmé  par  la  rencontre  inopinée  qu'il 
fit  de  l'un  et  de  l'autre,  ainsi  qu'il  est  dit  cy  devant. 

Et  d'autant  que  Ton  a  sceu,  par  les  dépositions  de 
ceux  qui  ont  esté  interrogez  depuis  sur  ce  faict  par 
le  sieur  de  Miraumont,  lieutenant  du  grand  prevost. 

ce  qui  en  a  esté  aprfs  d^ailleurs,  et  par  le  procez  ver- 
bal du  preyost  des  mareschaux  de  Meaux,  ce  qui  est 
advenu  en  la  poursuite ,  et  quand  son  corps  a  esté 
trouvé  en  la  rivière  de  Marne,  prè^  du  bac  à  Fay,  où 
il  fut  atteint  par  ledit  prevost,  dont  ne  sera  faict  men- 
tion par  le  présent  Mémoire,  qui  a  esté  faict  par  le 
sieur  de  Villeroy  seulement  pour  représenter  au  vray 
ce  qui  s'est  passé  en  Fevasion  et  fuite  de  Fontainebleau 
dudit  L'Hoste,  dont  il  a  eu  cognoissance. 

Faict  à  Fontainebleau,  le  3^  jour  de  may  1604^ 

Signé  DE  Neufville. 

DISCOURS 

DU  ROY  HENRY  III 

A    UN    PER50MMAGE    d'hOITNEUR    £T    DE    QUALITÉ    ESTANT 
PRÈS  DE  SA  MAJESTÉ  A  CAACOVIEy 


DES  CAUSES  ET  MOTIFS  DE  LA  SAINCT  BARTHELEACY. 


Sa  Majesté  j  de  qui  le  nom  avoit  volé  jusques  aux 
Sarmates  et  pays  plus  esloignez ,  par  le  bruict  de 
ses  victoiies  et  rares  vertus ,  fut  esleu  roy  par  les 
PolaqueSy  et  préféré  à  tous  les  princes  chrestiens  de 
son  temps,  à  ce  puissant  et  ample  Estât  de  Pologne , 
où  le  roy  Charles  son  frère  voulut  qu'il  s'acheminast 
incontinent,  au  grand  déplaisir  neantmoins  de  tous  les 
ordres  de  ce  royaume ,  qui  firent  deiiil  public  d'estre 
privez  de  la  présence  de  ce  prince ,  seconde  personne 
de  la  France  ,  valeureux  et  utile  à  sa  patrie  ,  laquelle 
il  laissoit  misérablement  travaillée  de  diverses  factions 
de  guerres  civiles ,  si  long-temps  par  aucuns  indus- 
trieusement  entretenues.  Luy,  touché  de  la  commiséra- 
tion de  nos  malheurs ,  et  d'amour  réciproque  envers 
TEstat ,  agité  de  ces  desordres ,  déplaisant  au  possible 
de  ce  que ,  contre  son  gré  et  intention ,  il  falloit  pour 
une  terre  estrangere  quitter  la  sienne  naturelle,  sa 
première  et  plus  chère  nourrice ,  de  laquelle  il  avoit 

tant  bien  mérité,  fut  contraint  et  demy  forcé,  par  la 
volonté  du  Roy  son  frère,  et  par  la  nécessité  du  temps 
et  des  affaires,  de  s'y  acheminer,  et  commença  son 
chemin  par  la  Lorraine,. traversant  par  toute  l'Alle- 
magne, où  il  fut  bien  receu  et  grandement  festoyé, 
avec  toute  sorte  d'allégresse  et  de  bonne  chère  de 
plusieurs  seigneurs,  princes,  republicques  et  commu- 
nautez,  et  de  tous  leurs  sujets ,  ainsi  que  meritoit  un 
si  grand  roy.  Si  est-ce  que  parmy  le  contentement  de 
tant  d'honneurs  et  de  respects  qu'il  y  receut,  il  eut  ce 
déplaisir,  faisant  son  entrée  en  quelques  villes  des  Pays- 
Bas  où  il  y  avoit  des  François  fugitifs  et  réfugiez,  d'en- 
tendre ,  parmy  les  rues  où  le  peuple  estoit  assemblé 
pour  le  voir  passer,  des  voix  s'eslever  contre  luy  plei- 
nes d'injures  et  de  reproches ,  s'adressans  indignement 
à  luy  par  hommes ,  femmes  et  enfans ,  François  et 
Âllemans ,  tant  en  nostre  langue  qu'en  allemand  et 
en  latin,  contre  la  volonté  neantmoins  des  plus 
grands  et  de  ceux  qui  le  recevoient ,  desquels  il  estoit 
recueilly  et  favorisé  en  tout  ce  qu'ils  pouvoient,  avec 
résistance  à  telles  invectives ,  procedans  de  la  seule 
occasion  et  en  haine  de  la  Sainct  Barthélémy.  Et  da- 
yantage,  en  des  banquets  et  festins  faits  à  Sa  Majesté 
pour  d'autant  plus  l'honorer  et  le  divertir,  se  disoient 
des  brocards  picquants,  et  des  rencontres  et  allusions 
qu'aucuns  faisoient  venir  à  propos,  qui  l'offençoient 
grandement;  et  encoresdes  grands  tableaux  mis  exprès 
aux  sales  et  chambres  où  il  devoit  loger,  dans  lesquels 
les  exécutions  de  la  Sainct  Barthélémy,  faictes  à  Paris 
et  autres  lieux,  estoient  peintes  au  vif,  et  les  figures  re- 
.'  présentées  après  le  naturel,  où  aucuns  des  exécutez  et 
des  exécuteurs  estoient  si  bien  dépeints  qu'on  les  remar- 
44-  3  2 

quoit  naïfvementy  tant  ceste  histoire  avolt  esté,  par 
art  et  par  diligence,  curieusement  recherchée ,  laissant 
au  jugement  commun  si  ceste  disgrâce  recentement 
receuë  en  la  mémoire  de  ce  prince ,  et  tant  de  fois 
et  par  nouvelles  occasions  renouvellée  et  gravée  en 
son  entendement ,  avoit  point  esté  cause  que  deux 
jours  après  son  arrivée  à  Cracovie,  principale  ville  de 
Pologne,  estant  logé  dans  le  chasteau,  se  sentant  agité 
la  nuict  de  plusieurs  sollicitudes  et  resveries  qui  ne  luy 
permettoient  de  reposer  une  seule  minutte  de  temps, 
environ  sur  les  trois  heures  après  minuit  envoya  que. 
rir  par  uti  valet  de  chambre  le  personnage  que  je 
ne  puis  nommer,  qui ,  pour  le  rang  qu'il  tenoit  près 
de  sa  personne ,  estoit  logé  dans  le  chasteau  près  la 
chambre  du  Roy,  lequel,  pour  le  soulager  et  divertir 
des  importunes  imaginations  qui  l'empeschoient  de 
dormir,  et  pour  se  faire  entretenir  dans  le  lict  à  la  façon 
des  roys  et  princes,  ou  plu^tost,  comme  il  apparut  lors, 
pour  luy  faire  entendre  au  vray  l'occasion  de  l'execu- 
tioji  de  la  Sainct  Barthélémy  faicte  le  24d'aousti57a. 

Commença,  le  voyant  entrer  dans  sa  chambre,  à 
luy  dire,  l'appellant  par  son  nom  :  «  Monsieur  tel ,  etc., 
je  vous  fais  venir  icy  pour  vous  faire  part  de  mes 
inquiétudes  et  agitations  de  ceste  nuict  qui  ont  troublé 
mon  repos,  en  pensant  à  l'exécution  de  la  Sainct  Bar- 
thélémy, dont  possible  n'avez  vous  pas  sceu  la  vérité 
telle  que  présentement  je  la  vous  veux  dire. 

fc  La  Boine  ma  mère  et  moy  desja  par  trois  ou  qua- 
tre fois  nous  estions  apperceus  que  quand  l'admirai  de 
Chastillon  avoit  en  particulier  entretenu  le  Roy  mon 
frère  (ce  qui  advenoit  souvent),  eux  deux  seuls,  en  de  > 
bien  longues  conférences,  si  lors,  et  par  cas  d'aven- 

lure,  après  le  départ  de  Fad  mirai,  la  Roy  ne  ma  mère 
ou  moy  abordions  le  Roy  pour  luy  parler,  de  quelques 
affaires,  voire  mesmes  de  celles  qui  ne  regardoient  que 
son  plaisir,  nous  le  trouvions  merveilleusement  fou- 
gueux et  renfrongné,  avec  un  visage  et  des  contenan- 
ces rudes,  et  encores  davantage  ses  responses ,  qui  n'es- 
toient  point  vrayement  celles  qu'il  avoit  accoustumé 
de  faire  à  la  Roy  ne  ma  mère  précédemment,  accom- 
pagnées d'honneurs  et  de  respects  qu'il  luy  porloit,  et 
à  moy  de  faveur  et  signes  de  bienveillance.  Cela  nous 
estant  ainsi  arrivé  plusieurs  fois,  et  encores  en  mon  par- 
ticulier bien  peu  de  temps  devant  la  Sainct  Barthélémy, 
partant  exprès  de  mon  logis  pour  aller  voir  le  Roy, 
comme  je  fus  entré  dans  sa  chambre  et  demandé  où  il 
estoit,et  que  quelqu'un  m'eut  respondu  qu'il  estoitdans 
son  cabinet,  d'où  tout  présentement  l'admirai  venoit 
de  sortir,  qui  y  avoit  esté  seul  fort  longtemps,  j'y  en- 
tray  incontinent  comme  j'avois  accoustumé.  Mais  si 
tost  que  le  Roy  mon  frère  m'eust  apperçeu,  sans  me 
rien  dire  il  commença  à  se  promener  furieusement  et 
à  grands  pas,  me  regardant  souvent  de  travers  et  de 
fort  mauvais  œil,  mettant  par  fois  la  main  sur  Sa  dague, 
et  d'une  façon  si  animeuse  que  je  n'attendois  autre 
chose  sinon  qu'il  me  vint  colleter  pour  me  poignarder, 
et  ainsi  je  demeurois  tousjours  en  cervelle.  Et  comme 
ilcontinuoit  ceste  façon  démarcher  et  ces  contenances 
si  estranges ,  je  fus  fort  marry  d'estre  entré ,  pensant 
au  danger  où  j'estois ,  mais  encores  plus  à  m'en  osier  : 
ce  que  je  fis  si  dextrement  qu'en  se  promenant  ainsi, 
et  me  tournant  le  dos ,  je  me  retiray  promptement  vers 
la  porte,  que  j'ouvris  ;  et  avec  une  révérence  plus 
courte  que  celle  de  Feutrée,  je  fis  ma  sortie,  qui  ne 

32. 

fut  quasi  point  apperceuë  de  luy  que  je  ne  fusse  de- 
hors, tant  j'en  sceuz  prendre  le  temps  à  propos ,  et  ne 
la  peus  faire  pourtant  si  soudaine  qu'il  ne  me  jettast 
encores  deux  ou  trois  fascheuses  œillades,  sans  me 
dire  ny  faire  autre  chose,  ny  moy  à  luy,  que  tirer 
doucement  la  porte  après  moy,  faisant  mon  conte 
(comme  on  dit)  de  l'avoir  belle  eschappée.  Et  de  ce 
pas  m'en  allay  trouver  la  Royne  ma  mère ,  à  laquelle 
faisant  tout  ce  discours  ,•  et  con joignant  ensemble  tous 
les  rapports,  advis  et  suspicions,  le  temps  et  toutes  les 
circonstances  passées  avec  ceste  dernière  rencontre, 
nous  demeurasmes  l'un  et  l'autre  aisément  persuadez 
et  comme  certains  que  l'admirai  estoit  celuy  qui  avoit 
imprimé  au  Roy  quelque  mauvaise  et  sinistre  opinion 
de  nous,  et  resolusmes  dèslors  de  nous  en  deflaire,  et 
d'en  chercher  les  moyens  avec  madame  de  Nemours^ 
à  qui  seule  nous  estimasmes  qu'on  se  pouvqit  descou- 
vrir, pour  la  haine  mortelle  que  nous  sçavions  qu'elle 
luy  portoit;  et  l'ayant  fait  appeller  et  conféré  avec  elle 
des  moyens  et  de  l'ordre  que. nous  devions  tenir  pour 
exécuter  ce  dessein,  nous  envoyasmes  incontinent 
quérir  un  capitaine  gascon,  nommé  .  .  .  .,  auquel, 
aussitost  qu'il  fut  venu  vers  nous,  je  luy  dis  :  «  Capi- 
taine tel,  la  Royne  ma  mère  et  moy  vous  avons  choisi 
entre  tous  nos  bons  serviteurs  pour  homme  de  valeur 
et  de  courage,  propre  à  conduire  et  mettre  à  chef  une 
entreprise  que  nous  avons,  qui  ne  consiste  qu'à  faire 
un  brave  coup  de  vostre  main  sur  quelqu'un  que  nous 
vous  nommerons.  Âdvisez  si  vous  avez  la  hardiesse 
de  l'entreprendre  :  la  faveur  et  les  moyens  ne  vous 
manqueront  pojnt,  et  outre  ce  une  recompense  digne 
du  plus  signalé  service  que  nous  pourrions  espérer  de 

VOUS.  »  Et  après  nous  en  avoir  trop  brusquement  as- 
seurez,sans  réservation  d'aucune  personne,  à  rin3tant 
mesmes  nous  vismes  bien  qu'il  ne  se  falloit  pas  servir 
deluy.  Qui  fut  cause  que  par  manière  de  jeu  nous  luy 
fismes  monstrer  le  moyen  qu'il  tiendroit  pour  attaquer 
celuy  que  nous  desirions;  et  l'ayans  bien  considéré, 
et  tous  ses  mouvemêns,  sa  parole  et  ses  contenances, 
qui  nous  avoient  fait  rire  et  donné  du  passe-temps, 
BOUS  le  jugeasmes  trop  escervelé  et  esventé  (quoy 
qu'assez  courageux  et  hazardeux)  pour  l'entreprendre, 
mais  non  pas  sage  et  prudent  pour  l'exécuter.  De  façon 
que,  l'ayant  remis  à  une  autre  fois  pour  luy  dire  le  reste, 
nous  Fenvoyasmes,  et  nous  advisasmes  aussi  tost  de 
nous  servir  de  Monlravel,  comme  d'un  instrument  plus 
propre  et  desjà  practiqué  et  expérimentée  l'assassinat , 
que  peu  devant  il  avoit  commis  en  la  personne  de  feu 
Moiiy.  Mais  afin  de  ne  perdre  temps,  l'ayant  inconti- 
nent mandé  et  descouvert  notre  entreprise,  pour  l'y 
animer  davantage  nous  luy  dismes  que  pour  son  salut 
mesme  il  ne  la  devoit  refuser,  et  que  nous  sçavions 
bien  que  s'il  tomboit  entre  les  mains  de  l'admirai, 
qu'il  luy  feroit  mauvais  party  pour  le  meurtre  de  son 
plus  favory  amy  Moiiy;  et  qu'il  ne  pouvoit  ignorer 
qu'il  ne  Teust  fait  cbevaler  pour  luy  en  faire  autant , 
et  qu'il  n'en  devoit  jamais  attendre  qu'un  mauvais 
traictement.  Enfin,  après  avoir  longtemps  debatu  là 
dessus,  et  qu'il  nous  eut  promis  d'exécuter  l'entre- 
prise, et  que  nous  eusmes  discouru  des  moyens  et  de 
la  facilité  d'y  parvenir,  nous  n'y  en  trouvasmes  point 
de  plus  favorable  que  celuy  de  madame  de  Nemours, 
qui  avoit  Vilayne,  l'un  des  siens,  logé  bien  à  propos 
pour  cet  efTect,  donnaosordreà  toatcequi  luyestoit  ne- 

cessaire.  Et  asseuré  qu'il  fut  d'une  bonne  recompense, 
et  de  Tappuy  et  support  qu'il  devoit  espérer  de  nous, 
et  encores  conforté  de  tout  ce  que  nous  pensions  servir 
Il  l'encourager  et  fortifier  davantage  à  l'entreprendre 
asseurement,  nous  le  laissasmes  (comme  l'on  dict) 
aller  sur  sa  foy  tirer  le  coup  d'harquebuze  par  la  fe- 
nestre,  où  il  ne  se  monstra  si  bon. ne  si  asseuré  har- 
quebusier  que*nous  pensions^  ayant  seulement  blessé 
Fadmiral  aux  deux  bras.  Ce  beau  coup  failly^  et  de  si 
près  y  nous  fit  penser  à  nos. affaires  jusques  à  l'après 
disnée  que  le  Roy  mon  frère  le  voulant  aller  voira 
son  logis^  la  Royn^  ma  mère  «et  moy  deliberasmes 
d'estre  de  la  partie  pour  l'accompagner,  et  voir  aussi 
la  contenance  de  l'admirai.  Et  estans  là  arrivez,  nous 
le  vismcs  dans  son  lict  fort  blessé;  et  comme  le  Boy 
et  nous  luy  eusmes  donné  bonne  espérance  de  gua- 
rison  et  exhorté  de  prendre  bon  courage,  l'ayans  aussi 
asseuré  que  nous  luy  ferions  faire  bonne  justice  de 
celuy  ou  ceux  qui  Tavoient  ainsi  blessé ,  et  de  tous  les 
autheurs  et  participans,  et  qu'il  nous  eut  respondu 
quelque  chose ,  il  demanda  au  Roy  de  parler  à  luy  en 
secret  :  ce  qu'il  luy  accorda  très-volontiers,  faisant 
signe  à  la  Roy  ne  ma  mère  et  à  moy  de  nous  retirer:  ce 
que  nous  fismes  incontinent  au  milieu  de  la  chambre, 
où  nous  demeurasmes  debout  pendant  ce  colloque 
privé  qui  nous  donna  un  grand  soupçon  ;  mais  encores 
plus  que,  sans  y  penser,  nous  nous  vismes  tous  entourez 
de  plus  de  deux  cens  gentils  hommes  et  capitaines  du 
party  de  l'admirai,  qui  estoient  dans  la  chambre  et 
dans  une  autre  auprès,  et  encores  dans  une  salle 
basse  :  lesquels,  avec  des  faces  tristes,  des  gestes  et 
contenances  de  gens  mal  contens,  parlementoient  aux 

oreilles  de>s  uns  des  autres  ^  passans  et  repassans  sou- 
vent et  devant  et  derrière  nous ,  et  non  avec  tant  d'hou^- 
neur  et  respect  qu'ils  dévoient^  comme  il  nous  sembla 
pour  lors,  et  q;uasi  ik  avoient  quelque  soupçon  que 
nous  avions  part  à  la  blessure  de  l'admirai.  Quoy  que 
s'en  fut  y  nous  le  jugeasmes  de  la  façon ,  considerans 
possible  toutes  leurs  actions  plus  exactement  qu'il  n'es- 
toit  besoin.  Nous  fusmes  donc  surpris  d'estonnement 
et  de  crainte  de  nous  voir  là  enfermez,  comme  depuis 
me  l'a  advoiié  plusieurs  fois  la  Boy  ne  ma  mère,  et 
qu'elle  n'estoit  oncques. entrée  en  lieu  où  il  y  eust 
tant  d'occasion  de  peur,  et  d'où  elle  fust  sortie  avec 
plus  d'ayse  et  de  plaisir.  Ce  doute  nous  fit  rompre 
promptement  ce  discours  que  l'admirai  faisoit  au  Roy, 
sous  une  honneste  couverture  que  la  Royne  ma  mère 
inventa,  laquelle,  s'approchant  du  Roy,  luy  dit  tout 
haut  qu'il  n'y  avoit  point  d'apparence  de  faire  ainsi 
parler  si  longtemps  M.  l'admirai,  et  qu'elle  voyoit  bien 
que  ses  médecins  et  chirurgiens  le  trouvoient  mauvais, 
comme  véritablement  cela  estoit  bien  dangereux  et 
suffisant  de  luy  donner  la  fiebvre,  dont  sur  toute  chose 
il  se  falloit  garder,  priant  le  Roy  de  remettre  le  reste 
de  leur  discours  à  une  autre  fois,  quand  M.  l'ad- 
mirai se  porteroit  mieux.  Cela  fascha  fort  Je  Roy,  qui 
vouloit  bien  ouyr  le  reste  de  ce  qu'avoit  à  luy  d\|:e 
l'admirai.  Toutesfois,  ne  pouvant  résister  à  une  si  ap- 
parente raison,  nous  le  tirasmes  hors  du  logis.  Et 
incontinent  la  Royne  ma  mère,  qui  desiroit  sur  tout 
sçavoir  le  discours  secret  que  l'admirai  luy  avoit  com- 
muniqué, duquel  il  n'avoit  voulu  que  nous  fussions 
participans,  pria  le  Roy,  et  moi  aussi ,  de  nous  le  dire  : 
ce  ([u'il    refusa    par  plusieurs  fois.   Mais  se  sentant 

importuné  et  par  trop  pressé  de  nous^  comme  il  sem- 
blpity  et  plus  par  manière  d'acquit  qu'autrement,  nous 
dict  brusquement  et  avec  desplaisir ,  jurant  par  la 
mort  Dieu ,  «  que  ce  que  luy  disoit  l'admirai  estoit 
vray,  et  que  les  roys  ne  se  recognoissoient  en  France 
qu'autant  qu'ils  avoient  de  puissance  de  bien  ou  mal 
faire  à  leurs  sujets  et  serviteurs ,  et  que  ceste  puis- 
sance et  maniement  d'affaires  de  tout  l'Estat  s'estoit 
finement  escoulée  entre  vos  mains  i  mais  que  ceste  su- 
perintendance et  authorité  me  pouvoit  estre  quelque 
jour  grandement  préjudiciable  et  à  tout  mon  royaume, 
et  que  je  la  devois  tenir  pour  suspecte  et  y  prendre 
garde  :  dont  il  m'avoit  bien  voulu  advertir,  comme 
l'un  de  mes  meilleurs  et  plus  fidèles  sujets  et  servi- 
teurs, avant  que  mourir.  Et  bien,  mon  Dieu,  puisque 
vous  l'avez  voulu  sçavoir,  c'est  ce  que  me  disoit  l'ad- 
mirai. »  Cela  ainsi  dit  de  passion  et  de  fureur,  dont  le 
discours  nous  touscha  grandement  au  cœur,  que  nous 
dissimulasmes  le  mieux  qu'il  nous  fut  possible,  nous 
excusant  toutes  fois  l'un  et  l'autre,  amenans  beaucoup 
de  justifications  à  ce  propos,  y  adjoustant  tout  ce  que 
nous  pouvions  de  nos  raisons  pour  le  desmouvoir  et 
dissuader  de  ceste  opinion  ,  continuant  toujours  ce 
discours  depuis  le  logis  de  l'admirai  jusques  au  Louvre, 
o^f  ayant  laissé  le  Roy  dans  sa  chambre,  nous  nous 
retirasmes  en  celle  de  la  Roy  ne  ma  mère,  picquée  et 
ofiencée  au  possible  de  ce  langage  de  l'admirai  au  Roy, 
et  encor  plus  de  la  créance  qu'il  sembloit  en  avoir, 
craignant  que  cela  n'apportast  quelque  altération  et 
changement  en  nos  affaires  et  au  maniement  de  l'Es- 
tat. Et  pour  n'en  rien  desguiser  nous  demeurasmes  si 
despourveuz  et  de  conseil  et  d'entendement,  que,  ne 

pouvans  rien  résoudre  h  propos  pour  caste  heure-là , 
nous  nous  retirasmes^  remettant  la  partie  au  lendemain, 
que  j'allay  trouver  la  Royne  ma  mère,  qui  estoit  desja 
levée.  J'eus  bien  martel  en  teste,  et  elle  aussi  de  son 
costé;  et  ne  fut  pour  lors  prins  autre  délibération  que 
de  faire  ,  par  quelque  moyen  que  ce  fut,  depescher 
Tadmiral.Etne  se  pouvant  plus  userde  ruses  et  finesses, 
il  falloit  que  ce  fut  par  voye  d«scouverte;  mais  qu'il 
falloit,  pour  ce  faire, amener  le  Roy  àceste  resolution, 
et  que  Taprès  disnée  nous  Tirions  trouver  dans  son  ca- 
binet, où  nous  ferions  venir  le  sieur  de  Nevers,  les 
mareschaux  de  Tavanes  et  de  Retz ,  et  le  chancelier  de 
Birague,  pour  avoir  seulement  leur  advis  des  moyens 
que  nous  tiendrions  à  l'exécution,  laquelle  nous  avions 
desja  arrestée,  ma  mère  et  moy.  Si  tost  que  nous  fuîmes 
entrez  au  cabinet  où  le  Roy  mon  frère  estoit,  elle 
commença  à  luy  remonstrer  que  le  party  des  hugue- 
nots s'armoit  contre  luy  à  l'occasion  de  la  blessure  de 
l'admirai,  qui  avoit  faict  plusieurs  depesches  en  Alle- 
magne pour  faire  levée  de  dix  mille  reistres,  et  aux 
cantons  des  Suisses  avec  une  autre  levée  de  dix  mille 
hommes  de  pied  ;  et  que  les  capitaines  françois  par- 
tisans des  huguenots  estoient  desja  la  pluspart  sembla- 
blement  partis  pour  faire  levées  dans  Je  royaume,  et 
les  rendez-vous  du  temps  et  du  lieu  desjà  aussi  donnez 
et  arrestez.  Que  une  si  puissante  armée  une  fois  jointe 
aux  forces  françoises  (chose  qui  n'estoit  que  trop  faisa- 
ble), ses  forces  n'estoient  pas  bastantes  à  moitié  près 
d'y  pouvoir  résister,  veu  les  pratiques  et  intelligences 
qu'ils  avoient,  dedans  et  dehors  le  royaume,  avec 
beaucoup  de  villes,  commuuautez  et  peuples  (dont  elle 
avoit  de  bons  et  certains  advis),  qui  dévoient  faire 

révolte  avec  eux  sous  prétexte  du  bien  public ,  et  que 
luy  estant  foible  d'argent  et  d'hommes  y  elle  ne  voyoit 
lieu  de  seureté  pour  luy  en  France.  Et  si  il  y  avoit 
bien  davantage  une  nouvelle  conséquence  dont  elle 
le  vouloit  advertir  ;  c'est  que  tous  les  catholiques,  en- 
nuyez d'une  si  longue  guerre ,  et  vexez  de  tant  de 
sortes  de  calamitez,  estoient  délibérez  et  résolus  d'y 
mettre  une  fin.  Et  où  il  ne  voudroit  user  de  leur  con- 
seil, il  estoit  aussi  aiTesté  entr'eux  d'eslire  un  capitaine 
gênerai  pour  prendre  leur  protection,  et  faire  ligue 
offensive  et  defTensive  contre  les  huguenots  :  et  ainsi 
demeureroit  seul  enveloppé  en  grands  dangers,  sans 
puissance  ni  authorité.  Qu'on  verroit  toute  la  France 
armée  de  deux  grands  partis,  sur  lesquels  il  n'auroit 
aucun  commandement  et  aussi  peu  d'obeïssance.  Mais 
qu'à  un  si  grand  danger  et  péril  eminent  de  luy  et 
de  tout  son  Estât ,  et  à  tant  de  ruines  et  calamitez  qui 
se  preparoient,  où  nous  touchions  desjà  du  doigt, 
et  au  meurtre  de  tant  de  milliers  d'hommes  ,  un  seul 
coup  d'espée  pouvoit  remédier  et  destourner  tous  les 
malheurs,  et  qu'il  falloit  seulement  tuer  l'admirai, 
chef  et  autheur  de  toutes  les  guerres  civiles.  Que  les 
desseins  et  entreprises  des  huguenots  moun^oient  avec 
luy,  et  les  catholiques,  satisfaits  et  contents  du  sacrifice 
de  deux  ou  trois  hommes,  demeureroient  tousjours  en 
son  obéissance.  Cela  ainsi  dict,  et  beaucoup  d'autres 
inconvénients  qui  luy  furent  représentez,  lesquels  il  ne 
pouvoit  esviter  s'il  n'usoit  de  ce  conseil ,  y  amenant 
encores  les  persuasions  pi  us  à  propos,  .et  d'autres  raisons 
que  la  Royne  ma  mère  y  adjousta  et  moy  aussi  ;  et  les 
autres  n'oubliant  rien  qui  y  peust  servir.  Tellement  que 
le  Roy  entra  en  extresme  cholère  et  comme  en  fureur, 

mais  ne  voulant  au  coinmencetnent  aucunement  con- 
sentir qu'on  touschast  à  Tadoiiral  ;  enfin  ainsi  picqué 
et  grandement  touché  de  la  crainte  du  danger  que 
nous  lui  avions  si  bien  peint  et  iigu}:é ,  esmeu  aussi  de 
la  considération  de  tant  de  practiques  et  menées  dres- 
sées contre  luy  et  son  Estât ,  comme  il  creutpar  l'im- 
pression que  nous  luy  en  avions  donnée  y  voulut  bien 
neantmoins  y  sur  une  affaire  de  telle  importance , 
sçavoir  si  par  un  autre  moyen  l'on  y  pourroit  remé- 
dier, et  en  avoir  sur  ce  nostre  conseil  et  advis ,  et  que 
chacun  en  dist  présentement  son  opinion.  Or  ceux  qui 
opinèrent  les  premiers  furent  tous  d'advis  qu'il  en  fal^ 
loit  ainsi  user  que  nous  l'avions  proposé  pour  le  plus 
expédient.  Mais  quand  ce  fut  au  rang  du  mareschal 
de  Retz  à  parler,  il  trompa  bien  nostre  espérance  (0, 
et  n'attendioûs  point  de  luy  une  opinion  toute  con- 
traire à  la  nostre,  commençant  ainsi  :  Que  s'il  y  avoit 
homme  dans  le  royaume  qui  deust  haïr  l'admirai  et 
son  party ,  c'estoit  luy  ;  qu'il  avoit  diffamé  toute  sa 
race  par  salles  impressions  qui  avoient  couru  par  toute 
la  France  et  aux  nations  voisines  ;  mais  qu'il  ne  vou- 
loit  pas,  aux  dépens  de  âon  Roy  et  de  son  maistre,  se 
vanger  de  ses  ennemis  particuliers  par  un  conseil  à  luy 
si  dommageable  et  à  tout  son  royaume,  voire  qui  regar- 
doit  la  postérité  ,  au  grand  deshonneur  des  roys  et  de 
la  nation  françoise,  qui  estoit  descheuë  de  son  ancienne 
splendeur  et  réputation.  Que  nous  serions  à  bon  droict 
taxez  de  perfidie  et  desloyauté,  et  que  par  ce  seul  acte 
nous  perdrions  toute  la  créance  et  confiance  qu'on 
doit  avoir  en  la  foy  publique  et  à  celle  de  son  roy ,  et 

(0  //  trompa  bien  nostre  espérance,  Tavannes  dit  au  contraire  dans 
ses  Mémoires  que  Relz  ouvrit  dans  ce  conseil  Fayis  le  plus  violent. 


5o8  MÉMOIRES  d'état 

par  conséquent  le  moyen  de  traicter  cy-après  de  la 
pacification  de  ce  royaume^  advenant  qu'il  tombast 
encores  aux  guerres  civiles ,  comme  infailliblement  il 
y  seroit  bientost;  et  que  si  par  une  sinistre  action  nous 
le  pensions  libérer  des  armes  estrangeres,  nous  nous 
trompions  bien  fort  :  et  n'y  en  eut  jamais  tant,  ny  tant 
de.calamitez  et  ruines,  desquelles  nous,  ny  peut  estre 
nos  enfans,  ne  verroient  jamais  le  bout.  Et  pour  le 
vous  faire  plus  court ,  il  nous  paya  de  tant  d'autres  et 
si  appai entes  raisons,  qu'il  nous  partit  à  tous  la  cer- 
velle, nous  osta  les  paroles  et  répliques  de  la  bouche , 
voire  la  volonté  de  l'exécution ,  tant  il  nous  sceut 
bien  peirsuader.   Mais  n'estant  secondé  d'aucun,  et 
après  avoir  ramassé  et  repris  nos  esprits,  revenansà 
nous-mesmes  et  reprenans  tous  la  parole  en  combat- 
tans  tous  fort  et  ferme  son  opinion,  nous  l'emportas- 
mes,  et  recognusmes  à  l'instant  une  soudaine  mutation 
et  une  merveilleuse  et  estrange  métamorphose  au  Roy, 
qui  se  rangea  de  nostre  costé  et  embrassa  nostre  opi- 
nion, passant  bien  plus  outre  et  plus  criminellement; 
car  s'il  avoit  esté  auparavant  dii&cile  à  persuader,  ce 
fut  lors  à  nous  à  le  retenir  ;  cai*,  en  se  levant  et  prenant 
la  parole,  nous  imposant  silence,  nous  dict  de  fureur 
et  de  cholere,  en  jurant  par  la  mort  Dieu,  puisque 
nous  trouvions  bon  qu'on  tuast  l'admirai,  qu'il  le  vou- 
loit,  mais  aussi  tous  les  huguenots  de  France,  afin  qu'il 
n'en  demeurast  pas  un  qui  lui  peust  reprocher  après, 
et  que  nous  y  donnassions  ordre  promptement.  Et  sor- 
tant furieusement,  nous  laissa  dans  son  caliinet,  où 
nous  advisasmes  le  reste  du  jour,  le  soir  et  une  bonne 
partie  de  la  nuit,  ce  qui  sembla  à  propos  pour  Texecu- 
tion  d'une  telle  entreprise.  Nous  nous  asseurasmes  du 

prevost  des  marchands ,  des  capitaines  du  quartier,  et 
autres  personnes  que  nous  pensions  les  plus  factieux, 
faisans  un  département  des  quartiers  de  la  ville,  dessei- 
gnans  les  uns  po.ur  exécuter  particulièrement  sur  au- 
cuns ,  comme  fut  M.  de  Guise  pour  tuer  Tadmiral.  Or 
après  avoir  reposé  seulement  deux  heures  la  nuict, 
ainsi  que  le  jour  commençoit  à  poindre,  le  Roy,  la 
Royne  ma  mère  et  moy  allasmes  au  portail  du  Lou- 
vre joignant  le  jeu  de  paulme,  en  une  chambre  qui 
regarde  sur  la  place  de  la  bassecourt,  pour  voir  le 
commencement  de  l'exécution;  où  nous  ne  fusmes  pas 
longtemps,  ainsi  que  nous  considérions  les  événe- 
ments et  la  conséquence  d'une  si  grande  entreprise ,  à 
laquelle,  pour  dire  vray,  nous  n'avions  jusques  alors 
guieres  bien  pensé,  nous  entendismes  à  l'instant  tirer 
un  coup  de  pistolet;  et  ne  sçaurois  dire  en  quel  en- 
droict,  ny  s'il  offença  quelqu'un  :  bien  sçay-je  que  le 
son  seulement  nous  blessa  tous  trois  si  avant  en  l'es- 
prit, qu'il  offença  nos  sens  et  nostre  jugement,  es- 
pris  de  terreur  et  d'appréhension  des  grands  desordres 
qui  s'alloient  lors  commettre;  et  pour  y  obvier  en- 
yoyasmes  soudainement  et  en  toute  diligence  un  gen- 
tilhomme vers  M.  de  Guise ,  pour  luy  dire  et  expres- 
sément commander  de  nostre  part  qu'il  se  retirast  en 
son  logis,  et  qu'il  se  gardast  bien  de  rien  entreprendre 
sur  l'admirai,  ce  seul  commandement  faisant  cesser 
tout  le  reste,  parce  qu'il  avoit  esté  arresté  qu'en  aucun 
lieu  de  la  ville  il  ne  s'entreprendroit  rien  qu'au  préa- 
lable l'admirai  n'eust  esté  tué.  Mais  tost  après  le  gen- 
til-homme retournant  nous  dit  que  M.  de  Guise  luy 
avoit  respondu  que  le  commandement  estoit  venu  trop 
tard,  et  que  l'admirai  estoit  mort,  et  qu'on  commen- 

çoit  à  exécuter  par  tout  le  reste  de  la  ville.  Ainsi 
retournasn^es  à  nostre  première  délibération  ;  et  peu 
après  nous  laissasmes  suivre  le  fil  et  le  cours  de  Tentre- 
prise  et  de  l'exécution-.  Voilà,  monsieur  tel,  la  vrijye 
histoire  delà  Sainct-Barthelemy, qui  m*a  trouble  ceste 
nuict  l'entendement.  » 


FIN   DES  MÉMOIRES  d'ÉTAT  DE  VILI.EROT. 


MEMOIRES 


DU 


DUC  D'ANGOULESME, 


DE  CE  QUI   s'est  PASSE  EN  FRANCE  DEPUIS    LA   MORT  d'hENRY  III 
JUSQUES  A  l'aDVENEMENT  d'hENRY  IV  A  LA  COURONNE. 


NOTICE 

SUR  LE  DUC  D'ANGOULÊME 


ET  SUR  SES  MÉMOIRES. 


V^iHARLEs  DE  Valois,  comte  d'Auvergne,  et  depuis  duc 
d'Angoulême,  ëtoit  fils  naturel  de  Charles  ix  et  de 
Marie  Touchet,  fille  d'un  lieutenant  particulier  au 
bailliage  d'Orléans.  Il  naquit  le  28  avril  1578,  dans  le 
château  de  Fayet  en  Dauphiné,  où  sa  mère  s'étoit  re- 
tirée. Il  étoit  à  peine  âgé  d'un  an  lorsqu'il  perdit  son 
père,  qui  le  fit  recommander  de  la  manière  la  plus 

• 

tendre  à  Henri  m  son  successeur.  Ce  monarque  prit 
un  soin  particulier  de  son  éducation ,  et  eut  pour  lui 
des  bontés  qui  ne  s'effacèrent  jamais  de  sa  mémoire. 
En  i586,  Henri  duc  d'Angoulême,  grand  prieur  de 
France,  fils  naturel  de  Henri  11,  étant  mort,  son  duché 
fiit  donné  à  Diane  de  Valois  sa  sœur,  et  le  grand  prieuré 
échut  au  jeune  Charles  :  dignité  dont  il  se  démit  en 
1 591,  lorsqu'il  épousa  Charlotte  de  Montmorency.  La 
duchesse  d'Angoulême,  femme  d'un  mérite  distingué, 
prit  dès-lors  le  plus  vif  intérêt  à  son  neveu  :  elle  lui 
assura  sa  succession,  et  lui  rendit  par  la  suite  les  plus 

importans  services.  Trois  ans  après,  il  dut  de  nouvelles 
dignités  et  de  grands  apanages  à  l'intérêt  dont  Thono- 
roit  Henri  m.  Il  fut  fait  colonel -général  de  l'infan- 
terie ;  et  Catherine  de  Médicis  lui  légua  les  comtés  de 
Lauraguais  et  d'Auvergne  qu'elle  avoit  autrefois  assu- 
rés en  dot  à  sa  fille  Marguerite  de  Valois ,  dont  elle 
avoit  à  se  plaindre.  Charles  prit  dès  ce  moment  le  titre 
de  comte  d'Auvergne. 

Quelques  mois  s'étoient  à  peine  écoulés,  lorsqu'il 
fut  témoin  de  la  mort  du  n[ionarque  auquel  il  devoit 
tant  de  reconnoissance  [2  août  iSSq].  Il  ne  le  quitta 
point  dans  ses, derniers  momens^  lui  prodigua  les  plus  , 
tendres,  soins;  et  Henri  m,  avant  d'expirer,  conjura 
Henri  iv  de  prendre  intérêt  à  cet  uqique  rejeton  de 
l'infortuné  Charles  ix. 

Le  comte  d'Auvergne  avoit  alors  seize  ans.  Il  mon- 
tra d'abord  le  plus  grand  dévoueçient  pour  le  nouveau 
roi;  et,  l'ayant  suivi  à  Dieppe,  il  se  distingua  dans  les 
combats  d'Arqués.  Mais  bientôt  quelques  légers  mé- 
contexitemens  refroidirent  son  zèle  :  il  entra  dans  les 
intrigues  du  tiers-parti  ;  et  lorsqu' Amiens  fiit  surpris 
par  les  Espagnols,  il  ne  répondit  pas  à  l'appel  que  fit 
Henri  IV  à  la  noblesse  francai3e. 

L'ambition  de  la  famille  de  sa  mère  l'entraîna  par 
la  suite  à  de  bien  plus  grandes  fautes.  Cette  femme 
avoit  épousé  François  de  Balzac,  marquis  d'Entragues, 
et  elle  en  avoit  eu  une  fille  nommée  Henriette,  qui, 

douée  des  charmes  les  plus  séduisans ,  avoit  inspiré  à 
Henri  iv  une  passion  tellement  forte  qu'il  eut  la  foi- 
blesse  de  lui  faire  une  promesse  de  mariage.  Henriette, 
connue  alors  sous  le  nom  de  marquise  de  Verneuil, 
se  crut  déjà  reine  de  France  ;  sa  famille  et  le  comte 
d'Auvergne  partagèrent  ses  folles  espérances  ;  et  il  n'est 
pas  besoin  de  dire  qu'ils  conçurent  le  plus  violent  dé- 
pit lorsqu'ils  virent  le  monarque  donner  sa  main  à 
Marie  de  Médicis  [1600]  :  engagement  qui  ne  put  ce- 
pendant étouifer  son  penchant  pour  la  marquise. 

Le  comte  d'Auvergne  se  lia  aussitôt  avec  le  maré- 
chal de  Biron  et  le  duc  de  Bouillon ,  chef$  des  mécon- 
tens  :  il  entama  des  correspondances  avec  les  ennemis 
de  l'Etat,  essaya  de  faire  soulever  les  peuples  de  la 
Guyenne  et  du  Poitou,  et  fit  une  tentative  pour  5urr 
prendre  la  ville  de  Saint  -  Flour.  Ses  menées  furent 
bientôt  connues  de  Henri  iv ,  qui  le  fit  arrêter  à  Fon- 
tainebleau, en  même  temps  que  le  maréchal  de  Bi- 
ron [1602].  Cependant  les  sollicitations  pressantes  de 
la  duchesse  d'Angoulême  sa  tante,  qui  avoit  rendu  au- 
trefois de  grands  services  à  Henri  iv,  et  l'inclination 
que  ce  prince  conservoit  toujours  pour  la  marquise  de 
Verneuil,  préservèrent  le  comte  du  sort  qu'il  avoit  mé- 
rité. Il  en  fut  quitte  pour  quelques  mois  de  détention 
à  la  Bastille. 

Il  se  seroit  peut-être  tenu  tranquille,  si  un  désagré-^ 
ment  qu'il  éprouva  en  i6o4  n'eût  ranimé  toute  son 

animositë  contre  le  Roi.  Marguerite  de  Valois,  pre- 
mière femme  de  ce  monarque,  lui  intenta  un  procès 
pour  recouvrer  les  comtés  de  Lauraguais  et  d'Au- 
vergne, dont  elle  prétendoit  avoir  été  injustement  dé- 
pouillée par  le  testament  de  Catherine  de  Médicis.  Elle 
le  gagna;  et  le  comte  d'Auvergne,  qui  ne  cessa  pas 
cependant  de  conserver  ce  titre,  se  vit  privé  de  ses 
plus  riches  possessions.  Il  quitta  la  cour,  se  retira  en 
Auvergne,  et  fit  un  traité  avec  le  roi  d*£spagne.  Ins- 
truit que  cette  trame  étoit  découverte,  et  n'ayant  pas 
encore  pris  ses  mesures ,  il  vint  se  jeter  aux  pieds  de 
Henri  iv,  qui  lui  pardonna. 

Cette  indulgence,  qu'il  avoit  peu  méritée,  ne  le 
toucha  point.  Il  continua  ses  relations  avec  l'étranger  : 
on  voulut  l'arrêter,  il  s'échappa;  et,  confiné  de  nou- 
veau en  Auvergne  où  il  avoit  beaucoup  de  partisans, 
il  y  mena  pendant  quelques  mois  la  vie  d'un  chef 
de  rebelles.  Ayant  choisi  pour  retraite  le  château  de 
Vie,  situé  au  milieu  des  bois,  il  n'y  recevoit  que  ses 
affidés,  se  déroboit  à  toutes  les  recherches,  et  se  défioit 
même  de  sa  maîtresse,  madame  de  Château-Gay ,  qu'il 
ne  voyoit  jamais  deux  fois  de  suite  dans  le  même  lieu. 

Henri  iv  avoit  chargé  le  trésorier  Murât,  ennemi 
personnel  du  prince,  de  le  surprendre.  Cet  émissaire 
fit  pendant  long-temps  de  vaines  tentatives  :  enfin  il  se 
présenta  une  occasion,  dont  il  s*empressa  de  profiter. 
La  compagnie  des  chevau- légers  du  duc  de  Vendôme 

devoit  passer  dans  le  voisinage  de  Vie  ;  et  il  fit  insi- 
nuer au  comte  qu'il  devoit  en  faire  la  revue ,  comme 
colonel- général  de  l'infanterie.  Le  prince,  croyant 
avoir  des  amis  dans  ce  corps ^  se  laissa  entraîner  par  un 
mouvement  de  vanité  :  il. crut  pouvoir  braver  le  Roi, 
en  se  présentant  hardiment  devant  ses  troupes.  Il  se 
fioit  d  ailleurs  à  rextréme  agilité  de  son  cheval,  et  se 
promettoit  bien  de  ne  passer  la  revue  qu'en  rase  cam- 
pagne. Mais  toutes  les  précautions  qu'il  avoit  prises 
furent  inutiles.  Lorsqu'il  parut  devant  la  compagnie, 
Nérestan,  l'un  des  officiers,  sortit  des  rangs,  et  alla  le 
saluer,  accompagné  de  quatre  soldats  déguisés  en  la* 
quais.  Pendant  qu'il  recevoit  sans  défiance  les  com* 
plimens  d'usage,  les  soldats  se  précipitèrent  sur  lui, 
l'enlevèrent  de  son  cheval,  et  le  firent  prisonnier.  On 
le  conduisit  ensuite  à  la  Bastille,  où.  il  fut  enfermé  dans 
la  chambre  du  maréchal  de  Biron  qui  avoit  péii  sur 
l'échafaud  :  triste  présage  dont  il  fut  vivement  frappé. 
Le  marquis  d'Entragues  et  la  marquise  de  Verneuil, 
qu'on  regardoit  comme  ses  complices,  furent  arrêtés 
en  même  temps  [i6o4]. 

L'année  suivante ,  les  accusés  furent  renvoyés  de- 
vant le  parlement  de  Paris,  qui  condamna  à  mort  le 
comte  d'Auvergne,  ainsi  que  son  beau -père,  et  qui 
ordonna  que  la  marquise  seroii  détenue  pendant  toute 
sa  vie  dans  un  couvent.  Cet  arrêt  ne  fut  pas  exécuté. 
La  duchesse  d'Angouléme,  protectrice  constante  du 

comte  d'Auvergne,  implora  la  démence  du  Roi,  et  le 
conjura  d'épargner  le  siang  de  Charles  it.  «Le vôtre, 
«  lui  dit-elle,  né  sera  pas  plus  épargné  que  celui  de 
«  vos  prédécesseurs,  si  par  votre  exemple  vous  au- 
«  torisez  à  le  verser.  »  Henri  iv,  todché  par  ces  re- 
présentations ,  et  d'ailleurs  faiblement  gdéri  de  sa 
passion  pour  madame  de  Yerneuil,  fit  grâce  à  cette 
dernière,  commua  la  peine  dé  d^Entragues  en  un  exil 
dans  ses  terres,  et  celle  du  comte  d'Auvergne,  qui 
lui  paroissoit  le  plus  coupable ,  en  une  prison  perpé- 
tuelle. 

Le  comte  resta  onze  ans  à  la  Bastille,  oii  il  eut  le 
temps  de  réfléchir  sur  les  fautes  énortiaes  qu'il  avoit 
commises.  Le  maréchal  d'Ancre  l'en  fil  sortir  eh  1616, 
quelque  temps  avant  l'arrestation  du  prince  de  Condé. 
Espérant  s'attacher  un  homme  aussi  audacieux,  il  lui 
fit  donner  le  gouvernement  de  Paris,  et  un  comman- 
dement supérieut-  dans  l'armée.  Le  comte,  âgé  alors  de 
quarante-trois  ans,  et  parfaitement  corrigé  des  pas- 
sions qui  avoient  pensé  le  conduire  à  l'échafaud,  tint 
une  conduite  entièrement  opposée  à  celle  qu'on  avoit 
eu  autrefois  à  lui  reprocher.  II  fut  toujours  soumis 
aux  ministres  de  Louis  xiii;  et,  par  les  services  qu'il 
rendit,  il  trouva  lé  moyen  de  rétablir  sa  réputation  et 
sa  fortune.  En  1619,  il  obtint  le  duché  d'Angouléme 
que  lui  avoit  légué  sa  tante,  morte  dix  ans  auparavant; 
et  ce  fut  sous  ce  titre  qu'il  fut  chargé  l'année  suivante 

d'une  mission  importante  près  de  l'empereur  Ferdi- 
nand II. 

Le  nouveau  duc  s'attacha  sincèrement  à  Richelieu , 
qui  prit  les  rênes  de  l'Etat  quelques  années  après;  et 
il  reçut  de  ce  grand  ministre  des  marques  de  là  plus 
hadté  confiance/Lorsqu'on  entreprit  le  fameux  siège 
de  La  Rochelle  [1627],  le  Roi  étant  tombé  malade , 
il  fut  chargé  du  coininandemént  dé  l'armiée  jusqu'au 
rétablissement  du  monarque  ;  et  dans  les  années  sui- 
vantes il  prit  une  part  glorieuse  à  presque  tous  les 
grands  évéhemens  militaires. 

Ail  commencement  de  la  régence  d'Anne  d'Au- 
triche j  il  résolut  de  se  retirer  entièrement  des  af- 
faires, et  il  épousa  en  secondes  noces  Françoise  de 
Nargonrie,  fille  du  baron  de  Mareuil  [i644]*  '^  ^^  ^^ 
mêla  dans  aucune  des  intrigues  qu'on  tramoit  con- 
tre Mazarin  ;  et  il  mourut  pendant  la  guerre  de  la 
Fronde  y  en  i65o,  à  l'âge  de  soixante-dix-sept  ans.  Sa 
veuve,  qui  étoit  encore  jeune,  vécut  jusqu'en  17 15  :  de 
sorte  que  le  jeune  Louis  xv  put  .voir  la  bru  de  l'avant- 
dernier  des  Valois ,  qui  étoit  mort  cent  quarante  et  un 
ans  auparavant. 

Les  Mémoires  du  duc  d'Angouléme  se  distinguent 
par  une  correction  et  une  élégance  qui  montrent  les 
progrès  qu'avoit  faits  la  langue  française  sous  le  règne 
de  Louis  xiii.  Il  résulte  d'un  passage  de  ces  Mémoires 
que  l'auteur  les  composa  en  1647 9. trois  ^^^  avant  sa 

mort.  Ils  contiennent  un  récit  touchant  des  derniers 
momens  de  Henri  m,  et  des  détails  étendus  sur  les 
combats  d* Arques.  Cet  ouvrage  fut  publié  pour  la  pre- 
mière fois  en  1667  y  P^'^  Jacques  Bineau,  dans  un  vo- 
lume in- 12  (Paris,  Barbin),  intitulé  Mémoires  très- 
particuliers  pour  servir  à  l'histoire  d'Henry  iii  et 
d'ffenry  IF  ;  il  fait  aussi  partie  des  Mémoires  parti- 
culiers pour  servir  à  l'histoire  de  France  ;  Paris ,  Didot , 
1766,  4  ^^^'  in- 12;  et  le  marquis  d'Âubais  Fa  inséré 
en  1769  dans  son  recueil  des  Pièces  fugitives j  dont 
nous  avons  déjà  eu  occasion  de  parler.  La  réputation 
de  ce  dernier  ouvrage  nous  disposa  d'abord  à  en  adop- 
ter le  texte  :  mais  un  examen  approfondi  nous  ayant 
fait  connoître  qu'il  étoit  tronqué  et  incorrect,  nous 
avons  cru  devoir  nous  conformer  à  celui  de  1667,  qui 
mérite  toute  confiance. 


MEMOIRES 

Il  me  seroit  du  tout  impossible  de  commencer  les 
premières  lignes  de  ce  discours  si  je  n'y  ajoustois  plus 
de  larmes  que  d'ancre,  puis  que  son  sujet  principal 
dépend  de  cette  malheureuse  journée  dans  laquelle  le 
meilleur  roy  du  monde  a  perdu  la  vie  par  le  parri- 
cide commis  en  sa  personne  par  un  moyne,  plustost 
démon  de  l'enfer  que  créature  de  la  terre,  lequel,  au 
mépris  de  la  mort  qui  luy  estoit  infaillible,  l'a  donnée 
à  un  souverain  au  milieu  de  son  armée,  à  la  veille  de 
punir  la  rébellion  que  ses  sujets  avoient  injustement 
entreprise  contre  toute  sorte  de  droit  et  de  justice.  Et 
parce  que  tous  les  historiens  qui  en  ont  escrit  l'ont 
fait  si  diversement  que  leurs  plumes  ont  plustost  donné 
matière  aux  esprits  plus  curieux  de  douter  de  la  forme 
de  ce  mal-heur  que  de  l'éclaircissement  pour  en  ap- 
prendre la  vérité ,  j'en  feray  le  récit  véritable  avec  le 
moins  de  paroles  qu'il  me  sera  possible  :  ensuite  de- 
quoy  je  pousseray  cette  relation  jusques  a  ce  que  le 
roy  Henry  quatriesme,  son  successeur,  prit  les  faux- 
bourgs  de  Paris,  la  veille  de  la  Toussaints  1589. 
Après  que  le  roy  Henry  troisiesme  se  fut  rendu 


5  22  MÉMOIRES 

maistre  de  Pontoise,  et  receu  le  secours  que  Sancy  (0 
luy  amena  d'Allemagne ^  Sa  Majesté  vint  prendre  son 
logement  à  Saint  Gloud,  où  les  ennemis  firent  quel- 
ques légères  deflenses  dans  le  pont,  d'où  ils  se  retirèrent 
à  Paris.  La  personne  du  Boy  estoit  logée  dans  la  mai- 
son qui  appartenoit  pour  lors  à  Gondy  j  le  roy  de 
Navarre  à  Meudon,  et  toutes,  ses  troupes ^  desquelles 
estoit  composée  Favant-garde,  aux  villages  de  Vanves, 
d'Icy  et  de  Vaugirard  ;  le  reste  de  l'armée  estoit  logé 
dans  tous  les  villages  qui  environnent  Saint  Cloud,  de- 
puis Argenteùil  jusques  à  Ville-preux,  et  de  Ville-preux 
jusques  à  Vaugirard. 

Le  Roy,  attendant  l'effet  des  promesses  que  la  crainte 
des  uns  et  l'affection  des  autres  luy  avoient  faites  de 
luy  ouvrir  les  portes  de  Paris  du  costé  des  faux- 
bourgs  Saint  Germain,  Saint  Jacques  et  Saint  Mar- 
ceau, passoit  les  journées  à  visiter  les  quartiers  de  son 
armée ,  et  par  sa  prestance  royale  et  affable  présence 
attiroit  tellement  tous  les  cœurSy  que  la  pluspart  de 
ceux  mesme  qui  luy  avoient  tousjours  fait  la  guerre 
s'estoient  résolus  de  quitter  leur  religion  et  leur  party  : 
de  sorte  que  le  roy  de  Navarre  en  eut  quelque  jalousie; 
entre  lesquels  messieurs  de  Châtillon,  de  Clermont, 
d'Amboise,  de  Malagny,  et  le  vidasme  de  Chartres 
estoient.  De  cela  je  puis  parler  très -véritablement, 
leur  ayant  plusieurs  fois  donné  l'entrée  secrette  pour 
parler  à  Sa  Majesté.  i 

Le  dernier  jour  de  juillet  les  ennemis  vinrent  sur  le 
bord  de  la  rivière,  du  costé  du  parc  de  Madrid,  où 
ils  dressèrent  une  légère  escarmouche  ;  mais  enfin  en 

(0  Sancy  :  Nicolas  Harlay  de  Sancy.  Voyez  y  relativement  à  ce  se- 
cours,  la  Notice  sur  La  Noue,  tom.  xxxiy ,  page  ii4* 

fort  petit  nombre,  où  je  me  trouvay  :  entre  lesquels 
M.  de  Grammont  (0  me  reconnoîssant  m'adressa  sa 
parole,  et  dans  la  familiarité  que  j'avois  eiie  avec  luy 
me  fit  ressouvenir  de  la  peur  qû*il  avoit  eue  îors  que 
M.  le  prince  de  Joinville  fut  arresté  à  Blois  dans  ma 
chambre ,  ainsi  que  j'ay  dit  au  discours  C^)  qui  Re- 
garde ce  qui  se  passa  aux  Estats  de  Blois;  stirquoy  luy 
repartant  dés  galanteries  sur  le  sujet  de  ses  bonnes 
fortunes  de  Paris,  qui  avoient  plus  de  matière  de  rire 
que  de  pleurer ,  il  me  dit'  :  «  Mon  maistre  Greslon , 
vous  ne  sere2  pas  demain  si  joyeux,  d  Ce  qu'il  me 
répéta  deux  fois,  me  demandant  si  je  Tentendôis  bien  : 
j'avois  quantité  de  gentilshommes  qui  depuis  mon 
mal-héur  m'en  ont  fait  ressouvenir.  Ce  dialogue  finy, 
je  revins  à  mon  logis,  où  plusieurs  seigneurs  m'atten- 
doient  pour  souper  avec  eux  ;  car  depuis  que  le 
Roy  se  mit  en  campagne,  il  trouva  bon  que  je  quit- 
tasse sa  tablé  lé  soir,  où  j'avois  cet  honneur  de  man- 
ger :  honneur  qui  estoit  accordé  aux  enfans  de  France 
naturels  des  rois,  lequel  nous  avons  conservé  jusques 
au  dernier  règne  du  roy  Loiiis  treiziesme,  d'heureuse 
mémoire. 

Comme  j'estois  à  table ,  au  milieu  dé  quarante  per- 
sonnes des  plus  qualifiées  de  l'armée,  Sa  Majesté, 
descendant  de  son  logis  dans  le  mien,  accompagnée 
de  messieurs  le  mareschal  de  Biron ,  de  L'Archant  et 

CO  M,  de  Grammont  ;  Théophile -Roger  de  Granioiit.  —  C»)  Ainsi 
que  fajr  dit  au  discours.  Cette  relation  n^ existe  dans  aucun  recueil. 
Elle  auroit  pu  être  curieuse,  parce  que  le  comte  d'Auvergne,  très* 
jeune  encore,  prit  part^  sans  le  savoir,  au  coup  d^Etat  qui  fut  porté, 
ayant  été  chargé  dans  ce  moment,  par  Henri  m,  d^entraluer  le  prince 
de  Joinville,  fils  aiué  du  duc  de  Guise,  à  une  partie  de  paume. 

de  Clermont,  trouva  mon  maistre  d'iiostel,  nommé 
Guimbagnette,  auquel ,  Fappellant  par  son  nom,  il 
demanda  ce  que  je  faisois;  à  quoy  luy  ayant  repondu 
que  j*estois  à  table  :  «  Marchez  devant  moy,  luy  dit  le 
Boy,  et  me  menez  à  la  porte  de  la  chambre  sans  que 
l'on  me  voye.  »  Ce  qu'ayant  exécuté.  Sa  Majesté  mit  la 
teste  dans  la  porte,  où,  ayant  veu  la  compagnie  en  la- 
quelle j'estois ,  il  se  tourna  vers  le  mareschal  de  Biron. 
«  Voyez,  mon  père,  luy  dit  il,  il  ne  mange  pas  mon 
bien  luy  tout  seul;  »  et  aussi-tost  prit  le  chemin  du 
jardin,  qui  estoit  fort  beau ,  disant  au  maistre  d'hostel 
qu'il  ne  me  dist  pas  qu'il  y  estoit  qu'après  que  j'aurois 
soupe,  et  que  je  laissasse  tout  le  monde  pour  le  venir 
trouver  seul.  Ce  qu'ayant  observé,  je  rencontray  Sa 
Majesté  se  promenant  avec  ledit  mareschal ,  auquel  il 
parloit  de  l'ordre  qu'il  vouloit  que  l'armée  tinst  pour 
entrer  dans  Paris. 

Le  Roy  me  voyant,  et  que  je  m'estois  arresté  auprès 
des  sieurs  de  Clermont  et  d'Antragues  (0,  et  autres, 
m'appelle;  et  estant  auprès  de  luy,  addressa  sa  parole 
au  mareschal  en  ces  mesmes  mots  :  «  Mon  père,  vous 
avez  esté  le  premier  qui  m'avez  monstre  le  mestier  de 
la  guerre  :  je  vous  prie  d'en  faire  autant  pour  mon 
neveu,  car  j'en  veux  faire  un  pont  entre  mes  ennemis 
et  moy.  »  Comme  ces  paroles  sont  très-obligeantes,  il 
seroit  bien  mal-aisé  de  s'en  ressouvenir  sans  larmes  et 
une  extrême  douleur. 

Après  que  le  mareschal  eut  témoigné  au  Roy  qu'il 
satisferoit  à  ses  commandemens,  que  je  puis  dire  avoir 
esté  exécutez  avec  tant  de  soin  que  durant  sa  vie  il 

(»)  P'Antragues  :  François  de  Balzac,  marquis  d'Antragues,  beau- 
père  de  Tauteur. 


Du   DUC  d'aNGOULÊME.  SsS 

ne  s'est  guère  passé  de  jours  que  ce  grand  capitaine 
n'ait  voulu  m'apprendre  quelque  chose  avantageuse  et 
utile  à  ce  mestier,  comme  la  suitte  de  ce  discours  fera 
voir,  soit  en  plusieurs  rencontres  où  fay  eu  cet  hon- 
neur d'estre  commandé  de  luy,  ou  par  ses  entretiens 
ordinaires,  lesquels  estoient  autant  de  leçons  et  maxi- 
mes militaires;  peu  de  temps  après  le  Roy  remonta  en 
son  logis  y  et  donnant  congé  au  mareschal ,  demeura  seul 
dans  sa  chambre,  où  il  me  commanda  d*aller  chercher 
Du  Pont,  gentil -homme  servant,  La  Clavelle,  neveu 
de  Savourny,  La  Fontaine,  et  Le  Baillif  qui  estoit  de 
la  musique ,  parce  qu'il  vouloit  se  divertir.  En  y  allant, 
je  trouvay  ce  monstre  de  moyne  que  la  nature  avoit 
fait  de  si   mauvaise  mine  que  c'estoit  un  visage  de 
démon  plustost  qu'une  forme  humaine ,  lequel ,  s'ad- 
dressant  à  moy,  me  supplia  de  le  faire  parler  au  Roy 
pour  chose  importante,  venant  de  la  part  du  comte 
de  Brienne  et  du  président  de  Harlay.  A  quoy  je  re- 
pondis que  le  Roy  estoit  retiré,  et  qu'il  ne  pouvoit  le 
veoir.  Il  me  suivit  jusques  dans  la  court,  en  me  disant 
quelque  chose  comme  en  colère  que  je  n'entendis  pas; 
et,  achevant  ma  commission,  je  menay  avec  moy  La 
Clavelle  et  Du  Pont,  lesquels  furent  suivis  bien-tost 
après  des  deux  autres,  qui  chantèrent  jusques  à  onze 
heures  du  soir  ;  et  jamais  le  Roy  ne  fut  de  meilleure 
humeur,  n'y  ayant  alors  dans  sa  chambre  que  M.  le 
grand,  autrement  M.  de  Bellegarde,  et  le  vicomte  de 
Mirepoix,  maistre  de  la  garde-robe. 

Comme  le  Roy  se  mettoit  dans  le  lit,  un  gentil- 
homme nommé  Mignonville  demanda  à  parler  à  Sa 
Majesté  de  la  part  du  roy  de  Navarre,  lequel,  à  ce 
qu'elle  nous  dit,  rapportoit  que  ceux  de  Paris,  e^ 

entr'autres  le  chevalier  d'Aumale  (0,  estant  sorty  jus- 
ques  à  nostre  garde  avancée  que  cotnmandoit  M.  de 
La  Force,  soustenu  de  M.  de  La  Trimouille  (^),  qui 
faisoit  la  charge  de  colonel  de  la  cavalerie  légère  du 
roy  de  Navarre,  les  poussa  jusques  dans  les  bar- 
rières du  faux-bourg,  où  il  avoit  pris  trois  habitans 
qui  disoient  que  la  peur  s'estait  tellement  rendue 
maistresse  de  tous  les  cœurs  des  gens  de  guerre  et  des 
habitans,  qu  il  y  en  avoit  beaucoup  qui  s*estoient  dé- 
robez pour  sortir  de  Paris ,  et  que  toutes,  les  rues  es- 
toient  pleines  de  gemissemens  et  de  larmes. 

Âpres  ce  discours  le  Boy  nous  commanda  de  nous 
retirer;  et  M.  de  Bellegarde,  comme  premier  gentil- 
homme de  sa  chambre,  ferma  son  rideau,  et  m'ac- 
compagna jusques  à  la  porte  de  mon  logis,  où  je 
trouvay  que  Chemerault  (3),  Richelieu,  Là  Vergne 
et  Banty  joiioient  à  la  prime,  à  quoy  je  me  mis  pour 
cinquiesme. 

Ce  jeu  dura  jusques  à  quatre  heures  du  matin;  et  le 
soleil  venant  à  paroistre,  je  me  mis  au  lit,  où,  comr 
mençant  à  vouloir  prendre  mon  repos ,  un  de  mes  va- 
lets de  pied  survint,  qui  me  donna  la  nouvelle  de  mon 
entière  perte,  criant  tout  estonné,  comme  meritoit  un 
tel  mal-heur,  que  le  Roy  estoit  blessé.  A  ce  cry  je  me 
jette  hors  du  lit,  et,  prenant  le  chemin  du  logis  du 

(>)  Le  chevalier  d'Aumale  :  Claude  de  Lorraine,  fils  du  duc  d'Au- 
male. \\  fut  tué,  à  rage  de  yiiigt-huit  ans,  le  3  janvier  iSgi,  après 
avoir  fait  une  vaine  tentative  sur  Saint-Denis,  où  il  étoit  attiré  par  le 
désir  de  voir  une  femme  qu'il  aimoit. 

(*)  M.  de  La  Trimouille:  Claude  de  La  Trimouille,  fait  duc  et  pair 
en  iSgS,  mort  en  i6o5. 

(3)  Chemerault:  Mery  de  Barbesiére,  seigneur  de  La  Roche- Cheme- 
rauli.  Il  étoit  grand  marécbal  de  la  maison  du  Roi. 

Roy ,  je  trouvay  que  tout  le  monde  y  couroit  avec  des 
cris  qui  perçoienl  le  ciel  de  leurs  voix  et  la  terre  de 
leurs  larmes^  sans  paroles,  sinon  interrompues  de  san- 
glots et  de  souspirs.  Au  milieu  de  cette  troupe  confuse 
j'arrivay  à  la  porte  du  logis  de  Sa  Majesté ,  laquelle  je 
trouvay  fermée,  tous  les  gardes  en  armes,  et  les  ar- 
chers à  la  porte,  qui  defiendoient  Ventrée  à  tous  ceux 
qui  n'estaient  pas  seigneurs  de  qualité. 

En  entrant  je  trouvay  dans  la  court  le  spectacle 
horrible  de  ce  démon ,  lequel  avoit  esté  jette  par  les 
fenestres;  et  tous  les  gardes  du  corps  en  armes  le  long 
de  Tescalier,  qui  fondoient  en  pleurs.  Je  laisse  à  juger  à 
ceux  qui  sçavent  la  perte  que  j'ay  faite,  et  le  naturel 
sensible  que  j'ay,  en  quel  estât  je  pouvois  estre  dans 
cet  estonnement  gênerai.  Avec  cette  douleur  particu- 
lière et  extrême,  j'entraydans  la  chambre  du  Boy,  que 
je  trouvay  sur  son  lit  sans  estre  encore  pensé,  sa  che- 
mise toute  pleine  de  sang,  ayant  receu  sa  blessure  un 
peu  plus  bas  que  le  nombril,  du  costé  droit. 

Aussi -tost  qu'il  m'apperceut,  il  me  fit  cet  honneur 
de  me  prendre  la  main ,  me  disant  :  «  Mon  fils  (  nom 
qu'il  me  donnoit  lors  qu'il  me  parloit  en  particulier), 
ne  vous  faschez  point;  ces  meschans  m'ont  voulu  tuer^ 
mais  Dieu  m'a  préservé  de  leur  malice  :  cecy  ne  sera 
rien.  » 

Je  ne  pus  repartir  à  ces  paroles  que  par  des  larmes 
et  des  sanglots  :  de  sorte  que  M.  d'O  et  quelques  au- 
tres me  retirèrent  d'auprès  de  Sa  Majesté,  et,  me 
menans  devers  une  fenestre,  me  firent  connoistre  qu'il 
ne  falloit  pas  que  je  continuasse  ces  marques  vérita- 
bles de  mon  desplaisir ,  parce  qu'affligeant  Sa  Majesté 
cela  augmenteroit  son  mal. 

Quelque-temps  après,  et  comme  je  fus  un  peu  re- 
mis ,  plus  par  l'avis  que  l'on  m'avoit  donné  que  par 
mon  inclination,  je  revins  auprès  de  Sa  Majesté,  que 
je  trouvay  entre  les  mains  de  Portail  son  premier  chi- 
rurgien, lequel  sondant  sa  playe ,  comme  il  estoit  fort 
expérimenté,  mais  d'un  esprit  prompt,  ne  put  s'em- 
pescher  de  dire  en  latin  à  un  de  ses  compagnons  nommé 
Pigré,  et  au  médecin  Le  Febvre,  qu'il  croyoît  que  le 
boyau  estoit  percé. 

Le  premier  appareil  mis ,  ils  consultèrent  ce  qu'il 
falloit  faire  pour  soulager  Sa  Majesté.  Leur  resolution 
fut  qu'il  luy  falloit  bailler  un  lavement^  et  Portail, 
comme  il  estoit  particulièrement  mon  serviteur,  me 
dit  :  «  Mon  maistre,  songez  à  vous,  car  je  ne  vois  pas 
que  l'on  puisse  sauver  le  Roy.  »  Cette  parole  me  fut 
si  sensible,  que  M.  le  grand  et  M.  d'Espernon  me  de- 
mandans  ce  que  Portail  m'avoit  dit,  ma  response  ne 
fut  que  des  larmes. 

Leur  curiosité  n'estant  pas  satisfaite,  ils  allèrent  à 
Portail,  lequel  ils  pressèrent  si  fort,  qu'il  fut  contraint 
de  leur  en  dire  autant  qu'à  moy.  Neantmoins  Sa 
Majesté,  d'une  voix  et  d'une  parole  fort  ferme,  contoit 
à  tous  les  princes  et  seigneurs  qui  estoient  en  sa  cham- 
bre la  façon  avec  laquelle  ce  mal-heureux  l'avoit  ap- 
proché, jusqu  es  à  ce  que  Boulogne,  son  aumosnier, 
commençast  la  messe,  lequel  vSa  Majesté  demanda  in- 
continent après  qu'il  se  sentit  frappé ,  ayant  bien  plus 
de  soin  du  salut  de  son  ame  que  de  la  conservation  de 
sa  vie,  comme  font  remarquer  les  paroles  que  ce  prince, 
aussi  plein  de  pieté  que  d'éloquence  qui  luy  estoit  na- 
turelle, profera  lors  que  Boulogne  au  saint  sacrifice  de 
la  messe  tenoit  le  corps  du  Fils  de  Dieu  en  ses  mains. 

«  Mon  Dieu,  mon  créateur  et  rédempteur,  comme 
durant  ma  vie  j'ay  tousjours  creu  que  toutes  mes  bon- 
nes fortunes  venoient  de  vos  seules  volontés ,  que  la 
possession  de  mes  royaumes  ne  m'estoit  donnée  que 
par  l'ordre  qu'il  a  pieu  à  vostre  puissance  éternelle 
d'y  establir,  maintenant  que  je  me  vois  dans  les  der- 
nières heures  de  mon  estre,  je  demande  à  vostre  misé- 
ricorde divine  qu'il  vous  plaise  avoir  soin  du  salut 
de  mon  ame;  et  comme  vous  estes  le  seul  juge  de  nos 
pensées,  le  scrutateur  de  nos  cœurs,  vous sçavez,  mon 
Seigneur  et  mon  Dieu,  que  rien  ne  m'est  si  cher  que 
la  manutention  de  la  vraye  religion  catholique,  apos- 
tolique et  romaine,  de  laquelle  j'ay  tousjours  fait  pro- 
fession :  ce  qui  me  fait  vous  adresser  encore  cette  pa- 
role et  prière,  afin  que ,  si  je  suis  utile  aux  peuples 
desquels  vous  m'avez  commis  la  charge  en  prolongeant 
mes  jours,  vous  m'assistiez  de  la  grâce  de  vostre  Saint 
Esprit,  pour  ne, me  séparer  jamais  de  ce  que  je  vous 
dois.  Sinon  disposez-en  ainsi  que  vostre  divine  bonté 
le  trouvera  plus  à  propos  pour  l'utilité  générale  de 
tout  ce  royaume  et  le  salut  particulier  de  mon  ame , 
protestant  que  toutes  mes  volontés  sont  resignées  sans 
regret  aux  ineffables  décrets  de  vostre  éternité.  » 

Tous  ceux  qui  estoient  dans  la  chambre  oûirent  fa- 
cilement cette  prière,  parce  que  Sa  Majesté  la  pro- 
nonça avec  des  paroles  si  articulées,  que  l'on  eust  jugé 
qu'elle  n'avoit  au^cune  douleur.  Cela  ne  laissa  pas  de 
renouveller  les  larmes  de  tous  les  auditeurs  :  dequoy 
Sa  Majesté  s'apperceut  ;  car  estant  appuyée  sur  moy  : 
«  Je  suis  mary,  dit-elle ,  d'avoir  affligé  mes  serviteurs.  » 

La  messe  dite,  le  Roy  commença  à  sentir  les  effets 
de  sa  blessure;  et  ayant  mal  au  cœur  il  je^tta  quelques 

eaux.  Les  médecins,  executans  leur  resolution  ^  luy 
firent  prendre  un  lavement  qu'il  ne  rendit  qu'à  moi- 
ti^y  le  reste  s'estant  estendu  dans  le  ventre  par  la  fente 
qui  estoit  faite  à  l'intestin  ;  surquoy  les  médecins  ju- 
gèrent qu'il  ne  pouvoit  en  echaper. 

Incontinent  après ,  le  roy  de  Navarre ,  auquel  lé 
Roy  avoit  envoyé  un  gentil-homme  nommé  Vantajoux 
pour  l'avertir  de  sa  blessure ,  arriva.  Entrant  dans  la 
chambre  y  Sa  Majesté  luy  tendit  la  main,  et  le  roy 
de  Navarre  la  baisa  ;  ensuite  il  luy  dit  :  ce  Mon  frère, 
vous  voyez  comme  vos  ennemis  et  les  miens  m'ont 
traité;  il  faut  que  vous  preniez  garde  qu'ils  ne  vous 
en  fassent  autant.  »  Ce  sont  les  mesmes  mots  dont  le 
Boy  usa  au  roy  de  Navarre,  lequel  ayant  le  naturel 
enclin  à. la  compassion,  se  sentant  surpris,  fut  quel- 
que temps  à  luy  respondre  que,  sa  blessure  n'estant 
point  dangereuse,  il  falloit  espérer  que  bien-tost  il 
monteroit  à  cheval,  et  chastiroit  ceux  qui  estoient 
cause  de  cet  attentat. 

J'estois  au  pied  du  lict  tenant  les  pieds  du  Boy, 
lequel  reprenant  la  parole,  luy  dit  :  «  Mon  frère,  je 
me  sens  bien ,  c'est  à  vous  à  posséder  le  droict  auquel 
j'ay  travaillé  pour  vous  conserver  ce  que  Dieu  vous  a 
donné;  c'est  ce  qui  m'a  mis  en  Testât  où  vous  me  voyez. 
Je  ne  m'en  repens  point  ;  car  la  justice ,  de  laquelle 
j'ay  tousjours  esté  le  protecteur,  veut  que  vous  succé- 
diez après  moy  à  ce  royaume,  dans  lequel  vqus  aurez 
beaucoup  de  traverses  si  vous  ne  vous  résolvez  à 
changer  de  religion.  Je  vous  y  exhorte  autant  pour  le 
salut  de  vostre  ame  que  pour  l'avantage  du  bien  que 
je  vous  souhaite,  » 

Le  roy  de  Navarre    receut  ce  discours,  lequel  ne 

fut  qu'en  particulier,  avec  un  très  grand  respect  ejt 
une  marque  d'extrême  douleur,  sans  dire  que  fort  peu 
de  paroles  et  fort  basses ,  lesquelleis  tendoient  à  vou- 
loir faire  croire  à  Sa  Majesté  qu'il  n'estoit  pas  si  mal 
qu'il  deust  encore  songer  à  une  dernière  fin.  Mais  au 
contraire ,  le  Roy  eslevant  sa  voix  en  présence  de  plu- 
sieurs seigneurs  et  gens  de  qualité  dans  sa  chambre, 
qui  en  estoit  toute  pleine  :  «  Messieurs,  leur  dit-il,  ap- 
prochez-vous, et  écoutez  mes  dernières  intentions  sur 
les  choses  que  vous  devez  observer  quand  il  plaira  à 
Dieu  de  me  faire  partir  de  ce  monde.Vous  sçavez  que 
je  vous  ay  tousjours  dit  que  ce  qui  s'est  passé  n'a  pas 
esté  la  vengeance  des  actions  particulières  que  mes 
sujets  rebelles  ont  commises  contre  moy  et  mon  Estât, 
qui  contre  mon  naturel  m'ont  donné  sujet  d'en  venir 
aùxextremitez;  mais  que  la  connoissance  certaine  que 
j'avois  que  leurs  desseins  n'alloient  qu'à  usurper  ma 
couronne  contre  toute  sorte  de  droit  et  au  préjudice 
du  vray  héritier,  après  avoir  tenté  toutes  les  voyes 
de  douceur  pour  les  en  divertir  ;  que  leur  ambition  a 
paru  si  démesurée,  que  tous  les  biens  que  je  leur  fai- 
sois  pour  tempérer  leurs  desseins  servoient  plustost 
à  accroistre  leur  puissance  qu'à  diminuer  leur  mau- 
vaise volonté  î  après  une  longue  patience  qu'ils  impa- 
toîetît  plus  à  non-chalance  qu'au  désir  véritable  que 
l'ay  tousjours  eu  de  les  en  retirer,  je  ne  pouvois  éviter 
ma  ruïne  entière,  et  la  subversion  générale  de  cest 
Estât,  qu'en  apportant  autant  de  justice  que  j'avois  de 
bonté.  J'ay  esté  contraint  d'user  de  Tauthorité  souve- 
raine qu'il  avoit  pieu  à  la  divine  Providence  de  me 
donner  sur  eux  ;  mais  comme  leur  rage  ne  s'est  ter- 
minée qu'après  Tassassibat  qu'ils  ont  commis  en  m^ 

personne,  je  vous  prie  comme  mes  amis,  et  vous  or» 
donne  comme  vostre  roy,  que  vous  reconnoissiez 
après  ma  mort  mon  frère  que  voila  ;  que  vous  ayez 
la  mesme  affection  et  fidélité  pour  lu^que  vous  avez 
tousjours  eue  pour  moy,  et  que,  pour  ma  satisfac- 
tion et  vostre  propre  devoir,  vous  luy  en  prêtiez  le 
serment  en  ma  présence.  Et  vous,  mon  frère,  que  Dieu 
vous  y  assiste  de  sa  divine  Providence^  mais  aussi  vous 
priay-je,  mon  frère,  que  vous  gouverniez  cest  Estât 
et  tous  ces  peuples  qui  sont  sujets  à  vostre  légitime 
héritage  et  succession,  de  sorte  qu'ils  vous  soient  obeïs- 
sans  par  leurs  propres  volontez,  autant  qu'ils  y  sont 
obligez  par  la  force  de  leur  devoir.  » 

Ces  paroles  achevées,  ausquelles  le  roy  de  Navarre 
ne  respondit  que  par  des  larmes  et  des  marques  d'un 
grandissime  respect,  toute  la  noblesse  fondant  aussi 
en  larmes  avec  des  paroles  entre-coupées  de  souspirs 
et  de  sanglots,  jurèrent  au  roy  de  Navarre  toute  sorte 
de  fidélité,  et  dirent  au  Roy  qu'ils  obeïroient  ponc- 
tuellement à  ses  commandemens^  lequel,  tirant  le  roy 
de  Navarre  proche  de  luy,  et  me  monstrant  à  ses  pieds, 
luy  dit  :  c<  Mon  frère,  je  vous  laisse  ma  couronne  et 
mon  neveu;  je  vous  prie  d'en  avoir  soin,  et  de  Faimer. 
Vous  sçavez  aussi  comme  j'affectionne  M.  le  grand  (0: 
faites  estât  de  lui ,  je  vous  en  prie,  il  vous  servira  fidè- 
lement. »  Ce  que  le  roy  de  Navarre  accepta  de  bonne 
grâce,  promettant  à  Sa  Majesté  d'observer  ses  com- 
mandemens. 

Un  moment  après,  le  Boy ,  reprenant  la  parole ,  dit 
au  roy  de  Navarre  :  «  Moii  frère,  allez  visiter  tous  les 

(0  M,  le  grand,  Cétoh  le  grand-écnyer,  Roger  de  Saint -Lany, 
duc  de  BcUegarde. 

quartiers  :  vostre  présence  y  est  nécessaire  ;  et  com- 
mandez à  La  Trimoûille  d'estre  sur  ses  gardes  ^  car  la 
nouvelle  de  ma  blessure  donnera  de  Taudace  aux  en- 
nemisf  qui  voudront  entreprendre  quelque  chose.  »  Il 
commanda  à  Sancy  d'aller  au  quartier  des  Suisses ,  et 
au  mareschal  d'Aumont  à  celuy  des  Âllemans,  pour 
les  obliger,  en  cas  qu'il  vinst  faute  de  luy,  à  demeurer 
fermes  dans  le  party,  et  à  suivre  la  fortune  du  Roy  son 
successeur.  Tous  ces  'commandemens  n'avoient  rien 
d'un  homme  qui  se  voy  oit  mourir;  et ,  dans  ces  paroles 
souveraines  et  généreuses,  tout  estoit  semblable  à  son 
courage  et  à  sa  qualité. 

Gela  se  passa  sur  les  oiize  heures  du  matin,  où  se 
tournant  vers  la  noblesse  qui  estoit  demeurée  dans  sa 
chambre,  il  les  pria  de  le  laisser  en  particulier.  Et,  de 
0  fait ,  il  n'y  demeura  que  messieurs  d'Espernon ,  de 
Bellegarde,  de  Mirepoix  etmoy,  qui,  lui  tenant  tous- 
jours  les  pieds,  sentois,  par  une  espèce  de  contraction 
des  orteils,  que  le  corps  tout  entier  pastissoit.  Dequoy 
j'avertis  les  médecins  et  chirurgiens ,  lesquels  y  met- 
tant la  main  jugèrent  la  mesme  chose. 

Sa  Majesté  neantmoins  ne  laissa  pas  de  reposer  avec 
tranquillité  une  bonne  heure  ;  et  à  son  réveil  elle  prit 
un  boiiillon ,  mais  elle  le  jetta,  et  depuis  cette  heure 
là  jusques  à  sa  &n  sa  chaleur  naturelle  se  retira  petit 
à  petit ,  sans  qu'elle  pust  garder  aucun  aliment. 

Sur  la  minuit,  estant  appuyée  sur  moy,  elle  se  ré- 
veilla comme  en  sursaut ,  et ,  m'appellant ,  me  dit  : 
(<  Mon  neveu,  allez^moy  quérir  Boulogne.  »  M.  le 
grand  luy  demanda  si  elle  sentoit  du  mal ,  «  Oui , 
dit-elle  ,  et  tel  que  le  sang  me  va  suffoquer.  »  Aussi^ 
tost  on  apporta  de  la  bougie,  mais  Sa  Majesté  avoit 


534  MÉMOIRES 

perdu  la  teuë.  Boulogne  estant  arrivé ,  elle  se  recon- 
cilia,  et  incontinent  après  elle  expira  entre  mes  bras. 
Messieurs  d'Espernon,  d'O,  de  Larchant^  de  Cler- 
mont^  de  Biobelieu  et  de  Chemerault  estoient  4ans  la 
chambre,  lesquels  eurent  soin  de  me  faire  prendre  et 
porter  sur  un  matelas  y  ovl  )e  demeuray  jusques  à  ce 
que  le  sietir  Cargret,  mon  gouverneur,  avec  mes  gens, 
me  vinrent  enlever  et  mettre  dans  le  lit,  car  j'avois 
perdu  tout  sentiment  et  toute  connoissance. 

Sur  les  dix  heures  du  matin,  à  ce  que  Ton  me  dit, 
le  roy  de  Navarre ,  maintenant  successeur  et  roy  de 
France,  arriva  à  Saint  Cloudj  et  ne  voulant  pas  pren- 
dre le  logis  du  Roy,  comme  le  mien  estoit  le  plus 
commode,  les  mareschaux  des  logis  le  marquèrent: 
de  sorte  que  je  fus  transporté  dans  le  derrière  de  celuy 
du  feu  Roy. 

L'estonnement  a  voit  tellement  saisy  les  esprits,  que 
chacun  se  regardoit  sans  se  parler^  et  les  affections 
estoient  si  diverses,  que  les  uns  minutoient  leur  re- 
traitte  pour  éviter  les  rencontre^  malheureuses  qu'ils 
prevoy oient  devoir  suivre  un  tel  accident;  les  autres, 
sous  prétexte  de  la  religion ,  protestoient  de  ne  pouvoir 
servir  un  roy  huguenot,  et  quelques  autres  songeoient 
à  faire  leur  condition  meilleure  parmy  le  trouble  de 
ce  desastre* 

Mais  ceux  qui  se  sou  vendent  des  derniers  comman- 
demens  du  feu  Roy,  et  du  serment  de  fidélité  qu'ils 
avoient  fait  pour  son  successeur,  attachez  à  leur  de- 
voir, et  poussez  de  cette  juste  passion  de  vanger  la 
mort  de  leur  maistre,  sans  condition  que  celle  du 
service,  tesmoignerent  que,  dans  la  tempeste  de  cet 
affreux  accident ,  ils  ne  vouloient  rechercher  d'autie 

abry  que  la  justice  de  leur  Roy  et  la  glorieuse  pro- 
tection de  ses  armes  ;  et  quoique  je  sçache  le  destail 
de  tout  ce  qui  se  passa  pour  lors ,  mon  dessein  n'estant 
pas  d'excuser  personne^  je  renvoyé  les  plus  curieux  à 
voir  ce  que  les  historiens  en  ont  éscrit,  encore  que., 
sans  en  excepter  aucun,  je  puisse  dire  que  pas  un  n'a 
rencontré  la  vérité. 

Le  Roy  passa  le  reste  de  la  journée  à  recevoir  tous 
ceux  qui  vinrent  luy  protester  de  leur  fidélité  ;  il  me 
fit  cet  honneur  que  de  me  venir  veoir  tenant  M.  de 
Bellegarde  parla  main,  et  me  dit  :  «  le  n'entreprens 
pas  de  vous  consoler  :  la  perte  que  vous  avez  faite  est 
trop  grande;  mais  vous  pouvez  vous  asseurer  que  je 
me  souviendray  des  dernières  paroles  que  le  feu  Roy 
m'a  dites  en  vostre  faveur,  et  vous  en  sentirez  les 
effets.  »  Il  commanda  à  mon  gouverneur  qu'il  ne  me 
laissast  pas  seul,  et  que  le  lendemain  il  me  fist  lever,  et 
me  menast  dans  son  logis.  Il  dit  devant  moy  la  mesme 
chose  à  M.  de  Bellegarde,  et  luy  ordonna  de  demeurer 
auprès  de  moy,  sçachant  l'amitié  qu'il  me  portoit,  et 
l'affection  que  j'avois  pour  luy.  J'estois  lors  aagé  de 
quinze  à  seize  ans,  nourri  dans  le  cabinet  de  mon 
maistre,  et  eslevé  avec  tant  de  soin  qu'il  n'y  a  eu  que 
la  foiblesse  de  mon  esprit  qui  m'ayt  empesché  d'en 
profiter. 

Le  lendemain ,  tous  ceux  qui  avoient  charge  dans 
l'armée,  et  les  principaux  seigneurs  catholique)^,  furent 
assemblez  pour  résoudre  les  formes  que  l'on  devoit 
tenir  afin  de  rendre  l'obeyssance  au  Roy ,  et  aviser  aux 
seuretez  nécessaires  pour  conserver  la  religion  catho- 
lique, apostolique  et  romaine.  Les  avis  furent  diffe- 
rens;  et  j'en trer ois  dans  le  destail  des  choses  desquelles 

j'ay  dit  ne  vouloir  pas  me  mesler,  si  je  rapportois  ce 
ce  qui  s  y  passa.  Il  suffira  de  dire  que  la  plus  grande 
pallie  résolut  d'obeïr  au  Roy,  et  suivre  sa  fortune.  Le 
mareschal  de  Biron  fut  esleu  pour  porter  la  parole,  et 
recevoir  celle  du  Roy  sur  les  choses  qui  concernoient 
le  gouvernement  de  TEstat,  et  principalement  la  reli- 
gion :  dequoy  les  historiens  sont  demeurez  d'accord. 

Sa  Majesté  ayant  plus  acçoustumé  de  faire  le  soldat 
que  le  roy,'  trouvoit  de  la  peine  à  joiier  ce  personnage; 
neantmoins,  moy  présent,  il  dit  à  Thuissier  de.son  ca- 
binet qu'il  n'en  permist  plus  l'entrée  qu'à  ceux  qui 
par  naissance  avoient  acçoustumé  de  trouver  place 
dans  celuy  du  feu  Roy.  Et  mesme  il  me  souvient  qu'un 
nommé  Bonnieres,  fort  familier  de  son  maistre^receut 
réprimande  d'avoir  voulu  forcer  l'huissier,  le  Roy  luy 
disant  qu'il  y  avoit  différence  entre  le  roy  de  Navarre 
et  celuy  de  France;  et  quoy  que  ce  Bonnieres  ne  fust 
que  gentil-homme  servant,  ceux  de  la  religion  pré- 
tendue reformée  en  murmurèrent. 

Le  Roy  m'appella  le  soir,  et,  d'une  bonté  ti^ès-parti- 
culiere,  il  me  confirma  les  asseurances  de  sa  bien- 
veillance, jusques  à  vouloir  que  j'eusse  une  chambre 
dans  son  logis,  et  que  j'y  fusse  entretenu  comme  du 
temps  du  feu  Roy.  Il  faut  avoiier  que  ma  perte  m'estoit 
si  sensible ,  avec  tant  d'indifférence  de  vivre,  soit  en 
la  forme,  soit  en  la  matière,  que  je  ne  m'y  peus  ré- 
soudre, en  m'excusant  sur  ce  que,  me  voulant  rendre 
digne  des  faveurs  que  Sa  Majesté  me  promettoit^  je  la 
suppliois  de  trouver  bon  que  je  fisse  ma  charge  de  co- 
lonel de  cavalerie,  et  qu'il  luy  plust  me  donner  des 
personnes  capables  de  m'enseigner  mon  mestier,  des- 
quelles la  fidélité  et  capacité  luy  fussent  conques. 


DU  DUC  d'anoouleme.  53 ^ 

Sa  Majesté  receut  avec  satisfaction  les  marques  que 
je  luy  doanois  de  mon  affection  à  son  service;  et  neant- 
moins  elle  eiit  peine  à  me  le  permettre,  soit  qu'elle 
me  jugeast  trop  jeune  pour  soustenir  la  fatigue  d'une 
charge  qui  consiste  plustost  en  vigilance  qu'en  toute 
autre  chose ,  soit  que  M.  de  La  Trimoiiille  la  faisant 
dans  ses  troupes  ,  elle  eust  quelque  crainte  de  le 
desobliger  ;  mais  cette  appréhension  fut  bien-tost  es- 
teinte,  puis  que  La  Trimoiiille,  avec  quantité  d'au- 
tres de  la  religion ,  abandonnèrent  la  peine  du  service 
pour  aller  chercher  le  repos  dans  leurs  maisons  :  de 
sorte  que  le  Roy  me  le  permit,  et  dès  le  lendemain 
j'allay  prendre  possession  de  ma  charge,  et  poser  mes 
gardes  à  la  teste  des  faux -bourgs  de  Paris.  M.  le  ma- 
reschal  de  Biron  me  vint  installer,  et  tous  les  vieux 
seigneurs  et  serviteurs  du  feu  Roy  mon  bon  maistre 
m'accompagnèrent  avec  la  jeunesse  qui  avoit  accous- 
tumé  de  ne  bouger  d'auprès  de  moy. 

Ce  jour- là  le  combat  de  Marivault  et  de  MaroUes 
se  fit  :  le  premier 'estoit  meilleur  homme  de  cheval, 
mais  l'autre  se  servoit  d'une  lance  avec  tant  d'adresse 
qu'il  estoit  estimé  le  plus  juste  gend'arme  de  son 
temps,  n'y  ayant  bague  qu'il  ne  crochetast,  ny  lance 
qu'il  ne  rompist,  où  il  vouloit.  L'expérience  en  fit 
connoistre  la  vérité  aux  dépens  du  pauvre  Marivault, 
duquel  le  courage  estoit  égal  à  toutes  les  qualités 
qu'un  gentil-homme  d'honneur  et  de  vertu  peut  pos- 
séder. MaroUes  ayant  remarqué  que  Marivault  avoit 
un  casque  duquel  la  visière  estoit  fort  ouverte,  il  dit 
à  tous  ceux  de  son  party  que  si  Marivault  ne  chan- 
geoit  point  de  casque ,  asseurement  il  le  tuëroit  par  la 
visière  j  et  ce  qui  en  arriva  fit  connoistre  que  sou 

courage  et  son  adresse  luy  donnoient.  toutes  sortes 
d'avantages. 

Ceux  de  la  Ligue  voyans  que  le  succès  de  ce  combat 
leur  avoit  esté  très- heureux ^  en  prirent  beaucoup 
d'audace^  faisant  une. sortie  sur  la  garde  avancée  où 
je  faisois  mon  coup  d'essay  ;  et  voulant  aller  aux  enne- 
misy  je  fus  retenu  par  deux  gentil-hommes  appeliez 
TourgneroUes  et  Mignonville,  que  le  Roy  m'avoit 
donnez  avec  commandement  de  n'entreprendre  au- 
cune chose  sans  leur  conseil  :  de  sorte  que  je  me  trou- 
vay  obligé  malgré  moy  de  le  suivre. 

La  jeunesse  oti  j'estois  sans  expérience,  et  Tenvie 
de  commencer  à  venger  la  mort  de  mon  maistre,  me 
donnoit  beaucoup  d'impatience  ;  mais  la  prudente  va- 
leur de  ces  deux  capitaines,  qui  n'avoient  pas  moins 
d'envie  que  moy  d'en  venir  aux  mains,  retint  ma 
promptitude  jusques  à  ce  que  les  ennemis  fussent  plus 
avancez  dans  la  plaine,  afin  que  la  longueur  de  leur 
retraite  nous  donnast  plus  de  moyen  de  les  deffaire. 

Quand  ils  furent  à  quelques  deux  cent  pas  de  m«n 
escadron,  ils  firent  halte,  et  nous  allasmes  au  petit 
pas  à  eux;  aussi-tost  ils  plièrent,  faisans  un  demy  ca- 
racol,  et  tournans  le  dos.  Mignonville  se  détacha  avec 
trente  chevaux,  et  je  le  suivis  avec  le  reste  :  de  sorte 
que ,  serrant  les  ennemis  de  fort  près  ,  ils  n'eurent  re- 
cours qu'aux  espérons  pour  leur  salut ,  desquels  ils  ne 
peurent  se  servir  si  utilement  que  sept  ne  fussent  tuez 
sur  la  place,  et  deux  prisonniers,  entre  lesquels  es- 
toit  un  cousin  du  sieur  de  Tremont. 

Le  chevalier  d'Aumale  fit  mine  de  vouloir  faire 
ferme  à  quelque  deux  cent  pas  du  faux-bourg  Saint 
Germain,  du  costé  où  sont  maintenant  les  Carmes 

Deschaussez  ;  mais  Mignonville  poursuivant  la  vic- 
toire avec  chalpur,  le  chevalier  se  retira  dessous  les 
rempars  dudit  faux-bourg  à  la  faveur  de  son  infan- 
terie f  d'oti  ils  nous  saliierent  de  quantité  de  canon-* 
nades ,  avec  des  injures  tant  contre  le  Roy  mort  que 
contre  le  vivant.  Leurs  marques  de  guerre,  au  lieu 
de  deiiil,  estoient  du  vert.  Les  dames  de  Montpensier, 
et  autres  de  leur  party,  estoient  sur  les  J)oulevars 
nouveau-faits ,  avec  des  escharpes  vertes. 

Incontinent  après  le  Roy  vint  visiter  nostre  garde  ; 
et  luy  ayant  présenté  les  deux  prisonniers,  Sa  Ma* 
jesté  voulut  sçavoir  d'eux  en  quel  estât  estoient  les 
ennemis ,  et  de  quelle  fureur  ce  peuple  estoit  animé , 
sçachant  cet  horrible  attentat  contre  la  personne  du  feu 
Roy.  Celuy  qui  estoit  le  plus  innocent  respondit  brus- 
quement que  ce  n'estoit  dans  les  riies  que  danses,  ta- 
bles dressées  ,  et  paroles  outrageuses,  en  confusion  du 
plus  petit  jusques  au  plus  grand  ;  avec  des  voix  d'al- 
légresse poussées  au  ciel,  par  lesquelles  ils  donnoient 
des  marques  de  leur  injuste  rejoiiissance. 

Je  suppliay  Sa  Majesté  de  me  permettre  de  le  ren- 
voyer à  Tremont,  qui  estoit  mon  amy  :  ce  qu'elle  m'ac- 
corda, et  l'autre  paya  rançon  à  celuy  qui  l'avoit  pris* 
Elle  me  fit  commandement  d'envoyer  trente  che- 
vaux en  ordre  d'escarmouche,  c'est  à  dire  espars,  les 
faisant  soustenir,  pour  attirer  les  ennemis  à  sortir.  Ce 
qu'ils  ne  firent  pourtant  pas,  se  contentans  de  nous 
tirer  des  canonades  de  dessus  les  rempars,  et  nous 
dire  des  injures. 

Le  Roy  receut  du  desplaisir  de  la  mort  de  Mari- 
vault,  duquel  le  jeune  frère  nommé  Tri ny,  estant 
de  la  religion  prétendue  reformée,  avoit  suivy  le 

Boy,  qui,  voyant  que  la  nuict  approchoit,  repi-it  le 
chemin  de  Saint  Cloud,  oii  le  lendemain  de  Mont- 
pensier,  prince  du  sang  remply  de  courage  et  de  pro- 
bité, arriva,  et,  mettant  le  genoiiil  en  terre ,  protesta 
au  Roy  son  obéissance  et  fidélité.  Sa  Majesté  le  re- 
levant fut  très-satisfaite  de  sa  franchise,  et yTembrassaDl 
par  deux  foix,  luy  dit  qu^elle  le  recevoit  comme  son 
parent  et  son  amy,  et  qu'elle  luy  sça voit  très-bon  gré  de 
ce  qu'il  Festoit  venu  trouver,  encore  que  quelques-uns 
•l'en  eussent  voulu  détourner;  qu'en  sa  querelle,  ou- 
tre que  c'estoit  celle  de  Dieu ,  il  y  alloit  de  l'interest 
de  toute  la  maison ,  d'où  dependoit  la  conservation 
de  son  nom  et  celle  de  sa  fortune. 

Voilà  où  se  finirent  les  soumissions  que  chacun 
rendit  au  Boy,  lequel ^  le  lendemain  au  matin,  assem- 
bla tous  les  princes  et  officiers  de  la  couronne,  sei- 
gneurs et  principaux  gentils -hommes  qui  estoient  au- 
près de  luy,  pour  leur  déclarer  ses  intentions  sur 
l'ordre  qu'il  vouloit  establir  pour  le  gouvernement  de 
l'Estat. 

Tous  ceux  qui  ont  parlé  de  ce  grand  Boy  demeu- 
rent d'accord  que  son  courage  estoit  sans  pareil,  son 
esprit  plein  de  vivacité ,  et  sa  parole  d'une  éloquence 
plus  martiale  et  naturelle  qu'acquise.  Neantmoins, 
comme  il  avoit  le  sens  très  -  excellent  ^quoy  que  ses 
discours  fussent  plus  laconiques  qu'estendus,  il  com- 
prenoit  en  peu  de  mots  sa  conception.  En  voicy  une 
marque ,  pour  le  plus  important  sujet  qui  se  soit  ren- 
contré dans  l'espace  de  son  règne. 

«  Messieurs  y  dit-il,  vous  avez  la  mémoire  trop  ré- 
cente des  dernières  volontez  de  monseigneur  et  frère, 
pour  vous  en  faire  ressouvenir;  aussi  croy  je  qu'il  n'y 

en  a  pas  un  dans  cette  compagnie  qui  veiiille  aller  au 
contraire,  puisque  ses  commandemens  sont  tellement 
attachez  à  la  légitime  succession  que  je  possède ,  que 
ce  seroit  aller  contre  les  intentions  de  Dieu  tout  puis- 
sant et  vostre  devoir,  si  aucun  y  vouloit  contrevenir; 
mais  comme  l'expérience  m'a  appris  que  le  plus  puis« 
sant  prétexte  que  les  ennemis  du  feu  Boy  et  les  miens 
ont  pris  pour  couvrir  leur  rébellion  a  esté  celuy  de  la 
religion  de  laquelle  je  fais  profession,  pour  esclaircir 
ceux  qui  pourroient  avoir  quelque  scrupule,  et  se 
retirer  du  service  et  de  l'obéissance  qui  m'est  deuë , 
prenant  ce  sujet,  j'ay  bien  voulu  vous  déclarer  mes 
intentions,  ausquelles  je  veux  m'engager,  en  parole  de 
roy,  de  ne  contrevenir  jamais. 

ce  Vous  sçavez  comme  avec  le  laict  j'ay  succë  la 
doctrine  d'une  religion  dans  laquelle  j'ay  esté  nourry, 
eslevé  ;  que  j'ay  couru  toutes  les  fortunes  imagina- 
bles pour  m'y  maintenir,  croyant  qu'en  conscience  je 
n'en  pouvois  avoir  d'autre.  Mais  comme  dès  l'enfance 
j'y  ay  esté  instruit,  maintenant  que  je  suis  dans  un 
âge  plus  avancé,  et  par  conséquent  plus  susceptible 
de  raison,  me  faisant  connoistre  que  j'ay  plus  d'er- 
reur que  de  vérité,  comme  je  n'ay  rien  de  plus  cher 
que  mon  salut,  j'en  recevray  les  ense^gnemens  avec 
plus  de  facilité  que  j'y  ay  conservé  de  constance. 

ce  C'est  le  dernier  conseil  que  le  feu  Roy  m'a  donné, 
que  je  suis  résolu  de  suivre;  ce  sont  les  derniers  com- 
mandemens qu'il  vous  a  faits, ausquels  vostre  devoir  et 
vos  consciences  vous  obligent  d'obeïr.  Il  me  semble 
qu'il  y  auroit  plus  d'apparence  que  vous  receussiez  la 
loy  de  moy,  que  de  me  la  vouloir  donner;  et  neant- 
moins  toutes  mes  intentions  se  sont  modérées  :  de  sorte 

que  je  ne  demande  de  vous  que  ce  que  je  vous  veux 
accorder.  Si  vostre  devoir,  vostre  honneur  et  ma  per- 
sonne vous  sont  en  si  foible  considération,  souvenez- 
vous  de  ce  que  vous  avez  promis ,  et  de  ce  que  vous 
deve^  pour  vaiiger  la  mort  de  ce  Boy  qui  vous  a  esté 
si  bon  maistre,  qui  vous  a  si  libéralement  fait  part  de 
ses  biens,  qui  vous  a  tant  aimez,  et  pour  lequel  vos 
larmes  ne  sont  pas  encore  seiches. 

«  Je  passe  plus  outre  :  pourriez-vous  croire  que  ceux 
qui  n'ont  pas  espargné  le  sang  de  vostre  maistre  puis- 
sent pardonner  à  ses  serviteurs?  La  cause  de  leur  ré- 
bellion vous  est  trop  connue  pour  n'avoir  pas  horreur 
de  leur  infidélité  :  leurs  avantages  sont  vos  ruinas,  des- 
quelles vous  ne  pouvez  vous  exempter  que  dans  To- 
beïssance  que  Dieu  vous  a  ordonné  de  me  rendre. 
Portez  y  donc  vos  courages  sous  ma  conduite,  et  y 
employez  la  vigueur  de  vos  armes.  » 

La  pluspart,  touchez  de  ces  paroles,  renouvellerent 
le  serment  de  ne  quitter  point  le  Roy,  entre  lesquels 
estoient  messieurs  les  princes  de  Conty,  de  Montpen" 
sier,  de  Longueville;  les  mareschaux  de  Biron  et 
d'Aumont  ;  les  sieurs  d'O  capitaine  des  gardes ,  de 
Sancy,  lequel  a  tousjours  servy  dignement  de  son  es- 
prit, de  son  crédit  et  de  son  courage;  Chemerault  et 
Richelieu,  M.  de  Bellegarde  et  plusieurs  autres;  et 
moy,  à  qui  le  Roy  confirma  le  mesme  rang  que  j'avois 
eu  du  temps  du  feu  Roy. 

Pour  ceux  qui  s'en  allèrent,  j'en  laisse  le  contrôlle 
entre  les  plumes  des  historiens ,  me  contentant  de  dire 
qu'il  y  en  eut  autant  ou  plus  de  ceux  de  la  religion 
prétendue  reformée  que  de  catholiques. 

Le  conseil  se  tint  à  Poissi  le  quatriesme  jour  d'aoust, 

d'où  quelques-uns  reprirent  le  chemin  de  leurs  mai- 
sons ;  et  le  Boy  alla  coucher  le  cinquiesmè  à  Beau- 
mont^  d'où  messieurs»  de  Longueville  et  d'Aumont  se 
séparèrent  avec  chacun  une  armée. 

Celle  de  Longueville^  dans  laquelle  M.  de  La  Noue 
avoit  la  lieutenance  générale;  Quitry,  mestre  de  camp 
de  la  cavalerie  légère  ;  quelques  Suisses^  des  Grisons ^ 
peu  d'infanterie  Françoise,  et  la  noblesse  du  pays,  entre 
lesquels  estoient  messieurs  d'Humieres,  deLaBoissiere, 
Brunel  son  frère,  Armantieres,  de  Chaulnes,  le  vi- 
comte d'Auchy,  La  Vergne,  de  Palaiseau,  et  autres 
qui  estoieiit  de  moindre  condition. 

Le  mareschal  d'Aumont  pressa  le  Roy  de  luy  ac- 
corder les  gouvernemens  de  la  Bourgogne  et  de  la 
Champagne ,  disant  que  le  feu  Boy  les  luy  avoit  pro- 
mis ;  je  croy  qu'il  estoit  vray  pour  la  Bourgogne.  Son 
armée  fut  composée  de  noblesse  de  Champagne,  à  la- 
quelle le  sieur  d'Inteville  commandoit ,  lequel  a  tous- 
jours  constamment  et  avec  fidélité  servy  les  rois;  treize 
enseignes  de  Suisses,  et  deux  regimens  françois  ;  deux 
compagnies  de  cavalerie  légère,  et  trois  d'harquebu- 
siers  à  cheval,  qu'on  nommoit  dragons. 

En  celle  du  Boy  il  y  avoit  douze  cent  bons  che- 
vaux, huit  compagnies  d'harquebusiers  à  cheval*,  six 
mille  hommes  de  pied  françois,  fort  peu  de  mousque- 
taires, et  moins  de  picquiers,  sinon  au  régiment  des 
gardes,  composé  de  douze  compagnies,  dont  il  y  en 
avoit  une  de  vacante  par  la  mort  de  Marivault,  la- 
quelle Sa  Majesté  donna  à  Tilladet  ;  le  régiment  de 
Galaty,  celuy  de  Soleure,  quatre  compagnies  de 
Neufchastel ,  deux  de  lansquenets ,  et  une  de  reistres 
commandée  par  Haraucourt  ;  quatre  canons  de  batte* 

rie,  deux  coulevrines  et  deux  pièces  bastardes.  Voila 
à  quoy  une  armée  de  plus  de  quarante  mille  hommes 
estoit  réduite  par  la  perte  d'un  seul. 

Avant  que  partir  de  Poissi,  le  Roy  mit  Qrdre  àMeu- 
lan,  y  laissant  M.  de  Bellengreville  avec  son  régiment, 
et  ordre  de  le  fortifier,  luy  baillant  Du  Gerecau  pour 
ingénieur,  qui  estoit  meilleur  architecte  pour  la  paix 
et  pour  des  maisons,  que  pour  la  guerre  et  pour  des 
places.  Miraumont  l'aisné  fut  mis  à  Ponthoise,  et  un 
vieux  gentlLrhomme  italien,  nommé  Petro  Paulo  Jous- 
sin,  à  Estampes;  à  Pluviers,  Miraumont  le  jeune,  avec 
la  compagnie  de  Carlos  de  Birague,  bastard  de  Ludo- 
vic de  Birague.  M.  de  Dunes,  frère  de  M.  d'Antra- 
gués,  s'y  retira,  et  y  commanda  comme  lieutenant  de 
roy  au  gouvernement  d'Orléans.  M.  d'Antragues  estoit 
à  Boisgency;  Du  Fort  à  Gergeau,  ville  avec  un  pont 
sur  la  rivière  de  Loyre,  laquelle  fut  donnée  pour  seu* 
reté  lors  que  le  Roy  vint  trouver  le  feu  Roy,  et  de  la- 
quelle il  se  rendit  maistre  en  venant  de  Tours.  Le 
Hoiillier,  jeune  frère  de  Montcassins,  y  fut  tué  d'une 
Larquebusade  par  la  teste  ;  il  commandoit  le  régiment 
de  Picardie.  Sa  perte  toucha  le  Roy;  car  il  estQit  très- 
accomply  gentil-homme  de  corps  et  d'esprit.  Tanere, 
lieutenant  de  M.  de  Montigny,  fut  mis  dès  lors  à  Gien, 
leditMontigny  àBlois,  et  le  baron  d'Estrunel  à  Nogent. 

Le  Roy  partant  de  Beaumont  s'asseura  de  Creil,  et 
vint  coucher  à  Clermont ,  qui  ouvrit  ses  portes. 

Tous  les  anciens  serviteurs  du  feu  Roy  m'accompa- 
gnèrent pour  mener  son  corps,  et  le  mettre  en  depost 
dans  l'abbaye  de  Sainte  Cornille  à  Compiegne.  Ce  se- 
roit  renouveller  mes  larmes  et  la  mémoire  de  tous 
mes  mal-heurs ,  que  de  rapporter  les  particularitez  de 

ce  qui  s'y  passa.  Quoy  qu'il  en  soit ,  la  nécessité  et 
Tordre  que  j'avois  de  n'y  séjourner  que  vingt-quatre 
heures  furent  cause  que  sans  cérémonie  le  plus  grand 
roy  du  monde  fut  mis  sous  une  chapelle  ardente,  oti 
souvent  il  n'y  avoit  pour  toute  lumière  qu'une  lampe. 

Cependant  le  Boy,  laissant  toute  l'armée  à  Gler- 
mont,  s'en  alla  avec  fort  peu  de  suitte  à  Marlou,  poiir 
y  visiter  madame  de  Montmorency  (0,  laquelle  estatit 
venue  en  France,  par  ordre  du  feu  Roy,  pour  conclure 
le  mariage  de  mademoiselle'  de  Montmorency  avec 
moy,  Sa  Majesté  me  fit  cet  honneur  de  m'envoyer  un 
de  ses  gardes,  avec  une  lettre  de  sa  main,  par  laquelle 
elle  me  commandoit  de  la  venir  trouver  h  Marlou,  et 
ne  mener  avec  moy  que  le  comte  de  Boussy  et  Rodes, 
seigneurs  lesquels  depuis  que  j'estois  sorti  du  collège 
ne  m'avoient  point  quitté. 

Comme  je  fus  à  la  porte  du  chasteau,  je  trouvay 
M.  de  Roquelaure ,  auquel  le  Roy  avoit  commandé  de 
me  mener  en  sa  chambre,  voulant  me  présenter  de  sa 
main  à  madame  de  Montmorency,  de  laquelle  je  fus 
receu  avec  cette  agréable  douceur  qui  estoit  née  avec 
elle. 

Sa  Majesté  luy  dit  que  j'avois  perdu  un  bon  mais- 
tre,  mais  qu'elle  se  pou  voit  asseurer  qu'il  n'oublieroit 
jamais  ce  que  le  feu  Boy  luy  avoit  dit  en  ma  considé- 
ration, et  qu'il  souhaitoit  que  le  mariage  que  le  feu 
Roy  avoit  désiré  pour  moy  s'efFectuast;  qu'il  la  prioit 
d'en  escrire  à  M.  jde  Montmorency,  et  qu'il  m'avoit 
confirmé  toutes  les  charges,  honneurs  et  biens  que  le 

(0  Madame  de  Montmorency  :  Antoinette  cle  La  Marck,  femme  du 
connétable  Henri ,  duc  de  Montmorency.  Le  mariage  du  comte  d^Au- 
Tergne  s^accomplit  deux  ans  après  à  Vezenas. 

44.  35 


546  MÉMOIRES 

feu  Roy  m'nvoit  donnez  :  ce  que  ladite  dame  exécuta 
de  tous  points 9  comme  elle  voulut  me  le  faire  voir  le 
lendemain  que  le  Roy  me  laissa  auprès  d'elle  avec 
ordre  de  le  venir  joindre  à  Meru,  où  il  alla  loger  au 
partir  de  Clermont. 

J'avois  avec  moy  un  tiès-habile  homme  que  le  feu 
Roy  m'avoit  donné  pour  mon  secrétaire  et  avoir  soiti 
de  mes  affaires ^  lequel,  ayant  eu  la  mesme  charge 
chez  M.  de  Montmorency,  estoit  serviteur  très^parti- 
culier  de  ladite  dame.  H  jugea  à  propos  de  sonder  si 
ma  perte  ne  luy  avoit  point  fait  changer  de  volonté  : 
elleluy  fit  paroistre  qu'elle  auroit  agréable  que  je  luy 
en  parlasse,  et  m'asseura  que  sa  response  me  conten- 
teroit.  Cela  me  donna  la  hardiesse  de  rechercher  Toc- 
casion  de  luy  faire  ma  petite  harangue,  qu'elle  accepta 
avec  si  grande  preuve  d'amitié  et  asseurance  de  satis- 
faction, que  dès^ors  je  me  persuaday  que  ma  recherche 
seroit  fort  heureuse. 

Quelques-uns  vouloient  persuader  au  Roy  de  pren- 
dre le  chemin  de  Tours,  et  de  borner  ses  légitimes 
espérances  à  la  rivière  de  Loire,  où  l'assistance  de 
ceux  de  la  religion  prétendue  reformée  luy  donnoit 
quelque  asseurance  d'estre  secouru;  et  de  cela  ceux 
de  la  religion  estoient  les  principaux  conseillers.  Au 
contraire,  ceux  de  Normandie  promettoient  que  par 
sa  présence  toute  leur  province,  et  principalement  la 
ville  de  Roiien,  luy  ouvriroitses  portes. 

Les  catholiques  furent  de  mesme  avis;  mais  une 
forte  considération  obligea  le  Roy  à  prendre  le  party 
du  secours  qu'il  attendoit  de  la  reine  d'Angleterre, 
tant  d'hommes  que  d'argent:  à  quoy  l'asseurance  qu'il 
avoit  de  la  fidélité  du  commandeur  de  Chatte  estoit 

très-certaine.  Sa  Majesté  se  résolut  à  prendre  ce  party 
pour  voir  si  les  paroles  des  Normands  seroient  aussi 
véritables  comme  elles  luy  eussent  esté  avantageuses. 

De  Meru  il  prit  son  chemin  à  Gournay  qui  luy  ou- 
vrit les  portes,  où  Rubempré  avec  sept  compagnies 
de  son  régiment  fut  laissé  pour  gouverneur  ;  delà  il 
revint  à  Gisors ,  qui  en  fit  de  mesme ,  y  ayant  laissé 
Hallot  de  Montmorency  (0  pour  gouverneur,  d'où  il 
arriva  qu'AUigre,  se  voyant  frustré  de  l'attente  qu'il 
avoit  d*en  posséder  le  gouvernement,  poussé  d'une 
rage  méchante  et  inhumaine,  assassina  (^)  ledit  Hallot 
de  Montmorency  proditoirement,  comme  sa  condam- 
nation a  fait  voir. 

Le  lendemain  22  d'août  iBSg,  le  Roy  fut  loger  au 
Pont  Saint  Pierre,  où  il  séjourna  le  jour  d'après;  et 
le  24>  mettant  toute  l'armée  en  bataille,  il  la  fit  mar- 
cher tousjours  en  ordre  jusques  à  Darnetal,  où  il  logea. 
Ce  bourg  est  grand,  composé  de  cent  feux,  à  un  quart 
de  lieuè*  des  faux-bourgs  de  Roiien,  où  M.  de  Chas- 
tillan  logea,  luy  aux  Chartreux,  et  la  pluspart  de  l'in- 
fanterie tout  au  tour,  à  laquelle  il  commandoit  par 
l'absence  de  M.  d'Espernon.  Ceux  du  fort  de  Sainte 
Catherine,  lequel  est  construit  sur  une  montagne  fort 
proche  des  faux-bourgs  de  Roiien ,  tirèrent  quantité 
de  canonades  avec  peu  d'effet. 

Le  parc  de  l'artillerie  fut  planté  à  la  montagne  ientre 
les  faux-bourgs  et  Darnetal,  où,  selon  l'ordinaire,  les 
Suisses  y  firent  la  garde.  Je  fus  commandé  avec  deux 

■ 

(")  Hallot  de  Montmorency  :  François  de  Montmorency ,  seigneur  de 
Hallod. 

(«)  Assassina.  François  de  Montmorency  fut  assassiné  à  Vernon 

en  1589. 

compagnies  de  cavallerie ,  à  sçavoir  celle  du  Roy,  et 
celle  de  Lorge  Montmorency  (O»  et  deux  compagnies 
d'harquebusiers  à  cheval,  de  faire  garde  sur  la  mon- 
tagne qui  «'appelle  le  Mont-aux-Malades,  où,  après 
avoir  esté  plus  d'une  heure. sans  que  les  ennemis  pa- 
russent, il  .sortit  environ  trente  chevaux  espars,  les- 
quels, après  avoir  tiré  quelques  coups  de  pistolet,  et 
nous  ayant  reconnus ,  s'en  retournèrent  à  la  ville. 

Incontinent  après  parurent  et  sortirent  de  la  ville 
quatre  gros  de  cavalerie,  sçavoir  trois  de  lances  et  un 
d'arquebusiers  à  cheval,  avec  des  casaques  jaunes^  de- 
quoy  je  donnay  avis  à  M.  le  mareschal  de  Biron,  qui 
aussi-tost  monta  à  cheval  et  vint  à  ma  garde.,  assisté 
d'un  escadron  de  cent  ou  six  vingt  maistres.  Il  trouva 
que  nous  estions  à  l'escarmouche,  et  si  près  les  uns 
des  autres  que  nous  disputions  une  selle  de  cheval  du 
jeune  Bumeny,  qui  avoit  esté  tué. 

M.  le  mareschal  m'ayant  joint,  il  me  commanda 
d'ordonner  à  Lorge  de  charger  le  premier  escadron, 
et  moy  de  le  suivre,  et  qu'il  me  soustiendroit  :  à  quoy 
ayant  obey,  les  ennemis,  après  une  légère  résistance, 
se  mirent  en  fuite  avec  tel  desordre,  que  la  pluspart 
ne  pouvant  gaigner  la  porte  se  jetterent  dans  les 
fossez,  avec  perte  de  plus  die  trente  morts  et  quarante 
prisonniers.  De  Lignoux,  signalé  par  ses  courses  du 
temps  des  guerres  de  la  religion,  plus  soldat  de  grand 
chemin  que  lors  il  n'estoit  d'armée,  fut  blessé  au  talon, 
dont  il  mourut  à  Dieppe. 

Pendant  ce  combat,  le  Roy,  qui  estoit  allé  recon- 
noistre  le  fort  de  Sainte  Catherine,  jugeoit  de  nostre 
action  et  du  bon-heur  de  ces  seigneurs,  et  de  leurs 

{*'^  Montmorency  :  Wstz  Mo ntgommery . 

armes;  et  lors  qu'il  fut  de  retour  en  son  quartier,  il 
tesmoigna  la  satisfaction  qu'il  en  avoit. 

Le  lendemain ,  le  duc  d^Aumale ,  qui  estoit  à  cette 
première  déroute,  voulut  essayer  d'en  avoir  la  raison  ; 
et  passant  à  travers  le  fort  de  Sainte  Catherine  avec  ce 
qui  luy  restoit,  qui  pouvoit  estre  trois  cent  chevaux,  il 
vint  attaquer  mon  quartier,  où,  donnant  jusquesà  l'en- 
trée, Persigny,  frer^  du  sieur  de  Guitry,  mareschal 
de  camp,  y  fut  tué  avec  un  gentil-homme  son  parent, 
et  trois  chevaux  légers.  Mais  la  fin  ne  fut  pas  de  mesme, 
car  nous  le  menasmes  battant  jusques  dans  ledit  fort, 
avec  vingt-deux  tuez  et  quatorze  prisonniers ,  parmy 
lesquels  il  y  avoit  un  cornette  et  un  parent  de  M.  de 
Brïssac,  qui  y  estoit  avec  le  duc  d'Aumale.  Le  reste  du 
jour  se  passa  en  escarmouches  :  le  Boy  y  arriva  sûr  le 
soir  avec  tous,  volontaires,  mais  les  ennemis  ne  paru- 
rent plus;  et  le  reste  du  temps  que  l'armée  fut  devant 
Roiien  se  passa  en  légères  escarmouches. 

Durant  ce  jour,  quelque  noblesse  de  .Normandie , 
entre  lesquels  estoient  Havot  et  Alligre,  qui  estoient 
grands  amis,  avec  deux  cent  chevaux,  allèrent  à  la 
guerre  vers  Neufchastel ,  ville  qui  tenoit  pour  la  Ligue, 
auprès  de  laquelle  un  gentil-homme  nommé  Gatilloti 
avoit  assemblé  cent  chevaux  et  quinze  cent  hommes 
de  pied,  lesquels,  comme  il  arrive  souvent  à  une  po- 
pulace peu  aguerrie,  à  la  veuë  des  nostres  prirent  la 
fuitte,  et  Gatillon  se  sauva;  mais  il  demeura  de  ses 
gens  sur  la  place  plus  de  quatre  cent,  trois  cent  pri- 
sonniers, et  le  reste  noyé  ou  devalizé. 

Le  duc  du  May  ne  ne  perdoit  pas  le  temps,  car,  met- 
tant toutes  pierres  en  œuvre  pour  relever  cet  édifice 
qu'il  avoit  veu  près  de  tomber,  renforçoit  son  armée 

de  Suisses,  de  lansquenets  et  de  Lorrains^  conduits  par 
le  marquis  Du  Pont,  fils  aisné  du  duc  de  Lorraine , 
d\in  secours  des  Pays-Bas ,  des  troupes  de  Cambresis, 
et  de  celles  que  le  duc  d' Au  maie  avoit  mises  sur  pied 
dans  la  Picardie  :  de  sorte  que  son  armée  estoit  au 
nombre  de  sept  à  huit  mille  chevaux,  et  de  plus  de 
trente  mille  hommes  de  pied;  et  sans  s*amnser.à «pren- 
dre Estampes  et  les  autres  places  qui  pouvoient  in- 
commoder Paris ,  il  résolut  de  venir  attaquer  le  chef, 
duquel,  à  son  avis,  ayant  eu  la  victoire,  il  jugeoit 
avec  raison  que  les  membres  demeureroient  sans  ré- 
sistance. 

Le  Roy,  bien  averty  de  ce  dessein,  se  résolut  d'aller 
luy  mesme  visiter  Dieppe,  et  reconnoistre  les  chemins 
par  où  il  devoit  passer;  puis,  y  estant ,  choisir  un 
poste  avantageux,  lequel,  par  son  assiette , pust  remé- 
dier à  la  foiJJesse  de  son  armée.  Il  prit  cinq  cent  che- 
vaux; et  en  deux  Iraictes,  dont  la  première  fut  àBac- 
queville,  il  arriva  à  Dieppe,  où  le  commandeur  de 
Chatte,  avec  témoignage  de  fidélité,  et  tout  le  peuple, 
d'une  acclamation  générale,  receurent  Sa  Majesté,  qui 
y  séjourna  deux  jours  à  considérer  ses  assiettes  et  celles 
d'Arqués,  dont  je  feray  la  description  cy  après. 

Retournant  à  son  armée ,  ily  trouva  une  manière 
de  division,  engendrée  de  ce  que  M.  de  Montpensier, 
prince  du  sang,  vouloit,  en  l'absence  du  Roy,  avoir 
le  premier  commandement.  A  quoy  le  mareschal  de 
Biron  ne  vouloit  consentir,  disant  qu'il  estoit  mares- 
chal de  France,  et  par  conséquent  lieutenant  gênerai 
des  camps  et  armées  du  Roy  ;  joint  qu'il  en  avoit  tous- 
jours  fait  la  charge.  Sa  Majesté,  avertie  de  cette  divi- 
sion, alla  descendre  chez  le  duc  de  Montpensier,  où 

se  servant  de  rèntremise  du  président  de  Jambeville , 
personnage  de  grand  esprit  et  plein  d'affection,  il  ap- 
paisa  le  duc,  et  le  porta  à  consentir  que  le  mares- 
chal  fîst  sa  charge ,  et  que  luy  commandast  Tavant- 
garde. 

Ensuitte  le  Roy  voulut  tenir  conseil  chez  leduc,  où 
il  fut  résolu  9  après  plusieurs  différentes  opinions ,  que 
Farmée  delogeroit  le  a^  jour  de  septembre  :  ce  qui  fut 
fait;  et  Sa  Majesté  demeura  à  la  retraite  pour  voir  ce 
que  ses  ennemis  voudroient  entreprendre ,  lesquels  ne 
se  firent  voir  ny  entendre- que  par  des  cationades  sans 
effet. 

Ledit  jour 2  septembre,  Tarmëe  logea  à  Cailly,  le 
lendemain  à  Gercy  le  Grand,  le  4  à  Anvermesny ,  où 
elle  demeura  un  jour;  et  là  Sa  Majesté  prit  resolution 
d'attaquer  Eu,  où  commandoit  le  sieur  de  Launay 
avec  soixante  soldats.  Du  commencement  il  fit  mine 
de  vouloir  tenir,  mesme  brusla  quelques  maisons  du 
faux-bourg,  tira  quelques  coups  de  fauconneau,  de 
Fun desquels  le  cheval  de  M.  Le  Pinay,  qui  comman- 
doit la  cornette  blanche,  fut  tué;  mais  Icsixiesme  jour, 
sçachant  que  le  Roy  y  estoit  en  personne,  il  se  rendit 
à  composition  de  vie  et  bagues  sauves,  et  les  habitans 
à  la  clémence  de  Sa  Majesté. 

Le  sieur  de  Mont-Saint-Arpont  fut  étably  gouver- 
neur pour  Sa  Majesté  dans  cette  place,  où  le  Roy  n'en- 
tra pas,  mais  il  alla  loger  au  Tres-port  qui  est  sur  la 
mer,  distant  dudit  lieu  d'une  demy-lieue,  où  six  habi- 
tans de  la  ville  rendue  se  vinrent  jetter  à  ses  pieds 
pour  implorer  sa  misericordç,  avec  protestation  qu'à 
l'avenir  ils  seroient  fidèles.  La  grâce  leur  fut  accordée 
moyennant  vingt  mille  livres,  et  des  bleds  pour  le 

pain  de  munition  :  ce  qui  fut  exécuté  sans  que  les  ha- 
bitans  receussent  aucun  trouble. 

L'armée  y  séjourna  tout  le  septiesme,  et  le  hui- 
tiesme  elle  vint  loger  à  Arques  et  autres  villages  voi- 
sins; et  parce  que  j'ay  dit  que  j'en  decrirois  Fassiette, 
encore  qu'il  y  ait  cinquante-huit  ans  que  je  n'y  aye 
estéy  neantmoinsy  si  ma  mémoire  ne  me  trompe,  il  est 
composé  d'un  groschasteau  fait  en  tuile,  assis  sur  une 
montagne,  et  garny  de  quantité  de  tours ,  et  sans  au- 
tres fortifications  que  d'une  grosse  masse  de  terre  qui 
couvre  la  porte,  laquelle  regarde  la  vallée  qui  va  à 
Dieppe. 

Le  dedans  est  spatieux  y  plus  long  que  large,  et  dans 
la  deuxiesme  partie  du  terrain  il  y  a  un  donjon  qui 
sert  de  logement  pour  le  gouverneur;  du  costé  entre 
le  levant  et  le  midy  est  l'avenue,  et  il  y  a  un  fossé;  des 
autres  costez  c'est  un  gros  village  qui  n'est  fermé  que 
de  barrières ,  sçitué  dans  les  vallées,  qui  sont  trois  ave- 
nues, l'une  qui  va  à  Dieppe,  du  costé  du  midy^  l'autre 
regarde  le  septentrion,  dans  laquelle  on  ne  peut  ar- 
river que  par  une  chaussée ,  et  faut  passer  une  rivière 
qui  va  à  Dieppe ^  où  elle  entre  dans  la  mer.  .11  y  a 
un  autre  ruisseau  qui  vient  de  Martin-Eglise,  lequel 
se  rend  dans  celle-cy,  descendant  à  Bouteille  avant 
que  d'arriver  à  Dieppe,  du  costé  d'entre  le  couchant  et 
le  levant. 

Cette  avenue  est  de  mauvais  abord,  serrée  entre 
deux  montagnes,  et  la  vallée  n'a  pas  plus  de  trois  ou 
quatre  cent  pas  de  large  ;  les  costeaux  d'un  costé  sont 
garnis  de  bois,  qu'on  appelle  la  forest  d'Ârques;  de 
l'autre,  ce  sont  des  ravines  et  des  terres  pierreuses,  où 
les  chevaux  ne  sçauroient  aller  qu'avec  grande  diffi- 

culte.  Cette  assiette  estant  d'elle  mesme  de  difficile 
accezy  fut  aidée  de  l'artifice  que  la  pratique  et  les  rè- 
gles de  la  fortification  y  purent  ajouter. 

Du  village  de  Martin-Eglise  pour  venir  à  Arques,  à 
la  main  droite  il  y  a  un  marais  large  de  plus  de  cent 
pas  y  et  un  petit  ruisseau ,  duquel  j'ay  parlé,  qui  n'est 
point  guayable,  mais  de  trois  thoises  de  profondeur. 
Depuis  le  ruisseau  jusques  à  la  colline  il  y  a  un  grand 
chemin ,  et  un  espace  où  peuvent  marcher  cinquante 
chevaux  de  front  :  le  sommet  de  la  montagne  est  garny 
de  treilles  fort  époisses,  où  la  cavallerie  ny  Tinfanterie 
ne  pouvoient  passer  sans  se  mettre  en  desordre.  Ce 
chemin  dure  jusques  à  une  chapelle  avec  deux  mai- 
sons que  les  habitans  du  païs  appellent  la  Mal^derie^ 
laquelle  sépare  le  terrain  depuis  le  bois  jusques  au 
ruisseau,  et  depuis  Martin-Eglise  jusques  à  Arques  :  ce 
qui  donna  sujet  au  Boy,  avec  l'avis  du  mareschal  de 
Biron,  de  tirer  une  ligne  depuis  ladite  chapelle  jus- 
ques au  bois,  avec  un  parapet  ;  et  mesme  Ton  y  fit  une 
platte-forme  pour  y  loger  des  pièces  de  canon. 

Le  fossé  estoit  si  petit  et  si  peu  enfoncé,  qu'il  n'a- 
voit  pas  plus  de  dix  à  douze  pieds  de  gueule,  ny  plus 
de  huit  de  profondeur,  flanqué  de  la  seule  chapelle, 
le  reste  de  la  courtine  estant  tout  droit.  Depuis  ladite 
chapelle  jusques  à  la  rivière,  qui  s'appelle  Bethune, 
c'estoit  un  païs  uny,  et  d'espace  de  quelque  deux  cent 
pas  au  plus  de  large.  A  ce  premier  retranchement  fut 
logé  le  régiment  entier  de  Brigneux;  dans  la  chapelle 
et  dans  la  ligne  furent  mis  ce  que  le  Boy  avoit  de 
lansquenets. 

Entre  ladite  chapelle  et  Arques  il  y  a  une  plaine 
qui  a  de  long  cinq  h  six  cent  pas  au  plus,  séparée  par 

bat  :  remettant  à  la  censure  de  ceux  qui  vivent ,  et  qui 
ont  servy  dignement  eu  cette  occasion  ^  si  dans  mon 
récit  j'ay  augmenté  ou  diminué  aucune  chose. 

Durant  ce  temps  que  le  Roy  employoit  à  se  metti^e 
en  estât  de  se  conserver ,  il  eut  avis  de  la  puissante 
armée  de  ses  ennemis.  Le  duc  de  Mayenne,  qui  en 
estoit  le  chef,  espérant  la  suite  de  la  bonne  fortune  de 
tous  ses  desseins,  et.sçachant  que  le  Roy  avoit  changé 
celuy  d'aller  à  Tours ,  crut  qu'estant  réduit  à  un  accul, 
la  moindre  de  ses  victoires  estoit  de  prendre  Dieppe, 
et  obliger  le  Roy,  ou  à  s'y  perdre,  ou  du  moins  à  com- 
mettre le  reste  de  sa  fortune  à  l'inconstance  de  cet  élé- 
ment où  le  vent  préside  plus  à  Teûet  des  entreprises 
que  la  raison. 

Cette  populace  parisienne,  se  repaissant  des  nou- 
velles avantageuses  que  le  duc  annonçoit  aux  plus  sé- 
ditieux et  affectionnez  de  ses  partisans,  en  estoit  tel^ 
lement  aveuglée  que,  dans  la  croyance  que  le  Roy 
seroit  mené  en  triomphe  à  la  Bastille,  quelques-uns 
des  plus  badauts  avoient  loiié  des  fenestres  dans  la 
rue  Saint  Antoine,  dans  la  croyance  d'y  voir  arriver 
ce  que  la  passion  leur  faisoit  trouver  pour  très-certain; 
mais  ils  virent  le  contraire  par  ce  qui  en  arriva. 

L'armée  du  duc  de  Mayenne  estoit  composée  de 
nations  différentes ,  chargée  de  bagage  et  de  gens  qui 
ne  marchoient  qu'au  pas  de  la  picque  et  à  petites 
journées.  Le  duc,  ne  voulant  rien  laisser  derrière  qui 
pust  incommoder  le  convoy  de  ses  vivres,  commença 
sa  première  conqueste  par  Gournay,  où  estoit  Ru- 
bembré  avec  plus  de  confiance  de  se  sauver  par  une 
capitulation  que  par  la  force  de  ses  armes  et  de  sa 
deffence.  Mais  il  se  laissa  emporter  en  traittant  :  de  sorte 

haut  de  ladite  ville  est  le  chasteau,  autour  duquel  il 
y  a  quelques  bastions  qui ,  du  costë  de  la  terre,  regar- 
dent une  plaine  assez  estendue.  Le  costé  de  la  mer  es- 
tant inaccessible,  les  falaises  y  sont  fort  hautes  et  es- 
carpées :  de  sorte  que  Ton  n'y  sçauroit  monter;  et  le 
chemin  bas  a  un  long  faux -bourg  qui  va  jusques  à 
Bouteille. 

'  Le  costé  du  Polet  a  une  élévation  qui  domine  sur 
une  partie  de  la  ville  et  sur  le  havre,  laquelle  d'un 
costé  est  inaccessible  ,  comme  la  falaise  du  costé  de  la 
citadelle;  et  le  reste  a  pour  objet  une  plaine,  qui  est 
le  lieu  par  où  le  duc  de  Mayenne  croyoit  l'attaquer. 
Aussi  fut-ce  là  où  le  Roy  jetta  quelques  fortifications, 
autant  que  la  briefveté  du  temps  luy  put  permettre , 
donnant  charge  à  M.  de  Chastillon  de  s'y  loger  avec 
la  plus  grande  partie  de  son  infanterie  françoise ,  et  de 
le  defTehdre. 

Je  ae  sçaurois  m'empescher  de  faire  une  digression 
sur  la  diversité  des  historiens  de  nostre  temps,  non 
pour  m'en  plaindre  ,  puis  qu'ils  m'ont  mieux  traité 
dans  leurs  écrits  que  mon  mérite  ne  les  y  obligeôit, 
mais  pour  faire  voir  qu'ils  ont  esté  si  mal-instruits  ou  3i 
intéressez,  que  dans  la  première  et  la  plus  grande  ac- 
tion qui  se  soit  passée  dans  le  règne  du  plus  grand  roy 
du  monde ,  ils  y  ayent  fait  trouver  ceux  qui  n'y  es- 
toient  pas,  et  donné  des  éloges  à  des  personnes  qui  ne 
les  méritèrent  jamais.  Et  mesme  l'un  d'eux  a  esté  si 
peu  véritable  qu'il  s'est  fait  chef  de  l'entrée  du  com- 
bat de  cette  grande  journée,  où,  si  pourtant  il  y  es- 
toit,  il  ne  parut  que  dans  le  gros  de  la  cornette 
blanche,  sur  un  roussin  qui  estoit  plustost  une  rosse 
destinée  à  tirer  un  tombereau  qu'un  cheval  de  com- 

bat  :  remettant  à  la  censure  de  ceux  qui  vivent  y  et  qui 
ont  servy  dignement  eu  cette  occasion  ^  si  dans  mon 
récit  l'ay  augmenté  ou  diminué  aucune  chose. 

Durant  ce  temps  que  le  Roy  employoit  à  se  mettre 
en  estât  de  se  conserver  ^  il  eut  avis  de  la  puissante 
armée  de  ses  ennemis.  Le  duc  de  Mayenne ,  qui  en 
estoit  le  chef,  espérant  la  suite  de  la  bonne  fortune  de 
tous  ses  desseins,  et.sçachant  que  le  Roy  avoit  changé 
celuy  d'aller  à  Tours ,  crut  qu  estant  réduit  à  un  accul , 
la  moindre  de  ses  victoires  estoit  de  prendre  Dieppe , 
et  obliger  le  Roy,  ou  à  s'y  perdre,  ou  du  moins  à  com- 
mettre le  reste  de  sa  fortune  à  l'inconstance  de  cet  élé- 
ment où  le  vent  préside  plus  à  l'eûet  des  entreprises 
que  la  raison. 

Cette  populace  parisienne,  se  repaissant  des  nou- 
velles avantageuses  que  le  duc  annonçoit  aux  plus  sé- 
ditieux et  affectionnez  de  ses  partisans,  en  estoit  tel^ 
lement  aveuglée  que,  dans  la  croyance  que  le  Boy 
seroit  mené  en  triomphe  à  la  Bastille,  quelques-uns 
des  plus  badauts  avoient  loiié  des  fenestres  dans  la 
rue  Saint  Antoine,  dans  la  croyance  d'y  voir  arriver 
ce  que  la  passion  leur  faisoit  trouver  pour  très-certain  ; 
mais  ils  virent  le  contraire  par  ce  qui  en  arriva. 

L'armée  du  duc  de  Mayenne  estoit  composée  de 
nations  différentes ,  chargée  de  bagage  et  de  gens  qui 
né  marchoient  qu'au  pas  de  la  picque  et  à  petites 
journées.  Le  duc,  ne  voulant  rien  laisser  derrière  qui 
pust  incommoder  le  convoy  de  ses  vivres,  commença 
sa  première  conqueste  par  Gournay,  où  estoit  Ru- 
bembré  avec  plus  de  confiance  de  se-  sauver  par  une 
capitulation  que  par  la  force  de  ses  armes  et  de  sa 
deffence.  Mais  il  se  laissa  emporter  en  traittant  :  de  sorte 

qu'il  demeura  prisonnier  de  guerre,  qu'il  y  aban- 
donna sept  enseignes  pour  marque  de  sa* perte,  et 
tous  ses  capitaines ,  officiers  et  soldats  devalizez ,  à  la 
discrétion  du  vainqueur.  Cela  doit  servir  d'enseigne- 
ment que,  lors  que  Ton  a  volonté  de  capituler,  jus- 
ques  à  la  conclusion  du  traité  il  faut  se  tenir  davantage 
sur  ses  gardes,  et  doubler  les  forces  de  sa  deffence. 

Neufchastel  seconda  cette  prise  ;  et  ensuitte  de  ces 
deux  premières,  la  ville  de  Gamaches  et  la  ville  d'Eu 
furent  de  mesme  conqueste. 

Le  Roy,  se  voyant  approcher  d'une  force  inégale  à 
la  sienne,  par  une  resolution  invincible  de  se  perdre 
à  la  teste  de  sa  petite  armée^  ou  d'emporter  la  vic- 
toire ,  ayant  confiance  au  droit  légitime  de  sa  deffence, 
soustenuë  par  la  puissance  divine  et  par  la  générosité 
qui  accompagnoit  sa  personne,  attendit  de  pied  ferme 
tout  ce  que  Tyssuë  d'un  combat  en  pouvoit  décider  ; 
et,  afin  dé  n'estre  pas  surpris.,  il  me  commanda  de 
prendre  cent  chevaux,  et  d'aller  à  la  guerre  pour  luy 
apporter  de  certaines  nouvelles  de  la  marche  de  l'ar- 
mée ennemie.  Il  commanda  aussi  aux  sieurs  de  Bam- 
bures  et  de  Mignonville  de  m'accompagner,  et  de  ne 
rien  bazarder. 

Exécutant  ce  commandement,  qui  fut  le  1 3  de 
septembre  ,  l'ordre  qui  fut  tenu  par  l'avis  de  mes 
deux  gouverneurs  fut  qu'un  soldat  bearnois,  nommé 
Guerre,  marcheroit  avec  six  chevaux,  un  quart  de 
lieiie  devant  moy  ;  et  queVeausse,  qui  faisoit  la  charge 
de  mareschal  des  logis,  le  soustiendroit  avec  vingt 
chevaux ,  puis,  que  je  marcherois  avec  le  reste. 

J'arrivay  au  point  du  jour  à  un  grand  village  à 
une  lieue  d'Eu,  oii  Guerre,  appercevant  quelque  fu- 

mée ,  donna  avis  qu'il  croyoit  que  les  ennemis  y  es- 
toient  logez.  Bambures ,  sage  et  très*experimenté  ca< 
pitaine,  prit  la  cofnmission  d'aller  recônnoistre  ce  qui 
en  estoit)  et  fut  si  heureux  qu'il  ti^ouva  quelque  trente 
chevaux  de  gens  ramassez,  et  volontaires  de  l'armée, 
couchez  sur  la  paille  saiis  aucune  garde.  Il  s'en  saisit 
sans  tirer  l'epëe,  et  les  amena.  Parmy  eux  il  y  avoit 
un  commis  des  vivres ,  un  lieutenant  d'arquebusiers  à 
cheval,  deux  archers  du  prevost,  et  le  reste  estoit  ou 
racaille  ou  vivandiers. 

Après  avoir  appris  des  plus  entendus  ce  qui  nous 
pouvoit  satisfaire,  pour  rapporter  nouvelles  certaines 
de  l'armée  ennemie,  il  fut  }ugé  à  propos  de  reprendre 
Jle  chemin  par  où  nous  estions  venus.  Le  Boy,  de  qui 
l'humeur  vigilante  ne  donnoit  aucune  relasche  à  son 
esprit,  ny  repos  à  son  corps,  dans  l'impatience  de  nos- 
tre  retour,  estoit  monté  à  cheval;  si  bien  que,  passant 
proche  de  Martin -Eglise,  nous  l'apperceufemes  sur  le 
haut  de  la  coste,  qui  s'avançoit  vers  nous  pour  ap- 
prendre ce  que  nous  avions  fait.  Il  voulut  luy-mesme 
interroger  nos  prisonniers,  entre  lesquels  ce  commis 
aux  vivres,  bon  enfant  de  Paris,  luy  dit  naifvement  que 
dans  leur  armée  le  bruit  estoit  commun  que  leBearnois 
y  seroit  bien-tost  mené.  Le  Boy,  avec  sa  clémence 
ordinaire,  luy  demanda  s'il  connoissoit  le  Bearnois. 
L'autre  sans  s'estonner  luy  .dit  que  non.  Sur  quoy  Sa 
Majesté  se  faisant  connoistre,  le  pauvre  badaut  faillit  à 
tomber  de  son  haut  ;  et  se  mettant  à  genoux  sans  par- 
ler ,  la  bonté  du  Boy  fut  telle  qu'il  le  fit  relever,  et 
voulut  que  je  le  renvoyasse,  avec  le  lieutenant  du  pre- 
vost, à  M.  de  Nemours,  duquel  j'estois  fort  amy  et 
serviteur. 

Ce  qu'ils  nous  apprirent  de  l'armée  fut  qu'elle  avoit 
séjourné  deux  joursà  Eu,  qu'elle  y  demeureroit  encore 
le  quatorziesme  pour  attendre  quelques  troupes  qui 
venoient  du  costé  d'Âbbeville^  et  que  le  quinziesme 
ils  marcheroient  droit  au  Polet,  oh  ils  pretendoient 
faire  leur  première  attaque ,  et  l'emporter  d'emblée. 

Durant  ce  temps  un  gentil-homme  normand  nommé 
Osbo  (0  alla  à  la  guerre  du  costé  de  Rouen  ^  où  il  fit 
rencontre  de  deux  compagnies  d'infanterie  qu'il  defiit, 
prit  quantité  de  charettes^  et  toutes  les  munitions  que 
l'on  menoit  à  l'armée  ennemie. 

Le  Roy  passa  par  dessus  la  plaine^  et  vint  droit  au 
Polçt,  où  il  fit  diligenter  les  travaux;  et  sur  le  soir 
revint  coucher  à  Arques ,  et  y  visita  toutes  ses  gardes 
et  ses retranchemens, qu'il  trouva  en  bon  estât.  Dès  le 
soir  mesme^  Sa  Majesté  commanda  à  douze  de  ses  or- 
dinaires d'aller  prendre  langue  des  ennemis;  et  fai- 
sant bailler  un  cheval  de  son  escurie  à  Guerre,  il  voulut 
qu'il  leur  servist  de  guide.  Le  baron  Du  Fort,  qui  estoit 
des  ordinaires,  en  eut  le  commandement,  lequel,  à  son 
retour,  rapporta  la  mesme  chose  qu'avoit  dit  le  petit 
commis ,  et  que  l'armée  devoit  marcher  le  lendemain  ; 
ce  que  le  trompette  par  lequel  j'avois  renvoyé  les 
deux  prisonniers  confirma ,  outre  que  M.  de  Nemours, 
parmy  beaucoup  de  civilitez,  mandoit  que  le  lende- 
main nous  nous  verrions  de  plus  près. 

La  diligence  est  une  chose  si  nécessaire  à  la  guerre, 
que  la  plus  part  des  occasions  avantageuses  s'eschap- 
peut  par  la  nonchalance  de  ceux  qui  n'en  sçavent  pas 
profiter.  Le  duc  de  Mayenne,  par  l'aveu  de  tous  ceux 
qui  l'ont  connu,  estoit  estimé  avec  raison  pour  aussi 

(*)  Osbo  :  lisez  Aussebosse. 

généreux  qu'excellent  capitaine;  mais  comme  son  na- 
turel estoit  accompagné  de  beaucoup  de  prudence ,  ses 
desseins  se  ruïnoient  souvent  pour  trop  considérer  les 
evenemenSy  et  pour  donner  trop  de  temps  à  l'exécu- 
tion. En  voicy  une  preuve  très-certaine;  car  le  loisir 
qu'il  donna  au  Roy,  lequel,  avec  une  générosité  sans 
pareille,  avoit  un  esprit  plein  de  vivacité  et  un  corps 
infatigable,  luy  fit  rencontrer  le  moyen  de  sa  conser- 
vation, et  de  donner  à  son  courage  et  à  la  valeur  des 
siens  ce  que  l'artifice  y  pouvoit  ajouster. 

Durant  que  ce  duc  marchoit  lentement,  le  Boy  don- 
nant tous  ses  soins  aux  fortifications  tant  du  Polet  que 
d'Arqués,  il  vint  des  nouvelles  de  toutes  parts  du  mi- 
sérable estât  où  estoient  réduites  toutes  les  affaires 
générales  du  royaume,  desquelles  je  parlerois  plus  au 
long  si  je  ne  craignois  de  tomber  dans  la  mesme  erreur 
que  j'ay  reconnue  et  blasmée  en  tous  ceux  qui  se  sont 
meslez  d'escrire  sous  la  foy  d'autruy,  où  peut-estre 
pourtant  je  serois  plus  véritable  qu'eux,  puis  qu'^ayant 
eu  l'honneur  d'estre  tousjours  auprès  du  Boy,  toutes, 
les  depesches  que  les  secrétaires  d'Estat  luy  lisoient 
ne  m'estoient  point  cachées;  mais  comme  ma  resolu- 
tion a  esté  de  bastir  ces  discours  sous  la  connoissance 
que  ma  présence  m'a  donnée  de  tout  ce  qui  s'est  passé, 
je  diray  seulement  en  gros  ce  qui  ne  peut  recevoir  de 
doute,  puis  que  la  vérité  en  a  esté  connue. 

La  France  invincible,  si  elle  mesme  ne  contribué 
de  ses  forces  pour  sa  défaite ,  estoit  en  un  si  misérable 
estât,  que  ceux  qui  ne  doivent  entrer  dans  la  chaise 
de  Dieu  que  pour  y  annoncer  la  vérité  y  montoient 
seulement  pour  y  prescher  le  mensonge.  La  justice, 
contre  toute  sorte  d'équité,  au  préjudice  du  droit  d'un 

successeur  légitime,  ne  prenoit  séance  sur  les  fleurs 
de  lys  que  pour  en  destruire  l'origine,  sans  permettre 
l'entrée  du  barreau  à  ceux  qui  parloient  des  affaires 
de  TEstat,  si  ce  n'estoit  pour  en  soustenir  la  rébellion, 
qu'à  ceux,  dis-je,qui  ne  parloient  des  affaires  que 
pour  en  augmenter  le  desordre. 

Le  marchand  quittoit  son  commerce  pour  sauter  à 
la  hallebarde,  et  porter  son  cœur  et  ses  mains  à  l'in- 
juste maintien  d'une  usurpation  contre  toute  sorte 
d'équité.  . 

La  plus  part  de  la  noblesse  croyoit  que  dans  la  di- 
vision de  l'Estat  elle  trouveroit  les  moyens  d'aug- 
menter sa  condition. 

Le  plat  pays,  sous  prétexte  de  la  religion,  contri- 
buoit  tout  ce  qui  dependoit  de  ses  moyens  pour  ac- 
croistre  ce  que  l'ambition  des  princes  estrangers  leur 
faisoit  entreprendre  contre  toute  sorte  de  droit,  à  l'en- 
tière subversion  de  l'Estat.  Le  principal  chapitre  de 
la  recepte  de  l'or  des  Indes  ne  consistoit  qu'en  celuy 
des  dépenses  pour  changer  les  cœurs  françois  en  mo- 
risques  ou  castillans. 

Le  Pape  mesme,  duquel  la  principale  fonction  doit 
estre  de  père  commun  pour  entretenir  la  paix  dans  la 
chrestienté,  convertissoit  le  plomb  de  ses  annates  en 
fust  de  picques,  de  lances  et  d'espées,  pour  soustenir 
le  foudre  de  ses  fulminations  ecclésiastiques,  avec  des 
furies  temporelles  en,  faveur  des  rebelles  de  cet  Estât. 

Le  duc  de  Montmorency  dans  le  Languedoc  sous- 
tenoit  encore  quelque  forme  de  monarchie  par  la  con- 
servation des  places  desquelles  de  longuemain  il  s'estoit 
emparé,  pour  empescher  sa  ruïne  et  la  perte  de  sa  vie. 

Tours,  Bordeaux,  Langres,  Chaalons,  Compiegne, 

44*  ^6 

et  Clermont  en  Auvergne  estoient  les  seules  villes  qui 
prononçoient  le  nom  du  Boy  et  suivoient  son  party. 
Paris,  chef  de  la  faction  ligueuse,  avec  tout  le  reste 
des  parlemens  et  des  giosses  et  petites  villes ,  n'avoit 
d'autres  sentimens  ny  d'autres  paroles  que  des  injures 
et  des  monopoles  pour  décrier  cette  juste  et  équitable 
authorité  de  la  monarchie. 

Le  corps  entier  de  la  religion  prétendue  reformée 
de  la  langue  reconnoissoit  le  Roy;  mais  du  cœur  ils 
avoient  plus  de  soin  d'augmenter  leur  condition  dans 
le  trouble  de  tout  l'Estat,  que  d'ayder  au  Roy  pour 
en  estre  paisible  possesseur. 

Quelques-uns,  sous  ombre  de  leurs  places  et  des 
biens  que  le  feu  Roy  leur  avoit  donnez,  tâchoient  d'en 
joiiir,  croyans  establir  leur  repos  sous  un  traité  de 
neutralité. 

La  France  estant  en  cet  estât,  il  luy  falloit  un  roy 
sans  peur  de  hazarder  sa  personne  et  sa  vie  :  autre- 
ment il  luy  eust  esté  impossible  de  conquérir  le  par- 
tage légitime  que  luy  avoient  laissé  ses  prédécesseurs. 
Voicy  la  première  porte  par  laquelle  il  entra  dans  le 
chemin  de  sa  gloire  et  de  sa  bonne  fortune. 

Lequinziesme  jour  de  septembre,  le  duc  de  Mayenne 
partant  d'Eu  avec  toute  son  armée  en  bataille  sous  deux 
corps,  luy  à  la  teste  de  la  main  droicte,  et  le  duc  de 
Nemours  à  celle  de  la  gauche,  l'armée  ennemie  mar- 
cha en  bataille  jusques  à  la  veiie  du  costé  droict  du 
Polet,  et  de  l'autre  sur  un  costeau  qui  regarde  à  Mar- 
tin-Eglise. 

Le  mareschal  de  Biron  avoit  ordonné  dès  la  pointe 
du  jour  vingt  chevaux  pour  aller  prendre  langue,  les- 
quels luy  ayant  rapporté  que  la  marche  des  ennemis 

estoit  de  cet  ordre,  il  ordonna  au  lieutenant  de  la 
compagnie  des  gens-d'armes  de  M.  le  prince  de  Conty 
de  passer  Martin-Eglise,  et  de  voir  la  contenance  des 
ennemis,  sans  s'engager;  mais  ce  lieutenant,  plus  vail- 
lant soldat  qu'expérimenté  capitaine,  attendit  les  en- 
nemis de  si  près,  que  voulant  faire  sa  retraite  il  n'en 
eust  pas  le  temps  sans  se  trouver  obligé  à  combattre  : 
de  sorte  qu'il  fut  blessé  d'un  coup  d'espée  dans  les 
reins,  et  le  reste  de  la  troupe  contraint  de,fuïr  pour 
éviter  la  prison  ou  la  mort. 

Le  mareschal  de  Biron  se  trouva  au  rencontre  de 
ce  blessé  :  et  quoy  qu'il  fust  très-marry  de  ce  qu'il 
avoit  si  mal  exécuté  son  commandement,  il  ordonna  à 
l'un  de  ses  gardes  de  le  mener  à  son  logis,  et  de  dire 
à  son  chirurgien  qu'il  le  pensast. 

Les  ennemis  cependant  descendirent  à  Martin-Eglise  ; 
la  cavallerie  et  l'infanterie  s'y  logèrent,  et  le  duc  de 
Nemours  fit  halte  sur  la  colline  avec  le  reste  de  ce 
qu'il  commandoit. 

Le  mareschal  de  Biron  ayant  mis  tous  ses  retrati- 
chemens  en  bon  estât,  fortifia  la  garde  autant  qu'il  le 
jugea  nécessaire^  il  me  commanda  d'avancer  jusques 
sur  l'eminence  qui  regarde  Martin-Egliçe  avec  la  com- 
pagnie du  Boy,  commandée  par  Bambures,  et  celle  de 
Lorge  5  ordonna  à  Marcilly,  premier  capitaine  du  ré- 
giment de  Brigneux,  lequel  a  esté  assez  connu  à  la 
cour  pour  homme  aussi  courageux  comme  il  estoit  de 
bonne  compagnie,  de  prendre  deux  cent  hommes,  avec 
commandement  à  un  sergent  de  s'avancer  avec  trente, 
lequel  il  fitsoustenir  par  un  lieutenant  avec  cinquante  ; 
et  ledit  Marcilly  avec  le  reste  fut  placé  entre  nos  deux 
escadrons. 

36. 

Les  ennemis  sortirent  à  la  teste  du  village  avec  un 
escadron  composé  d'en\iron  cent  chevaux ,  commandé 
par  M.  de  Sagonne,  lequel^  à  ce  que  nous  dirent  des 
prisonniers>  avoit  jette  à  sa  teste  cent  arquebusiers,  et 
en  fit  avancer  quelque  trente  pour  entretenir  Fescar- 
mouche  avec  les  nostres. 

Le  mareschal  de  Biron^  duquel  les  jugemens  dans 
la  guerre  sont  autant  d*oracl es ,  vint  à  moy  ;  et  m^ap- 
pellant  par  ce  nom  familier  duquel  il  me  traitoit,  il  me 
dit  :  «  Mon  fils,  je  vous  feray  aujourd'huy  acquérir  de 
l'honneur,  car  cet  escadron  viendra  pour  tailler  en  pie- 
ces  nostre  infanterie  .-partez  enmesme  temps,  et  le  char- 
gez; il  tournera  le  dos',  puis  vous  entrerez  avecluy 
pesle  mesle  dans  le  village,  et  déferez  tout  ce  que  vous 
y  trouverez.  Je  vous  soutiendray,  et  seray  bien  près  de 
vous.  »  Il  pouvoit  avoir  avec  luy  quelque  cent  cava- 
liers j  toutes  personnes  de  condition  et  volontaires. 

Comme  l'escarmouche  fut  un  peu  plus  eschaufféç , 
M.  de  Gié,  qui  estoit  le  second  fils  de  M.  d'Antrages, 
aussi  plein  de  générosité  que  de  bonne  naissance,  après 
avoir  tiré  un  coup  de  pistolet  à  un  éavalier  des  enne- 
mis, le  poursuivant  il  receut  une  arquebusade,  de  la- 
quelle son  cheval  fut  tu^,  et  luy  engagé  dessous.  Les 
ennemis  venans  à  luy  pour  le  prendre,  le  lieutenant 
poussa  pour  le  dégager.' 

Au  mesme  instant  Sagonne  part  pour  tailler  en 
pièces  nostre  infanterie.  M.  le  mareschal  vint  à  ma 
teste,  me  criant  :  «  Mon  fils,  chargez.  »  Ce  que  je 
fis  avec  tant  de  promptitude  que  je  n'eus  pas  le  temps 
de  prendre  ma  sallade,  et  j'allay  au  combat  sans  cha- 
peau. Les  eiuiemis  n'attendirent  pas  que.  nous  fàmes 
meslez  avec  eux  :  ils  tournèrent  le  dos  à  nos  coups. 

et  se  retirèrent  en  tel  desordre  que  ne  pouvans  en- 
trer dans  le  village  par  la  grande  avenue,  à  cause  de 
quelques  charettes  que  les  habitans  y  avoient  mises 
pour  Tembarrasser  y  ils  se  firent  un  nouveau  passage 
par  dedans  une  haye  qui  fermoit  un  grand  verger  ;  et 
nous  les  poursuivismes  si  vivement  que  nous  les  me- 
nasmes  battant  jusques  au  pont  qui  sépare  le  village. 

Nos  gens  de  pied  cependant  en  vinrent  aux  mains 
avec  ceux  qui  voulurent  faire  quelque  résistance  à  ces 
charettes  :  ils  les  emportèrent,  et  de  là  tout  ce  qui  es* 
toit  dans  le  village,  cavallerie  et  infanterie,  fut  mis  en 
déroute  ;  de  sorte  que  M.  le  mareschal  laissant  son 
gros  à  la  teste  du  village,  le  traversa  tout  pour  nous 
commander  de  nous  retirer  :  ce  que  nous  fismes ,  sans 
que  les  ennemis  fissent  mine  de  nous  reprendre  ce 
que  nous  avions  gaignë.  A  ce  combat  les  ligueurs  per- 
dirent plus  de  trois  cent  hommes,  dix- sept  officiers  et 
cinq  capitaines  prisonniers,  entre  lesquels  fut  La  Mo- 
nesliere,  qui  a  depuis  esté  M.  Du  Terrail. 

De  nostre  costé  il  n'y  eut  pas  un  seul  soldat  de  tué, 
le  sieur  de  Puivinel  ayant  eu  son  cheval  tué,  qui  estoit 
un  genet-baye  d'Italie.  Le  jeune  Courbauzon  (0  à  la 
barricade  du  pont  eut  un  coup  de  pertuisane  :  on  tua 
son  cheval,  et  trois  chevaux  légers  furent  blessez  de 
coups  d'epée,  mais  légèrement. 

Le  mareschal,  prenant  son  premier  poste,  m'ordonna 
de  me  mettre  à  celuy  duquel  j'estois  party  pour  aller 
au  combat,  et  dé  voir  si  les  ennemis  ne  reviendroient 
point  pour  essayer  d'avoir  leur  revanche;  mais  au 
contraire  le  village  demeura  vuide  jusques  à  la  nuit,  et 
les  ennemis  ne  s'y  logèrent  que  fort  tard.  Du  costé  du 

(0  Courbauzon  :  lisez  Couràouzon, 

Polet^  le  Boy  coaimanda  à  M.  de  Chastillon  non  seu- 
lement de  se  préparer  à  la  défense,  mais  aussi  d'aller 
recevoir  les  ennemis  à  la  portée  du  canon  de  ses  re* 
tranchemens  :  de  sorte  que  toute  la  journée  se  passa 
dans  le  feu  des  arquebusades  et  des  pistolets,  par  une 
escarmouche  de  cavalerie  et  d'infanterie,  sans  que  lés 
ennemis  peussent  gagner  un  pouce  de  terrain. 

Parmy  ceux  qui  donnèrent  plus  de  preuve  de  leur 
valeur,  il  faut  nommer  M.  de  Bellejgar de,  grand  es- 
cuyer,  duquel  le  courage  estoit  accompagné  d'une 
telle  modestie,  et  l'humeur  d'une  si  affable  conversa- 
tion ,  qu'il  n'y  en  avoit  point  qui  parmy  les  combats 
fist  paroistre  plus  d'asseurance ,  ny  dans  la  cour 
plus  de  gentillesse.  Il  vit  un  cavalier  tout  plein  de 
plumes  qui  demanda  à  tirer  le  coup  de  pistolet  pour 
l'amour  des  dames  :  et  comme  il  en  estoit  le  plus 
chery,  il  crut  que  c'estoit  à  luy  que  s'adressoit  le  car- 
tel ;  ensorte  que  sans  attendre  il  part  de  la  main  sur 
un  genêt  noir  nommé  Fregouze,  et  attaqua  avec  au- 
tant d'adresse  que  de  hardiesse  ce  cavalier,  lequel, 
tirant  Bellegarde  d'un  peu  loin,  le  manqua;  mais  luy, 
ie  serrant  de  près,  luy  rompit  le  bras  gauche,  si  bien 
que,  tournant  le  dos,  il  chercha  son  salut  en  faisant 
retraite  dans  le  premier  escadron  qu'il  trouva  des  siens. 

Le  Roy  ayant  veu  cette  action  ne  manqua  pas  de 
la  loiier  avec  des  paroles  non  seulement  de  roy  et  de 
bon  maistre,  mais  pleines  d'amitié  et  de  grand  hon- 
neur. Le  commandement  de  la  nuict  à  cheval  fut  fait, 
où  le  duc  de  Mayenne,  par  la  confession  de  ceux  qui 
furent  pris  les  jours  suivans,  perdit  plus  de  deux  cent 
hommes;  aussi  bien  que  l'espérance  de  pouvoir  prendre 
sans  un  siège  formé  ce  qu'il  avoit  cru  forcer  d'emblée. 

II  passa  la  nuit  avec  autant  d'incommodité  pour  les 
siens  que  d'inquiétude  pour  luy^  jugeant  par  ses  pre- 
mières attaques  qu'il  avoit  esté  trompé  en  ses  espé- 
rances ,  et  qu'il  lujr  seroit  très  -  difficile  de  forcer  les 
retrancheinens  où  les  troupes  du  Roy  estoient  logées ., 
puis  qu'au  milieu  de  la  campagne  ses  premiers  com- 
bats avoient  eu  de  si  mauvais  succez.  Cela  obligea  le 
duc  à  tourner  toutes  ses  pensées  à  emporter  Arques, 
et,  quittant  le  Polet,  à  rapprocher  toutes  ses  forces 
dudit  Martin -Eglise,  d'où  neantmoins  durant  cinq 
jours  entiers  il  ne  fît  aucune  entreprise  d'importance, 
excepté  qu'il  tenta  le  passage  de  la  rivière  de  Bethune 
en  un  lieu  nommé  Bouteille,  scitué  entre  Arques  et 
Dieppe.  Cette  entreprise  luy  reiissit  aussi  mal  que  les 
autres,  puis  qu'après  avoir  tiré  quelques  volées  de 
canon  il  fut  contraint  de  se  retirer  avec  perte  d'un 
capitaine  du  régiment  de  Tremblecourt,  et  de  plus  de 
soixante  soldats. 

Le  Roy  cependant  alloit  tousjours  visitant  ses  forti- 
fications, ausquelles  il  faisoit  ajouster  ce  qu'il  jugeoit 
nécessaire,  tant  au  Polet  qu'audit  Bouteille  et  à  Ar- 
ques ;  et  quoy  que  les  escarmouches  fussent  de  peu 
d'importance  jusques  au  vingt  septiesme,  les  ennemis 
ne  s'en  retirèrent  qu'à  leur  desavantage. 

Le  mercredy,  veille  de  Saint  Matthieu,  un  capitaine 
nommé  Fournier,  venant  joindre  Farftiée  du  Roy,  fit 
remontre  de  vingt  chevaux  qui  conduisoient  un  con- 
voy  de  bestial.  Parmy  eux  estoit  un  soldat  avisé, 
nommé  La  Violette,  que  Fournier  amena  au  Roy,  lequel 
estant  interrogé  sur  ce  que  les  ennemis  demeuroient  si 
long -temps  sans  rien  entreprendre,  il  dit  que  c'estoit 
à  dessein  de  mettre  toutes  leurs  forces  en  estât,  pour 

le  lendemain  attaquer  avec  toute  Tarmée  les  retran- 
chemens  d'Arqués,  qu'ils  croy oient  asseurement  em- 
porter. 

Sur  les  dix  heures  du  soir  le  Roy  allant  visiter  ses 
gardes,  il  luy  vint  un  avis  qui  confirmoit  celuy  de  La 
Violette,  et  que  sans  faillir  le  lendemain  nostre  camp 
seroit  attaqué.  Le  Roy  passa  toute  la  nuit  à  la  teste 
de  sa  première  garde,  composée  des  compagnies  de 
messieurs  de  La  Force,  de  Bacqueville,  et  du  jeune 
L'Archant. 

Les  ennemis. faisant  sonner  leurs  trompettes,  le  Roy 
commanda  à  Morette,  très -excellent  homme  de  son 
métier,  de  leur  repondre.  Après  que  cette  musique 
militaire  fut  achevée,  nos  soldats  et  ceux  des  ennemis 
en  commencèrent  une  autre,  qui  ne  fut  que  d'injures 
contre  le  Roy ,  et  de  reparties  contre  le  duc  de 
Mayenne. 

Sur  les  quatre  heures  du  matin  Sa  Majesté  me  com- 
manda de  m'avancer  jusques  à  mes  vedettes,  pour 
luy  rapporter  s'il  .n'y  avoit  point  de  rumeur  dans  le 
camp  des  ennemis;  et  ordonna  au  sieur  de  Boisse,  qui 
estoit  lieutenant  du  sieur  de  La  Force,  et  maistre 
d'hostel  de  Sa  Majesté,  de  venir  avec  moy  pour  me 
servir  comme  de  gouverneur.  Je  pris  avec  luy  mes 
deux  escuiers,  l'un. nommé  Gerboz,  et  l'autre  Bossan, 
pour  m'achemitier  où  il  m'estoit  ordonné  ;  et,  après  y 
avoir  demeuré  assez  long-temps ,  mes  vedettes  n'ayant 
rien  oiiy ,  je  résolus  avec  Boisse  de  marcher  jusques  à 
la  teste  dudil  Martin-Eglise  :  ce  qu'exécutant,  un  che- 
val turc  sur  quoy  j'estois  monté  se  mit  tellement  à 
ronller,  que  Boisse  et  moy  jugeasmes  qu'il  falloit  qu'il 
sentist  quelque  chose.  Ce  qui  nous  obligea  à  tenir 

bride  en  main,  et  à  remarquer  soigneusement  si  nous 
ne  verrions  rien. 

La  nuit  estoit  fort  noire  :  toutesfois  nous  ne  lais- 
sasmes  pas  de  veoir,  dans  la  vallée  au  dessous  du  bois, 
une  file  de  mesches,  en  tel  silence  que  nous  fusmes 
en  quelque  doute  si  c  estoient  des  hommes  ou  des  vers 
luisans.  Neantmoins  Boisse  me  dit  qu'il  ne  faloit  pas 
faire  mine  de  les  avoir  apperceus,  et  nous  retirer  au 
petit  pas,  afin  de  leur  faire  croire  qu'ils  n'avoient  pas 
esté  découverts;  si  bien  que,  rejoignant  mes  vedettes, 
je  leur  ordonnay  d'avoir  tousjouis  Tœil  sur  le  lieu  où 
nous  les  avions  apperceus,  et  que  si  les  ennemis  bran- 
loient,  ou  que  les  mesches  jettassent  quelques  estin- 
celles,  l'un  d'eux  vinst  h  toute  bride  pour  nous  en 
avertir.  Comme  nous  arrivions  auprès  du  Roy,  luy 
faisant  nostre  rapport,  l'une  des  vedettes  nous  vint 
confirmer  que  c'esloient  des  gens  de  guerre,  et  qu'à 
voir  les  niesches  il  y  avoit  plus  d'un  régiment. 

En  mesme  temps  le  Roy  en  donna  avis  à  M.  le  ma- 
reschal  de  Biron,  qui  commanda  que  chacun  prist  les 
armes,  et  que  ce  qu'il  y  avoit  de  cavalerie  dans  le 
quartier  montast  à  cheval  pour  se  rendre  au  champ  de 
bataille.  Cependant  le  jour  s'avançoit;  mais  il  faisoit 
un  broiiillart  si  épais  que  l'on  ne  se  pouvoit  voir  de 
quatre  pas.  Toutesfois  les  ennemis,  commençant  à 
marcher  sans  battre  le  tambour,  firent  une  telle  ru- 
meur qu'il  fut  aisé  à  juger  que  toute  l'armée  es- 
toit  ensemble  pour  nous  venir  attaquer.  En  voicy 
l'ordre  : 

Comme  j'ay  figuré  l'assiette  d'Arqués,  vous  avez 
veu  que  depuis  Martin -Eglise  jusques  au  premier  re- 
tranchement le  terrain  en  estoit  divisé  en  plaine,  s'es- 

tendant  depuis  le  ruisseau  jusques  à  la  colline,  et  que 
la  colline  estoit  jusques  aux  bois,  sans  toutesfois  qu^elle 
fust  inaccessible. 

Le  duc  de  Mayenne ,  depuis  le  ruisseau  jusques  à  la 
colline,  mit  sa  cavalerie,  et  fit  marcher  à  sa  gauche 
toute  son  infanterie. 

Le  premier  escadron ,  composé  d'environ  cent  che- 
vaux avec  des  lances,  estoit  commande  par  Jean  Marc, 
Albanois,  qui  y  fut  tuë. 

Le  deuxiesme  Festoit  par  Sagonne,  qui  y  fut  aussi 
tuë,  et  estoit  d'environ  trois  cent  chevaux,  soustenus 
des  troupes  qu'a  voit  amenées  Balagny,  composées 
d'environ  quatre  cent  chevaux. 

Le  duc  de  Nemours  soustenoit  Balagny  avec  une 
troupe  de  noblesse  et  quelques  soldats  d'elile  ,  au 
nombre  d'environ  trois  cent,  tous  armez  à  crud  avec 
pistolets.  Ledit  duc  fut  blessé  au  pied,  mais  légère- 
ment. M.  d'Aumale,  avec  toute  la  noblesse  de  Picar- 
die, de  plus  de  six  cent  chevaux,  soustenoit  ledit  duc. 

Derrière  luy  estoit  le  fils  ai^né  de  M.  de  Lorraine, 
nommé  le  marquis  Du  Pont,  soustenu  de  la  cavalerie 
des  Païs  Bas.  M.  de  Mayenne  marchoit  après  avec  uu 
gros  de  plus  de  sept  cent  chevaux,  et  derrière  Iny  es- 
toient  les  reistres. 

A  l'égard  de  l'infanterie,  Chastaigneraye  avoit  la 
teste  à  la  gauche  de  Jean -Marc.  Il  y  avoit  derrière 
quinze  cent  lansquenets,  et  sur  la  droite  le  régiment 
de  Tremblecourt. 

Après  marchoient  les  régi  mens  de  Pontesac,  Bourg 
et  Castilliere  ;  ensuitte  les  Suisses  avec  quatre  canons 
derrière  eux,  les  regimens  de  Walons,  et  l'infanterie 
que  les  sieurs  d'Aumalle  et  Ballagny  avoient  amenée. 

Le  sieur  Belin^  maresclial  de  cainp^  qui  futpris^  avoit 
Tordre  que  je  dis  dans  sa  pochette. 

Le  Roy  voyant  venir  une  si  grosse  armée  sur  ses 
bras  y  au  lieu  de  s'en  estonner  se  résolut  non  seule- 
ment de  l'attendre,  mais  mesme  de  l'attaquer.  L'as- 
siette luy  estoit  favorable;  et  sa*cause  estoit  si  juste 
qu'elle  augmentoit  sa  valeur  par  l'asseurance  qu'il 
prenoit  en  l'assistance  de  Dieu.  De  sorte  qu'ayant  mis 
ses  troupes  en  l'ordre  qui  suit,  sa  cavalerie  occupoit 
tout  le  terrain  qui  estoit  depuis  la  rivière  de  Bethune 
jusques  à  la  Maladerie. 

La  compagnie  de  Fournier,  composée  de  quelque 
quarante  maistres  avec  casaques,  estoit  à  ma  teste  sur 
ma  main  droicte,  laquelle  chargea  Jean-Marc ,  qu'elle 
défit. 

M oy  estant  derrière  avec  celle  du  Roy,  commandée 
par  Rambures,  de  Lorge  et  M ontgommery,  avec  vingt' 
gentils-hommes  qui  estoienl  tous  mes  domestiques  ou 
mes  amis ,  le  tout  faisant  six  vingt  chevaux ,  je  chargeày 
Sagonne,  lequel  je  reconnus  monté  sur  un  cheval  turc 
nommé  le  Mosquat,  armé  d'armes  argentées  à  bain, 
et  un  petit  manteau  d'ecarlate.  L'appellant  au  combat, 
il  me  cria  :  Du  Jouet ,  du  fouet  j  petit  garçon;  et  ve- 
nant à  moy ,  il  perça  mon  cheval,  qui  estoit  d'Espa- 
gne^ depuis  l'épaule  droicte  jusques  sous  la  bande 
gauche  de  la  selle  ;  de  sorte  que  ne  pouvant  retirer 
son  espée,  qui  estoit  un  estoc  que  j'ay  encore,  il  fut 
contraint  d'arrestcr  quelque  temps  :  ce  qui  me  donna 
le  moyen  de  luy  tirer  mon  pistolet  à  la  cuisse  droite. 

Son  escadron  tourna  le  dos,  lequel  je  poursuivis 
jusques  à  celuy  de  Rallagny,  qui  rompit  sans  m'at- 
tendre.  Mais  M.  de  Nemours  vint  avec  le  sien,  duquel 

saDs  cloute  j^eus&e  esté  emporté,  si  M.  de  La  Force , 
avec  Bacqueville  et  L'Archant,  ne  me  fussent  venus 
secourir.  Alors,  d'une  valeur  extrême ,  accompagnée 
d'expérience ,  ledit  sieur  de  La  Force  entra  par  le 
flanc  dans  Tescadron  dudit  duc,  lequel,  se  renversant 
sur  celuy  du  duc  dIAumalle,  le  mit  en  tel  desordre 
que  M.  de  Mayenne  fut  contraint  avec  le  reste  de  ve- 
nir au  secours  :  de  façon  que  nos  troupes,  desja  mê- 
lées, furent  obligées  de  céder  à  la  multitude,  et  de  se 
retirer  jusques  à  la  baye  qui  joint  la  Maladerie. 

Cependant  Tinfanterie  ennemie  attaquoit  nostre 
premier  retranchement  depuis -ladite  Maladerie  jus- 
ques au  bois,  où,  par  une  trahison  indigne  du  nom 
d'Alleman,  les  lansquenets  ennemis,  mettant  bas  leurs 
drapeaux  et  leurs  picques,  criant  Kwe  le  Roy!  et  as- 
seurant  qu'ils  le  vouloient  servir,  furent  aydez  par  les 
nostres  de  mesme  nation  à  monter  dans  le  retranche- 
ment, où,  estant  entrez  comme  amis,  ils  tournèrent 
leurs  voix  et  leurs  armes,  et  tuèrent  ou  prirent  ce 
qui  y  estoit.  Le  comte  de  Rochefort,  à  présent  M.  de 
Montbazon,  fut  blessé  et  fait  prisonnier,  après  avoir 
monstre  quelle  estoit  sa  naissance  par  les  marques 
de  sa  valeur  et  de  sa  générosité. 

Cependant  M.  de  La  Force,  qui  avoit  eu  son  cheval 
tué,  n'eut  le  loisir  que  d'en  piendre  un  autre  pour 
retourner  au  combat,  et  empescher  que  les  ennemis 
ne  se  prévalussent  de  l'avantage  que  la  trahison  de 
leurs  lansquenets  leur  avoit  donnée. 

En  mesme  temps  le  comte  de  Roussy,  jeune  frère  de 
M.  de  Jua  Roche-Foucaut,  fut  tué  d'un  coup  de  lance 
dans  l'œil.  C'estoit  un  seigneur  aussi  bien  né  que  pas 
un  de  son  temps  j  il  avoit  esté  nourry  avec  moy:  et 

qiioy  que  son  âge  ne  fust  gueres  plus  avancé  que  le 
mien,  sa  discrétion,  sa  prudence  et  sa  valeur  faisoient 
qu'il  me  servoit  de  compagnon  et  de  gouverneur. 

Le  Roy,  qui  animoit  par  sa  présence,  sa  parole  et 
sa  bonne  mine,  tout  le  monde,  me  trouvant  à  pied 
parce  que  mon  cheval  ne  me  pou  voit  plus  porter, 
commanda  que  Ton  m*en  baillast  un  de  son  escurie, 
nommé  le  Sondai,  sur  lequel  je  retournay  au  combat 
contre  les  troupes  espagnoUes;  et  après  les  avoir 
menées  battant  jusques  au  gros  de  M.  de  Mayenne,  je 
trouvay  l'escadron  que  commandoit  Thianges,  de^uel- 
que  deux  cent  chevaux,  qui  me  mena  jusques  dans  le 
régiment  de  Gallaty,  où  mon  cheval  ayant  finy  et  son 
service  et  sa  vie,  ledit  Gallaty  me  receut  auprès  de 
luy,  auquel  ce  seroit  faire  tort  si  l'on  ne  luy  donnoit 
la  gloire  d'avoir  par  sa  valeur,  et  par  une  action  sans 
peur,  sauvé  le  Roy  et  l'Estat,  par  la  résistance  qu'il  fit 
à  la  charge  très-hardie  de  laquelle  ledit  Thianges  l'at- 
taqua, où  il  perdit  dans  le  premier  rang  de  quelques 
Suisses  plus  de  soixante  hommes  et  quantité  de  che* 
vaux, sans  que  ledit  bataillon  peustestre  entamé.  Gal- 
laty fit,  dis-je,  une  action  si  remarquable,  que  j'ay 
cru  qu'il  en  faloit  faire  part  au  public.  La  voicy. 

Un  cornette  de  Thianges  ayant  eu  son  cheval  tué, 
et  se  voulant  retirer,  Gallaty  sort  de  son  rang,  et 
d'un  coup  de  picque  le  porte  par  terre,  le  prend  pri- 
sonnier, et  le  ramené  dans  soi^  bataillon. 

Le  sieur  de  La  Force  et  moy  arrivasmes  auprès  du 
Roy,  démontez,  en  mesme  temps  qu'un  capitaine  des 
lans({uenets  ennemis  voulant  parler  à  Sa  Majesté  eut 
l'effronterie  de  luy  demander  s'il  se  vouloit  rendre  au 
duc  de  Mayenne;  et  présentant  Fepieu  contre  le  Roy, 

fit  un  pas  pour  Ten  frapper.  La  clémence  du  Roy  fut 
si  grande,  qu'il  défendit  à  ceux  qui  le  vouloient  punir 
de  son  outre-cuidance,  de  le  faire.  La  Roche-Foucault 
me  donna  un  cheval  d'Espagne  blanc,  qui  me  fut  blessé 
en  une  charge  que  je  fis  en  présence  du  Roy  sur  quel- 
que infanterie  qui  vouloit  aller  joindre  ses  lansquenets. 

Durant  tous  ces  combats,  le  mareschal  de  Riron 
avoit  donne  à  Richelieu,  qui  estoit  grand  prevost, 
soixante  chevaux,  avec  lesquels  il  se  tenoit  le  long 
du  bois  pour  empescher  que  les  lansquenets  ne  se 
rendissent  maistres.de  la  plaine  qui  estoit  entre  le 
premier  retranchement  que  nous,  avions  perdu ,  et  le 
second  qui  estoit  à  la  teste  de  la  chaussée  d'Ârques , 
gardée  par  les  regimens  de  SoUeure  et  de  Raltazar, 
dont  Richelieu  s'acquitta  dignement,  faisant  plusieurs 
charges  qui  obligèrent  les  ennemis  à  ne  point  passer 
outre. 

La  cornette  blanche  estoit  en  bataille  à  la  teste  du 
deuxiesme  retranchement;  celles  de  messieurs  les. prin- 
ces de  Conty  et  de  Montpen&ier  bordoient  la  haye  et 
le  chemin  qui  va  d'Arques  à  La  Chapelle. 

Le  Roy,  c}ans  cette  douceur  qui  luy  estoit  natu- 
relle, ne  pust  s'empescher  de  dire  qu'il  n'estoit  pas 
satisfait;  et  M.  de  Moplpensier  fut  contraint  défaire 
une  charge  aux  ennemis,  où  il  y  eut  bien  plus  de  vo- 
lontaires qui  n'estoient  pas  à  luy,  que  de  ceux  qui 
estoient  à  la  solde.  Uq  gentil-homme  norman,  nommé 
Saint- Aubin^  fut  trouvé  mort  dans  ses  armes,  sans 
avoir  aucune  blessure. 

Le  frère  (0  de  Vince,- gentil-homme  provençal, 
nommé  Saint- André,  armé  de  toutes  pièces  dans  une 

(0  Le  frère  :  lisez  le  beaurfrère. 

casaque  de  velours  raz  noir,  semée  de  croix  de  Lor- 
raine en  broderie  d'argent,  estant  acculé  contre  la 
rivière  de  Bethune,  se  defFendit  fort  long-temps  contre 
les  sieurs  de  La  Rochefoucaut,  Bocquelaure  et  Beau- 
pré; mais  il  fut  enfin  tué  d'un  coup  de  pistolet  qui 
avoit  esté  pris  au  cheval  d'un  nommé  Bez,  qui  estoit 
au  duc  de  Netnours,  par  un  gentil-homme  nommé 
des  Ësmars,  mon  capitaine  des  gardes. 

Ce  Saint- André,  qui  estoit  de  taille  /;rès-grosse  et 
grande,  ayant  esté  depoiiillé,  on  luy  trouva  une  ci- 
catrice à  la  jambe.  Un  valet  qui  estoit  à  Gerbes,  lequel 
avoit  esté  marqueur  de  jeu  de  paulme,  affirma  sur  ce 

* 

sujet  que  c'estoit  le  corps  de  M.  de  Mayenne:  de  sorte 
que  le  bruit  en  courut  par  toute  Tarmée  comme  d'une 
chose  véritable. 

Nos  forces  estant  fort  inégales  à  celles  des  ennemis, 
il  estoit  très-nécessaire  de  conserver  nos  avantages,  et 
de  faire  nos  combats  autant  par  nécessité  que  de  vo- 
lonté. Neantmoins  quelques  troupes  fraisches  nous  ar- 
rivant, le  mareschal  de  Biron,  qui  voyoit  tout  avec 
un  jugement  admirable,  et  agissoit  avec  une  valeur 
sans  pareille,  voyant  arriver  la  compagnie  du  prince 
de  Condé,  ordonna  au  comte  de  Torrigny,  fils  aisné 
du  mareschal  de  Matignon,  de  charger  un  escadron 
de  cavalerie  commandé  par  le  marquis  Du  Pont.  M.  de 
Bellegarde ,  grand  escuier,  fut  de  la  partie.  Ce  qui  suc- 
céda si  heureusement,  que  plusieurs  des  ennemis  cher- 
chant leur  salut  dans  leur  fuite,  et  voulans  passer  le 
marais,  y  demeurèrent  noyez  ou  embourbez;  le  reste 
se  retira  à  l'ombre  de  ce  grand  corps  de  reislres,  les- 
quels en  ce  temps  là  avoient  beaucoup  plus  de  mons- 
tre que  d'effet. 

Les .  ennemis ,  après  avoir  esprouvé  la  valeur  des 
armes  du  Roy,  commençoient  à  s'amollir,  et  plustost 
à  minuter  leur  retraite  qu'à  songer  à  de  nouvelles 
attaques,  lors  que  M.  deChastillon,  l'un  des  plus  gé- 
néreux capitaines  de  son  temps,  arriva-,  et  ne  voulant 
pas  laisser  passer  cette  journe'e  sans  y  faire  paroistre 
le  soleil  de  son  cœur,  accompagné  de  cinq  cent  ar- 
quebusiers, fut  droit  à  la  Maladerie  que  les  ennemis 
avoient  gagnée,  l'attaque,  la  force,  et  tiie  ou  prend 
tout  ce  qui  est  dedans. 

De  là  il  fait  filer  deux  cent  hommes  vers  le  retran- 
chement d'enhaut ,  et  en  chasse  les  ennemis  :  de  sorte 
que  le  champ  de  bataille  nous  demeura  avec  les 
morts  et  leurs  depoiiilles. 

Pour  plus  grande  marque  de  la  victoire,  et  de  la 
gloire  des  armes  du  Roy,  Sa  Majesté  fit  ramener  les 
canons  au  premier  retranchement,  d'où  ils  saluèrent 
les  ennemis,  lesquels,  ayans  perdu  quantité  de  no- 
blesse, capitaines,  officiers  et  soldats,  pleins  de  honte 
et  de  confusion ,  vont  reprendre  leur  logement. 

Le  Roy,  pour  la  première  action  de  sa  victoire,  en 
rend  grâces  à  Dieu  sur  le  champ,  puis  se  retire  à  Ar- 
ques, où  les  catholiques  firent  chanter  le  Te  Deum; 
et  ceux  de  la  religion  prétendue*  reformée  chantèrent 
des  pseaurties.  Mais  comme  le  Roy  estoit  le  meilleur 
juge  de  toutes  les  actions  qui  s'estoient  passées  en  ce 
combat,  aussi  en  donna-il  des  loiianges  proportion- 
nées, selon  le  mérite  de  ceux  qui  l'y  avoient  servy. 

Le  combat  commença  sur  les  dix  heures  du  matin, 
et  dura  jusques  à  onze  heures.  Le  commencement  fut 
accompagné  d'une  petite  pluye,  et  d'un  brouillard  si 
espais  que  les  canons  du  chasteau  qui  commandoient 

sur  le  champ  de  bataille,  ne  nous  donnèrent  aucun 
avantage. 

Les  ennemis,  par  leur  propre  confession,  y  perdi- 
rent plus  de  six  cent  hommes  morts  sur  la  place,  et 
quantité  de  prisonniers,  entre  lesquelsjestoient  mes- 
sieurs de  Belin  et  de  Tremblecourt,  le  premier  pris 
par  M.  de  Malagny,  fis  aisné  de  Beauvais-La-Nocle , 
qui  fit  fort  bien  ;  Fautre  par  Brigneux,  mestre  de  camp. 

Des  nostres  la  perte  pour  les  morts  ne  fut  considé- 
rable qu'en  la  personne  du  comte  de  Boussy,  et  peu 
de  temps  après  par  celle  de  Bacqueville,  qui  estoit 
homme  de  grande  condition  et  générosité^  mais  il  n'a- 
voit  charge  que  d'une  compagnie  de  cavalerie,  bien 
que  quelques  historiens  l'ayent  voulu  faire  passer 
pour  un  mestre  de  camp  gênerai  de  la  cavalerie  :  car 
c'estoit  M.  de  Guitry  auquel  le  feu  Boy  mon  bon  mais- 
tre  l'avoit  baillée  à  ma  supplication. 

Un  gentil-homme,  nommé  Apancy,  eut  le  bras  casséj 
Pont-Courlay  (0  eut  son  cheval  tué  de  cinq  coups  de 
lance,  et  La  Bochejacquelin  C^)  une  mousquetade  au 
deuxiesme  combat  :  estans  tous  avec  moy.  Bambures 
fut  blessé  et  son  cheval  tué;  M.  de  La  Force  eut  trois 
chevaux  tuez  et  deux  de  blessez,  quelques  soldats  de 
cavalerie  blessez,  et  ce  qui  estoit  dans  le  retranche- 
ment d'en  haut  tué  ou  pris,  au  nombre  de  cent  ou 
six  vingt.  Bref,  cette  grande  journée  se  passa  tout  à 
fait  à  l'avantage  des  armes  du  Boy. 

Le  duc  de  Mayenne,  pour  y  apporter  quelque  re- 
mède, employé  le  premier  de  ses  soins  à  en  donner 

(0  Pont-Courlay  :  René  de  Vignerot;  il  épousa  une  sœur  du  car- 
dinal de  Richelieu. — (>)  La  RochejacqueUn.  Il  étoit  fils  de  François 
ï)u  Vergier  de  lia  Rochejacquelin. 

itvis  à  ses  trompettes  de  sédition  et  de  mensonge,  pour 
déguiser  son  mal-heur  à  cette  populace  qui  le  secondoit 
plus  par  la  fuassetë  du  bruit  que  la  force  de  leur  pas- 
sion leur  faisoit  croire,  que  par  la  vérité  d'un  effet 
contraire  à  leur  désir. 

Le  Roy  séjourna  trois  jours  entiers  à  Arques,  du- 
rant lesquels  envoyant  à  la  guerre  pour  prendre  langue 
des  ennemis,  un  capitaine  d'arquebusiers  à  cheval, 
nommé  La  Croix ,  fit  rencontre  de  vingt  charettes  at- 
tellées  chacune  de  quatre  chevaux ,  lesquelles  appor- 
toient  au  camp  des  ennemis  quarante  tonneaux  de 
poudre  et  trois  cent  boulets  pour  canons  et  couleu- 
vrines.  Une  autre  troupe  de  chevaux,  menée  pat 
Veausse,  fit  rencontre  de  six  cavaliers,  parmy  lesquels 
estoit  le  fils  d'un  marchand  de  Paris,  nommé  L'Em- 
pereur, lequel  dit  que  depuis  la  journée  d'Arqués  l'ar- 
mée estoit  diminuée  de  plus  de  trois  mille  hommes, 
la  plus  part  de  Paris,  du  nombre  desquels  il  estoit. 

Le  Roy  prit  les  boulets  et  la  poudre,  et  fit  donner 
une  ordonnance  à  de  La  Croix  de  quatre  cents  livres, 
que  M.  Petremot,  intendant  des  finances,  où  je  le 
menay,  et  lequel  estoit  mon  tuteur,  luy  fit  payer. 

Le  duc  de  Mayenne  séjourna  quatre  jours  dans  ces 
quartiers ,  sans  vouloir  rien  entreprendre. 

Le  Roy  estant  à  Dieppe,  un  ambassadeur  de  la 
reine  d'Angleterre  y  arriva  le  23,  nommé  Stuffort,  ac- 
compagné d'un  gentil-homme  François  nommé  Bossy, 
avec  treize  vaisseaux  chargez  de  deux  cent  mille  li- 
vres, toute  monnoye  d'argent  et  du  pays;  soixante  et 
dix  milliers  de  poudre  à  canon,  trois  mille  boulets  de 
canons,  à  sçavoircinq  cent  pour  grosses  pièces,  et  le 
reste  pour  couleu vrines  bastardes  et  moyennes  ;  de 

bleds,  biscuits^  vins  et  bières,  avec  des  draps,  jusques 
à  des  souliers.  Et  quoy  que  ce  secours  fust  petit, 
neantmoins  Tarmée  en  fut  soulagée,  et  les  finances  du 
Roy,  qui  esloient  si  courtes  que  souvent  sa  table  man- 
quoit,  et  qu'il  se  trouvoit  contraint  d'aller  manger 
chez  quelqu'un  de  ses  serviteurs,  entre  lesquels  M.  d'O 
le  traitoit  le  mieux,  non  pas  avec  la  profusion  qui  se 
pratique  à  présent,  où  les  moindres  disners  sont  des 
plus  grands  festins  de  ce  temps-la. 

Parmy  ce  secours  anglois  il  y  avoit  cinquante  gen- 
tils -hommes,  personnes  de  qualité,  entre  lesquels  es- 
toit  le  comte  d'Evreux ,  frère  du  comte  d'Essex ,  très 
bien  fait ,  qui  venoient  offrir  leur  courage  à  Sa  Ma- 
jesté pour  deffendre  la  justice  de  sa  cause,  et  apprendre 
sous  ses  commandemens  le  mestier  dont  ils  faisoient 
profession. 

Sur  le  minuit  du  23  dudit  mois,  l'ennemy  deslogea 
de  tous  ses  quartiers  pour  en  prendre  de  nouveaux  à 
quatre  lieues  d'Arqués,  d'où  il  avoit  appris  que  le  Roy 
estoit  délogé;  et  le  lendemain  le  duc  de  Mayenne  en 
regarda  la  scituation  pour  juger  s'il  pouvoit  prendre 
ladite  place.  Il  estoit  meilleur  capitaine  à  l'attaque  des 
places  et  ordres  des  sièges  qu'aux  actions  de  la  cam- 
pagne, où  il  s'agissoit  d'une  présence  d'esprit  et  d'une 
agilité  de  corps  de  laquelle  sa  taille  et  sa  pesanteur 
luy  empeschoient  les  mouvemens  nécessaires. 

La  garde  que  le  Roy  avoit  mise  avec  son  régiment 
dans  le  chasteau  d'Arqués,  avec  cinq  cent  bons  Suisses, 
fit  des  merveilles  pour  conserver  si  peu  de  dehors 
dont  la  place  estoit  environnée,  ne  consistant  qu'en 
une  contrescarpe  dentelée  et  en  un  gros  ravelin  à  l'an- 
tique ,  qui  couvroit  l'entrée  de  la  porte.  M.  de  Meru , 

h- 

frere  de  M.  d'Anville,  lesquels  depuis  ont  esté,  l'un  le 
premier  amiral  de  France,  par  la  mort  de  M.  de 
Villars  tué  à  la  journée  de  Dourlens,  et  l'autre  con- 
nestable,  y  firent  paroistre  leur  courage.  Le  duc  de 
Montmorency  supplia  le  Roy  de  trouver  bon  qu'il 
s'enfermast  dans  le  chasteau  avec  les  Suisses,  desquels 
il  estoit  colonel,  et  qu'il  eust  le  premier  commande- 
ment pour  le  deffendre  :  ce  qui  luy  fut  accordé. 

Le  soir  s'approchant,  le  duc  laissa  trois  regimens 
dans  le  bourg  d'Arqués ,  et  poussa  le  reste  de  son  in- 
fanterie, commandée  par  le  chevalier  d'Aumalle,  jus- 
ques  au  village  d'Oinval ,  sur  la  plaine  qui  va  d'Ar- 
qués à  Dieppe ,  du  costé  de  la  citadelle ,  à  la  portée 
d'une  grande  canonade.  Le  duc  se  saisit  du  passage  de 
Bouteille,  où  il  logea  les  troupes  de  Lorraine  et  de 
Flandre.  Cependant  la  garde  ne  perdant  point  de 
temps,  sur  le  point  du  jour  fait  une  sortie  si  furieuse 
qu'elle  tailla  en  pièces  ceux  qui  estoient  logez  en  son 
bourg  :  de  sorte  qu'ils  n'y  revinrent  point. 

Le  Roy,  qui  se  voyoit  approcher  de  si  près,  ne 
laissa  pas  dormir  en  repos  le  chevalier  d'Aumalle, 
lequel  il  obligeoit  par  des  allarmes  continuelles  d'es- 
tre  tousjours  sous  les  armes.  Entre  quatre  cent  reis- 
tres  qui  faisoient  la  garde  de  toute  Farm^e,  je  fus 
commandé  avec  M.  de  Guitry ,  qui  faisoit  la  charge 
de  mareschal  de  camp  si  dignement  qu'il  n'y  avoit 
personne  qui  n'eus t  très-grande  satisfaction  d'estre  as- 
sisté de  sa  valeur  et  de  son  jugement ,  de  charger  avec 
deux  cent  chevaux  lesdits  reistres.  L'ordre  fut  que 
Rambures  les  attaqueroit  à  la  droite  et  Fournier  à  la 
gauche  avec  cinquante  chevaux ,  et  M.  de  Guitry  et 
moy  par  la  teste  avec  le  reste. 

Aussi^tost  que  nos  deux  escadrons  eurent  pris  le 
tour  pour  aller  à  eux,  ils  firent  leur  caracol^  et  se 
mirent  si  près  de  leur  infanterie ,  laquelle  sortoit  des 
barricades  pour  les  soustenir^  que  tout  ce  que  Bam- 
bures  put  exécuter  fut,  sur  leur  retraite,  d'en  tuer 
quelques-uns,  et  de  prendre  un  de  leurs  maistres  qui 
estoit  à  la  dernière  file  pour  faire  serrer  l'escadron. 

Le  Roy  travailloit  cependant  à  dresser  une  espaule 
en  forme  d'éperon  pour  couvrir  la  porte  et  courtine 
qui  est  près  de  la  citadelle,  de  laquelle  il  renforça  la 
garnison  de  deux  cent  Suisses;  et  du  costë  de  La  Barre 
il  fit  faire  une  traverse  de  fumier  si  diligemment, 
qu'en  une  nuit  la  porte  fut  à  couvert;  et  parce  qu^Sa 
Majesté  eut  avis  que  le  duc  vouloit  loger  des  pièces 
sur  une  petite  hauteur  qui  voit  quasi  toute  la  ville.  Sa 
Majesté  ordonna  de  prendre  des  voiles  de  navire,  et 
de  faire  des  blindes  pour  oster  le  pont  de  veiie  aux 
canoniers  qui  voudroient  y  battre  en  ruïne  ;  comme  il 
avint.  Car  le  duc  de  Mayenne  ayant  fait  retrancher 
cette  hauteur,  et  loger  ses  gens  de  guerre  pour  deffen- 
dre  cinq  pièces  qu'il  y  fit  avancer  dès  la  pointe  du 
jour,  il  commença  à  faire  tonner  son  artillerie:  àquoy 
Sa  Majesté  voulant  rendre  la  pareille,  tant  de  la  cita- 
delle que  des  ramparts  de  la  ville,  il  fut  tiré  quantité 
de  canonades ,  dont  celles  de  l'ennemy  percèrent  la 
muraille  du  logis  du  Boy ,  ensorte  qu'un  cuisinier  en 
escumant  une  marmitte  fut  tué,  une  fille  dans  le  milieu 
d'une  rue  écrasée;  le  reste  cassa  des  tuiles,  sans  aucun 
mal  :  au  contraire,  de  celles  du  Boy  il  y  en  eut  une 
qui  en  démonta  deux  de  celles  de  l'ennemy,  tua  un 
commissaire  et  quelques  soldats.  Cette  sonnerie  dura 
jusques  à  onze  heures  du  matin  que  le  duc  retira  ses 

pièces,  craigaant,  à  luon  avis,  de  les  avoir  mis  en  lieu 
où  le  Roy  ne  les  laisseroit  gueres  sans  en  venir  recon- 
noistre  le  calibre. 

Sur  les  trois  heures  de  l'a  près  disnée  le  Roy  fit  une 
sortie  :  la  cavalerie  et  Tinfanterie  donnèrent  à  la  bat- 
terie du  duc,  où  ils  ne  trouvèrent  que  les  gabions  et 
plates-formes,  sans  autres  gardes  que  de  quelques 
Suisses  qui  prirent  la  fuitte  aussi  tost  qu'ils  nous  virent 
aller  à  eux.  Sa  Majesté  fit  brusler  les  gabions  et  les 
plates-formes  :  ce  que  les  ennemis  voulant  empescher, 
il  se  fit  une  grande  escarmouche,  on  les  ennemis  n'eu- 
rent pas  du  meilleur.  Il  me  souvient  que  Tremblecour, 
qui  estoit  prisonnier,  voulut  tous  jours  estre  avec  nous 
à  la  mercy  des  arquebusades  et  des  coups  de  pistolets, 
tenant  un  baston  à  la  main.  Enfin,  l'obscurité  de  la 
nuit  renvoya  chacun  chez  soy,  attendant  que  le  point 
du  jour  fournist  assez  de  clarté  pour  prendre  l'occa- 
sion d'en  profiter. 

Le  sieur  deGuitry,  venant  visiter  mes  gardes,  trouva 
que  les  reisCies  avoient  changé  la  forme  de  la  leur,  et 
qu'estant  soustenus  à  droite  et  à  gauche  de  leur  infan- 
terie, ils  s'estoient  avancez  jusques  sur  un  petit  heurt 
qui  regardoit  la  citadelle.  Alors,  s'approchant  assez 
prez  d'eux  pour  en  faire  un  jugement  plus  certain,  il 
me  dit  qu'il  croyoit  que  s'ils  demeuroient  en  cesle 
mesme  assiette  il  y  auroit  moyen  de  les  chasser,  et 
que  du  moins  leur  infanterie  y  demeureroit  pour  les 
gages.  Sa  proposition  fut  de  doubler  nostre  garde  et 
faire  nos  escadrons  de  plus  de  hauteur,  pour  leur  oster 
ia  connoissance  de  l'augmentation. 

Que  derrière  nos  deux  escadrons  il  feroit  avancer 
deux  moyennes  pièces,  et  qu'approchant  au  petit  pas 

des  ennemis,  nos  deux  escadrons  se  séparant  en  qua- 
tre,  il  feroit  tirer  lesdites  pièces  par  les  intervalles. 
Que  cela  donneroit  un  tel  estonnenoient  aux  ennemis , 
qu'allant  à  eux  ils  tourneroient  le  dos  ;  et  rinfanterie, 
après  sa  première  décharge ,  n'auroit  recours  qu'à  la 
fuite.  Je  ne  luy  temoignay  qu'obeyssance,  ravy  de  ren- 
contrer des  occasions  où  je  peusse  acquérir  de  Thon- 
neur;  et,  approuvant  ce  dessein,  il  me  dit  qu'il  ne 
pouvoit  l'entreprendre  sans  le  communiquer  à  M.  le 
mareschal  de  Biron,  et  en  avertir  le  Roy  si  M.  le  ma- 
reschal  l'approuvoit  ;  et  que  pour  cet  effet  je  m'ache- 
minasse avec  luy  chez  M.  le  mareschal  :  ce  que  faiî^ant 
iiostre  voyage  fut  accourcy,  car  nous  le  trouvasmes 
qui  venoit  selon  sa  coustume  visiter  nos  gardes  et  voir 
la  contenance  des  ennemis. 

Lors  ce  vieil  et  grand  capitaine ,  voulant  que  son  œil 
luy  donnast  l'entière  connoissance  de  ce  que  l'on  vou- 
loit  entreprendre,  dit  qu'il  faloit  juger  du  dessein  sur 
le  lieu,  où  il  alla;  et  loiiant  le  sieur  de  Guitry  de  son 
dessein,  il  l'approuva,  y  ajoustant  qu'au  lieu  de  deux 
pièces  on  y  en  devoit  mener  quatre ,  sçavoir  deux 
moyennes  et  deux  bastardes  ;  et  demeurant  d'accord 
qu'il  en  faloit  donner  le  plaisir  au  Roy,  il  ngus  com- 
manda de  le  suivre  chez  Sa  Majesté,  laquelle  reçeut 
cette  proposition  comme  estant  tout  à  fait  dans  les  rè- 
gles. Mais  comme  elle  estoit  d'un  naturel  fort  prompt, 
elle  voulut  elle  mesme  se  porter  sur  les  lieux  pour  ré- 
soudre et  le  temps  et  la  forme  de  l'exécution  ;  et,  y  es- 
tant, elle  eut  tant  d'impatience,  qu'elle  me  commanda 
d'aller  ordonner  à  quatre  cent  chevaux  de  se  trouver 
à  la  porte  avec  leurs  armes  à  deux  heures  après  midy; 
et  à  M.  de  Guitry  de  tenir  prestes  les  quatre  pièces, 

avec  cinq  cent  Suisses  et  cinq  cent  arquebusiers ,  disant 
que  les  ennemis  pourroient  en  prendre  une  telle  epou* 
vante  que  Toccasion  s'offriroit  d'enlever  le  quartier. 
Cet  ordre  donnée  le  Roy  alla  disner. 

Les  troupes  s'estans  trouvées  au  rendez-vous  en  la 
forme  que  dessus/ Sa  Majesté  s'y  rendit  avec  M.  le 
mareschal  :  de  sorte  qu'en  la  disposition  projettée  je 
commençay  à  marcher  ;  et  comme  c'estoit  la  cous- 
tume  qu'il  y  eust  tousjours  quelques  cavaliers  déban- 
dés qui  entretenoient  l'escarmouche  y  les  ennemis^sans 
connoissance  de  nostre  dessein ,  demeurèrent  à  leur 
poste  jusques  à  ce  que  nous  allasmes  à  eux,  où  faisant 
mine  de  nous  vouloir  bien  recevoir^  nostre  infanterie 
prenant  les  armes,  nos  deux  escadrons  se  mirent  en 
quatre,  et  nos  pièces  tirèrent  si  à  propos  qu'elles  firent 
une  rue  dans  l'escadron  des  ennemis,  et  donnèrent 
dans  Tinfanterie  :  ce  qui  leur  donna  si  fort  l'épouvante, 
que  les  reistres  tournèrent  le  dos  au  galop.  L'infan- 
terie jettant  les  armes  après  avoir  tiré  quelques  har- 
quebusades,  chercha  son  salut  dans  sa  honte,  et  se 
mit  à  la  fuite  jusques  dans  le  village,  où  nous  fussions 
entrez  pesle-mesle  si  la  garde  qui  venoît  relever  celle 
qui  fuyoit  ne  se  fust  rencontrée  en  estât  de  rallier 
les  fuyards,  et  de  mettre  ensemble  en  nombre  de  plus 
de  huit  cent  chevaux  et  douze  cent  hommes  de  pied. 
Nous  ne  laissasmes  pas  d'amener  environ  trente  pri- 
sonniers, sans  compter  au  moins  cent  qui  restèrent 
de  l'infanterie  sur  la  place. 

Le  Roy  voyant  ce  combat ,  fit  sortir  son  infanterie 
et  quelques  cent  volontaires  qu'il  avoit  auprès  de  luy, 
voulant  à  toute  force  qu'on  donnast  dans  le  village,  où 
la  graode  rumeur  qui  s'y  faisoit  faisoit  croire  qu'il  y 

avoit  de  restonnement  ;  mais  M.  le  mareschal  l'en  em- 
pescha.  Depuis,  la  garde  des  ennemis  changea  de 
poste,  ne  laissant  qu'un  corps-de-garde  logé  à  la  teste 
du  village,  et  quatre  vedettes  avancées. 

Le  mesme  jour  il  arriva  au  Roy  un  secours  d'Es* 
cossois,  conduit  par  le  sieur  d'Ovins,  fort  vaillant 
homme  et  ancien  serviteur  du  Roy,  composé  de  douze 
cent  hommes  de  pied  et  de  soixante  chevaux,  qui  nous 
appresterent  à  rire,  à  les  veoir  armez  et  vestus  comme 
les  figures  de  l'antiquité  représentées  dans  des  vieilles 
tapisseries ,  avec  Jacques  de  mailles  et  casques  de  fer, 
couverts  de  drap  noir  comme  bonnets  de  prestre,  se 
servant  de  musettes  et  de  haut-bois  lors  qu'ils  vont  au 
combat. 

Ils  eurent  le  faux-bourg  qui  va  à  Bouteille  pour 
leur  quartier,  lequel  Bouteille  ayant  esté  reconnu  par 
le  sieur  d'Ovins,  il  supplia  le  Roy  de  luy  en  permettre 
l'attaque  :  ce  qui  luy  estant  accordé.  Sa  Majesté  com- 
manda au  régiment  de  Vallirault,  qui  estoit  celuy  de 
Navarre,  de  le  soustenir  de  deux  cent  chevaux-legers, 
pied  à  terre,  avec  hallebardes,  pour  en  faciliter  l'exé- 
cution :  ce  qui  reiissit  si  bien  au  sieur  d'Ovins,  que 
tout  ce  qui  estoit  dans  Bouteille  fut  enlevé,  plusieurs 
tuez  et  tout  le  bagage  pris. 

Une  si  grande  suite  de  victoires  fit  diminuer  l'ar- 
mée ennemie,  soit  par  les  combats,  soit  par  les  deban- 
demens  :  de  sorte  que  cette  grande  multitude  de  trou- 
pes fut  réduite  à  la  moitié,  et  encore  gens  si  abattus 
et  si  remplis  de  timidité,  que  s'ils  portoient  des  armes, 
c'estoit  plutost  pour  les  jetter  que  pour  s'en  deffendre. 

Le  duc  do  Mayenne  dans  ce  rencontre  cherchoit , 
mais  inutilement,  les  moyens  d'y  apporter  quelque  re- 

mede,  lors  que ,  pour  l'accabler  de  soins  et  de  peines^ 
il  luy  vint  avis  que  les  serviteurs  du  Roy,  sçavoir  mes- 
sieurs le  comte  de  Soissons,  de  Longueville,  le  ma- 
rescbal  d'Aumont,  La  Noiie,  Givry  et  quantité  de 
noblesse,  tous  gens  de  cœur,  avec  de  très-bons  capi- 
taines, s'estoient  unis  et  marchoient  droit  à  luy  en  re- 
solution de  le  combattre,  et  de  joindre  le  Roy  pour  le 
tirer  hors  de  l'accident  où  il  estoit.  Cela  le  fit  résoudre 
à  quitter  son  entreprise,  et  à  songer  plutost  à  sa  seu- 
retë  que  non  pas  à  sa  conqueste. 

D'un  costé  il  voyoit  les  afmes  de  ses  ennemis  triom- 
pher de  tous  les  combats  qu'il  avoit  entrepris,  ayant 
le  triple  des  forces  qui  luy  estoient  opposées  :  de  l'au- 
tre, il  craignoit  d'estre  attaqué  d'une  armée  fraische 
et  nouvelle;  d'où  il arriveroit  que  la  sienne,  contrainte 
à  faire  teste  des  deux  costés,  lassée  et  incommodée, 
courroit  fortune  de  se  perdre ,  puis  que  l'une  avoit 
bien  commencé  à  le  défaire  :  de  sorte  que  de  tous  les 
partis  choisissant  celuy  de  la  retraite,  il  reprit  le  che- 
min par  lequel  il  estoit  venu ,  et  se  résolut  d'aller  à 
Amiens  pour  deux  raisons  :  l'une ,  pour  s'approcher 
des  Pays-bas ,  et  tirer  autant  de  secours  qu'il  pourroit 
des  armées  d'Espagne;  l'autre,  que  Paris  le  voyant 
arriver  sans  son  prisonnier  qu'il  avoit  tant  fait  espé- 
rer, le  monstreroit  avec  honte  :  ce  qui  luy  donneroit 
non  seulement  du  déplaisir,  mais  un  notable  desa- 
vantage, les  peuples  se  conduisans  bien  plus  par  les 
apparences  présentes  que  par  les  raisons  et  les  espé- 
rances de  l'avenir.  Toutes  ces  considérations  le  firent 
retirer  sans  battre  tambour  ny  sonner  trompette  ;  et , 
quittant  ces  quartiers,  il  prit  pour  premier  logis  celuy 
de  Racqueville  et  les  environs. 

Le  Roy,  qui  avoit  tousjours  l'œil  ouvert  pourobser- 
ver  les  actions  de  son  ennemy,  avec  un  cœur  animé 
du  désir  de  la  gloire  pour  en  venir  aux  mains,  ayant 
avis  que  le  duc  delogeoit,  me  commanda  de  faire 
monter  toute  sa  cavalerie  légère  à  cheval,  laquelle 
pouvoit  estre  de  cinq  cent  chevaux  et  cinq  cent  arque- 
busiers, que  Ton  appelloit  croque-moutons;  d'envoyer 
Rambures  avec  vingt  chevaux  pour  voir  si  les  ennemis 
delogeoient  :  ce  qu'il  apprit  d'un  prisonnier  des  nos- 
tres  qui  se  sauva  dans  l'embarras  d'un  decampement, 
oti  chacun  prend  plus  d'interest  à  sauver  le  sien  que 
de  prendre  celuy  d'autruy. 

Je  l'envoyay  au  Roy,  qui,  montant  luy  nçiesme  à  che- 
val, fît  sortir  deux  mille  hommes  de  pied,  lesquels  il 
fit  donner  dans  le  quartier  du  chevalier  d'Aumalle , 
où  ils  enlevèrent  quantité  de  meubles,  entre  autres  la 
monstre  de  table  du  chevalier,  beaucoup  de  manteaux 
de  pages,  et  un  nombre  infiny  d'arquebuses  avec  d'au- 
tres armes. 

Cependant  l'armée  ennemie  marchoit,  toute  l'in- 
fanterie à  l'avantgarde,  et  la  cavalerie,  composée  en- 
viron de  trois  mille  chevaux,  faisant  leur  retraite. 

Le  Roy  les  suivit  jusques  à  l'entrée  de  la  nuict,  sans 
qu'il  se  fist  aucun  combat,  les  ennemis  marchans  eu 
très-bon  ordre ,  ne  se  débandant  pas  un  des  leurs  pour 
faire  ses  nécessitez ,  en  gallant  homme. 

Sa  Majesté  retournée  à  Dieppe  tint  conseil  sur  ce 
qu'elle  croyoit  que  les  ennemis  alloient  au  rencontre 
de  sa  nouvelle  armée,  pour  la  combattre  sans  qu'elle 
y  fust.  La  générosité  de  ce  grand  Roy  ne  pouvoit  souf- 
frir que  ses  serviteurs  courussent  fortune,  ou  acquissent 
de  la  gloire  en  son  absence  :  la  personne  de  M.  le 

comte  de  Soissons  luy  donnoit  plus  d'émulation  que 
tout  le  reste,  duquel  )'ay  tousjours  connu  qu'il  avoit 
une  telle  jalousie,  que  si  le  comte  faisoit  un  pas  vers 
les  ennemis,  il  en  vouloit  faire  deux. 

Les  grands  roys  ne  sont  pas  exempts  d'ambition  :  au 
contraire,  comme  leur  naissance  et  leur  authorité  leur 
donne  toute  sorte  de  prééminence  sur  leurs  sujets,  celte 
mesme  passion  leur  fait  naistre  Tenvie  de  monstrer  des 
actions  plus  relevées  que  ceux  qui  sont  sous  leur  do- 
mination, croyant,  outre  leur  satisfaction  particu- 
lière, que  Testime  que  Ton  a  d'eux  les  fait  adorer 
comme  des  divinitez. 

Le  conseil  se  résolut  en  deux  principaux  points.  Le 
premier  de  donner  avis  à  l'armëe  de  la  marche  des  en- 
nemis, pour  les  empescher  de  surprise,  avec  comman- 
dement de  prendre  une  assiette  si  avantageuse,  que  si 
les  ennemis  venoient  à  eux  ils  n'en  eussent  que  le  re- 
pentir. FouqueroUes  en  eut  la  commission  avec  dix 
chevaux.  Il  fut  dit  aussi  que  j'en  prendre  is  deux  cent, 
et  que  M.  de  Guitry  viendroit  avec  moy  pour  apprendre 
ce  que  deviendroit  l'armée  ennemie. 

A  rentrée  de  la  nuict  je  partis.  Sortant  par  le  costé 
du  Polet,  nous  prismes  la  route  entre  Eu  et  Bacque- 
ville,  où  il  me  souvient  qu'un  gentil-homme,  nommé 
Saint- Aulnay ,  à  une  halte  que  je  fis,  s'estant  escarté 
pour  faire  ses  nécessitez,  revint  à  nous  tout  effrayé, 
disant  que  les  ennemis  estoient  dans  un  vallon  proche. 
Le  sieur  de  Mignonville  fut  envoyé  pour  les  recon- 
noistre.  Il  se  trouva  que  la  lune,  luisant  sur  des  saules 
qui  n'avoient  que  la  tige  et  une  perche  au  dessus, 
avoit  fait  juger  à  Saint-Aulnay  que  c'estoit  des  hommes 
à  cheval  qui  portoient  des  lances. 

La  risée  en  fut  si  grande,  et  Saint- Aulnay  en  fut  si 
honteux,  qu'il  n'oza  paroistre  devant  le  Roy  à  nostre 
retour. 

Continuant  nostre  chemin,  Bambures,  qui  menoit 
nos  coureurs,  rencontra,  sortant  d'un  village,  cin- 
quante chevaux  qui  menoieut  un  convoy  de  deux  cent 
bœufs,  lesquels  il  deffit,  prit  ou  tua  tout,  sans  qu'il 
s'en  sauvast  aucun,  ny  mesme  que  j'en  eusse  avis, 
sinon  par  le  rencontre  de  ceux  qui  estoient  morts,  et 
du  convoy ,  que  nous  trouvasmes  gardé  par  quelques 
arquebusiers  à  cheval  que  Rambures  y  avoit  laissez 
pour  garder  les  prisonniers  et  le  bestial. 

Poussant  plus  outre,  Rambures  tomba  dans  une 
piste  de  cavalerie,  oh  il  prit  quelques  valets  malades , 
desquels  il  apprit  que  c'estoient  des  gentils-hommes  du 
pays  qui  s'estoient  retirez  dès  le  soir,  et  que  l'armée 
du  duc  de  Mayenne  avoit  pris  pour  second  logement 
Gamaches ,  d'où  elle  delogeoit  pour  aller  coucher  à 
Oyzemont  et  aux  villages  circonvoisins,  le  lendemain 
à  Brèves ,  et  de  là  aux  environs  d'Amiens. 

Rambures,  faisant  faire  halte  aux  coureurs,  nous 
vint  trouver  pour  nous  donner  cet  avis,  et  voir  ce  que 
je  luy  commanderois  :  dequoy  ayant  demandé  conseil 
à  M.  de  Guitry,  il  fut  résolu  que  nous  ferions  retraite, 
pour  oster  le  Roy  de  peine,  et  l'avertir  que  l'armée 
ennemie  marchoit  sans  dessein  de  rencontrer  la  nosti^. 

Durant  nostre  voyage,  qui  fut  de  deux  jours,  le  Roy 
receut  le  secours  que  la  reine  d'Angleterre  luy  en- 
voyoit  de  quatre  mille  hommes  effectifs  en  trois  regi- 
mens,  desquels  le  premier  estoit  commandé  par  mil- 
lord  Hoillien  (0,  homme  grand  et  de  fort  bonne  mine; 

(0  Hoillien  :  lisez  J^illiams. 

le  second  par  le  chevalier  Sauvage,  et  le  troisiesme 
par  Sorcaril. 

Aussi-tost  que  les  vaisseaux  où  ils  estoient  furent  à 
la  rade,  M.  de  Beauvais  La  Nocle,  que  le  Roy  avoit 
envoyé  comme  ambassadeur  à  la  reine  d'Angleterre , 
fit  mettre  une  chaloupe  en  mer  pour  en  donner  avis  à 
Sa  Majesté,  laquelle  envoya  le  sieur  de  Malagny,  fils 
dudit  La  Nocle,  pour  saliier  de  sa  part  ceux  qui  avoient 
amené  ce  secours,  et  les  asseurer  qu'ils  estoient  les 
bien-venus.  L'apresdisner  quelques-uns  des  principaux 
Anglois  vinrent  saluer  le  Roy,  qui  les  receut  si  favo- 
rablement qu'ils  s'en  retournèrent  dans  leurs  vais- 
seaux fort  satisfaits;  et  le  lendemain,  qui  estoit  le  2g  de 
septembre,  on  prépara  toutes  choses  pour  leur  des- 
cente. 

JoncqueroUes  (0  revint  le  mesme  jour  avec  certi- 
tude que  l'armée  nouvelle  estoit  à  Gournay,  que  les 
ennemis  avoient  abandonné ,  où  elle  avoit  séjourné  un 
jour,  et  que  le  lendemain  elle  seroit  à  Gamaches,  et  y 
attendroit  l'ordre  que  Sa  Majesté  plairoit  luy  donner. 

M.  de  Guitry  et  moy  ayans  fait  rapport  au  Roy  de 
ce  qui  s'estoit  passé  en  nostre  voyage ,  Sa  Majesté 
m'ordonna  de  faire  soigneusement  garder  les  deux 
cent  bœufs,  desquels  elle  se  vouloit  servir,  comme 
elle  fit,  pour  faire  un  prest  aux  Suisses,  faisant  donner 
qdatte  cîfent  escus  que  je  fis  séparer  à  ceux  qui  avoient 
fait  le  butin. 

La  journée  s'estant  passée  à  la  descente  des  troupes 
angloises,  le  Roy  voulut,  pour  témoigner  la  satisfaction 
qu'il  avoit  de  ce  secours,  aller  visiter  les  vaisseaux  ; 
et  quoy  qu'on  luy  pust  représenter  que  c'estoit  con- 

(0  JoncqueroUes  :  lisez  Fouquerolles. 

tre  la  seureté  de  sa  personne  et  de  sa  dignité,  il  ne 
laissa  pas  de  se  mettre  dans  une  double  chaloupe  ar- 
mée de  douze  rames,  avec  laquelle  il  aborda  Tadmiral 
de  cette  flotte. 

La  mer  estoit  un  peu  haute,  et  la  marée  venoit  :  de 
sorte  que  ce  ne  fut  pas  sans  sauter  que  ce  voyage  se  fit, 
ny  sans  rendre  à  la  mer  ce  que  l'on  avoit  pris  à  la 
terre.  Plus  de  soixante  chaloupes  suivirent  le  Roy,  le- 
quel fut  saliié  de  tous  les  canons  des  vaisseaux,  des- 
quels le  nombre  eust  esté  suffisant  pour  forcer  une 
place  médiocre. 

Sa  Majesté  montée  sur  le  bord  de  l'admirai,  tous 
les  autres  capitaines  de  navires  la  vinrent  saluer  avec 
des  respects  angloisj,  c'est  à  dire  le  genoûil  en  terre. 

L'admirai  supplia  le  Roy  d'entrer  dans  la  chambre 
de  poupe ,  où  il  fit  une  collation  bien  réglée  pour  es- 
tre  sur  la  mer;  et  autant  de  fois  que  le  Roy  beut,  toutes 
les  pièces  de  la  flotte  tirèrent  à  balle  :  de  sorte  qu'il  y 
eut  quelques  chaloupes  qui  en  coururent  fortune. 

Le  Roy,  outre  sa  courtoisie  ordinaire,  n'oublia  rien 
de  ce  que  la  présence  de  son  esprit  put  ajouster  pour 
témoigner  à  l'admirai  et  à  ses  capitaines  la  satisfaction 
qu'il  avoit  de  l'honneur  qu'ils  luy  avoient  rendu,  et 
fit  un  présent  de  cinq  cent  escus,  somme  notable,  veu 
sa  nécessité,  pour  estre  distribuez  aux  patrons,  offi- 
ciers, matelots  et  autres  manouvriers  des  vaisseaux. 

Au  sortir,  l'artillerie  commença  de  sorte  que  Sa 
Majesté  fut  conduite  au  son  des  canonades  jusques 
sur  la  grève  qui  borde  les  murailles  de  Dieppe,  oii  il 
y  avoit  assez  de  terrain  pour  mettre  les  troupes  an- 
glaises en  bataille,  car  la  mer  estoit  alors  retirée. 

Sa  Majesté  prenant  un  bidet,  tout  ce  qui  estoit  avec 

elle  à  piedy  visitaynon  par  rang^les  trois  bataillons^  où 
les  colonels  et  les  capitaines  luy  rendirent  les  hon- 
neurs militaires,  avec  une  saluade  toute  d'arquebu- 
serie;  car  il  y  avoit  peu  ou  point  de  mousquets. 

Toutes  ces  choses  exécutées  de  fort  bonne  grâce ,  le 
Roy  se  retira  en  son  logis,  où  il  assembla  messieurs  les 
princes  de  Conty ,  de  Montpensier  et  quelques  autres 
de  son  conseil,  pour  leur  dire,  suivant  ce  que  le  sieur 
de  FouqueroUes  luy  avoit  rapporté  de  sa  nouvelle 
armée,  qu'il  desiroit  aller  veoir;  que  pour  cet  effet  il 
vouloit  partir  le  lendemain,  et  qu'il  ne  resteroit  que 
trois  jours  à  son  voyage,  laissant  M.  le  mareschal  pour 
donner  ordre  à  ce  qui  pourroit  arriver  en  son  absence. 
Quelques-uns  résistèrent  à  dessein  3  mais  sa  volonté 
passant  sur  toutes  considérations ,  quoy  qu'on  luy 
pust  représenter,  elle  me  commanda  de  luy  faire  tenir 
prests  pour!  le  point  du  jour  trois  cent  chevaux  des 
meilleurs  de  sa  cavalerie  légère,  et  deux  cent  arquebu- 
siers à  cheval.  Il  prit  encore  deux  cent  hommes  des 
compagnies  des  gens-darmes  qui  estoient  auprès  de  luy, 
depeschant  La  Varanne,  lequel  n'estoit  lors  que  porte- 
manteau, à  messieurs  le  comte  de  Soissons,  de  Lon- 
gueville  et  au  mareschal  d'Aumont,  avec  une  lettre  de 
créance  pour  les  avertir  de  son  dessein,  et  de  l'espe- 
,  rance  qu'il  avoit  de  les  veoir  bien-tost,  et  avec  def- 
fences  de  venir  au  devant  de  luy,  mais  ordre  de  l'at- 
tendre à  Gamaches. 

Les  choses  ainsi  projettées,  le  Roy  se  trouva  dès  la 
pointe  du  jour  au  rendez-vous  qu'il  avoit  donné  :  d'où 
Rambures  défilant  prit  la  teste  avec  la  compagnie 
entière  des  chevaux  -  légers  du  Roy,  et  détacha  dix 
chevaux  pour  luy  servir  de  coureurs.  Je  le  suivis 

avec  deux  escadrons,  l'un  à  la  droite,  où  j'étois,  et 
1  autre  à  la  gauche,  dont  Montgommery  et  Four- 
nier  avoient  le  commandementj. 

Le  Roy  marchoit  après  avec  un  escadron  de  deux  cent 
chevaux,  tant  volontaires  qu'autres  ;  ses  gardes  à  sa 
droite,  avec  des  banderoUes  de  velours  feiiillermorte 
très-effacées,  et  cinquante  chevaux  :  derrière  estoit 
la  compagnie  de  M.  le  prince  àe  Conty.  Nous  mar- 
châmes en  cet  ordre  tout  le  long  du  jour  :  de  sorte 
qu'une  heure  avant  soleil  couché  nous  arrivasmes  à 
Gamaches,  où  M.  le  comte  de  Soissons,  le  genoiiil  en 
terre,  reconnut  le  Roy  pour  son  souverain,  luy  protes- 
tant le  serment  de  sa  fidélité,  avec  toutes  les  lasseurances 
d'une  obéissance  tres-humble,  et  d'une  entière  sujettion. 

Ce  qui  estoit  à  remarquer  fut  que  le  Roy,  voyant 
ises  princes  et  seigneurs  venir  à  luy  pied  à  terre,  des- 
cendit de  son  cheval,  disant  qu'il  estoit  bien  raisonna- 
ble qu'il  lesreçeust  les  bras  ouverts,  puis  que  par  leur 
assistance  il  se  voyoit  en  estât  de  faire  autant  de  mal  à 
ses  ennemis  comme  ils' avoient  eu  d'audace  d'entrer 
prendre  de  luy  en  faire;  et  demeurant  près  d'un  demy 
quart-d'heure  à  terre,  tout  ce  temps-là  se  passa  à  re- 
cevoir des  salutations  de  toute  cette  noblesse  qui  témoi- 
gnoient  par  leur  visage  la  joye  qu'ils  avoient  de  voii- 
leur  Roy  et  leur  maistre. 

Monsieur  le  comte  m'honora  de  grandes  caresses, 
avec  quelques  mots  de  loiiange;  M.  de  Longueville  de 
mesme.Mais  le  mareschal  d'Àumont,  lequel  avoitesté 
mon  premier  capitaine,  ne  pouvoit  se  soûler  de 
m'embrasser,  me  disant  qu'il  m'avoit  fait  préparer  une 
chambre  en  son  logis,  et  qu'il  me  fesseroit  si  je  ne  la 
prenois  pas. 

44-  38 

Pour  tout  le  reste ,  chacun  reconnoissant  ses  parti- 
culiers amis,  ce  n'estoient  qu'embrassades  et  marques 
extérieures  y  mais  véritables,  d'affection.  Givry,  Hu- 
mieres,La  Boissiere,Brunet,  LaVergne,  Armantieres, 
Palaiseau ,  La  Chapelle ,  le  vicomte  d' Auchy  et  plu- 
sieurs autres  me  tenoient  environne,  et  chacun  à  Tenvy 
me  faisoit  paroistre  son  affection  :  de  sorte  que  Sa 
Majesté  me  faisant  appeller  pour  me  donner  l'ordre  du 
logement  de  sa  cavalerie,  tous  ses  seigneurs  m'y  ac- 
compagnèrent; d'où  le  Roy  prit  occasion  de  leur  dire 
plus  de  bien  de  moy  que  je  ne  meritois. 

Après  que  Sa  Majesté  eut  soupé>  dont  elle  avoit  be- 
soin, ayant  demeuré  près  de  quinze  heures  à  cheval 
sans  repaistre,  la  salle  estant  si  pleine  que  l'on  ne  s'y 
pouvoit  tourner,  le  Roy  se  mit  à  raconter  ses  vic- 
toires; et  comme  le  discours  estoit  animé  de  la  vérité, 
aufisi  fut  il  un  peu  long,  parce  qu'il  estoit  interrompu 
d'admiration  et  de  joye,  les  uns  se  plaignans  de  leur 
mauvaise  fortune  de  n'y  avoir  pas  esté  ,  les  autres 
loiians  la  puissance  de  Dieu  d'en  avoir  tiré  le  Roy  si 
heureusement.  Le  Roy  achevant  son  discours  par  la 
loiiange  de  ceux  qui  l'avoîent  fidèlement  servy ,  et  par 
un  remerciement  à  cette  noblesse  de  ce  qu'ils  avoient 
tout  quitté  pour  le  venir  secourir,  avec  promesse  de 
s'en  ressouvenir  et  de  leur  faire  part  de  sa  bonne  for- 
tune, minuit  approchoit,  et  tous  ceux  du  voyage,  fa- 
tiguez du  chemin  y  ne  souhaitoient  que  le  repos;  de 
sorte  que  le  Roy,  s'enappercevant,  eut  la  bonté  de  don- 
ner le  bon-soir  à  tout  le  monde,  et  M.  le  mareschal 
d'Aumont  me  mena  chez  luy. 

Le  lendemain  le  Roy  voulut  voir  toute  son  armée^ 
qui  n'estoit  composée  que  de  noblesse  invincible,  plus 

par  la  force  du  courage  que  par  la  multitude  et  le 
nombre.  Cette  journée  se  passa  en  allegi^esse  et  com- 

plimens. 

Il  y  avoit  un  mauvais  rencontre,  en  ce  que  M.  le  • 
comte  de  Soissons,  comme  prince  du  sang^  vouloit 
commander  souverainement  :  et  M.  de  Longueville  di- 
soit  que  dans  son  gouvernement  il  ne  le  soufFriroit  pas. 
Mais  M.  de  La  Noiie,  duquel  les  actions  généreuses  ont 
esté  si  connues  que  ce  serôit  luy  faire  tort  d'en  enta- 
mer la  relation  sans  la  suivre  jusques  au  bout,  avec  sa 
prudence  accoutumée,  ses  avis  estans  de  grand  poids, 
particulièrement  auprès  du  duc  de  Longueville,  s'avisa 
d'y  trouver  un  tempérament,  qui  fut  que  l'un  et  l'autre 
prieroient  M.  le  mareschal  d'Aumont  d'accepter  la 
charge  de  lieutenant  gênerai  :  ce  qu'il  fit. 

Il  est  certain  que  les  mareschaux  de  France  n'ont 
point  affaire  d'une  commission,  puis  qu'à  leurs  charges 
le  commandement  des  armées  est  attaché,  principale- 
ment lorsque  le  Roy  n'a  pas  fait  de  choix. 

Le  lendemain  le  Roy  reprit  son  chemin  vers  Dieppe, 
où  quantité  de  ceux  de  la  nouvelle  armée  le  suivirent; 
entre  autres  messieurs  de  Palaiseau,  Armantieres  et 
La  Vergne  vinrent  avec  moy,  dont  les  deux  derniers 
ne  m'ont  point  quitté,  jusques  à  ce  que  par  leur  va- 
leur la  mort  les  en  ait  séparez. 

Le  Roy  retourné  à  Dieppe,  où  chacun  l'attendoit 
avec  impatience,  publia  hautement  Testât  des  troupes 
qu'il  avoit  veuës,  ordonnant  à  M.  le  mareschal  de 
Riron  d'avertir  toute  l'armée  qu'elle  eust  à  se  tenir 
preste  à  marcher  dans  deux  jours. 

Le  jour  suivant,  comme  j'arrivay  à  mon  quartiei 
auprès  du  Roy,  je  trouvay  qu'il  avoit  ordonné  que 

38. 

Ton  fist  un  festin  à  tous  les  colonels  et  capitaines  an- 
glois ,  où  Sa  Majesté  vint ,  et  beut  à  la  santé  de  la 
reine  d'Angleterre,  sa  bonne  sœur.  Je  fus  obligé  d'en 
sortir,  me  sentant  attaqué  d'une  fièvre;  et,  me  retirant 
en  mon  quartier,  je  trouvay  M.  le  comte  d'Evreux, 
avec  qui  j'avois  fait  une  tr^s-partîcaliere  amitié,  le- 
quel me  força  de  mettre  pied  à  terre  pour  aller  joiier 
en  son  logis.  Mais  faisant  résistance,  autant  faute  d'ar- 
gent que  pour  le  mal  que  je  sentôis,  je  me  voulus  ex- 
cuser. Luy  me  voyant  un  saphir  au  doit,  que  j'avois 
eu  de  Petremol,  me  le  nomma  diamant;  je  me  laissay 
aller  à  l'espérance  qu'il  le  joiieroit  pour  tel  ;  ce  qui 
arriva,  tellement  à  mon  avantage  qu'en  moins  d'une 
heure  je  gagnay  plus  de  cinquante  mille  francs;  dont 
bien  me  prit,  car  le  Roy  estant  sans  finances,  je  n'en 
pou  vois  pas  estre  assisté,  et  tous  mes  biens  situez  au 
milieu  des  terres  ennemies,  il  n'y  avoit  que  mon  epée, 
ou  quelque  avanture  comme  celle-là,  qui pust  me  faire 
subsister  :  de  sorte  que  prenant  le  chemin  de  mon 
quartier,  aussi-tost  que  je  fus  arrivé  je  cherchay  plus- 
tost  le  lict  pour  mon  repos,  que  la  table  pour  compter 
mon  gain.  Je  le  mis  entre  les  mains  de  mon  trésorier, 
lequel  estoit  si  à  sec,  et  mes  pourvoyeurs  avec  si  peu 
de  crédit,  que  sans  ce  secours  inopiné  je  courois  au- 
tant fortune  de  mourir  de  nécessité  qu6  de  maladie, 
si  mes  amis  ne  m'eussent  secouru ,  comme  je  n'en  doute 
pas;  maïs  c'est  une  chose  bien  insupportable  lors 
qu'ayant  quelque  degré  de  supériorité,  on  est  con- 
traint d'employer  cetix  avec  lesquels  vivant  comme 
ami,  on  devient  mendiant  et  importun. 

Madame  de  Montmorency,  laquelle  s'estoit  retirée 
à  Dieppe,  et  qui  prenoit  un  soin  tout  particulier  de 

ma  personne,  sçachant  mon  indisposition,  me  vint 
visiter,  et  voulut  que  de  ipo»  quartier  l'on  me  portait 
à  Dieppe,  me  mettant  dans  son  carrosse  pour  me  sou- 
lager. 

Le  Boy  pareillement  sçachant  ma  maladie,  me  (ît 
rhonneur  de  me  visiter,  et  y  amena  le  sieur  d'Orto- 
man,  son  premier  médecin;  fort  grand  personnage, 
lequel  jugea  que  mon  mal  seroit  pour  lé  moins  long. 

Xâ'armée  délogeant,  je  voulus  opiniâtrement  suivre 
le  Roy,  et  madame  de  Montmorency  me  bailla  sa  lit- 
tiere.  Sa  Majesté  en  deux  jours  joignit  sa  nouvelle 
armée:  de  sorte  que  les  deux  ensemble  n'en  pouvoient 
composer  une  de  plus  de  quatre  mille  chevaux  et  qua- 
torze mille  hommes  de  pied.    • 

Le  Beaulet,  qui  commandoit  au  Pont  de  L'Arche, 
brave  soldat,  bien  que  de  basse  naissance,  estant  natif 
du  bourg  deCastelnau  près  de  Pezenasen  Languedoc, 
vint  trouver  le  Roy  qui  alla  loger  audit  Poiit  de  L'Ar- 
che, oii  il  me  commanda  luy-mesme  de  demeurer; 
mais. la  passion  que  j'avois  de  le  suivre  m'y  fit  résister. 

Le  lendemain  Vernon  ouvrit  ses  portes;  et  le  jour 
d'après  le  Roy  alla  à  Meulan,  oh  mon  mal  augmenta 
jusques  à  faire  juger  aux  médecins  que  j'cstois  en  grand 
danger.  Le  Roy,  d'authorité  absolue,  me  conimanda 
d'y  demeurer  :  à  quoy  j'obeïs,  plus  par  nécessité  que 
par  volonté.  Sa  Majesté,  ayant  plus  soin  de  moy  que  je 
ne  meritois,  se  priva  de  la  présence  de  son  premier 
médecin,  pour  mé  le  laisser;  avec  lequel  demeura 
M.  Le  Fevre,  qui  avoit  la  charge  du  sieur  Miron, 
premier  médecin  du  feu  Roy  mon  bon  rriaislre. 

Le  Roy,  a  ce  que  l'on  m'a  dit>  alla  loger  à  Saint  Ger- 
main, et  prendi'e  possession  de  cçlte  maison  royale. 

dans  laquelle  un  nommé  La  Salle,  Basque  de  nation , 
avoit  esté  mis  pour  capitaine,  à  la  recommandation  du 
connestable  Anne  de  Montmoréncy^.  Il  en  fut  dépos- 
sédé, pour  avoir  plus  de  passion  pour  la  Ligue  que  de 
fidélité  pour  les  roys  ses  bien-facteurs; et  à  sa  place  fut 
mia  le  sieur  dcFroutenac,  lequel  apossedéavec  mérite 
cette  charge  jusques  à  sa  mort. 

De  là  Sa  Majesté  s'en  alla  exécuter  Tenlreprise  des 
faux-bourgs  de  Paris,  à  laquelle  n'estant  pas;  je  laisse 
aux  historiens  d'en  parler  aussi  diversement  que  leur 
passion  les  en  fait  discourir,  et  me  contente  de  dire 
que  Sa  Majesté  me  fit  Thonneûr  de  m'envoyer  un  de 
ses  escuyers,  nommé  Dujon,  pour  m'en  faire  la  re- 
lation et  me  visiter,  lequel  me  trouva  en  un  estât 
où  il  y  avoit  bien  plus  de  crainte  de  ma  perte  que 
d'espérance  de  ma  santé.  Car  comme  les  médecins 
consultoient  sur  Testât  de  ma  maladie,  le  sieur  d'Or- 
teman  dit  en  latin,  que  j'entendis  :  Non  vacat  péri-' 
culo.  J'appellay  aussi-tost  un  de  mes  pages,  nommé 
La  Borde-Voly,  auquel  je  fis  grande  reprimende  de  ce 
que  me  voyant  en  tel  péril  il  ne  m'en  avertissoit  pas> 
luy  commandant  d'aller  chercher  le  curé  pour  me  ve- 
nir confesser  :  à  quoy  il  presta  toute  obéissance. 

Le  curé  m'ayant  confessé,  il  arriva  une  chose  qui, 
biei>  qu'elle  ne  regarde  que  mon  particulier,  est  toute- 
fois remarquable,  qui  est  que  les  médecins  dirent 
à  mes  donjestiques  qu'il  me  faloit  faire  rire,  et  re- 
veiller d'un  grand  assoupissement  dans  lequel  j'estois. 
Cela  fut  cause  que  l'un  de  mes  secrétaires,  aagé  de 
soixante  ans,  le  gênerai  de  ma  maison,  de  pareil  aage, 
et  tout  blanc,  ayans  des  bonnets  rouges  et  des  plumes 
de  coq,  se  présentèrent  devant  mon  lict,  avec  mon  ca- 

pitaine  des  gardes,  homme  très-serieux,  lequel  estoit 
au  milieu  y  qui  leur  frappant  sur  la  joiie.  Tua  et  Tautre 
taschoient  de  luy  abbattre  un  chapeau  qu'il  avoit  de 
forme  ridicule.  Ce  que  voyant ,  il  m'en  prit  un  esclat 
de  rire  qui  me  donna  tant  d'émotion,  qu'à  mesme 
temps  je  saignay  du  nez  en  telle  abondance,  qu'ea 
moins  de  deux  heures  je  me  trouvay  si  soulagé,  et  ma 
fièvre,  qui  m'avoit  duré  ^ngt-deux  jours,  se  diminiia 
de  telle  sorte,  que  les  medeeins  changèrent  d'opinion, 
et  me  jugèrent  sauvé  :  ce  qui  fut  vray ,  puis  qu'à  six 
jours  delà  je  me  mis  dans  la  littiere  qui  me  mena  à 
Marlou,  où  je  m'achevay  de  guérir. 

Madame  de  Montmorency  ne  m'abandonna  point, 
non  plus  que  messieurs  de  La  Vergne,  de  Palaiseau, 
Armantieres,  le  vicomte  d'Auchy,  et  Bodet,  qui  me 
menèrent,  après  que  ma  santé  fut  affermie,  à  Com- 
piegne,  où  estoit  pour  lors  le  petit  Paris,  et  la  re- 
traite de  tous  les  serviteurs  du  Roy. 


6oo 


MÉMOIBES 


Les  noms  de  ceux  qui  accompagnèrent  le  Roy  en 
tout  ce  voyage  y  dont  les  principaux  furent 


MESSIEURS 


Le  prince  de  Conty. 

Le  duc  de  M ontpensier. 

Le  mareschal  de  Biron. 

M.  de  Meru. 

M.  de  Chastillon. 

M.  de  Montbazon. 

Le  comte  de  Rochefort. 

M.  d'O. 

M.  de  Bellegarde. 

M.  de  La  Force. 

M.  de  La  Roche-Foucault. 

Le  comte  de  Roussy. 

Le  sieur  de  Rhodes,  fils. 

M.  de  Roquelaure. 

M.  de  Beaupré. 

M.  de  Maintenons. 

M.  Chasteauvieux. 

M.  Allègre. 

M.  Bacqueville. 

M.  Roannés. 

M.  de  Crevecœur. 

Le  comte  de  Torrigny. 


M.  de  Rieux  et  M.  de  Gui 
try ,  toqs  deux  mares- 
chaux  de  camp. 

Beau  vais  La  Nocle. 

MoUigny. 

Sainte  Marie  du  Mont. 

Lorges. 

Bambures. 

Vignolles. 

Ausbos. 

De  Montcenerpon. 

Clermont-d'Amboise. 

Le  jeune  L'Archant. 

Bouveron. 

Canisy. 

Montatere. 

Richelieu ,  grand  prcvost. 

Monglat. 

De  Pont-Courlay. 

La  Roche-Jacquelin. 

Espave. 

Et  ceux  qui  avoient  charge  dans  Finfanterie  estoient 
les  capitaines  du  régiment  des  Gardes,  qui  n'estoit 
pour  lors  composé  que  de  douze  compagnies. 

Le  régiment  de  Picardie  de  dix^ 

Celuy  de  la  Garde  de  dix, 

Cehiy  de  Brigneux  de  dix. 

SUISSES. 

Le  régiment  de  Galaty, 

Celuy  de  Ballazar^ 

Quatre  compagnies  de  Grisons, 

Deux  d'avanturiers. 

Et  deux  de  lansquenets. 


FIN  i)i:s  mi!:moiui<:s  du  duc  u\i\ coi.'lkme. 

pitaine  des  gardes ,  homme  très-serieux,  lequel  estoit 
au  milieu,  qui  leur  frappant  sur  la  joiie,  Tunet  Tautre 
taschoient  de  luy  abbattre  un  chapeau  qu'il  avoit  de 
forme  ridicule.  Ce  que  voyant ,  il  m'en  prit  un  esclat 
de  rire  qui  me  donna  tant  d'émotion,  qu'à  mesme 
temps  je  saignay  du  nez  en  telle  abondance,  qu'ea 
moins  de  deux  heures  je  me  trouvay  si  soulagé,  et  ma 
fièvre,  qui  m'avoit  duré  ^ngt-deux  jours,  se  diminiia 
de  telle  sorte,  que  les  médecins  changèrent  d'opinion, 
et  me  jugèrent  sauvé  :  ce  qui  fut  vray ,  puis  qu*à  six 
jours  delà  je  me  mis  dans  la  littiere  qui  me  niena  à 
Marlou,  où  je  m'achevay  de  guérir. 

Madame  de  Montmorency  ne  m'abandonna  point, 
non  plus  que  messieurs  de  La  Yergne,  de  Palaiseau, 
Armanlieres,  le  vicomte  d^Auchy,  et  Bodet,  qui  me 
menèrent,  après  que  ma  santé  fut  affermie,  à  Corn- 
piegne,  oh  estoit  pour  lors  le  petit  Paria,  et  la  re* 
traite  de  tous  les  serviteurs  du  Roy. 

Et  ceux  qui  avoient  charge  dans  Tinfanterie  cstoient 
les  capitaines  du  régiment  des  Gardes,  qui  n'estoit 
pour  lors  compose'  que  de  douze  compagnies. 

Le  régiment  de  Picardie  de  dix^p 

Celuy  de  la  Garde  de  dix, 

Cehiy  de  Brigneux  de  dix. 


SUISSES. 


Le  régiment  de  Galaty , 

Celuy  de  Baltazar, 

Quatre  compagnies  de  Grisons  ^ 

Deux  d'avanturierSy 

Et  deux  de  lansquenets. 

